
i  vore  Da^e,  da  Skolevæsenet,  hvad  der  er  saa  naturligt, 
er  Gjenstand  for  megen  Drøftelse,  og  da  der  fremkommer 
saa  mange  Projekter  til  Omordningen  af  Undervisningsan- 
stalterne, baade  de  bøjere  og  de  lavere,  vil  det  formentlig 
ikke  være  uden  Interesse  at  betragte,  hvorledes  Livet  levedes 
i  tidligere  Dage  her  i  Landet  i  Latinskolerne.  Der  fandtes 
i  Kjøbstæderne  i  sextende  og  syttende  Aarhundrede  næsten 
ikke   andre  Skoler  end  de  »latinske«,    i    alt  Fald    vare    de 


►)  Det  vilde  blive  for  vidtløftigt  at  opregne  alle  de  Værker, 
der  have  været  Kilden  til  denne  Skildring;  her  skulle  derfor 
kun  anføres  nogle  af  de  vigtigste:  R.  Nyerup:  Udkast  til 
en  Historie  om  de  lærde  Skoler  i  Danmark  og  Norge,  1804. 
—  Rietz:  Skanska  Skolvasendets  Historia.  —  J.  Paludan: 
„Træk  af  det  lærde  Skolevæsens  Tilstand  i  Midten  af  forrige 
Aarhundrede"  i  „Vor  Ungdora",  1881.  —  C.  E.  Secher: 
„Danmark  i  ældre  og  nyere  Tid"  indeholdei  mange  Oplys- 
ninger om  de  forskjellige  Skolers  Love.  —  Blache:  Bidrag 
til  Skoletugtens  Historie  i  „Historisk  Tidsskrift",  tredje  Række, 
fjerde  Bind;  sammes  forskjellige  Meddelelser  i  forskjellige 
andre  Bind  af  samme  Værk.  —  Rørdam:  Universitets-Hi- 
storie, o.  s.  V.  —  Mange  spredte  Oplysninger  tindes  i  de  for- 
skjellige Skoleprogrammer,  der  omhandle  vedkommende  Skoles 
Historie;  mere  samlede  Oplysninger  findes  mest  i  Programmer 
fra  Ribe  (især  for  1819)  og  fra  Odense,  hvor  afdøde  Ktats- 
raad  Henrichsenien  Del  Programmer  skildrede  forskjellige 
Skoleforhold  i  ældre  Tid. 
Historisk  Arkiv.    I.    1886.  \ 

kun   private;    i   denne  Skildring   vil  hele  Tiden   med   Vilje 
blive   brugt   Benævnelsen  »Latinskole«,    og   ikke   den    mere 
nymodens    »lærd    Skole«;    thi    Datidens    Skoler    vare    saare 
langt  fra  at  være  »lærde«,   men  derimod   vare  de  i  højeste 
Grad  »latinske«,    i  det  Latin   og  Religion   omtrent  vare   de 
eneste    Gjenstande    for   Undervisning.      Vi    skulle    i    denne 
Skildring  ikke  —  i  alt  Fald    kun    aldeles    forbigaaende  — 
betragte  den  Undervisning,  som  i  de  Tider  gaves;  men  der- 
imod se  paa  Livet,  som  det  rørte  sig  hos  Lærere  og  Disciple 
inden  for  og  uden  for  Skolens  Mme.     Det  er  altid  vanske- 
ligt at   sætte   en  Tidsgrænse  for  en  Skildring   af  Sæder  og 
Forhold,    i  det  Fortid,    Nutid    og   Fremtid    saa    umærkelig 
glide  over  i  hinanden,  og  Love  og  Anordninger  kun  formaa 
at  gjøre  saa  liden  Forandring  i  Aandens  Verden;    her  skal 
derfor  paa  Forhaand  gjøres  den  Bemærkning,  at  Skildringen 
af  Skolelivet  nærmest  vil  omfatte  Tiden   fra  Reformationen 
til  den  store  Skolereform  i  Begyndelsen  af  dette  Aarhundrede; 
thi  de  Omordninger,    der    paabødes   i   de   foregaaende  Aar- 
hundreder,    især   ved  Resolutionerne    1604,    1739    og  1775, 
mægtede    ikke    at    øve    nogen    større   Indflydelse    paa  For- 
holdene.   Naar  vi  læse  de  Beretninger,  som  adskillige  Mænd 
have    leveret    om    deres    Skoletid    omkring    ved  dette   Aar- 
hundredes    Begyndelse,    træffe    vi    Skildringer   af   saadanne 
Forhold,    som    vi  vilde  være    langt    mere   tilbøjelige   til   at 
henlægge  flere  Hundrede  Aar  tilbage    i  Tiden;    enhver  vil 
forbavses  ved  i  Steffens's  »Was  ich  erlebte«  at  se,  hvoriedes 
det  gik  til  i  Roskilde    og  Helsingørs  Skoler   henimod  Slut- 
ningen   af  det  attende   Aarhundrede,    og   ved   i  Ingemanns 
Levnedsbog  at  se   den  mærkværdige  Blanding  af  Tvang  og 
Frihed,   der  herskede  i  Slagelse    Skole  i  de  første  Aar  af 
vort  Aarhundrede,    samt  de   øvrige  Skoleforhold,    som    han 
maler  med  saa  levende  Farver.     Mange  andre  saadanne  be- 
tegnende Skildringer  fra  den  Tid  ere  os  levnede.  —  Paa  en 
Maade  slutter  nærværende  Skildring  sig  til  Efterretningerne 
om  »Præstegaardslivet«    i   Hist.  Arkiv   for   1883;    thi 

Præsterne  havde  jo  i  deres  Barndom  og  Ungdom  faaet  deres 
Uddannelse  i  Latinskolerne,  og  det  fejler  ikke,  at  jo  den 
uheldige  Indflydelse,  Skolegangen  i  mange  Henseender  har 
haft,  har  sat  sine  dybe  Spor  i  Præsternes  senere  Liv  og 
Færden. 


I. 
Almindelig  Oversigt,  Lokaler  m.  m. 
Den  Forordning,  der  skulde  være  den  egentlige  Grund- 
lov for  Skolevæsenet  her  i  Landet  efter  Reformationen,  blev 
udstedt  ganske  kort  efter  dennes  Indførelse;  men  det  blev 
dog  ikke  nogen  saa  gjennemgribende  Forandring,  som  man 
skulde  vente  vilde  finde  Sted  sammen  med  en  slig  Omvælt- 
ning af  de  kirkelige  Forhold.  I  Middelalderen  var  det  saa 
godt  som  udelukkende  i  Klostrene,  at  Undervisningen  ydedes, 
og  det  var  især  Dominikanerne  og  Franciskanerne  (Sorte- 
brødrene og  Graabrødrene),  der  gave  sig  af  dermed;  hen- 
imod  Slutningen  af  denne  Tidsalder  løsnedes  det  snævrere 
Forhold  til  Klostrene  noget,  i  det  der  byggedes  særskilte 
Skoler  hist  og  her;  men  fra  Klostrene  eller  blandt  Gejst- 
ligheden toges  Lærerne,  og  Stiftsbyernes  Domskoler  havde 
til  Lærere  Medlemmerne  af  Kannikekollegierne,  de  saakaldte 
Dom  kapitler.  Ved  Reformationen  omdannedes  mange  af  de 
da  bestaaende  Klostre,  der  vare  blevne  forladte  af  deres 
Beboere,  til  Skoler  og  Hospitaler,  og  der  viser  sig  gjennem 
den  følgende  Tid  hyppig  en  Forbindelse  mellem  Skolerne 
og  Hospitalerne,  som  peger  hen  til  deres  fælles  Oprindelse; 
vi  se  saaledes  flere  Steder,  at  fattige  Disciple  fik  Kosten  i 
Hospitalerne;  ja  Navnet  »Klosteret«,  hvormed  Kjøbenhavns 
Kommunitet  sædvanlig  kaldtes,  viser  os  jo  paa  samme  Vej. 
Men  atter,  knyttet  nøje  sammen  baade  med  Skoler  og  Ho- 
spitaler, ja  som  deres  fælles  Ophav  stod  Kirken;  Skolerne 
vare  en  Forberedelse  til  Indtrædelsen  i  den  gejstlige  Stand, 
der  har  staaet  som  Maalet  for  de  allerfleste  Disciples  Attraa; 

Og  inden  Universitetets  Exarniner  ordnedes,  og  det  gjordes 
enhver,  der  vilde  være  Præst,  til  Pligt  at  studere  nogen 
Tid  ved  Højskolen,  ere  mange  gaaede  fra  Skolerne  lige  ind 
i  et  Præstekald.  Datidens  Navn  paa  de  yngre  Skoledisciple, 
>Peblinge«  o:  smaa  Papæ,  tilkommende  Præster,  medens 
de  ældre  kaldtes  > Degne«,  viser  os  tydelig,  at  de  allerede 
i  Skoletiden  regnedes   som  hørende   til  »Kirkens  Personer«. 

I  Kirkeordinansen  befaledes,  at  der  i  enhver  Kjøbstad 
skulde  være  en  Latinskole,  og  at  alle  andre  Skoler,  Poge- 
skoler, danske  og  tyske  Skoler  skulde  nedlægges;  at  et  over- 
vældende stort  Børneantal  var  Følgen  deraf,  forstaar  sig  af 
sig  selv,  især  da  det  jo  ikke  alene  var  Bern  fra  selve  Kjeb- 
staden,  der  søgte  Skolen,  men  ogsaa  mange  Bønder  havde 
fulgt  Opfordringen  fra  Biskop  Peter  Palladius,  den  første 
sjællandske  Biskop,  til  at  sende  deres  Børn  til  nærmeste 
Kjøbstads  Skole.  Men  allerede  tidligere  vare  Skolerne  over- 
fyldte; Palladius  beretter,  at  i  hans  Skoletid,  som  falder 
henved  en  Snes  Aar  efter  det  sextende  Aarhundredes  Be- 
gyndelse, var  der  i  Ribe  Skole  700,  og  i  Roskilde  Skole 
endog  900  Disciple;  i  Ribe  Skole  vare  de  mindste  af 
Børnene  for  Pladsens  Skyld  henviste  til  at  læse  paa  Skolens 
Loft;  men  alligevel  er  det  ubegribeligt,  hvorledes  de  andre 
have  kunnet  faa  Plads*);  dog  det  var  ikke  store  Fordringer, 
man  i  de  Dage  stillede  til  Pladsen,  hverken  i  de  private 
Huse  eller  i  Skolerne;  Skole -Hygiejnen  var  et  aldeles 
ukjeudt  Begreb,  og  det  vil  næppe  være  overdrevet  at  paa- 
staa,  at  den  simplest  udstyrede  Almueskole  nu  til  Dags  er 
bedre,  sundere  og  hensigtsmæssigere  indrettet  end  Datidens 
bedste  Latinskoler. 

Som  oven  for  anført  bleve  en  Del  af  de  nedlagte  Klostres 
Bygninger  tagne  i  Brug  til  Lokaler  for  Skolerne,  saa  det 
kan  i  mere  end  én  Henseende  siges,  at  Latinskolerne   kom 


*)  Huset  existerer   endnu;    det  er  Bagbygningen   til  den   nuvæ- 
rende Postgaard  paa  Domkirketorvet. 

til  at  hvile  paa  klosterlig  Grund.  Ville  vi  i  Tankerne 
kaste  Blikket  ind  i  en  saadan  Skole  for  halvfjerde,  tre,  to, 
ja  selv  for  ét  Hundrede  Aar  siden,  ville  vi  finde,  at  selv  om 
Forholdene  i  Aarenes  Løb  bedredes  noget,  bleve  end  ikke 
de  tarveligste  Fordringer  tilfredsstillede.  Alle  Skolens 
Klasser  undervistes  i  ét  Værelse  af  de  forskjellige  Lærere 
paa  samme  Tid;  kun  den  Plads,  der  var  forbeholdt  den 
øverste  Klasse,  Mesterlektien,  hvor  Rektoren  selv  underviste, 
var  ved  et  Gitterværk  afsondret  fra  de  andre  Klasser;  for- 
holdsvis maatte  det  anses  som  for  et  Held,  naar  Discipel- 
antallet var  saa  stort,  at  Sinkelektien,  den  yngste  Klasse, 
maatte  soge  Plads  paa  Loftet:  saa  var  der  maaske  dog  Tale 
om,  at  Børnene  kunde  lære  lidt:  ellers  bleve  de  gjensidig 
forstyrrede  af  de  andre  Klasser.  En  svensk  Forfatter,  den 
bekjendte  Provst  Samuel  Odmann,  har  skildret,  hvorledes 
det  i  hans  Skoletid,  omtrent  17H(),  gik  til  i  Wexio  Skole, 
og  den  samme  Skildring  vil  sikkert  i  alle  Henseender  have 
kunnet  passe  paa  Forholdene  i  de  danske  Skoler;  han  skriver: 
»1  dette  store  Rum  samledes  alle  tire  Klasser  paa  én  Gang, 
hvorved  under  Læsningen  et  saa  forfærdeligt  Bulder  opstod, 
at  aldrig  paa  det  mest  stormende  Sognemede  eller  i  den 
simpleste  Kro  noget  værre  Uvæsen  har  kunnet  høres.  Fire 
Drenge,  som  for  at  blive  hørte  under  denne  Symfoni  nødtes 
til  at  raabe  af  fuld  Hals,  og  fire  Lærere,  som  rettede  med 
lige  saa  tordnende  Stemme,  samt  stadig  Afbrydelse  ved  wSlag 
af  Riset,  Graad  og  Skrig,  gjorde,  at  den,  der  stod  i  Doren, 
ikke  kunde. skjelue  noget  Ord,  men  mente  sig  hensat  i  en 
Drøm,  hvor  alt  blandedes  i  Jammer  og  Uorden  —  Latin, 
Katekismus,  Gloser  og  Prygl.«  *) 

Skolestuen  har  været  saa  uhyggelig  og  urenlig  som 
muligt;  ukalkede  Yægge  af  klinet  Ler,  stampet  Lergulv 
eller  Kampestensgulv  eller,  naar  det  kom  højt,  et  Gulv 
af  Mursten;  et  Bræddegulv  i  en  Skole  har  været  en  Luxus, 


*)  S.  O  dm  an  n:  Hågkomster  från  hembygden  och  skoian. 

som  den  dristigste  P^antasi  næppe  har  turdet  drømme  om. 
At  man  dog  har  anet,  at  der  var  noget,  som  hed  Renlighed, 
se  vi  af,  at  det  nogle  Steder  var  paalagt  Disciplene  i  de 
nederste  Lektier  Lørdag  Eftermiddag  at  feje  Skolestuen  og 
Hospitalet,  ligesom  de  selv  skulde  anskaffe  Risene  dertil, 
samt  luge  Skolens  og  Hospitalets  Haver.  Bænke  og  Borde 
vare  yderst  raa  og  tarvelige,  og  tilmed  ikke  til  Stede  i  til- 
strækkeligt Antal,  saa  de  Disciple,  der  ikke  kunde  faa  Sidde- 
plads, maatte  nøjes  med  en  Staaplada  eller  ogsaa  sidde  paa 
det  kolde  Gulv.  Paa  Skolestuens  Ventilation,  der  nok  kunde 
gjøres  nødvendig,  hvor  nogle  Hundrede  Drenge  vare  samlede, 
har  der  aldrig  været  tænkt;  men  ofte  er  der  dog,  skjønt 
imod  Lærernes  Vilje,  hjulpet  derpaa,  i  det  Vinduesrudernes 
Antal  er  blevet  reduceret;  i  en  Skoles  Regnskaber  fore- 
kommer i  Anledning  af  Kongens  ventede  Besøg  i  Skolen  en 
extraordinær  Udgift  til  nitten  Ruder,  som  hidtil  havde 
manglet.  Lyset,  som  skulde  ind  i  Stuen,  havde  ondt  ved 
at  træuge  sig  gjeunem  disse  smaa  blyindfattede  Ruder, 
hvis  Glas  var  af  en  meget  tvivlsom  Beskaffenhed,  selv  naar 
de  vare  ny,  saa  der  maa  altid  have  været  en  meget  dæmpet 
Belysning  inde  i  Skolestuerne,  selv  midt  om  Sommeren, 
hvor  meget  værre  da  i  den  mørke  Aarstid;  og  da  der  kun 
i  en  enkelt  Skole  omtales  en  Lysekrone  som  noget  for  den 
Skole  ganske  særegent,  maa  vi  til  visse  undre  os  over,  hvor- 
ledes man  i  de  korte  Vinterdage  bar  sig  ad  med  Undervis- 
ningen, selv  om  den  ikke,  som  om  Sommeren,  begyndte 
Klokken  fem  eller  sex  om  Morgenen  og  med  nogle  Afbry- 
delser varede  til  Klokken  sex,  men  paa  Grund  af  Aarstiden 
begyndte  Klokken  syv  og  endte  Klokken  fem.  Først  hen- 
imod  Slutningen  af  Perioden  blev  det  enkelte  Steder  Skik, 
at  Disciplene  selv  bragte  Lys  med  sig  og  klinede  dem  paa 
Bordene,  men  videre  Gavn  har  denne  Belysning  dog  næppe 
gjort;  tvært  imod  klages  der  over,  baade  at  alle  Drengene 
paa  én  Gang,   under  Paaskud   af   at   pudse  dem,    slukkede 

Lysene,  saa  hele  Forsamlingen  sad  indhyllet  i  et  ægyptisk 
Mørke,  og  over,  at  de  Skarns  Drenge  havde  kommet  Krudt 
i  Lysesaxene  og  begaaet  lignende  Vittigheder. 

Luften  i  den  kvalme  Skolestue  har  om  Sommeren  været 
lidet  behagelig,  men  vistnok  ofte  fyldt  med  giftige  og 
febersvangre  Dunster,  saa  naar  en  smitsom  Sygdom  udbrød 
i  en  By,  fandt  den  et  af  sine  Arnesteder  i  Skolen;  der 
findes  saaledes  Tilfælde  af,  at  Halvdelen  af  en  Skoles  Di- 
sciple uddode  i  en  Epidemi;  for  at  undgaa  det  valgte  man 
da  i  Regelen  at  lukke  Skolen,  stundum  i  et  helt  Aar  ad 
Gangen,  og  at  sende  de  udenbys  Disciple  hjem;  om  de  saa 
kom  igjen,  vilde  Fremtiden  vise;  de  fleste  have  vel  i 
Mellemtiden  søgt  til  en  anden  Skole.  Ogsaa  til  daglig 
Brug  lod  Sundhedstilstanden  meget  tilbage  at  ønske;  de 
mange  Slag,  Disciplene  fik  af  Riset  i  de  bare  Hænder, 
gjorde,  at  disse  ofte  sad  i  det  blodige  Kjød,  der  næppe 
kunde  faa  Tid  til  at  læges;  Urenligheden  var  saa  stor,  at 
skjønt  det  i  en  enkelt  Skoles  Love  paabydes,  at  Disciplene 
skulle  »vaske,  kæmme  og  pynte  deres  Haar  og  skylle  deres 
Mund  om  Morgenen  med  rent  Vand«  — ■  hvortil  føjes  det 
Paabud,  der  maa  forekomme  vor  Tid  at  være  lidt  over- 
flødigt, da  man  maa  synes,  at  ogsaa  det  følger  af  sig  selv, 
at  de  skulle  »snyde  Næsen  med  Tørklæde  og  ikke  nyse 
Folk  lige  i  Ansigtet«  —  saa  bleve  dog  vistnok  den  sim- 
pleste Renligheds  Fordringer  yderst  sjælden  opfyldte;  men 
den  naturlige  Følge  deraf  blev  da  Sygdomme  af  forskjellig 
Art,  især  Hudsygdomme;  naar  den  fynske  Biskop  Hans 
Mikkelsen  i  sine  Dagbøger  et  Par  Steder  meddeler,  at  han 
ved  Visitats  gav  den  radikale  Ordre,  at  alle  Skolens  Disciple 
skulde  »rages  fuldstændig  paa  Hovederne«,  da  er  dette  en 
Befaling,  der  ikke  trænger  til  nogen   nærmere  Kommentar! 

Det  var  ganske  vist  ikke  nogen  ubillig  Fordring,  at 
Disciplene  skulde  møde  renvaskede  i  Skolen,  selv  i  hine 
Dage,  da  Sæbe  var  en  temmelig  sjælden  Artikel;  men  der 
blev  set  gjennem  Fingre  dermed,  og  man  kunde  ikke  vente 

stor  Sans  derfor  hos  Disciplene,  naar  Lærerne  selv  vare 
langt  fra  at  foregaa  aied  et  godt  Exempel.  Med  Hensyn 
til  Fordringen  ouq,  at  Klæderne  [skulde  være  rene  og  hele, 
var  der  større  Hindringer,  som  stillede  sig  i  Vejen;  thi 
Disciplenes  Garderobe  var  som  oftest  saa  tarvelig  soni  vel 
mulig  og  indskrænket  til  det  allernødterftigste ;  naar  de 
skulde  møde  ved  deres  halvt  gejstlige  Forreuiinger  som 
Korsangere  eller  Ligbærere,  var  der  reglementeret  for  dem 
en  kort  Kappe,  de  kunde  kaste  over  den  øvrige  Dragt, 
samt  jeu  lille  Pibekrave;  de,  som  ikke  havde  Raad  til  selv 
at  anskaffe  denne  Kappe,  have  faaet  den  skjænket  al  de 
Indkomster,  der  lied  af  dereR  kirkelige  Virksomhed;  da  de 
fleste  Disciple  vare  komne  fra  fattige  Hjem,  og  Forældrene 
vare  glade  ved  at  kunne  lade  Skolen  overtage  Omsorgen 
for  dem,  have  de  som  oftest  været  yderst  slet  udstyrede 
ved  deres  Komme  til  Skolen;  og  naar  Kladderne  vare  op- 
slidte, jkunde  de  næppe  vente  nogen  ny  Forsyning  fra 
Hjemmet;  de  maatte  da  gaa  i  Pjalterne  saa  længe,  indtil 
en  eller  anden  god  Borgermand  forbarmede  sig  og  gav  nogle 
af  sine  aflagte  Klæder,  der  næppe  vare  i  bedste  Forfatning 
og  i  alt  Fald  maatte  omsyes  først,  furend  de  kunde  bruges. 
Ved  tiere  Skoler  var  der  stiftet  Legater,  for  hvilke  der 
skulde  indkjøbes  Vadmel  til  Klæder,  Skind  til  Strømper  samt 
Tra'sko,  hvilket  de  fattige  Disciple  da  fik  til  Gave;  i  Odense 
bleve  saaledes  '24  af  de  fattigste  Disciple  168b  opkla'dte 
fra  Top  til  Taa,  og  skjønt  der  kun  anvendtes  48  Kdlr., 
naaedes  dog  et  saa  godt  Resultat,  at  de  endog  kunde  faa 
Sko  og  ikke  maatte  nøjes  med  Træsko;  det  synes  den  Gang 
at  have  været  et  saare  gunstigt  Resultat,  man  var  kommen 
tii  med  de  to  Rigsdaler  pr.  Discipel  ~  i  vor  Tid  kommer 
man  ikke  saa  vidt  med  fire  Kroner  til  en  Skoledrengs 
Klædedragt;  disse  »fattige,  nøgne  Børn«  bleve  da  Mikkels- 
Aften  nævnte  Aar  præsenterede  for  Biskoppen  (Th.  Kingo), 
som  »med  nogenledes  Fornøjelse  selv  saae  dem  udi  en  smuk 
ny  Habit,    der   de  alle   samtidig   nød    den  Gunst,    at  de  i 

Bispegaarden  niaatte  præsentere  sig  i  uye  Klæder  og  takke 
deres  højærværdige  Hr.  Fader  for  den  faderlige  Affektion  og 
Omsorg  for  dem.«  —  Denue  Tak  tilkom  egentlig  kun  paa 
en  indirekte  Maade  Biskoppen,  da  han  jo  blot  var  den 
øverste  Bestyrer  af  Skolens  Legater;  større  Tak  maa  ydes 
den  Rektor  Elias  Naur  i  Odense,  som  selv  skjænkede  til  de 
fattigste  ^Børn  mange  Klæder,  tillige  med  »Træsko,  Strømper 
og  hvad  andet  slige  fattige  og  hylleslose  Børn  endelig  be- 
høve, om  de  ellers  skulle  kunne  holdes  ved  Latinskolen«, 
og  i  1693  gav  tolv  fattige  Disciple  24  Alen  fint  sort  Klæde 
»til  en  liden  Ihukommelse  over  min  fromme  og  allerkjæreste 
Hustru,  som  selv  inderlig  elskede  fattige  og  faderløse  Børn, 
mens  hun  levede,  og  ej  heller  forglemte  dem,  da  hun  døde.« 
—  Med  Hensyn  til  Hovedbeklædningen  var  der  givet  den 
Kegel,  at  naar  Disciplene  vare  ude  at  synge  for  Folks  Døre 
for  paa  den  Maade  at  opnaa  en  Almisse,  skulde  de  bære 
Hætte,  for  at  man  saaledes  kunde  skjelne  dem  fra  andre 
Tiggere;  ellers  have  de  baaret  en  Hat  el  i  er  K  askjet,  rimelig- 
vis oftest  af  meget  tvivlsom  Beskaffenhed;  og  den  synes 
det,  at  de  have  baaret  selv  inde  i  Skolen  under  Undervis- 
ningen, da  der  er  et  udtrykkeligt  Paalæg  om,  at  naar 
Læreren  kom  ind  i  Klassen,  skulde  de  tage  Hatten  af;  ja 
selv  i  Kirken  kunde  der  ses  gjennem  Fingre  med,  at  de 
beholdt  Hatten  paa,  nemlig  naar  Kulden  tvang  dem,  og  det 
var  jo  noget  undskyldeligt,  naar  de  for  visse  Aarsagers  Skyld 
havde  maattet  lade  Hovedet  blive  raget,  at  de  da  kunde  faa 
Lov  til  at  tildække  det;  ellers  skulde  de  »under  Prædikenen 
sidde  tavse  med  ubedækkede  Hoveder.« 

Den  Farve,  den  »sorte  Skoles«  Disciples  Klædedragt 
skulde  have,  burde  efter  Bestemmelsen  selvfølgelig  være 
sort  eller  i  det  mindste  mørkt  farvet,  mørkeblaa,  mørke- 
brun eller  mørkegraa,  og  der  findes  i  enkelte  Skolers  Love 
Forbud  imod  en  kostbar  Klædedragt,  den  maatte  ikke  være 
hvid,  ikke  rød  eller  grøn;  ligesom  det  blev  Disciplene 
forbudt   at   gaa    med    spidse    og    aflange    Huer    som    Hof- 

mændene,  eller  med  korte  broderede  Klæder  og  Støvler.  Det 
var  nu  vel  af  gode  Grunde,  at  kun  dé  færreste  kunde  blive 
fristede  til  slige  Extravagancer  i  Klædedragten;  derfor  lyder 
det  dobbelt  underligt,  naar  der  i  en  Skoles  Lov  er  taget 
den  Bestemmelse,  at  naar  pyntelystne  Disciple  trods  Ad- 
varsler ikke  vilde  holde  sig  fra  slige  iøjnefaldende  Klæder, 
skulde  Rektoren  berøve  dem  de  forbudne  Klæder,  der  skulde 
gives  til  de  fattige  Kammerater;  Meningen  har  da  vel 
været,  at  disse  hvide,  rede  og  grønne  Klæder  først  skulde 
farves  sorte,  og  ikke,  at  de  fattige  Drenge  strax  skulde  stikkes 
i  de  prangende  Klæder. 

Ved  Skolelokalerne  har  der  oftest  været  den  dobbelte 
Ulempe,  at  medens  man  om  Sommeren  ikke  har  kunnet 
nære  sig  i  dem  for  Hede,  har  Kulden  om  Vinteren  været 
lige  saa  uudholdelig;  thi  Kakkelovne  vare  indtil  Midten  af 
det  attende  Aarhundrede  omtrent  lige  saa  ukjendte  i  Skolerne 
som  Midler  til  Belysning;  ogsaa  i  den  Henseende  er  det 
kun  et  enkelt  Sted,  nemlig  i  Kjøbenhavns  Skole,  at  en  Vel- 
gjører  har  betænkt  de  stakkels  forfrosne  Skoledrenge ;  det 
var  i  1562,  at  en  Mand  ved  Navn  Niels  Lange  skjænkede 
en  Fyrpande  (»Calefactorium«)  og  gav  en  Kapital,  for  hvis 
Renter  der  skulde  kjøbes  Kul,  at  Disciplene  derved  kunde 
»varme  deres  Fingre«,  og  i  Sorø  Skole  findes  allerede  fra 
1586  Bestemmelser  om  Kakkelovne,  —  men  denne  Skole 
var  jo  rigtignok  allerede  den  Gang  nærmest  beregnet  for 
Adolsmænds  Børn,  til  hvilke  der  toges  mere  Hensyn  end 
til  de  almindelige  borgerlige  Drenge.  Disse  og  Lærerne 
kunde  vel  nok  om  Vinteren  opnaa  Varmen  ved  de  mange 
Prygl,  der  modtoges  og  gaves;  men  sædvanlig  valgte  Læ- 
rerne et  andet  Middel,  i  det  de  toge  Børnene  op  paa  deres 
Kamre,  hvor  da  Undervisningen  er  foregaaet  om  Vinteren, 
og  det  har  i  Regelen  næppe  været  til  Skade  for  Lærdommen, 
i  det  hver  enkelt  Klasse  har  kunnet  undervises  for  sig  uden 
at  forstyrres  ved  den  Støj,  den  samlede  Skole  voldte;  men 
dog   har  det   ikke    været   uden  Ulemper,    i   det   baade   de 

efterladende  Lærere  uden  Kontrol  have  kunnet  hengive  sig 
til  deres  Dovenskab,  naar  de  havde  Lyst  dertil,  og  de  paa 
den  anden  Side  have  kunnet  lade  deres  onde  Lune  faa  Luft 
uden  at  være  udsatte  for  Kritik  af  Rektor  og  de  andre 
Medlærere.  Da  Lærerne  for  deres  egen  Bekvemmeligheds 
Skyld  søgte  at  udstrække  denne  mere  private  Undervisning 
langt  længere,  end  det  var  nødvendigt  for  Kuldens  Skyld, 
og  der  viste  sig  andre  Misligheder  derved,  blev  den  saa 
vidt  mulig  indskrænket,  og  da  der  endelig  kom  Kakkelovne 
i  Skolestuerne,  blev  det  Lærerne  forbudt  at  give  Undervis- 
ningen i  deres  private  Lejlighed,  uden  at  det  dog  helt  kunde 
hemmes;  men  baade  da  og  tidligere  maatte  Disciplene  selv 
sørge  for  Brændselet  ligesom  for  Lysene,  og  det  har  været 
et  Middel,  mangen  Discipel  har  brugt  for  at  blidgjere  en 
streng  Hører,  at  bringe  rigeligt  Brændsel,  som  de  sankede 
i  Skovene,  der  næsten  betragtedes  som  fælles  Ejendom;  og 
vi  se  da  ogsaa,  at  de  Gaver,  der  bragtes  til  Lærerne,  især 
paa  St.  Thomasdag  (21de  December),  ofte  bestode  af  Lys. 

Foruden  det  egentlige  Skolelokale,  der  naturligvis  var 
højst  forskjelligt  i  Størrelse  efter  Byernes  Størrelse  og  det 
deraf  ventede  større  eller  mindre  Skolebesøg,  indeholdt 
Bygningen  tillige  Bolig  for  Rektoren  og  for  en  eller  flere 
af  de  andre  Lærere,  men  til  hver  af  disse  sidste  kun  et  eneste 
Værelse.  —  Vi  skulle  nu  betragte  Lærerpersonalet  lidt 
nærmere. 


IL 

Lærerne. 

I  de  allermindste  Byers  Skoler  var  der  kun  én  Lærer, 
som  dog  førte  den  prangende  Titel  Rektor,  og  jo  i  Virke- 
ligheden var  Skolens  »Styrer«,  eller  »Ludirector«,  hvilket 
Ord  vel  nærmest  kan  oversættes  ved  »den,  som  styrer  hele 

Komedien« ;  disse  Smaaskoler  havde  imidlertid  ikke  Ket  til 
at  dimittere  til  Universitetet;  naar  derfor  Disciplene  mentes 
at  have  naaet  en  vis  Modenhedsgrad,  afgik  de  til  en  større 
Skole,  der  da  nogle  Aar  efter  afsendte  dem  til  Universitetet ; 
til  Dels  gjaldt  det  samme  om  de  Skolnr,  hvor  der  foruden 
Rektoren  kun  var  én  Hører  eller  »Lokat«,  saa  man  i  Uni- 
versitets-Matriklen kun  finder  yderst  faa  Studenter  anførte 
som  dimitterede  fra  de  mindre  Byers  Skoler.  Til  Skolerne 
i  Stiftshovedstæderne  søgte  selvfølgelig  de  fleste;  baade 
kunde  man  i  disse  Skoler  vente  flere  Stipendier  og  fyldigere 
Undervisning  af  Lærerne,  som  maatte  forudsættes  at  være 
dygtigere,  i  alt  Fald  Rektoren,  der  efter  Loven  skuldo  have 
taget  Magistergraden  for  at  blive  Rektor,  altsaa  »Ludi- 
magister«,  ved  en  Katedralskole;  desuden  havde  disse  i  en 
længere  Aarrække  som  deres  Afslutning  Gymnasierne,  der 
vare  forsynede  med  flere  Lektorer  og  skulde  danne  som 
Overgangen  fra  Skolen  til  Universitetet;  men  deres  Betyd- 
ning blev  i  Begyndelsen  meget  overvurderet;  de  hensygnede 
ogsaa  snart,  og  kun  i  OiJense  holdt  der  sig  indtil  Slutningen 
af  det  attende  Aarhundrede  en  sørgelig  Ruin  deraf;  man 
maa  jo  ogsaa  sige.  at  Gymnasiasterne  vare  en  underlig  og 
højst  uheldig  Mellemting  mellem  Skolediscipel  og  Student, 
hverken  Fugl  eller  P'isk. 

Jo  mindre  Lærerpersonalet  var  ved  en  Skole,  desto 
mere  maatte  jo  nødvendigvis  alt  bero  paa  de  enkelte  Læ- 
reres Personlighed,  og  vi  træffe  saaledes  Tilfælde  af,  at  en 
Latinskole  fer  bleven  aldeles  forladt  af  sine  Disciple  og 
altsaa  ede  for  Rektorens  Udueligheds  Skyld.  Det  kunde  nu 
i  Regelen  ikke  være  store  P'ordringer,  der  stilledes  til  Rek- 
torerne ved  de  mindre  og  de  mindste  Skoler;  sædvanlig  var 
det  helt  unge,  nybagte  Studenter,  der  bleve  ansatte  som 
Rektorer  ved  disse  Smaaskoler,  saa  de  ofte  maa  antages  at 
være  blevne  deres  tidligere  Klassekammeraters  foresatte.  I 
Fortegnelsen  over  Rektorer,  der  i  de  forskjellige  Stifter  have 
aflagt  Rektor-Eden   for  Biskopperne,    vil    man    finde,    at  et 

Par  og  tyve  Aar  har  været  den  sædvanlige  Alder,  i  hvilken 
Rektoraterne  tiltraadtes;  og  som  oftest  sad  de  »tavs  og  paa 
Lur«,  i  det  de  ventede  paa,  at  en  bedre  Plads  skulde  aabne 
sig  for  dena,  enten  som  Sognepræster  eller  Kapellaner.  At 
en  saadan  hyppig  Omskiften  af  Rektorer,  og  da  naturligvis 
end  mere  af  Hørere,  og  de  deraf  følgende 'jævnlige  Vakancer 
maatte  eve  en  skadelig  Indflydelse  paa  Undervisningen  og 
paa  Skolelivet  i  det  hele  taget,  er  naturligt. 

Som  oven  for  bemærket  vare  Forholdene  bedre  ved  de 
større  Skoler,  hvor  der  var  større  Fasthed  i  Lærerpersonalet, 
som  ogsaa  var  under  større  Kontrol,  men  hvor  tillige  Sko- 
lens Maskineri  var  langt  mere  indviklet;  overalt  var  Rek- 
toren det  store  Hjul,  hvorom  alt  drejede  sig,  baade  Hørere 
og  Disciple;  men  selv  om  Rektoren  paa  den  ene  Side  var 
som  Skolens  Monark,  maa  man  dog  paa  den  anden  Side 
langt  fra  betragte  ham  som  nogen  enevældig  Hersker  i  den 
lærde  Stat,  han  skulde  styre.  Disciplene  vare  som  oftest 
et  meget  uroligt  Folkefærd,  og  vi  skulle  senere  se,  hvilke 
Midler  der  var  givet  en  Rektor  i  Hænde  til  Tugt  for  de 
gjenstridige,  især  naar  nogen  »Rebel«  (Ribaldus)  satte  sig 
op  imod  Skolens  Orden,  —  Midler,  der  alt  for  ofte  bleve 
misbrugte.  Men  Rektorerne  maatte  ogsaa  ofte  finde  sig  i 
mange  Ubehageligheder  fra  Hørerne,  der  ikke  vilde  aner- 
kjende  deres  Myndighed;  og  især  naar  der  i  en  Skole  blev 
ansat  en  Konrektor,  var  denne  tilbøjelig  til  ganske  at  anse 
sig  for  Rektorens  sideordnede;  at  adskillige  lidet  lystelige 
Forhold  opkom  mellem  Lærerne  indbyrdes,  vil  let  indses, 
ja  undertiden  er  det  endog,  hvad  jo  Tidsalderen  førte  med 
sig,  gaaet  til  Haandgribeligheder;  værst  gik  det  dog  til  i 
Frederikshald  henimod  Slutningen  af  Kristian  den  femtes 
Tid,  i  det  Rektoren  Henrik  Augustinussen  Ostmand  myrdedes 
af  en  Hører. 

Der  var  Forbud  imod,  at  de  mere  underordnede  Lærere 
maatte  gifte  sig;  dette  Forbud  var  nu  vel  som  oftest  over- 
flødigt,   da  deres  Giftermaal    forbød   sig  af  sig  selv,  i  det 


14  Livet  i  Latinskolerne  i  tidligere  Tid. 

Hørerne  næppe  havde  nok  at  leve  af  for  sig  alene,  og  da 
langt  mindre  for  Hustru  og  en  Børneflok;  thi  medens  Rek- 
torerne ved  de  større  Skoler,  Domskolerne,  vare  forholdsvis 
godt  aflagte,  ja  endog  kunde  siges  at  være  rigelig  lønnede*), 
naar  de  foruden  den  oprindelig  bestemte  Løn  kunde  opnaa 
at  komme  i  Besiddelse  af  Indtægterne  af  et  Kanonikat,  og 
ligesom  de  vare  i  en  anset  Stilling,  var  næsten  altid  det 
modsatte  Tilfældet  med  Rektorerne  ved  Smaaskolerne  og 
med  Hørerne;  de  vare  i  højeste  Grad  trykkede  i  økonomisk 
Henseende,  og  Maaden,  hvorpaa  de  fik  deres  fleste  Indtægter^ 
der  næsten  tilkastedes  dem  som  en  Almisse,  i  det  de  f.  Ex. 
i  enkelte  Byer  fik  Kosten  paa  Omgang  hos  Byens  Borgere, 
skulde  ikke  hæve  dem  eller  deres  Stilling  i  Folks  Øjne. 
Deres  Haab  gik  i  Regelen  ud  paa  at  komme  i  gejstlig 
Virksomhed;  men  alt  som  Aarene  gik,  og  de  bleve  nios- 
groede  i  Skolens  Tjeneste,  svandt  Haabet  bort  om  en  For- 
bedring i  deres  Stilling;  thi  Erfaring  viste,  at  en  ung  Stu- 
dent lettere  kunde  faa  et  Præstekald  end  en  ældre  Skole- 
mand; den  bekjendte  Sprogmand  og  Musiker  Hans  Mikkelsen 
Kavn,  der  var  Rektor  i  Slagelse  fra  1640,  indtil  han  1652 
naaede  at  blive  Præst,  skrev  i  en  Betænkning  over  Skole- 
væsenet, at  man  ikke  kunde  undres  over,  at  Lærerne  baade 
bleve  vrangvillige  og  ligegyldige,  naar  de  ingen  Belønning 
eller  Forfremmelse  kunde  vente,  selv  om  de  næsten  sled 
sig  op  i  Skolens  Tjeneste;  »en  Skolemand,  som  er  emeritus«, 
skriver  han,  »kan  nu  om  Stunder  næppe  faa  et  Landsby- 
præstekald; ofte  maa  han  overlade  de  fede  Kald  til  en  raa 
Student,  som  nylig  er  sluppen  fra  Skoleriset« ;  og  om  den 
Maade,  hvorpaa  Lærerne  betragtedes,  skriver  han:  »Hvad 
kan  mere  nedslaa  Sindet  og  kvæle  al  Iver  end  alle  Vegne 
at  ringeagtes  og  behandles  som  Pedeller.« 


•)  I  BegyndelseD  af  det  attende  Aarhundrede  vare  endog,  hedder 
det  i  en  Beretning,  den  roskildske  Rektors  Indtægter  „mer 
end  biskoppelige"  (?). 

Ganske  vist  kan  det  ikke  nægtes,  at  den  Ringeagt, 
Lærerne  vare  Gjenstand  for,  ofte  var  temmelig  selvforskyldt; 
thi  meget  tit  var  det  daarlige  Subjekter,  hengivne  til  Drik 
og  Slagsmaal,  der  tyede  ind  i  Hørerpladsens  Havn;  og  naar 
Aarene,  i  Steden  for  at  bringe  dem  nærmere  til  deres  Øn- 
skers Maal,  tvært  imod  fjærnede  dem  derfra,  kan  man  til 
Dels  forstaa,  at  Bitterhed  tog  Bo  i  deres  Sind,  saa  det  kom 
til  at  gaa  ud  over  Disciplene,  des  værre  i  Regelen  paa  en 
raa  og  barbarisk  Maade,  der  ikke  blev  blidere,  naar  de 
selv  havde  søgt  Trøst  i  Glemselens  Kilde;  vi  skulle  senere 
se,  hvorledes  de  brugte  og  misbrugte  deres  Myndighed  over 
Disciplene,  og  foreløbig  kun  berette  et  Par  betegnende  Fakta, 
at  en  Lærer  i  Aarhus  en  Gang  rev  en  Discipel  saa  stærkt 
i  Øret,  at  han  beholdt  det  i  Haanden,  og  at  baade  i  Kjø- 
benhavn  1559  en  Hører  Hans  Pedersen  beskyldtes  for  ved 
Mishandling  at  have  voldet  en  Discipels  Død,  og  i  Odense 
1566  Rektoren  Hans  Lang  ved  et  Bryllup  paa  Raadhuset 
gav  en  ulydig  Discipel  Hans  Andersen  et  Ørefigen^  da  nu 
Disciplen  kort  efter  døde,  kom  det  til  en  for  Rektoren  højst 
ubehagelig  Sag,  i  det  den  afdødes  Slægt  beskyldte  ham  for 
ved  sit  Slag  at  være  Skyld  i  Drengens  Død;  de  undsagde 
ham,  og  han  maatte  ty  til  Kongen,  der  ogsaa  gav  ham  et 
Beskjærmelsesbrev,  uden  hvilket  han  vilde  have  været  i  Fare 
for  sit  Liv;  han  naaede  dog  at  blive  Præst  og  døde  som 
Præst  i  Horne  paa  Fyn  i  Aaret  1604.  Betegnende  for  Tids- 
alderen er  det,  at  man  i  omtrent  enhver  Skolelov  har  anset 
det  nødvendigt  at  indføre  Bestemmelser  om,  h^&å  Straf  der 
skulde  ramme  Lærere,  naar  de  indfandt  sig  drukne  i  Kirken 
eller  paa  Skolen;  eller  naar  de  klamredes  og  sloges  eller 
lode  sig  høre  med  Forbandelser  og  Eder,  med  uanstændig 
Raaben  og  Skrigen  i  Huse  og  paa  Gader,  eller  at  naar  de 
kom  for  sent  paa  Skolen,  »da  skulde  den  Undskyldning  ikke 
tages  gyldig,  at  de  vare  blevne  sinkede  af  Svirebrødre«;  eller 
de  begik  Sædelighedsforbrydelser,  som  kom  de  foresatte  for 

Øren;    thi  der  holdtes  stræng  Justits  i  Skolerne,   ikke   blot 
over  Disciplene,  men  ogsaa  over  Lærerne. 

Rektoren  skulde  jo  være  den,  der  i  de  forskjellige  Hen- 
seender styrede  Skolen;  men  medens  vi  have  set,  at  hans 
Magt  var  indskrænket  fra  neden,  saa  han  var  langt  fra  at 
være  enevældig,  var  der  ogsaa  fra  oven  lagt  Dæmper  paa 
hans  Myndighed,  »Høg  over  Høg«  ;  thi  Skolerne  stode  under 
Gejstlighedens  Tilsyn;  Rektorernes  nærmeste  foresatte  vare 
Sognepræsterne,  saa  Provsterne  og  endelig  Biskopperne,  der 
paa  deres  Visitatsrejser  ogsaa  skulde  undersoge  Forholdene 
i  Skolerne,  og  som  ofte  vare  meget  ublide  Visitatorer;  i 
Regelen  have  de  vel  indskrænket  sig  til,  naar  der  var  noget, 
som  vakte  deres  Mishag  hos  Lærerne,  da  at  bruge  Munden; 
men  der  træffes  dog  ogsaa  det  Tilfælde,  at  en  Biskop  har 
været  saa  vred,  at  han  har  grebet  det  Vaaben,  som  ellers 
Lærerne  svingede,  og  vendt  det  mod  dem  selv;  den  fynske 
Biskop  Hans  Mikkelsen  (1616—51)  skriver  i  sin  Dagbog 
om  en  Visitats  1633  i  Faaborg  Skole,  at  han  havde  givet 
Klokkeren  (der  tillige  var  Horer  ved  Skolen)  nogle  Slag  af 
Perlen,  fordi  han  havde  mødt  drukken  paa  Skolen  og  i  sin 
Drukkenskab  opfort  sig  uanstændig.  I  det  hele  taget  var 
det  vel  ikke  til  Skade  for  Skolerne  at  have  Biskopperne  til 
de  øverste  foresatte,  skjønt  disse  nok  undertiden  lode  deres 
Myndighed  komme  for  stærkt  frem  og  blandede  sig  i  Sko- 
lernes indre  Administration  paa  en  saadan  Maade,  at  det 
kom  til  Konflikter  mellem  dem  og  Lærerne,  der  dog  vel 
som  oftest  have  tiet  og  bukket  til  de  biskoppelige  Paalæg. 
Et  højst  ubehageligt  Optrin  indtraf  1644  i  Odense  Gymna- 
sium mellem  den  oven  omtalte  Biskop  Hans  Mikkelsen  og 
Gymnasiets  daværende  Professor  i  Filosofi,  senere  i  Theologi, 
Magister  Jørgen  Falster,  som  allerede  adskillige  Gange 
havde  været  i  Klammeri  med  Biskoppen  og  af  ham  faaet 
flere  Irettesættelser;  det  gik  saaledes  til:  der  var  tyve 
Gymnasiaster,  som  forlangte  Stipendier,  men  kun  sexten 
Portioner,  hver  paa  tyve  Rdlr.;   Professorerne   bleve  da  ved 

et  Møde  om  Formiddagen  enige  ora,  at  de  sexten  Portioner 
skulde  fordeles  lige  mellem  de  tyve  Gymnasiaster,  saa  hver 
fik  sexten  Rdlr.,  »efterdi  der  var  mange  smukke  Tolks  Børn 
fra  Jylland,  som  i  den  bedrøvelige  Krigstid  maatte  hjælpes; 
ved  de  fire  Dalers  Tab  for  hver  kunde  de  ikke  tage  saa 
stor  Skade,  da  det  Gilde,  de  plejede  paa  den  Tid  med  stor 
Bekostning  at  gjøre,  var  aldeles  afskaffet,  og  de  Penge 
altsaa  sparede.«  Da  om  Eftermiddagen  atter  Professorerne 
og  Biskoppen  vare  samlede  for  at  overvære  Stipendiernes 
Uddeling,  kom  Falster  med  en  hel  Skare  Gymnasiaster,  og 
da  Biskoppen  spurgte,  hvad  der  var  i  Vejen,  sagde  Falster, 
at  de  begj ærede  at  faa  deres  fulde  Stipendier,  20  Rdlr.  hver; 
Falster  blev  paastaaelig,  Biskoppen  forbød  ham  Adgang  til 
Skolen,  men  da  han  alligevel  trængte  paa  og  vilde  md,  gik 
Biskoppen  hastig  ind  i  Skolen  og  sagde:  »Tag  mig  den 
Ferle«,  og  bevæbnet  med  Ferlen  [stillede  han  sig  i  Skole- 
døren  for  at  hindre  Fakter  i  at  komme  ind.  Falster  ilede 
da  ud  paa  Kirkegaarden,  hvor  han  tog  en  stor  Sten,  som 
han  truede  Biskoppen  med;  da  denne  spurgte,  om  den  JSten 
var  tiltænkt  ham,  svarede  Falster,  at  nu  skulde  »arma  armis 
profligeres«  (»bruges  Vaaben  mod  hinanden«).  Biskoppen 
begjærede  de  øvrige  Professorer  til  Vidne  paa  det  skete  og 
sagde,  at  da  det  ikke  var  første  Gang,  at  Falster  havde 
gjort  »Pariamente«,  vilde  han  nu  drage  ham  til  Ansvar  for 
det  alt  sammen.  Imidlertid  maa  Sagen  senere  være  bleven 
forligt,  hvilket  vist  ogsaa  var  det  heldigste  for  begge 
Parter. 

Især  var  det  ved  Besættelsen  af  Skole- Embederne,  '  at 
Biskopperne  havde  meget  at  sige:  i  jde  første  Tider  efter 
Reformationen  beskikkedes  Rektorerne  af  Biskopperne  og 
vare  i  de  mindre  Byer  gjærne  tillige]  residerende  Kapellaner 
eller  Aftensangspræster ;  siden  kaldte  Kongen  dem  efter 
Biskoppens  Forslag,  og  stundum  bleve  Rektorerne  da  ogsaa 
Degne  ved  Kirkerne.  Konrektorerne  og  Hørerne  antoges 
først  af  Rektorerne,  senere  efter  disses  Forslag  af  Biskop- 
Historisk  Arkiv.  I.    1886.  2 

perne,  og  saaledes  vedblev  det  lige  til  1809.  De  nederste 
Klassers  Horere  vare  dog  ofte  af  en  særegen  Beskaifenhed, 
i  det  nenalig  ikke  sjælden  Disciple  af  øverste  Klasse  toges 
til  Hørere,  endnu  fer  de  bleve  Studenter,  og  saa  bleve  ved 
at  gaa  som  Hørere  i  en  længere  A årrække  uden  nogen 
Sinde  at  søge  til  Universitetet;  men  i  det  de  vedbleve  at 
betragtes  som  Disciple,  nøde  de  godt  af  Skolens  Stipendier 
og  de  andre  Fordele,  Opholdet  ved  Skolen  medførte,  især  de 
Degnekald,  som  Mesterlekti anerne  besørgede;  vi  se  altsaa, 
at  Grænsen  mellem  Discipel  og  Lærer  var  svævende,  og  at 
disse  Personer  vel  af  Navn  vare  Disciple,  men  i  Virkelig- 
heden vare  Hørere;  af  det  Slags  har  sagtens  den  oven  for 
omtalte  faaborgske  Klokker  været,  hvem  Biskop  Hans  Mik- 
kelsen gåv  Prygl  med  Ferlen.  Paa  den  Maade  er  det  vist- 
nok ogsaa  gaaet  til,  naar  det  berettes,  at  af  og  til  har  det 
truffet  sig,  at  Fader  og  Søn  have  været  Disciple  paa  én 
Gang  i  samme  Skole*);  thi  det  underlige  var,  at  medens 
Hørerne  ikke  maatte  gifte  sig,  var  der  intet  saadant  Forbud 
imod,  at  slige  gamle  Disciple  traadte  ind  i  Ægtestanden. 
Saaledes  var  Rasmus  Madsen  i  Nykjøbing  paa  Falster  en  af 
disse  Veteraner,  der  bleve  gaaende,  eller  rettere  sagt  staaende, 
i  øverste  Klasse  uden  at  lade  sig  dimittere,  da  han  som 
Løbedegn  havde  sit  rigelige  Udkomme;  fra  1646  til  sin 
Død  1682  var  han  Hører  i  nederste  Klasse,  havde  Indtæg- 
terne af  et  Landsbydegnekald,  dog  imod  at  holde  en  Sub- 
stitut der  ude,  og  desuden  var  han  Kjøbstadens  Klokker 
og  Bedemand,  saa  hans  Embede  uden  Tvivl  har  været  dét 
mest  indbringende  ved  hele  Skolen;  han  var  to  Gange  gift. 
Et  Sidestykke   kan    anføres   fra  Faaborg;    en  Discipel    ved 


Som  et  Kuriosum  kan  anføres,  at  for  en  Snes  Aar  siden 
bleve  i  Norge  en  Fader  og  hans  Søn  Studenter  samme  Aar; 
Faderen  var  oprindelig  Degn  og  gav  sig  i  en  fremrykket 
Alder  til  at  studere;  Sønnen  fik  ved  Artium  nogle  faa  Points 
flere  end  Faderen. 

Navn  Peder  Møller  blev  1712  ansat  som  Løbedegn  ved  et 
Landsbykald  og  beholdt  det  til  1737,  da  han  døde;  samtidig 
overtog  han  Kantorforretningen  i  Faaborg,  og  ved  Siden 
deraf  beholdt  han  trods  Sognepræstens  Modstand,  og  trods 
sin  Drikfældighec],  Del  i  Skolens  Legater  til  sin  Død;  han 
var  gift  og  havde  Børn.  ~  Unægtelig  højst  besynderlige  og 
vistnok  ogsaa  højst  uheldige  Forhold! 

Det  oven  anførte  har  vist,  og  det  efterfølgende  vil  yder- 
ligere godtgjøre,  at  Lærerne,  baade  Rektorer  og  Hørere, 
fuldstændig  misforstode  den  Del  af  deres  Gjerning,  som  be- 
stod i  Disciplinens  Hævdelse,  i  det  de  paa  en  raa  og  brutal 
Maade  misbrugte  den  Myndighed,  der  var  lagt  i  deres 
Haand,  saa  Disciplene  kun  med  Skjælven  saae  hen  til  deres 
strænge  Tugtemestere ;  men  lige  saa  uheldigt  har  det  været, 
naar  det  en  enkelt  Gang  indtraf,  at  Lærerne  gjorde  sig  til 
Kammerater  med  Disciplene.  En  saadan  alt  for  velvillig 
Rektor  var  Magister  Niels  Hammer,  en  Dattersøn  af  den 
berømte  Niels  Hemmingsen;  han  blev  i  Januar  1603  be- 
skikket til  Rektor  i  Odense,  i  hvilket  Embede  han  blev 
indsat  24de  Februar;  men  allerede  3dje  Marts  samme 
Aar  indgaves  der  Regning  over  531  Kander  01,  som  han 
tillige  med  sine  Gjæster,  der  mest  vare  Hørere  og  Degne 
(altsaa  Disciple),  havde  konsumeret  hos  en  Værtshusholder 
Laurids  Skriver,  og  det  kun  i  de  fem  Uger  fra  28de  Januar 
til  3dje  Marts;  hans  øvrige  Synderegister  var  ikke  ringe, 
saaledes  havde  han  endnu  samme  Aar  uden  Biskoppens  Til- 
ladelse forladt  Skolen  og  var  rejst  bort  i  adskillige  Maaneder; 
men  skjent  der  flere  Gange  blev  set  gjennem  Fingre  med 
hans  Udskejelser,  og  hvor  tit  han  end  lovede  Bod  og  Be- 
dring, naaede  han  dog  kun  at  virke  som  Rektor  i  tre  Aar, 
da  han  viste  sig  som  en  fuldstændig  Umulighed  paa  den 
Plads  og  derfor  blev  afsat. 

Mellem  de  forskjellige  Skoler  var  der  i  de  Dage  stor 
Skinsyge,  der  haandgribelig  viste  sig  i  Slagsmaal  mellem 
Disciplene,  naar  de  tilfældig  stødte  sammen ;  helt  ned  i  vort 

Aarhundrede  véd  man  at  fortælle  om  de  Batailler,  soranske 
og  herlovianske  Disciple  leverede  hinanden,  naar  en  Flok 
fra  hver  Skole  ved  en  Feries  Begyndelse  traf  til  samtidig 
at  komme  til  samme  Kro;  men  i  tidligere  Dage  værgede 
Lærerne  ogsaa  paa  samme  Maade  om  deres  Skoles  Anseelse; 
i  1632  var  saaledes  Rektoren  i  Vordingborg,  den  bekjendte 
Søren  Povlsen  Judichær,  oppe  at  slaas  med  sin  Embedsbroder 
fra  Nykjebing  paa  Falster  Jørgen  Christensen  Flensborg, 
hvilken  sidste  fik  en  Dragt  Prygl  af  Judichær,  som  dog 
undskyldte  sig  med,  at  det  var  sket  i  Hidsighed,  hvorfor 
Sagen  ingen  videre  ubehagelige  Følger  fik  for  ham. 

(Forts.) 

f  Kong  Alexander  Xannaj  og  Miis  Dronning. 

_,  s        (En  Episode  fra  det  jødiske  Riges  sidste  Tider). 


Jaa  Perioder  af  Historien  kunne  i  Betydning  og  Inter- 
esse maale  sig  med  det  jødiske  Riges  sidste  Hundredaar. 
Først  og  fremmest  var  det  et  Tidsrum,  hvori  de  Forhold 
udviklede  sig,  i  hvilke  Kristus  traadte  ind;  men  det  var 
tillige  en  Periode,  i  hvilken  de  mægtigste  og  [mest  uensartede 
Kræfter  brødes  i  en  saa  storartet  Kamp,  at  den  maa  af- 
tvinge selv  dem  en  mer  end  almindelig  Interesse,  for  hvem 
Datidens  religiøse  Begivenheder  ere  uden  personlig  Betydning. 
Dertil  kommer  det  for  Historikerne  fristende,  der  ligger  i 
Beskaffenheden  af  de  Kilder,  ved  hvilke  vi  kunne  gj ørelos 
bekjendte  med  dette  Tidsafsnits  Historie.  De  tilsløre  nemlig 
gjennemgaaende  Begivenhederne  mere,  end  de  afdække  fdem, 
og  lade  dem  fremtræde  lusammenhængende  og  ofte  gaade- 
fuldt;  men  alligevel  give  de  saa  meget,  at  det  næsten  over- 
alt lykkes  en  taalmodig  og  besindig  Forskning  at  finde  de 
forbindende  Led  og  opdage  de  storartede  Sammenhænge  i 
denne  Periodes  Begivenheder.  Hvadg  der  i  Kildeskrifterne 
pludselig  træder  frem  som  ganske  uforberedte  Fænomener 
med  en  fremmed  Kolorit,  viser  sig  for  den  Jnærmere  Be- 
tragtning at  være  Udviklingen  af  Spirer,  der  kunne  for- 
følges tilbage  til  Jødernes  Tilbagekomst  fra  det  babyloniske 
Fangenskab,   og  som  i  den  følgende  Tid  under  de  vexlende 

Begivenheder  langsomt  udvikle  sig  til  de  Former,  der  ved 
første  Øjekast  synes  saa  paafaldende.  Den  rette  Forstaaelse 
af  disse  Forhold  faar  man  selvfølgelig  kun  ved  at  betragte 
dem  i  deres  Helhed  fra  Begjmdelseii  til  Slutningen;  men 
der  gives  dog  enkelte  Afsnit  af  dem,  hvor  de  bevægende 
Kræfter  træde  frem  paa  særlig  prægnant  Maade,  saa  at  det 
lønner  sig  at  gjøre  dem  til  Gjenstaud  for  en  Enkeltfrem- 
stilling. Til  disse  Afsnit  hører  i  særlig  Grad  den  Konges 
Regering,  der  er  nævnt  oven  over  disse  Blade.  Han  bragte 
ved  sin  raa  og  hensynsløse  Fremtræden  de  Stoffer  i  det 
jødiske  Folkelegeme  til  at  udskilles  fra  hverandre,  som  endnu 
i  nogen  Tid  trods  den  latentei  Modsætning  kunde  være  for- 
blevne i  en  vis  indbyrdes  Forbindelse,  selv  om  det  fuld- 
stændige Brud  mellem  dem  med  Nødvendighed  engang 
maatte  indtræde.  Lige  saa  interessant  er  hans  Dronnings 
Regering,  der  trods  denne  Fyrstindes  store  Klogskab  og 
Besindighed  kun  udvidede  Svælget  mellem  Partierne  endnu 
mere  og  bidrog  til  at  fremskynde  den  forestaaende  Kata- 
strofes Udbrud.  Forud  skal  der  kun  meddeles  en  kort  Over- 
sigt over  nogle  Hovedpunkter  af  den  foregaaende  Tids  Hi- 
storie, for  at  Begivenhederne  i  selve  det  skildrede  Afsnit 
kunne  træde  frem  efter  deres  fulde  Betydning. 


I. 

Den  Kongeslægt,  til  hvilken  Kong  Alexander  Jannaj 
hørte,  havde  ikke  nogen  langt  tilbagerækkende  Stamtavle. 
Han  var  først  den  anden  af  Hasmonæerne  (eller  Makka- 
bæerne),  der  bar  Kongenavn,  i  det  de  tidligere  Herskere  af 
denne  Slægt  kun  havde  ført  Titel  af  Ypperstepræst.  Dog 
var  Forskj  ellen  mellem  disse  to  Værdigheder  for  en  jstor 
Del  alene  af  formel  Natur;  i  Virkeligheden  var  denne  Tids 
Ypperstepræster  fuldstændig  verdslige  Herskere,    saa  at  det 

nærmest  skyldtes  Hensyn  til  de  omboende  Folk,  naar  Alex- 
anders ældre  Broder  Aristobulos  havde  tiltaget  sig  Konge- 
navnet ved  Siden  af  Ypperstepræsteværdigheden;  thi  de 
ypperstepræstelige  Funktioner  vedbleve  Hasmonæerne  ogsaa 
i  den  følgende  Tid  at  udøve,  om  end  enkelte  af  dem  i 
denne  Egenskab  toge  sig  ud  som  rene  Parodier  paa  den 
ægte  gammeltestamentlige  Ypperstepræst. 

Denne  Erkj endelse  af  det  efterexilske  Ypperstepræste- 
dømmes Betydning,  der  er  den  første  Betingelse  tor  For- 
staaelsen  af  Jødernes  Historie  i  de  sidste  Hundredaar  før 
Kristus,  findes  allerede  hos  den  jødiske  Historieskriver  Jo- 
sefos, der  etsteds*)  udtaler  sig  saaledes:  »Jøderne  havde 
en  aristokratisk  Statsforfatning  med  et  Mindretalsherredømme 
(Oligarki),  og  Ypperstepræsten  forestod  Statsstyreisen,  indtil 
Hasmonæerne  overtoge  Magten«.  Denne  Hasmonæernes  Over- 
tagelse af  Magten  skete  netop  ved,  at  de  overtoge  Ypperste- 
præsteværdigheden,  som  i  Aaret  152  f.  Kr.  skjænkedes 
Makkabæeren  Jonatan  af  Syrerkongen  Alexander  Balas;  og 
hvad  her  en  fremmed  Fyrste  egenraadig  gjorde,  det  stad- 
fæstede Folket  senere,  i  det  det  af  Taknemmelighed  overdrog 
Jonatans  Broder  Simon  og  hans  Slægt  Ypperstepræstemagten, 
som  skulde  tilhøre  dem,  indtil  Gud  ved  en  Profet  kund- 
gjorde sin  Vilje,  det  vil  efter  Datidens  Sprogbrug  sige,  indtil 
den  raessianske  Tids  Frembrud. 

Aarsagen  til  denne  mærkelige  Omdannelse  af  Ypperste- 
præstens Betydning,  som  i  Følge  den  gammeltestamentlige 
Lov  skulde  være  en  ganske  anden,  laa  i  de  politiske  For- 
hold efter  Exilet  og  er  ikke  vanskelig  at  finde.  Netop 
fordi  den  ypperstepræstelige  Myndighed  oprindelig  var  af 
ren  kirkelig  Natur,  kunde  Perserne  bedst  anerkjende  den, 
da  den  tilsyneladende  ikke  frembød  noget  som  helst  Tilknyt- 
ningspunkt for  nationale  Frihedsbevægelser  hos  Jøderne; 
derfor  begunstigedes  den,  medens  enhver  rent  verdslig  Myn- 


=)  Josef.   Arkæologi  XL  4,  8. 

dighed  hos  Folket  undertrykkedes ;  men  jo  mere  eneraadende 
Ypperstepræsten  blev,  desto  mere  maatte  han  antage  Karak- 
teren af  en  almindelig  Vasalfyrste,  der  faktisk  i  sin  Haand 
forenede  al  den  Magt,  som  Perserne  overhovedet  tilstode  de 
undertvungne  Folkeslag.  Til  yderligere  at  udvikle  denne 
verdslige  Karakter  maatte  Perserrigets  snart  indtrædende 
Forfald  bidrage,  som  [bevirkede,  at  de  fjærnere  Provinser 
kom  til  at  staa  næsten  selvstændig;  og  da  de  bedre  blandt 
Ptolemæerne  og  Seleukiderne  tilstode  de  undertvungne  Folke- 
slag en  vis  Frihed,  bevarede  Ypperstepræsterne  ogsaa  senere 
den  vundne  politiske  Magtfylde.  Under  [disse  Herskere  var 
det  rimeligvis,  at  det  Raad,  som  siden  fører  Navnet:  Syne- 
driet,  dannedes,  og  folgelig  kom  Ypperstepræsten  til  at  ind- 
tage Forsædet  i  dette,  en  Stilling,  som  [han  efter  Josefus' 
og  det  ny  Testamentes  samstemmende  Vidnesbyrd  fastholdt 
lige  ned  til  Rigets  sidste  Tider*).  1  samme  Forhold  som 
Ypperstepræsten  selv  steg  i  Magt,  voxede  selvfølgelig  ogsaa 
hans  præstelige  Omgivelsers  Betydning,  og  der  dannede  sig 
paa  denne  Maade  et  Tempelaristokrati,  som  virkelig  gav  Jø- 
dernes .Forfatning  den  af  Josefus  omtalte  aristokratisk-oli- 
garkiske  Karakter,  der  er  saa  forskjellig  fra  de  forexilske 
Forhold  som  vel  mulig.  Det  var  dette  Aristokrati,  der  i 
alt  Fald  i  Modstandernes  Munde  førte  Navnet:  Sadducæer. 
Omdannelsen  af  Ypperstepræsterne  til  verdslige  Vasal- 
fyrster medførte  en  stærk  religiøs  Degeneration  hos  dem. 
De  bleve  Realpolitikere,  som  søgte  at  ^hævde  deres  Stilling 
ved  mer  eller  mindre  intime  Forbindelser  med  de  omboende 
hedenske  Smaafyrster,  og  hvis  rent  verdslige  Interesser  lode 
dem  tabe  Interessen  for  det  specifisk-jødiske.  Havde  de 
maattet  raade,  vare  de  jødiske  Ejendommeligheder  efter- 
haanden  blevne  udviskede,    og  Israel   var   blevet  som   et  af 


♦)  Vfemédllingen  af  SytieåHii^  ^mmé^ii^ 

mud  er  for  en  stor  Del  el  rent  Idealbillede,  som  aldrig  har 
været  realiseret. 

de  andre  Folkeslag;  det  viste  sig  tydeligst  under  Anticchos 
Epifanes,  da  den  blændende  græske  Kultur  truede  med 
ganske  at  bortskylle  alt,  hvad  der  dannede  den  dybe  Son- 
dring mellem  Jøderne  og  Hedningefolkene,  og  da  det  netop 
var  Ypperstepræsterne  med  deres  sadducæiske  Omgivelser, 
der  ivrigst  understøttede  Kongen  i  hans  Bestræbelser  for  at 
hellenisere  det  sære  Jødefolk,  hvis  Stivsind  og  Afsluttethed 
i  saa  høj  Grad  forbitrede  ham.  Imod  disse  Bestræbelser 
optraadte  Makkabæerne  med  deres  storartede  Kraft  og  Be- 
gejstring, og  de  stode  derfor  i  Begyndelsen  som  de  hedensk- 
sindede Sadducæeres  ivrigste  Fjender-,  men  da  de  selv 
havde  overtaget  Ypperpræstemagten,  indtraadte  der  en  For- 
andring i  dette  Forhold.  Tempeladelen,  hvis  værste  Ele- 
menter vare  gaaede  til  Grunde  i  den  store  Frihedskamp, 
var  bestandig  henvist  til  at  slutte  sig  til  de  nye  ,Ypper- 
stepræster,  der  jmed  rette  eller  urette  besade  den  højeste 
Magt,  og  Hasmonæerne  selv  maatte  ogsaa  hurtig  komme 
til  at  betragte  Sadducæerne  som  deres  naturlige  For- 
bundsfæller i  Kampen  mod  de  øvrige  Partier  i  Folket. 
Der  fuldbyrder  sig  da  under  Sadducæernes  Indflydelse  den 
samme  Forvandling  med  Makkabæerne  som  tidligere  med 
de  gamle  Ypperstepræster:  de  bleve  mere  og  mere  sæcula- 
riserede  og  følte  sig  fuldstændig  som  verdslige  Herskere^ 
der  en  passant  fuldbyrdede  deres  ypperstepræstelige  Pligter, 
fordi  disse  dannede  Grundlaget  for  deres  Stilling  i  Folkets 
Midte,  men  ikke  nærede  nogen  virkelig  Interesse  derfor. 
Fra  at  være  Ypperstepræsternes  forargede  Modstandere  bleve 
de  deres  ivrige  Efterlignere  og  gjorde  ved  at  antage  Konge- 
navnet det  sidste  Skridt  paa  den  Udviklingsbane,  som  hine 
næsten  helt  havde  gjeunemlebet. 

Samtidig  med  at  Hasmonæerne  nærmede  sig  det  tid- 
ligere saa  heftig  bekæmpede  Tempelaristokrati,  tjæruede  de 
sig  i  stedse  højere  Grad  fra  et  andet  Parti,  som  de  i  Be- 
gyndelsen trods  den  betydelige  Forskjel  mellem  dem  under- 
tiden havde  staaet  temmelig  nær.     Den  Aandsretning,    der 

mod  den  store  skriftlærde  Esra  holdt  sit  Indtog  i  Jerusalem, 
havde  som  Grundprincip  Livet  under  Loven  og  som  Kjende- 
tegn  den  skarpe  Adskillelse  fra  alt  fremmed.  Ved  fortrins- 
vis blandt  de  prak;tiske  Lovbud  at  lægge  Vægten  paa  Om- 
skærelsen, Sabbats-  og  Renhedsbestemmelserne  gjorde  denne 
Retning  det  muligt  for  Jøderne  at  bevare  den  dybe  Sondring 
fra  Hedninge  folkene  og  dog  at  leve  overalt  rundt  om  i 
Hedningeverdenen;  derfor  havde  denne  Retning  mangfoldige 
Tilhængere  hos  de  tvungent  eller  frivillig  adsplittede  Joder, 
ligesom  det  ogsaa  var  den,  der  formaaede  at  bevare  Jøde- 
dommens Tilværelse  efter  Jerusalems  og  Templets  Fald. 
For  saa  vidt  dette  Parti  levede  i  Hjemmet  og  ved  Templet, 
deltog  det  naturlig  i  Udøvelsen  af  de  Love,  der  krævede  det 
bestemte  hellige  Sted  og  det  særlige  Tempelpersonale;  men 
nogen  stor  Betydning  havde  alt  dette  dog  ikke  for  dem,  især 
da  Tempeltjenesten  var  i  Hænderne  paa  det  utro  og  verdslig- 
sindede sadducæiske  Parti.  I  Studiet  af  Loven  havde  man 
et  Middel  til  ligesom  at^give  denne  en  sublimeret  aandelig 
Udførelse,  der  var  uafhængig  af  det  bestemte  Sted  eller 
bestemte  Midler;  og  netop  som  Gjenstand  for  theoretisk 
Studium  var  det,  at  »Loven«  fik  en  saa  overordentlig  Betyd- 
ning for  Jøderne  og  i  saa  høj  Grad  vakte  deres  Begejstring*). 
Det  er  denne  lovstrænge  Retning,  eller  for  at  tale  i  Dati- 
dens Sprog,  Farisæismen,  hvem  det  skyldes,  at  Jødedommen 
endnu  bestod,  da  Kristus  traadte  frem,  da  dens  Opgave 
netop  bestod  i  at  bevare  Folket  som  det  særlige  ubesmittede 
Samfund,  indtil  den  messianske  Tid  brød  frem.  Dermed  er 
deres  Forhold  til  de  makkabæiske  Frihedshelte  allerede  givet. 


*)  Til  de  mest  betegnende  Udtryk  for  Jødernes  Begejstring  for 
Loven  høre  de  Steder,  hvor  det  hedder,  at  Herren  bor  hos 
Jøderne,  fordi  han  har  givet  dem  sin  Lov.  Han  kan  nemlig 
ikke  undvære  denne  Lov,  der  er  et  Udtryk  for  hans  hel- 
lige Væsen,  og  hvor  den  er,  maa  han  altsaa  ogsaa  være; 
se  Weber:  System  der  altsynagogalen  palåstinischen  Theo- 
logie,  16  f. 

For  saa  vidt  Kampen  drejede  sig  om  at  tilkæmpe  sig 
Frihed  til  at  leve  det  særegne  jødiske  Liv  under  Loven, 
deltoge  de  i  den;  men  naar  de  troede  dette  Maal  naaet, 
trak  de  sig  tilbage  fra  Striden.  De  tænkte  ikke  paa  selv 
at  tilkæmpe  sig  det  messianske  Riges  Frembrud;  at  over- 
vinde Hedningemagterne  var  Herrens  Sag,  hvori  det  vilde 
være  formasteligt  for  Mennesker  at  blande  sig.  Og  jo  mere 
Kampen  gik  ud  paa  at  vinde  national  Selvstændighed  og 
ligesom  opnaa  en  Gjentagelse  under  David  af  den  gamle 
israelitiske  Guldalder,  der  kunde  være  en  Erstatning  for  den 
forventede  messianske  Herlighed,  desto  mere  maatte  den  staa 
for  dem  som  en  Vederstyggelighed.  Som  fedte  Modstandere  af 
den  ypperstepræstelige  Opportunisme  med  dens  Nedbryden  af 
Grænseskjellene  mellem  Israel  og  Hedningefolket,  maatte 
Farisæerne  nødvendig  fjærne  sig  fra  Makkabæerne,  da  disse 
overtoge  den  ypperstepræstelige  Magt  og  traadte  i  de  gamle 
Kirkefyrsters  Fodspor.  Og  da  Farisæerne  besade  en  over- 
ordentlig Lidflydelse  paa  Folkets  Mængde,  der  instinkt- 
mæssig i  dem  erkjendte  sine  tilforladeligste  aandelige  Ledere, 
var  der  dermed  forberedt  en  indre  oprivende  Kamp,  der 
drejede  sig  om  de  mest  afgjørende  Livsspørgsmaal  for  dette 
lidenskabelige  Folk,  saa  at  Striden  maatte  føres  med  et 
Raseri  og  et  Had,  hvortil  faa  Perioder  i  Historien  kan  op- 
vise Magen. 

I  Følge  Josefus  forberedtes  Bruddet  mellem  Hasmo- 
næerne  og  Farisæerne  allerede  under  Johannes  Hyrkan, 
hvad  der  i  og  for  sig  er  rimeligt  nok,  selv  om  Erindringen 
om  dette  Brud  hos  ham  er  smeltet  ind  til  at  blive  en  hi- 
storisk Anekdote,  der  er  yderst  betegnende  for  den  senere 
Tids  smaalige  Blik*).     »Hyrkans  Lykke,   hedder  det,  vakte 


*)  S.  Arkæol.  XIII.  10,  5—6.  —  Den  samme  Fortælling  lindes 
i  en  temmelig  forvirret  og  ufuldstændig  Skikkelse  i  den  ba- 
bylonske Talmud  (Kiddushin  fol.  66a),  hvor  den  berettes  om 
Kong  Jannaj,  hvad  der  sikkert  beror  paa  en  simpel  Forvexling 


28  Kong  Alexander  Jannaj  og  hans  Dronning. 

Misundelse  hos  Jøderne,  og  især  vare  Farisæerne  ilde  stemte 
mod  ham;  og  disse  have  en  saadan  Magt  over  Folket,  at 
dette  straks  tror,  hvad  de  sige  mod  en  Konge  eller  en  Ypper- 
stepræst. Tidligere  havde  Hyrkan  været  en  meget  atholdt 
Tilhænger  af  deres  Parti.  Da  han  nu  engang  indbød  dem 
til  et  Gjæstebud,  hvor  han  behandlede  dem  meget  venlig, 
saa  at  de  følte  sig  i  høj  Grad  velstemte,  begyndte  han  at 
sige  til  dem,  at  de  jo  vidste,  at  han  stræbte  efter  at  være 
retfærdig  og  gjøre  alt,  hvad  der  behagede  Gud;  han  vilde 
derfor  bede  dem  om  at  formane  og  rette  ham,  hvis  de  saae, 
at  han  i  noget  Punkt  veg  bort  fra  den  rette  Vej.  Alle 
Gjæsterne  gave  ham  det  bedste  Vidnesbyrd  med  Undtagelse 
af  en  eneste,  et  uroligt  og  oprørsk  Hoved  ved  Navn  Eleazar. 
Han  sagde:  siden  du  vil  høre  Sandheden,  saa  ,vid,  at  du 
for  at  være  retfærdig  maatte  nedlægge  din  Ypperstepræste- 
værdighed og  indskrænke  dig  til  at  være  Folkets  Styrer. 
Da  Hyrkan  spurgte  om  Grunden  hertil,  svarede  Eleazar: 
Fordi  vi  have  høit  af  de  gamle,  at  din  Moder  har  været 
Krigsfange  under  Antiokus!  Denne  Beskyldning  var  usand, 
og  ikke  blot  Hyrkan,  men  ogsaa  de  tilstedeværende  Fari- 
sæer forbitredes  højlig  derover.  Imidlertid  fortalte  en  af 
Hyrkans  fortroligste  Venner,  Sadducæeren  Jonatan  ham,  at 
Eleazer  kun  havde  udtalt,  hvad  der  var  Farisæernes  almin- 
delige Mening,  og  at  han  for  at  overbevise  sig  herom  blot 
behøvede  at  spørge  dem,  hvilken  Straf  de  vilde  idømme 
ham  for  denne  Udtalelse.  Hyrkan  fulgte  dette  Kaad,  og 
da  Farisæerne  ikke  fandt,  at  Eleazars  Brøde  var  af  den 
Natur,  at  den  fortjente  Døden,  og  da  de  overhovedet  ere 
meget  milde  i  deres  Straffe,  saa  dømte  de  ham  kun  til  Fængsel 
og  Piskning.  Deri  saae  saa  Hyrkan  et  tydeligt  Bevis  paa, 
at  Eleazar  havde    spillet    under  Dække   med   dem,    især  da 


'    og  har  mangfoldige  Sidestykker  i  de  talmudiske  Skrifter.    I 
'^•'  Talmud  er  det  Kongens  sadducæiske  Ven  og  ikke  Farisæeren, 
der  fører  Navnet  Eleazar. 

Jonatan  stadig  pustede  til  Ilden,  og  paa  denne  Maade  skete 
det,  at  han  forlod  Farisæerne  og  sluttede  sig  til  Saddu- 
cæerne,  i  det  han  ophævede  de  farisæiske  Love  og  indførte 
de  sadducæiske.  Derfra  skrev  Folkets  Had  til  ham  og  hans 
Sønner  sig.«  Det  Brud  med  Farisæerne,  hvorom  denne 
Anekdote  er  en  forvrænget  Erindring,  var  imidlertid  kun 
Forspillet  til  den  langt  voldsommere  Kamp  mellem  dem  og 
Hasmonæerne,  der  udbrød  under  Jannaj. 

I  politisk  Henseende  vare  Hasmonæerne  tilsyneladende 
ret  gunstig  stillede.  Det  syriske  Rige,  der  havde  voldet 
Jøderne  saa  store  Lidelser,  og  af  hvis  Klør  Makkabæerne 
kun  med  den  yderste  Kraftanstrængelse  havde  vristet  Folket, 
var  nu  i  en  fuldstændig  Opløsningstilstand,  der  forskaffede 
de  hasmonæiske  Herskere  en  ganske  uafhængig  Stilling. 
Noget  farligere  var  Syrernes  gamle  Rival,  det  ægyptiske 
Rige,  der  forud  for  Syrerne  havde  hersket  over  Jøderne.  Her 
regerede  Ptolemæos  Euergetes  den  2dens  Enke,  den  kraftige, 
men  despotiske  Kleopatra  Kokke.  1  Begyndelsen  havde  hun 
maattet  indsætte  sin  ældste  Søn  Ptolemæos  Lathyros  (Soter 
IL)  til  Medregent,  i  det  hun  holdt  sin  Yndlingssøn  Ptole- 
mæos Alexander  skadesløs  ved  at  give  ham  Kypern  som 
selvstændigt  Kongerige;  men  senere  lykkedes  det  hende  at 
fremkalde  en  Opstand  i  Alexandria  mod  Lathyros,  saa  at 
han  maatte  forlade  Byen  (106).  Hun  gav  da  ham  Kypern 
og  kaldte  Alexander  tilbage  som  Medregent,  hvad  han  dog 
kun  blev  af  Navn,  da  Moderen  styrede  Riget  ganske  efter 
sit  Forgodtbefindende.  Trods  den  store  Anseelse,  hvori 
Jøderne  stode  i  Ægypten,  saa  at  Kleopatra  endog  lod  sin 
Hær  føre  af  jødiske  Feltherrer,  kunde  Hasmonæerne  dog 
ikke  føle  sig  fuldstændig  sikre  over  for  denne  Nabo.  —  Ogsaa 
i  Rigets  umiddelbare  Nærhed  fandtes  der  forskjellige  mindre 
eller  større  Stater,  paa  hvis  Fjendskab  Jøderne  maatte  være 
forberedte.  Saaledes  laa  der  baade  ved  Rigets  østlige  og 
vestlige  Grænse  en  Række  befæstede  Byer,  der  under  ind- 
fødte eller  græske  Styrere  dannede  uafhængige  Samfund,  som 


30  Kong  Alexander  Jannaj  og  hans  Dronning. 

i  Regelen  befandt  sig  i  Kamp  med  deres  Omgivelser;  saa- 
ledes  mod  Vest  Sefæstningerne  Ptolemais  (Akko),  to  Kyst- 
byer: Stratonstaarnet  og  Dora,  der  tilhørte  Tyrannen  Zoilos, 
den  gamle  filistæiske  Hovedstad  Gaza  og  en  halv  Mil  nord- 
vest derfor  Antedon*),  samt  ved  Ægyptens  Grænse  Rafia; 
imod  Øst  den  fra  Evangelierne  bekj  endte  Fæstning  Gadara, 
beliggende  paa  Toppen  af  en  Klippe  sydøstlig  for  Gene- 
saret  Sø,  Amatus,  lidt  nordlig  for  Jabbok,  som  stod  i  For- 
bund med  en  ammonitisk  Magthaver  Theodor,  der  havde 
deponeret  sine  Skatte  dér,  Pella,  kjendt  fra  de  ældste 
kristnes  Historie,  Dion,  Gerasa,  Gamala,  Ragaba  (det  nu- 
værende Vadi  Ragib)  o.  fl.  Betydeligere  var  det  nabatæiske 
eller  arabiske  Hige,  der  omsluttede  Jødeland  mod  Syd  og 
Øst.  Denne  Stat,  der  netop  nu  hævede  sig  til  en  sterre 
Betydning,  og  som  spillede  en  fremragende  Rolle,  indtil  den 
erobredes  af  Kejser  Trajan  **),  strakte  sig  fra  Libanons  Fod 
mod  Syd  langs  Ørkenen  og  derpaa  mod  Vest  mellem  Palæ- 
stinas Sydgrænse  og  Sinajhalvøen.  Dens  Hovedstad  var 
Petra.  Beboerne  vare  for  en  Del  indvandrede  Arabere; 
men  de  havde,  ligesom  Jøderne  selv  paa  denne  Tid,  over- 
taget det  aramaiske  Sprog,  som  i  Tiden  før  Kristus  havde 
faaet  en  overordentlig  Udbredelse.  —  Trods  alle  disse  Fjender 
havde  imidlertid  Hasmonæernes  Rige  ved  det  Tidspunkt, 
som  vi  beskæftige  os  med,  tilkæmpet  sig  en  betydelig  An- 
seelse og  et  Omfang,  der  gjenkaldte  Erindringen  om  Israels 
berømteste  Tider.  Johannes  Hyrkan  havde  bemægtiget  sig 
Samaritanernes  Land  nordlig  for  Judæa  og  de  Strækninger 
af  det  gamle  Judariges  sydlige  Egne,  hvor  efter  Exilet 
Idumæerne  havde  sat  sig  fast.  Hans  Søn  og  Efterfølger 
Aristobulos   havde  dertil  føjet  Ituræa   østlig   for  Genesaret 


*)   Levningerne  af  Antedon    ere  tornylig  fundne,    s.  Ztschr.    d. 

deutschen  Palåstinavereins  VII.  5  ff.  140  f. 
**)  Paa  Apostlen  Paulus's  Tid   herskede   den  nabatæiske  Fyrste 

Aretas  endog  en  kort  Tid  over  Damaskus,  s.  I.  Korinth.  11,  32. 

Sø.  Dog  det  maa  ikke  glemmes,  at  denne  hasmonæiske 
Herlighed  for  en  Del  kun  var  et  blændende  Skin,  i  det  den 
mindre  bares  oppe  ved  egen  Kraft  end  ved  Omstændighe- 
dernes Sammentræf,  navnlig  ved  Romernes  mægtige  For- 
bund. Allerede  Makkabæeren  Judas  havde  segt  Romernes 
Venskab,  og  hans  Efterfølgere  havde  fortsat  disse  Bestræ- 
belser, som  Romerne  beredvillig  kom  i  Møde,  da  det  stem- 
mede med  deres  beregnende  Politik  at  svække  det  syriske 
Rige  ved  at  forny  Jødernes  Magt;  at  dette  Venskab  vilde 
være  forbi  i  det  Øjeblik,  da  det  syriske  Rige  var  erobret 
af  Romernes  Hære,  havde  Hasmonæerne  endnu  ingen  Anelse 
om.    De  følte  sig  foreløbig  som  Selvherskere  og  ikke  som 

Midler  for  den  romerske  Statskunst. 

Alexanders  egentlige  Navn  var  Jannaj  (hos  Josefus: 
Jannæos),  en  Forkortelse  af  Jonatan,  omtrent  som  Matthæus 
af  Mattatja,  Azaj  af  Azarja  o.  s.  v.*).  Han  var  den  tredje 
ældste  af  Hyrkans  Sønner  og  havde  tilbragt  sin  Ungdom  i 
Galilæa,  da  Faderen  havde  fattet  Uvilje  mod  ham  og  ikke 
vilde  se  ham  i  Isin  Nærhed«  Som  Anledning  til  denne 
Uvilje  fortæller  Josefus,  at  Hyrkan  mest  elskede  sine  to 
ældste  Sønner  Aristobulos  og  Antigonos,  men  at  han  engang 
i  Drømme  saae  Jannaj  som  sin  Efterfølger  og  derfor  blev 
forbitret  paa  ham  —  en  Historie,  der  just  ikke  bliver  sand- 
synligere ved,  at  Josefus  lader  Hyrkan  sende  Sønnen  bort, 
saa  snart  denne  var  født.  Som  den  tredjeældste  Søn  havde 
Jannaj  kun  ringe  Udsigt  til  at  komme  paa  Tronen;  at 
det  alligevel  skete,  skyldtes  Aristobulos'  sygelige  Skin- 
syge og  Mistænksomhed.  Ved  sin  Tronbestigelse  lod  Ari- 
stobulos (105 — 104)  nemlig  ikke  blot  sin  Moder,  men  ogsaa 


*)  Paa  sine  Mønter,  af  hvilke  flere  ere  fundne,  kalder  han  sig 
Jonatan,  men  paa  den  græske  Side  Alexander  Ogsaa  han^ 
Forgænger  havde  baade  et  jødisk  Navn  (Judas)  og  et  græsk 
(Aristobulos);  men  Jannaj  var  den  første,  der  brugte  en  græsk 
Indskrift  paa  sine  Mønter. 

sine  8  yngste  Brødre  kaste  i  Fængsel;  Moderen  lod  han 
endog  sulte  ihjel.  Kun  den  næstældste  af  Sønnerne,  Anti- 
gonos,  med  hvem  han  havde  deltaget  i  forskjellige  Krige 
under  Faderens  Regering,  og  hvem  han  elskede  lidenskabe- 
lig, lod  han  beholde  Friheden.  Dog  ogsaa  mod  denne 
Broder  lykkedes  det  hans  Omgivelser,  deriblandt  hans  Dron- 
ning Salome,  at  vække  hans  Mistanke,  saa  at  han  i  alt 
Fald  besluttede  sig  til  at  stille  ham  paa  en  Prøve.  Han 
lod  derfor  sige  til  Antigonos,  at  han  skulde  komme  ube- 
væbnet til  ham,  og  samtidig  gav  han  Befaling  til,  at  der  i 
en  underjordisk  Indgang  til  Borgen  ved  Templets  nordvest- 
lige Hjørne,  der  førte  gjennera  det  saakaldte  Stratons  Taarn, 
skulde  opstilles  Drabanter,  som  skulde  nedhugge  ham,  hvis 
han  mødte  med  Vaaben.  Ved  Bestikkelse  fik  de  misfor- 
nøjede Kongens  Budskab  forandret  til,  at  Antigonos  opfor- 
dredes til  at  møde  bevæbnet,  og  da  denne  strax  efterkom 
Kongens  Bud,  blev  han  dræbt  af  den  opstillede  Vagt.  Da 
Drabet  var  fuldbyrdet,  grebes  Kongen,  der  alt  i  nogen  Tid 
havde  været  syg,  af  saa  forfærdelige  Samvittighedsnag,  at 
hans  Sygdom   forværredes   og  kort  efter  endte  med  Døden. 

Paa  denne  Maade  stod  Jannaj  nu  som  Hasmonæer- 
slægtens  Overhoved.  Enkedronningen,  Salome  Alexandra, 
ilede  med  at  aabne  hans  Fængsel  og  overdrage  ham  Konge- 
magten, i  det  hun  tillige  skjænkede  ham  sin  Haand.  Da 
nemlig  Josefus  senere  omtaler  Alexanders  Dronning  under 
det  samme  Navn  som  Aristobulos'  Dronning,  kan  man  næppe 
tvivle  om,  at  hun  er  den  samme  som  denne.  Navnet  Alex- 
andra har  hun  formodentlig  først  antaget,  efter  at  hun  jægtede 
Alexander.  Den  ene  af  de  to  Brødre,  der  havde  delt  hans 
Fængsel,  gjorde  et  Forsøg  paa  at  tilrive  sig  Kongemagten 
og  blev  derfor  dræbt  af  ham;  den  anden'derimod  behandlede 
han  velvillig  og  med  store  Æresbevisninger,  da  han  kun 
ønskede  at  føre  et  roligt  og  uforstyrret  Liv. 

Jannaj  var  en  raa  Soldaterkonge,  hvis  eneste  Interesse 
var  Krigslivet,  uden  at  et  fremragende  Feltherretalent  bidrog 

til  at  kaste  nogen  Glans  over  hans  Skikkelse.  For  tabte 
Slag  og  Uheld  var  han  temmelig  ufølsom ;  de  synes  snarere 
at  have  forøget  hans  Lyst  til  Krigen;  men  medens  han 
bortødslede  sin  Kraft  i  endeløse,  snart  heldige,  snart  uhel- 
dige Kampe,  overlod  han  Rigets  indre  Forhold  til  sig  selv 
og  tillod  derved  Partiagitationen  at  gribe  om  sig  og  vække 
Had  og  Lidenskaber  i  Folket,  som  senere  ikke  vare  til  at 
dæmpe. 

Saa  snart  han  efter  sin  Tronbestigelse  følte  sig  sikker 
i  Sadlen,  samlede  han  strax  en  Hær  og  drog  ud  for  at  be- 
mægtige sig  den  befæstede  Havneby  Ptolemais,  hvis  Be- 
siddelse ganske  vist  kunde  være  af  stor  Betydning  for  Jø- 
derne. Han  besejrede  Byens  Indbyggere  i  aaben  Mark  og 
tvang  dem  til  at  indeslutte  sig  i  Fæstningen,  som  han  be- 
gyndte at  belejre.  Borgerne  sendte  Bud  om  Hjælp  til  Ty- 
rannen Zoilos;  men  da  denne  ikke  formaaede  at  understøtte 
dem,  henvendte  de  sig  til  Kong  Ptolemæos  Lathyros  paa 
Kypern,  hvem  de  lovede,  at  Zoilos  og  Indbyggerne  i  Gaza 
vilde  støde  til  ham  med  Hjælpetropper,  hvis  han  vilde 
komme  dem  til  Hjælp.  Ptolemæos  betænkte  sig  ikke 
længe.  I  Spidsen  for  en  Hær  paa  30000  Mand  sejlede  han 
til  Fastlandet  og  landede  ved  Ptolemais,  uden  for  hvis 
Mure  han  slog  Lejr.  Kigtignok  slog  Stemningen  i  Byen 
om,  saa  at  Beboerne  ikke  vilde  aabne  deres  Porte  for  ham; 
men  Zoilos  og  Gazæerne  forenede  sig  virkelig  med  ham,  og  paa 
denne  Maade  blev  hans  Hær  saa  imponerende,  at  Alexander 
saae  sig  nødsagen  til  at  opgive  Belejringen  og  føre  sine 
Tropper  tilbage.  Han  forsøgte  derefter  at  skaffe  sig  af 
med  den  ubelejlige  Medspiller  ved  List,  i  det  han  paa  én 
Gang  førte  hemmelige  Underhandlinger  med  Kleopatra, 
hvem  han  uden  Vanskelighed  ophidsede  mod  Sønnen,  og 
samtidig  lod,  som  om  han  ønskede  at  slutte  Forbund  med 
Ptolemæos,  hvem  han  lovede  en  Sum  af  400  Sølvtalenter, 
hvis  han  vilde  skaffe  ham  Zoilos'  Besiddelser.  Et  saadant 
fint  Dobbeltspil   laa   imidlertid   ikke  ret  for  en  Natur  som 

Alexanders;  Ptolemæos  opdagede  hans  List  og  begyndte  i 
sin  berettigede  Forbitrelse  derover  strax  paa  Fjendtligheder. 
En  Del  af  sine  Tropper  lod  han  belejrel  det  gjenstridige 
Ptolemais,  og  med  Resten  gjorde  han  selv  et  Plyndringstog 
ind  i  Galilæa.  Her  erobrede  han  Asokis*)  ved  Hjælp  af 
et  i  Jødernes  Krige  ofte  anvendt  Middel,  at  angribe  paa  en 
Sabbat.  Imidlertid  havde  Alexander  faaet  en  langt  over- 
legen Hær  samlet  og  ilede  nu  mod  Ptolemæos,  hvem  han 
mødte  ved  Jordan  i  Nærheden  af  Byen  Asofon  *♦),  i  det  de 
to  fjendtlige  Hære  kun  adskiltes  ved  Floden.  I  Tillid  til 
sine  Troppers  store  Antal  lod  Alexander  Fjenderne  uhindret 
sætte  over  Floden  og  bekymrede  sig  ikke  om  at  styrke  de 
Punkter,  hvor  hans  Soldater  begyndte  at  vige;  men  da  han 
over  for  sig  havde  en  (overlegen  dygtig  Feltherre,  Filoste- 
fanos,  der  mesterlig  forstod  at  anvende  sine  faa  Tropper, 
endte  Slaget  med  et  fuldstændigt  Nederlag  for  Jøderne. 
Forfølgerne  anrettede  et  frygteligt  Blodbad  blandt  [dem  og 
holdt  først  op  med  at  myrde,  da  Sværdene  bleve  sløve  og 
Hænderne  matte.  Ptolemæos  behandlede  nu  de  Landsdele, 
der  faldt  i  hans  Haand,  med  .umenneskelig  Grusomhed. 
Kvinder  og  Børn  lod  han  hugge  i  Stykker  og  kaste  i 
Kjedler,  for  at  give  det  Udseende  af,  at  hans  Soldater  for- 
tærede Menneskekjød,  og  saaledes  udbrede  Rædsel  hos  Jø- 
derne. Ptolemais  maatte  overgive  sig  til  ham,  og  ligeledes 
aabnede  Gaza  sine  Porte  for  ham,  saa  at  han  til  sidst  stod 
som  Herre  i  en  stor  Del  af  Landet.  Da  reddedes  Alexander 
ved,  at  ^Kleopatra  blev  skinsyg  paa  sin  Søns  Held  og  be- 
sluttede sig  til  at  sejle  med  en  stor  Hær  til  Palæstina. 
Her  begyndte  hun  |at  belejre  Ptolemais,  og  da  Ptolemæos 
vilde  benytte  sig  af,  at  Ægypten  var  blottet  for  Tropper, 
til  ved  et  dristigt  Tog   atter  at  bemægtige  sig  [sin  gamle 


*)  Denne    ellers    ukjendte   By    laa    i    Nærheden    af  Sepphoris 
mellem  Karmel  og  Genesaret  Sø. 
**)   Maaske  lig  med  det  Safon,  der  omtales  Jos,  13,  27. 

Trone,  sendte  hun  hurtig  en  Hær  raod  ham,  der  tvang  ham 
til  at  opgive  sin  Plan  og  [overvintre  i  Gaza.  Dermed  var 
hans  Rolle  foreløbig  udspillet;  han  trak  sig  tilbage  til  Ky- 
pern,  hvor  han  forblev,  indtil  han  i  Aaret  87  efter  Mode- 
rens og  Broderens  Død  blev  kaldet  til  den  ægyptiske  Trone. 
Alexander  begav  sig  med  rige  Gaver  og  Hyldingsbeviser  til 
den  sejrrige  Dronning,  hvem  han  skyldte  sin  Frelse.  Her 
ventede  der  ham  en  ny  Skræk,  i  det  en  Del  af  hendes 
Omgivelser  raadede  hende  til  at  benytte  Lejligheden  og 
erobre  Palæstina,  Ægyptens  tidligere  Provins,  tilbage;  men 
Kleopatra  foretrak  at  følge  sin  jødiske  Feltherre,  Ananja, 
der  forestillede  hende,  at  Jødernes  Venskab  var  langt  værdi- 
fuldere for  hende  end  engAppel  til  deres  velbekjendte  fana- 
tiske Prihedskj ærlighed.  Hun  forgreb  sig  derfor  ikke  paa 
Alexanders  Besiddelse,  men  sluttede  endog-^et  Forbund  med 
ham  i  Byen  Skytopolis. 

Det  ulykkelige  Udfald  af  Alexanders   første  Tog  svæk- 
kede   ikke    i    mindste  Maade    hans    krigerske    Iver.       Ikke 
længe    efter  træffe  vi  ham  paa  ny  i  Felten,    denne   Gang 
ved  Rigets  østlige  Grænse,    hvor  han  belejrede  Fæstningen 
Gadara.     Efter   10  Maaneders  Belejring  flykkedes    det  ham 
at  indtage  den,    og   lige    saa   heldig   var   han  over  tor  en 
anden  Fæstning  i  disse  Egne,  A mathus,  som  han  ogsaa  ero- 
brede.   I  denne  By  havde  imidlertid  deufomtalte  Theodoros 
gjemt  sine  Skatte,  og  da  Alexander  drog  bort  med  sin  Hær, 
hævnede  denne  Tyran    sig  jved    et  pludseligt  Overfald,    der 
kostede  en  Mængde  Jøder  Livet  og  berøvede  dem  hele  deres 
Tros.     Ubekymret    om    dette   Uheld    begav  Alexander    sig 
strax  til  Judæas  sydvestlige  Egne  for   at  underkaste  sig  de 
uafhængige  Fæstninger,    der  laa  her.      Efter  at   have  ind- 
taget Rafia   og  Antedon   vilde  han  hævne  sig  paa  Gaza  for 
den  Understøttelse,  det  havde  ydet  Ptolemæos,  og  begyndte 
ogsaa  at  belejre  denne  Stad.    Indbyggerne  gjorde  imidlertid 
under  Apollodoros  en  meget  tapper  Modstand,  hvortil  Haabet 
om    Hjælp    fra   Nabokongen    Aretas    bidrog;     Udfaldet    af 

Kampen  vilde  derfor  have  været  tvivlsomt,  hvis  ikke  Apollo- 
doros  var  bleven  dræbt  af  sin  Broder  Lysimachos,  som  der- 
efter aabnede  Portene  for  den  jødiske  Konge.  Alexander 
kjendte  imidlertid  ikke  til  Ædelmod;  han  gav  sine  Soldater 
Lov  til  at  plyndre  og  dræbe,  hvorved  der  opstod  en  for- 
bitret Gadekamp,  der  kostede  Strømme  af  Blod  paa  begge 
Sider.  Da  Indbyggerne  saae,  at  de  ikke  kunde  fordrive  den 
indtrængende  Fjende,  stak  flere  af  dem  Ild  paa  deres  Huse 
og  dræbte  deres  Kvinder  og  Bern  for  at  bevare  dem  fra  at 
falde  i  Sejrherrernes  Hænder.  Modstanden  forøgede  natur- 
ligvis Jødernes  Forbitrelse;  50  Raadsherrer,  der  vare  [for- 
samlede i  Apollotemplet,  lod  Alexander  nedhugge,  og  han 
forlod  først  Byen,  da  denne  næsten  kun  indesluttede  en  Samling 
Ruiner  og  Indbyggernes]  Lig.     Hele  denne  Belejring  varede 

et  Aar  og  er  omtrent  forefalden  i  Aaret  96. 

(Sluttes). 

F.  Buhl 

VIII. 

Villéles  Ministerium.  —  De  hemmelige  Sel- 
skabers første  Rejsninger.  —   Den  nye  Presselov. 

—  De  spanske  Forviklinger.  • —  Kongressen  i 
Verona.  —  Nye  partielle  Valg.    —  |Chateaubriand 

jsom  Udenrigsminister.  —  Manuel  udstødes 
af  Kammeret. 

Vi  ere  nu  naaede  til|et  Vendepunkt  i  Restaurationens 
Historie.  De  maadeholdne  Royalister  havde  gjort  forgjæves 
Anstrængelser  for  at  skaffe  |Frankrig  |en  liberal  Regering, 
der  støttede  sig  til  Chartet|;  Jderes  Bestræbelser -vare  jfor- 
spildte  ved  Ultra'ernes  Lidenskaber,  og- nu  kom  Højre  ende- 
lig til  Magten.  Det  var  visselig^'jet  stort  Parti,  som  nok 
fortjente  at  gribe  Statens  Ror;  men  uheldigvis  talte  det  i 
sin  Midte  voldsomme  Personligheder  og  JHedsporer,  hvis 
Fejl  fallerede  havde  kompromitteret  Partiet  ^og  maatte  øde- 
lægge det  og  Monarkiet  under  ét.  Det  havde  i  sin  Spids 
Villéle,  en  Mand  af  sjælden*Dygtighed,  [men  uheldigvis  alt 
tor    indgaaet   med    det   gamle  Regimentes  Ideer   og,    efter 


*)  Efter    Ernest  Daudet:    Historie  de  la  Restauration;    se 
foreg.  Bind. 

Guizots  rigtige  Bemærkning,  idelig  optagen  af  at  lade  Re- 
geringens Aand  mestre  Partiaanden,  uden  dog  hverken  at 
kunne  beherske  eller  skille  sig  fra  sine  Venner,  og  saaledes 
at  han  idelig  maatte  bære  Ansvaret  for  deres  |Fejlgreb. 
Hans  Udnævnelse  vakte  Forventninger  hos  dem,  og  han 
søgte  forgjæves  at  hindre  jdisses  Realisation  ;|han  gjorde  ofte 
Modstand,  men  gav  dog  altid  efter  for  dem,  og  da  de 
ubodelig  havde  svækket  hans  Stilling,  styrtede  de  ham. 
Hans  sexaarige  Ministeriums  hele  Historie  rummes  i  disse 
korte  Ord. 

I  det  øjeblik  Villéle  overtog  Regeringen,  havde  de 
hemmelige  Selskaber  omspændt  hele  Frankrig  med  deres 
Organisation;  paa  alle  Hold  udklækkedes  Sammensværgelser, 
som  havde  Forgreninger  i  Hæren.  Det  nye  Ministerium 
kastede  sig  ind  i  Kampen,  som  varede  fflere  Maaneder. 
Begyndelsen  skete  i.  Saumur,  hvor  et  jferste  Forsøg,3|den 
25de  December  1821,  slog  fejl;  men  en  af  Kejserdømmets 
høje  Officerer,  General  Berton,  optog  den  18de  Febr.  n.  A. 
Forsøget  med  Hjælp  af  det  hemmelige  Selskab  »Frihedens 
Riddere«.  Han  marcherede  mod  Thouars  med  den  trefarvede 
Fane  i  Spidsen  og  bemægtigede  sig  Byen  under  Raabene: 
>Leve  Friheden!  Leve  Napoleon  H!«  Derpaa  vendte  han 
tilbage  til  Saumur;  men  Øvrighederne  vare  allerede  under- 
rettede om  Sagen  og  sendte  ham  Tropper  i  Møde,  og  han 
opløste  sin  Skare  og  greb  Flugten.  Dernæst  fkom  Turen 
til  La  Rochelle,  hvor  et  Linjeregiment  stod  paa  Nippet  til 
at  rejse  sig  [paa  Anstiftelse  af  flere  Underofficerer;  men 
Komplottet  blev  afsløret  i  sidste  Øjeblik  og  strandede,  og 
fire  Sergenter,  der  arresteredes  med  flere  medskyldige,  over- 
toge hele  Ansvaret  herfor*).  Endelig  fulgte  Belfort,  hvor 
en  pensioneret  Oberst  Pailhes  løftede  Oprørets  Fane;  Tnsur- 


Se  Dr.   Fr.  J.  Meier:     De   fire  Sergenter  fra  La  Rochelle, 
Hist.  Arkiv  n.  R.  tste  Bind,  S.  20  og  flg. 

agenterne  havde  haabet  at  rejse  Østen,  men  ogsaa  dette 
Forsøg  strandede. 

Disse  Forsøg  vare  samtidige  og  fulgte  alle  en  fælles 
Inspiration,  der  kom  fra  Paris.  Der  forefaldt  derhos 
flere  andre,  navnlig 'i  Straszburg  og  Marseille;  men  Loven 
beholdt  overalt  Overtaget.  Saa  alvorlige  Begivenheder  kunde 
dog  ikke  gaa  hen  uden  at  vække  dyb  Forvirring  i  Landet 
og  ophidse  Partierne.  De  virkelige  Organisatorer  for  disse 
Komplotter  vare  politiske  Personligheder  som  General  La- 
fayette,  Manuel,  Argenson,  Koechlin,  Ary  og  Arnold  Scheffer, 
Oberst  Fabvier  og  Armand  Carrel,  den  Gang  Artillerilojte- 
nant.  General  Lafayette  havde  selv  begivet  sig  til  Østen 
for  at  stille  sig  i  Spidsen  for  Oprørerne,  som  man  kun 
havde  kunnet  bevæge  til  Rejsning  mod  Løfte  om  hans  og 
Argensons  Bistand;  sidstnævnte  forsvandt  i  det  afgjørende 
Øjeblik,  og  General  Lafayette  fik  kun  Tid  til  at  flygte, 
medens  nogle  hengivne  Mænd  brændte  hans  Vogn  hinsides 
Rhinen  for  at  tilintetgjøre  Vidnesbyrdene  om  hans  Med- 
skyldighed. 

Enten  nu  Beviserne  manglede  mod  ham  og  hans  hojt 
staaende  medskyldige,  eller  Regeringen  ikke  vovede  at  føre 
dem  for  Domstolene,  maa  henstaa  uafgjort;  man  holdt  sig 
i  hvert  Fald  kun  til  de  stakkels  Djævle,  som  havde  kastet 
sig  ind  i  dette  Æventyr  i  Forventning  om,  at  deres  Førere 
ikke  vilde  svigte  dem.  De  ble  ve  for  største  Delen  alle 
dømte  til  Døden  og  elleve  i  Tallet  henrettede;  General 
Berton,  Oberst  Caron,  Kaptejn  Vallée  og  de  fire  Sergenter 
fra  La  Rochelle  bestege  Skafottet  eller  faldt  for  Kuglerne, 
og  Lægen  Caffi  undgik  kun  Dødsstraffen  ved  at  aabne  sine 
Aarer.  Skjønt  Straffene  vare  fuldstændig  lovmedholdelige  og 
dikterede  af  den  lovlige  Nødværges  tvingende  Grunde,  maa 
man  dog  indrømme,  at  Mildhed  havde  været  mere  gavnlig 
for  Regeringen  end  den  frygtelige  Hævn,  den  tog,  behersket, 
som  den  var,  af  det  yderste  Højres  Lidenskaber,  hvis  Støtte 
i  Kammeret  Ministeriet  ikke  kunde  undvære,  og  hvis  Mis- 

hag  det  følgelig  ikke  vovede  at  udæske.  En  Følelse  af 
Medlidenhed  fulgte  de  skyldige  i  Døden,  særlig  da  de  fire 
Sergenter  fra  La  Rochelle,  der  modig  havde  afslaaet  at  kjøbe 
Livet  som  Pris  for  Angivelser,  og  hvis  Ungdom  ikke 
svækkede  deres  Mod. 

Med  Hentydning  til  disse  ulykkeliges  Fasthed  over  for 
Skafottet,  til  deres  Føreres  fejge  Holdning  og  Regeringens 
Haardhed  har  Guizot  senere  skrevet:  »Slig  Opofrelse  for- 
tjente mere  forudseende  Førere  og  mere  ædelmodige  Fjender.« 
Man  maa  med  samme  Forfatter  tilføje,  betræffende  disse 
Komplotter,  at  vel  var  der  paa  denne  Tid  vægtige  Grunde 
til  en  aaben  og  levende  Opposition  mod  Regeringen,  men 
ingen  berettiget  Anledning  hverken  til  Sammensværgelse 
eller  Revolution. 

De  Begivenheder,  vi  kortelig  have  antydet,  og  som 
strakte  sig  helt  ind  iAvgust  1822,  øvede  en  skæbnesvanger 
Indflydelse  under  Parlamentsamlingen.  Som  vore  Læsere 
mindes,  havde  denne  allerede  taget  sin  Begyndelse,  da  Mi- 
nisteriet Villéle  afløste  Richelieu,  og  denne  havde  bebudet 
en  ny  Presselov,  som  skulde  træde  i  Steden  for  den  liberale 
Forordning  af  1819.  Villéle  optog  sin  Forgængers  Lov  og 
indbragte  den  i  Kammeret.  Regeringen  gav  Afkald  paa 
den  stadige  Censur  over  Aviserne,  men  forbeholdt  sig  Ret 
til  at  gjeuindføre  den  provisorisk,  dog  ikke  under  Valgene. 
Derhos  skulde  nye  Aviser  kun  kunne  udkomme  med  Rege- 
ringens Tilladelse,  og  sluttelig,  og  det  var  det  alvoriigste,. 
skulde  Presseforseelser  ikke  længere  paadømmes  af  Næv- 
ninger, men  høre  under  de  kongelige  Domstoles  Kom- 
petence. 

Venstres  Organer  lagde  en  voldsom  Harme  for  Dagen; 
i  Kammeret  fremkaldte  disse  strænge  Lovbestemmelser  en 
veltalende  Protest  fra  Royer-Collards  Side;  han  hævdede 
Pressefriheden  for  sit  Land,  og  andre  Talere  udviklede  med 
mer  eller  mindre  Voldsomhed  lignende  Motiver,  medens  de 
Serre,  hvis  Udkast  her  forelaa,   støttede  det  med  sin  mæg- 

tige  Veltalenhed,  skjønt  han  ikke  længere  var  Medlem  af 
Kabinettet.  Efter  sytten  Dages  Forhandlinger  vedtog  man 
med  betydelig  Stemmeflerhed  det  første  Afsnit  af  Loven, 
som  angik  Undertrykkelsen  af  Presseforseelser.  Dernæst 
forhandlede  man  den  anden  Del,  som  angik  Tilsynet  med 
Aviserne.  Et  nyt  Medlem,  Martignac,  blev  Ordfører,  hans 
Veltalenhed  henrev  hans  Kolleger,  som  hørte  ham  for  første 
Gang,  og  lige  fra  hans  Indtrædelse  i  det  offentlige  Liv 
vakte  han  Forventninger  om  den  betydelige  Rolle,  han 
senere  skulde  spille.  Hans  Ideer  |havde  dog  endnu  ikke 
fæstnet  sig,  Nødvendigheden  af  et  virkelig  liberalt  Regi- 
mente var  endnu  ikke  gaaet  op  for  ham,  han  forsvarede 
den  fakultative  Censur,  som  forgjæves  bekæmpedes  af  Ben- 
jamin-Constant,  General  Lafayette,  Royer-Collard  og  Bonald, 
og  Udkastet  blev  sluttelig  vedtaget  med  stor  Majoritet. 

Ogsaa  Pairskammeret  vedtog  Presseloven,  dog  ikke 
uden  at  betydelige  Stemmer  hævede  sig  for  at  værne  om 
den  truede  Frihed;  man  kunde  høre  Talleyrand,  de  Séze, 
Barante,  Broglie,  Mole,  Pasquier  og  Siméon  under  politiske 
og  fine  Former  udvikle  Grundsætningerne  for  et  moderat 
Regimente;  det  blev  ved  denne  Lejlighed  indlysende,  at  der 
i  Palais  Luxembourg  dannede  sig  et  mægtigt  Oppositions- 
parti, som  man  maatte  tage  Hensyn  til,  og  der  var  saa 
meget  mere  farligt,  jo  større  Hengivenhed  det  viste  for 
de  monarkiske  Former  og  Forfatninger.  De  langvarige  De- 
batter havde  i  øvrigt  givet  Anledning  til  betydelige  Opløb, 
hvori  navnlig  Studenterne  i  stort  Tal  toge  Del,  og  Rege- 
ringen befalede  Ophævelsen  af  det  højere  Lærerseminarium 
(École  normale  supérieure)  og  standsede  Guizots  og  Cousins 
Porelæsninger,  hvori  den  saae  en  Anledning  til  Ophidselse 
af  den  franske  Ungdom.  Ved  et  ulyksaligt  Fatum  var 
Ministeriet  Villéle  saaledes  allerede  i  de  første  Maaneder  af 
sit  Regimente  nødsaget  til  under  forskjellige  Former  at 
ramme  de  politiske  Friheder,  som  garanteredes  af  Forfat- 
ningen.    Efter   denne    Debut   var    det   umuligt    at   vende 

om;  i  sex  Aar  var  Ministeriet  uafbrudt  i  Fare  og  følge- 
lig^ nødsaget  til  at  forsvare  sig,  en  vanskelig  Kamp,  der 
ikke  tillod  det  at  høste  alle  Frugter  af  en  Administration, 
der  paa  andre  Punkter  var  heldbringende  og  dygtig. 

I  Løbet  af  Sommeren  forefaldt  nye  partielle  Valg;  for 
første  Gang  blandede  Administrationen  sig  uden  Sky  og 
Maadehold  i  Valgforberedelserne,;  en  Rundskrivelse  til  alle 
Statens  Embedsmænd  krævede  deres  virksomme  Understøt- 
telse for  de  ministerielle  Kandidater  og  truede  alle,  der  vare 
denne  Ordre  overhørige,  med  Afsættelse.  Regeringens  Støtte 
tilfaldt  overalt  kun  Kandidater  af  det  afgjorte  Hejre.  Selv 
de  Serre,  der  var  fransk  Ambassadør,  havde  x\dministra- 
tionen  imod  sigj^og  faldt  igjennem  som  et  Offer  for  Rege- 
ringens Utaknemmelighed,  et  Udfald,  der  krænkede  ham 
dybt.  Baron  Louis,  der  fra  sin  tidligere  Funktionstid  havde 
beholdt  Titel  og  Rang  som  Minister  uden  Portefeuille,  blev 
afsat,  fordi  han  havde  støttet  en  Kandidat,  Regeringen  ikke 
fandt  royalistisk  nok.  Trods  alle  disse  Anstrængelser  blev 
Partiernes  respektive  Styrke  i  Kammeret  ikke  synderlig  for- 
rykket; kun  det  moderate  Parti  var  svundet  ind;  de  Serres 
Fald  og  Hertugen  af  Richelieus  Død  aabnede  Huller  i  dets 
Rækker,  som  det  faldt  vanskeligt  at  fylde  igjen. 

Imidlertid  nærmede  det  spanske  Spørgsmaal  sig  mere 
og  mere  en  Krise.  Ferdinand  VII.'s  Magt  var  reduceret 
til  en  tom  Skygge,  og  han  var  nødsagen  til  at  stadfæste  de 
Love,  Cortes  dikterede.  Imidlertid  dannede  der  sig  i  Nord 
royalistiske  Guerillaer,  som  hemmelig  opmuntredes  af  Kongen, 
der  haabede  at  kunne  unddrage  sig  det  forhadte  Aag;  i 
Syden  huserede  derimod  revolutionære  Bander,  og  i  Madrid 
rejste  den  kongelige  Garde  sig  (7de  Juli  1822),  tilsyne- 
ladende uden  Kongens  Vidende,  men  i  Virkeligheden  paa 
hans  Tilskyndelse.  Der  udspandt  sig  en  Kamp  mellem 
Garden  og  Borgervæbningen;  men  den  sidste  beholdt  Over- 
taget, Garden  opløstes,  og  Revolutionens  Sejr  syntes  endelig. 
Kong  Ferdinand  saae  sig  tvungen  til  at  undertegne  Prokla- 

mationer  mod  sine  Tilhængere,  til  at  afskedige  sine  per- 
sonlige Venner  og  til  at  modtage  fet  nyt  Ministerium, 
medens  der  næsten  samtidig  dannede  sig  et  royalistisk  Re- 
gentskab, som  tog  sit  Sæde  i  Seo-d'Urgel  og  annulerede  de 
kongelige  Ordonnancer  under  det  Paaskud,  at  Ferdinand  VII. 
kun  havde  'undertegnet  dem  som  Fange.  Ogsaa  dette  Re- 
gentskab blev  imidlertid  snart  tvunget  til  Flugt,  og  dets 
Medlemmer  tyede  til  Toulouse. 

Evropa  havde  ffulgt  hele  denne  Kamp  med  Ængste- 
lighed, og  ikke  mindst  Frankrig,  dels  paa  Grund  af  Nabo- 
skabet, dels  formedelst  det  Slægtskab,  som  bestod  mellem 
de  tvende  Regenthuse.  Situationen  var  nu  saaledes,  at  man 
snart  maatte  træffe  sit  Valg,  om  man  vilde  intervenere  eller 
ikke-intervenere  for  at  gjenindsætte  de  spanske  Bourboner  i 
deres  Magt,  som  Østerrige  allerede  havde  gjort  det  med  de 
neapolitanske. 

I  Ministerraadet  herskede  ;nogen  Uenighed  om  dette 
Punkt,  skjønt  Spergsmaalet  endnu  ikke  var  officielt  rejst. 
Udenrigsministeren,  Hertug  Montmorency,  Jsaae  i  Spanien 
kun  en  Kamp  mellem  Legitimiteten  og  Revolutionen  og 
betragtede  det  som  en  Pligt  for  det  franske  Monarki  at 
bringe  den  spanske  legitime  Regering  sin  Hjælp;  han  drev 
derfor  ikke  blot  paa  Krig,  men  forsynede  hemmelig  de 
spanske  Royalister  med  Vaaben,  og  højst  sandsynlig  havde 
han  ogsaa  opmuntret  den  kongelige  Garde  til  dens  Rejsning. 
Villéle  paa  sin  Side  hældede  ogsaa  til  den  Mening,  at  det 
vilde  falde  vanskeligt  at  undgaa  Krigen;  han  belavede  sig 
paa  den,  men  udæskede  den  ikke  og  opgav  endnu  ikke 
Haabet  om  at  opretholde  Freden.  Naar  han  drøftede  Spørgs- 
maalet,  var  det  som  en  Mand,  der  kjender  Fredens  Værd, 
og  han  opgav  ikke  Haabet  herom,  medens  Montmorency 
ræsonnerede  som  en  Mand,  der  vil  Krigen;  han  ønskede 
derfor  ogsaa  strax  at  kaste  en  Hær  ind  i  Spanien  for  at 
støtte  ^Regentskabet  i  Seo-d'Urgel,  medens  Villéle  vilde 
indskrænke  sig  til  forebyggende  Forholdsregler,  i  det  mindste 

til  den  evropæiske  Kongres  sammentraadte  i  Verona  og  ud- 
talte sig  om  Spørgsmaalet.  Hans  Ønske  om  at  bevare 
Nevtraliteten  mindst  saa  længe  var  saa  indtrængende,  at 
Montmorency  maatte  ophore  med  sin  farlige  Politik. 

Den  offentlige  Mening  i  Frankrig  var  stadig  i  stærk 
Bevægelse.  Et  Parti,  navnlig  alle  Ultra'erne,  vilde  strax 
ile  de  spanske  Royalister  til  Hjælp,  medens  andre  vilde 
opretholde  Nevtraliteten,  særlig  da  hele  Venstre,  der  saae 
eller  lod  som  det  i  Ultra'ernes  Iver  saae  en  Opmuntring  til 
Ludvig  XVIII,  om  at  gribe  den  absolute  Magt,  sønderrive 
Grundloven  og  gjere  det  umuligt  for  de  franske  revolutio- 
nære at  efterligne  Spaniernes  Exempel. 

Under  Forhandlingerne  om  Finansloven  kom  ogsaa  dette 
Æmne  paa  Tale  og  gav  Anledning  til  heftige  Scener. 
General  Foy  formulerede  med  stor  Styrke  alle  Venstres  Be- 
sværinger; han  forsvarede  dernæst  Spaniernes  Ret  til  at 
indrette  deres  Institutioner  efter  eget  frie  Valg;  de  ville 
Friheden,  sagde  han,  ligesom  de  under  Ferdinand  VIL 
have  hævdet  deres  Uafhængighed;  Frankrigs  Rolle  burde 
ikke  være  at  undertrykke  Spanierne,  men  at  opkaste  sig 
som  Mægler  mellem  det  gamle  og  det  unge  Evropa.  Ben- 
jamin Constant  beskyldte  Ministeriet  for  at  have  fremkaldt 
de  royalistiske  Rejsninger  i  de  spanske  Provinser,  og  Gene- 
ral Demar^ay  gik  endnu  videre;  han  foreslog  at  formindske 
den  franske  Hærs  effektive  Styrke  itil  halvfemsindstyve 
Tusende  Mand  ^og  udbrød,  »at  den  aldrig  vilde  samtykke  i 
at  lænkebinde  det  spanske  Folk,  der  kæmpede  for  sin  Fri- 
hed«. Ministeriet  forsvarede  sig  med  Svaghed,  og  Majori- 
teten forblev  vel  tro  til  Samlingens  Slutning;  men  da 
Kamrene  hjemsendtes  midt  i  Avg.  1822,  var  der  dog  frem- 
avlet saa  megen  Harme  og  Mistillid,  at  den  ikke  let  vilde 
fortage  sig. 

Kongressen  i  Verona  skulde  snart  aabnes,  og  de  østlige 
Stormagter  ønskede  gjærne  at  se  Ludvig  XVIII,  i  deres 
Midte;    men   hans  voxende  Svagelighed   tillod^ ham  ikke  at 

foretage  en  saa  lang  Rejse,  og  han  maatte  altsaa  lade  sig 
repræsentere.  Efter  Kongens  Ønske  skulde  Villéle  have 
været  Frankrigs  Ambassader;  men  Ministeren  indvendte 
med  rette,  at  dette  maatte  tage  sig  ud  som  en  Fornærmelse 
mod  Udenrigsministeren,  og  følgelig  kom  Montmorency  til 
at  repræsentere  Frankrig,  understøttet  af  de  franske  Am- 
bassadører i  St.  Petersborg,  Wien  og  London;  særlig  Cha- 
teaubriand, der  fungerede  sidstnævnte  Sted,  brændte  af  Lyst 
efter  at  spille  en  Rolle,  var  gjennemtrængt  af  Bevidstheden 
om  sine  Fortjenester  og  troede  sig  uundværlig. 

Kongressen  kom  nærmest  til  at  beskæftige  sig  med  de 
spanske  Anliggender.  Den  franske  Regerings  Instruxer 
gik  ud  paa,  at  dens  Repræsentanter  hverken  maatte  opkaste 
sig  til  Ordførere  for  eller  indgaa  paa  noget  Løfte  om  Interven- 
tion; de  skulde  under  alle  Omstændigheder  hævde  Frankrigs 
Uafhængighed,  afslaa  at  paatage  sig  et  Mandat  som  Exe- 
cutor  af  Kongressens  Vilje  og  forbeholde  Frankrig  Ret  til 
at  følge  sin  egen,  naar  Tid  og  Sted  syntes  belejlig.  England 
modsatte  sig  baade  en  kollektiv  Intervention  fra  alle  Stor- 
magters Side  og  en  særlig  af  Frankrig  alene;  derimod 
ønskede  de  andre  Magter,  der  vare  repræsenterede  paa 
Kongressen,  at  undertrykke  den  franske  Revolution  ved 
Frankrigs  Hjælp,  dels  for  at  spare  sig  selv  denne  Ulejlighed, 
dels  for  at  kompromittere  dette  Land  over  for  England.  De 
fremsatte  i  dette  Øjemed  en  Række  Forholdsregler,  som 
maatte  medføre  det  forønskede  Resultat. 

Hertugen  af  Montmorency  var  en  lidenskabelig  Til- 
hænger af  den  spanske  Legitimitet,  og  lige  mod  sine  In- 
struxer tog  han  nu  baade  Initiativet  og  fremkom  selv  med 
Forslag  i  Retning  af  Intervention;  han  var  sikker  paa  sine 
tvende  Kollegaers  Føjelighed  og  lod  Chateaubriand  surmule; 
thi  denne  kunde  ikke  finde  sig  til  rette  i  den  underordnede 
Rolle,  man  havde  anvist  ham.  Den  franske  Udenrigsmini- 
ster lod  sig  ganske  beherske  af  Metternich,  og  skjønt  det 
var   anbefalet   ham    hverken   at  slutte  sig  til  en  kollektiv 

Note  eller  at  gaa  med  til  en  samtidig  Tilbagekaldelse  af 
Sendemændene  i  Madrid,  lovede  han  dog  i  sin  legerings 
Navn  at  slutte  sig  til  de  Skridt,  Magterne  vilde  gjere. 
Villéle  mente,  at  Frankrig  ikke  over  for  Spanien  skulde 
indtage  samme  Holdning  som  de  østlige  Stormagter;  det 
havde  sine  særlige  Interesser  og  særlige  Pligter,  og  hvis 
man  blev  nødsagen  til  Krig,  trængte  man  hverken  til  Hjælp 
eller  kunde  gaa  ind  herpaa.  Montmorency  derimod  forbe- 
holdt vel  Frankrig  at  fore  Krigen  alene,  men  mente,  at  de 
andre  Magter  maatte  kunne  bestemme  det  belejlige  Øjeblik 
hertil,  ligesom  han  indrømmede,  at  deres  Medhjælp  nok 
kunde  blive  paakaldt,  uden  at  de  dog  kunde  paatvinge 
Frankrig  en  slig  Medhjælp.  Hertugen  af  Wellington  havde 
forgjæves  i  Englands  Navn  nedlagt  Protest  mod  samtlige 
Aftaler. 

Den  første  November  var  Montmorency  atter  i  Paris. 
I  hans  Fraværelse  havde  nye  partielle  Valg  atter  fundet 
Sted,  og  Oppositionen  havde  igjen  mistet  tredive  Deputerede, 
deriblandt  Benjamin  Constant.  Det  royalistiske  Parti  styrke- 
des saaledes  mere  og  mere,  og  Montmorency,  der  paa  Kon- 
gressen havde  gjort  sig  til  Tolk  for  yderste  Højres  Politik, 
kunde  med  rette  haabe  at  finde  stærk  Støtte  hos  sit  Parti 
til  Gjenneraførelsen  af  denne  sin  Politik;  men  Villéle,  der 
i  Mellemtiden  var  bleven  Førsteminister,  fastholdt  sin  Mod- 
stand mod  samme  Politik.  Han  vilde  ikke  kaste  sig  ind  i 
Krigen  uden  tvingende  Nødvendighed,  ,og  da  der  i  Stats- 
raadet  blev  Tale  om  den  samtidige  Tilbagekaldelse  af  Sende- 
mændene i  Spanien,  og  Montmorency  udviklede  Motiverne 
til  sin  Holdning  paa  Kongressen,  erklærede  Villéle  med 
Bestemthed,  at  saa  længe  han  ledede  Frankrigs  Affærer, 
vilde  han  ikke  tilstede,  at  Frankrig  mistede  sin  Handlefrihed; 
han  modsatte  sig  den  ^franske  Sendemands  Tilbagekaldelse 
og  lod  i  Verona  fremsætte  Ønsketgom  en  Udsættelse  i  Af- 
sendelsen af  de  Noter,  Montmorency  havde  givet  sit  Sara- 
tykke til. 

Nogie  Dage  senere  indtraf  Chateaubriand  og  overbragte 
Kongressens  Svar,  et  fuldstændigt  Afslag.  Fer  Monarkerne 
skiltes,  havde  de  sendt  deres  Sendemænd  Ordrer  til  at  for- 
lade Madrid,  saafremt  Magternes  Betingelser  ikke  ufortovet 
bleve  efterkommede.  Frankrig  maatte  nu  enten  følge  dette 
Exempel  eller  desavouere  sin  Udenrigsminister  i  saahej  Grad,  at 
han  nødvendigvis  maatte  tage  sin  Afsked.  Villéle  var  imid- 
lertid ogsaa  fast  besluttet  paa  at  indgive  sin  Demission,  saa- 
fremt hans  Mening  ikke  gik  igjennem,  og  Spergsmaalet 
maatte  saaledes  finde  sin  endelige  Afgjorelse  hos  Kongen. 

Montmorency  udviklede  og  forsvarede  sin  Opførsel;  han 
fremhævede  den  Interesse,  Frankrig  maatte  have  i  at  op- 
træde i  Fællesskab  med  de  nordlige  Magter,  og  den  Fare, 
man  omvendt  udsatte  sig  for  ved  at  støtte  sig  til  England, 
hvis  Understøttelse  ikke  engang  var  sikker;  han  forlangte 
derfor  indtrængende,  at  den  franske  Ambassadør  skulde 
forlade  Madrid  samtidig  med  de  tre  andre  Magters. 

Villéle  indvendte  herimod,  at  man  paa  denne  Maade 
prisgav  Frankrigs  Initiativ,  og  udviklede  de  Ideer,  han  i 
flere  Maaneder  uophørlig  havde  forsvaret;  han  oplæste  et 
Brev,  som  han  foreslog  at  tilstille  den  franske  Sendemand  i 
Madrid,  og  hvori  man  af  den  spanske  Kegering  krævede 
sikre  Garantier  for  de  Interesser,  den  franske  Regering  be- 
tragtede som  uomgængelig  nødvendige  at  fastholde;  hvis 
man  ikke  fyldestgjorde  disse  Krav,  skulde  han  true  med  at 
forlade  Landet.  Villéle  tilføjede  derhos,  at  efter  hans  Me- 
ning fritog  dette  Brev  Regeringen  for  alle  andre  Forpligtelser 
og  gjengav  den  fuld  Handlefrihed;  han  maatte  altsaa  fast- 
holde Skrivelsens  Afsendelse.  Under  sin  Tale  lagde  han 
foran  sig  paa  Statsraadsbordet  en  Brevkuvert  med  sin  De- 
mission, som  han  forud  havde  gjort  færdig  under  den  For- 
udsætning, at  hans  Mening  ikke  skulde  faa  Overvægten 
over  Montmorencys,  som  Statsraadet  syntes  at  ville  slutte 
sig  til. 

Det  tilkom  nu  Kongen  at  udtale  sig,  og  Ludvig  XVIII, 
erklærede  sig  for  ViUéles  Mening.  »De  øvrige  Suveræner 
støde  ikke,  som  vi,  op  til  Spaniens  Grænser.  De  kunne 
uden  Men  og  uden  at  svigte  de  Pligter,  der  paahvile  mig 
personlig,  prisgive  Spanien  og  dets  Konge  til  Kevolutionen 
og  Englands  udelukkende  Indflydelse.  Hvad  mig  angaar, 
kan  jeg  ikke  bryde  min  Forbindelse  med  dette  Land  og 
trække  min  Ambassadør  tilbage  fra  min  Neveu,  før  i  det 
Øjeblik  at  hundrede  Tusende  Franskmænd  kunne  passere 
Grænsen  og  komme  dem  begge  til  Hjælp.« 

Efter  afholdt  Stalsraad  blev  Villéles  Brev  afsendt  til 
den  franske  Sendemand  i  Madrid,  Montmorency  indgav  sin 
Demission,  og  Chateaubriand,  der  saa  længe  havde  ønsket 
at  blive  Minister,  modtog  Portefeuillen  som  Udenrigsminister, 
efter  først  længe  at  have  ladet  sig  bede,  for  at  man  skulde 
sætte  desto  højere  Pris  paa  hans  Samtykke.  Hvor  høj  Mening 
han  end  nærede  om  sig  selv,  og  skjønt  han  havde  skrevet  til 
Villéle:  »Jeg  skal  komme  Dem  til  Hjælp«,  ,var  hans  Ind- 
trædelse kun  af  problematisk  Nytte  for  Ministeriet.  Han 
var  stadig  optagen  af  sin  Forfængelighed  og  vaklende  i  sin 
Overbevisning;  hans  eneste  Adkomst  til  Magten  var  hans 
store  Ry,  som  han  dog  var  alt  for  om  over,  saa  at  det 
hyppig  voldte  Regeringen  Besvær.  Chateaubriand  skaffede 
ikke  engang  Villéle  en  Støtte  hos  sine  Venner  af  yderste 
Højre;  de  benyttede  hans  Navn  som  et  Banner  uden  at 
have  Tillid  til  ham;  de  vare  irriterede  over  Montmorencys 
Afsked,  de  saae  allerede  en  Fjende  i  Villéle,  arbejdede  paa 
at  styrte  ham  og  erstatte  ham  med  La  Bourdonnaye  og 
Vitrolles,  og  de  vare  ikke  stillede  tilfreds  ved  Chateaubriands 
Udnævnelse,  hvis  lunefulde  Liberalisme  de  derhos  havde 
Mistanke  til. 

Den  4de  Januar  182:-5  overrakte  den  franske  Sendemand 
det  spanske  Ministerium  sin  Regerings  Skrivelse,  hvori  op- 
regnedes de  Motiver,  hvorfor  Frankrig  ikke  havde  sluttet 
sig   til    de   øvrige  Stormagters  Skridt,    men    nu    opfordrede 

Spanien  til  at  søge  en  Forsiaaelse  med  Kong  Ferdinand  og 
derigjennem  et  Forlig  med  Evropa;  Skrivelsen  erklærede  i 
øvrigt  i  venskabelige  Udtryk,  at  kun  for  denne  Pris  vilde 
Frankrig  opgive  de  Forsigtighedsregler,  hvortil  det  havde 
maattet  gribe  for  sin  egen  Sikkerheds  Skyld;  under  den 
modsatte  Forudsætning,  at  man  ikke  fulgte  dets  Raad,  vilde 
Regeringen  tilbagekalde  sin  Sendemand.  Den  jNote,  hvis 
Ordlydende  var  blevet  vedtaget  i  Verona,  blev  et  Par  Dage 
senere  overrakt  Regeringen  i  Madrid  af  de  tre  østlige  Stor- 
magter; dens  Udtryk  var  i  øvrigt  en  Del  skrappere;  men 
den  kom  til  samme  Slutningsresultat  som  den  franske  Note. 

[kabinettet  i  Madrid  besvarede,  som  bekjendt,  de  østlige 
Stormagters  Note  fuldstændig  afvisende,  hvorpaa  deres 
Sendemænd  uopholdelig  forlode  Spanien.  Svaret  til  Frankrig 
var  vel  mere  hensynsfuldt;  men  man  erklærede  dog,  at 
Spanien  agtede  at  fastholde  Forfatningen  af  1812  efter  dens 
fulde  Ordlydende,  og  at  det  i  Uafhængighedens  Navn  og 
med  fuld  Energi  vilde  afvise  enhver  fremmed  Indblanding. 
Ogsaa  engelske  Mæglingsforsøg  mislykkedes,  og  Krigen  var 
saaledes  bleven  uundgaaelig.  Den  franske  Regering  dreves 
i  denne  Retning  dels  af  Kongens  Stemning,  thi  han  troede 
sig  nødsagen  til  at  gjengive  sin  Neveu  Ferdinand  VII.  hans 
Myndighed  og  Uafhængighed,  dels  af  den  enstemmige  Fø- 
lelse hos  Højre,  som  nu  var  blevet  almægtigt  og  ikke 
længere  vilde  have  taalt  et  Ministerium,  som  opgav  Legi- 
timitetens Sag.  Den  18de  Januar  fik  den  franske  Sende- 
mand Ordre  til  at  forlade  Madrid,  og  samme  Dag  begyndte 
Villéle  at  forhandle  med  Hertugen  af  Angouléme,  til  hvem 
man  vilde  betro  Kommandoen  over  Expeditionen,  som  nu 
var  slaaet  fast. 

Den  28de   Januar    1823    aabnedes   Kamrenes  Samling. 

Trontalen  bebudede,  at  en  Hær  paa  hundrede  Tusende  Mand 

under  Kommando    af  en  Prins  af  det  kongelige  Hus  vilde 

drage  Spaniens  Trone  til  Hjælp  »for  at  bevare  denne  for  en 

Efterkommer  af  Henrik  IV.,  for  at  frelse  det  skjønne  Konge- 
Hi  itoritk  Arkiv.    I.  1886.  4 

rige  fra  Undergang  og  forsone  det  med  Evropa.«  Disse 
Ord  hilsedes  med  Bifald  af  Pairerne  og  de  deputeredes 
store  Majoritet ;  thi  de  fyldestgjorde  jo  ganske  deres  Ønsker; 
men  ikke  desto  mindre  gjenvandt  Villéle  ikke  mere  Ul- 
tra'ernes  Gunst,  da  han  i  deres  Øjne  var  skyldig  i  Mont- 
morencys  Fald,  og  fra  denne  Stund  antog  deres  Opposition 
allerede  en  fast  Form;  det  Parti,  som  havde  styrtet  De- 
cazes,  Richelieu  og  de  Serre,  bekæmpede  Villéle  med  samme 
Energi,  skjent  han  gjorde  talrige  Indrømmelser  for  at  stille 
det  tilfreds.  Endnu  paa  denne  Tid  gjorde  han  et  sligt  for- 
sonligt Skridt:  han  gjenindsatte  de  Præfekter,  som  vare 
blevne  afskedigede  ved  det  uforlignelige  Kammers  Opløsning; 
men  Ultra'erne  vare  desuagtet  ikke  tilfredsstillede,  og  ved 
Adresseforhandlingen  maatte  Villéle  here  Bebrejdelser,  fordi 
han  ikke  havde  vist  Ivrighed  nok  med  Hensyn  til  Spørgs- 
maalet  om  den  spanske  Krig  og  ikke  støttet  Eegentskabet 
i  Seo  d'Urgel.  Venstre  Centrum  kom  paa  sin  Side  frem 
med  frygtsomme  Bemærkninger  om  Nødvendigheden  af 
Fredens  Bevarelse;  men  ikke  desto  mindre  vedtog  Kamme- 
ret med  overvældende  Majoritet  den  Paragraf  i  Svaradressen, 
som  maatte  medføre  Krigen.  Pairskammeret  lagde  i  Ud- 
talelsen af  sine  Følelser  et  større  Maadehold  for  Dagen. 

Den  franske  Regerings  Holdning  vakte  Englands  Mishag, 
den  engelske  Førsteminister  Canning  havde  et  levende  Ord- 
skifte med  den  franske  Chargé  d'affaires,  Forhandlingerne  i 
det  engelske  Parlament  skærpede  denne  Misfornøjelse,  og 
Canning  skrev  et  Brev  til  Greven  af  Artois,  hvori  han  bad 
ham  modsætte  sig  den  spanske  Expedition.  Den  Ifranske 
Regering  havde  imidlertid  taget  sin  Beslutning,  Interven- 
tionshæren  organiseredes  under  Befaling  af  Hertugen  af 
Angculéme  med  Bistand  af  Marskalkerne  Oudinot  og  Mon- 
cey,  og  Ministeriet  begjærede  en  Sum  af  100  Millioner 
Francs  til  Bestridelse  af  Krigsomkostningerne.  Den  21de 
Februar  kom  Regeringsforslaget  til  Behandling  i  Deputeret- 
kammeret, hvor  Royer-Collard    bekæmpede  det  og  rev  ned 

paa  det  Felttog,  man  stod  i  Begreb  med  at  foretage  mod 
Spaniens  Uafhængighed;  han  saae  heri  et  Vaaben,  som  man 
senere  vilde  omsmedde  til  et  Angreb  mod  Frankrigs  Frihedn 
medens  General  Foy  paastod,  at  det  spanske  Felttog  var  et 
Værk  af  Kongregationen  og  den  hellige  Alliance.  Villéle 
og  Chateaubriand  forsvarede  til  Gjengjæld  den  ministerielle 
Politik,  navnlig  holdt  den  sidste  ved  denne  Lejlighed  en  af 
sine  mest  vellykkede  Taler,  og  saaledes  udspandt  Forhand- 
lingerne sig  i  flere  Dage,  rigtignok  forte  med  Lidenskab, 
men  dog  uden  Voldsomhed,  indtil  Manuel  besteg  Taler- 
stolen, hvor  hans  Nærværelse  sædvanligvis  fremkaldte  Raseri 
hos  Højre,  der  i  ham  saae  en  systematisk  Fjende  af  Konge- 
dømmet. 

Over  for  en  harmfuld  Majoritet  begyndte  Manuel  nu 
en  Anklage  mod  Regeringen,  der  stod  i  Begreb  med  at  føre 
en  Krig  til  bedste  for  Kontrarevolutionen  og  vilde  udlevere 
Spanien  til  Inkvisitionen  og  Jesuiterne;  han  mindede  om 
de  Skjændigheder,  Ferdinand  Vll.'s  Regering|havde  begaaet 
umiddelbart  efter  Kongens  Tilbagekomst  til  Spanien.  I  sin 
Veltalenhed  gik  han  angrebsvis  til  Værks,  og  Kammeret 
fandt  sig  kun  med  Utaalmodighed  i  hans  Udfald.  »I  ønske 
at  frelse  Ferdinands  Liv,«  udbrød  han.  »Mindes  I  da  ikke 
længere  de  Omstændigheder,  som  have  ført  Personligheder 
til  Skafottet,  for  hvem  I  nærede  en  levende  Interesse? 
Mine  Herrer!  Mon  De  skulle  have  glemt,  at  Stuarterne 
bleve  stødte  fra  Tronen,  fordi  de  søgte  deres  Støtte  i  Ud- 
landet, eller  at  Ludvig  XVI.  blev  halshugget,  fordi  fremmede 
Magter  trængte  ind  i  Frankrig?  Mon  jeg  behøver  at  sige 
Dem,  at  den  kongelige  Families  Farer  voxede,  da  det  revo- 
lutionære Frankrig  følte,  at  det  maatte  forsvare  sig  under 
en  ny  Form,  med  en  ganske  ny  Energi?« 

Paa  dette  Sted  i  sin  Tale  blev  Manuel  afbrudt  ved 
voldsomme  Tilraab,  der  udslyngedes  mod  ham  af  Højres 
Medlemmer,  som  under  Skjældsord  og  med  Øjne,  gnistrende 
af  Harme,  stege  op  paa  deres  Bænke    og  truede   ham  med 

udstrakte  Arme;  nogle  forlangte,  at  han  skulde  kaldes  til 
Orden,  andre,  at  han  skulde  udstødes.  Larmen  steg  til  det 
højeste,  og  Præsidenten,  Ravez,  maatie  udfolde  en  sjælden 
Energi  for  at  beherske  Larmen  i  den  støjende  Sal  og  skaffe 
sig  Ørenlyd  til  et  dadlende  Ord  mod  Taleren.  Støjen,  For- 
nærmelserne begyndte  paa  ny;  man  vilde  ikke  høre  paa 
Manuel,  man  vilde  endog  udstøde  ham,  og  Kammeret 
svarede  med  Bifald,  da  et  af  dets  Medlemmer,  Forbin  des 
Issarts,  udbrød:  »Jeg  foreslaar  Udelukkelse!«  Under  denne 
Form  stred  Forslaget  mod  Reglementet,  og  Præsidenten  er- 
klærede, at  ban  satte  alt  for  stor  Pris  paa  sine  Kollegaers 
Omdømme,  til  at  han  kunde  sætte  det  under  Afstemning; 
han  havde  allerede  udsat  Mødet  for  at  give  Sindene  Tid  til 
at  berolige  sig;  men  da  han  saae,  at  Larmen  ikke  vilde  lægge 
sig,  hævede  han  Mødet  og  berammede  et  nyt  til  næste 
Dag  (27de  Febr.). 

Under  en  Uro,  der  fandt  den  mest  skæbnesvangre 
Gjenklang  i  Paris,  diskuterede  Kammeret  de  følgende  Dage 
det  Spørgsmaal,  om  man  skulde  udtale  j?sig  for  Manuela 
Udstødelse.  Man  kunde  høre  Royer-CoUard,  Saint-Aulaire, 
Lafayette,  General  Foy  og  Casimir  Périer  forsvare  Fri- 
hedens Grundsætninger;  men  de  vare  alt  for  faa  i  Tallet 
til  at  kunne  beherske  et  Kammer,  hvis  brændende  Liden- 
skaber ikke  mere  holdtes  i  Tømme.  Manuel  forsvarede  sin 
Sag  uden  større  Held;  Hejre  saae  i  ham  kun  en  Forsvarer 
for  Kongemord  og  var  kjed  af  hans  Taler;  Præsidenten, 
som  i  fem  Dage  med  stor  Upartiskhed  havde  ledet  disse 
beklagelige  og  voldsomme  Debatter,  saae  sig  sluttelig  nødt 
til  at  lade  afstemme  om  et  Forslag,  der  indtil  Samlingens 
Slutning  udelukkede  Manuel  fra  Kammerets  Møder.  Majo- 
riteten rejste  sig  helt  og  holden  til  Støtte  for  dette  For- 
slag, medens  Venstre  forlod  Salen  under  Protest.  En  uhyre 
Skare,  der  var  ægget  ved  dette  larmende  Mellemspil,  drev 
støjende  og  uvillig  omkring  uden  for  Paladset;  for  at  sprede 
den    maatte  man    lade   flere  Eskadroner  Gendarmeri    rykke 

frem ;  men  Menneskemassen  skiltes  først  efter  at  have  bragt 
Manuel  en  Hyldest  uden  for  hans  Bolig. 

Dette  Mellemspil  var  dog  intet  i  Sammenligning  med, 
hvad  der  paafulgte  den  næste  Dag,  den  4de  Marts  1823. 
Til  Trods  for  den  vedtagne  Udstødelse  og  skjont  alle  Pa- 
ladsets Indgange  bleve  omhyggelig  bevogtede,  lykkedes  det 
Manuel  at  slippe  ind;  iført  sin  Dragt  som  Deputeret  og 
omringet  af  hele  Venstre  traadte  han  ind  i  Forsamlingssalen 
og  vilde  tage  Plads  paa  sin  Bænk;  Præsidenten  opfordrede 
ham  til  at  trække  sig  tilbage,  i  det  han  mindede  om  Af- 
stemningen den  foregaaende  Dag.  »Jeg  har  erklæret,  at 
jeg  kun  vil  vige  for  Magten«,  svarede  Manuel.  Medet  blev 
strax  udsat,  Formanden  og  Højres  Medlemmer  forlode  deres 
Pladser,  og  den  øverste  for  Kammerets  Betjente  gik  hen  og 
bad  Manuel  gaa  ud;  da  han  nægtede  det,  hentede  man  en 
Deling  Nationalgardister;  men  disse  bleve  strax  omringede 
af  Generalerne  Poy  og  Lafayette,  af  Lafitte,  Casimir  Périer 
og  andre  blandt  Venstres  Medlemmer  og  betænkte  sig  paa 
at  lægge  Haand  paa  en  Deputeret,  og  Officeren,  en  Guld- 
trækker, erklærede,  at  han  ikke  vilde  adlyde,  og  hilsedes 
med  Bifaldsraab.  |Man  besluttede  sig  da  til  at  lade  en 
Deling  Gendarmer  under  Befaling  af  Oberst  Foucauld  betræde 
Salen,  en  sidste  Opfordring  blev  rettet  til  Manuel,  og  paa 
hans  Vægring  ved  at  lystre  blev  der  lagt  Haand  paa  ham. 
Han  gjorde  nu  ikke  yderligere  Modstand,  men  forlod  Pa- 
ladset, fulgt  af  flere  af  Partiets  Medlemmer. 

Saaledes  var  hin  Episode,  som  den  Gang  vakte  den 
mest  levende  Opsigt,  og  som  Partilidenskaben  senere  har 
bemestret  sig,  dels  for  at  angribe  Restaurationen,  dels  for 
at  bringe  Venstre  i  Vanry.  Nu  til  Dags,  da  man  kan  tale 
om  Sagen  uden  at  vække  Harme,  maa  man  billigvis  er- 
kjende,  at  Manuel  havde  Uret  i  at  trodse  Kammeret  ved 
sine  uophørlige  Angreb  paa  Bourbonerne,  men  at  Kammeret 
ved  at  udstøde  ham  af  sin  Midte  begik  en  uretfærdig, 
upolitisk    og   kejtet   Handling.      Et   stort  Parti    maa  taale 

Opposition,  selv  naar  den  vækker  Mishag;  det  maa  respek- 
tere Minoriteten  og  ikke  skaffe  sine  Modstandere  Vaaben, 
som  maa  vende  sig  mod  Partiet  selv,  naar  det  ikke  længere 
er  i  Majoritet.  Sluttelig  skulle  vi  bemærke,  at  Manuel 
snart  blev  forglemt  til  Trods  for  det  Ry,  der  ved  ^denne 
Lejlighed  gik  af  ham;  han  traadte  Ifra  denne  Dag  ved  sin 
egen  Fejl  tilbage  fra  det  politiske  Liv  og  vendte  ikke  mere 
tilbage  til  det. 

Efter  Manuels  Udstødelse  og  under  Venstres  ^Fraværelse 
—  det  erklærede  ikke  at  ville  tage  Del  i  Forhandlingerne, 
saa  længe  han  ikke  indtog  sin  Plads  —  vedtog  Kammeret 
den  forlangte  extraordinære  Kredit,  og  det  samme  var  Til- 
fældet med  Pairskammeret  efter  en  Forhandling,  hvori 
Broglie,  Barante  og  Marskalk  Jourdan  toge  Del,  og  som 
røbede  megen  Uio  angaaende  Resultaterne  af  den  Politik, 
Ministeriet  Villéle  slog  ind  paa;  Resien  af  Samlingen  gik 
hen  med  Forhandlinger  om  Finansloven  og  fremkaldte  flere 
Gange  Udbrud  af  Ultraroyalisternes  Misstemning  mod  denne 
Statsmand. 


IX. 

Guizots  Dom  om  den  spanske  Krig.  —  De  hemme- 
lige Selskabers  mislykkede  Bestræbelser.  — 
Krigens  Slutning  og  dens  uheldige  Følger.  — 
Ministeriets   Uenighed.    —    Kammerets  Oplosning 
og  de  ny  Valg  1824.  —  Forslaget  om  Rentereduk- 
tionen. —  Pairskammerets  Opposition  og  Cha- 
teaubriands Fald.  —  Journal  des  Debats  bliver 
oppositionelt.  —  Ludvig  XVIIL*s  Ded. 

Udlandets  Indblanding  i  et  stort  Lands  indre  Anliggen- 
der er  altid  beklagelig.  Bourbonerne  maatte  i  femten  Aar 
bære  Følgerne  af  den  ringe  Del,  Koalitionen   havde  i  deres 

Gjenindsættelse;  ved  idelig  at  minde  om  den  saaledes  mod- 
tagne Hjælp  lykkedes  det  sluttelig  at  bekæmpe  og  styrte 
dem.  Det  var  ogsaa  den  fremmede  Intervention,  som  voldte 
Ludvig  XVI.'s  Dod;  de  Advarsler,  Manuel  fremførte  ved  at 
minde  herom,  burde  vel  have  været  formulerede  af  en  mod 
Bourbonerne  mindre  Qendtlig  sindet  Mand;  men  de  vare 
talte  ud  af  alle  Patrioters  Hjærte.  Det  var  den  spanske 
Krigs  Hovedfejl,  at  den  fastslog  Interventionsprincipet. 
»Hvad  Retsspørgsmaalet  angaar«,  skriver  Guizot,  »var  Krigen 
en  Ubillighed;  thi  den  var  unødvendig.  Trods  alle  sine 
Excesser  udsatte  den  spanske  Revolution  hverken  Frankrig 
eller  Restaurationen  for  nogen  alvorlig  Fare;  de  Vanskelig- 
heder, der  vare  opstaaede  mellem  de  tvende  Regeringer, 
havde  med  Lethed  kunnet  været  overvundne  uden  at  bryde 
Freden.  Revolutionen  1848  i  Paris  har  voldt  Evropa  en 
langt  alvorligere  og  mere  berettiget  Uro,  end  den  spanske 
1 823  kunde  vække  i  Frankrig ;  men  dog  har  Evropa  med 
rette  over  for  os  principielt  fastholdt  Nationernes  Uafhængig- 
hed indadtil,  et  Princip,  som  kun  en  tvingende  og  absolut 
Nødvendighed  kan  berettige  til  at  krænke.« 

Vi  behøve  kun  at  citere  disse  Ord  for  at  forklare  den 
Upopularitet,  som  ramte  den  spanske  Krig;  men  som  vi 
tænke,  tænkte  Restaurationen  ikke;  en  Bourbon  at  hjælpe, 
en  Revolution  at  bekæmpe,  det  var  i  dens  Øjne  en  til- 
strækkelig Grund  til  at  retfærdiggjøre  dens  Adfærd.  Lige- 
som man  derhos  otte  Aar  efter  Invasionen  havde  gjenind- 
taget  sin  Stilling  i  Evropas  Raad,  ønskede  man  nu  ogsaa 
at  gjenindtage  den  paa  Valpladsen;  man  havde  Hast  med 
at  gjenvinde  Liljebanneret  dets  blegnede  Ry,  og  disse  Be- 
tragtninger vejede  tungere  end  de  Betænkeligheder,  Guizot 
senere  har  gjort  sig  til  Tolk  for. 

Den  14de  Marts  1823  forlod  Hertugen  af  Angouléme 
Paris  for  at  tiltræde  Overbefalingen ,  jog  den  6te  April 
stod  den  franske  Hær  beredt  til  at  passere  den  lille  Grænse- 
flod Bidassoa.    General  Vallin,  en  af  Kejserdømmets  Soldater, 

befalede  Avantgarden.  Man  saae  da  paa  den  modsatte 
Flodbred  en  lille  Bataillon  komme  til  Syne;  den  bestod  af 
Franskmænd  og  Italienere  og  kommanderedes  af  Oberst 
Fabvier  og  Kaptejn  Nantil,  hvem  vi  allerede  have  truffet 
som  Deltagere  i  Sammensværgelsen  af  19de  Avgust*).  De 
hemmelige  Selskaber  havde  sendt  dem  til  Spanien  i  For- 
ventning om,  at  Hæren  ved  Synet  af  den  trefarvede  Fane 
og  ved  Raabene  »Leve  Napoleon  IL!«  skulde  vægre  sig  ved  at 
marchere  mod  den  spanske  Revolution.  For  at  forberede 
dette  Frafald  havde  de  hemmelige  Selskaber  i  mere  end  en 
Maaned  drevet  en  levende  Propaganda  i  Kasernerne  og  saa~ 
ledes  søgt  at  rokke  Soldaternes  Troskab.  Selv  Venstres 
Presse  havde  billiget  denne  Plan,  og  Regeringen  felte  den 
mest  levende  Uro  for,  at  Tropperne  skulde  gjore  Rebellion 
og  vægre  sig  ved  at  lystre.  Dog  General  Valliiis  Energi 
tilintetgjorde  al  Fare.  Da  han  saae  Fabviers  Bataillon 
rykke  frem,  svingende  med  Trikoloren  og  under  Afsyngelsen 
af  >Marseillai8en«  og  Leveraab  for  Napoleon  IL,  betænkte 
han  sig  ikke  paa  at  give  Ild,  og  Rebellerne  fejedes  ned  af 
Kardæsker  og  spredtes,  i  det  de  lode  et  stort  Antal  døde 
oggsaarede  tilbage  paa  Pladsen.  Da  Hæren  først  engang 
var  trukken  med  til  Kamp,  marcherede  den  ogsaa  fremad 
og  ophørte  ikke  at  vise  Lydighed  mod  sine  Fereres  Be- 
falinger. 

Vi  skulle  dog  ikke  følge  Felttogets  Gang  videre;  de 
spanske  Generaler  vege  uafbrudt  tilbage  i  Haab  om  senere 
at  kunne  stoppe  den  franske  Hær;  de  spanske  Byer  over- 
gave sig  næsten  uden  Modstand,  og  Hertugen  af  Angouléme 
trængte  frem  til  Cadiz,  der  ogsaa  blev  blokeret  af  en  fransk 
Flaade;  den  31te  Avgust  faldt  Fortet  Trocadero  efter  en 
hæderlig  Kamp,  og  den  1ste  Oktober  overgav  Cortezfor- 
samlingen  Byen  og  satte  Kongen  i  Fiihed.  Ferdinand  VIL 
lod    sig   fere    til  Havnen  Santa-Maria,    hvor    Hertugen    af 


*)  Se  foreg.  Bind  S.  356—57  og  364—65. 

Angouléme  ventede  ham;  den  franske  Bourbon  bøjede  Knæ 
for  at  modtage  den  spanske  Bourbon  og  tilbød  ham  sin 
Kaarde.     Togets  Maal  syntes  naaet. 

Ulykkeligvis  var  Spanien  kun  udgaaet  en  stor  Fare  for 
at  falde  i  en  ny;  forgjæves  søgte  Hertugen  af  Angouléme 
at  fravriste  Kongen  en  Amnesti  for  hans  oprørske,  men  nu 
betvungne  Undersaatter ;  forgjæves  tilstillede  Ludvig  XVIII. 
sin  Neveu  de  mest  indtra^ngende  Anmodninger  om  at  vise 
Maadehold;  deres  Ord  bleve  uænsede.  Ferdinand  VII.  var 
efter  sin  Gjenindsættelse,  hvad  han  altid  havde  været,  en 
upolitisk,  ubehændig  og  grusom  Monark,  og  den  Krig, 
Frankrig  havde  fort,  medførte  intet  andet  Resultat  end  at 
ombytte  en  anarkisk  Befolknings  Grusomheder  med  en  ab- 
solutisksindets ;  hvad  der  var  endnu  værre,  den  kongelige 
Regerings  oprørende  Handlinger  fuldbyrdedes  for  Øjnene  af 
den  franske  Okkupationshær,  som  blev  holdt  tilbage,  til  den 
kongelige  Myndighed  var  fuldkommen  befæstet,  og  den  var 
ude  af  Stand  til  at  raade  Bod  paa  dem.  »Det  er  saa 
langt  fra,  at  denne  Krig  har  sikret  Frankrigs  Indflydelse 
hinsides  Pyrenæerne« ,  skriver  Guizot,  »at  den  tvært  imod 
blev  kompromitteret  og  tilintetgjort  i  den  Grad,  at  man 
henimod  Slutningen  af  1823  maatte  ty  til  Ruslands  Ind- 
flydelse og  bede  det  sende  sin  Statsmand  Pozzo  di  Borgo 
til  Madrid  for  at  paatvinge  Ferdinand  \IL  lidt  mere  mode- 
rate Raadgivere.  Alene  de  nordiske  Magter  og  England 
havde  nogen  Indflydelse  i  Spanien,  de  første  hos  Kongen  og 
Absolutisterne,  de  sidste  hos  de  liberale.  Det  sejrrige 
Frankrig  var,  politisk  talt,  besejret.« 

Man  maa  dog  indrømme,  at  den  spanske  Expedition 
havde  andre,  mindre  nedslaaende  Resultater.  I  Hertugen 
af  Angoulémes  Person  havde  Bourbonerne  indlagt  sig  Ære, 
Frankrigs  Militærære  havde  faaet  en  Gjenoprejsning,  Monarkiet 
havde  vist  Evropa,  Jat  det  kunde  stole  paa  Hæren,  hvis 
Frafald  man  idelig  havde  bebudet,  og  de  hemmelige  Sel- 
skaber i  Landet  og  de  udenlandske  Konspiratorer  maatte  se 

deres  Anstræugelser  tilintetgjorte  og  deres  Forventninger  i 
modsat  Retning  knuste.  »Den  hvide  Kokarde  var  rehabili- 
teret«, for  at  bruge  et  Udtryk  af  Chateaubriand,  der  havde 
sat  lige  saa  stor  Kraft  paa  at  gjennemføre  denne  Krig,  som 
Villéle  paa  at  besværge  den.  Hertugen  af  Angouléme 
vendte  i  Triumf  tilbage  til  Paris,  Hovedstaden  hædrede  ham 
med  glimrende  Fester,  og  en  af  Pladserne  paa  Højderne 
ved  Chaillot  fik  Navnet  Trocadero. 

Efter  Festdagenes  Tummel  kom  Politiken  atter  til  sin 
Ret.  Krigsministeren,  Hertugen  af  Belluno,  tik  sin  Afsked, 
foranlediget  ved  Forsømmeligheder  med  Hensyn  til  Hærens 
Intendantur,  og  afløstes  af  en  gammel  Emigrant,  General 
Damas,  til  stor  fortrydelse  for  Madame  du  Cayla,  som 
havde  ønsket  at  faa  sin  Ven,  Sosthénes  de  Rochefoucauld, 
ind  i  Kabinettet.  »Jeg  skal  nok  ryste  denne  lille  Fyr«, 
sagde  hun  om  Villéle,  »han  skal  nok  komme  til  at  give 
efter.«  Ulykken  var,  at  Villéle  ikke  gav  efter,  og  at  Ul- 
traroyalisterne  nærede  den  mest  levende  Uvilje  mod  ham; 
han  ringeagtede  dem  imidlertid  og  gjorde  Kongen  sluttelig 
begribelig,  hvilken  Fare  der  laa  i  disse  hyppige  Minister- 
skifter, som  skyldtes  Majoritetens  Gunst. 

Ogsaa  Chateaubriand  bøjede  sig  kun  med  Utaalmodighed 
under  Villéles  Myndighed;  han  søgte  at  faa  Ministeriets 
Ledelse  i  sin  Haand  og  Ultraroyalisternes  Førere,  La  Bour- 
dounaye  og  Delalot,  optagne  i  samme;  han  begunstigede 
den  Opposition,  som  havde  dannet  sig  i  yderste  Højre,  som 
Dag  for  Dag  truede  med  at  blive  farligere,  og  jsom  Villéle 
idelig  fandt  paa  sin  Vej  i  Tuilerierne  som  hos  Madame  du 
Cayla.  Tilsyneladende  existerede  der  Enighed  mellem  de 
tvende  Ministre,  skjent  Chateaubriand  over  al  Maade  bry- 
stede sig  af  den  spanske  Krig,  som  han  erklærede  for  sit 
Værk,  medens  Villéle  blot  søgte  at  udnytte  dens  heldige 
Udfald  i  Kongedømmets  Interesse  uden  at  drøfte  Spergs- 
maalet,  hvem  Æren  for  Felttoget  tilkom.  Under  denne 
Enighed  ulmede  dog  en  Uenighed,  som  hvert  Øjeblik  blussede 

op  ved  nye  Mellemspil.  I  Slutningen  af  1823  modtoge 
Chateaubriand  og  Montmorency  Andreasordenen  af  Czaren, 
medens  Førsteministeren  ikke  nød  samme  Ære;  Kongen 
blev  harmfuld  herover,  sagde,  at  Kejseren  havde  villet  give 
ham  i  Førsteministerens  Person  et  Øretigen,  og  skjænkede 
denne  til  Gjengjæld  Helligaandsordenens  JBaand:  »Mine 
Ordner  ere  bedre  end  hans.«  Saaledes  brød  Misstemninger 
frem  i  Kabinettet,  og  det  var  navnlig  mod  Højre,  hvis  Af- 
gud Chateaubriand  nu  var  bleven,  at  Villéle  saae  sig 
tvungen  til  Forsvar. 

Førsteministeren  vilde  imidlertid  benytte  den  spanske 
Expeditions  heldige  Udfald  til  en  Opløsning  af  Kammeret 
for  senere  at  kunne  udstede  en  ny  Valglov;  han  vilde 
gjennemføre  en  syvaarig  Valgperiode  og  en  Forfatnings- 
ændring, der  gik  ud  paa  at  ophæve  den  partielle  Fornyelse, 
som  efterhaancien  bragte  en  stor  Part  af  Venstres  Mæud 
ind  i  Kammeret.  Chateaubriand  foreslog  først  at  sætte 
Varigheden  af  Valgene  til  fem  i  Steden  for  syv  Aar  og 
vilde  dernæst  have  Formandspladsene  i  Valgkollegierne  over- 
dragne til  Førerne  for  Ultraroyalisterne,  en  Bestemmelse, 
der  var  saa  meget  mere  betydningsfuld,  som  Formændene 
omtrent  vare  selvskrevne  til  at  blive  valgte.  Begge  disse 
Krav  fandt  imidlertid  en  afgjort  Modstander  i  Villéle; 
særlig  vilde  han  ikke  give  de  voldsomste  Talere  et  Tegn 
paa  Syrapathi  eller  styrke  sine  systematiske  Modstandere, 
og  Chateaubriand  maatte  give  efter  for  ikke  at  blive  tvungen 
til  at  søge  sin  Demission.  Han  blev  ogsaa  slaaet  paa  et 
andet  Punkt;  umiddelbart  før  Valgene  havde  Regeringen 
besluttet  at  udnævne  otte  og  tyve  Pairs  for  at  styrke  Højre 
i  Luxembourg-Paladset  og  belønne  flere  Deputerede.  Ved 
denne  Lejlighed  kom  Chateaubriand  frem  med  Navnene  paa 
de  mest  kompromitterede  Medlemmer  af  Højre;  men  Villéle 
vægrede  sig  ved  at  udnævne  dem,  og  Chateaubriand  fattede 
et  indgroet  Nag  mod  sin  Kollega  for  disse  gjentagne 
Nederlag.     Guizot,    der    karakteriserer   ham   saa   vel,    har 

sagt  om  Chateaubriand,  at  han  var  ærgjerrig  som  en  Parti- 
høvding,  stædig  som  et  forkjælet  Barn  og  mere  modtagelig 
for  det  mindste  Nederlag  end  tilfreds  med  de  mest  glim- 
rende Triumfer.  Dette  forklarer  tilstrækkelig  hans  uvillige 
Holdning  over  for  Villéle,  en  Uvilje,  der  efterhaanden  skær- 
pedes og  medførte  hans  Fald. 

Den  24de  December  1823  udkom  en  kongelig  Kund- 
gjørelse,  der  opløste  Kammeret,  fastsatte  Terminen  for  de 
nye  Valg  og  indkaldte  det  nye  Kammer  til  Slutningen  af 
Marts  1824.  Valgkampen  var  yderst  levende.  Venstre  ud- 
nævnte en  Valgkomite,  der  skulde  organisere  Modstanden 
paa  alle  Punkter  af  Territoriet,  fremme  Oppositionens  Kan- 
didaturer og  lede  Avisernes  Felttog;  tnen  denne  Komite 
formaaede  ikke  at  udrette  noget  mod  Roj^alisternes  Iver, 
som  desuden  havde  vundet  Folkeyndest  ved  den  heldige 
Krig.  Kabinettet  kastede  sig  ind  i  Valgagitationen  uden 
at  iagttage  Takt  eller  Maadehold;  Justitsministeren  Pey- 
ronnet  truede  ikke  blot  de  ministerielle  Embedsmænd,  der 
nægtede  ham  sin  Støtte,  men  ogsaa  Sagførerne,  Notarerne, 
Retsskriverne  og  Budene  med  Afsked,  medens  til  Dato 
ingen  endnu  havde  tænkt  paa  at  drage  deres  frie  Valgret  i 
Tvivl.  Krigsministeren  stillede  en  lignende  Appel  til  Hæren 
om  at  støtte  Hejres  Kandidater,  og  maadeholdno  Royalister 
bleve  ikke  udnævnte  til  Formænd  for  Valgkollegierne,  ene 
og  alene  paa  Grund  af  deres  Maadehold. 

Resultatet  af  alle  disse  Rænker  var  gunstigt  for  Ul- 
traerne;  de  gik  næsten  overalt  af  med  Sejren  over  deres 
Medbejlere  af  højre  Centrum,  venstre  Centrum  og  Venstre. 
Oppositionens  mest  berømte  Medlemmer  bleve  slaaede;  blot 
tre  af  dem,  Casimir  Périer,  Benjamin  Constant  og  General 
Foy  lykkedes  det  at  slippe  igjennem  i  Paris  ved  Siden  af 
fem  officielle  Kandidater.  Manuel,  der  var  ladt  i  Stikken 
af  sit  Parti,  naaede  ikke  Gjenvalg,  og  Venstre,  som  i  det 
gamle  Kammer  havde  talt  hundrede  og  ti  Stemmer,  fik 
kun  nitten  i  det  nye.    Det  var  et  totalt  Nederlag. 

Det  var  imidlertid  langt  fra,  at  denne  det  royalistiske 
Partis  knusende  Sejr  var  en  Styrke  for  Ministeriet.  Oppo- 
sitionen var  reduceret;  men  dens  Principer  vare  endnu 
frygtelige  med  Talsmænd  yom  General  Foy,  Benjamin  Con- 
stant,  Casimir  Périer  og  Royer-Collard.  Hvad  Højre  angik, 
vendte  det  tilbage,  beruset  af  sin  Sejr  ved  at  se  Valpladsen 
tom  foran  sig  og  uden  at  have  den  fornødne  Modvægt  i 
et  stærkt  Oppositionsparti;  følgelig  blev  det  farligt  for 
Ministeriet,  som  kun  kunde  leve  i  god  Forstaaelse  med 
Partiet  ved  stadig  at  give  efter  for  det.  Hvor  mange  Med- 
lemmer Højre  dernæst  end  talte,  var  det  langtfra,  at  de 
havde  fælles  Meninger.  Grupperne  i  den  royalistiske  Hær 
mangfoldiggjorde  sig  i  det  uendelige;  Bonald,  Føreren  for 
den  theokratiske  Skole,  havde  fundet  en  glimrende  Lærling 
i  Abbé  Lamennais,  der  allerede  var  bekjendt  ved  sit  mæg- 
tige Talent  og  indflydelsesrige  Skrifter.  De  dannede  et 
særligt  Parti,  og  det  samme  gjaldt  om  de  voldsomste  Ul- 
tra'er,  som  havde  beholdt  deres  Fører  La  Bourdonnaye,  der 
var  saa  meget  mere  fjendtlig  sindet  mod  Ministeriet,  som 
dette  havde  bekæmpet  ham  uden  dog  at  kunne  hindre  hans 
G  j  en  valg. 

Villéle  forefandt  altsaa  ikke  en  ministeriel,  men  en 
splidagtig,  fordringsfuld  og  herskesyg  Majoritet,  med  hvem 
det  blev  vanskeligere  og  vanskeligere  at  regere. 

Den  23de  Marts  1824  aabnede  Kongen  Samlingen  i 
Louvres  nye  Sal.  Allerede  i  nogle  Maaneder  havde  hans 
Sundhed  været  dybt  rystet;  hans  Ansigt  bar  Spor  af  den 
Sygdom,  som  undergravede  ham;  han  maatte  gjøre  en 
kraftig  Anstrængelse  for  at  kunne  læse  Trontalen  til  Ende, 
og  for  første  Gang  havde  han  ikke  lært  den  udenad.  Tron- 
talen omtalte  den  heldige  Stilling  udad-  og  indad  til,  dvælede 
ved  det  heldige  Udfald  af  den  spanske  Krig  og  bebudede 
forskjellige  Love,  som  Ministeriet  agtede  at  forelægge 
Kamrene. 

Disse  Love  vare  tire  i  Tallet: 

Den  første,  kaldet  Septennatet,  fastslog  Valgenes  Gyl- 
dighed til  syv  Aar.  Den  anden  gik  ud  paa  at  holde  de 
Emigranter  skadesløse,  sodq  vare  udplyndrede  af  Revolu- 
tionen. Den  tredje  skulde  gjøre  denne  Skadesløsholdelse 
mindre  hyrdefuld  for  Staten  og  gik  ud  paa  at  ombytte  fem 
Procents-Obligationerne  paa  100  Francs  med  tre  Procents  paa 
75,  i  det  den  dog  indrømmede  de  Obligationsejere,  som  ikke 
vilde  gaa  ind  paa  denne  Reduktion,  fuld  Betaling  i  klingende 
Mønt;  til  denne  eventuelle  Udbetaling  havde  Regeringen 
sikret  sig  Bistand  fra  de  store  Bankierer.  Den  fjerde  ende- 
lig gik  ud  paa  at  sætte  Straffe  for  Forbrydelser  og  For- 
seelser, begaaede  i  Kirker,  der  sammenstilledes  med  beboet 
Hus,  og  satte  derhos  kvalificeret  Straf  for  Tyveri  af  Kirke- 
kar og  Ødelæggelse  af  Gjenstande,  bestemte  til  gudeligt 
Brug. 

Af  disse  Love  var  det  særlig  Rentenedsættelsen,  der 
lagde  Beslag  paa  den  offentlige  Opmærksomhed  og  vakte  en 
levende  Opposition  i  alle  Partier.  Den  var  [gavnlig  for 
Skatkammeret,  som  vilde  spare  et  betydeligt  Beløb  herved, 
et  Resultat,  der  var  saa  meget  fmere  ønskværdigt,  som 
man  jo  tænkte  paa  at  holde  PJmigranterne  skadesløse.  Dette 
Forslag  stodte  imidlertid  au  mod  indgroede  Ideer;  det  syntes 
at  stride  mod  de  rentenydendes  Interesse,  og  paa  denne  Tid 
var  man  endnu  meget  lidt  fortrolig  med  financielle  Hemme- 
ligheder. Man  foreslog  jo  i  Virkeligheden  at  udbetale  fem 
Procents-Obligationerne  til  Pari  eller  100  Francs,  eller  at 
forrente  samme  med  4  pCt. ;  men  denne  Operation,  der  i 
sig  selv  er  saa  ligefrem,  blev  misforstaaet,  og  da  man  vidste, 
at  den  især  tilsigtede  at  muliggjøre  den  Skadesløsholdelse, 
man  vilde  indrømme  Emigranterne,  harmedes  man  ved  den 
Tanke,  at  Regeringen  vilde  holde  nogle  skadesløse  paa 
andres  Bekostning.  Særlig  de  smaa  F^articuliers  beklagede 
sig  over,  at  de  enten  vare  nødsagede  til  at  finde  sig  i  Tabet 
af  en  Femtedel  af  deres  Indtægter  eller  at  modtage  en 
Kapital,  det  muligvis  vilde  falde  dem  vanskelig  at  anbringe. 

Porslaget  mødte  saaledes  den  mest  levende  Kritik  fra  alle 
Samfundsklasser  og  hos  alle  Partier,  selv  hos  Hejre,  der 
beklagede,  at  man  gjorde  Emigranternes  Skæbne  afhængig 
af  Udfaldet  af  en  financiel  Spekulation. 

Den  største  Mislighed  var  imidlertid,  at  Villéle  var 
den  eneste  Ophavsmand  til  denne  Finansoperation,  og  at 
hans  Kolleger  kun  nødig  gik  lind  paa  at  dele  Ansvarlig- 
heden med  ham;  særlig  Chateaubriand  afviste  næsten  en 
slig  Solidaritet  og  førte  et  Sprog,  saa  man  maatte  formode, 
at  han  ikke  havde  Del  i  dette  Lovforslag.  Største  Parten 
af  Finansmændene  vare  ligeledes  fjendtlig  sindede;  en  af 
dem,  der  modtoge  Forslaget  med  størst  Velvilje,  Lafitte, 
fandt  dog,  at  det  var  forhastet,  og  sagde  til  Villéle:  »De 
har  Uret  i  at  se  hurtigere  og  længere  frem  end  Deres 
samtidige.« 

Under  slige  Betingelser  aabnedes  Drøftelserne  i  Depu- 
teretkammeret, og  La  Bourdonnaye  greb  Lejligheden  til 
strax  at  lægge  sin  gamle  Uvilje  mod  Villéle  for  Dagen; 
han  anklagede  ham  for  at  øve  Vold  mod  Obligationsejerne, 
for  at  udplyndre  Familierne,  drive  Børsspil  og  opægge  en 
stor  Del  af  Befolkningen.  Andre  af  Højres  Talere  talte  i 
samme  Tone  og  tilføjede,  at  man  rokkede  den  Tillid,  der 
havde  reddet  Frankrig  efter  1815.  Paa  Venstres  Side  lod 
Casimir  Périer  Villéle  høre  ilde,  fordi  han  lagde  Dølgsmaal 
paa  de  Arrangementer,   han  havde  truffet  med  Bankiererne. 

Villéle  udfoldede  under  den  store  Debat  alle  sit  Talents 
Hjælpekilder,  og  trods  alle  Vanskeligheder  lykkedes  det 
ham  at  samle  Majoriteten  om  sine  Forslag,  der  den  5te 
Maj  ble  ve  vedtagne  med  238  Stemmer  mod  145.  Afstem- 
ningen vakte  Mishag  hos  Pariserne,  blandt  hvem  paa  hin 
Tid  den  største  Del  af  Obligationsejerne  fandtes,  og  de 
satte  nu  deres  meste  Lid  til  Pairskammeret .  Den  heje 
Forsamling  havde  i  Mellemtiden  vedtaget  Loven  om  den 
syvaarige  Valgperiode  og  en  ny  Udskrivningslov,  der  satte 
en  otte  Aars  Tjenestetid  i  Steden  for  den  tidligere  sexaarige, 


64  Fra  den  franske  Restaurationstid. 

som  Marskalk  Gouvion  Saint-Cyr  havde  faaet  vedtagen  i 
1818.  Man  havde  ogsaa  forhandlet  Loven  om  Forbrydelser, 
begaaede  i  Kirker;  men  da  Hejre  vilde  indføje  en  ny  For- 
brydelse, Helligbrøde,  havde  Ministeriet  taget  Forslaget  til- 
bage til  Omarbejdelse. 

Efter  disse  Loves  Behandling  skulde  Pairskammeret 
nu  tage  fat  paa  Forslaget  om  Rentenedsættelsen.  Den  tid- 
ligere Finansminister  Roy  tog  forst  Ordet  mod  Loven,  hvis 
Lovlighed  han  vel  erkjendte,  men  hvis  Betimelighed  han 
bestred.  I  de  Erindringer,  Villéle  har  efterladt,  gjor  han 
den  Bemærkning,  at  Roy,  som  var  indskreven  i  Finansernes 
Hovedbog  for  fem  Hundrede  Tusende  i  Rente,  vilde  tabe 
hundrede  Tusende  ved  Nedsættelsen,  og  bestrider  hans 
Uegennyttighed.  Ogsaa  Pasquier  udtalte  sig  mod  Loven,  i 
det  han  for  øvrigt  gjorde  den  Bemærkning,  at  Forkastelsen 
af  en  Lov,  der  ikke  havde  noget  politisk  Præg,  ikke  kunde 
medføre  Ministeriets  Fald.  Adskillige  fornemme  Adelsmænd 
udtalte  sig  ligeledes  mod  Loven,  der  omvendt  fandt  dygtige 
Talsmænd  i  tvende  af  Ministrene,  Corbiére  og  Clermont- 
Tonnere;  men  hvad  Chateaubriand  angik,  tav  han  stille, 
skjønt  han  var  Medlem  af  Kabinettet,  og  man  tillagde  hans 
Ord  en  afgj ørende  Betydning.  Ja,  han  tav  ikke  blot  stille, 
men  hans  tvetydige  Holdning  maatte  vække  den  Mening 
at  han  i  Hjærtet  var  enig  med  dem,  som  forkastede  Loven. 

Det  kom  til  et  levende  Ordskifte  mellem  de  tvende 
Ministre.  Villéle  lod  Chateaubriand  høre  ilde  for  hans 
Tavshed;  han  mindede  ham  om,  at  han  tidligere  havde 
vist  sig  som  Tilhænger  af  Rentenedsættelsen,  og  undrede 
sig  over,  at  han  ikke  forsvarede  Loven  i  Pairskammeret 
saaledes  som  Kongen  havde  ønsket.  Chateaubriand  svarede 
med  tomme  Taleraaader,  men  forpligtede  sig  ikke  til  at  be- 
stige Talerstolen,  og  Villéle  var  overtydet  om ,  at  hans 
Kollega  endog  havde  benyttet  sin  Indflydelse  over  et  vist 
Antal  Pairs  og  formaaet  dem  til  at  forkaste  Loven.  I 
sidste  Øjeblik  angreb  ogsaa  Quélen,  Ærkebiskoppen  af  Paris, 

som  de  fattiges  Formynder,  saa  sagde  han,  en  Lov,  der  vilde 
formindske  deres  Fædrenearv.  Det  var  det  sidste  Slag; 
Villéle  fattede,  at  han  var  slaaet,  [og  den  1ste  Juni  udtalte 
virkelig  hundrede  og  otte  tyve  Stemmer  sig  mod  Loven,  der 
kun  fik  fire  og  halvfemsindstyve  Forsvarere. 

Dette  lige  saa  uforudsete  som  ufortjente  Nederlag 
saarede  Villéle  og  opbragte  Kongen,  derj  Rentenedsættelsen 
saae  et  Middel  til  at  holde  Emigranterne  skadesløse.  Da  Mi- 
nisteren meddelte  Kongen  Resultatet  af  Debatterne  og  ind- 
leverede sin  Demission,  sagde  han:  »Villéle,  udlever  mig 
ikke  til  disse  Rovere;  bliv  hos  mig,  jeg  skal  nok  støtte 
Dem;  gjør  Regning  herpaa,  vær  sikker  herpaa.«  Som 
Følge  af  disse  Ord  blev  Ministeriet  staaende,  skjønt  Loven 
var  strandet,  og  de,  der  havde  gjort  Regning  paa  dets  Fald, 
fandt  sig  skuffede.  Kongen  paa  sin  Side  var  rasende  paa 
Chateaubriand,  da  han  var  overtydet  om,  at  Lovens  For- 
kastelse var  hans  Værk,  og  Madame  du  Cayla  nærede  hans 
Vrede.  Den  6te  Juni,  Pinsedagen,  lod  han  Villéle  hente 
Kl  ti,  og  da  Førsteministeren  traadte  ind  i  hans  Kabinet, 
sagde  han  til  ham:  »Villéle!  Chateaubriand  har  forraadt 
os  som  en  slet  Karl.  Jeg  vil  ikke  se  ham  ved  min  Avdiens 
efter  Messen.  Udsted  Ordren  om  hans  Afskedigelse.  Lad 
ham  søge  overalt,  overlever  ham  Afskeden  paa  Stedet;  jeg 
vil  ikke  se  ham.«  Villéle  havde  saa  megen  Indflydelse  hos 
Kongen,  at  han  nok  havde  kunnet  afslaa  sin  Medhjælp  til 
en  saa  haanlig  Færd;  men  hans  onde  Lune  fik  Overhaand, 
han  nedskrev  den  kongelige  Befaling,  som  ikke  fandt  Cha- 
teaubriand i  Udenrigsministeriet,  og  som  Chateaubriands 
Sekretær  bragte  ham  i  Tuilerierne,  hvor  jhen  han  havde  be- 
givet sig;  næppe  to  Timer  efter  havde  han  forladt  Uden- 
rigsministeriets Palads,  og  Villéle  overtog  hans  Post  ad 
interim.  Nogle  Maaneder  senere  presenterede  Førstemini- 
steren Kongen  de  nødvendige  Ændringer  i  Ministerlisten; 
saaledes  blev  la  Rochefoucauld-Doudeauville  Minister  for  det 
kongelige  Hus,  hans  Søn,  Madame  du  Caylas  Ven,  Sosthénes 

de  la  Rochefoucauld,  fandt  den  længe  ønskede  Anbringelse 
som  Undervisningsminister,  og  Frayssinous,  Biskoppen  af 
Hermopolis,  blev  Kultusminister,  en  Plads,  der  blev  særlig 
oprettet  for  ham.  Villéle  søgte  saaledes  en  Støtte  i  Kon- 
gregationen  for  at  raade  Bod  paa  den  Svækkelse,  ban  led 
ved  Chateaubriands  Afsked. 

Den  ffaldne  Minister  gav  Slip  paa  Magten,  med  en 
uforsonlig  Vrede  i  Sjælen  og  bestemt  paa  at  tage  Hævn 
over  Villéle  gjennem  en  ubarmhjærtig  Opposition.  Imidlertid 
paatog  dog  en  af  hans  Venner,  Redaktøren  af  »Journal  des 
Debats«,  Bertin  de  Vaux,  sig  det  Hverv  at  gaa  til  Første- 
ministeren og  tilbyde  ham  Fred.  Han  forlangte,  at  man 
skulde  give  Chateaubriand  Gesandtskabsposten  i  Rom,  og 
paa  Ministerens  Afslag  indvendte  han :  »Husk  dog  paa,  at 
»Debats«  fallerede  har  styrtet  |Decazes  og  Richelieu;  det 
kan  da  vel  ogsaa  styrte  Ministeriet  Villéle.«  —  »De  har 
styrtet  de  første  Ministerier  ved  at  give  Royalisten«, 
svarede  Villéle;  »for  at  styrte  mit  maa  De  gjøre  Revo- 
lution.« 

Villéle  viste  ved  denne  Lejlighed  mere  Værdighed  end 
Kløgt.  Takket  være  sin  Energi  forblev  han  Herre,  efter 
Skridt  for  Skridt  at  have  besejret  alle,  der  havde  villet 
bindre  Højre  i  at  naa  Magten,  [og  nu  havde  han  besejret 
selve  Chateaubriand,  som  repræsenterede  en  af  samme 
Højres  mere  fremskredne  Fraktioner.  Til  Trods  for  Madame 
du  Caylas  Uvenskab  nød  han  Yndest  hos  Kongen  som  hos 
Greven  af  Artois,  der  under  Broderens  voxende  Aands- 
svaghed  mere  og  mere  greb  Magtens  Tøjler.  Ved  Chateau- 
briands Fald  havde  Villéle  imidlertid  skabt  sig  en  hel 
Klasse  frygtelige  Fjender  i  Pressen,  i  Kamrene  og  i  Landet, 
og  de  skulde  fra  nu  af  danne  den  mest  uforsonlige  Opposi- 
tion imod  ham ;  han  havde  selv  frivillig  skabt  sig  den  mest 
voldsomme,  |den  'mest  veltalende  blandt  sine  Fjender  i  den 
berømte  Forfatter,  der  vendte  tilbage  til  »Debats«,   fuld  af 

Vrede  og  Galde,  og  som  nu  skulde  hjælpe  Oppositionen  med 
sit  mægtige  Ord  og  sin  glimrende  Pen. 

For  at  holde  den  royalistiske  Styrke  sammen  om  sig, 
foretog  Villéle  talrige  Udnævnelser,  som  han  antog  maatte 
være  behagelige  for  Højre;  det  lykkedes  ham  ikke  at  gjen- 
vinde  dets  Gunst.  Og  dog  havde  han  optaget  begge  Roche- 
foucauld'erne  og  Frayssinous  i  sit  Ministerium,  stillet  Mar- 
tignac  i  Spidsen  for  Domænestyrelsen,  optaget  tre  Bisper 
i  Statsraadet,  ja  udnævnt  Ærkebiskoppen  af  Sens,  Kardinal 
la  Fare  til  Minister  uden  Portefeuille.  Disse  sukcessive  Ind- 
rømmelser gjenvandt  ham  ikke  Partiets  Gunst,  og  det  var 
let  at  se,  at  han  havde  begaaet  en  uoprettelig  Fejl,  da  han 
ikke  gav  Slip  paa  Magten,  den  Gang  Rentenedsættelseu  for- 
kastedes. At  han  selv  er  kommen  til  samme  Indsigt,  maa 
vel  betvivles,  siden  han  forblev  i  Ministeriet  endnu  tre  Aar 
efter  denne  Begivenhed. 

Kort  Tid  efter  Chateaubriands  Fald  var  Ministeriet 
allerede  blevet  synlig  svækket  og  upopulært.  Aviserne  an- 
grebe  |det  med  lige  saa  stor  Voldsomhed  som  Uærlighed; 
han  drog  dem  for  Domstolene,  men  tabte  alle  de  Processer, 
han  anlagde.  Man  kunde  næsten  sige,  at  Chateaubriand 
havde  kaldet  Oppositionen  til  Live  igjen  ved  at  stille  sig  i 
Spidsen  for  den.  Paa  det  ene  Hold  Lamennais  med  sine 
profetiske  Ord,  paa  det  andet  Béranger  med  sine  Sange, 
over  dem  begge  Chateaubriand  med  sine  voldsomme  Angreb 
i  ^Journal  des  Debats«,  saaledes  vare  de  Drivfjedre,  som  førte 
Oppositionen  ind  i  et  langsomt,  sikkert  Fjendskab  mod  Bour- 
bonernes  Trone. 

Sessionen  var  paa  Hældningen,  og  efter  at  have  voteret 
Finansloven  gik  Kamrene  fra  hverandre,  den  4de  Avgust 
1824.  Efter  saa  mange  Vanskeligheder  Jskulde  man  have 
troet,  at  Ministeriet  maatte  kunne  aande  friere;  men  i 
Steden  kom  nu  en  ny,  langt  alvorligere  Vanskelighed. 
Kongens  Sundhed  svandt  i  mærkelig  Grad;  hans  Ben 
svulmede  op,   hans  Blik   blev   mat,    han   havde  ikke  mere 

Kraft  til  at  holde  Hovedet  oprejst  og  stødte  det  haardt  ved 
at  lade  det  segne  mod  Skrivebordet.  Han  vedblev  imidlertid 
med  sine  Kjereture,  hvilket  fik  Folk  til  at  sige,  naar  de 
saae  ham,  mager,  bleg  og  udtæret  komme  forbi,  at  Mini- 
strene vare  meget  strafværdige  ved  at  nøde  ham  til  disse 
Ture.  I  Virkeligheden  nødte  de  ham  ingenlunde;  men 
Kongen  vilde  selv  vise  sig:  »Det  er  tilladt  en  Konge  at  dø<, 
sagde  han;  »men  ikke  at  være  syg.« 

Da  Villéle  forudsaa  den  uundgaaelige  Katastrofe,  gjen- 
indførte  han  Censuren  for  at  holde  Presseangrebene  i  Tømme, 
der  efter  hans  Mening  vilde  voxe  med  Kongens  Død.  Han 
anførte  som  Paaskud  Nødvendigheden  af  at  undertrykke  de 
Voldsomheder,  Loven  ikke  kunde  ramme;  men  Kongen 
undertegnede  Kundgjørelsen  uden  at  tage  Fejl  af  det  virke- 
lige Motiv  og  befalede  Villéle  at  underrette  Greven  af  Ar- 
tois  om  det  skete.  Fra  dette  Øjeblik  toge  hans  Evner 
hurtig  af;  dog  modtog  han  endnu  den  25de  Avgust,  paa 
sin  Fødselsdag,  det  diplomatiske  Korps's  Lykønskninger  og 
præsiderede  i  Statsraadet.  Da  Villéle  den  2den  September 
i  Hertugen  af  Orléans's  Navn  anmodede  Kongen  om  Hellig- 
aandsordenens  Baand  for  den  unge  Hertug  af  Chartres, 
havde  han  endnu  Aandsstyrke  nok  til  at  svare,  at  denne 
Udmærkelse  kun  tilkom  Prinserne  af  Blodet  efter  det  fyldte 
femtende  Aar,  og  at  Hertugen  af  Chartres  følgelig  først 
kunde  faa  Baandet  næste  Aar.  Endnu  den  7de  modtog 
Ludvig  XVIII,  det  diplomatiske  Korps;  men  det  var  hans 
sidste  Anstrængelse ;  den  10de  bebudede  |Lægerne  hans  fore- 
staaende  Endeligt,  og  Hofmændene  begyndte  allerede  at 
strømme  sammen  om  Greven  af  Artois. 

Man  tænkte  paa  at  række  Kongen  den  sidste  Olje; 
men  ingen  vovede  at  underholde  Ludvig  om  dette  alvorlige 
Æmne,  og  man  tog  da  sin  Tilflugt  til  Madame  du  Cayla, 
hvem  han  ikke  havde  ophørt  med  at  tilskrive,  og  som 
daglig  modtog  Billetter,  der  bleve  mere  og  mere  ulæselige. 

Den  Ilte  indtraf  hun  i  Tuilerierne  og  bestemte  Kongen  til 
at  skrifte,  den  følgende  Dag  havde  han  ikke  mere  Kraft 
til  at  give  Parolen,  hvad  han  plejede  at  gjøre,  og  de  konge- 
lige Værelser  bleve  lukkede ;  den  1  bde  fik  han  Sakramentet, 
Dødskampen  begyndte,  og  den  16de  Septbr.  Kl.  4  om  Mor- 
genen opgav  han  Aanden.  Da  Greven  af  Artois,  som  længe 
havde  knælet  ved  Broderens  Dødsleje,  forlod  Kammeret, 
udbrød  en  Stemme:  »Kongen  er  død!  Leve  Kongen!«  og 
dette  Kaab  blev  gjentaget  af  alle  tilstedeværende.  Carl  X.'s 
Regering  var  begyndt. 

Kongen,  der  afgik  ved  Døden  i  sit  ni  og  tresindstyvende 
Aar,  havde  hersket  i  ti  Aar  og  i  dette  Tidsrum  (stadig 
været  sin  vanskelige  Stilling  voxen.  Saa  længe  han  stod  ved 
Tronens  Fod,  ved  Broderens  Hof  og  under  Emigrationen, 
havde  han  begaaet  mange  Fejl,  og  hans  saa  vel  som  Greven 
af  Artois's  Opførsel  i  denne  Udlændighedens  Tid  havde  ikke 
været  uden  Skyld  i  deres  Families  lange  Ulykker;  men  saa 
snart  han  efter  Napoleons  Fald  satte  sin  Fod  paa  Frankrigs 
Jord,  blev  han  en  hel  anden  Mand,  oplyst,  moderat,  ja  selv 
liberal;  thi  de  beklagelsesværdige  Overdrivelser,  som  karak- 
terisere nogle  af  hans  Regeringsakter,  vare  hans  Ministres, 
og  ikke  hans  Værk;  han  selv  var  den  Grundlov  trofast  hen- 
given, han  havde  oktroieret,  og  i  sin  Levetid  tillod  han 
ikke,  at  den  blev  overtraadi.  Det  Frankrig,  han  tvende 
Gange  havde  fundet  medtaget  og  hærget,;  efterlod  han 
ved  sin  Ded  i  blomstrende  Forfatning  indad-  og  agtet 
udad  til.| 

Paris  holdt  en  højtidelig  Jordefærd  for  Ludvig  XVIIL, 
og  hele  det  gamle  Monarkis  Pragt  og  Pomp  udfoldedes  i 
Saint-Denis,  hvis  Gravhvælvinger  aabnede  sig  for  den  døde 
Konge  (25de  Oktober  1824). 

Carl  X.'s  Portræt.  —  Hans  første  Regerings- 
handlinger.  —  Jesuiternes  voxende  Magt.  — 
Loven  om  Helligbrøde.    —    Godtgjerelsen  til  Emi- 
granterne.   —    Kongens  Kroning.    —    Det  afgjorte 
Brud  med  Chateaubriand.  —  De  religiøse 
Spørgsmaals  Betydning. 

Den  Gang  Ludvig  XVIIL  afgik  ved  Døden,  var  der 
mange  og  vægtige  Grunde,  som  paabøde  Villéle  at  give  Slip 
paa  Magten,  t.  Ex.  den  forkastede  Kentelov,  hans  Upopu- 
laritet og  den  Vanskelighed,  han  havde  ved  at  regere,  fordi 
hans  eget  Parti  vilde  bestemme  hans  politiske  Handlinger. 
Disse  Grunde  havde  han,  som  sagt,  ikke  tidligere  fattet; 
Kongens  Død  og  Carl  X.'s  Tronbestigelse  gjorde  dem  endnu 
mere  tvingende;  men  han  fattede  dem  endnu  ikke,  elier, 
hvis  han  fattede  dem,  gjorde  han  sig  ikke  Rede  for  deres 
Betydning,  i  det  han  nøjedes  med  den  nye  Konges  For- 
sikring, at  han  agtede  at  fortsætte  Regeringen  i  sin  Broders 
Spor.  Ministrene  drøftede  det  Spørgsmaal,  hvor  vidt  Om- 
stændighederne bød  dem  at  trække  sig  tilbage;  efter  at 
være  komne  til  et  negativt  Resultat,  meddelte  de  Kongen, 
at  de  stillede  sig  til  hans  Disposition,  han  opfordrede  dem 
til  at  beholde  deres  Portefeuiller  og  hermed  var  alt  sagt. 
Det  var  en  uoprettelig  Pejl   for  Villéle  som  for  Monarkiet. 

Carl  X.  var  den  Gang  syv  og  tresindstyve  Aar  gammel; 
trods  sin  Alder  var  han  rask  og  kraftig  og  holdt  af  Legems- 
øvelser, særlig  af  Jagt.  Forekommende,  nedladende,  vin- 
dende, holdt  han  ikke  af  alt  for  voldsomt  reaktionære 
Forholdsregler;  men  i  sit  Hjærte  bevarede  han  et  ufor- 
glemmeligt Minde  om  det  gamle  Regimente,  han  beklagede 
dets  Fald,  og  Grundloven  betragtede  han  som  en  Indrøm- 
melse, man  havde  maattet  gjøre  de  ulyksalige  Tidsforhold, 
som  en  Hemsko  for  Kongedømmets  Interesser.  Han  var 
saaledes  nok  stemt  for  at  overholde  den,    men   kunde  ikke 

indrømme,  at  den  havde  skabt  en  Magt,  der  kunde  stilles 
Ted  Siden  af  hans  egen;  han  tænkte  tvært  imod,  at  ved 
hver  Lejlighed,  hvor  hans  Vilje  ikke  faldt  sammen  med 
Landets  Repræsentanters,  maatte  det  være  hans  Vilje,  som 
havde  det  sidste  Ord. 

Denne  hans  Opfattelse  af  den  konstitutionelle  Lov 
skrev  sig  fra  den  Tid,  han  i  sin  fraværende  Broders  Navn 
havde  været  nødsagen  til  at  bøje  sig  ^for  Nødvendighedens 
Tryk.  Senere  havde  han  ikke  skiftet  Mening,  saa  lidt  som 
han  havde  skiftet  Opfattelse  Jmed  Hensyn  til  Regimentet 
før  Revolutionen,  et  Regimente,  han  betragtede  som  det 
fortræffeligste,  og  som  man  lidt  efter  lidt  maatte  se  at  føre 
Frankrig  tilbage  til.  Denne  urokkelige  Overbevisning  havde 
fulgt  ham  i  Landflygtigheden,  den  var  bleven  styrket  ved 
hans  Omgang  med  Emigranterne  og  yderligere  ved  Betragt- 
ningen af  de  Begivenheder,  som  forefaldt  under  Broderens 
Regering;  Ludvig  XVIII.'s  Regeringsakter  havde  han  kun 
givet  sit  Bifald,  naar  de  faldt  sammen  med  hans  Stemninger, 
det  vil  sige  højst  sjælden.  Hertil  kom  imidlertid  en  ud- 
præget Forkjærlighed  for  Katholicismen,  en  Forkjærlighed, 
der  var  voxet  med  Aarene;  i  sin  Ungdom  havde  han  været 
en  skeptisk  Libertiner,  i  sin  Alderdom  omvendte  han  sig  til 
en  overdreven  Andægtighed,  der  vakte  berettiget  Frygt  for, 
at  han  vilde  lade  Regeringen  gaa  over  i  KleresietsJHænder ; 
hans  Sind,  der  allerede  bemestredes  af  en  ubestemt  Mysti- 
cisme, kunde  let  forlede  ham  til  at  prisgive  Kongerigets 
Interesser  til  visse  Indflydelser,  i  hvilke  han  ?aae  Himme- 
lens umiddelbare  og  direkte  Mellemkomst.  Yderste  Højre 
kunde  selvfølgelig  med  glad  Forventning  se  hen  til  den  nye 
Konge,  hvis  Tronbestigelse  gav  dem  sikkert  Haab  om,  at 
deres  Doktriner  nu  vilde  faa  Overtaget.  I  Begyndelsen 
syntes  Carl  X.  dog  at  ville  sprede  [disse  Forventninger  og 
at  være  besjælet  af  det  særlige  Ønske  at  tækkes  sin  Familie 
og  sit  Folk.  Hertugen  af  Orleans,  ^som  havde  staaet  i 
Unaade  hos  Ludvig  XVIII.,   fik  nu  Titel  kongelig   Højhed, 

Og  hans  ældste  Sen,  Hertugen  af  Chartres,  fik  Kommandoen 
over  et  Husarregiment;  politiske  Forbrydere  modtoge  Be- 
naadning,  og  en  kongelig  Kundgjerelse  ophævede  Censuren. 
Disse  Regeringshandlinger  og  heldige  kongelige  Ytringer  fra 
hans  Regerings  første  Dage  gjorde  ham  populær;  hans  Æra 
begyndte  saaledes  under  heldige  Varsler. 

Denne  heldige  Begyndelse  blev  dog  snart  kompromitteret 
ved  en  Række  beklagelsesværdige  Forholdsregler  og  Ind- 
rømmelser Jtil  Højre  for  at  styrke  Regeringens  Modstands- 
kraft, hvad  Venstres  Holdning  gjorde  nødvendig.  Det 
religiøse  Spørgsmaal  var  lidt  efter  lidt  kommet  til  at  ind- 
tage en  stor  Plads  i  det  offentlige  Liv.  Kongregationens 
Holdning  fandt  Opmuntring  hos  Hoffet,  og  Jesuiterne  borede 
sig  ind  i  det  politiske  Liv,  i  Ungdommens  Opdragelse.  Til 
Trods  Jfor  [Loven  overtoge  de  med  Støtte  af  føjelige  Bi- 
skopper i  Hemmelighed  Ledelsen  af  et  stort  Antal  smaa 
Seminarier,  og  det  kom  næsten  til  et  Oprør  i  Paris,  da  en 
Sognepræst  ved  en  Skuespillers  Ligbegængelse  vægrede  sig 
ved  at  holde  Bønnerne  for  de  døde.  Omvendt  afskedigede  en 
kongelig  Kundgjerelse  af  2den  Decbr.  pludselig  to  Hundrede 
og  halvtredsindstyve  Generaler,  hvis  væsentligste  Skyld  var, 
at  de  først  med  Hæder  havde  tjent  Kejserdømmet,  før  de 
med  Troskab  tjente  Monarkiet.  Den  Gang  Hertugen  af 
Belluno  kom  frem  med  dette  Forslag,  havde  Richelieu 
modsat  sig  en  slig  Hetakombe;  Villéle  viste  større  Føje- 
lighed og  begunstigede  saaledes  en  Uretfærdighed,  Armeen 
betragtede  som  en  Udæskning.  Endelig  for  at  gjøre  sine 
Fejl  topmaalte  undlod  han  at  forsone  sig  med  Chateau- 
briand, som  blot  ønskede  en  vigtig  Ambassade,  og  hvem 
man  saaledes  havde  kunnet  forsone  og  fjærne  paa  én  Gang. 
Det  svage  Pustj  af^  Folkekjærhed ,  som  havde  modtaget 
Carl.  X.'s  Tronbestigelse,  lagde  sig  saaledes  hurtig. 

Kamrene  sammentraadte  i  Slutningen  af  Decbr.  1824 
og  vedtoge  næsten  uden  Diskussion  den  nye  Konges  Civil- 
liste  paa  25  Millioner   Francs    foruden   7  Millioner    til  det 

kongelige  Hus  og  andre  sex  til  den  afdøde  Konges  Ligfærd 
og  den  nye  Konges  Kroning.  Pairskammeret  forhandlede 
dernæst  en  Lov  om  kvindelige,  religiøse  Korporationer;  man 
vedtog,  at  Korporationer,  der  allerede  vare  anerkjendte,  kun 
behøvede  en  kongelig  Bemyndigelse  til  nye  Stiftelser,  hvor- 
imod Ordner,  som  ikke  tidligere  havde  faaet  Indpas,  men 
nu  ønskede  at  bosætte  sig  i  Frankrig,  skulde  have  en  slig 
Bemyndigelse  ved  særlig  Lov.  Deputeretkammeret  sluttede 
sig  uden  Diskussion  til  denne  Opfattelse. 

Langt  større  Opsigt  vakte  Loven  om  Helligbrøde: 
Vanhelligelse  af  hellige  Kar  skulde  straffes  med  livsvarig 
Tugthusstraf,  i  visse  Tilfælde  endog  med  Haandens  Af- 
huggelse  og  Livsstraf.  Chateaubriand  og  Hertugen  af  Broglie 
hævede  deres  veltalende  Røst  mqd  denne  Tilbagevendelse  til 
Barbarismen,  medens  Bonald  forsvarede  Udkastet:  Dødsstraf 
for  Vanhelligelse  af  Kiikekar  var  ikke  nogen  for  stræng 
Straf.  Pairskammeret  var  af  delte  Meninger;  men  Majori- 
teten erklærede  sig  for  Loven;  Bisperne,  som  udgjorde  en 
Del  af  Forsamlingen,  og  som  havde  forpligtet  sig  til  ikke 
at  tage  Del  i  Afstemningen  for  ikke  at  gaa  med  til  en 
Udstrækning  af  Dødsstraffen,  skiftede  Mening  i  sidste  Øje- 
blik og  fulgte  Majoriteten;  Deputeretkammeret  sluttede  sig 
hertil,  skjønt  Royer-Collard  holdt  en  af  sine  bedste  Taler 
imod  den ;  han  beskyldte  Ministeriet,  fordi  det  atter  stillede 
Religionen  og  det  borgerlige  Samfund  paa  Kant  med  hin- 
anden ved  at  skabe  en  ny  Forbrydelse,  lige  tvært  mod  det 
moderne  Frankrigs  offentlige  Mening.  Hans  |Ord  havde 
ingen  Magt  over  Højre,  og  den  sørgelige  Lov  blev  optagen 
i  Kriminallovbogen,  skjønt  sex  og  halvfjerdsindstyve  Stemmer 
svigtede  Ministeriet  og  gik  sammen  med  Venstres  nitten. 
Vi  skulle  blot  bemærke,  at  denne  Lov,  der  rejste  en  saa 
stærk  Stemning  mod  Bourbonerne,  aldrig  kom  til  Anven- 
delse, men  faldt  bort  som  Følge  af  Begivenhederne  i  1830, 
efter  først  at  have  bidraget  sit  til  Kongehusets  Fald. 

Debatter  af  denne  Art  kunde  ikke  udkæmpes  i  Kam- 
rene uden  at  vække  dyb  Forstyrrelse  i  Landet;  de  æggede 
den  religiøse  Iver  hos  nogle  og  vakte  Harme  hos  andre. 
»Constitutionnel«  begyndte  sine  Angreb  paa  Kieresiet;  Mis- 
sionærer, som  vare  spredte  over  hele  Landet,  svarede  her- 
paa  med  Forsøg  paa  at  fanatisere  Befolkningen;  Abbé  La- 
mennais,  denne  begejstrede  Kampfælle  for  et  Religionsideal, 
hvis  Realisation  vilde  have  kaldet  Middelalderen  til  Live 
igjen  og  stillet  Staten  under  Kirken,  Lamennais  udsendte 
Flyveskrift  paa  Flyveskrift,  medens  Béranger  haanede  Ka- 
tholicismen,  dens  Institutioner  og  Præster;  det  liberale 
Parti  anklagede  Jesuiterne  som  de  egentlige  Ledere  af 
denne  lidenskabelige  og  udæskende  Politik,  Borgerkrigen 
rasede  ganske  vist  ikke  paa  Gaden;  men  i  overført  Betyd- 
ning rasede  den  i  Sindene,  som  bleve  yderlig  æggede  ved 
disse  Diskussioners  hele  Præg. 

Af  alle  de  Udkast,  Regeringen  forelagde  Kamrene,  var 
der  dog  intet,  som  rejste  et  større  Uvejr  end  Loven  om 
Skadesløsholdelse  til  Emigranterne.  De  Personer,  som 
havde  mistet  deres  Godser  under  Revolutionen,  skulde  mod- 
tage tre  Procents  Obligationer,  i  det  man  beregnede  det 
Tab,  de  havde  lidt,  til  det  tyvedobbelte  af  Indtægten.  I 
Følge  Loven  udstedtes  Obligationer  til  30  Millioner  i  aarlig 
Rente,  og  disse  Obligationer  skulde  fordeles  mellem  Arvin- 
gerne af  de  udplyndrede  Familier  uden  noget  Partibensyn. 
Den  hele  Foranstaltning  var  billig  og  forsonlig,  og  Efter- 
verdenen har  erkjendt  dens  Retfærdighed  ;  naar  alt  kom  til 
alt,  tilsigtede  den  at  skadesløsholde  Franskmænd,  som  vare 
blevne  uretfærdig  udplyndrede,  og  navnlig  at  fjærne  en 
Aarsag  til  indre  Ophidselse  og  Splid.  Dog,  Venstre  for- 
tolkede ikke  Sagen  paa  denne  Maade;  Partipressen  optog 
paa  ny  Angrebene  mod  de  emigrerede;  man  skyldte  dem 
intet,  sagde  man;  den  Konfiskation,  de  havde  været  Ofre 
for,  var  retfærdig;  thi  deres  forbryderske  Flugt  havde  været 
frivillig. 

Paa  den  modsatte  Side  gik  yderste  Hejre  endnu  videre 
end  Loven;  det  vilde,  at  man  skulde  udplyndre  de  nye  Be- 
siddere mod  senere  Skadesløsholdelse  og  udlevere  de  gamle 
Ejere  deres  Godser  in  natura.  Der  var  Tale  om  stjaalent 
Gods;  hvorfor  da  ikke  give  det  tilbage  til  deres  lovlige 
Ejere?  Villéle  maatte  minde  om  det  Faktum,  at  Grund- 
lovens 9de  Artikel  havde  garanteret  Kjoberne  af  National- 
godserne den  frie  Besiddelse  af  disse  Godser,  og  han  truede 
med  at  tage  hele  Udkastet  tilbage,  hvis  denne  Løfteparagraf 
blev  miskjendt.  Denne  Trusel  æggede  Ultra'ernes  Harme; 
La  Bourdonnaye  erklærede,  at  det  var  en  Hindring,  man 
paalagde  Diskussionen,  et  Angreb  paa  de  parlamentariske 
Friheder,  og  Venstre  sluttede  sig  til  denne  Kritik  i  det 
Haab,  at  Planen  skulde  blive  opgiven.  Casimir  Périer  ud- 
brød, at  Ministeriet  søgte  at  kvæle  Diskussionen,  General 
Foy  kom  med  en  Hentydning  til  detalrige  Emigranter,  som 
havde  Sæde  paa  Hejres  Bænke;  i  denne  Sag  var  Kammeret 
baade  Dommer  og  Part,  og  han  forlangte,  at  nogle  Smuler 
af  det  rige  Maaltid,  man  vilde  anrette  for  sig  selv,  dog 
maatte  forbeholdes  de  gamle,  invalide  Soldater,  hvem  man 
fra  1814 — 21  havde  unddraget  deres  Pensioner.  Martignac, 
hvis  Indflydelse  voxede  over  hans  Kolleger,  var  Udvalgets 
Ordfører  og  dvælede  særlig  ved  Lovens  Motiver,  ved  deres 
maadeholdne  og  mod  alle  Parter  billige  Bestemmelser. 

Debatterne  i  Pairskammeret  bare  et  mere  fredeligt,  et 
mindre  lidenskabeligt  Præg,  og  Loven  gik  igjennem  i  begge 
Kamre.  En  Historiker,  hvis  Liberalisme  ikke  er  dragen  i 
Tvivl,  har  i  Anledning  af  den  Milliard,  som  skjænkedes 
Emigranterne,  udtalt:  »I  Lovens  Tanke  laa  noget  paa  én 
Gang  saa  retfærdigt  og  politisk  rigtigt,  at  Tiden  har  givet 
Villéle  Ret  mod  Oppositionen;  Loven  har  gjort  Ende  paa 
Uvenskabet  mellem  de  gamle  og  de  nye  Ejere,  og  dette 
Resultat  var  ikke  for  dyrt  betalt.«  Enhver  maadeholden 
Karakter  maa  tiltræde  denne  Dom.  —  Som  en  Art  Konse- 
kvens af  denne  Erstatningslov   vedtoge  Kamrene  i  den  føl- 

gende  Tid  ogsaa  et  nyt,  stærkt  modificeret  Regeringsudkast 
om  Kentens  Nedsættelse. 

Den  29de  Maj  fejredes  Kongens  Kroning  med  al  sin 
gammeldagse  Pragt  i  Keiras.  Den  kongelige  Familie,  den 
høje  Gejstlighed  og  Adel,  Dommerstanden,  Frankrigs  Mar- 
skalker  og  heje  Kronembedsmænd  samt  Evropas  Sendemænd 
vare  tilstede,  da  Kongen  knælede  under  Domkirkens  gamle 
Hvælvinger  og  ved  Ærkebiskoppen  af  Reims's  Haand  modtog 
den  hellige  Salvelse.  Af  de  Spørgsmaal,  Kongen  havde  at 
besvare,  borttog  man  de  noget  forældede  Formularer;  Eden 
at  udrydde  Kjætterne  var  saaledes  ombyttet  med  Troskabs- 
eden paa  Grundloven,  som  Kongen  aflagde  paa  Evangeliet. 
Efter  Ceremoniens  Slutning  holdt  Kongen  Møde  med  Hellig- 
aands-Ridderne  og  optog  otte  og  tredive  nye  Medlemmer. 
Efter  sine  Forgængeres  Exempel  berørte  Carl  X.  ogsaa  flere 
end  hundrede  kjertelsyges  Saar  med  den  gamle  Formular: 
>Kongeu  rører  dig!     Gud  helbrede  dig!« 

Trods  al  deres  Pragt  havde  disse  Fester  dog  et  thea- 
tralsk  Præg,  som  mindre  egnede  sig  til  at  begejstre  Be- 
folkningen end  til  at  udfordre  de  vantros  Spotterier.  De 
havde  ikke  desto  mindre  deres  Lovtalere;  Victor  Hugo  og 
Lamartine  besang  dem,  men  Deranger  tog  dem  til  Indtægt 
for  sine  Viser.  I  øvrigt  uddelte  Kongen  Gunst-  og  Naa- 
desbeviser  med  rund  Haand;  han  tilbød  Villéle  en  Hertug- 
titel, hvad  Førsteministeren  imidlertid  afslog. 

Af  Begivenhederne  fra  Carl  X.'s  Kroningsfest  er  der 
en  enkelt,  som  fortjener  særlig  Omtale  og  meget  hurtig 
fik  politisk  Betydning,  i  det  den  fuldendte  det  endelige 
Brud  mellem  Chateaubriand  og  Hoffet.  Lige  siden  Ludvig 
XVIlL^s  Død  havde  den  nye  Konge  ønsket  et  Forlig  med 
den  berømte  Forfatter,  som  æggede  Stemningen  mod  hans 
Ministre.  Dagen  før  Kroningen  gjorde  Carl  X.  Ærke- 
biskoppen af  Paris  bekjendt  med  dette  sit  Ønske  og  paalagde 
ham  at  give  Chateaubriand  et  Vink  herom;  thi  han  skulde 
den    næste    Dag    være    tilstedej   ved    Helligaandsriddernes 

Ordensfest.  Uheldigvis  glemte  Prælaten  at  udføre  Kongens 
Paalæg,  medens  Carl  X.  troede,  at  Chateaubriand  havde 
faaet  hans  Meddelelse;  efter  Ceremonien  aftog  Kongen  sin 
Handske  for  at  byde  ham  Haanden  og  sagde  med  sit  sæd- 
vanlige, vindende  Væsen  og  et  Smil:  »Behandsket  Kat 
fanger  ingen  Mus« ;  men  Chateaubriand,  som  ikke  fattede 
den  velvillige  Hensigt,  der  laa  skjult  bag  disse  Ord,  be- 
varede Tavsheden,  hvad  der  atter  stedte  Kongen;  Bruddet 
var  saaledes  endeligt,  og  den  frygteligste  af  Villéles  Mod- 
standere var  atter  trængt  ud  paa  Arenaen,  brændende  af 
Iver  efter  at  fortsætte  Kampen. 

Den  6te  Juni  holdt  Carl  X.  med  Udfoldelse  af  stor 
Pragt  sit  højtidelige  Indtog  i  Paris.  Dog,  Skarerne,  der 
strømmede  sammen  paa  hans  Vej,  talte  flere  nysgjerrige 
end  sympathetiske  Tilskuere,  og  gave  ham  kun  en  lunken 
Modtagelse,  hvad  der  gjorde  et  ubehageligt  Indtryk  paa 
ham.  De  Illusioner,  hvormed  man  havde  hilset  Carl  X.'s 
Tronbestigelse,  vare  henvejrede  i  Løbet  af  ti  Maaneder. 
Oppositionen  forstod  med  Behændighed  at  drage  Fordel  af 
Kleresiets  voxende  Indflydelse,  af  Spliden  mellem  selve 
Royalisterne  og  af  deres  Fordringsfuldhed,  og  saaledes  blev 
Stemningen  Jover  for  det  kongelige  Hus  mere  og  mere  kold 
og  fremmed.  For  at  gjøre  Uheldet  topmaalt,  fik  Rentere- 
duktionen kun  et  tarveligt  Udfald  og  fremkaldte  et  stærkt 
Fald  i  de  offentlige  Papirer,  et  Fald,  som  øgedes  ved  en 
samtidig  Pengekrise  i  [London.  Ministeriets  Upopularitet 
voxede  Dag  for  Dag,  og  man  kritiserede  alle  dets  Hand- 
linger. Naar  det,  overensstemmende  med  gamle  Forplig- 
telser og  politisk  Klogskab,  anerkj endte  den  dominikanske 
Republik  mod  Forbehold  af  en  Skadesløsholdelse  til  de  for- 
jagne  franske  Plantageejere,  blev  det  anklaget  for  at  vanære 
Landet  ved  at  samtykke  i  en  skandaløs  Udplyndring;  gav 
Ministeriet  sit  Samtykke  til  en  forlænget  Okkupation  af 
Spanien,  lød  der  fra  Venstre  Beskyldninger,  fordi  man  ikke 
havde  respekteret  det  spanske  Folks  Frihed,    medens  Højre 

lod  det  høre  ilde,  fordi  det  ikke  havde  kunnet  fæstne  Fer- 
dinands Trone. 

Saaledes  gik  Oppositionen  Skridt  for  Skridt  fremad,  og 
dets  Medbør  lagde  sig  for  Dagen  ved  støjende  Demonstra- 
tioner. Efter  en  lang  Rejse  i  Amerika  tik  saaledes  General 
Lafayette  i  Havre  og  Rouen  en  Modtagelse  som  en  Trium- 
fator; Casimir  Périer  kunde  i  Departementet  Isére  se  Be- 
folkningen hilse  ham  og  hans  Taler  med  Bifaldsraab;  det 
samme  kunde  siges  om  General  Foy,  der  gjorde  en  opsigt- 
vækkende Rundrejse  gjennem  flere  Departementer.  Døden 
bortrev  ham  imidlertid  midt  i  hans  fulde  Popularitet,  og 
hans  Ligfærd  foregik  i  Paris,  29de  Novbr.,  under  et  umaa- 
deligt  Tilløb  af  Befolkningen.  Der  aabnedes  en  Subskrip- 
tion i  det  dobbelte  Øjemed  at  rejse  ham  et  Monument  og 
støtte  hans  Familie,  og  man  naaede  hurtig  en  Million; 
Hertugen  af  Orleans,  Lafitte  og  Pairs  af  Frankrig  stode  i 
Spidsen  for  Subskriptionen. 

Samtidig  øgedes  ogsaa  Kampen  mellem  Oppositionen 
og  Kieresiet  i  Styrke,  og  det  var  Ministeriet,  som  fik 
Slagene.  Hvad  det  gjorde  for  Religionen,  betragtede  yderste 
Højre  som  utilstrækkeligt,  medens  det  opbragte  Venstre. 
Abbé  Lamennais  ;vedblev  at  fordre  Kirkens  Herredømme 
som  i  Middelalderen.  Den  stærke  Fremvæxt  af  Klostrene, 
som  begunstigedes  af  Regeringen,  maatte  vække  den  An- 
tagelse, at  det  var  ]dette  Herredømme,  man  vilde  søge  at 
grundlægge.  Største  Parten  af  Katholikerne  havde  i  hele 
Grundloven  kun  Øje  for  den  ene  Artikel,  der  erklærede  Ka- 
tholicismen  for  Statsreligionen,  medens  man  ikke  tog  Hensyn 
til  en  anden,  som  lovede  alle  anerkjendte  Religionssamfund 
en  lignende  Beskyttelse.  Til  ingen  anden  Tid  have  de 
religiøse  Spørgsmaal  spillet  en  saa  stor  Rolle  i  Pressens 
Polemik.  En  talentfuld  Journalist,  Grev  Montlosier,  op- 
traadte  ved  denne  Tid  paa  Scenen  med  en  Række  Flyve- 
skrifter mod  Jesuiterne  og  vakte  betydelig  Opsigt.  Guizot, 
der  har  kjendt  Forfatteren  nøje,  skildrer  ham  som  en  ærlig 

royalistisk,  aristokratisk  og  katholsk  Personlighed;  i  den 
konstituerende  Forsamling  havde  han  forsvaret  Kirken,  da 
den  var  i  Fare;  men  nu  tilbageviste  han  med  samme  Hef- 
tighed det  gejstlige  Herredomme  og  hævdede  Statens  Uaf- 
hængighed og  Kronens  Rettigheder;  han  rettede  sine  An- 
greb mod  et  religiøst  System,  der  søgte  sine  Inspirationer 
hos  Abbé  Lamennais  og  truede  med  samtidig  at  styrte 
Tronen  og  at  kompromittere  Religionen. 

Grev  Montlosier  var  forhenværende  Embedsmand  i 
Udenrigsministeriet  og  fik  en  Pension  for  tidligere  Tjenester; 
en  kongelig  Befaling  fratog  ham  nu  denne  Pension  som 
Følge  af  hans  Skrifter,  der  tilføjede  Kleresiets  Magt  et 
svært  Nederlag,  Denne  Unaade  mindskede  imidlertid  ikke 
hans  Iver,  han  fortsatte  sit  Felttog  med  Udholdenhed  og 
fik  den  offentlige  Mening  paa  sin  Side;  saaledes  gav  han 
Stødet  til  en  Bevægelse,  hvortil  fjorten  Biskopper  sluttede 
sig  i  April  1826;  paa  Villéles  Anmodning  redigerede  og 
offentliggjorde  de  en  Erklæring,  hvori  de  kritiserede  »en 
Anskuelse,  Frankrigs  Gejstlighed  altid  har  tilbagevist,  og 
som  vil  gjøre  Suverænerne  i  verdslige  Sager  afhængige  af 
den  gejstlige  Magt.«  Det  var  et  Svar  paa  Abbé  Lamen- 
nais's  voldsomme  Angreb  paa  den  gallikanske  Skole,  paa 
hans  theokratiske  Ideer  og  paa  hans  Udfald  mod  Kultus- 
ministeren Frayssinous,  Udfald,  hvorfor  han  var  bleven 
dragen  til  Ansvar  og  idømt  en  Pengebøde  af  tredive  Francs 
efter  et  Forsvar  af  den  unge  Berryer. 

Regeringen  forfulgte  saaledes  paa  den  ene  Side  vel 
Theorier,  som  mindede  om  længst  svundne  Tider,  da  Gejst- 
ligheden øvede  en  afgjørende  Indflydelse  over  Nationen; 
med  en  mærkelig  Modsigelse  røbede  dens  Akter  imidlertid 
paa  den  anden  Side  en  særlig  Tilbøjelighed  til  at  begunstige 
den  selv  samme  Aand,  som  den  bekæmpede,  naar  den  frem- 
traadte  i  en  giftig  Form.  Man  gjenfandt  denne  Tilbøje- 
lighed i  Valget  af  Embedsmændene,  i  Hertugen  af  Riviéres 
Udnævnelse   til  Opdrager    for  Hertugen  af  Bordeaux,    men 

særlig  i  den  Intolerance,  hvormed  man  drog  »Constitu-' 
tionnelc  og  >Courrier  fran^ais«  til  Ansvar  for  deres  Angreb 
paa  Jesuiterne.  En  Dom,  der  blev  afsagt  af  Justitiarius 
Séguier,  frifandt  rigtignok  begge  Tidender  til  stor  Skræk 
for  Hoffet,  men  under  Bifald  fra  hele  Paris,  som  smilede 
og  spottede,  da  man  under  Jubilæet  1826  kunde  se  Kongen, 
omgiven  af  sin  Familie,  sit  Hof,  sine  Officerer  og  de  store 
Statskorporationer,  ydmyg  drage  til  Fods  i  flere  Processioner 
og  saaledes  slæbe  den  kongelige  Majestæt  i  Støvet  for  disse 
lange  Rækker  af  Præster,  ret  som  om  Kongedømmet  havde 
abdiceret  til  Fordel  for  Kirken. 

Hvorledes  skulde  man  kunne  undre  sig,  naar  man  hver 
Dag  saae  nye  voldsomme  Angreb  paa  Kieresiet?  Det  havde 
kastet  sig  ind  i  Kamptummelen,  æskede  selv  til  Angreb  og 
syntes  at  lægge  an  paa  at  skaffe  den  offentlige  Mening  nye 
An  grebs  vaaben.  Kampen  maatte  gaa  til  det  yderste,  og 
Ministeriet  formaaede  ikke  at  udrette  noget  herimod;  det 
var  ude  af  Stand  til  at  stoppe  denne  Krisis,  der  var  skabt 
ikke  'mindre  [ved  dets  egen  Svaghed  end  ved  Bourbonemes 
Fjenders  Dristighed  og  deres  Venners  taabelige  Uforsigtig- 
heder. 

(Forts.) 

(En  Episode  fra  det  jødiske  Riges  sidste  Tider). 
(Slutning.) 


II. 

JiLedens  x^lexander  paa  denne  Maade  laa  i  Kamp  med 
ydre  Fjender,  lode  hans  Fjender  i  Riget  selv  ikke  Tiden 
ubenyttet.  Farisæerne  havde  ikke  vanskeligt  ved  at  ophidse 
Folket  mod  denne  Karikatur  af  en  Ypperstepræst,  der 
kom  tilbage  fra  Mord  og  Plyndring  for  i  Hast  at  fuldbyrde 
sine  Pligter  i  Templet  og  saa  atter  ile  ud  til  nye  Blods- 
udgydelser. I  Spidsen  for  Farisæerne  stode  paa  denne  Tid 
Juda  b.  Tobaj  og  Simon  b.  Shetach,  af  hvilke  navnlig  den 
sidste  kom  til  at  spilj[e  en  fremragende  Rolle  som  en  af  de 
kraftigste  Repræsentanter  for  Farisæernes  Had  til  Saddu- 
cæerne"^).    Ved  en  Løvhyttefest  brød  Folkets  Forbitrelse  les 


*)  Simon  gjøres  af  Traditionen  til  Dronningens  Broder,  og  der 
fortælles,  jerus.  Berachot  (ed.  Gråtz.  1866  fol,  11b),  en  Hi- 
storie om,  hvorledes  han  vakte  Kongens  Vrede  ved  at  fore- 
slaa,  at  Kongen  og  han  selv  skulde  udrede  de  Ofre,  nogle 
fattige  Naziræer  havde  at  bringe.  Kongen  giknemlig  ind  derpaa, 
men  erfarede  senere,  at  Simon  ikke  havde  betalt  sin  Del  af 
Ofrene.  Simon  maatte  nu  flygte  for  Kongens  Vrede,  men 
kaldtes  senere  tilbage  og  forsvarede  sig  da  med,  at  medens 
Kongen  havde  givet  sine  Penge,   havde   han  ydet  sin  Visdom, 

Efter  den  senere  jediske  Tradition*)  skal  Anledningen  have 
været,  at  Alexander  viste  sin  Foragt  for  en  af  Farisæerne 
meget  yndet  Ceremoni  ved  Løvliyttefesten,  der  bestod  i  et 
Vandoffer,  som  fra  en  Krukke  hældtes  paa  Alteret.  Jannaj 
hældte  haanlig  Vandet  paa  Jorden,  og  da  Folket,  som  efter 
vanlig  Skik  stod  uden  for  Gitret  med  en  Gren  i  den  ene 
Haand  og  en  Orange  i  den  anden,  saae  dette,  kastede  de  i 
deres  Forbitrelse  Orangerne  efter  Kongen  og  raabte,  at  han 
var  uværdig  til  at  beklæde  det  ypperstepræstelige  Embede, 
da  han  nedstammede  fra  en  ufri  Kvinde,  den  samme  Be- 
sk3^1dning,  der  allerede  tidligere  var  fremsat  mod  Hyrkan. 
Denne  Forhaanelse  bragte  Kongen  i  fuldstændigt  Raseri, 
saa  at  han  lod  en  Mængde  af  Folket  nedhugge,  efter  Josefus 
endog  6000.  Tillige  lod  han  Præsternes  Forgaard,  hvor 
Brændofferalteret  stod,  fuldstændig  adskille  fra  det  omgi- 
vende Rum  ved  et  hojt  Plankeværk,  da  det  Stengitter,  der 
dannede  Grænsen  mellem  disse  Rum,  viste  sig  ikke  at  være 
tilstrækkeligt  til  at  beskytte  ham  mod  Mængdens  Overgreb. 
Efter  at  have  fuldbyrdet  sine  ypperstepræstelige  Pligter  paa 
denne  Maade  kastede  han  sig  atter  ud  i  nye  Kampe,  for- 
modentlig i  den  Tro,  at  Folket  var  blevet  helbredet  fuld- 
stændig for  sin  Oprørslyst  ved  den  grusomme  Strænghed, 
hvormed  han  havde  behandlet  det.  Han  betænkte  derved 
ikke,  at  han  nu  igjeu  overlod  Mængden  til  Farisæernes  Ind- 
flydelse, hvis  Had  naturligvis  var  voxet  ved  de  seneste  Be- 
givenheder, og  han  spillede  et  yderst  voveligt  Spil  ved 
atter  at  kaste  sig  ud  i  tvivlsomme  Foretagender,  da  det 
let  lod  sig  beregne,  at  et  eneste  Nederlag  i  Krigen  kunde 


i  det  han  havde  dispenseret  Halvdelen  af  Naziræerne  fra 
deres  Otre.  —  Blandt  de  Anker,  som  senere  Iremførtes  mod 
Alexander,  var  ogsaa,  at  han  havde  ladet  Guds  Navn  i  et 
Lovhaandskrift  skrive  med  Guldbogstaver,  s.  den  eftertalrau- 
diske  Traktat,  Masseket  Soferim  (ed.  Muller  1878  p.  II.). 
*)  Bab.  Sukka  48  b.  Alexander  omtales  her  kun  som  „en 
Sadducæer". 


Kong  Alexander  Jannaj  og  hans  Dronning.  83 

bringe  den  herskende  Misfornøjelse  til  at  bryde  løs  og  blive 
skæbnesvangert  for  hans  Krone.  I  Begyndelsen  syntes 
Lykken  at  tilsmile  ham.  Ved  Hjælp  af  sine  pisidiske  og 
kilikiske  Hjælpetropper  betvang  han  de  arabiske  Stammer, 
der  boede  i  Moab  og  Gilead,  og  erobrede  paany  Amathus, 
uden  at  Theodoras  denne  Gang  vovede  at  forhindre  ham 
deri ;  men  Nabatæerfyrsten  Obedas  kom  sine  Stammefrænder 
til  Hjælp  og  angreb  Alexander  med  et  saadant  Eftertryk, 
at  denne  med  Nød  og  næppe  reddede  Livet  og  undslap  til 
Jerusalem.  Her  ventede  der  ham  en  ilde  Modtagelse  af 
det  gjennemagiterede  Folk.  Der  udbrød  en  Opstand,  der 
gik  over  i  en  ødelæggende  Borgerkrig,  som  varede  i  6  Aar 
og  efter  Josefus'  Beretning  kostede  ikke  mindre  end  50000 
Jøder  Livet.  Forgjæves  tilbød  Alexander  Forlig  paa  for 
ham  ydmygende  Vilkaar;  Farisæerne  krævede  i  deres  vilde 
Had  hans  Død  og  greb  til  sidst  til  et  Middel,  der  var  meget 
betegnende  for  deres  Forhold  til  Nationalitetsspørgsmaalet, 
nemlig  at  henvende  sig  om  Hjælp  hos  Syrerne,  fra  hvis 
Voldsherredømme  Makkabæerne  først  for  nylig  havde  befriet 
Folket.  Syrerkongen  Demetrios  III.  Eukairos,  en  af  Antio- 
chos  Grypos's  Sønner,  fulgte  med  Glæde  denne  Anledning 
til  at  glemme  de  forviklede  syriske  Forhold  og  erobre  den 
gamle  Provins  tilbage.  Han  rykkede  med  en  stor  Hær  ind 
i  Landet  og  slog  Lejr  ved  Sikem,  hvor  mange  Jøder  sluttede 
sig  til  ham.  Da  der  fandtes  en  Mængde  græske  Lejetropper 
i  Alexanders  Hær,  stode  her  Græker  mod  Græker,  og  Jøder 
mod  Jøder;  der  blev  derfor  gjort  flere  Forsøg  paa  gjensidig 
at  bevæge  Soldaterne  i  de  to  Hære  til  Frafald;  men  da 
dette  ikke  lykkedes  paa  Grund  af  Jødernes  Had  og  Græ- 
kernes Troskab,  begyndte  Kampen,  der  endte  med  et  fuld- 
stændigt Nederlag  for  Alexander.  Han  maatte  flygte  ind  i 
Judas  vanskelig  tilgængelige  Bjærgegne  og  syntes  her  fra 
kun  at  have  Udsigt  til  at  se  sit  Land  blive  erobret  af  den 
syriske  Hær;  men  netop  dette  Nederlag  dannede  Vende- 
punktet i  Krigen.     Det  af  Farisæerne  ophidsede  Folk  syntes 

6* 

pludselig  ligesom  at  vaagne  af  en  l^us.  Jøderne  spurgte  sig, 
om  de  virkelig  burde  overlevere  sig  frivillig  til  det  Folke- 
slag, hvis  Aag  de  nylig  med  stort  Heltemod  havde  brudt; 
Alexander  kom  til  at  staa  for  dem  som  Arvingen  af  den 
herlige  makkabæiske  Fortid  og  delagtig  i  den  Glorie,  Min- 
derne om  Frihedskampen  lagde  om  den  hasmonæiske  Slægt. 
Nu  ligesom  senere  fremkaldte  Farisæernes  hensynsløse 
Kampmiddel,  at  søge  fremmed  Hjælp  mod  deres  Mod- 
standere, netop  det  modsatte  af  den  tilsigtede  Virkning.  I 
store  Skarer  flokkedes  Folket  om  Alexander,  og  kun  de 
mest  fanatiske  bleve  i  den  syriske  Hær.  Demetrios  er- 
kjendte,  at  Erobringen  af  Judæa,  der  for  kort  Tid  siden 
syntes  at  tilbyde  sig  af  sig  selv,  nu  truede  med  at  trække 
i  Langdrag,  og  de  fortvivlede  indre  Forhold  i  Syrien  gjorde 
det  ikke  tilraadeligt  for  ham  at  indlade  sig  i  en  endeløs 
Kamp  med  Jødernes  velbekjendte  Haardnakkethed  og  Fana- 
tisme. Han  overlod  derfor  sine  Forbundsfæller  blandt 
Jøderne  til  deres  egen  Skaebne  og  forlod  Landet.  Alexander 
fik  paa  denne  Maade  Luft  og  stod  snart  som  Sejrherre. 
Efter  forskjellige  heldige  Kampe  med  Oprørerne  indesluttede 
han  dem  i  Byen  Betome*),  som  det  efter  nogen  Tids  For- 
løb lykkedes  ham  at  indtage.  Som  det  var  at  vente,  tog 
ban  en  frygtelig  Hævn  over  sine  Modstandere,  De  slæbtes 
til  Jerusalem,  og  her  bleve  800  af  dem  korsfæstede  i 
Kongens  Paasyn,  medens  denne,  omringet  af  sine  talrige 
Hustruer,  fejrede  sin  Hjemvenden  med  et  yppigt  Maaltid. 
Resterne  af  det  farisæiske  Parti  flygtede  rædselsslagne  ud  af 
Landet  og  levede  i  Landflygtighed  i  den  øvrige  Tid  af 
Alexanders  Regering. 

Indadtil  havde  Kongen  fra  nu  af  Fred;  men  udadtil 
vedblev  han,  snart  nødtvungent,  snart  frivillig,  at  føre  en 
uafbrudt  Række  af  Krige.     Først  var  det  det  syriske  Rige, 


*)  Saaledes  Josef.  Arch.   XIII.   14,2,    derimod  Jød.   Krig  I.  4,6 
Bemeseiis.     Begge  Navne  ere  ellers  ukjendte. 

som  selv  i  sin  Dødskamp  voldte  sin  Nabo  Uro  og  Fare. 
Den  sidste  af  Antiochos  Grypos's  Sønner  forberedte  et  Tog 
mod  Nabatæerf^Tsten  Obedas,  og  da  han  ikke  vilde  angribe 
Modstanderne  ad  den  sædvanlige  Vej,  men  overraske  dem  ved 
over  Jordan  at  trænge  ind  i  deres  Land,  sejlede  han  ned  med 
en  Flaade  for  at  gaa  i  Land  ved  Joppe  og  der  fra  begive  sig 
tværs  igjennem  det  jødiske  Land.  For  at  forhindre  dette 
Brud  paa  et  fremmed  Riges  Selvstændighed  lod  Alexander 
grave  en  dyb  Grav  fra  Joppe  mod  Øst  og  opkaste  Volde, 
som  han  befæstede  med  Trætaarne;  men  den  syriske  Hær 
stak  Ild  paa  disse  Taarne  og  drog  uhindret  gjennem  Landet 
ind  i  Egnene  hinsides  Jordan.  Her  faldt  imidlertid  Antio- 
chos Dionysios,  og  Levningerne  af  hans  Hær  -flygtede  til 
Galilæa,  hvor  de  fleste  af  dem  døde  af  Sult,  Alligevel  op- 
hørte denne  Fare  for  Jøderne  kun  for  at  afløses  af  en  ny, 
endnu  alvorligere.  Den  følgende  Nabatæerfyrste,  Aretas, 
trængte  med  en  Hær  ind  i  Landet  og  bibragte  Alexander 
et  føleligt  Nederlag  ved  Addida*);  kun  en  ydmygende 
Overenskomst  standsede  Angrebet  og  befriede  Jøderne  for 
denne  farlige  Fjende.  Det  varede  dog  ikke  længe,  før  Alex- 
ander selv  paa  ny  fremkaldte  en  Kamp,  der  denne  Gang 
virkelig  blev  til  en  glimrende  Sejr  for  ham.  Medens  det  sy- 
riske Rige  faldt  i  Armeniernes  Hænder,  som  dog  snart 
maatte  overgive  det  til  Romerne,  kæmpede  han  i  Løbet  af 
3  Aar  paa  den  østlige  Side  af  Jordan  og  erobrede  en  hel 
Række  til  Dels  meget  betydelige  Fæstninger  som  Pella, 
Dion,  Gerasa,  Gamala  og  andre.  Da  han  kom  tilbage  fra 
dette  Tog,  blev  han  modtagen  med  stor  Jubel  af  Folket, 
der  nu  ikke  mere  var  under  Farisæernes  Paavirkning,  og 
som  med  Stolthed  saae  Rigets  Grænser  omfatte  næsten  alle 
de  Egne,  der  havde  tilhørt  Israel  i  den  davidisk-salomoniske 


*)  Formodentlig  det  nuværende  Elhadisa,  lidt  østlig  for  Lydda, 
i  den  vestlige  Del  af  Judæa. 

Tidsalder.  Jos^fus  opregner*)  som  Tegn  paa  Rigets  Om- 
fang en  anselig  Række  Fæstninger  paa  alle  Sider  af  Landet, 
som  nu  tilhørte  Jøderne:  mod  Vest  alle  -Kystfæstninger 
mellem  Rinokolura  og  Karmel,  med  Undtagelse  af  Askalon, 
mod  Syd  Maresha  og  Adora,  mod  Nord  Tabor  og  Skyto- 
polis,  mod  Øst  de  allerede  omtalte  erobrede  Byer.  Fra 
Nabatæerne  alene  havde  Alexander  taget  12  Byer**). 
Tillige  hørte  store  Strækninger  af  Moab  til  Riget,  foruden 
Galilæa  og  de  Landsdele,  Hyrkan  havde  erobret.  Som 
Statholder  i  Idumæa  indsatte  han  en  Mand  ved  Navn  An- 
tipas,  hvis  Søn  og  Sønnesøn  senere  kom  til  at  faa  en 
skæbnesvanger  Indflydelse  paa  de  jødiske  Forhold***). 

Ikke  længe  efter  dette  Tog  blev  Kongen  overfalden  af 
en  Vexelfeber,  som  var  fremkaldt  dels  ved  de  store  Sinds- 
bevægelser og  Anstrængelser  i  Krigen,  dels  ved  hans  Umaade- 
lighed  i  Nydelsen  af  Vin.  Alligevel  var  hans  Lyst  til 
Kampen  lige  usvækket.  Rystet  af  Feber  søgte  han  Oplivelse 
og  Helbredelse  i  nye  Krigstog,  som  dog  naturlig  kun  for- 
værrede hans  S3^gdom.  Efter  tre  Aars  Lidelser  bukkede 
han  under,  medens  han  belejrede  Fæstningen  Ragaba,  der 
endnu  ikke  var  erobret.  Da  han  mærkede  Dødens  Komme, 
overdrog  han  Dronningen,  som  var  ilet  til  ham,  Regeringen, 
uagtet  begge  hans  Sønner  vare  voxne.  Lden  Tvivl  er  han 
bleven  bevæget  til  dette,  i  Jødernes  Historie  enestaaende 
Skridt  ved  Hensynet  til  hans  Sønners  Karakterer,  der  lode 
befrygte,  at  Riget  vilde  blive  kastet  ind  i  ødelæggende  Tron- 
stridigheder.  Den  ældste,  Hyrkan,  var  nemlig  i  høj  Grad 
indolent  og  udygtig,  medens  den  yngre,  der  efter  den  her- 
skende Arvefølge  vilde  være  udelukket  fra  Regeringen,  var 
ærgjerrig  og  urolig,  saa  at  han  ikke  godvillig  vilde  lade  sig 
tilsidesætte.      Desuden    havde   Kongen    det  ægyptiske  Por- 


*)  Arch.  XIII.  15,  4. 
♦♦)Arch.  XIV.  1,  4. 
***)Arch.  XIV.  1,  3. 

billede  for  sig,  hvor  Kleopatra  i  lang  Tid  havde  hersket 
med  stor  Kraft  og  Dygtighed;  og  endelig  har  uden  Tvivl 
Dronning  Salomes  Egenskaber  yderligere  tilskyndet  ham  til 
at  indsætte  hende  som  sin  Efterfølger.  Rigtignok  er  det 
ikke  let  at  danne  sig  et  klart  Billede  af  denne  Kvinde  ved 
Hjælp  af  det,  Josefus  meddeler  om  hende.  Under  Aristo- 
bulos  ophidsede  hun  Kongen  mod  Antigonos ;  ved  Alexanders 
Dødsleje  jamrer  hun  og  spørger  den  døende  Konge:  til 
hvem  vil  du  overgive  mig  og  mine  Børn  i  vor  Hjælpeløshed, 
da  du  jo  véd,  hvor  forhadt  du  er  hos  Folket?  og  endelig 
faar  hun  efter  sin  Død  det  Skudsmaal  af  Josefus  (eller 
rettere  af  den  af  ham  benyttede  Kilde),  at  hun  ikke  besad 
nogen  af  sit  Kjens  Svagheder,  og  at  hun  ved  sin  Besindighed 
beskæmmede  mange  Konger  og  Fyrster.  Dog  viser  en  nøjere 
Betragtning,  at  denne  sidste  Skildring  er  den,  der  giver  os 
det  sandeste  Billede;  navnlig  fremgaar  det  af  hendes  Forhold 
til  Sadducæerne,  som  neden  for  vil  blive  omtalt,  at  hun  i 
alt  Fald  i  Slutningen  af  sin  Regering  virkelig  udviste  en 
for  de  daværende  Tider  beundringsværdig  Overlegenhed  over 
for  Partierne,  saa  at  den  truende  Katastrofe  under  hendes 
Regering  blev  afværget,  og  Landet  nød  en  længe  ukjendt 
Fred.  Muligvis  er  derfor  hendes  Klage  og  Hjælpeløshed 
ved  Alexanders  Dødsleje  at  skrive  paa  den  retoriske  Hi- 
storieskrivers Regning,  som  her  ved  et  stereotypt  Træk 
udviskede  det  ejendommelige  ved  Dronningens  Karakter. 
Har  hun  endelig  virkelig  ophidset  Aristobulos'  Mistanke 
mod  Antigonos,  synes  dette  kun  at  kunne  forklares  ved,  at 
hun  allerede  den  Gang  foretrak  Alexander  og  vilde  bane 
Vejen  for  hans  Regering,  hvormed  ogsaa  hendes  Optræden 
efter  Aristobulos's  Ded  stemmer. 

Ifølge  Josefus*)  gav  Alexander  hende  en  Række  gode 


*)  Ogsaa  i  den  babylonske  Talmud  (Sota  22b)  findes  der  en 
Beretning  om  Alexanders  sidste  Raad  til  Salome;  men  der 
lyder  det  saaledes:  frygt  ikke  for  Farisæerne,  og  heller  ikke 

Kaad,  inden  han  døde.  »Hvis  du  vil  lyde  mit  Raad  og- 
frelse  baade  Regeringen  og  vore  Børn,  saa  skjul  min  Død 
for  Soldaterne,  indtil  Fæstningen  er  erobret.  Derefter  skal 
du  triumferende  holde  et  Indtog  i  Jerusalem,  og  dér  over- 
drage en  Del  af  Magten  til  Farisæerne.  Af  Taknemmelighed 
ville  de  vinde  Folket  for  dig;  thi  de  formaa  meget  hos 
Jøderne,  der  tro  alt,  hvad  de  sige,  saa  at  de  forstaa  at 
skade  deres  Fjender  og  hjælpe  deres  Venner.  Jeg  er  selv 
bleven  forhadt  hos  Folket,  fordi  jeg  har  handlet  ilde  med 
Farisæ^erne.  Du  skal  samle  deres  Førere  i  Jerusalem  og 
vise  dem  mit  Lig  og  give  dem  Tilladelse  til  at  handle 
med  det  efter  Forgodtbefindende,  og  du  skal  love  dem,  at 
du  intet  vil  foretage  dig  uden  deres  Samtykke.  Paa  den 
Maade  vil  jeg  faa  en  ærefuld  Begravelse  og  du  komme  til 
at  herske  i  Fred«.  Hvor  meget  der  er  historisk  af  denne 
Tale,  lader  sig  vanskelig  bestemme*).  Sikkert  er  det,  at 
der  med  Salome  indtraadte  et  fuldstændigt  Systemskifte, 
i  det  Farisæerne  kom  til  Magten  i  Steden  for  Sadducæerne, 
og  det  er  heller  ikke  usandsynligt,  at  allerede  Alexander 
selv  har  givet  Dronningen  et  Raad  om  at  slaa  ind  paa 
denne  Vej  og  støtte  sig  til  hans  Dødsfjender.  Det  maatte 
nemlig  være  klart  for  ham,  at  hans  Dronning  vilde  være 
ude  af  Stand  til  at  bekæmpe  Farisæerne,  der  efter  hans 
Død  atter  vilde  begynde  at  bearbejde  Folket,  saa  at  kun  et 
Forbund  med  dem  vilde  være  i  Stand  til  at  bevare  Kronen 
for  hans  efterladte.  Tillige  kunde  han  forudse,  hvad  ogsaa 
virkelig  indtraf,  at  en  Kvindes  Regimente  intet  anstødeligt 
vilde  have  for  Farisæerne,  da  det  ikke  kunde  vække  Minder 


for  Ikke-Farisæerne  (d.  e.  Sadducæerne),  men  frygt  for  Hyk- 
lerne, der  efterligne  Farisæerne,  der  handle  som  Zimri,  men 
fordre  Løn  som  Pinehas  (s.  4  Moseb.  21,  11 — 14). 
*)  Hvad  Kongen  siger  om  sin  ærefulde  Begravelse,  er  mulig 
fremkaldt  senere  ved  Erindringen  om  det  Gravmæle,  der 
rejstes  for  ham  paa  en  Plads  ved  Templets  nordøstlige 
Hjørne,  se  Spiesz,  Das  Jerusalem  des  Josephus,  1881.   105. 


Kong  Alexander  Jannaj  og  hans  Dronning.  89 

hos  Folket  om  den  gamle  davidiske  Tid,  saa  at  de  med 
Glæde  vilde  støtte  hende,  medens  de  i  alt  Fald  i  det  nær- 
værende Øjeblik  af  al  Magt  vilde  modarbejde  hans  Sønner, 
hvis  Kongemagten  gik  over  til  dem.  Hvor  vidt  Dronningen 
selv  allerede  tidligere  havde  været  sympathisk  stemt  mod 
Farisæerne*),  kan  ikke  med  Bestemthed  afgjøres;  det  var 
i  alt  Fald  en  almindelig  Mening  hos  Folket,  at  hun  havde 
misbilliget  den  Haardhed,  hvormed  han  havde  behandlet 
sine  Modstandere  blandt  Jøderne. 


III. 

Efter  Alexanders  Død  (Aar  78)  fulgte  Salome  ganske 
de  Raad,  Josefus  lader  den  døende  Konge  give  hende.  De 
fangne  Farisæer  bleve  løsladte,  og  de,  som  vare  flygtede 
til  fremmede  Lande,  kaldte  tilbage.  Blandt  disse  vare 
Simon  b.  Shetach**),  der  nu  ved  sin  kraftige  og  hensyns- 
løse Karakter  blev  den  egentlige  ledende  Sjæl  i  den  følgende 
Tid,  saa  længe  Farisæerne  vare  i  Besiddelse  af  Magten. 
Dronningen  havde  formelt  Kongemagten,  saa  at  det  f.  Ex. 
er  hendes  Navn,    der  findes  paa  Mønterne  fra  denne  Tid; 


*)  Efter  Josefus  Arch.  XVII.  2,  4  havde  Farisæerne  navnlig 
stor  Indflydelse  paa  Kvinderne. 
**)  Om  Juda  b.  Tobaj  fortæller  den  jerusalemske  Talmud  (Cha- 
giga  II.  ed.  Gråtz  fol.  77d),  at  han  var  flygtet  til  Alexandria 
for  ikke  at  modtage  Forsædet  i  Synedriet,  og  at  man  derfor 
skrev  til  denne  By  fra  Palæstina:  Det  store  Jerusalem  til 
det  lille  Alexandria,  hvor  længe  skal  min  Brudgom  være  hos 
dig,  medens  jeg  sidder  Enke!  —  Det  angivne  Motiv  til  denne 
Flugt  er  sikkert  falskt,  allerede  fordi  det  var  Ypperstepræ- 
sterne og  ikke  de  skriftlærde,  der  havde  Forsædet  i  Syne- 
driet. Uden  Tvivl  have  vi  her  en  Erindring  om  Farisæernes 
Flugt  for  Jannæos,  og  maaske  gjalit  Historien  oprindelig 
Simon,  der  ofte  forvexledes  med  Juda  b.  Tobaj. 

Ypperstepræsteværdigheden  derimod  gik  over  til  hendes 
ældste  Søn,  den  sleve  Hyrkan,  som  ikke  var  i  Stand  til  at 
vække  noget  Partis  Ængstelse;  men  ellers  vare  Farisæerne 
Herrer  i  Landet  og  undlode  ikke  eftertrykkelig  at  lade  deres 
Modstandere  føle,  hvem  der  nu  havde  Magten.  Sammen- 
ligner man  de  daværende  Færisæere  med  den  Retning  hos 
Jøderne  nogle  Hundredaar  tilbage,  fra  hvem  de  nedstamme, 
kan  man  ikke  andet  end  forbavses  ved  at  se  den  Forvand- 
ling, som  hint  lovstrænge  og  taalmodig  lidende  Parti  nu 
er  undergaaet.  Under  Paavirkning  af  de  forgiftende  Parti- 
stridigheder ere  Farisæerne  nu  blevne  en  Fraktion,  der  i  sin 
Kamp  om  Magten  ikke  skyr  noget  Middel  til  at  naa  Maalet, 
og  hvis  almindelige  moralsk-religiøse  Grundsætninger  kun  stille 
deres  politiske  Færd  paa  denne  Tid  i  et  desto  grellere  Lys. 
Selv  i .  den  senere  farisæiske  Tradition  omtales  Simon  b. 
Shetach,  Farisæernes  daværende  Fører,  som  en  Mand  »med 
glødende  Hænder«*),  og  der  fortælles  flere  Exempler  paa 
hans  hensynsløse  Voldsomhed.  Især  maatte  det  selvfølgelig 
gaa  ud  over  Sadducæerne,  hvem  man  gjorde  medansvarlige 
for  den  Haardhed,  hvormed  Farisæerne  vare  blevne  behand- 
lede under  Jannaj.  Den  første,  hvem  Hevnen  ramte,  var 
en  af  den  sadducæiske  Adels  Ledere,  Diogenes;  men  der- 
efter udstraktes  Bloddommen  til  flere  og  flere.  Da  Saddu- 
cæerne saae,  at  en  Fortsættelse  af  dette  Rædselsherredømme 
vilde  medføre  deres  fuldstændige  Undergang,  i  det  de  nemlig 
i  Følge  hele  deres  Livsstilling  ikke  saaledes  som  Farisæerne 
uden  Landsforræderi  kunde  flygte  ud  af  Landet  og  leve, 
hvor  det  skulde  være,  sendte  de  nogle  af  deres  Ledere  op 
til  Dronningen  for  at  bevæge  hende  til  Mildhed.  Til  disse 
sluttede  sig  hendes  Søn  Aristobulos,  som  i  Overensstem- 
melse med  Faderens  Sympathier  sluttede  sig  til  Saddu- 
cæerne, hvis  eneste  Haab  han  var.  Da  de  vare  stedte  for 
Dronningen,    mindede  de   hende  i  indtrængende  Ord  om  de 


♦)  Jer.  Sanhedrin  VI.  fol.  23b. 

Fortjenester,  de  under  Jannaj  havde  haft  af  Riget,  og  bade 
hende  om  at  beskytte  dem  niod  Farisæernes  Had.  Efter  at 
de  vare  undslupne  fra  de  store  Farer  i  den  afdøde  Konges 
Krige,  vare  de  nu  midt  under  Freden  ved  at  dræbes  som 
Slagtekvæg,  uden  at  deres  Ded  kunde  blive  hævnet.  Som 
Kongehusets  tro  Tjenere,  Indehavere  af  de  højeste  Poster  i 
Staten,  ønskede  de  ikke  deres  Modstandere  afstraffede,  men 
kun  Beskyttelse  for  deres  eget  Liv;  vilde  Dronningen  ikke 
yde  dem  denne,  bade  de  om  Tilladelse  til  at  forlade  Landet, 
om  det  end  var  skjændigt,  hvis  de  bleve  tvungne  til  at 
søge  Ophold  hos  de  Folkeslag,  hendes  Husbond  ved  deres 
Hjælp  havde  bekæmpet.  Vilde  hun  heller  ikke  opfylde 
denne  Bøn,  bade  de  om,  at  nogle  befæstede  Byer  i  Landet 
maatte  blive  overladte  dem,  da  de  gjærne  vilde  fore  et 
ukjendt  og  tarveligt  Liv,  naar  de  kun  kunde  bjærge  Livet. 
Det  Indtryk,  disse  Ord  gjorde  paa  de  tilstedeværende,  for- 
øgedes yderligere  ved  de  heftige  Bebrejdelser,  Aristobulos 
rettede  mod  sin  Moder  for  Utaknemmelighed  mod  Kongehusets 
gamle  prøvede  Tjenere.  Dronningen,  der  virkelig  ikke  fandt 
Behag  i  den  farisæiske  Reaktions  Yderligheder,  bestemte, 
at  Sadducæerne  skulde  have  Anførselen  i  de  faste  Byer  rundt 
om  i  Landet  med  Undtagelse  af  tre,  i  hvilke  hun  opbeva- 
rede sine  Skatte*).  Denne  Bestemmelse,  som  ikke  kunde 
være  Farisæerne  kjærkommen,  vidner  i  høj  Grad  om  den 
Avtoritet,  Dronningen  besad  lige  over  for  dem,  hvis  For- 
bundsfælle hun  var,  og  tillige  om  den  Tillid,  hun  nærede 
til  Sadducæernes  Troskab;  hun  fremtræder  derved  som 
hævet  over  Partiforholdene  paa  en  Maade,  der  ikke  kan 
andet  end  forbavse  under  de  daværende  Stridigheder. 

Medens  Sadducæerne   paa  denne   Maade  bevaredes  for 


*)  Disse  tre  Byer  vare:  Makærus,  det  nuværende  Mukaur  østlig 
for  det  døde  Hav,  Alexandrium,  vest  for  Jordan,  omtrent 
over  for  Jabboks  Udløb  (s.  Ztschr.  d.  deutsch.  Palåstina-Ver- 
eins  IV.  246),  og  det  endnu  ikke  fundne  Hyrkania. 

Undergang,  benyttede  Farisæerne  Lejligheden  til  at  give  en 
hel  Del  af  de  Retstheorier,  de  hidindtil  havde  hævdet,  prak- 
tisk Gyldighed,   og  man  kan  ikke  tvivle  om,  at  den  jødiske 
Stat,    saa  længe    den  bestod,    ingen   Sinde  har  nærmet  sig 
saa  meget  til  det  farisæiske  Ideal,  som  under  Salomes  Re- 
gering.     Rimeligvis  var    det   paa    denne  Tid,    at   de    have 
skaffet  sig  Adgang  til  Synedriet,  der,  som  vi  saae,  oprinde- 
lig   var    en    aristokratisk    Institution    med    Ypperstepræsten 
som  Centrum.     Paa  Kristi  Tid  vare  i  alt  Fald  ogsaa  Fari- 
sæer Medlemmer  af  Raadet*),    og    man    vil    næppe   kunne 
finde   en   bedre   Lejlighed    for  denne  Omdannelse    end   Sa- 
lomes Regering**).     Vandofferet    paa  Løvhyttefesten,    som 
Sadducæerne  hidindtil  havde  søgt  at  modsætte  sig,  blev  nu 
slaaet  fast   og   fejret    med  stor  Forkjærlighed    og  med  Til- 
føjelse af  prægtige  Illuminationer  og  Festdanse,    saa  at  det 
hedder  derom  i  Mishna***),  at  den,  der  ikke  kjender  denne 
Festglæde,    ingen    Festglæde    kjender.      Traditionen f)   til- 
lægger Simon    følgende    tre  Foranstaltninger;    han    sørgede 
for  Børnenes  Skoleundervisning,  udstrakte  Renhedslovene  til 
ogsaa  at  gjælde  Gjenstande  af  Glas  og  bestemte,  at  den  Sum, 
'  Brudgommen  ved  Brylluppet  skulde  lægge  til  Side,  for  at  den 
kunde  udbetales  Hustruen  i  Tilfælde  af  Skilsmisse,    skulde 
anbringes  i  Mandens  Forretning,   for  at  Frygten  for  at  faa 
dissp  Penge  opsagte  skulde   bevirke,   at  Skilsmisserne  bleve 
sjældnere.     I  Følge  flere  Beretninger  traf  Simon  en  Række 
Bestemmelser  med  Hensyn   til   falske   Vidners   Afstraffelse; 
men  des  værre  ere  disse  Beretninger  dels  i  og  for  sig  uklare, 
dels  indbyrdes  modsigende,    saa  at  det  næppe  er  muligt  at 


*)Smlgn.  Apostelhist.  5,  34.     23,6. 

••)Hvor  vidt  der  i   den   saakaldte  „Fastebog"  (Megillat  Taanit) 
sigtes  til  denne  og  lignende  Begivenheder,  saaledes  som  den 
senere  Kommentar  angiver,  er  noget  tvivlsomt. 
*♦  )  Sukka  5,  1 . 
t)  Jer.  Ketubot  VIII.  fol.  32c. 

faa  en  klar  Forestilling  frem  deraf*).  Alle  de  saaledes 
indførte  Vedtægter  fandt  en  saadan  Anklang  hos  det  af 
Farisæerne  beherskede  Folk,  at  de  i  den  følgende  Tid  ikke 
mere  lode  sig  fortrænge;  Sadducæerne  vare  derfor  trods  al 
Uvilje  nødte  til  at  følge  disse  Bestemmelser,  der  ofte  afveg 
betydelig  fra  de  Principper,  de  selv  hævdede  overensstem- 
mende med  den  tidligere  Praxis.  Herom  vidner  ikke  blot 
Josefus**),  men  ogsaa  den  jødiske  Tradition***),  der  lader 
en  Sadducæer  beklage  sig  over,  at  deres  Love  og  Bestem- 
melser kun  existerede  i  Theorien,  medens  de  i  Praxis 
maatte  følge  Farisæerne. 

Det  var  derfor  intet  Under,  at  Salomes  Regering  stod 
for  den  senere  farisæiske  Erindring  som  en  sand  Guldalder. 
Dertil  kom  yderligere,  at  der  paa  hendes  Tid  herskede  en 
sjælden  Vandrigdom  og  Frugtbarhed,  medens  ~der  snart  efter 
indtraf  Tørke  og  Misvæxt.  »Under  Simon  b.  Shetach  og 
Dronning  Salome,  hedder  detf),  faldt  Regnen  hver  Sabbat- 
nat (paa  hvilke  den  ikke  kunde  skade  Jøderne,  som  da  ikke 
færdedes  ude),  saa  at  Hvedekornene  bleve  saa  store  som 
Nyrer,  Bygkornene  som  Olivenkjærner  og  Linserne  som 
Guldmønter;  de  skriftlærde  samlede  og  gjemte  saadanne 
Kjærner  og  Ax  for  at  vise  dem  for  de  kommende  Slægter 
som  Tegn  paa  Løn  og  Straf.«  Udadtil  var  Salomes  Re- 
gering lykkelig.  Hun  herskede  anset  af  Nabofolkene,  hvem 
hendes  Lejetropper  imponerede,  og  i  uafbrudt  Fred,  Kun 
engang  truede  et  Angreb  af  Armenerkongen  Tigranes;  men 
Dronningen  vandt  ham  ved  at  sende  ham  kostbare  Gaver, 
og  desuden  tvang  snart  et  Indfald  af  Romerne  under  Lu- 
cuUus  i  Armenien  ham  til  at  trække  sig  tilbage. 


*)De  tindes  meddelte  i  Derenbourgs  Histoire  de  la  Palestine 

1867.  105.  f. 
**)  Arch.  XVIII.  1.  4. 
"**)  Tosefta  Joma,  ed.  Zuckermandel  181. 
t)  b.  Taanit  23a  o.  oft. 

Dog  Salome  var  allerede  63  Aar  gammel,  da  hun  kom 
til  Magten,  og  Farisæerne  kunde  derfor  beregne,  at  deres 
lykkelige  Tid  ikke  vilde  vare  ret  længe.  Efter  7  Aars  Re- 
gering blev  hun  til  deres  store  Sorg  heftig  syg,  og-  strax 
begyndte  det  Uvejr  at  nærme  sig,  som  hendes  Besindighe  I 
havde  holdt  borte.  Aristohulos,  for  hvem  Farisæernes 
Herredømme  havde  været  en  stadig  Kval  og  Beskæmmelse, 
forlod  hemmelig  Jerusalem,  kun  fulgt  af  en  eneste  Tjener, 
og  begav  sig  til  de  befæstede  Byer,  hvor  hans  Faders  sad- 
ducæiske  Tilhængere  residerede.  For  disse  vare  hans  Komme 
Tegnet  paa,  at  deres  Fornedrolsestid  nærmede  sig  sin  Af- 
slutning; de  modtoge  ham  med  Begejstring,  og  den  ene 
Fæstning  efter  den  anden  sluttede  sig  til  ham,  saa  at  han 
efter  15  Dages  Forløb  kunde  tælle  22  faste  Byer,  der  vare 
ham  hengivne.  Desuden  strømmede  der  talrige  Hjælpe- 
tropper fra  Nabolandene  til  ham,  som  haabede  at  kunne 
høste  Fordel  af  den  ny  Prætendent.  1  Jerusalem  vakte 
Efterretningen  om  disse  Begivenheder  stor  Forfærdelse  hos 
Hyrkan  og  Farisæerne.  De  ilede  til  Dronningens  Sygeleje 
for  at  spørge  om  Raad,  men  den  dødssyge  Salome  henviste 
dem  kun  til  de  samlede  Tropper  og  de  fyldte  Skatkamre: 
selv  var  hun  for  svag  til  at  kunne  tage  sig  af  Sagerne.  Kort 
efter  døde  hun  (Aar  69),  efterladende  Riget  i  fuld  For- 
virring. 

Salome  betegner  det  jødiske  Riges  Blomstringstid  i 
den  efterexilske  Tidsalder  og  gjenkalder  paa  en  Maade 
Mindet  om  Salomo,  hvis  Navne  hun  var.  Fra  nu  af  der- 
imod gik  det  nedad  i  rivende  Fart,  i  det  alt  bidrog  til  at 
gjøre  Forholdene  saa  skæbnesvangre  for  Jøderne  som  muligt. 
Farisæerne  havde  under  Salome  faaet  et  saadant  Tag  i 
Folket,  at  dette  Partis  Magt  ikke  mere  var  til  at  udrydde. 
Deres  Modstandere,  Sadducæerne,  sluttede  sig  ikke  mere 
sammen  om  den  retmæssige  hasmonæiske  Hersker,  men  om 
en  yngre  Prins,  medens  Farisæerne  i  alt  Fald  foreløbig 
anerkjendte  dennes  ældre  Broder  som  deres  Leder;  saaledes 

blev  Kampen  mellem  Partierne  yderligere  en  oprivende 
Kamp  mellem  to  Tronprætendenter,  de  orientalske  Rigers 
regelmæssige  Vej  til  Undergang.  Medens  tidligere  Jøderne 
kun  havde  det  faldefærdige  syriske  Rige  i  Nærheden,  vare 
nu  Romerne  rykkede  nærmere  for  at  heste  Frugten  af  den 
Politik,  de  hidindtil  havde  fulgt  i  Østen;  og  efter  at  det 
syriske  Rige  65  var  kommet  i  deres  Magt,  havde  Hasmo- 
næerriget,  set  fra  det  romerske  Standpunkt,  gjort  sin  Pligt 
og  kunde  nu  gaa.  Da  derfor  Farisæerne  senere  i  deres 
blinde  Had  kaldte  Romerne  til  Hjælp,  ligesom  tidligere 
Syrerne,  fik  dette  ganske  anderledes  Følger,  end  de  havde 
beregnet.  Romerne  opgave  ikke  som  Syrerne  deres  Yærk 
paa  Halvvejen,  men  bemægtigede  sig  hele  Palæstina  og 
efterlode  Jøderne  i  en  ufri  Tilstand,  der  fik  sit  Udtryk 
i  den  edomitiske  Parvenu  Herodes's  Kongedømme,  som 
bares  af  den  romerske  Beskyttelse  og  senere  gik  over  i  et 
umiddelbart  romersk  Herredømme.  Denne  Cfrihed  vanske- 
liggjorde atter  Farisæernes  Herredømme  over  Mængden,  hos 
hvem  de  gamle  Frihedslængsler  og  Mindet  om  Makkabæer- 
tiden  atter  vaagnede,  og  de  selv  svingede  frem  og  tilbage 
mellem  to  næsten  lige  stærke  Følelser:  Had  til  den  fjendt- 
lige Verdensmagt,  hvis  Haand  laa  blytung  paa  Folket,  og 
Frygt  for  en  Gjentagelse  af  det  hasmonæiske  Herredømme, 
Det  sadducæiske  Parti  fortæredes  i  heltemodige,  men  haab- 
løse  Forsøg  paa  at  tilkæmpe  Folket  dets  tidligere  Frihed, 
hvortil  de  aldrig  forgjæves  kaldte  deres  Landsmænd,  som  i 
store  Skarer  sluttede  sig  til  dem  for  at  finde  Dødan  i  Kampen 
med  Romerne.  Til  sidst,  i  Tiden  efter  Kristus,  fremvoxede  der, 
da  intet  af  Partierne  var  i  Stand  til  at  hjælpe,  af  den  usundt 
gjærende  Jordbund  yderliggaaende,  tøjlesløst  vilde  Retninger, 
der  i  deres  fanatiske  Messiaslængsler  lige  saa  ofte  brugte 
deres  Vaaben  mod  Landsmænd  som  mod  fremmede,  og 
endelig,  efter  at  Landet  havde  ligget  i  Dødskamp  i  mer  end 
100  Aar,  fremkaldte  den  Katastrofe,  der  gjorde  en  Ende 
paa  Jødernes  politiske  Selvstændighed.     Alt  det   af  Jøde- 

ilommen,  der  da  ikke  havde  frelst  sig  over  i  Kristendommen, 
tilfaldt  nu  Farisæerne,  der  for  saa  vidt  kom  til  at  staa  som 
Sejrherrer  i  Partikampen,  i  det  de  allerede  tidligere  havde 
lært  sig  til  at  undvære  det  bestemte  hellige  Sted  og  de 
udvortes  Handlinger  i  Helligdommen,  og  derfor  nu  kunde 
overleve  Jerusalems  Fald  og  Templets  Tilintetgjørelse.  I 
deres  Spor  vandrede  og  vandrer  endnu  de  følgende  Tiders 
Jødedom,  for  saa  vidt  den  holder  fast  ved  de  overleverede 
Særkjender;  derimod  begravedes  de  sidste  Levninger  af  Has- 
monæerne  og  Sadducæerne  under  Jerusalems  Kuiner;  deres 
Cndergang  maatte  falde  sammen  med  den  Stats  Tilintet- 
gjørelse,  der  var  den   nødvendige  Betingelse  for  deres  Liv. 

F.  Buhl. 


livet  i  Latinskolerne  i  tidligere  Tid. 

(Forts.) 


III. 

Tiggeriet. 

JJet  er  allerede  omtalt,  hvor  stort  Disciplenes  Antal 
var  i  Tiden  kort  før  Keformationen :  700  i  Kibe  og  900  i 
Koskilde  Skole ;  og  Antallet  er  næppe  dalet  betydelig  i  den 
lørste  Tid  efter  Reformationen,  medens  der  derimod  er  ind- 
traadt  en  betydelig  Forandring  med  Hensyn  til,  hvem  det 
var,  som  bleve  Disciple;  thi  i  den  katholske  Tid  var  der 
mange  adelige,  som  vel  næppe  just  af  Lyst  til  Videnskaben 
—  skjønt  ogsaa  det  fandtes  —  underkastede  sig  det  nød- 
vendige Onde  at  gaa  den  studerende  Vej,  fordi  det  fordredes, 
naar  de  ønskede  at  opnaa  gejstlige  Præbender;  det  var  mest 
Adelsmændenes  yngre  Sønner,  der  saaledes  betragtede  Kirken 
som  en  Forsørgelsesanstalt  og  Skolen  som  Døren,  der 
lukkede  op  dertil.  PJfter  Reformationen,  da  den  gejstlige 
Stand  ikke  længere  frembød  saadanne  Lokkemidler  for  den 
adelige  Ungdom,  forsvandt  de  adelige  Disciple  fra  Skolerne 
og  bleve,  i  Steden  for  i  Skolerne,  nu  underviste  i  deres 
Hjem  af  særlig  dertil  antagne  Hovmestre  eller  af  Stedets 
Sognepræst  eller  Adelsmandens  Huskapellan ;  men  de  adelige 
lagde  i  den  Tid  ikke  stor  Vægt  paa  boglige  Kunster,  hvor- 

imod  de  satte  saa  meget  desto  større  Pris  paa  de  legemlige 
Færdigheder,  Riden,  Fægten  o.  s.  v. ;  naar  en  ung  Adels- 
mand i  det  sextende  og  syttende  Aarhundrede  lagde  sig 
efter  Videnskaberne  noget  mere  end  netop  til  det  allernød- 
tørftigste af  Læsning,  Skrivning  og  Regning,  var  det  i 
Regelen  i  Haab  om,  at  en  diplomatisk  Plads  maatte  opnaas 
■—  enkelte  hæderlige,  ja  endog  lærde  Uudtagelser  fraregnede  I 
Først  senere  dukke  de  adelige  Børn  igjen  op  i  Sorøs  og 
Herlufsholms  lærde  Skoler,  der  nærmest  vare  beregnede 
paa  dem. 

Ubetinget  det  allerstørste  Antal  Disciple  vare  Fattig- 
folks Børn,  baade  fra  By  og  Land;  i  Skoletiden  vare 
Børnene  forsørgede,  saa  længe  den  varede,  og  den  kunde 
vare  længe,  stundum  en  hel  Snes  Aar;  hvad  saa  Enden 
vilde  blive  derpaa,  bekymrede  de  sig  lidet  eller  intet  om:  i 
Regelen  endte  de  vel  et  eller  andet  Sted  som  Landsby- 
præster, ofte  uden  en  Gang  at  have  besøgt  Universitetet; 
Stillingen  som  Landsbypræst  har  været  Gjenstanden  for 
deres  Haab  og  Attraa,  og  maaske  endnu  mere  have  de 
fromme  Forældre  ønsket,  at  deres  Sønner,  i  alt  Fald  én  af 
Flokken,  maatte  komme  i  en  saa  anset  og  Gud  velbehagelig 
Stilling  som  den  præstelige.  Vistnok  var  det  i  den  bedste 
Hensigt,  at  Biskop  P.  Palladius  opfordrede  Bønderne  til  at 
sende  deres  Børn  til  Latinskolerne:  »Hvilke  smaa  Drenge, 
som  I  fornemme,  at  de  lære  vel,  og  at  det  løber  i  dem 
som  bred  (o:  smeltet)  Smør,  hvad  Degnen  lærer  dem,  og 
de  vil  have  Bog  og  vil  til  Skole,  naar  I  spørge  dem  ad, 
saa  lader  dem  gjærne  komme  til  næste  Kjøbstad  til  Skole; 
lejer  eder  hellere  en  liden  Plovdreng  saa  længe,  at  I  kunne 
se,  hvad  Gud  skikker  eders  Barn  til,  og  hvad  der  skal 
blive  af  ham.  Efter  et  Fjerdingaar  kunne  I  spørge  Skole- 
mester ad,  om  eders  Barn  lærer  noget;  siger  han  nej,  da 
kunne  I  tage  ham  hjem  igjen  og  gjøre  af  ham,  hvad  Gud 
har  gjort  ham  skikket  til;  siger  han  »Ja,  det  er  et  godt 
Barn,    han   lærer   vel«,    da  var  det  stor  Synd  at  tage  ham 

fra  Skolen,  da  vdr  din  Hud,  om  du  tager  ham  der  fra  igjen ; 
enten  skal  han  de  snart  bort,  eller  du  skal  faa  lidet  godt 
eller  Gavn  af  ham;  Aarsagen  vil  jeg  sige  dig:  fordi  du 
vil  da  nøde  og  tvinge  dit  Barn  fra  det,  som  han  er  født 
til  fra  Moders  Liv;  og  naar  en  bliver  nødt  og  tvungen 
der  fra,  da  bliver  han  til  en  Dagtyv;  derfor  er  der  mange 
Dagtyve  til,  som  ikke  maa  komme  til  det,  som  de  ere 
skabte  til  af  Gud;  siden  kunne  de  ikke  andet  gjere  end 
Skam  og  Skade;  de  blive  ikke  til  Bønder,  som  ere  komne 
af  Bønder.  Bønder  ere  Guds  gode  Folk,  naar  de  have 
Troen  til  Jesus  Kristus;  men  der  sidder  tit  paa  en  Bonde- 
kvindes Skjød  et  dejligt  lidet  Drengebarn,  som  voxer  op  og 
kan  siden  hjælpe  en  hel  Hob  Slægt  indtil  niende  Led  med 
Guds  salige  Ord  og  mange  gode  Kaad,  saa  at  I  kunne  faa 
af  eders  egne  Børn  til  Sognepræster  og  til  Sognedegne; 
det  var  jo  eders  store  Ære«,  o.  s.  v. 

Palladius's  Ord  gik  i  Opfyldelse;  der  var  mange  fattige 
Bondesønner,  som  senere  i  Livet  kom  til  at  virke  til  Vel- 
signelse i  gejstlige  Stillinger;  vi  skulle  blot  nævne  den 
Mand,  der  fik  Hædersnavnet  »Danmarks  almindelige  Lærer«, 
Niels  Hemmingsen  (f  1600),  hvis  Navn  og  Berømmelse  gik 
ud  over  hele  Evropa  —  hans  Forældre  vare  fattige  Bønder- 
folk paa  Lolland,  hvor  han  fødtes  1513.  Det  uheldige  ved 
Palladius's  Opfordring  til  Bønderne  var  ikke  Brugen  af  den 
Anvisning,  |han  gav  dem,  men  derimod  Misbrugen  deraf; 
thi  ofte  sendtes  Børn  til  Skole  uden  at  have  ringeste  Lyst 
eller  Anlæg  Jtil  boglig  Syssel  og  gik  dér  i  lange  Tider, 
uden  at  der  blev  agtet  paa  Opfordringen  til  at  spørge 
Lærerne  om  Børnenes  Fremgang;  de  bleve  da  netop  til  det, 
Palladius  saa  gjærne  vilde  afværge,  —  Dagtyve;  men  man 
kan  ikke  frikjende  ham  for  at  have  Skyld  deri,  i  det  han 
selv  gav  Anvisning  paa,  at  Børnenes  Undervisning  og  Op- 
hold i  Skolerne  var  aldeles  gratis,  hvorved  der  lokkedes  til 
Latinskolerne  mange  daarlige  Elementer,  som  helst  maatte 
have  været   borte    der  fra;    men  som,    naar  de  først  havde 

faaet  Poden  inden  for  Skoledøren,  bed  sig  fast,  saa  de 
næsten  ikke  vare  til  at  faa  bort  igjen,  hvor  ønskeligt  det 
end  kunde  være,  og  det  af  flere  Grunde.  Palladius  giver 
følgende  Anvisning,  som  med  Glæde  er  bleven  modtagen 
og  efterkommet  paa  mange  Steder:  »1  saae  aldrig  nogen 
Pebling  sulte  ihjel;  de  faa  deres  Føde  halvt  snarere  (o: 
dobbelt  saa  let)  end  andre.  Vi  kom  lettere  til  vor  Føde 
den  Tid.  vi  gik  og  tiggede  vort  Brød  for  gode  Dannemænds 
Døre,  end  vi  gjore  paa  denne  Dag.  —  Der  er  halvtredje 
Hundrede  dejlige  Peblinge  paa  denne  Dag,  ogsaa  Bønder- 
børn, i  Kjøbenhavns  Skole;  deres  Forældre  hjælpe  mindst 
til  deres  Føde;  de  faa  den  alligevel,  Gud  være  Lov!  Gud 
forsørger  dem  vel.  De  hellige  Engle  ere  hos  dem,  og  gode 
gudfrygtige  Borgere  forsyne  dem  med  Hus  og  Almisse,  saa 
dem  skader  intet.«  —  Kun  et  ganske  enkelt  Spor  af  »Skole- 
penge« er  fundet,  i  det  der  i  1555  bestemtes,  at  hvert  Barn, 
som  ikke  »gik  med  Hætte«,  altsaa  ikke  tiggede,  skulde  give 
Rektoren  16  Hvid  (1  Hvid  —  Vs  Skilling). 

Her  se  vi  kortelig  antydet,  hvorledes  Børnene  i  Latin- 
skolerne fik,  hvad  de  trængte  til:  det  var  hovedsagelig  ved 
Almisse;  den  Omstændighed,  at  det  i  den  katholske  Tid 
især  var  Tiggermunkenes  Ordener,  Dominikanerne  og  Fran- 
ciskanerne, der  besørgede  Undervisningen,  har  næppe  været 
uden  Skyld ;  selv  velhavende  Forældre  toge  ikke  i  Betænk- 
ning at  lade  deres  Børn  ernære  sig  paa  lignende  Maade; 
Tiggeriet  blev  ligefrem  en  Næringsvej,  der  blev  sat  i 
System,  lige  som  deres  Virksomhed  som  Sangere  i  Kirken 
benyttedes  som  et  Middel  til  ogsaa  uden  for  Kirken  at 
samle  Almisse.  Allerede  Kong  Kristian  den  anden  havde 
Blikket  aabent  for,  hvor  uheldigt  dette  Tiggeri  var,  i  det 
det  voldte,  at  Disciplene  efterhaanden  mere  og  mere 
maatte  miste  deres  Æresfølelse;  og  denne  ulykkelige  Konge, 
der  i  mange  Henseender  var  forud  for  sin  Samtid,  nedlagde, 
Bom  der  siges  efter  Sigbrits  Tilskyndelse,  Forbud  mod  Di- 
sciplenes Tiggeri:    »Ingen    Peblinge    eller  Degne   maa  her- 

efter  sig  imderstaa  om  Fastelavn  udi  Prækusser-Munk-  og 
Mummes  Skikkelse  at  omløbe  og  trygle  og  bedrive  anden 
Skalkhed;  hvor  herimod  gjør,  skal  miste  sin  Hud.«  Men 
dette  Bud  af  Kong  Kristian  hjalp  ikke  eller  kun  en  kort 
Tid ;  hans  Love  bleve  jo  efter  hans  Forjagelse  brændte  paa 
Viborg  Ting  som  »stridende  mod  gode  Sæder« ,  og  det  er 
vel  ikke  gaaet  bedre  med  denne  Bestemmelse  end  med  de 
andre  fra  hans  Regeringstid;  i  alt  Fald  se  vi  kort  efter 
Reformationen  Tiggeriet  blomstre  saa  frodig  som  nogen 
Sinde,  og  endog  særlig  begunstiget  fra  højere  Steder,  baade 
af  Kirken  og  af  den  verdslige  øvrighed ;  der  findes  saaledes 
et  Brev,  hvori  Melanchton  udtrykkelig  opfordrede  Kansleren 
Johan  Friis  til  at  serge  for,  at  de  fattige  Disciple  fik  Til- 
ladelse til  at  tigge.  Som  oftest  have  Beboerne  vistnok 
været  langt  mere  rede  til  at  give  Gaver  og  Almisser  til  de 
latinske  Tiggere  end  til  andre ;  thi  da  Disciplene  ansaas  for 
at  høre  til  Gejstligheden,  har  man  ment,  at  Gaver  til  dem 
i  en  særlig  Grad  vare  behagelige  for  Gud.  Der  gjordes  i 
senere  Tider  en  Del  forgjæves  Forsøg  paa  at  ophæve  eller 
indskrænke  dette  privilegerede  Tiggeri,  især  ved  Kong  Kri- 
stian den  sjettes  Skoleanordning  af  1739,  som  i  mange 
Retninger  betegner  et  Fremskridt  paa  Skolevæsenets  Om- 
raade;  Forbudet  maatte  adskillige  Gange  gjentages,  da 
denne  Uskik  var  alt  for  indgroet  til  at  kunne  udryddes  paa 
én  Gang;  først  da  Disciplenes  Æresfølelse  var  bleven  saa- 
ledes vakt,  at  de  vægrede  sig  ved  at  gaa  med  Tiggerposen 
eller  Tiggerbøssen,  hjalp  det;  men  det  var  sent,  at  det 
skete;  saaledes  var  det  i  Nykjøbing  paa  Falster  først  1782, 
at  Disciplene  bade  sig  fritagne  derfor,  »da  de  hos  mange 
af  den  nedrige  Klasse  bleve  slet  og  uhøflig  behandlede,  ja 
nogle  lagde  i  Bøssen  en  hel  halv  Skilling«;  Skolens  da- 
værende Rektor  Bastholm  fritog  dem,  men  fik  bag  efter 
Bryderier  og  Udsættelser  paa  Regnskabet,  fordi  ingen  slige 
Penge  fandtes  indførte  deri;  da  han  selv  tilbød  at  betale 
10  Rdlr.  af  sine  egne  Penge  hellere  end  at  »udsætte  unge 

Mennesker,  der  bør  vænnes  til  Ærekjærhed,  for  visse  Folks 
Grovheder«,  gav  Stiftsøvrigheden  endelig  den  begjærede  Fri- 
tagelse. Endnu  1802  var  Tiggeriet  almindeligt  i  Haderslev 
Skole,  og  det,  der  skulde  træde  i  Steden  derfor,  nemlig  at 
nogle  Disciple  gik  omkring  i  Kirken  med  en  Bøsse  paa 
visse  Helligdage,  fandt  Sted  endnu  senere  i  flere  Skoler  og 
afskaffedes  saaledes  i  Vordingborg  ikke  for  i  1806;  og  for 
ikke  hundrede  Aar  siden  var  det  endnu  nogle  Steder  Skik, 
at  de  Disciple,  der  fik  Kosten  hos  Borgerne,  havde  fri  i 
Høsttiden  for  at  hjælpe  deres  Velgjørere  med  Høstarbejdet. 

Vi  have  set  Tiggeriet  i  dets  Almindelighed,  som  det 
fandt  Sted  blandt  de  vordende  gejstlige,  der  ligefrem 
havde  Privilegium  derpaa;  derom  overbevises  vi  bedst  ved 
de  mange  Bestemmelser,  hvorved  det  søgtes  ordnet  og  sat 
i  System,  til  Dels  fordi  man  dog  af  en  medfødt  Takt  har 
haft  Følelsen  af  denne  Sags  uheldige  Sider.  I  de  Dage 
holdt  man  med  særlig  Fasthed  paa  alle  Privilegier;  det  er 
da  ikke  at  undres  over.  at  Latinskolernes  Disciple  og  fore- 
satte holdt  standhaftig  fast  paa  denne  Rettighed,  naar 
andre  søgte  at  gjøre  Indgreb  deri;  allerede  fra  Midten  af 
det  sextende  Aarhundrede  haves  Bestemmelser  om,  at  Di- 
sciplene, der  tiggede,  skulde  bære  en  Hætte  eller  have  et 
Tegn,  hvorpaa  man  kunde  kjende,  at  de  vare  berettigede 
dertil;  og  i  en  kongelig  Forordning  af  1588  findes  den 
ganske  mærkværdige,  men  i  Henseende  til  Tiden  betegnende. 
Bestemmelse,  at  »dersom  der  findes  Drenge,  som,  uagtet  de 
ikke  besøge  Skolen,  dog  gaa  omkring  under  Navn  af  Di- 
sciple og  bede  om  Almisse,  skal  Rektor  have  Ret  til  med 
sine  Disciple  at  lade  disse  gribe,  føre  til  Skolen  og  hud- 
slide«,  og  i  en  senere  Redaktion  findes  den  Tilføjelse:  »ind- 
til de  enten  give  sig  i  Skolen  eller  til  Haandværk.« 

Disciplenes  Tiggeri  kan  egentlig  deles  i  to  Slags,  det 
grovere  og  det  finere;  det  grovere  kan  siges  at  bestaa  i,  at 
de  gik  omkring  til  Folk  og  ligefrem  bade  dem  om  Almisse, 
hvad  enten  det  var  Penge  eller  Naturalydelser,  de  attraaede 

0^  opnaaede.  Vi  have  oven  for  set,  hvorledes  Palladius 
taler  om  Tiggeriet  som  den  vigtigste  Indtægtskilde  for  Di- 
sciplene; han  havde  lært  det  at  kjende  af  egen  Erfaring  i 
sin  Skolegang  og  skriver:  »Jeg  gav  en  Pebling  i  Assens 
Skole  en  dansk  Hvid,  for  at  han  skulde  lære  mig  at  gaa 
om  By  og  tigge  Almisse;  men  han  var  ikkun  min  Mester 
én  Middags  Stund;  siden  lærte  jeg  det  selv,  og  jeg  turde 
(o:  behøvede)  ikke  give  mere  ud  derfor.«  I  den  samme 
Lovbestemmelse,  som  gav  Disciplene  Ret  til  at  gribe  de 
uprivilegerede  Tiggere,  hedder  det:  »Degne  og  Peblinge 
maa  besøge  fremmede  Folk,  som  komme  til  Kjøbstæderne, 
i  deres  Herberge  og  bede  om  Almisse;  dog  skulle  de  ikke 
løbe  efter  vejfarende  Folk  og  fremmede  i  eller  uden  Byen 
og  tigge  Pendinge.  I  Markeder  og  andre  store  Forsam- 
linger maa  Degne  efter  gammel  Sædvane  besøge  godt  Folk« ; 
men  da  de  ofte  vare  paatrængende  mod  dem,  de  viste 
den  Ære  at  hjemsøge,  kom  der  nærmere  Bestemmelser  om, 
at  de  ikke  maatte  falde  de  adelige  til  Besvær  i  deres  Huse 
efter  Klokken  fem;  men  til  andre  godt  Folk  kunde  de  gaa 
til  Klokken  sex  om  Aftenen,  eller,  med  Rektors  Tilladelse 
og  til  Skolens  Tarv,  i  det  højeste  til  Klokken  syv.  Her 
var  det  vel  altsaa  mest  rede  Penge,  der  blev  bedet  om; 
men  Pengenes  Bestemmelse  var  jo  dog  at  omsættes  i  Føde- 
varer, og  ogsaa  om  Fod  evarer  in  natura  blev  der  tigget, 
i  det  i  mange,  maaske  endog  alle  Skoler  de  fattige  Børn 
gik  omkring  ved  Middagstid  til  Borgernes  Huse  og  bade 
om  Middagsmad,  i  hvilken  Anledning  de  førte  en  Kurv  med 
sig,  for  deri  at  bære  de  milde  Gaver,  samt  en  Bøsse,  hvori 
lagdes  de  Penge,  der  gaves  dem  i  Steden  for  Fødevarer. 
Naar  de  gik  saaledes  omkring  paa  disse  Expeditioner  og 
tiggede  for  godt  Folks  Døre,  var  det  oftest  under  latinske 
eller  danske  Sange,  at  de  meldte  sig,  og  nogle  af  disse 
Sange  ere  endnu  bevarede;  men  de  ere  langt  fra  at  inde- 
holde nogen  Poesi,  —  det  skulde  da  være  de  Ordsprog,  der 
hist  og  her  ere  indflettede  i  dem,    f.  Ex.    »En   klattet  Fole 

kan  blive  Hest,  en  fattig  Pebling  kan  blive  Præst.«  I  det 
de  altsaa  leverede  deres  Sange  til  Bøn  om  og  til  Tak  for 
Mad,  gave  de  dog  noget  for  noget:  det  Slags  Tiggeri  var 
at  regne  for  lidt  finere,  og  de  viste  netop  ved  deres  Sang, 
at  de  hørte  til  Kirkens  Personer,  hvem  Korsangen  i  Kir- 
kerne paahvilede. 

Det  var  ikke  blot  her  i  Landet,  at  de  fattige  Disciple 
gik  omkring  og  »sang  for  Døre«;  ogsaa  i  Tyskland  fandt 
det  samme  Sted,  lige  som  Skoleforholdene  i  de  to  Lande 
vel  have  været  nogenlunde  ensartede ;  det  er  jo  en  bekjendt 
Sag,  at  Morten  Luther  ved  sin  smukke  Stemme  vakte  en 
fornem  Dames  Opmærksomhed,  saa  hun  tog  sig  af  ham  og 
gav  ham  yderligere  Understøttelse.  I  Begyndelsen  synes 
denne  Omløben  at  have  fundet  Sted  aldeles  efter  Disciplenes 
Forgodtbefindende,  naar  som  helst  de  følte  Lyst  dertil,  lige- 
som det,  hver  enkelt  paa  denne  Maade  erhvervede,  gik  i 
hans  egen  Lomme;  senere  blev  det  mere  ordnet,  og  hvad 
der  indkom  i  Bøssen,  blev  bragt  til  Rektoren,  der  da  lagde 
det  i  Skolens  fælles  Kasse  og  uddelte  det  paa  visse  Tider 
af  Åaret  til  de  trængende  Disciple  og  Lærerne;  thi  ogsaa 
en  Del  af  Lærerlønnen  toges  deraf,  ligesom  ogsaa  Hørerne, 
ja  undertiden  endog  Rektoren  selv,  anførte  Sangkorene 
(»Kantoriet«,  »Kantorerne,  som  exercere  sig  for  Borgernes 
Huse«)  paa  disse  Udflugter,  der  senere  indskrænkedes  til 
enkelte  Tider,  paa  nogle  Steder  Mikkelsaften  og  ved  Juletid; 
i  andre  Byer  var  det  Mortensaften,  Juleaften,  Nyaarsaften 
og  Helligtrekongersaften;  endnu  den  Dag  i  Dag  fejres  paa 
nogle  Steder  disse  fire  Helligaftener  paa  en  Maade,  der 
tydelig  nok  har  sin  Oprindelse  fra  de  latinske  Drenges 
Sang  for  Dørene  hos  Folk,  hvem  man  tiltroede  Evne  og 
Vilje  til  at  yde  Bidrag  til  Tak  for  Sangen,  hvormed  de  op- 
vartedes; i  nogle  Kjøbstæder  gaa  paa  de  samme  Hellig- 
aftener Børn  af  Fattigskolerne,  to,  tre  eller  fire  i  Følge, 
omkring  i  Husene  og  synge  en  Salme,  hvorfor  der  ydes 
dem   et  Gratiale   af  nogle  Smaapenge  eller  Fødevarer  paa 

de  Steder,  de  beære  med  deres  Sangnumre.  I  hine  Dage, 
da  det  var  sparsomt  med  Forlystelser,  og  da  Folk  i  det 
hele  taget  vare  nøjsomme  i  de  Fordringer,  der  stilledes  til 
Adspredelser,  have  disse  Aftener  vistnok  været  imødesete 
med  Længsel  baade  af  ældre  og  yngre,  og  især  naar  de 
latinske  Drenge  paa  Helligtrekongers  Aften  gik  om,  ud- 
klædte som  Østens  vise,  ere  de  sikkert  blevne  modtagne 
med  Glæde  og  Jubel;  det  var  en  Fornøjelse,  som  der  ikke 
faldt  mange  af  om  Aaret;  og  medens  vi  i  vor  Tid  ere  til- 
bøjelige til  at  lukke  vore  Vinduer,  naar  en  Lirekasse  vil 
forlyste  os,  og  gjærne  give  Penge  til  for  at  faa  Liremanden 
til  snarest  mulig  at  forsvinde,  har  man  den  Gang  været 
inderlig  glad  og  gavmild,  naar  Sangkoret  kom,  hvad  enten 
det  var  de  smaa  Drenge,  Sinkerne,  eller  de  større,  Mester- 
lektianerne,  der  under  Navn  af  »Davidsdegne«  droge  om- 
kring i  Byen  eller  paa  Landet,  hvor  hen  de  ogsaa  udstrakte 
deres  Virksomhed.  Disse  Davidsdegne  (»Davidici«),  der  na- 
turligvis havde  faaet  dette  Navn  fra  Davids  Salmer,  som 
udgjorde  det  væsentligste  af  deres  Repertoire,  dannede  paa 
sine  Steder  et  særeget,  exklusivt  Lav  med  sine  Privilegier 
og  Skikke;  disse  gamle  Drenge  tillode  ikke  nogen  at  blive 
optagen  i  deres  Samfund,  førend  han  havde  gjort  et  Gilde, 
og  desuden  gik  mange  andre  Ting  i  Svang  i  disse  Sang- 
foreninger; der  haves  saaledes  Exempler  paa,  at  de  kun 
bragte  en  Del  af  det  indsamlede  til  Rektoren,  men  svirede 
Resten  op  i  godt  01;  men  blev  sligt  opdaget,  var  vedkom- 
mende om  en  Hals;  saaledes  i  Nykjøbing  paa  Falster,  hvor 
i  Midten  af  det  syttende  Aarhundrede  en  Davidsdegn  Anders 
Kloskov  havde  faaet  det  hæderlige  Tillidshverv  betroet  at  bære 
Bøssen  (eller  »Bækkenet«,  »pelvis«),  hvori  de  indsamlede 
Penge  lagdes;  han  misbrugte  den  ham  viste  Tillid,  i  det 
han  listede  Pinden  ud,  der  var  sat  som  en  Slaa  for  Bøssens 
Velstand,  og  stjal  noget  af  Indholdet;  men  det  blev  opdaget, 
og  han  maatte  lide  en  exemplarisk  Straf,  ligesindede  til 
Skræk  og  Advarsel;    han  blev  dømt  til  at  »staa  Skoleret«, 

Og  efter  at  hver  af  de  andre  Sangere  havde  givet  ham  sex 
Slag,  fik  han  Resten  (hvor  mange  mon?)  af  Rektor  og  for- 
vistes fra  Skolen« ;  flere  lignende  Tilfælde  vilde  kunne  an- 
føres. En  lignende  god  Skilling  er  sikkerlig  ofte  kommen 
i  Bøssen,  naar  Kantoriet  med  Lærerne  i  Spidsen  gave  Sang- 
numre og  øvede  Instrumentalmusik  uden  for  Adelens  og  de 
fornemme  Borgeres  Huse,  Aftenen  førend  et  Bryllup  skulde 
fejres;  men  dette  hørte  snarest  med  til  deres  halvt  gejstlige 
Forretninger  som  (Kirkesangere.  Ganske  betegnende  er  det, 
at  man  ansaa  det  for  nødvendigt  at  indskærpe  Sangerne,  at 
de  skulde  opføre  sig  med  Beskedenhed,  naar  de  om  Aftenen 
gik  omkring  i  Husene  og  syngende  bade  om  en  Almisse. 

Endnu  en  Indtægt  vil  kunne  anføres,  som  tilfaldt  nogle 
af  Disciplene,  dog  vistnok  kun  de  allerfattigste;  disse 
havde  nemlig  den  Pligt  skiftevis  at  være  Tjenere  for  Læ- 
rerne, vække  dem  om  Morgenen,  sige  til,  naar  det  var  Tid 
at  gaa  i  Skolen,  børste  deres  Støvler,  hente  Vand  til  dem 
fra  Gadeposterne  og  i  det  hele  gaa  deres  Byærender;  — 
til  Gjengjæld  fik  de  saa  Kosten  paa  de  Dage. 


IV. 

Legater  og  Bespisning. 

De  fleste  af  Disciplene  vare,  som  oven  for  nævnt, 
fattige;  i  Ribe  Skole  var  der  saaledes  i  1592  ikke  mindre 
end  :-il5  fattige  Disciple,  medens  de  mere  velhavende  Folks 
Sønner  have  udgjort  et  næsten  forsvindende  Antal.  For 
disse  Latinere  i  hundredvis  maatte  der  jo  sørges;  Føde  og 
Klæder  og  Tag  over  Hovedet  maatte  de  jo  da  have;  vi 
have  set,  hvorledes  de  selv  i  en  betydelig  Grad  hjalp  til 
Livets  Ophold;  men  ogsaa  paa  andre  Maader  var  der  serget 
for  Disciplene,  og  maaske  nok  det  omløbende  Tiggeri  hos 
en  Del  mest  havde    sin  Grund  i,    at  de  derved  kom  ind  i 

det  mere  frie  og  ubundne  Liv,  "som  mange  af  Lyst  og  Til- 
bøjelighed hendroges  til.  Det  maa  siges  til  Borgernes  Ære, 
at  de  i  det  hele  taget  vare  rede  til  at  give  Skolebørnene, 
hvad  disse  trængte  til,  baade  naar  de  gik  omkring  med 
Kurven  og  bade  om  Middagsmad,  og  naar,  som  ofte  skete, 
en  eller  flere  fattige  Disciple  fik  baade  aflagte  Klæder  og 
tillige  deres  Kost  fra  de  velhavende  Borgeres  Bord,  —  ikke 
ved  deres  Bord;  thi  de  vare  i  saa  ringe  Agt,  at  de  ikke 
fik  Lov  til  at  spise  sammen  med  Husfaderen  og  Husmoderen, 
man  bag  efter  fik  Maden  sammen  med  Tjenestetyendet,  af 
hvem  de  sikkert  have  maattpt  doje  mange  onde  Ord,  som 
om  de  vare  uberettigede  Snyltegjæster;  efterhaanden  er 
det  vel  blevet  saaledes,  at  Spottegloserne  ere  gledue  mere 
og  mere  af  paa  dem.  Det  var  nødvendigt,  at  den  private 
Godgjørenhed  tog  sig  af  de  trængende  Disciple;  thi  uagtet 
der  lige  fra  Reformationens  Tid,  og  maaske  til  Dels  allerede 
tilforn,  var  henlagt  visse  Legater  til  Skolerne,  og  nogle  Di- 
sciple i  en  Del  Skoler  havde  fri  Bolig  i  dertil  indrettede 
Lokaler,  og  fik  Vadmel  til  Klæder  samt  Træsko  og  Skind- 
strømper sammen  med  Byens  andre  fattige,  og  ligeledes 
Kosten  paa  Klosteret  eller  i  Hospitalet  eller  i  Slottets 
Borgestue  sammen  med  Tjenerskabet,  og  det  enkelte  Steder 
var  paalagt  Kannikerne  ved  Domkirken  at  give  Kosten  til 
nogle  Disciple  som  Erstatning  for  det  dem  tilstaaede  Ka- 
nonikat,  —  var  det  dog  de  færreste,  der  vare  saa  godt  af- 
lagte, at  deres  Stilling  kunde  vække  de  andre  Disciples 
Misundelse.  Det  var  kun  et  meget  begrænset  Antal  (ofte 
indskrænket  til  tolv,  dog  i  Slagelse  tyve,  i  Aarhus  fire  og 
tyve,  i  RoskiMe  tredive),  som  paa  den  Maade  bespistes,  og 
lystelige  Maal tider  har  det  næppe  været,  saa  vidt  vi  kunne 
skjøune  efter  de  Reglementer,  der  fra  flere  Skoler  ere  os 
levnede,  ligesom  Spisesedlerne  kjendes  fra  nogle  af  disse 
Beværtninger;  vi  finde  den  katholske  Sondring  mellem  Kjed- 
dage  og  Fiskedage  nøje  overholdt.  Saaledes  gaves  i  en 
Skole  til  disse  begunstigede  Disciple:    om   Søndagen,   Tirs- 

dagen  Og  Torsdao^en  til  Middag  Klokken  ti  om  Formiddagen: 
Flæsk,  tre  Stykker  røget  Kjød,  Kaal  og  Oxekjed  aied  Sauce, 
til  Aftensmad  Klokken  fem  en  Side  Flæsk,  tre  Stykker 
røget  Kjød,  en  Svineryg  og  Kaal;  Ugens  fire  andre  Dage 
gaves  til  Middag  to  Retter  Fisk  og  Sødgrød,  til  Aften  lige- 
ledes Fisk  og  Grød;  til  hvert  Maaltid  fik  enhver  desuden 
en  Potte  Øl;  man  skulde  ellers  mene,  at  det  vilde  være 
rimeligere  at  foretage  en  noget  ligeligere  Fordeling  af  Kjød- 
maden  og  Fiskeretterne.  For  uden  disse  enkelte  Disciple 
gaves  Kosten  ogsaa  til  Lærerne,  der  da  skulde  føre  Tilsynet 
med,  at  alt  gik  sømmelig  til  ved  Bordet;  men  ikke  altid 
vare  de  Disciple,  der  fik  Kost,  lige  begunstigede,  i  det 
nogle  kun  fik  halv  Kost.  kun  ét  Maaltid  daglig  (det  minder 
om  at  »abonnere  paa  en  halv  Plads«  i  Theatret),  men  da 
rimeligvis  have  taget  saa  forsvarlig  til  sig,  naar  Maaltidet 
skulde  forslaa  for  et  helt  Døgn,  at  Exspektanterne  næppe 
have  faaet  noget;  der  var  en  saadan  Reserve  af  Disciple, 
som  først  maatte  komme  til  Bordet,  naar  de  egentlige 
Alumner  vare  færdige  med  deres  Maaltid,  og  da  nøjes  med 
Levningerne;  en  af  dem  var  paa  en  Maade  Repræsentant 
for  dem  alle;  medens  de  andre  Exspektanter  maatte  staa  og 
vente,  havde  han,  »Deputator«,  som  hans  Titel  var,  det 
Hverv  at  staa  ved  Bordet  og  passe  paa,  at  Kostgængerne 
ikke  stak  Levningerne  til  sig,  men  smukt  lagde  dem  til- 
bage i  Fadet;  naar  da  de  privilegerede  vare  mætte,  maatte 
han  først  tage  en  Portion  til  sig  og  derpaa  uddele,  hvad  der 
var  tilovers  til  de  længselsfuldt  ventende.  En  saadan  fri 
Bespisning  vilde  jo  være  en  sand  Velgjerning  for  de  Disciple, 
i  hvis  Lod  den  faldt,  dersom  der  ikke  mangen  Gang  var 
uheldige  Omstændigheder  til  Stede  ved  Maden,  som  der 
klagedes  over  var  slet  tillavet,  ikke  rigelig  nok  og  urenlig, 
saaledes  Fisken,  der  ofte  var  saa  daarlig,  at  Disciplene 
»lugtede  den,  før  de  saae  den« ;  Skolernes  Tilsynsmænd 
maatte  træde  til  og  paaminde  Spisemestrene  om  at  levere 
sund     og    tilstrækkelig    Mad;     den    fynske    Biskop    Hans 

Mikkelsen,  der,  som  vi  oven  for  flere  Steder  have  set,  var 
ivrig  for  de  forskjellige  Grene  af  Skolevæsenet  i  sit  Stift, 
beskriver  i  sin  Dagbog  det  uheldige  Resultat  af  en  Visitats, 
han  1629  foretog  over  Maden,  der  gaves  Disciplene  i  Odense: 
»Sildene  vare  overordentlig  smaa,  Øllet  tyndt  og  Brødet 
slet  bagt.«  Dog  hvor  sultne  end  Disciplene  kunde  være, 
har  der  dog  været  adskilligt,  som  gjorde,  at  de  næppe 
la^ngtes  synderlig  efter  Bordets  Glæder;  alene  den  Om- 
stændighed, at  de  ulykkelige  Drenge  ved  Bordet  ikke  maatte 
mæle  et  Ord  undtagen  paa  Latin,  kunde  nok  betage  dem 
Madlysten;  og  tie  stille  maatte  de  heller  ikke,  »de  skulde«, 
fordredes  der  udtrykkelig,  »fere  nyttige  og  behagelige  Sam- 
taler«; at  Samtalerne  skulde  være  anstændige,  var  et  Paa- 
læg,  vi  maa  finde  ganske  i  sin  Orden;  at  Disciplene  netop 
kunde  forudsættes  at  have  Lyst  til  at  fere  Samtaler  af 
modsat  Art,  ses  af,  at  der  i  en  Skoles  Love  var  udtrykkeligt 
Forbud  mod  »Kjærlighedshistorier  samt  utugtig  og  uhøvisk 
Snak.«  Vi  skulle  her  anføre  et  Uddrag  af  en  af  disse 
Skolelove,  saa  vidt  Spisningen  angaar:  »For  vild  Skraalen 
og  umaadelig  Latter  maatte  man  vel  vogte  sig;  ingen 
maatte  indfinde  sig  ved  Bordet  med  utoede  Hænder;  enhver 
skulde  medbringe  sin  egen  Kniv  og  altid  holde  den  ren 
(Gafler  kj endte  man  jo  ikke,  man  brugte  Fingrene).  Ingen 
maatte  hælde  sig  ud  over  Maden  »som  et  Svin«  eller  lægge 
Albuerne  paa  Bordet;  ingen  maatte  lange  til  Fadet,  før 
Raden  kom  til  ham ;  enhver  skulde  tage  det  Stykke,  der 
var  ham  nærmest,  og  ingen  maatte  drikke  med  Maden  i 
Munden;  ingen  maatte  komme  drukken  til  Maaltidet.«  For 
alle  disse  Forseelser  var  der  sat  Pengebøder,  Fortabelse  af 
Kosten  for  kortere  eller  længere  Tid  eller  korporlige  Rev- 
selser; man  skulde  ellers  synes,  det  var  underligt  og  una- 
turligt at  fordre  Pengemulkter  for  Forseelser,  der  vare  be- 
gaaede  af  de  fattige  Disciple;  det  vilde  snarest  være  som 
at  »plukke  Haar  af  den  skallede.«  Ved  Bordet  viser  sig 
stadig  Skolens  latinske  og  theologiske  Karakter;  det  hedder 

i  Lovene:  »Ved  begge  Maaltider  skulle  Disciplene  skiftevis 
oplæse  et  Kapitel  af  Bibelen,  om  Middagen  af  det:  gamle, 
om  Aftenen  af  det  ny  Testament;  desuden  skal  der  ved 
hvert  Maaltid  fremsiges  noget  paa  Latin,  Græsk  eller  He- 
braisk, f.  Ex.  theologiske  Definitioner  og  Sentenser  eller 
hele  Kapitler  af  en  Dogmatik,  efter  som  det  bliver  Disci- 
plene foresat  af  Rektoren  eller  den  øverste  Horer.  Endvidere 
skal  der  holdes  Disputere-Øvelser,  og  hver  Søndag  Middag 
skal  en  af  Kostgængerne  efter  Maaltidet  oplæse  en  om- 
hyggelig udarbejdet  Tale,  enten  i  bunden  eller  i  ubunden 
Stil;  ingen  af  de  andre  maa  gaa  sin  Vej,  før  Oplæsningen 
er  endt«;  de  skulde  holde  Pinen  udi  Kostgængerne  skulde 
skiftes  til  at  læse  til  Bords  og  fra  Bords,  enten  paa  Latin 
eller  Græsk;  efter  Maaltidet  fulgte  en  lang  Bon  med  Tak- 
sigelse for  alle  de  af  Gud  hidtil  modtagne  Velgjerninger 
og  Begjæring  om,  at  han  fremdeles  vilde  beskjærme  Staten 
og  Kirken,  at  han  vilde  »tilbagedrive  Djævelen  og  onde 
Menneskers  rasende  Paafund  saa  vel  som  Tyrkernes,  Mosko- 
viternes  og  alle  barbariske  Folkefærds  Vold  og  Grumhed«; 
til  Slutning  blev  der  bedet  for  Kongen  og  Dronningen  samt 
Kongehusets  øvrige  Medlemmer,  for  Kansleren,  Kigsraadet, 
Biskoppen,  Domkapitlet,  Stiftets  Præster,  Byens  Magistrat 
og  Skolen. 

Denne  hele  Naturalforplejning  var  forbunden  med  saa 
mange  Ulemper  og  Ubehageligheder,  at  det  vistnok  blev 
hilset  med  udelt  Glæde  fra  alle  Sider,    da  den  forandredes 

bejren  ved  Blenheim  og  nogle  ukloge  Skridt  fra  To- 
nernes Side  sikrede  i  nogen  Tid  Whiggerne  Magten; 
Hertuginden  benyttede  sig  deraf  til  at  omgive  Dronningen 
med  sine  politiske  Venner,  saa  at  det  snart  sagdes,  at 
Englaud  kun  tilhørte  en  eneste  Familie.  Uheldigvis  havde 
Lady  Mariborough  uden  at  ane  det  selv  indført  Fjender  i 
Fæstningen;  den  farligste  iblandt  dem,  den,  som  senere 
skulde  volde  hendes  Nederlag,  var  Statssekretær  Harley, 
senere  Greve  af  Oxford.  En  Historieskriver  kalder  ham 
»den  mest  troløse  af  alle  politiske  Æventyrere«,  men  han 
var  tillige  den  mest  indsmigrende,  den  behændigste  og  for- 
stod 'at  drage  den  størst  mulige  Fordel  af  sin  Aand,  sine 
Talenter  og  sin  Evne  [til  at  behage.  I  højeste  Grad  ær- 
gjerrig  og  falsk  havde  han  vundet  Mariborough  og  Godol- 
phin,  der  troede  i  ham  at  finde  en  maadeholden  Karakter 
ligesom  deres  egen  fog  i  Tillid  til  hans  Forsikringer  om 
Hengivenhed  havde  givet  ham  Sæde  i  Ministeriet.  Hertug- 
indens skarpere  Blik  havde  ikke  længe  ladet  sig  blænde  med 

Hensyn  til  hans  sande  Karakter,  og  med  sin  sædvanlige 
Aabenhed  havde  hun  vist  ham,  at  han  var  gjennemskuet. 
Harley  opdagede  hurtig,  at  Dronningen  var  kjed  af  sin  Ven- 
indes Fordringer  og  Formaninger,  indsaa  med  Lethed,  at 
han  kunde  drage  Fordel  deraf  og  søgte  en  Forbundsfælle 
blandt  Dronningens  nærmeste  Omgivelser.  Det  blev  Her- 
tuginden selv,  som  skaffede  ham  en;  men  her  kunne  vi 
ikke  gjøre  bedre  end  at  lade  hende  selv  fortælle. 

»En  Dame  af  mit  Bekjendtskab  kom  en  Dag  for  at 
besøge  mig  og  sagde:  »Jeg  er  vis  paa,  at  De  ikke  véd  af, 
at  De  har  trængende  Slægtninge,«  og  hun  talte  derpaa  til 
mig  om  Familien  Hill.  Jeg  svarede,  at  jeg  aldrig  havde 
hørt  dem  nævne.  Min  Bedstefader,  Sir  John  Jennings, 
havde  haft  to  og  tyve  Bern,  saa  at  hans  Formue  paa 
100000  Pund  var  bleven  udstykket  i  smaa  Stumper.  En 
Søster  til  min  Fader  havde  ægtet  en  Kjøbmand  Hill,  som 
var  bleven  ruineret;  men  alt  det  var  sket,  fer  jeg  blev  født, 
og  jeg  anede  det  ikke  før  den  omtalte  Dames  Besøg.  Jeg 
gav  min  Veninde  ti  Guineer  som  øjeblikkelig  Hjælp  og 
lovede  at  tænke  paa  dem.  Jeg  understøttede  Mrs.  Hill,  og 
da  hun  døde,  efterladende  fire  Børn,  tog  jeg  den  ældste 
Datter  Abigail,  der  allerede  var  en  voxen  Pige,  til  mig; 
hun  levede  i  Saint-Albans  med  mine  Børn  og  blev  behandlet, 
som  om  hun  havde  været  min  Søster.  Det  var  før  Dron- 
ningens Tronbestigelse ;  en  af  hendes  Kammerjomfruer  døde, 
og  det  lykkedes  mig  at  opnaa  den  Plads  til  Abigail.  Den 
anden  Soster  anbragte  jeg  hos  den  lille  Hertug  af  Glocester 
med  en  Løn  af  200  Pund.  Jeg  fik  den  ældste  Broder  ind 
i  Toldvæsenet  mod  en  Kavtion  paa  2000  Pund;  den  yngste 
gjorde  jeg  til  Page  hos  Prinsen  af  Danmark,  og  senere 
gjorde  Hertugen  ham  til  sin  Adjutant  for  at  behage  mig, 
skjønt  han  sagde,  at  Jack  Hill  ikke  duede,  og  Tiden  viste, 
at  han  havde  Ket.  Masham,  der  æggede  Abigail,  blev  ved 
min  Indflydelse  først  Page  og  senere  Hof  kavaler  hos  Prinsen, 
og  hvad  hans  Hustru  angaar,  da  havde  jeg  altid  været  saa 

god  imod  hende  og  aldrig  krænket  hende  i  nogen  Retning, 
at  jeg  længe  ikke  kunde  beslutte  mig  til  al  anse  hende  for 
andet  end  min  oprigtige  Veninde.  Jeg  glædede  mig  over 
den  Yndest,  Dronningen  viste  hende;  vel  mærkede  jeg  efter- 
haanden,  at  hun  undgik  mig  og  viste  sig  mere  tilbageholden 
imod  mig;  men  jeg  ansaa  hendes  naturlige  Gnavenhed  for 
at  være  Grunden  hertil  og  lagde  ikke  videre  Vægt  derpaa.« 

Hun  tog  fejl;  den  unge  Kammerjomfru,  der  var  smidig, 
lumsk,  ydmyg  og  begjærlig,  blev  et  uvurderligt  Redskab  i 
Harleys  Hænder.  Hvem  véd  ikke,  hvilken  uhyre  Indflydelse 
underordnede  Personer,  der  ved  deres  Tjeneste  komme  i 
stadig  og  fortrolig  Beroring  med  deres  Herskab,  kunne  faa 
over  disse,  naar  de  ere  af  en  svag  og  indskrænket  Karakter? 
Ganske  vist  havde  Dronning  Anna  elsket  »sin  tilbedte  Mrs. 
Freeman«  højt,  og  saa  længe  hun  i  Egenskab  af  eventuel 
Tronarving  havde  været  temmelig  afhængig  af  en  ildesindet 
Regering,  havde  hun  været  glad  ved  at  støtte  sig  til  sin 
Venindes  oprigtige  Hengivenhed  og  energiske  Viljeskraft; 
men  nu,  da  hun  var  Dronning,  holdt  hun  ikke  af  »ikke  at 
være  det  for  Alvor«,  som  Harley  sagde  til  hende,  og  saa 
snart  hun  fandt  nogen,  der  villig  laante  Øre  til  hendes 
Klager,  begyndte  hun  hemmelig,  lumsk  som  en  oprørsk 
Slavinde,  at  forberede  sig  paa  at  afkaste  Aaget.  Træt  af 
Stridigheder,  Forestillinger,  evige  Disputer  om  de  store 
politiske  og  religiøse  Spørgsmaal,  der  satte  hele  England  i 
Bevægelse,  fandt  hun  stort  Behag  i  sine  nye  Venners  sød- 
ladne Underdanighed,  fuldstændige  Samstemning  i  alle  hendes 
Meninger  og  deltagende  Taalmodighed.  Hertuginden  var 
den  sidste  til  at  lægge  Mærke  til  Abigails  tiltagende  Ind- 
flydelse og  mindedes  først  senere  »hendes  tilbageholdne 
Væsen,  den  Umage,  hun  gjorde  sig  for  at  undgaa  lange 
Samtaler,  hendes  Afslag  om  at  ledsage  hende,  og  hendes 
Kunstgreb  for  at  skjule  sin  Indflydelse  over  Dronningen«. 

Mariborough   havde  nylig  vundet  Sejren    ved  Ramillies 
(170B),    som  berøvede  Ludvig  XIV.  de   spanske  Nederlande 

Og  lettede  Unionen  mellem  England  og  Skotland.  Whig- 
gerne triumferede  atter;  Greven  af  Sundeiland,  Hertugindens 
Svigersøn,  var  bleven  udnævnt  til  Statssekretær  i  Steden 
for  en  Ven  af  Harley,  Parlamentet  havde  vedtaget  nye  Tak- 
sigelser og  nye  Belønninger  til  Sejrherren,  og  Lady  Mari- 
borough kunde  tro  sig  fuldstændig  sikker.  Overlæsset  med 
vigtige  Forretninger  overlod  den  stolte  Vicedronning  gjærne 
sin  Stillings  lavere  Pligter  til  sin  Protegé  Abigail,  da  hun 
i  Sommeren  1707  pludselig  fik  at  vide,  at  hendes  Slægtning 
havde  ægtet  Masham,  Hofkavaler  hos  Prinsen  af  Danmark. 
Hertuginden  blev  meget  forbavset  over,  at  Abigail,  for 
hvem  hun  havde  været  som  en  Moder,  havde  holdt  hende 
uden  for  denne  Begivenhed;  hun  kunde  næppe  tro  derpaa 
og  spurgte  hende  med  sin  sædvanlige  Oprigtighed  om  Sand- 
heden. Mrs.  Masham  maatte  da  tilstaa,  at  det  virkelig  for- 
holdt sig  saaledes,  men  undskyldte  sig  paa  bedste  Maade; 
Hertuginden,  som  endnu  var  blind  for  Tingenes  sande  Til- 
stand, tilgav  hende  og  tilbød  i  sin  Uskyldighed  at  under- 
rette Dronningen  derom.  Man  kan  tænke  sig  hendes  Vrede, 
da  hun  opdagede,  først  at  Hds.  Majestæt  allerede  vidste 
Besked  med  Brylluppet,  og  senere,  at  hun  endogsaa  havde 
været  tilstede  derved.  Lady  Mariborough  beklagede  sig  til 
Dronningen,  som  svarede,  at  hun  var  den  samme  som  altid, 
og  tilføjede:  »Jeg  har  sagt  hende  hundrede  Gange,  at  hun 
skulde  tale  til  Dem  om  sit  Bryllup,  men  hun  vilde  ikke.« 
Hertuginden  raadførte  sig  med  Godolphin  og  Mariborough, 
der  søgte  at  berolige  hende  og  raadede  hende  til  Forsig- 
tighed og  til  at  vise  Dronningen  Ærbødighed.  Generalen 
og  Ministeren  troede  i  Begyndelsen,  at  det  kun  var  Kvinde- 
kjævlerier  og  fandt  dot  hele  temmelig  kjedsommeligt;  men 
da  de  opdagede  Harleya  farlige  Rænker,  hans  Forsøg  paa 
at  sætte  Splid  mellem  Whiggerne  ved  at  forestille  dem,  at 
det  var  et  Angreb  paa  Konstitutionen,  at  al  Magten  var  i 
Hænderne  paa  én  Familie  (Godolphins  ældste  Søn  havde 
ægtet  en  Datter  af  Mariborough),   bleve  de  urolige.     »Hvis 

du«,  skrev  Mariborough  til  sin  Hustru,  »er  sikker  paa  alt, 
hvad  du  siger  om  Dronningens  Forhold  til  Masham  og 
Harley,  er  jeg  af  den  Mening,  at  vi  skulle  give  Hds.  Maje- 
stæt endnu  engang  et  godt  Raad,  og  hvis  det  mislykkes, 
lade  det  gaa,  som  det  vil.  Lad  Mr.  Harley  og  Mrs.  Mas- 
ham overtage  det  hele,  det  er  altid  bedre  for  os  end  en 
stadig  Kamp.« 

Saa  hurtig  kunde  Sagerne  imidlertid  ikke  gaa;  Dron- 
ningen manglede  Mod  og  Ærlighed  til  aabent  at  bryde  med 
sin  fordums  Veninde,  sit  Ministerium  og  sin  Overgeneral. 
I  fem  eller  sex  Aar  endnu  varede  denne  Tragikomedie, 
hvori  Dronningen  og  hendes  nye  Favoriter  spillede  en  lige 
saa  foragtelig  som  odiøs  Rolle,  medens  hendes  gamle  Tjenere 
maatte  deje  al  den  Harme  og  Smerte,  der  er  en  Følge  af 
krænket  Stolthed,  miskjendte  Tjenester  og  skuffede  Forbaab- 
ninger.  Da  Dronningen  erfarede  Godolphins  og  Mariboroughs 
Hensigter,  blev  hun  bange  og  skrev  til  Hertuginden  i  utro- 
lig ydmyge  Udtryk.  Store  Scener  paafulgte;  først  et  Møde 
med  Dronningen,  hvor  denne  til  Svar  paa  alle  Hertugindens 
Bebrejdelser  stadig  kun  gjentog  de  samme  Ord:  »De  gjør 
den  stakkels  Masham  Uret;  det  er  rimeligt,  at  hun  und- 
gaar  Dem,  da  hun  véd,  at  De  er  vred  paa  hende.«  Derpaa 
en  Sammenkomst  med  den  »stakkels  Masham«,  som  Lady 
Mariborough  maatte  vente  paa  i  tolv  Dage!  Endelig  kom 
den  lille  Kammerjomfru  med  sin  hyklerske  blide  Mine  og 
forsikrede  i  en  nedladende  Tone  og  med  slet  skjult  Triumf 
sin  frygtelige  Sla^gtning,  »at  Dronningen  altid  havde  holdt 
meget  af  hende  og  sikkert  vilde  vedblive  at  vise  hende 
Godhed«.  Den  stolte  »Dronning  Sarah«  protegeret  af 
Abigail!  »Jeg  blev  stum  af  Forbavselse  derover,«  tilstaar 
Hertuginden  oprigtig;  i  nogen  Tid  trak  hun  sig  tilbage  i 
sine  Pavluner,  det  vil  sige  til  Windsor,  hvor  hun  havde 
Bolig  som  Bestyrer  af  Godset.  Ved  at  se  hendes  Mod- 
standere have  frie  Hænder  bleve  hendes  Venner  urolige  og 
bønfaldt  hende   om   endnu  engang  at  ofre  sig  for  sit  Parti. 

o* 

Lady  Cowper,  den  berømte  Kanslers  Hustru,  som  har  efter- 
ladt en  meget  interessant  Dagbog,  skrev  til  hende:  »Jeg 
er  ligesom  alle  vore  andre  Venner  meget  urolig  over  Deres 
lange  Ophold  i  Windsor.  Vi  savne  i  hej  Grad  vor  gode 
Talsmand  hos  Dronningen,  da  vor  Frelse  afhænger  af,  hvor 
vidt  hun  bliver  godt  raadet,  og  det  er  bekjendt,  at  De 
altid  har  været  de  gode  Princippers  Støtte.  Jeg  beder  Dem, 
forlad  Deres  behagelige  Hvilested  og  kom!  Det  offentlige 
Vel  kalder  Dem;  kom,  bring  Deres  Fjender  i  Forvirring, 
og  vfs  dem,  at  vi  skylde  Hertugen  af  Mariborough  saa  vel 
vor  indre  som  vor  ydre  Sikkerhed.« 

Prinsen  af  Danmark  vedblev  at  ynde  Hertuginden ;  han 
misbilligede  Favori  ternes  Rænkespil  og  deres  lange  natlige 
Samtaler  med  Dronningen. 

Uforudsete  Omstændigheder  bragte  atter  Ministeriets, 
Whiggernes  og  Lady  Mariboroughs  Haab  til  at  stige;  det 
rygtedes,  at  Frankrig  gjorde  Forberedelser  til  en  Landgang 
i  Skotland  med  det  Formaal  at  sætte  Prætendenten  paa 
Tronen,  og  samtidig  opdagedes  en  hemmelig  Brevvexling 
mellem  en  Skriver  hos  Harley  og  Ludvig  XIV.'s  Agenter. 
Dronningen  vilde  nok  have,  at  hendes  Broder  skulde  blive 
hendes  Efterfølger,  men  ikke  at  han  skulde  fortrænge 
hende;  hun  gik  ind  paa  at  fjærne  Harley,  skjent  hun 
troede  ham  uskyldig,  erklærede  i  Parlamentet,  at  Whiggerne 
vare  hendes  bedste  Støtter,  og  tilskrev  Mariborough  et  sær- 
deles kjærligt  Brev,  hvori  hun  tilbød  ham  Forsædet  i  Raadet 
og  underskrev  sig:  Deres  ydm3'ge  Tjenerinde.  Han  afslog 
Tilbudet  og  sagde,  at  det  var  ham  nok  at  tjene  sin  Dron- 
ning i  Hæren.  Den  gode  Forstaaelse  varede  lige  saa  længe 
som  Hds.  Majestæts  Skræk;  men  saa  snart  hun  var  bleven 
beroliget,  optog  hun  atter  sin  Omgang  med  Harley,  hvis 
underholdende  Konversation  var  bleven  hende  uundværlig. 
»For  hemmelig  at  kunne  nyde  godt  af  hans  Sladder,«  siger 
Hertuginden  harmfuld,  »tilbragte  hun  hele  Sommertiden  i 
sit   lille  Hus   i  Windsor,    hvor    den    stakkels    Prins    næppe 

kunde  trække  Vejret,  da  der  var  saa  hedt  som  i  en  Bager- 
ovn; men  det  blev  udgivet  for  at  være  køligt,  fordi  Mrs. 
Masham  kunde  føre  hvem  hun  vilde  ind  gjennem  Haven, 
uden  at  nogen  saae  dem.« 

Dronningens  Mod  voxede;  hun  behandlede  Lady  Mari- 
borough kort  og  koldt,  besvarede  ikke  hendes  Breve,  nægtede 
hende  Avdiens  og  tog  intet  Hensyn  til  hendes  energiske 
Forestillinger.  Ganske  vist  var  Tonen  i  Hertugindens  Breve 
ikke  egnet  til  at  formilde  den  kongelige  Oprørerske.  »Jeg 
véd,«  skrev  hun  til  hende,  »at  Mrs.  Morley  mener  det  godt; 
men  intet  behager  hende  saa  meget  som  Folks  Kunstgreb, 
hvis  Talent  i  den  Retning  vi  kjende;  jeg  ønsker  af  ganske 
Hjærte,  at  hun  maa  indse,  hvem  der  er  hendes  sande 
Venner,  før  hun  kommer  til  at  lide  for  sin  Blindhed.«  Naar 
Mrs.  Freeman  skrev  til  Mrs.  Morley  som  til  sin  Veninde, 
var  det  hende  umuligt  at  sige  et  eneste  Ord,  som  hun  ikke 
mente,  og  hun  spurgte  Dronningen  videre,  hvor  hun  vilde 
hen;«  om  hun  havde  Lyst  til  en  Dag  at  give  Afkald  paa 
Tronen?  Hvorfor  vilde  hun  gjore  sig  saa  megen  Umage 
for  at  danne  et  ubetydeligt  Parti,  som  vilde  hæve  denne 
Kvinde  til  Skyerne,  der  fortjente  at  blive  styrtet  der  fra 
med  Skjændsel  efter  fjorten  Dages  Forløb.«  Det  var  at 
drive  sin  Oprigtighed  vel  vidt;  Hertuginden  viser  sig  mere 
til  sin  Fordel  i  andre  Breve,  hvor  hun  appellerer  til  mere 
ophøjede  Følelser  og  behandler  Statssager  med  en  Over- 
legenhed, som  forklarer  den  Betydning,  der  tillagdes  hende 
af  hendes  Partis  største  Mænd.  Biskoppen  af  Chichester 
skrev  til  hende,  efter  at  hun  var  falden  i  Unaade :  »Det  Brev, 
Deres  Naade  har  gjort  mig  den  Ære  at  tilskrive  mig, 
glimrer  i  den  Grad  af  Skarpsindighed,  Indsigt  i  Statssager, 
Oprigtighed  og  en  dyb  Følelse  for  Friheden  og  det  oifent- 
lige  Vel,   at  jeg  aldrig  har  læst  noget,  der  har  glædet  mig 

mere. At  en  Kvinde,  som  er  opvoxet  ved  et  fordærvet 

og  despotisk  Hof,    som   har  været   enemægtig  ved  et  andet 
Hof  og  altid  udsat  for  Smiger  og  Fristelser  af  enhver  Art, 

til  Trods  for  alt  dette  og  til  Trods  for  den  uværdige  Be- 
handling, hun  og  hendes  Venner  have  maattet  lide,  er 
bleven  sine  Principper  saa  tro,  det  er  virkelig  sjældent  og 
indgyder  mig  mere  Beundring  og  Agtelse,  end  jeg  kan 
sige.  De  var  født  til  at  være  Dronningens  Skytsaand,  og 
nu  vil  hun  gaa  til  Grunde,  da  hendes  tro  Tjenere  have 
forladt  hende.« 

Uheldigvis  forstod  Hertuginden  ikke  at  kæmpe  med 
Ro  og  Snildhed;  hun  gik  aabent  til  Værks,  angreb  dristig 
og  forsvarede  sig  haardnakket  og  var  fuldstændig  fremmed 
for  de  snedige  Paafund,  de  Udflugter  og  de  foregivne  For- 
soningsforsøg ,  som  vare  de  andres  bedste  Vaaben;  hun 
lagde  aldrig  Skjul  paa  sin  Foragt  for  Tosser  og  Slyngler 
og  skaffede  sig  herved  mange  Fjender  paa  Halsen.  Den 
mere  snedige,  man  kunde  gjærne  sige  den  mere  trolose 
Horace  V^alpole  har  bedømt  hendes  Karriere  som  tre- 
sindstyve Aars  Anmasselse.  Ganske  vist  havde  hun 
alt  for  meget  af  denne  Tilbøjelighed,  der  desuden  blev  ud- 
viklet først  ved  hendes  næsten  kongelige  Magt  og  senere 
ved  den  heftige  Kamp,  hun  maatte  føre  mod  sine  samvittig- 
hedsløse Fjender.  Den  ovennævnte  Biskop  af  Chichester, 
der  tidligere  havde  været  Kapellan  hos  Hertugen,  vedblev 
altid  at  være  Hertuginden  hengiven;  i  Anledning  af  en 
Uenighed  med  Robert  Walpole  skrev  han  en  Dag  en  For- 
maningstale til  hende,  der  gjør  ham  og  hende  lige  megen 
Ære.  Efter  at  have  diskuteret  Spergsmaalet  og  ydet  Her- 
tugindens udmærkede  Egenskaber  Retfærdighed,  tilføjede 
han:  »Det  gjør  mig  ondt  at  se  Pletter  i  en  saa  smuk 
Natur.  Ugrundede  Mistanker,  heftige  Vredesudbrud,  en 
grænseløs  Frihed  i  de  Bebrejdelser,  De  henvender  lige  saa 
vel  til  Prinsen  som  til  de  simpleste  Folk,  og  det  ganske 
aabenlyst  selv  i  Deres  Tjenestefolks  Paaher,  se  det  er 
Deres  Fejl,  og  det  er  farlige  Fejl;  de  formindske  Deres 
Indflydelse  og  skaffe  Dem  Fjender.«  Den  gode  Biskop  ved- 
blev   paa  samme   Maade    flere    Sider   igjennem    »med    den 

største  Agtelse  og  Respekt«.  Blev  Hertuginden  fornærmet 
derover?  Paa  ingen  Maade;  hendes  i  Grunden  ædle  Natur 
forstod  at  skatte  ærligt  Venskab.  Hun  svarede  saaledes: 
»Jeg  har  modtaget  Deres  Brev  af  26de  Avgust  og  takker 
Dem  ubeskrivelig  for  det.  Jeg  har  læst  Montaigne,  og  jeg 
husker,  at  han  etsteds  siger  noget  om,  at  man  ikke  kan 
give  et  større  Bevis  paa  Venskab  end  ved  at  udsætte  sig 
for  at  paadrage  sig  sin  Vens  Vrede  for  at  tjene  ham.  Jeg 
er  ganske  enig  med  ham,  i  den  Retning  vil  jeg  efterligne 
Deres  Veninde  D  i  (hendes  Datterdatter,  Lady  Diana  Spencer, 
som  var  hendes  Yndling),  der,  naar  jeg  beder  hende  tilgive 
mig,    at  jeg    formaner    hende  til  hendes  eget   bedste,    altid 

svarer,  at  hun  har  mig  endim  kjærere  derfor. Jeg  er 

ikke  saa  blind,  at  jeg  ikke  skulde  vide,  at  jeg  har  mange 
Fejl!« 

Saaledes  udtrykte  Lady  Mariborough  sig  i  1726  i  en 
Alder  af  66  Aar,  da  tusende  Krænkelser  havde  forbitret 
hendes  Sind.  Lad  os  vende  tilbage  til  1708,  da  Prinsen  af 
Danmarks  Død  hidførte  en  midlertidig  Forsoning  mellem 
Dronningen  og  hendes  tidligere  Yndling.  Denne  har  givet 
en  Beretning  derom,  som  er  alt  for  karakteristisk  til  at 
kunne  forbigaas;  det  er  »Krønniker  fra  Bagtrappen«,  som 
Horace  Walpole  med  Foragt  udtrykte  sig,  skjønt  han  selv 
sjælden  skrev  andet;  men  hvem  kjender  ikke  den  Ind- 
flydelse, som  denne  Side  af  Historien  har  paa  den  offentlige 
Historie  ? 

Hertuginden  havde  opholdt  sig  nogle  Uger  i  Windsor, 
da  hun  tik  at  vide,  at  Prinsens  Tiistand  var  i  høj  Grad 
foruroligende;  hun  forglemte  øjeblikkelig  sine  personlige 
Forurettelser  over  sin  Herskerindes  Sorg,  og  skjønt  hun  ved 
deres  sidste  Møde  var  bleven  behandlet  paa  en  næsten  utro- 
lig Maade,  tog  hun  dog  samme  Nat  til  London  og  tilbød 
Dronningen  sin  Tjeneste.  »Jeg  blev  indladt«,  skriver  hun, 
»og  var  til  Stede  ved  Prinsens  Dødsleje.  Jeg  førte  Dron- 
ningen  ind    i   hendes  Kabinet   i  Kensington;    dér    knælede 

jeg  ned  foran  hende  og  sagde  alt,  hvad  der  kunde  komme 
fra  Hjærtet  af  en  tro  Tjenerinde,  som  hun  havde  sagt,  at 
hun  elskede  saa  højt.  Hun  lod  ikke  til  at  skjænke  mig 
nogen  Opmærksomhed,  hun  vred  sine  Hænder  og  var  meget 
bedrevet.  Efter  at  have  sagt  alt,  hvad  jeg  kunde  finde  paa 
for  at  trøste  hende,  blev  jeg  nogen  Tid  liggende  paa  Knæ, 
og  dfcrpaa  bad  jeg  hende  at  tage  til  St.  James;  hun  svarede, 
at  hun  vilde  blive,  hvor  hun  var.  Blive  i  dette  sørgelige 
Hus!  Jeg  sagde  hende,  at  derom  kunde  der  ikke  være 
Tale  og  fremførte  alle  optænkelige  Grunde  for  at  overtale 
hende,  men  forgjæves,  hun  vilde  blive  i  Kensington.  Det 
faldt  mig  ind,  at  hendes  Modstand  maaske  skrev  sig  fra, 
at  hun  frygtede  for  at  komme  til  at  savne  Mrs.  Mashams 
Selskab;  uden  at  lade  mig  mærke  dermed,  sagde  jeg  til 
hende,  at  hun  ikke  kunde  blive  i  samme  Hus  som  Liget, 
og  at  hvis  hun  tog  til  St.  James,  vilde  hun  ikke  være  nødt 
til  at  modtage  andre,  end  hvem  hun  havde  Lyst  til  at  se. 
Jeg  kunde  se  paa  hendes  Ansigt,  at  dette  tiltalte  hende, 
og  jeg  tilføjede,  at  hun  kunde  tage  bort  i  min  Vogn  med 
nedrullede  Gardiner  uden  at  blive  set.  Hun  gik  ind  derpaa 
og  forlod  Værelset    for  at  give  Ordrer  om  sine  Hunde  og 

sit  Pengeskrin. Da  vi  kom   til  St.  James,    førte  jeg 

hende  ind  i  hendes  grønne  Kabinet  og  bed  hende  Bouillon; 
kort  efter  spiste  hun  til  Middag  med  god  Appetit,  og  om 
Aftenen  fandt  jeg  hende  atter  ved  Bordet.«  Et  andet  Sted 
skriver  Hertuginden:  »Hvor  stor  hendes  Sorg  end  var,  var 
hendes  Mave  dog  endnu  større,  thi  hun  indtog  tre  solide 
Maaltider  samme  Dag,  Prinsen  var  død.  Masham  var  hos 
hende,  men  saa  snart  hun  saae  mig,  forlod  hun  Værelset 
med  en  vred,  uforskammet  Mine  og  ikke  mere  med  det 
ydmyge  Kammerjomfruvæsen,  hun  forhen  havde  paataget 
sig  lige  over  for  mig.  I  hele  denne  Sorgens  Tid  plejede 
jeg  Dronningen  og  gjorde  mig  den  største  Umage  for  at 
behage  hende.  Undertiden  lod  hun  mig  sætte  mig  hos 
hende  som   i   fordums  Dage    og    viste    mig  nogen  Godhed 

om  Aftenen,  naar  jeg  trak  mig  tilbage;  men  hun  talte 
aldrig  aabent  med  mig,  og  jeg  følte,  at  jeg  ikke  kom 
hende  nærmere;  det  var  heller  intet  Under,  thi  jeg  fandt 
altid  Mrs.  Masham  dér,  naar  jeg  kom.« 

Harley  vedblev  at  underminere  det  magthavende  Parti, 
og  en  ny  Indflydelse,  der  med  hver  Dag  blev  mere  og  mere 
mægtig,  viste  sig  nu  paa  Kamppladsen;  det  var  Pressen^ 
I  Dronning  Annas  sidste  Regeringsaar  voxede  den  med  en 
foruroligende  Hurtighed,  Styrke  og  Dristighed.  Partiaanden 
fandt  her  et  helt  Arsenal,  hvis  som  oftest  forgiftede  Vaaben 
den  uden  Skrupler  benyttede.  Skribentvirksomheden  var 
ikke,  hvad  den  er  i  vore  Dage;  den  fandt  sin  Læsekreds 
næsten  udelukkende  blandt  Aristokratiet,  og  deraf  opstod 
et  Protegeringssystem,  som  gjorde  Forfatterne  til  Kjebs  for 
de  højstbydende.  Næsten  alle  fornemme  Huse  havde  deres 
Husgeni,  som  de  benyttede  og  prydede  sig  med;  Dryden 
var  hos  Hertugerne  af  Buckingham  og  Ormond,  Congreve 
hos  Mariborough,  Steele  hos  Lord  Halifax,  Gay  hos  Her- 
tugen af  Queensbury,  Addison  hos  Lady  Holland  o.  s.  v. 
Swift  havde,  efter  at  have  overøst  Mariborough  med  Smiger, 
sluttet  sig  til  Torierne,  fordi  Whiggerne  ikke  havde  anset 
det  for  passende  at  tilstaa  ham  et  Bispedømme.  Af  alle 
Pamfletskrivere  var  han  den  farligste,  den  mest  lidenskabe- 
lige, den  mest  uforskammede,  men  tillige  den  mest  talent- 
fulde. Hvad  formaaede  Steeles  aandfulde  Godmodighed 
eller  Addisons  elegante,  rolige  Pen  mod  en  saadan  Athlet? 
Harley  og  Bolingbroke  sikrede  sig  hans  Bistand,  og  den 
berømte  Examiner  (1710 — 171 1)  begyndte  mod  Ministeriet 
og  dets  Venner  en  rasende,  nedrig  Kamp,  hvori  de  til  sidst 
bukkede  under.  »Det  gjaldt  om,«  skriver  Hertuginden, 
»overalt  at  udbrede  de  lumpneste  Bagvaskelser,  og  dertil 
fordredes  Folk  uden  Samvittighed,  der  havde  bidt  Hovedet 
af  al  Skam.  Man  var  ikke  længe  om  at  finde  saadanne 
Mennesker;  saa  snart  man  kunde  vise  dem,  hvorfra  Lønnen 
skulde  komme,  tilbøde  de  Herrer  Sv\^ift  og  Prior  sig  strax; 

den  ferste  havde  spottet  Religionen  ved  sin  Historie  om 
Tønden  og  var  bleven  meget  fornærmet  over.  at  man  ikke 
til  Løn  for  disse  profane  Narrestreger  tilbed  ham  et  Bispe- 
dømme. Den  anden  skrev  i  1709  til  Hertugen  af  Mari- 
borough, at  han  lagde  sit  Liv  i  hans  Hænder,  og  bad  ham 
at  raade  over  sig,  som  han  vilde,  thi  han  skyldte  ham  alt ; 
han  bønfaldt  ham  om  Tilladelse  til  at  kaste  sig  for  Hertug- 
indens Fedder,  hvem  han  altid  havde  æret  som  den  bedste 
blandt  Kvinder,  og  for  hvem  han  med  Glæde  vilde  ofre 
Livet;  men  saa  snart  Angrebene  mod  dem,  han  saa  ydmygt 
havde  smigret,  begyndte,  sluttede  han  sig  til  deres  Fjender. 
Dog,  hvad  kunde  man  vente  af  en  Mand,  der  var  opvoxet 
i  et  Værtshus,  og  hvis  Sjæl  svarede  til  hans  Opdragelse?« 
Lady  Mariborough  skulde  snart  faa  at  føle,  at  ogsaa 
andre  kunde  være  troløse.  Det  antoges,  at  naar  hun  og 
hendes  Mand  faldt  i  Unaade,  vilde  der  blive  et  stort  Bytte 
at  dele,  og  de  ærgjerrige  og  begj  ærlige  stode  paa  Lur  der- 
efter; Harley  ophidsede  dem,  drev  dem  frem  og  forstod, 
som  Hertuginden  udtrykte  sig,  at  drage  Fordel  af  Menneske- 
hjærtets  Fordærvelse.  Han  viste  de  fornemme,  Somerset, 
Argyll,  Rivers,  Peterborough,  Shrewsbury,  hvilke  Stillinger 
der  vilde  være  at  faa,  og  ikke  blot  dem,  men  deres  Hu- 
struer søgte  han  at  vinde,  og  lidt  efter  lidt  voxede  Mrs. 
Mashams  Hof.  Hertuginden  fortæller  en  Scene,  der  fore- 
faldt mellem  hende  og  Hertugen  af  Shrewsbury,  hvis  Hustru 
vilde  være  Hofdame.  »Hertugen  besøgte  mig  i  den  Hensigt 
at  opdage,  hvorledes  det  egentlig  hang  sammen,  før  han 
indlod  sig  paa  noget.  Han  paatog  sig  en  hejst  venskabelig 
Mine,  spækkede  sin  Tale  med  Ordene :  Agtelse,  Ærbødighed 
og  andre  af  den  Slags,  udbredte  sig  over  Uenigheden  mellem 
Dronningen  og  mig  og  erklærede,  at  den  smertede  ham 
usigelig.  Skulde  det  ikke  være  muligt,  at  jeg  kunde  gj en- 
vinde  Hds.  Majestæts  Gunst  og  blive  forsonet  med  hende? 
Jeg  svarede  ham  med  min  sædvanlige  Oprigtighed,  der  var 
meget  uklog  lige  over  for  saa  snedig  en  Politiker,    at  det 

paa  Grund  af  Mrs.  Mashams  Indflydelse  og  deres,  som 
skjulte  sig  bag  hende,  vilde  va^re  aldeles  umuligt  for  Frem- 
tiden. Jeg  citerede  følgende  Ord  af  Dryden :  Den  fornær- 
mede kan  tilgive,  Fornærmeren  aldrig!  Jeg  tilføjede,  at 
min  eneste  Forbrydelse  var,  at  jeg  havde  været  for  tro  og 
ivrig  i  Tjenesten,  at  Dronningen  ikke  kunde  have  Uret,  og 
at  vort  Venskab  var  alt  for  dødelig  saaret,  til  at  det  kunde 
helbredes.  Hertugen  erklærede  med  den  venligste  Mine  af 
Verden,  at  det  var  forbavsende,  at  Dronningen  ikke  vilde 
lade  sig  overbevise  om  sin  Uret;  men  desuagtet  viste  denne 
Herre,  som  før  var  kommen  her  to  Gange  om  Ugen,  sig 
aldrig  mere  i  mit  Hus.« 

Medens  dette  foregik  i  England,  vedblev  Mariborough 
sine  Felttog  og  Sejre,  dybt  saaret  af  al  denne  Utaknemme- 
lighed og  Bagvaskelse.  Den  heltemodige  Kriger  var  bange 
for  »Kugler  af  Papir« ;  han  kunde  ikke  fatte,  at  en  Hær- 
fører, der  hver  Dag  vovede  sit  Liv  for  Fædrelandet,  blev 
behandlet  som  en  Fordryder  og  var  nødt  til  at  forsvare  sig 
mod  løgnagtige  Beskyldninger.  Denne  Mand,  som  beskyldtes 
for  at  trække  Krigen  i  Langdrag,  blot  for  at  fylde  sine 
Pengekister,  havde  intet  andet  Ønske  end  at  trække  sig 
tilbage  til  sit  Hjem;  hans  Breve  ere  fulde  af  Vidnesbyrd 
derom;  han  haabede  stadig,  at  hvert  Felttog  skulde  blive 
det  sidste,  og  følte  godt,  at  det  kun  var  hans  Fjenders 
voxende  Indflydelse,  som  holdt  Haabet  oppe  hos  Ludvig 
XIV.  Han  opfordrede  Hertuginden  til  at  paaskynde  Op- 
førelsen af  Blenheim,  da  han  ikke  havde  noget  højere  Ønske 
end  at  tilbringe  nogle  Aar  dér  i  Fred  med  sin  Familie  før 
sin  Død.  Midt  under  sine  alvorlige  Beskæftigelser  fandt 
han  Tid  til  at  vælge  Fløj  el  og  vævede  Tapeter  fra  Flan- 
dern, Krystal  og  Marmorsager  fra  Italien,  Kunstværker  fra 
alle  Lande  for  at  smykke  sin  fyrstelige  Bolig.  For  Resten 
gjorde  han  sig  aldeles  ingen  Illusioner.  »Hvad  nytter  det 
at  sige  imod  eller  beklage  sig?«  skrev  han  til  Hertuginden. 
»Jeg  har  altid  gjort  den  Erfaring,    at  i  Uenigheder  mellem 

elskende  eller  mellem  Venner  bidrage  Bebrejdelser  kun  til 
at  udvide  Kløften.  Lad  os  underkaste  os  den  hejeste  Mao^t, 
som  raader  over  vor  Lykke  og  Ulykke.  Jeg  har  Grund  til 
at  tro,  at  man  bar  orjort  Dronningen  skinsyg  paa  min  Ind- 
flydelse (man  havde  i  Virkeligheden  endogsaa  bildt  hende 
ind,  at  han  drømte  om  at  at  bemægtige  sig  Kronen),  og 
jeg  har  besluttet  at  vise  hende  og  Alverden,  at  jeg  ikke 
mere  har  den  mindste  Smule  Ærgjerrighed.«  Han  bønfaldt 
Lady  Mariborough  om  at  give  Afkald  paa  alt,  kun  tragte 
efter  at  trække  sig  tilbage,  forlade  Dronningen,  ikke  mere 
skrive  til  hende  og  ikke  mere  lytte  til  deres  Venners  An- 
modninger. Dog  gav  han  spIv  efter  for  dem,  skjont  ikke 
uden  Modstræben  og  kun  i  Følelse  af,  at  han  havde  et 
Hverv  at  opfylde.  »Er  det  ikke  haardt«,  udbred  han  med 
Bitterhed,  »at  jeg  daglig  skal  sætte  mit  Liv  paa  Spil  for 
dem,  der  kun  arbejde  paa  min  Undergang?«  Hans  Fjender 
skaanede  ham  unægtelig  aldrig  for  nogen  Krænkelse;  de 
vovede  endogsaa  at  forlange  af  ham,  at  han  skulde  gjøre 
Jack  Hill,  Abigails  Broder,  til  Oberst,  skjønt  han  var  be- 
rygtet for  sine  Udsvævelser,  og  da  han  forestillede  Dron- 
ningen, at  en  saadan  Forfremmelse  vilde  gjøre  et  meget 
uheldigt  Indtryk,  svarede  hun  kun:  »Spørg  Deres  Venner.« 
Hans  Fjenders  farligste  Vaaben  var  Gjældens  stadige 
Forøgelse  og  de  mange  Skatter,  som  maatte  paalægges  for 
at  bestride  Krigsomkostningerne.  Englænderne  have  aldrig 
taalmodig  kunnet  finde  sig  i  meget  lange  Krige;  de  koste 
for  meget.  Gjælden,  som,  da  Jakob  blev  forjagen,  allerede 
var  664000  Pund  stor,  var  siden  stegen  til  34,000000  Pund. 
Ved  stadig  at  gjentage,  for  det  første,  at  Frankrigs  Hjælpe- 
kilder vare  uudtømmelige,  og  at  Ludvig  XIV.  aldrig  vilde 
give  efter,  og  for  det  andet,  at  der  meget  godt  kunde 
komme  et  Forlig  i  Stand,  dersom  visse  Folk  ikke  saae 
deres  Fordel  ved  at  hindre  det,  var  man  efterliaanden 
kommen  til  at  tro  derpaa,  og  medens  Mariborough  søgte 
at  faa  Freden  i  Gertruydenberg  underskreven    og  afslog  to 

Millioner,  der  tilbødes  barn  for  at  sikre  Hertugen  af  Anjou 
i  det  mindste  Neapel  og  Sicilien,  og  fire  Millioner  for  at 
bevare  Strassburg,  Diinkirchen  og  Landau  for  Frankrig,  men 
saae  sine  Planer  strande  paa  Hollands  og  Østerriges  over- 
drevne Fordringer,  fortsatte  Bagvaskerne  deres  Værk  i  Eng- 
land og  vandt  mere  og  mere  Indgang.  Efter  Slaget  ved 
Malplaquet  i  1709  blev  Sejrherren  endnu  modtagen  med 
Begejstring;  der  holdtes  de  mest  smigrende  Taler  til  ham 
i  Parlamentet,  Dronningen  selv,  der  som  Hertuginden  ud- 
trykker sig,  »nok  kunde  udføre  en  Rolle,  naar  hun  havde 
lært  den  godt«,  erklærede  i  Talen  fra  Tronen,  at  det  sidste 
Felttog  var  lige  saa  ærefuldt  som  de,  der  vare  gaaede  forud, 
og  nye  Subsidier  vedtoges  uden  Vanskelighed;  men  i  1710 
havde  Sagerne  faaet  et  andet  Udseende;  Misundelse,  Skin- 
syge, Ærgjerrighed,  Begjærlighed,  Forræderi  havde  i  Fore- 
ning arbejdet  henimod  det  samme  lave  Formaal.  Lidt 
efter  lidt  blev  Dronningen  modigere,  og  hendes  Forstillelse 
skuffede  ikke  mere  nogen.  Da  man  ansaa  den  offentlige 
Mening  for  at  være  tilstrækkelig  vel  forberedt,  blev  der 
foretaget  nye  Valg,  som  faldt  ud  til  Gunst  for  Torierne. 
Det  første  Offer  blev  Sunderland,  Mariboroughs  Svigersøn, 
hvis  Plads  blev  indtagen  af  Bolingbroke;  snart  efter  indtog 
Eochester  Forsædet  i  Raadet,  og  Whigministeriet  modtog 
Dødsstødet  ved  at  miste  Godolphin,  Overgeneralens  bedste 
Ven  og  Støtte,  der  havde  vaaget  faderlig  over  Dronningens 
farlige  Uvidenhed,  og  som  efter  i  saa  mange  Aar  at  have 
styret  Rigets  Finanser  saa  lidt  havde  søgt  at  berige  sig, 
at  hvis  ikke  i  samme  Øjeblik  hans  ældste  Broder  var  død, 
vilde  han  for  at  leve  anstændig  have  været  nødt  til  at 
modtage  den  Understøttelse,  Mariborough  tilbød  ham.  Harley 
triumferede  og  indtog  hans  Plads. 

Da  Mariborough  kom  tilbage  i  Slutningen  af  Aaret 
1710  efter  at  have  indtaget  Douai,  Béthune,  Aire,  Saint- 
Venant  med  deres  Besætninger,  meddelte  Dronningen  ham 
koldt,    at   han   denne  Gang  ikke  maatte  gjøre  Regning  paa 

oflfentlig  Tak;  dertil  kunde  hun  ikke  opnaa  sine  Ministres 
Samtykke.  Lige  saa  ydmyg,  underdanig,  endogsaa  fejg,  som 
hun  før  havde  vist  sig  lige  over  for  sine  fordums  Favoriter, 
lige  saa  frastødende  og  haard  var  hun  nu;  dog  kunde  man 
endnu  mærke  en  vis  Frygt  i  hendes  Opførsel  imod  dem; 
hun  var  kun  modig  paa  Afstand,  hun  var  bange  for  at  tale 
med  dem  og  undgik  haard  nakket  ethvert  Møde  til  Trods 
for  de  gjentagne  Anmodninger  fra  Hertuginden,  som  paa 
sine  Forbundsfællers  indstændige  Opfordring  havde  besluttet 
sig  til  at  vove  et  sidste  Forsøg.  Det  lykkedes  hende  kun 
ved  paa  en  Maade  at  tiltvinge  sig  Adgang.  Vi  ville  lade 
hende  selv  fortælle  dette  sidste  Møde  mellem  hende  og 
Dronningen. 

»Den  6te  April  1710  fulgte  jeg  saa  hurtig  efter  mit 
Brev  til  Kensington,  at  Hds.  Majestæt  ikke  fik  Tid  til  at 
sende  mig  det  haarde  Svar,  hun  havde  udtænkt.  Jeg  sendte 
en  tjenstgjørende  Page  ind  for  at  melde  mig;  han  blev 
længe  borte,  skjønt  Dronningen  var  ene,  endelig  lod  hun 
mig  dog  komme  ind,  og  saa  snart  jeg  aabnede  Døren, 
sagde  hun,  at  hun  vilde  skrive  mig  til. 

Hertuginden:  »Hvorom,  Deres  Majestæt?« 

Dronningen:  »Jeg  har  lige  faaet  Deres  Brev,  og 
jeg  vilde  svare  derpaa.« 

Hertuginden:  »Indeholdt  det  noget,  hvorom  Deres 
Majestæt  vilde  tale  med  mig?« 

Dronningen:  »Jeg  tror  ikke,  De  har  noget  at  sige 
mig,  som  De  ikke  lige  saa  godt  kan  skrive.« 

Hertuginden:  »Vil  Deres  Majestæt  ikke  tillade  mig 
at  tale  med  Dem?« 

Dronningen:  »De  kan  skrive.« 

Hertuginden:  »Der  er  Ting,  som  det  falder  mig 
vanskeligt  at  udtale  skriftlig.« 

Dronningen:  »Aa,  vist  kan  De  saa.« 

Hertuginden:  »Men  siden  jeg  er  her,  maa  jeg  saa 
ikke  tale  med  Dem?« 

Dronningen:  »De  kan  skrive.« 

Hertuginden:  »Deres  Majestæt  plejer  aldrig  at  være 
saa  haard,  selv  ikke  mod  ganske  fremmede.« 

Dronningen:  »Jo  vist;  jeg  beder  Folk  om  at  skrive, 
naar  det  behager  mig.« 

Hertuginden:  »Jeg  har  ikke  i  Sinde  at  berøre  det 
Æmne,  der  mishager  Dem;  den  Person  har  intet  at  gjøre, 
det  jeg  véd  af,  med  hvad  jeg  ønsker  at  forklare  Dem.« 

Dronningen:  »De  kan  skrive  det.« 

Hertuginden:  »Der  er  blevet  lavet  tusende  latterlige 
og  løgnagtige  Historier  om  mig,  og  jeg  havde  aldrig  troet, 
at  jeg  skulde  behøve  at  fralægge  mig  Ting,  hvorpaa  jeg 
aldrig  har  tænkt.  Jeg  omtaler  aldrig  Deres  Majestæt  uden 
den  tilbørlige  Agtelse,  og  jeg  véd,  at  der  er  blevet  mig 
tillagt  Ytiinger,  som  jeg  lige  saa  lidt  vilde  være  i  Stand 
til  at  fremføre  som  til  at  dræbe  mine  egne  Børn.« 

(Da  jeg,  til  Trods  for  hendes  gjentagne  Paalæg  om  at 
skrive,  begyndte  at  tale,  vendte  hun  Hovedet  bort,  som  om 
hun  frygtede  for,  at  jeg  skulde  se  hende  rødme). 

Dronningen:  »Ja,  man  siger  jo  meget,  som  ikke  er 
sandt.«] 

Hertuginden:  »Jeg  bønfalder  Deres  Majestæt  om  at 
meddele,  hvad  man  har  sagt  om  mig.« 

Dronningen:  »De  har  sagt,  at  De  ikke  ønskede 
noget  Svar,  og  De  faar  det  heller  ikke.« 

(Det  var  en  Udflugt.  Lady  Mariborough  havde  nogen 
Tid  før  bedet  om  ikke  at  svare  hende  offentlig,  for  at  andre 
ikke  skulde  høre,  hvad  hun  havde  at  sige.) 

Hertuginden:  »Jeg  er  vis  paa,  at  Deres  Majestæt 
ikke  vilde  være  saa  haard,  hvis  jeg  blot  kunde  overbevise 
Dem  om,  at  jeg  kun  ønsker  at  forsvare  mig  og  ikke  vil 
bede  Dem  om  noget,  der  kan  mishage  Dem.« 

Dronningen:  »Jeg  vil  forlade  Stuen.« 

Jeg  fulgte  hende  til  Døren,  og  da  jeg  kunde  tale,    thi 

Taarerne  kvalte  min  Stemme,  appellerede  jeg  til  hendes 
Retfærdighedsfølelse. 

Paa  alt,  hvad  jeg  sagde,  tik  jeg  kun  det  samme  Svar 
»De  har  sagt,  at  De  ikke  ønskede  Svar,  og  De  faar  det 
heller  ikke.«  Anna  havde  efter  sin  Fader  arvet  den  for- 
tvivlende Vane,  uforstyrrelig  at  gjentage  den  samme  Sæt- 
ning, naar  hun  ikke  vilde  eller  ikke  kunde  disputere.  Jeg 
kunde  ikke  mere  beherske  mig,  og  jeg  sagde  til  Dronningen 
følgende  Ord,  de  mindst  ærbødige,  jeg  nogen  Sinde  har 
tilladt  mig:  »Jeg  er  overbevist  om,  at  Deres  Majestæt  vil 
blive  straffet  for  Deres  Grusomhed  enten  i  denne  Verden 
eller  i  den  næste.« 

For  Fremtiden  existerede  Mrs.  Morley  og  Mrs.  Free- 
man  ikke  mere;  Dronningen  og  hendes  forskudte  Yndling 
saas  ikke  mere.  (Forts.) 

S.  M. 

(Forts.) 

Koalitionen  mod  Villéle.  —  Pairskammerets  libe- 
rale Holdning.  —  Villéles  Stilling  rokket.  — 
Kongens  Stemning.  —  Akademiets  Holdning.  — 
Eevuen  over  Nationalgarden  og  Gardens  Opløs- 
ning. —  Fjendtlighederne  eges.  —  Hofrænker.  — 
Kammerets  Oplosning. 

JiLellem  Ultra'erne  og  Venstre  havde  der  imidlertid 
dannet  sig  en  Koalition  mod  Ministeriet,  og  Chateaubriand 
var  Koalitionens  Forer.  »Jeg  har  været  en  oprigtig  Ven,« 
sagde  han,  »jeg  vil  blive  en  uforsonlig  Fjende«,  og  med 
alle  de  Midler,  han  raadede  over  i  Pressen,  i  Parlamentet 
og  ved  Hove,  forte  han  en  ubarmhjærtig  Krig  mod  Villéle« 
Vi  have  alt  skildret  det  Uvenskab  og  Had,  der  fra  alle 
Kanter  rejste  sig  mod  Førsteministeren;  vi  maa  tilføje,  at 
Ministrene  ikke  heller  længere  fandt  nogen  fast  Støtte  hos 
Kongen  ;  han  modtog  med  Venlighed  Mændene  af  Højres 
Kontra-Opposition,  der  anmodede  ham  om  Kabinettets  Afske- 
digelse, og  Villéle  kunde  se  sine  værste  Uvenner  i  Kongens 
nærmeste  Omgivelser,  venlig  modtagne,  ja  overvældede  med 
Gunstbevisninger. 

Historisk  Arkiv.    I.  1886.  Q 

Jo  mere  Vanskelighederne  imidlertid  voxede,  desto 
mindre  var  Villéle  til  Sinds  at  trække  sig  tilbage.  Han 
gav  uophørlig  efter,  for  ikke  at  blive  tvungen  til  at  maatte 
slippe  Magtens  Tøjler;  han  gav  efter,  selv  naar  Kongen  for- 
langte Forholdsregler,  som  han  af  egen,  fri  Vilje  ikke  vilde 
have  truffet,  skjønt  han  altid  vedblev  at  være  en  Mand  af 
den  gamle  Skole.  I  Kamrenes  Samling  1826  maatte 
han  saaledes  forelægge  et  Lovforslag,  hvorefter  enhver 
Grundejer,  der  mindst  betalte  300  Francs  i  Skat,  skulde 
have  Ret  til  at  begunstige  sin  ældste  Arving  i  betydelig 
Grad  paa  de  øvriges  Bekostning,  ja  i  Mangel  af  Testators 
Viljestil kjendegivelse  havde  ældste  Arving  endog  en  lovlig 
Ret  til  slig  Begunstigelse.  Det  var  Gjenindførelsen  af 
Førstefødselsretten,  og  den  oifentlige  Mening,  som  allerede 
var  ophidset  ved  Loven  om  Helligbrøde  og  Milliardloven, 
rejste  sig  harmfuld  mod  denne  Tilbagevenden  til  det  gamle 
Regimente,  mod  denne  Gjenindferelse  af  Jordegod  s- Aristo- 
kratiet. 

Pairskammeret,  der  var  mere  nationalt  og  liberalt  end 
Deputeretkammeret,  tilfaldt  det  ogsaa  at  rejse  Modstand 
mod  et  Lovforslag,  som  stod  i  saa  stærk  Modstrid  med  de 
moderne  Ideer:  det  forkastedes  da  ogsaa  efter  en  fortrinlig 
Tale  af  Pasquier,  og  denne  Afstemning  forøgede  Pairernes 
Popularitet;  Vennerne  af  liberale  og  moderate  Grundsætninger 
satte  hele  deres  Lid  til  dem,  og  Paris  fejrede  Ministeriets 
Nederlag  ved  en  Illumination. 

Forhandlingerne  om  Finansloven  fremkaldte  nye  Angreb 
paa  Ministeriet,  særlig  fra  yderste  Højre,  det  stod  tilsyne- 
ladende under  La  Bourdonnayes,  men  i  Virkeligheden  under 
Chateaubriands  Ledelse  og  var  nu  blevet  en  langt  farligere 
Fjende  for  Ministeriet  end  Venstre.  I  sit  Gjensvar  gav 
Villéle  et  Udkast  af  Ministeriets  Program;  man  beskyldte 
det  for  at  have  beruset  sig  i  Magtens  Sødme,  men  dette 
var  saa  langt  fra  Sandheden,  at  Ministrene  snarest  vare  til- 
bøjelige til  at  vige  af  Dlyst  til  at  fungere. 

Det  religiøse  Spørgsmaal  kom  ogsaa  paa  Bane,  Kultus- 
ministeren Frayssinous  vilde  fra  Talerstolen  nøjere  fastslaa, 
hvad  der  skilte  ham  fra  Abbé  Lamennais,  som  hver  Dag 
angreb  ham.  Han  var  en  Tilhænger  af  de  gallikanske  Dok- 
triner og  holdt  i  den  Anledning  en  lang,  unyttig  og  indis- 
kret Tale;  han  indlod  sig  paa  en  Gjendrivelse  af  de  An- 
klager for  Intolerance,  man  havde  rettet  mod  Gejstligheden; 
han  opkastede  sig  til  Forsvarer  for  Jesuiterne,  og  i  det  han 
erkjendte,  at  Jesuiterne  lidt  efter  lidt  med  Snedighed  og 
List  vendte  tilbage  i  de  Stillinger,  de  ikke  havde  Ret  til 
at  beklæde,  erklærede  han,  at  de  ikke  vare  farlige,  siden 
de  kun  havde  Ledelsen  af  syv  blandt  de  hundrede  smaa 
Seminarier;  det  var  en  kluntet  Tilstaaelse,  som  selv  gav 
Oppositionen  Vaaben  i  Hænde,  og  Casimir  Périer  benyttede 
ogsaa  strax  denne  Indrømmelse  til  et  nyt  Angreb  i  dette 
antiministerielle  Felttog. 

I  Pairskammeret,  hvor  den  samme  Debat  gjentog  sig, 
mindede  Pasquier  Regeringen  om  dens  Forpligtelse  til  ikke 
at  lade  Kongregationerne  faa  Indpas  i  Frankrig  uden  Be- 
myndigelse ved  en  særlig  Lov  og  spurgte,  hvad  der  var 
blevet  af  dette  Løfte. 

Imidlertid  afsluttedes  Samlingen,  men  den  almindelige 
Uro  og  Gjæring  var  i  stadig  Tiltagen:  Venstrepressens 
Angreb,  Ultra'ernes  Rasen,  Bérangers  Sange  og  særlig 
Modsætningen  mellem  Kieresiet  og  Regeringen  ere  denne 
Periodes  mest  karakteristiske  Træk.  De  simpleste  Begiven- 
heder i  det  offentlige  Liv  gave  Æmne  til  Uro  og  Splid; 
Montlosier  rettede  t.  Ex.  en  Klage  til  Overdomstolen  an- 
gaaende  Jesuiternes  Ophold  i  Frankrig,  og  Domstolen  er- 
klærede sig  vel  inkompetent  i  Sagen,  men  fremdrog  dog 
alle  de  Edikter,  Dekreter,  Love  og  Kjendelser,  der  forbøde 
Jesuiternes  Ophold  i  Frankrig  paa  Grund  af  den  anerkjendte 
Uoverensstemmelse  mellem  deres  Grundsætninger  og  enhver 
Regerings  Uafhængighed. 

9» 

Denne  Dommerstandens  Holdning  beroligede  ikke  Sin- 
dene, og  Jubelaaret  medførte  Uordener  i  Lyon  og  Brest 
som  i  Havre  og  Rouen.  Den  store  tragiske  Skuespiller 
Talmas  Ligfærd  uden  religiiise  Ceremonier  maatte  afgive 
Paaskud  til  Fornyelse  af  disse  Demonstrationer.  Saaledes 
var  det  Præg,  der  karakteriserer  Samlingen  1826,  og  den 
følgende  Samling  1827  var  ikke  synderlig  forskjellig  herfra, 
ja  Stemningen  forværredes  ved  uforudsete  Omstændigheder, 
t.  Ex.  den  forhenværende  Deputerede  Manuels  Død  og 
Ligfærd. 

Ogsaa  den  ydre  Politik  lagde  stærkt  Beslag  paa  Re- 
geringens Opmærksomhed;  Czar  Alexander  døde  i  Slut- 
ningen af  1825,  det  græske  Oprør  var  endnu  i  fuld  Gang, 
i  Juli  1827  undertegnede  Rusland,  England  og  Frankrig 
en  Traktat,  der  truede  den  høje  Port  med  en  nær  fore- 
staaende  Intervention,  og  i  Oktb.  s.  A.  deltog  en  fransk 
Eskadre  under  Admiral  Rigny  i  Søslaget  ved  Navarino. 
Grækenland  blev  saaledes  frelst  ved  de  tre  Stormagters 
Mellemkomst;  men  den  fjendtlige  Stemning  mod  Villéle  var 
saa  stærk,  at  dette  heldige  politiske  Skaktræk  ikke  gavnede 
Ministeriet  det  mindste;  man  beundrede  Flaaden,  som 
havde  hjulpet  til  at  sprænge  Grækernes  Lænker;  men  ikke 
de  Statsmænd,  hvis  Politik  havde  hidført  disse  Resultater, 
og  Villéle  mindre  end  nogen  af  de  andre. 

Fra  alle  Hjørner  i  den  politiske  Horisont  rejste  sig 
Fjender;  nogle  havde  plantet  deres  Batterier  i  den  liberale, 
andre  i  den  kongelige  Lejr,  ja  lige  i  Hoifets  Midte,  og 
andre  skøde,  for  at  bruge  en  samtidig  Kampfælles  egne 
Udtryk,  »paa  ham  gjennem  Sakristi  vinduerne«.  Mod  alle 
disse  Fjender  havde  Villéle  til  Forsvar  kun  sin  personlige 
Energi  og  Kongen.  Carl  X.  støttede  ham  endnu  mod 
Koalitionen,  ligesom  Ludvig  XV IH.  tidligere  havde  beskyttet 
ham  mod  Chateaubriands  Harme  og  Sosthénes  de  la  Roche- 
foucaulds  og  Madame  du  Caylas  smaa  Konspirationer;  men 
han    kunde   allerede  mærke,    at   denne  Støtte    begyndte   at 

vakle,  og-  dog  kunde  han  kun  med  Kronens  Hjælp  gjennem- 
føre  de  Planer,  hvorved  han  vilde  knuse  sine  forbitrede 
Fjender;  han  fandt  ikke  længere  hos  Kongen  denne  urokke- 
lige, denne  klare  Forstaaelse,  som  saa  længe  havde  udgjort 
hans  væsentligste  Støtte. 

Aarsagen  var  egentlig  ikke  Kongens  Misbilligelse  af 
Villéles  Politik;  Carl  X.  var  endnu  stadig  i  fuldstændig 
Samklang  med  sin  Minister  og  bifaldt  alle  hans  Regerings- 
handlinger  fuldt  ud;  men  fra  Voldsomhederne  i  Pressen  og 
paa  Talerstolen  kunde  han  med  Lethed  slutte  sig  til,  hvilke 
Fremskridt  Oppositionen  hav  le  gjort  i  hans  tre  Regerings- 
aar;  naar  han  derhos  saae  tvende  ro^^alistiske  Partiførere, 
Chateaubriand  og  Montlosier,  indviklede  i  en  uforsonlig 
Kamp,  den  ene  mod  Kabinettet,  den  anden  mod  Kieresiet; 
naar  han  kunde  værdsætte,  hvilken  Indflydelse  og  Ry  en 
Visesanger  havde  vundet,  fordi  han  forstod  at  gjengive  Be- 
folkningens Fordomme  mod  Monarki  og  Kirke  i  lidenskabelige 
Vers;  naar  han  saae  Domstolene  frikjende  de  Journalister, 
hans  Ministre  førte  for  Rettens  Skranker,  og  de  som  Følge 
af  disse  Frikjendelser  hilsedes  med  Jubelraab,  der  vare  en 
Haan  mod  Kronen;  naar  han  hørte  sine  Hofmænd  i  deres 
forbitrede  Iver  efter  at  styrte  Villéle  paabyrde  ham  Skylden 
for  en  Situation,  som  de  udmalede  med  uhyggelige  mørke 
Farver;  naar  Kongen  saae  og  hørte  alt  dette,  glemte  han, 
at  denne  farefulde  Situation  mindre  var  et  Værk  af  hans 
Minister  end  af  dennes  Anklagere.  Ikke  uden  Ængstelse 
spurgte  han  sig  selv,  om  ikke  Kabinettets  Upopularitet 
maatte  falde  tilbage  paa  ham,  og  skjønt  han  søgte  at  dølge 
disse  sine  Tanker,  bleve  de  dog  ikke  nogen  Hemmelighed 
for  hans  fortrolige  Venner,  og  de  søgte  at  drage  den  bedst 
mulige  Fordel  af  hans  Ængstelighed.  En  Dag  havde  de 
hørt  ham  mumle:    »Villéle!  stadig  Villéle!« 

Hvis  Carl  X.  havde  været  i  Besiddelse  af  sin  For- 
gængers sikre  Øje  og  skarpe  Dømmekraft,  vilde  det  ikke 
have    faldet   ham    vanskeligt    at    forstaa,    hvorledes    Villéle 

havde  kompromitteret  sig  i  hans  Tjeneste;  at  Aarsagen  ikke 
var,  at  Ministeren  havde  rejst  Modstand  mod  Hofpartiets 
Krav,  men  tvært  imod,  at  han  alt  for  ofte  havde  givet  efter 
for  dem;  i  saa  Fald  vilde  han  have  fattet,  at  de  Farer, 
han  mere  anede,  end  han  havde  et  klart  Blik  for,  at  disse 
Farer  kunde  man  ikke  Qærne  ved  et  simpelt  Personskifte, 
men  man  maatte  skifte  Regeringssystem ;  de  mest  kloge 
Planer  og  mest  velvillige  Hensigter  maatte  man  ikke  idelig 
lade  krydse  af  et  Partiregimente,  der  var  stærkere  end  Mi- 
nistrenes, mægtigere  end  selve  Kongens  Vilje,  og  som  kunde 
skyde  sig  ind  under  en  delvis  Opmuntring  fra  hans  egen 
Side.  Det  var  et  Parti,  som  havde  for  liden  Indflydelse  til 
at  hindre  det  onde,  men  stor  nok  til  at  hindre  det  gode 
og  ude  af  Stand  til  at  gjennemfere  noget  godt,  og  i  hvis 
Øjne  Grundloven  var  en  Vildfarelse  af  den  hensovne  Konge, 
en  Lov,  der  ikke  fortjente  nogen  Agtelse,  og  som  var  be- 
stemt til  at  falde  bort,  saa  snart  Kronen  lidt  efter  lidt 
havde  gjenvundet  sin  fulde  Mag£  og  Styrke  nok  til  at  nægte 
Nationen  at  dele  Magten  med  den. 

I  saa  Fald  vilde  Kongen  endelig  ogsaa  have  kunnet 
fatte,  at  Villéles  voxende  Afmagt  særlig  hidrørte  fra,  at  det 
faldt  Førsteministeren  umuligt  at  overtyde  Frankrig  om,  at 
han  oprigtig  vilde  overholde  Grundloven,  medens  den  ikke 
havde  værre  Fjender  end  de  Mænd,  som  havde  en  større 
Plads  i  Kongens  Tillid,  og  hvis  Indflydelse  han  ikke  altid 
forstod  at  unddrage  sig. 

Uheldigvis  havde  Carl  X.  kun  alt  for  ringe  Forstand 
paa  sin  Tids  Ideer  og  ges  tilbage  for  den  Tanke,  at  han 
skulde  føje  sig  efter  en  konstitutionel  Regerings  Former; 
det  var  egenligt  langt  fra,  at  han  havde  en  absolut  Regents 
Karakter,  og  han  udtalte  en  Sandhed,  da  han  en  Dag  ud- 
brød: »Selv  om  I  smeltede  alle  Prinser  af  Huset  Bourbon 
sammen  i  én  Form,  vilde  I  ikke  finde  Stof  nok  til  at  skabe 
en  Tyran«;  men  med  ikke  mindre  Oprigtighed  udtrykte 
han    sin    Mistillid    til    det    parlamentariske    Regimente   og 

Orundloven,  naar  han  udtalte  de  Ord:  »Jeg  vilde  hellere 
save  Brænde  end  regere  paa  den  engelske  Konges  Manér.« 
Det  var  denne  Mistillid,  som  nogle  Aar  senere  styrtede 
ham,  og  ikke,  hvad  han  senere  i  sin  Landflygtighed  vilde 
paastaa,  nogle  forsinkede,  ufuldstændige  Indrømmelser,  der 
bleve  tilbudte  med  Uvilje  og  uden  Oprigtighed.  Hvis  denne, 
personlig  elskværdige  og  vindende  Suveræn  havde  været 
mindre  bekymret  for  sine  kongelige  Prærogativer,  som  han 
forsvarede,  selv  naar  de  ikke  bleve  angrebne,  hvis  han  der- 
imod havde  mægtet  at  afryste  sine  Hofmænds  Aag,  vilde 
deres  Indflydelse  ikke  have  gravet  en  Afgrund  imellem 
Folket  og  ham;  de  vilde  i  saa  Fald  ikke  have  medvirket 
til  tvende  Ministeriers  Fald,  ikke  have  voteret  saa  skæbne- 
svangre Love  og  ikke  løftet  den  ulyksalige  Fyrst  Polignac 
til  Magten,  ham,  der  skulde  styrte  Monarkiet,  fordi  han 
som  sin  Konge  troede,  at  Frankrig  var  villigt  til  at  lade 
sig  føre  tilbage  til  det  gamle  Regimente,  og  at  man  kun 
behøvede  at  tage  fat  paa  dette  Værk  for  at  kunne  lede 
Landet  til  dette  Maal. 

Det  var  disse  Indflydelser,  Villéle  mødte  i  sin  Suveræns 
Sind  og  Stemninger,  da  han  atter  skulde  til  at  møde  for 
Kamrene  og  nu  maatte  gjøre  sig  Regnskab  for  den  Styrke, 
han  maatte  føre  i  Marken;  Kongens  Sympathi  og  stærke 
Forkjærlighed  afgav  det  mest  solide,  men  ogsaa  det  rnest 
utilstrækkelige  Grundlag  for  hans  Modstandskraft. 

Det  er  altsaa  let  forstaaeligt,  at  Villéle  imødesaa 
Samlingens  Begyndelse  med  Ængstelighed;  allerede  Debat- 
terne om  Trontalen  gave  Anledning  til  stormende  Optrin, 
og  skjønt  det  vel  lykkedes  ham  at  samle  en  Majoritet,  laa 
Ministeriets  Svaghed  og  Oppositionens  Dristighed  klart  for 
Dagen.  Man  maa  læse  Datidens  parlamentariske  Debatter, 
Aviserne,  der  aldrig  vare  udgaaede  i  saa  store  Oplag,  og 
Flyveskrifterne,  som  vare  skrevne  af  de  berømteste  Forfattere, 
og  først  da  vil  man  kunne  gjøre  sig  et  Begreb  om  det  Had, 
Villéles  Regering  var  Gjenstand  for,    og   om    den  Energi, 

han  maatte  udfolde  for  at  beherske  Stemningen.  Under 
andre  Forhold  havde  han  over  for  yderste  Højre  paataget 
sig  den  Forpligtelse  at  udstede  en  Presselov;  han  veg  nu 
ikke  tilbage  for  dette  Lefte  og  kom  frem  med  sit  Forslag 
trods  den  offentlige  Menings  absolute  Misbilligelse. 

»Moniteuren«,  der  maatte  besvare  de  første  Angreb 
mod  Lovforslaget,  karakteriserede  det  løjerlig  nok  som  en 
»Retfærdighedens  og  Kjærlighedens«  Lov,  en  Benævnelse, 
der  forøgede  den  offentlige  Forbitrelse,  samtidig  med  at  de 
mest  fremtrædende  Forfattere  udpegede  Kabinettets  nyeste 
Regeringsakt  som  en  national  Fare.  Videnskaberne,  Pressen, 
Bogtrykkerne  og  Boghandlerne  følte  sig  alle  truede,  og  der 
indløb  til  begge  Kamre  Bønskrifter,  hvori  man  anmodede 
dem  om  Lovens  Forkastelse. 

Det  franske  Akademi  kom  ogsaa  i  Bevægelse  og  be- 
sluttede efter  en  meget  bevæget  Forhandling  at  gjere  et 
højtideligt  Skridt  hos  Kongen;  Chateaubriand,  Villemain  og 
Lacretelle  fik  del  Hverv  at  redigere  et  Bønskrift,  som  blev 
vedtaget  med  17  Stemmer  mod  9;  men  Kongen,  der  var 
opbragt  over  at  finde  Chateaubriands  Navn  øverst  paa  Listen, 
nægtede  at  modtage  Deputationen,  og  hans  Harme  var  saa 
stor,  at  han  i  Statsraadet  drøftede,  hvilke  Skridt  man  burde 
foretage  mod  Akademiet.  Statsraadet  vovede  dog  ikke  at 
stille  Sagen  paa  Spidsen;  men  tre  af  Akademiets  Med- 
lemmer, Villemain,  som  paa  hin  Tid  var  Referent  i  Stats- 
raadet, Lacretelle,  der  var  Censor,  og  Michaud,  som  var 
kongelig  Forelæser,  ble  ve  afsatte  fra  deres  Bestillinger. 

Disse  upolitiske  Handlinger  forøgede  de  voldsomme 
Angreb,  Kabinettet  var  udsat  for.  En  Artikel  af  Chateau- 
briand, som  offentliggjordes  i  »Journal  des  Debats«,  blev 
afsat  i  tre  Hundrede  Tusende  Exemplarer.  I  Kammeret  toge 
de  mest  glimrende  Talere,  navnlig  Royer-Collard  og  Benjamin 
Constant  Ordet  mod  Regeringens  Forslag,  som  mishandledes 
ved  adskillige  Ændringer  og  derpaa  efter  voldsomme  De- 
batter havnede  i  Pairskammeret.     Den  Modtagelse,    Presse- 

loven  her  fandt,  var  imidlertid  fra  første  Færd  ugunstig  for 
den  ministerielle  Politik,  og  Majoritetens  Holdning  godt- 
gjorde tydelig  nok,  at  den  Lov,  Deputeretkammeret  havde 
vedtaget,  vilde  blive  forkastet,  hvorfor  Ministeriet  sluttelig 
tog  Porslaget  tilbage  og  afventede  en  bedre  Lejlighed  til 
sit  Felttog  mod  Aviserne;  foreløbig  kunde  man  jo  holde 
sig  til  Censuren,  som  det  altid  stod  i  Regeringens  Magt  at 
gjenindføre.  Paris  lagde  sin  Glæde  for  Dagen  ved  en  Illu- 
mination, og  Befolkningens  støjende  Demonstrationer  vidnede 
om  det  levende  og  bitre  Had  til  Villéle.  Hvad  Kongen 
angaar,  synes  han  paa  denne  Tid  at  have  alvorlig  dvælet 
ved  Tanken  om  et  Ministerskifte;  omgiven  af  Rænkesmedde 
og  foruroliget  ved  hine  Demonstrationer  og  Advarsler  lettede 
han  sit  Sind  for  Førsteministeren,  der  nu  endelig  forstod, 
at  hvis  han  ikke  ved  en  klog  og  energisk  Optræden  kunde 
gjenoprette  sin  rystede  Indflydelse,  vilde  han  snart  bukke 
under  for  sine  Fjenders  fordoblede  Anstrængelser. 

Villéle  var  imidlertid  langt  fra  at  tænke  paa  en  Op- 
givelse af  Magten,  skjønt  han  klart  indsaa  Umuligheden  af 
at  samle  Pairskamraerets  Majoritet  om  sig;  sin  Fratrædelse 
betragtede  han  imidlertid  ikke  som  et  Offer,  baade  den 
offentlige  Mening  og  Monarkiets  Interesser  krævede,  men 
kun  som  en  Satisfaktion  til  hans  Modstandere  og  en  Svag- 
hedshandling,  der  var  hans  Karakter  uværdig.  Han  be- 
gyndte at  drøfte  en  Plan,  han  nogle  Maaneder  senere  skulde 
sætte  i  Værk,  og  som  bestod  i  en  Opløsning  af  Deputeret- 
kammeret, altsaa  en  Appel  til  Folket,  medens  den  fjendtlige 
Indflydelse  i  Pairskammeret  skulde  brydes  ved  et  nyt  Pairs- 
skub,  en  Udnævnelse  af  ikke  mindre  end  firsindstyve  Med- 
lemmer. I  hans  Øjne  var  Pairskammeret  skyldigt,  ikke  blot 
fordi  dets  Holdning  havde  nødvendiggjort  Presselovens  Til- 
bagetagelse, men  særlig,  fordi  det  syntes  at  ville  rejse  en 
systematisk  Modstand  mod  Ministeriet;  ganske  nylig  havde 
Pairerne  tilstillet  Regeringen  en  Petition  fra  Montlosier, 
hvori   han  blottede  Gejstlighedens   om   sig   gribende   Magt, 

deus  Overgreb  paa  de  borgerlige  Myndigheders  Omraade  og 
de  ulovlige  Kongregationers  Indpas.  Villéle  lagde  dette  sit 
onde  Lune  mod  Pairskammeret  for  Dagen  ved  en  Hentyd- 
ning til  den  Masseudnævnelse,  han  pønsede  over:  »Pairs! 
jeg  skal  skabe  saa  mange,  at  man  baade  skal  skamme  sig 
over  at  være  det  og  over  ikke  at  være  det.« 

Inden  hele  denne  ophidsede  Stemning  havde  faaet  Tid 
til  at  lægge  sig,  indtraf  en  Begivenhed,  der  især  blev  af 
Betydning  ved  de  Konsekvenser,  den  drog  efter  sig.  Den 
16de  April  1826  havde  nogle  Delinger  af  Nationalgarden 
undtagelsesvis  Vagt  ved  Tuileriernes  Porte  i  Følge  en  Skik, 
der  skrev  sig  fra  Restaurationen ;  det  var  nemlig  Aarsdagen 
for  Greven  af  Artois's  Indtog  i  Paris.  Kongen  holdt  paa 
Karrousselpladsen  Revu  over  Gardisterne,  og  Hertugen  af 
Reggio,  som  kommanderede  dem,  benyttede  Lejligheden  til 
at  udbede  sig  Kongens  Samtykke  til  en  almindelig  Revu 
over  Paris's  samtlige  Nationalgardister.  Kongen  indvilligede 
heri  og  fastsatte  denne  Højtidelighed  til  den  29de  April, 
og  først  da  han  havde  givet  sit  endelige  Samtykke,  fik 
Villéle  Nys  om  det  Hele.  Kongen  havde  her  mod  sin  Vilje 
givet  den  parisiske  Befolkning  den  ønskede  Lejlighed  til  at 
lægge  sine  Følelser  for  Dagen,  der  utvivlsomt  vare  fjendske 
mod  Ministeriet.  Villéle  kom  nu  med  sine  ærbødige  Be- 
mærkninger, der  forvirrede  Kongen  og  bragte  ham  til  at 
foreslaa  Revuens  Tilbagekaldelse;  mon  Førsteministeren  ind- 
vendte, at  Lægemidlet  næsten  var  værre  end  Ondet,  og  at 
onhver  Ændring  i  det  fastslaaede  Program  vilde  blive  ud- 
tydet som  et  Bevis  paa  Kongens  Svaghed. 

I  flere  paafølgende  Ministerraad  drøftedes  efterhaanden 
alle  de  forskjellige  Grunde,  der  talte  for  og  imod  Opret- 
holdelsen af  Kongens  Løfte,  ja  Ministrene  gik  saa  vidt,  at 
de  stillede  deres  Portefeuiller  til  Kongens  Raadighed;  men 
han  vilde  ikke  modtage  deres  Demission,  skjønt  Breve  og 
hemmelighedsfulde  Meddelelser  forudsagde  en  Katastrofe 
paa  Revudagen,  hvis  Ministrene  bleve  ved  Magten,  og  skjønt 

Chateaubriand  tilskrev  ham  med  Antydninger  om  de  Farer, 
han  udsatte  Kronen  for.  Han  raadede  Carl  X.  til  at  ofre 
sine  Ministre,  skaffe  sig  deres  Demission  og  saaledes  undgaa, 
at  man  krævede  den  af  ham.  Hans  Brev  endte  med  føl- 
gende Udtryk:  »Sire!  Naar  jeg  har  vovet  at  skrive  dette 
Brev,  maa  jeg  nære  en  dyb  Overbevisning  om  Nødvendig- 
heden af,  at  der  tages  en  Beslutning;  en  bydende  Pligt 
har  drevet  mig  hertil.  Ministrene  ere  mine  Fjender,  jeg 
er  deres;  jeg  tilgiver  dem  som  en  Kristen;  men  jeg  vil 
ikke  tilgive  dem  som  en  Mand;  under  dette  Forhold  vilde 
jeg  aldrig  have  talt  til  Kongen  om  deres  Afskedigelse,  hvis 
der  ikke  var  Tale  om  Monarkiets  Frelse.« 

Trods  den  overvejende  Betænkelighed  blev  det  altsaa 
besluttet,  at  Revnen  skulde  finde  Sted  til  den  bestemte 
Dato.  Da  Kongen  indtraf  paa  Marsmarken,  hvor  Regimen- 
terne vare  samlede  i  hundrede  Tusende  Tilskueres  Over- 
værelse, blev  han  i  Begyndelsen  modtagen  med  sympathetiske 
Tilraab,  der  imidlertid  snart  blandedes  med  fjendtligsindede 
Raab  mod  Ministeriet:  »Leve  Chartet!  Ned  med  Ministrene! 
Ned  med  Jesuiterne!  Ned  med  Villéle!«  En  Nationalgardist 
vovede  endogsaa  at  forlade  Rækkerne,  da  Kongen  nærmede 
sig  i  Spidsen  for  et  glimrende  Følge,  og  at  gribe  hans  Hest 
i  Tøjlen,  medens  han  gjentog  de  na^vnte  Udraab.  »Jeg  er 
kommen  her  hid  for  at  modtage  Hyldest  og  ikke  Paamin- 
delser!«  svarede  Kongen  med  megen  Aandsnærværelse  og 
Værdighed.  Demonstrationerne  syntes  at  lægge  sig,  og 
Revuen  gik  hen  uden  yderligere  Mellemspil;  men  da  Kongen 
havde  forladt  Marsmarken  for  at  vende  tilbage  til  Tuilerierne, 
strømmede  Skarerne  sammen  om  den  kongelige  Vogn,  hvori 
Hertuginderne  af  Angouléme  og  Berry  havde  Plads,  Raa- 
bene  fordobledes,  og  Hertuginderne  bleve  udpebne.  Pinlig 
berørte  vendte  de  tilbage  til  Paladset,  hvor  Kongen  allerede 
var  indtruffen.  Da  han  steg  af  Hesten,  var  han  endnu 
uvidende  om  den  Demonstration,  de  havde  været  udsatte 
for,  og  henvendte  sig  til  Hertugen  af  Reggio  med  de  Ord: 

»Kjære  Marskalk  I  Der  var  nok  nogle  Brushoveder,  men 
Massen  er  god.  Sig  Nationalgarden,  at  jeg  er  fornøjet  med 
dens  Holdning,  og  at  jeg  i  øvrigt  nærer  saa  stor  Tillid  til 
den,  at  jeg  overlader  til  den  selv  at  holde  Justits  over  de 
Personer,  som  ved  denne  Lejlighed  have  vist  sig  uværdige 
til  at  være  Medlemmer  af  Garden.  Udsted  en  Dagsorden, 
men  forelæg  mig  den,  forend  den  bliver  offentliggjort.« 
Disse  Ytringer,  som  lidt  senere  forebragtes  Soult,  stode  i 
den  Grad  i  Modstrid  med  de  faktiske  Forhold,  at  de  af- 
lokkede ham  den  Ytring:  »Det  er  ikke  vanskeligt  at  være 
hans  Majestæt  til  Pas.« 

Villéle  havde  ikke  overværet  Revuen,  men  afventet 
dens  Udfald  i  Finansministeriet  i  Rivoligaden,  hvor  han 
blev  holdt  å  jour  med  de  nys  fortalte  Begivenheder,  hvis 
Rigtighed  han  snart  skulde  faa  Lejlighed  til  at  konstatere. 
Han  stod  ved  det  Vindue,  der  laa  nærmest  ved  Concorde- 
pladsen,  og  kunde  bag  dets  nedrullede  Persienner  se  et  af 
de  Regimenter,  som  kom  tilbage  fra  Revuen,  passere  forbi. 
Da  dette  Regiment,  hvor  flere  Deputerede  vare  Kompagni- 
chefer, var  naaet  hen  til  Ministeriet,  hørto  Tamburerne 
pludselig  op  med  deres  Trommehvirvler,  Mandskabet  svingede 
truende  deres  Vaaben,  og  tusende  harmfulde  Raab  hertes, 
men  alle  overdøvedes  de  af  »Ned  med  Villéle!«  »Jeg 
fulgte«,  skriver  Villéle,  »fra  Vindue  til  Vindue  disse  rasende 
Menneskers  Marche,  i  det  jeg  gik  gjennem  de  forskjellige 
Sale,  indtil  jeg  kom  til  de  Værelser  mod  Rivoligaden,  hvor 
min  gamle  Moder  og  min  Familie  boede,  hvem  jeg  vilde 
berolige  ved  min  Nærværelse  og  min  Ro.«  Han  skulde 
samme  Aften  med  samtlige  Ministre  dinere  hos  den  øster- 
rigske  Ambassadør,  Grev  Apponyi,  men  ventede  lige  til  det 
sidste  Øjeblik  med  at  tage  der  hen,  da  han  stadig  troede,  at 
Kongen  vilde  lade  ham  kalde.  Hans  Venten  var  forgjæves, 
og  han  kjørte  sluttelig  bort  efter  at  have  forvisset  sig  om, 
at  Carl  X.  var  vendt  tilbage  til  Tuilerierne,  og  at  enhver 
overhængende  Fare  var  forsvunden.     Dog  næppe  havde  han 

siddet  nogle  Øjeblikke  til  Bords  fer  en  Hofembedsmand 
stillede  sig  bag  hans  Stol  og  hviskede:  j>Kongen  har  sendt 
mig  her  hen  for  at  bede  Dem  komme  til  ham.«  Ministeren 
tog  øjeblikkelig  Afsked  fra  Grevinde  Apponyi  og  fulgte 
Kongens  Sendebud. 

Da  han  indtraf  i  Tuilerierne  havde  Carl  X.  endnu  ikke 
gjort  sig  Kede  for  Begivenhedernes  Alvor.  Man  havde 
ikke  givet  ham  nogen  Beretning  undtagen  om  det,  der 
nylig  var  passeret  under  Finansministeriets  Vinduer,  og  han 
havde  kun  ladet  Villéle  kalde  for  at  bevidne  ham  sin  Hen- 
givenhed og  Sympathi.  Førsteministeren  saae  imidlertid 
bort  fra,  hvad  der  var  vederfaret  ham  personlig,  og  under- 
rettede Kongen  om  hele  Sandheden.  »Hvad  raader  De  mig 
til?«  spurgte  Fyrsten.  »Jeg  raader  til  endnu  samme  Aften 
at  opløse  Paris's  Nationalgarde  og  holde  os  til  denne  ener- 
giske og  retfærdige  Forholdsregel,  for  saaledes  at  forekomme 
Følgerne  af  dette  det  mest  dristige  Forsøg  paa  Revolution, 
der  er  foretaget  siden  Deres  Regerings  Tiltrædelse.« 

Kongen  billigede  Forslaget,  og  nogle  Timer  efter  ved- 
toges det  ogsaa  i  Ministerraadet,  som  var  samlet  i  Inden- 
rigsministeriet; blot  tvende  Kabinetsmedlemmer,  Hertugen 
af  Doudeauville  og  Chabrol,  viste  sig  rebelske,  og  den  første 
lagde  endog  offentlig  sin  Modstand  for  Dagen  og  indgav 
sin  Demission.  Den  næste  Dag  offentliggjordes  Opløsnings- 
dekretet,  men  vakte  ikke  hos  Publikum  al  den  Harme, 
Villéle  havde  ventet  sig,  eller  i  det  mindste  vovede  den  ikke 
at  lægge  sig  for  Dagen.  Ministeren  skrev:  »Paris  har  ikke 
rørt  sig«,  og  en  af  Hoffets  fortrolige.  Hertugen  af  Riviére, 
der  hemmelig  omgikkes  med  Tanker  om  en  Ændring  i 
Grundloven,  slog  Parisernes  Resignation  fast  som  en  Kjends- 
gjerning  med  de  Ord:  »Kongen  mægter  alt.« 

Det  falder  vanskeligt  at  dadle  den  Energi,  Villéle  havde 
lagt  for  Dagen  ved  denne  Lejlighed.  Trods  alle  de  Tjene- 
ster, Nationalgarden  har  gjort,  har  den  dog  i  Frankrigs 
Historie  spillet  en  alt  for  sørgelig  Rolle,  til  at  man  kan  be- 

tragte  det  som  en  Fejl  paa  lovlig  Vis  at  have  undertrykt 
en  Demonstration,  Regeringen  ikke  kunde  taale;  men  denne 
Opløsning  skulde  fostre  megen  Vrede  og  ege  den  ophobede 
Lidenskab,  og  den  havde  vel  næppe  været  en  Nødvendighed, 
hvis  Villéle  havde  trukket  sig  tilbage  paa  et  tidligere 
Stadium.  I  dette  øjeblik  var  hans  Demission  imidlertid 
bleven  en  Umulighed;  den  vilde  ikke  have  styrket,  men 
snarest  svækket  den  udøvende  Magt;  i  Steden  for  at  være 
en  Følge  af  de  parlamentariske  Institutioners  regelmæssige 
Funktion  vilde  hans  Afskedigelse  nu  komme  til  at  staa  som 
en  Handling  af  Forsagthed. 

Dette  blev  altsaa  Resultatet  af  Villéles  Politik;  men 
der  gaves  ogsaa  et  andet:  han  skaffede  Voldsomhederne  paa 
Talerstolen  et  nyt  Gjæringsæmne.  »Hvilken  Støtte  har 
Ministeriet  egentlig?«  udbrød  Benjamin  Constant.  »Mon 
Paris's  Befolkning?  Det  har  fornærmet  den!  Den  alminde- 
lige Opinion?  Det  har  ægget  den!  Pairskammeret?  Det 
kan  kun  beherske  dette  Kammer  ved  at  forvanske  Afstem- 
ningerne gjennem  et  Misbrug  af  idelige  Masseudnævnelser. 
Og  nu  endelig  Domstolene?  De  gjøre  Modstand  i  Retfær- 
dighedens Navn.«  »Et  sligt  System«,  sagde  en  af  Centrums 
Talere,  »maa  have  en  Grænse;  thi  Korruption  er  et  ab- 
solut opløsende  Princip  i  den  moralske  som  i  Naturens 
Orden.«  »Kongens  Ministre!«  tilføjede  en  af  Højres  Talere, 
»1  kunne  gjøre  Kronen  og  Landet  en  stor  Tjeneste,  en 
umaadelig  Tjeneste,  den  eneste,  der  kan  raade  Bod  paa  alt 
det  onde,  I  have  avet.  Træk  eder  tilbage!  I  ere  afsatte 
af  Landet!  Enhver  Overlegenhed  forfærder  eder;  endogsaa 
Raabet:  »Leve  Kongen!«  er  eder  imod.  I  have  kvalt  det 
paa  Pariser ' Nationalgardens  Læber!«  General  Sébastiani 
samlede  endelig  alle  disse  Domme  i  de  Ord:  »Harmen  er 
enstemmig!« 

Fra  dette  Øjeblik  maatte  alle  de  forskjellige  Mellem- 
spil, der  til  bevægede  Tider  ere  uadskillelige  fra  det  offent- 
lige   Liv,    afgive    Æmner    for    heftige    Beskyldninger,    for 

fjendtlige  Demonstrationer,  sona  Pressen  velbehagelig  gjorde 
sig  til  et  Ekko  for;  vi  nævne  t.  Ex.  de  parlamentariske 
Debatter,  Presseprocesserne,  Oprettelsen  af  Selskabet:  »Hjælp 
dig  selv,  saa  vil  Gud  hjælpe  dig«,  hvis  Lister  talte  den 
liberale  Ungdoms  mest  kjendte  Navne;  Manuels  Begravelse, 
der  overværedes  af  hundrede  Tusende  Mennesker  med  La- 
fitte,  Deranger,  Thiers  og  Lafayette  i  Spidsen;  Mignets 
Frifindelse ;  han  var  stillet  for  Politiretten  som  Forfatter  til 
et  Flyveskrift,  der  omhandlede  denne  mindeværdige  Be- 
gravelse. »Kongens  Ministre«,  sagde  »Journal  des  Debats«, 
»vi  anklage  eder  for  et  treaarigt  Komplot  mod  den  nød- 
vendige Enighed  mellem  Kongen  og  Frankrig.« 

De  royalistiske  Aviser  talte  med  ikke  mindre  Heftighed. 
Hyde  de  Neuville,  en  Ven  af  Chateaubriand  og  som  snart 
skulde  sidde  paa  Kegeringens  Bænke,  vovede  at  anklage 
Ministrene  for  at  have  forvansket  Statens  Midler  til  bedste 
for  deres  Kreaturer;  han  truede  dem  med  offentlig  Tiltale 
og  støttede  saaledes  en  skamlos  Bagvaskelse,  der  lige  stik 
mod  Sandheden  fremstillede  Villéle  som  en  Mand,  der 
havde  beriget  sig  under  sin  offentlige  Løbebane.  Til  disse 
Træk  maa  Læseren  endnu  føje  Kleresiets  mere  end  nogen 
Sinde  tidligere  paatrængende  Krav,  der  kom  frem  gjennem 
Kardinal  Latils  Klager  —  denne  Mand,  hvem  den  endnu 
mere  overspændte  Abbé  Lamennais  kaldte  en  Forræder  mod 
Kirken  —  og  Præsternes  Forlangende  om  at  fere  Fødsels- 
listerne;  man  vil  saaledes  faa  et  virkeligt  Billede  af  den 
feberagtige  Bevægelse,  som  satte  alle  Sind  i  Bevægelse  og 
forberedte  Katastrofen. 

Hertil  kom  endnu  Hofrænkerne,  Polignacs  og  hans 
Venners  Bestræbelser  for  at  vinde  Magten  og  den  fornyede 
Gunst,  der  blev  Personer  til  Del,  hvis  Fjærnelse  Villéle 
havde  sat  igjennem  efter  at  have  godtgjort,  at  de  arbejdede 
paa  hans  Fald,  og  hvem  Kongen  nu  tog  til  Naade,  ret  som 
om  han  fandt  Behag  i  at  opmuntre  deres  Rænker  mod 
Ministeriet. 

Villéle  var  misfornøjet,  men  resigneret  Vidne  til  hele 
dette  Skybrud  af  Fjendtligheder  og  Rænker.  I  sine  poli- 
tiske Noter,  der  rimeligvis  ere  affattede  med  Efterverdenen 
for  Øje,  udbryder  ban :  »Alt  dette  vidnede  om  en  Svaghed, 
der  vilde  have  været  ødelæggende  for  enhver  Regering  og 
maatte  nedbryde  Haabet  hos  den  Mand,  som  maatte  bære 
hele  Ansvaret  herfor  samt  Regeringens  Byrder;  men  han 
var  ikke  og  gjorde  ikke  Fordring  paa  at  være  Kardinal 
Richelieu ;  han  havde  hverken  hans  Karakter,  hans  Ær- 
gjerrighed  eller  overlegne  Evner  og  ønskede  beller  ikke  at 
have  dem.  Han  maatte  da  have  været  en  hel  anden  Ka- 
rakter; men  at  gjøre  sin  Konge  til  et  Nul,  at  kue  sin 
Konges  Son,  Ludvig  XVI.'s  Datter,  Hertugen  af  Berrys 
Enke,  at  forvise  den  nye  Gaston  af  Orleans  og  hans  talrige 
Familie,  at  lade  Hovedet  kappe  af  disse  Hofpygmæer,  som 
med  deres  Indflydelse  hos  Kongen  og  hans  Familie  og  deres 
slette  Intriger  i  Pairskammeret  maaske  vare  farligere  end 
en  Montmorency  eller  Cinq-Mars,  alt  dette  var  ikke  en 
Rolle,  han  nogen  Sinde  havde  eftertragtet  eller  vilde  have 
modtaget.  I  Steden  for  tog  han  Afsked  med  sin  Søn  og 
sendte  ham  med  sin  Hustru  og  sine  Døtre  for  at  gjøre 
hans  Bolig  i  Morville  beredt.« 

Vi  have  citeret  dette  veltalende  Brudstykke,  fordi  Vil- 
léle her  giver  en  egenhændig  Liste  over  alle  dem,  som  i 
det  Maal  at  skubbe  sig  frem  til  Magten  alt  efter  Luner  og 
Indfald  gravede  den  Afgrund,  hvori  Monarkiet  skulde  rulle 
ned,  og  hvem  han  viser  os  mere  virksomme,  mere  farlige, 
—  det  er  Villéles  Ord  — ,  mere  skyldige  end  nogen  af  de 
Fjender,  Monarkiet  allerede  havde.  Han  var  ganske  vist 
ikke  Manden  for  at  anvende  en  blodig  Strænghed,  som  den 
store  Kardinal  til  andre  Tider  og  under  andre  Forhold  ikke 
var  vegen  tilbage  for;  men  han  var  bestemt  paa  at  holde 
dem  Stangen  og  var  ikke  saa  villig  til  at  indgive  sin  Demis- 
sion, som  man  kunde  formode  efter  det  citerede  Brudstykke. 

Samlingen  sluttedes  den  22de  Juni  1827.  Den  følgende 
Dag  gjeni udførtes  Censuren,  og  man  begyndte  at  raadfere 
sig  med  Præfekterne  om  det  belejlige  Øjeblik  for  en  Op- 
løsning; medens  de  forskjellige  Partier,  for  hvem  disse 
Planer  ikke  længe  vare  nogen  Hemmelighed,  søgte  en  Overens- 
komst angaaende  Valgene  og  dannede  Grundlaget  til  en 
frj^gtelig  Koalition,  var  Villéle  udelukkende  optagen  af  sine 
Forsøg  paa  at  faa  Bugt  med  Kongens  Ubestemthed.  Ligner 
det  en  Opførsel  af  en  Minister,  som  bereder  sit  Tilbagetog? 

Carl  X.  synes  i  dette  Øjeblik  mere  end  i  noget  andet 
under  sin  hele  Regering  at  have  haft  et  aabnere  Blik 
for  de  Farer,  som  voxede  op  om  hans  Trone,  samtidig  med 
at  Villéles  Ministerium  forlængedes.  Han  blev  ikke  upaa- 
virket  af  de  foruroligende  Kj endetegn,  som  brød  frem  paa 
alle  Kanter.  Snart  var  det  en  af  Napoleon  Ps  gamle  Fæller, 
Grev  Montholon,  der  ansøgte  om  en  Avdiens  og  gav  Kongen 
et  Indblik  i  Hærens  slette  Stemning;  snart  var  det  Depu- 
terede, som  hemmelig  tilskreve  ham  for  at  modtage  en 
maanedlig  Gratifikation  af  Privatkassen,  et  Tilskud  til  at 
bestride  Omkostningerne  ved  deres  Ophold  i  Paris,  og  som 
saaledes  syntes  at  forlange  en  Betaling  for  deres  Hen- 
givenhed; snart  var  det  endelig  selve  Madame  du  Cayla, 
som  endnu  forgjæves  søgte  at  spinde  Rænker,  og  hvem  man 
vexelvis  kunde  træffe  i  Paris  og  London;  nu  tilbød  hun 
Carl  X.  at  sælge  ham  de  talrige  Breve,  hun  havde  modtaget 
af  den  afdøde  Konge,  med  Trusel  om  at  offentliggjøre  dem, 
hvis  man  ikke  gik  ind  paa  Kjøbet;  Embedsmændene  vare 
bange  og  gjorde  kun  slet  deres  Pligt;  Villéle  bekræfter  det 
med  Sorg  og  tilføjer:  »Aldrig  er  en  Regering  bleven  dristi- 
gere angreben  og  slettere  forsvaret.« 

Vilde  en  Opløsning  gjøre  Ende  paa  disse  vox ende  Farer? 
Vilde  de  nye  Valg  skaffe  Ministeriet  en  Majoritet?  Hvis 
de  nu  tvæ^rt  imod  tik  det  modsatte  Udfald,  vilde  Resultatet  da 
ikke  ogsaa  komme  til  at  gaa  ud  over  Kronen?  Vilde  en 
Ændring  i  Ministeriet  ikke  være  et  Lægemiddel  mod  denne 

alvorlige  Situation?  Saaledes  vare  de  Spergsmaal,  der  paa- 
trængte sig  Kongen,  og  som  hele  Villéles  Indflydelse  ikke 
havde  kunnet  faaBugt  med,  da  Carl  X.  besluttede  at  besøge 
Lejren  ved  Saint-Omer.  Hvad  Villéle  ikke  havde  mægtet, 
medførte  denne  Rejse.  Den  begejstrede  Modtagelse,  Kongen 
fandt,  Befolkningens  Jubel,  Troppernes  gode  Holdning,  den 
mer  eller  mindre  lavede  Hyldest  under  de  officielle  Mod- 
tagelser, alt  dette  gav  ham  et  overdrevent  Begreb  om  haus 
Nimbus,  gjengav  ham  hans  Tillid  og  spredte  hans  Ube- 
stemthed. Medens  han  endnu  raadferte  sig  med  Alverden 
om  det  betimelige  i  en  Opløsning,  var  han  allerede  fast 
bestemt  derpaa.  Han  viste  intet  Mishag,  naar  man  i  hans 
Omgivelser  talte  om  det  nødvendige  i  et  Gjennemsyn  af 
Grundloven  eller  om  Muligheden  af  et  Statskup.  Fyrst 
Polignac  fulgte  Kongen  som  Adjutant,  og  hans  Tilstede- 
værelse, der  var  Villéle  meget  imod,  skulde  ikke  bidrage  til 
at  formindske  de  vidt  gaaende  Følger  eller  det  slemme 
Indtryk,  disse  uforsigtige  og  dumdristige  Beregninger  maatte 
medføre.  »Hvad  maatte  man  ikke  kunne  udrette  med 
Tropper,  der  ere  besjælede  af  en  saa  god  Aand?»  udbrød 
Kongen  i  en  Henvendelse  til  Hertugen  af  Mortemart.  »Ja, 
Sire!«  svarede  den  tapre  General  sørgmodig,  »man  vilde 
kunne  udrette  alt  eller  næsten  alt  paa  selve  Udførelsens 
Dag,  men  bag  efter!  .  .  .« 

Mod  Carl  X's  Vilje  brød  saaledes  hans  skjulte  Tanke 
frem,  det  vil  sige  hans  Utaalmodighed  efter  at  afryste  For- 
fatningens Aag  og  paakalde  Hærens  Hengivenhed  for  at 
neddysse  de  Protester,  som  utvivlsomt  vilde  rejse  sig  ved 
ethvert  Angreb  paa  Landets  Rettigheder.  Man  kan  ikke 
noksom  fremhæve  disse  alvorlige  Symptomer;  man  ser  dem 
komme  frem  under  hele  Ministeriet  Martignacs  Regimente; 
de  forklare,  hvilke  Vanskeligheder  dette  Ministerium  havde 
at  bekæmpe,  dets  Fald  og  selve  Monarkiets  Fald.  Afgrunden 
mellem  Nationen  og  Kongen  aabner  sig  alt,  Folkets  Mistillid 
har  fundet  en  reel   Grund  i  den   sørgelige  Indflydelse  fra 

hine  Mænd,    som   Kongen  lader  sig  beherske  af,    og  denne 
Mistillid  skal  snart  bære  sine  hæslige  Frugter. 


XII. 

Kammerets  Oplosning.  —  Valgenes  Udfald.  —  Den 

ministerielle  Krise.  —  Villéles  Fald.  —  Dommen 

over     den     afgaaede      Minister.     —     Kabinettet 

Martignac. 

Kongen  vendte  tilbage  fra  sin  Rejse  i  Løbet  af  Oktober. 
Den  dobbelte  Beslutning  om  Deputeretkammerets  Opløsning 
og  en  Udnævnelse  af  Pairs  blev  uden  Ophold  drøftet  i  Stats- 
raadet  og  vedtagen  efter  lange  Debatter.  Præfekterne,  der 
nogle  Uger  tidligere  havde  rejst  Modstand,  syntes  nu  mere 
tilbøjelige  til  at  tro  paa  et  heldigt  Udfald,  og  Ministeriets 
Mening  kan  samles  i  en  enkelt  af  dets  Medlemmers  Ytringer: 
»Monarkiet  vil  være  mere  udsat  næste  Aar;  men  man  vil 
i  dette  åar  slippe  for  et  Ministerskifte.«  Da  Kongen  imid- 
lertid havde  besluttet  at  beholde  sit  Ministerium,  staar  det 
ogsaa  fast,  at  Opløsningen  paatrængte  sig  som  nødvendig 
og  uundgaaelig.  Den  alene  muliggjorde  Udnævnelsen  af  de 
nye  Pairs,  som  bleve  tagne  af  Kammerets  Medlemmer.  Den 
ministerielle  Majoritets  Sprængning,  flere  royalistiske  Depu- 
teredes Tilbagetræden,  Udfaldet  af  de  sidste  partielle  Valg, 
Koalitionen  mellem  Partierne,  med  ét  Ord  den  almindelige 
Misfornøjelse  gjorde  Oplosningen  til  en  Nødvendighed. 

Dog  Partiet  var  stort,  Indsatsen  frygtelig,  det  var  selve 
Kronen.  Var  Tiden  virkelig  heldig  valgt  til  at  trodse  saa 
truende  Farer?  Havde  det  ikke  været  mere  klogt,  mere 
politisk,  først  at  skride  til  et  Ministerskifte?  Var  det  ikke 
rimeligt,  at  nye  Ministre,  tagne  fra  Centrum,  kunde  raad- 
spørge  Landet  med  et  mere  heldigt  Udfald  end  Villéle  og 
hans  Kolleger?    at  de  havde  faaet  et  Svar,    som  var  mere 

uberørt  af  al  den  Lidenskab,  der  maatte  vække  Mistro  til 
Afstemningens  PaalidelighedV  Denne  Mening  nærede  alle 
moderate  og  personlig  uinteresserede  Mænd;  men  de  havde 
ingen  Indflydelse,  deres  Mening  kunde  ikke  trænge  igjennem. 

Den  6te  November  1H27  offentliggjorde  Moniteur'en  lire 
Kundgjørelser;  den  første  opløste  Deputeretkammeret,  beram- 
mede de  forskjellige  Valg  til  den  I7de  og  24de  samme 
Maaned  og  sammenkaldte  det  nye  Kammer  til  den  Gte 
Februar  n.  A.;  den  anden  ophævede  Censuren;  den  tredje 
udnævnte  sex  og  halvfjerdsindstyve  nye  Pairs;  den  fjerde 
endelig  udnævnte  Formændene  for  samtlige  Valgforsamlin^er. 
Det  var  Villéles  politiske  Triumf;  men  en  forbigaaende 
Triumf,  som  tvært  imod  hans  Forventninger  skulde  uhel- 
bredelig svække  ham  og  paaskynde  hans  Fald. 

Som  man  kunde  vente,  benyttede  Pressen  sin  gj en- 
vundne  Frihed  til  først  og  fremmest  at  kritisere  de  tagne 
Beslutninger;  særlig  blev  Listen  over  de  nye  Pairs  vejet  og 
drøftet  med  en  levende,  næ^sten  fornærmelig  Opmærksomhed 
og  kom  til  at  afgive  et  nyt  Besværingspunkt,  der  skulde 
øve  en  skæbnesvanger  Indflydelse  paa  Sammenstillingen  af 
Valgmandslisterne.  Den  længe  forberedte  Koalition  mellem 
Partierne  sluttedes  paa  selve  Valpladsen,  Dagen  før  det 
endelige  Sammenstød;  de  mest  diametrale  Oppositionsblade 
rakte  hverandre  Haanden;  man  kunde  se  Højres  mest  ivrige 
Mænd  anbefalede  i  liberale  Blade,  og  Kandidater,  der  vare 
mest  Qendtlig  sindede  mod  Ministeriet,  støttede  af  royali- 
stiske Organer.  Det  eneste  Program,  der  blev  forelagt 
Vælgerne,  var  Ministeriets  Fald;  det  var  tilstrækkeligt,  at 
man  sluttede  sig  hertil,  saa  slap  man  for  al  yderligere  Tros- 
bekj endelse.  Lamartine  har  karakteriseret  disse  V^alg  paa 
rette  Vis,  naar  han  siger,  »at  de  vare  Vredens  og  Hævnens 
Valg«.  De  Deputerede  af  Venstre,  som  vare  fjærnede  ved 
de  foregaaende  Valg,  indtraadte  nu  paa  ny,  medens  et  stort 
Antal  ministerielle  Deputerede,  deriblandt  selve  Ministeren 
Peyronnet,    faldt    ynkelig    igjennem    over    for    Koalitionens 

Kandidater.  Kabinettets  Nederlag  var  allerede  saa  indlysende 
ved  de  første  Valg.  den  17de  November,  at  Villéle  maatte 
opgive  ethvert  Haab  om  at  kunne  bøde  paa  dettes  Udfald 
ved  de  resterende  Valg,  den  24de.  I  Paris  havde  blot 
elleve  Hundrede  Vælgere  af  otte  Tusende  stemt  for  Mini- 
steriet, Oppositionen  havde  samlet  hele  Resten.  Dette 
Udfald  hilsedes  med  en  ubeskrivelig  Begejstring,  der  først 
gav  sig  Luft  i  en  almindelig  Illumination,  senere  i  Opløb, 
som  ikke  uden  Meje  maatte  undertrykkes  af  den  bevæbnede 
Styrke;  man  gav  Politiet  Skyld  for  at  have  sat  dem  i  Scene. 

Ministeriets  Domfældelse  var  imidlertid  udtalt;  den 
Dom,  Nationen  havde  afsagt,  var  afgjørende  og  inappellabel 
og  syntes  ikke  at  levne  Villéle  og  hans  Kolleger  noget 
Haab.  Alt  det  Uvenskab,  der  i  Aarenes  Løb  var  opsamlet, 
brød  nu  paa  én  Gang  og  saa  larmende  løs,  at  Kongen 
ventede  deres  Demission ;  men  Villéle  holdt  sig  endnu  ikke 
for  slaaet.  Medens  Hofpartiet  søgte  at  formaa  Kongen  til 
at  overdrage  Polignac  Forsædet  i  det  ny  Ministerium,  over- 
vejede Villéle  de  mest  modsatte  Kombinationer,  og  søgte 
snart  at  flærne  Corbiére  og  Peyronnet,  hvem  han  med 
urette  troede  mere  kompromitterede  end  sig  selv,  snart  at 
aabne  Regeringens  Rækker  for  de  Mænd,  som  viste  sig 
mest  ivrige  efter  at  faa  Plads  sammesteds. 

Der  skete  mange  forgjæves  Forsøg,  udkastedes  mange 
Planer.  Villéle  tænkte  vexelvis  paa  Chateaubriand,  med 
hvem  han  dog  ubodelig  havde  lagt  sig  ud,  og  som  Kongen 
i  øvrigt  ikke  vilde  vide  noget  af,  fremdeles  paa  Casimir- 
Périer,  Pasquier,  Lainé,  Roy,  ja  endog  paa  La  Bourdonnaye 
og  Polignac;  men  hvorledes  skulde  man  faa  saa  uforligelige 
Elementer  til  at  gaa  sammen,  og  kunde  Villéle  da  ikke 
forstaa,  at  hans  Forbliven  ved  Magten  netop  gjorde  enhver 
levedygtig  Kombination  til  en  Umulighed  ?  Det  var  Kongen, 
som  aabnede  hans  Øjne  herfor.  »Vil  de  faa  Majoriteten?« 
spurgte  han  Ministeren  nogle  Dage  efter  Valgene.  »Nej! 
saafremt  der  er  Tale  om  at  hindre  Kammeret  i  strax  efter 

dets  Sarameatræden  at  forlange  Ministrenes  Afskedigelse; 
ja!  for  hele  Resten  af  Samlingen,  naar  dette  Forlangende 
kategorisk  tilbagevises  af  Kongen,  og  der  i  øvrigt  ikkun 
forelægges  Love  af  alnaindelig  Interesse  og  svarende  til  de 
Stemninger,  Vælgerne  have  lagt  for  Dagen.« 

Dette  Svar  vidnede  om  en  saa  fuldstændig  Blindhed, 
at  det  maatte  overraske  Kongen.  Man  havde  sagt  ham,  at 
Kabinettet  ikke  troede  sig  i  Stand  til  at  rejse  Modstand 
mod  de  Lidenskaber,  som  vare  løsnede  mod  det;  han  gjentog 
for  Villéle,  hvad  man  havde  sagt  ham.  »Sire!«  gjensvarede 
Førsteministeren,  »vil  De  naadigst  fæste  mere  Lid  til  Deres 
Ministres  Ord  end  til  deres  Fjenders.«  Kongen  syntes  at 
slaa  sig  til  Taals  med  denne  Indsigelse;  men  Villéle  var 
dog  rokket  i  sin  Tillid  ved  denne  Samtale,  ved  sine  Venners 
indstændige  Forestillinger,  ved  sine  Kollegers  Mening,  men 
især  ved  Vidnesbyrdene  om  den  off<mtlige  Harme.  Træt  af 
de  forgjæves  Anstrængelser,  han  havde  gjort  for  at  bevare 
Magten,  skrev  han  til  Kongen  for  at  bede  ham  gjøre  Ende 
paa  den  almindelige  Uvished  enten  ved  Dannelsen  af  et  nyt 
Kabinet  eller  —  tilføjede  han,  ret  som  om  han  endnu  vilde 
antyde  sine  sidste  Illusioner  —  ved  en  højtidelig  udtalt 
Vilje  om  at  beholde  sit  gamle. 

Kongen  vaklede  endnu  mellem  Poliguac,  der  ønskede 
at  danne  et  Ministerium  af  yderste  Højre,  og  de  Mænd,  der 
som  Marskalk  Soult  tilraadede  et  Kabinet,  hvor  venstre 
Centrum  havde  Majoriteten;  han  vilde  endnu  ikke  tage 
nogen  Beslutning  og  paalagde  blot  Villéle  at  raadføre  sig 
med  de  Talaru,  et  af  de  mest  indflydelsesrige  Medlemmer 
af  Pairskammeret,  og  forespørge,  om  det  vilde  være  ham 
imod  at  danne  et  Ministerium  af  moderate  Royalister.  De 
Talaru  svarede  med  et  Afslag:  »Kongen  er  kjed  af  Dem 
og  ømsker,  at  jeg  skal  indtage  Deres  Plads.  Jeg  vil  ikke 
være  saa  taabelig;  jeg  vil  ikke  have  noget  dermed  at  gjøre.« 
Den  følgende  Dag  henvendte  de  Talaru  sig  personlig  til 
Carl  X,  og  tilføjede:   »Naar  Kongen  ofrer  sine  Ministre  for 

Partiraabene,  hvilken  Tillid  kan  man  da  nære  til  hans 
Fasthed?«  O^saa  Dauphin'en  billigede  disse  indirekte  Be- 
brejdelser og  gjentog  med  Sørgmodighed:  »De  opgiver 
Villéle;  det  er  det  første  Skridt,  De  Jgjør  ned  fra  Deres 
Trone.« 

Kronprinsessen  og  de  Talaru  toge  fejl  og  tillagde  en 
ministeriel  Forandring  en  alt  for  overdreven  Vigtighed;  det 
hele  var,  naar  alt  kom  til  alt,  ikkun  det  regelmæssige  Spil 
af  de  Faktorer,  Grundloven  hjemlede.  Villéle  kunde  ikke 
mere  gjøre  Regning  paa  Parlamentets  Majoritet  og  maatte 
uundgaaelig  trække  sig  tilbage.  I  hans  Tilbagetrædelse  laa 
der  intet,  som  ikke  var  i  Overensstemmelse  med  Logiken, 
Klogskaben  og  Traditionen,  og  blev  Kronen  end  til  en  vis 
Grad  kompromitteret,  var  Fejlen  Kongens,  som  paa  en  Maade 
havde  gjort  sig  til  ét  med  sin  Førsteminister,  og  Villéles, 
der  ikke  havde  forstaaet  at  vælge  det  gunstigste  Øjeblik 
til  at  forlade  Magten,  den  Stund,  da  han  havde  kunnet  give 
Slip  paa  den  uden  at  opgive  noget  af  sin  Værdighed  eller 
formindske  sin  Konges  Nimbus.  At  hævde  Villéle  trods 
den  offentlige  Mening  vilde  ikke  have  været  at  raade  Bod 
paa  denne  Stilling,  men  at  forværre  den.  Dette  forstod 
Kongen  endelig,  og  dette  dikterede  hans  Handlemaade, 
skjønt  det  gjorde  ham  inderlig  ondt  at  være  nødsagen  til 
at  skilles  fra  en  Førsteminister,  til  hvem  han  havde  vænnet 
sig  gjennem  en  fleraarig  Saravirken,  hvis  Karakter  han 
agtede,  og  hvis  gode  Egenskaber  han  vurderede. 

Det  var  for  øvrigt  Villéle,  som  gav  Carl  X.  fuld  Frihed, 
i  det  han  mod  Aarets  Slutning  indrømmede,  at  hans  An- 
strængelser  for  at  gjennemføre  en  Sammensmeltning  mellem 
de  forskjellige  royalistiske  Fraktioner  vare  strandede,  og  at 
denne  Sammensmeltning  ikke  lod  sig  realisere,  med  mindre 
han  indgav  sin  Demission.  Kongen  modtog  den,  men  vilde 
dog  samtidig  give  sin  Minister  et  sidste  Bevis  paa  Tillid; 
han  bad  ham  være  behjælpelig  med  Dannelsen  af  det  nye 
Ministerium   og  at  støtte  Marineministeren  Chabrol,    hvem 

han  vilde  overdrage  dette  Hverv.  Villéle  bevarede  altsaa 
endnu  en  stor  Indflydelse  over  Kongens  Sind,  og  denne  Ind- 
flydelse var  ikke  uden  Vigtighed  ved  de  forskjellige  Mellem- 
spil, der  besværliggjorde  Ministeriet  Martignacs  Fodsel. 

Villéles  Fald  gjorde  en  umaadelig  Opsigt  i  Landet  og 
den  Tilfredshed,  det  vakte,  fandt  Gjenlyd  lige  til  Tronens 
Trin.  »De  var  bleven  alt  for  upopulær«,  sagde  Dauphinen, 
da  han  tog  Afsked  med  ham,  og  hans  mest  ivrige  Beundrer 
Alfred  Nettement  anerkjender  denne  Doms  Berettigelse, 
i  det  han  skriver:  »han  faldt  for  den  almindelige  Uvilje«. 
Vi  skulle  dog  ikke  tillægge  disse  Ord  større  Vægt,  end  de 
fortjene.  Vi  vide  jo  helt  vel,  hvad  de  betyde,  og  hvor 
megen  Vægt  man  kan  lægge  herpaa.  T  en  Tidsperiode,  der 
uden  Gavn  for  Frankrig  har  opslugt  saa  mange  fremragende 
og  hæderlige  Mænd,  der  ere  faldne  som  Ofre  for  Parti- 
lidenskaberne og  Massens  Utaknemmelighed,  i  en  saadan 
Tid  kan  den  enkelte  Dags  Upopularitet  ikke  imponere 
Fremtiden  eller  evig  tynge  paa  den,  som  rammes  deraf. 
Historien  har  ofte  ændret  Domme,  der  vare  blottede  for 
Betfærdighed,  og  man  kan  som  Villéle  godt  falde  for  »den 
almindelige  Uvilje«  uden  at  have  svigtet  Pligt  eller  Ære  og 
uden  at  miste  Haabet  om,  at  Eftertidens  Kjendelse  vil  være 
mere  retfærdig  end  Samtidens. 

Villéle  var  en  Mand  af  sjældent  Værd;  han  havde  et 
klart  Omdømme,  en  stolt  Karakter  og  et  ædelt  Hjærte;  var 
han  end  ikke  i  Besiddelse  af  en  glimrende  Begavelse,  havde 
han  en  skarp  Fatteevne,  som  raadede  Bod  paa  mulige 
Mangler;  mange  af  hans  Regeringshandlinger  vare  prægede 
af  disse  Evner,  som  kun  hans  Fjenders  Lidenskaber  have 
draget  i  Tvivl,  medens  Historien  har  tilbagevist  disse  løgn- 
agtige Paastande;  den  har  værdsat  Villéles  Patriotisme, 
hans  Dygtighed  og  gode  Hensigter;  men  den  har  ikke 
kunnet  fortie,  at  han  begik  en  Fejl,  der  er  uoprettelig  under 
et  parlamentarisk  Regimente:  han  klyngede  sig  fast  til 
Magten  uden  at  forstaa  at  give  Slip  paa  den  i  Tide.    »Han 

fattede  ikke  den  offentlige  Menings  Styrke«,  skriver  Cha- 
teaubriand, »flere  Aar  udkrævedes  for  at  fælde  ham,  men 
endelig  faldt  han.«  Denne  Fejl  medførte  andre,  som  vi 
have  været  nødsagede  til  at  belyse;  de  tyngede  allerede 
stærkt  nok  paa  Kronen;  Ministeriet  Martignac  skulde  bære 
Byrden  af  dem;  det  skulde  se  disse  Farer  rejse  sig  paa 
dets  Vej  og  skulde  opslide  sine  Kræfter  med  at  bekæmpe  dem. 

Chabrol,  hvem  Kongen  havde  bestemt  sig  til  at  betro 
det  vanskelige  Hverv  at  finde  Villéles  Efterfølgere,  Chabrol 
ydede  alle  de  Garantier,  en  forsigtig  og  erfaren  Mand  for- 
maar  at  byde.  Han  var  baade  ved  sin  Anseelse  og  sin 
Indflydelse  særlig  skikket  til  at  medvirke  ved  Dannelsen  af 
et  Ministerium,  dygtig  nok  til  at  mindske  saa  mange  Farer 
og  kraftig  nok  til  at  bekæmpe  dem;  men  han  havde  som 
Marineminister  haft  Sæde  i  det  Kabinet,  hvis  Demission 
Kongen  nylig  havde  modtaget,  og  skjont  han  altid  i  Kabi- 
nettet havde  gjort  sig  bemærket  ved  sine  maadeholdne  Ideer, 
og  skjønt  han  ofte  i  Forening  med  sin  Kollega  Frayssinous 
havde  bekæmpet  de  upolitiske  og  voldsomme  Forholdsregler, 
havde  han  dog  aldrig  tilstrækkelig  offentlig  lagt  denne 
Opposition  mod  sine  Kolleger  for  Dagen,  og  hans  Oppo- 
sition var  følgelig  ikke  i  Stand  til  at  svække  Mindet  om 
den  Del,  han  havde  haft  i  det  foregaaende  Ministeriums 
Handlinger,  og  heri  laa  en  Hindring  netop  nu,  da  der  var 
Tale  om  at  skabe  et  nyt  Ministerium. 

Denne  indviklede  Situation  var  undgaaet  Kongen,  skjønt 
den  dog  laa  saa  nær,  at  man  ikke  skulde  kunne  synes  en 
Fejltagelse  mulig.  Lige  siden  Villéles  Tilbagetrædelse  var 
bleven  en  Nødvendigbed  ogsaa  i  hans  Øjne,  havde  Carl  X. 
næret  den  Illusion,  at  Oppositionen  ikke  ønskede  yderligere 
Ofre  end  det,  hvortil  han  havde  givet  sit  Samtykke,  at 
han  altsaa  kunde  fortsætte  sin  Politik,  naar  blot  Villéle  var 
fjærnet,  og  godt  kunde  beholde  nogle  af  hans  Kolleger.  Hans 
Valg  var  i  denne  Henseende  standset  ved  Chabrol  og 
Frayssinous,   og   i    det   Kongen    under    den    hele   alvorlige 

Krise  skjænkede  førstnævnte  Minister  sin  Tillid,  vilde  han 
tydelig  fremhæve  sin  Vilje.  Det  er  forstaaeligt,  at  Kongen 
kunde  nære  en  slig  Illusion;  men  man  undres  rigtignok 
over,  at  Chabrol  har  kunnet  dele  den;  at  han  har  troet,  at 
Medlemmer  af  et  Kabinet,  der  var  »faldet  for  den  alminde- 
lige Uvilje«,  kunde  forblive  i  det  nye  Kabinet  uden  at 
svække  samme.  Begivenhederne  skulde  inden  kort  Frist 
belære  baade  Kongen  og  Chabrol  om  deres  store  Fejltagelse; 
men  den  var  endnu  ikke  gaaet  op  for  dem,  og  Chabrol  tog 
med  Energi  fat  paa  sit  nye  Hverv  uden  at  forstaa,  at  de 
foreliggende  Omstændigheder  allerede  gjorde  dette  Hverv 
vanskeligt  nok,  men  at  det  vilde  blive  endnu  vanskeligere, 
naar  han  personlig  paatog  sig  det. 

Og  hvem  skulde  han  nu  først  og  fremmest  henvende 
sig  til?  Vilde  han  være  heldigere  med  Villéle?  Villéle,  der 
betragtede  det  som  en  Pligt  ikke  at  opgive  sin  Konges  Sag, 
havde  i  de  forløbne  Dage  gjort  mange  Skridt,  forsøgt 
mange  Kombinationer  for  i  Mangel  af  nye  Kolleger  i  det 
mindste  at  kunne  hverve  Efterfølgere,  som  sluttede  sig  nær 
nok  til  hans  Ideer,  saa  at  de  efter  ham  kunde  prøve  deres 
Held,  ja  mulig  i  fornødent  Fald  kalde  ham  til  at  deltage  i 
Regeringen  sammen  med  dem,  maaske  endog  i  Spidsen  for 
dem,  naar  først  den  Storm,  der  rasede  mod  ham,  havde 
faaet  Tid  til  at  stille  af.  Vi  have  set  ham  uden  Nytte 
henvende  sig  til  deTalaru;  hans  Skridt  hos  La  Bourdonnaye, 
Ravez,  Lainé  og  Martignac  havde  ikke  været  heldigere. 
Under  de  indledede  Underhandlinger  havde  særlig  den  sidste 
svaret,  at  han  vel  nærede  stor  Agtelse  for  Villéle,  men  at 
han  ikke  kunde  slutte  sig  til  et  System,  som  ikke  vilde 
kunne  holde  sig  længere  end  fjorten  Dage.  Skulde  det  nu 
falde  Chabrol  lettere  at  vinde  Indpas  og  rokke  de  politiske 
Trosbekjendelser?  Han  havde  ganske  vist  ikke  kompromit- 
teret sig  i  saa  høj  Grad  som  den  fratrædende  Førsteminister; 
men  hvor  fandtes  den  Regeringshandling,  han  ikke  havde 
haft  Del  i,    og  hvortil  han   kunde   henpege?     Det  var  en 

falsk  stilling,  hvornaa  hans  Anstrængelser  fra  første  Færd 
truede  med  at  strande.  Dog  lidt  efter  lidt,  efterhaandeu 
som  det  lykkedes  ham  at  gruppere  visse  Mænd  og  visse 
Navne  om  et  fælles  Maal,  sank  ogsaa  hans  Personlighed 
tilbage  i  anden  Række,  og  Ministeriet  komplementeredes 
sluttelig  uden  hans  Indflydelse,  som  en  Følge  af  Nødvendig- 
hedens Tryk. 

Kongen  ønskede  oprigtig  at  fyldestgjøre  de  liberale 
Ideer,  ikke  fordi  han  holdt  af  dem  og  troede  paa  deres 
Varighed,  men  fordi  de  Hindringer,  der  i  Øjeblikket  lagdes 
ham  i  Vejen,  overtydede  ham  om  disse  Ideers  Magt;  men 
som  vi  have  hørt,  vilde  han  indskrænke  denne  Fyldest- 
gj øreise  til  et  blot  Personskifte  og  ikke  gaa  med  til  et 
Systemskifte.  Man  kan  ikke  stærkt  nok  betone  denne  hans 
Stemning  og  Sindelag;  thi  heri  laa  Spiren  til  de  Vanskelig- 
heder, Martignac  en  Stund  senere  forgjæves  søgte  at  besejre. 
At  skulle  fyldestgjøre  de  liberale  Ideer!  Det  havde  været 
en  duelig  og  forstandig  Politik;  men  i  saa  Fald  burde  man 
resolut  have  henvendt  sig  til  det  Parti  i  højre  Centrum, 
som  stod  venstre  Centrum  nærmest. 

Her  fandt  man  de  mest  populære  Mænd  i  Landet,  dem, 
hvis  Fortid  ikke  kunde  betragtes  blot  som  en  Garanti  for 
dette  eller  hint  Parti,  kort  sagt  dem,  der  lettest  kunde 
løsnes  fra  det  revolutionære  Parti  og  bekæmpe  det,  naar 
de  havde  løsgjort  sig  fra  det.  Det  var  endnu  muligt  at 
henvende  sig  til  nogle  af  de  gamle  Medlemmer  af  Kabi- 
nettet Decazes,  der  ikke  havde  mistet  noget  af  deres  Av- 
toritet  og  Indflydelse:  men  for  at  bevæge  dem  til  at  gribe 
Magten  maatte  man  nødvendigvis  bestemt  bryde  med  Villéles 
Politik  og  især  betvinge  den  Uvilje,  Kongen  ulykkeligvis 
ikke  forstod  at  besejre,  og  som  han  uophørlig  rejste  mod 
alle  de  Kombinationer,  man  tilbød  ham.  Blot  paa  disse 
Betingelser  kunde  man  skabe  et  levedygtigt  Ministerium. 

Dog  Kongens  og  hans  Raadgiveres  forud  fattede  Me- 
ninger  vare    de    mødende    Hindringer;    de    traadte    daglig 

skarpere  og  skarpere  frem  og  holdt  si^,  selv  efter  at  Mini- 
steriet var  dannet.  Og  dog  behovede  man  kun  at  kaste 
et  upartisk  Blik  over  Landet  for  at  se,  hvor  lidet  grundede 
disse  forudfattede  Meninger  vare;  for  at  overtyde  sig  om, 
at  Principet  Villéle  ikke  mere  kunde  bære  gode  Frugter,  da 
han  havde  opslidt  alt,  Regering  og  Administration,  og  ikke 
havde  Tilhængere  mere. 

Alt  maatte  gjores  om  for  at  bibringe  den  offentlige 
Mening  en  sundere  Opfattelse  af  Forholdene,  for  at  sprede 
dens  Mistillid,  for  at  berolige  og  stille  den  tilfreds  og  gjen- 
give  Kronen  dens  Nimbus.  Et  sligt  Hverv  kunde  kun 
overtages  af  nye  Mænd,  og  den  Personlighed  maatte  være 
dreven  af  Ærgjerrighed  eller  af  Hengivenhed  for  Kongen 
til  Dumdristighedens,  for  ikke  at  sige  til  Daarskabens  yderste 
Grænse,  som  maatte  samtykke  i  at  overtage  Magten  uden 
at  gjøre  sig  Rede  for  den  Følelse  af  Vrede,  der  i  foruro- 
ligende Grad  havde  rejst  sig  paa  alle  Hold,  og  som  havde 
forspildt  Villéles  sidste  Forventninger  og  med  knusende 
Magt  lagt  sig  for  Dagen  ved  de  sidste  Valg. 

Chabrol  lod  sig  beherske  af  Kongens  Indflydelse  og 
sin  [Stillings  tvingende  Magt  og  var  saalededes  ikke  den 
Mand,  som  kunde  gaa  til  det  kongelige  Partis  yderste  Fløj; 
han  havde  ikke  den  Dristighed,  der  kan  faa  Kombinationer 
af  enhver  Art  til  at  lykkes,  men  hvortil  der  rigtignok 
ogsaa  kræves  en  Statsmand  og  et  Gran  af  Geni;  men  Cha- 
brol forstod  dog  i  det  mindste  at  gruppere  et  vist  Antal 
hæderlige  Personligheder,  der  paa  La  Bourdonnaye  nær  ikke 
havde  kompromitteret  sig;  til  at  dække  over  denne  lidt 
farveløse  Gruppe  havde  han  Chateaubriands  berømte  Navn. 
Den  2den  Januar  presenterede  han  Kongen  en  Liste,  i 
hvis  Spidse  den  berømte  Forfatter  figurerede,  der,  naar  alt 
kom  til  alt,  dog  havde  vist  Monarkiet  glimrende  Tjenester; 
han  havde  imidlertid  opstillet  ham  uden  at  raadsporge 
Chateaubriand  eller  for  øvrigt  nogen  som  helst  af  de  Mænd, 
hvem  han  paatænkte  at  give  ham  til  Kollega;    man  kunde 

senere  faa  at  vide.  hvad  Chateaubriaud  vilde,  og  paa  hvilke 
Betingelser   han  agtede  at  vende  tilbage  til  Magten. 

Dog  Chabrol  behøvede  ikke  at  ulejlige  sig  med  slige 
Forespørgsler;  thi  Kongen  afslog  at  gjenskjænke  Villéles 
Modstander  sin  Tillid.  »Dette  Valg  krænker  mig«,  udbrod 
han  levende;  »jeg  maa  mindes  hele  Deres  Hengivenhed  for 
min  Person  for  at  kunne  tilgive  Dem  dette  Forslag.«  Han 
nægtede  ogsaa  at  antage  La  Ferronnays,  Frankrigs  Am- 
bassader i  Rusland«  Han  havde  været  Kongens  Ven  og  tro 
Ledsager  i  Landflygtigheden,  men  var  senere  under  Om- 
stændigheder, Kongen  ikke  havde  forglemt,  bleven  Helten 
under  et  Sammenstød,  hvor  Heitugen  af  Berry,  et  Hjærte 
af  Guld,  men  et  voldsomt  og  hidsigt  Hoved,  med  urette 
havde  krænket  hans  Værdighed  og  Følelser;  fra  den  Tid 
havde  La  Ferronnays  forvaret  sig  bag  en  energisk  og  stolt 
Holdning,  og  Mindet  herom  gjorde  det  pinligt  for  Kongen 
at  se  ham  i  sit  Kabinet. 

Chabrol  holdt  imidlertid  fast  ved  at  have  ham  paa  sin 
Liste;  han  bemærkede,  at  der  ikke  fandtes  nogen  bedre 
Personlighed  for  den  udenrigske  Portefeuille,  og  sluttelig 
svarede  Kongen:  »Nu  velan,  jeg  skal  tage  ham,  hvis  min 
Søn  giver  sit  Samtykke.«  Han  holdt  ogsaa  Ord,  og  næste 
Dag  anvendte  han  hele  sin  Indflydelse  over  La  Ferronnays 
for  at  bestemme  ham  til  den  Medvirkning,  man  krævede 
af  ham,  og  som  hans  Beskedenhed  hk  ham  til  at  afslaa. 
Hvad  endelig  La  Bourdonnaye  angik,  bemærkede  Kongen 
med  Grund,  at  Villéle  endnu  talte  saa  mange  Venner  i  det 
nye  Kammer,  at  det  næppe  var  fornuftigt  at  hæve  hans 
mest  ubarmhjærtige  Modstander  til  Magten.  Chabrol  maatte 
føje  sig  efter  disse  kloge  Grunde,  og  den  første  Kombination 
døde  saaledes  hen,  næsten  lige  saa  hurtig  som  den  var 
kommen  til  Verden. 

Det  staar  nu  til  Dags  fast,  at  ViUéle  ikke  havde 
mistet  noget  af  sin  Indflydelse  over  Carl  X. ;  paa  den  anden 
Side  troede  Polignac    og   hans  Venner   Lejligheden   gunstig 

til  at  gribe  Magtens  Tøjler  og  arbejdede  ivrig  mod  dette 
Maal.  Disse  forskjellige  Indtiydelser  lammede  Chabrols  og 
hans  Medhjælperes  Anstrængelser,  og  nogle  Timer  tumledes 
de  løsladte  Lidenskaber  omkring  i  fuldstændigt  Virvar.  Dog 
lidt  efter  lidt  gjorde  Kongens  Vilje  og  de  maadeholdne 
Mænds  Indflydelse  sig  gjældende,  efterhaauden  som  man  fik 
nøjere  Kjendskab  til  det  nye  Kammers  Sammensætning  og 
et  klarere  Blik  for  de  paatrængeude  Krav,  der  maatte 
fyldestgjøres,  saafremt  man  ikke  vilde  prisgive  Monarkiet 
for  Øjeblikkets  Tilfældigheder.  Villéles  Patriotisme  lettede 
i  sidste  Øjeblik  Krisen, 

La  Ferronnays  Valg  fulgte  umiddelbart  efter  Martignacs. 
I  Følge  Kongens  Ønske  havde  Chabrol  søgt  Hertugen  af 
Angoulémes  Samtykke,  og  Dauphin  svarede  ærbødig:  »Siden 
min  Fader  har  givet  sin  Indvilligelse,  har  jeg  ikke  et  Ord 
at  sige.«  Chabrol  havde  derpaa  begivet  sig  til  La  Ferron- 
nays, men  stødte  her  paa  en  Vægring,  der  syntes  uigjen- 
kaldelig.  Kongen,  som  blev  underrettet  herom,  lod  sin 
Ambassadør  kalde,  meddelte  ham  sit  Ønske,  og  da  han 
saae  og  hørte  ham  vægre  sig  med  en  Mine  og  Stemme, 
der  syntes  at  røbe  en  fast  Beslutning,  appellerede  han  til 
et  Venskab,  der  var  opstaaet  og  styrket  i  onde  Dage,  og 
hvis  Minde  burde  besejre  enhver  Modstand.  »Sire!  Frankrig 
har  aldrig  været  i  større  Trang  til  at  regeres  af  Mænd, 
som  have  staaet  deres  Prøve,  og  hvis  Fortid  er  tilstrækkelig 
grundmuret,  saa  at  de  kunne  hjælpe  Deres  Majestæt  med 
at  besværge  de  Farer,  som  true  Dem.«  —  »Naar  der  altsaa 
er  Tale  om  Farer,  vil  du  da  undslaa  dig  for  at  dele  dem 
med  din  Ven?«  udbrød  Kongen,  i  det  han  duttede  ham. 
Ved  disse  Ord  rokkedes  La  Ferronnays,  og  hans  Vilje  kunde 
ikke  holde  Stand  mod  denne  Paakaldelse  af  en  Fortid,  der 
var  ham  saa  kjær. 

Denne  kjønne  Episode  løste  den  ministerielle  Krise, 
Martignac  overtog   Indenrigsministeriet,    La  Ferronnays   de 

udenrigske  Affærer,  Grev  Portalis  Justitsministeriet,  Grev 
Roy  Finanserne,  Vikomte  Decaux  Ledelsen  af  Krigsmini- 
steriet, og  Saint-Cricq  fik  Formandsposten  i  Over-Handels- 
kollegiet,  som  nogle  Dage  seneie  forandredes  til  et  Ministe- 
rium. Af  de  gamle  Ministre  beholdt  Ohabrol  Marinemini- 
steriet og  Biskoppen  af  Hermopolis,  Frayssinous,  Kultus- 
ministeriet, hvorfra  man  løsnede  Ministeriet  for  den  offentlige 
Undervisning,  der  foreløbig  henstod  ubesat. 

Man  var  naaet  til  den  4de  Januar  1 828.  Kabinettet  var 
dannet  vel  meget  i  Hast  under  Paavirkning  af  de  tvingende 
Omstændigheder,  som  voxede  Time  for  Time.  Mange 
Spørgsmaal  vare  berørte  uden  at  løses;  man  var  bleven 
enig  om,  at  den  nøjere  Drøftelse  maatte  optages  senere ;  thi 
for  Tiden  var  det  nærmest  af  Vigtighed  at  meddele  Frankrig, 
at  Regeringen  var  reorganiseret.  Imidlertid  var  der  et 
Punkt,  hvis  umiddelbare  Løsning  Ministrene  stode  fast  paa. 
De  havde  udtalt  Ønsket  om,  at  Villéle  maatte  blive  udnævnt 
til  Pair  af  Frankrig.  Kongen  havde  allerede  givet  Peyronnet 
og  Corbiére  et  Pairsskab  og  ligeledes  tilbudt  Villéle  et;  men 
han  havde  afslaaet  det;  han  ønskede  at  forblive  i  Deputeret- 
kammeret; her  laa  hans  Indflydelse,  hans  Udsigter  til  atter 
at  naa  Magten,  Midlet  til  endnu  at  herske,  men  især  Mulig- 
heden til  at  forsvare  sine  Regeringshandlinger,  sit  politiske 
Liv,  sit  Ministerium.  Dog  netop  denne  Indflydelse,  som 
han  paatænkte  at  bemægtige  sig  og  udøve,  udgjorde  en 
Fare  for  det  nye  Kabinet,  som  i  ham  fik  enten  en  alt  for 
mægtig  Ven  eller  en  alt  for  frygtelig  Modstander.  Ministrene 
gjorde  altsaa  deres  endelige  Samtykke  afhængigt  af  Villéles 
Indtrædelse  i  Pairskammeret.  I  det  sidste  Statsraad,  Villéle 
overværede,  og  som  afholdtes  den  4de  Januar  om  Aftenen, 
lod  Kongen  ham  tilstille  en  Billet,  skreven  med  Blyant,  og 
hvori  han  meddelte  ham  hans  Udnævnelse  til  Pair.  Villéle 
formulerede  sit  energiske  Afslag  paa  samme  fortrolige  Maade, 
som  Kongen  havde  anvendt.     »De  vil  altsaa  paatvinge  mig 

Deres  Ministerium?«  skrev  Kongen  tilbage.  Villéle  syntes 
rørt,  skrev  i  Hast  nogle  Linjer  og  lod  dem  bringe  til 
Carl  X.  De  led,  som  felger:  »Kongen  véd  helt  vel  det 
modsatte;  men  siden  han  har  kunnet  skrive  saalunde,  lad 
ham  da  gjøre  med  mig,  hvad  han  ønsker,  og  Gud  give,  at 
han  ikke  maa  faa  Lejlighed  til  at  angre  det.«  Den  følgende 
Dag,  den  5te  Januar  1828,  udgik  den  kongelige  Kund- 
gjørelse,  som  udnævnte  de  nye  Ministre. 

(Forts.). 


;%: 


Skitser  af  G-ordons  Liv. 


JiLedens  de  Begivenheder,  der  knytte  sig  til  Gordons 
berømmelige  Forsvar  af  Khartum,  sikkert  ville  være  i 
Læsernes  Erindring  gjennem  de  lange  Beretninger,  der 
bragtes  i  Bladene  dels  som  Korrespondancer  fra  Krigs- 
skuepladsen, dels  gjennem  de  omfattende  Uddrag  af  Gordons 
Dagbøger,  der  i  sin  Tid  vakte  saa  megen  Opsigt,  turde 
flere  ret  interessante  Episoder  af  Heltens  tidligere  Liv  der- 
imod være  mindre  bekjendte.  Efter  Gordons  Død  udkom 
der  efterhaanden  en  fyldig  Gordon-Litteratur.  Mænd  af  alle 
Stænder,  der  til  forskjellige  Tidspunkter  og  paa  den  for- 
sk] elligste  Maade  havde  været  i  Berøring  med  ham,  bidroge 
hver  sit  til  at  give  en  Fremstilling  af  hans  mærkelige  Liv 
og  sjældne  Egenskaber.  Det  er  med  Benyttelse  af  saa- 
danne  Kilder,  at  vi  i  det  følgende  ville  fremdrage  de  vig- 
tigste Episoder  af  Gordons  tidligere  Liv. 


I. 

Gordons  Ungdomstid  og  Kampe  paa  Krim. 

Charles  George  Gordon  blev  fedt  i  Woolwich  den  28de 
Januar   1833    og   nedstammede   paa   fædrene    Side    fra    en 

skotsk  Krigerslægt,  som  i  forrige  og  dette  A  århundrede  har 
skjænket  Storbritannien  en  Række  dygtige  Officerer.  En 
af  Ihans  Forfædre  blev  General  i  Peter  den  stores  Hær 
hans  Bedstefader,  Fader  og  to  af  hans  Onkler  vare  tapre 
Officerer,  som  med  Hæder  have  kæmpet  saa  vel  i  Evropa 
som  i  fremmede  Verdensdele.  Faderen  døde  som  General- 
løjtenant  i  Artilleriet.  Han  var  en  stræng  Militær  med 
levende  Pligtfølelse,  men  elsket  af  sine  undergivne  paa 
Grund  af  sin  Retfærdighed  og  sit  varme  Hjærte.  Ingen 
Stilling  var  i  hans  Øjne  saa  smuk  som  en  britisk  Officers, 
hvorfor  han  ikke  ret  syntes  om,  at  Sønnen,  hvem  han  dog 
var  saa  stolt  af,  gik  i  kinesisk  Tjeneste.  Med  en  vis  Lige- 
gyldighed hørte  den  gamle  britiske  Soldat  de  Lavrbær  om- 
tale, som  en  Gordon  Side  om  Side  med  Mænd  af  en  anden 
Race  og  Tro  vandt  i  Kina.  Helten  fra  Khartum  havde  to 
ældre  Brødre,  som  begge  bleve  Officerer;  nu  er  kun  den 
ældste,  Generalmajor  Sir  Henry  Gordon,  tilbage. 

Gordons  Moder,  Elisabeth  Enderby,  var  Datter  af  en 
af  de  Mænd,  hvem  Storbritannien  skylder  sin  Storhed  i  lige 
saa  høj  Grad  som  sine  Se-  og  Landkrigere.  Samuel  En- 
derby  -var  en  af  det  forrige  Aarhundredes  mest  bekjendte 
og  driftigste  Kjøbmandsfyrster.  Han  var  en  af  Londons 
største  Redere ,  og  hans  Skibe  have  i  flere  Henseender 
spillet  en  ret  mærkelig  Rolle.  Enderby  ejede  nemlig  de  to 
med  Te  ladede,  af  Regeringen  fragtede  Skibe,  som  bleve 
entrede  i  Bostons  Havn  af  tByens  Borgere,  der  kastede 
Teen  over  Bord)  og  derved  gave  Stødet  til  Uafhængigheds- 
krigen. Han  var  den  første  Hvalfangerreder,  der  sendte 
sine  Skibe  til  det  stille  Hav  rundt  om  Kap  Hoorn,  og  En- 
derby's  Land  i  det  sydlige  Ishav  blev  opkaldt  efter  ham, 
ligesom  det  var  om  Bord  i  et  af  hans  Skibe,  at  det  første 
Forbryderhold  blev  bragt  til  Botany  Bay.  Moderens  Navn 
havde  saaledes  en  god  Klang,  og  hun  var  en  fortræffelig 
Hustru  og  en  kjærlig  og  opofrende  Moder  for  sine  elleve 
Børn,    fem  Sønner   og   sex    Døtre.      Under  Krimkrigen  laa 

hendes  tre  Sønner  som  Officerer  foran  Sebastopol;  hendes 
Gudsfrygt  hjalp  hende  over  denne  tunge  Tid,  som  var  saa 
rig  paa  Ængstelser.  Af  Breve  fra  de  ældre  Brødre  til 
Moderen,  medens  Belejringen  stod  paa,  kan  man  se,  at 
»Charlie«  laa  Moderens  Hjærte  meget  nær,  og  han  glemte 
heller  ikke  hende.  En  ung  Missionær,  som  besøgte  Gordon 
i  Khartum  i  1878,  da  han  var  Generalguvernør  i  Sudan, 
fortæller,  at  han  engang  lejlighedsvis  meddelte  Gordon,  at 
han  havde  skrevet  til  sin  Moder.  »Det  kan  jeg  lide«,  sagde 
Gordon.  »Lad  altid  Deres  Moder  vide,  hvor  De  er  i 
Verden,  og  hvordan  De  har  det.  Hvor  min  Moder  elskede 
mig!« 

Om  vor  Helt  som  Dreng  og  ungt  Menneske  er  der 
ikke  stort  at  fortælle.  Han  blev  opdragen  i  Hjemmet,  inden 
han  kom  ind  paa  Kadetskolen  i  Woolwich,  og  her  ud- 
mærkede han  sig  ikke  i  nogen  særlig  Grad,  hvortil  maaske 
den  Omstændighed  kan  have  bidraget,  at  han  var  noget 
svagelig  som  Dreng.  Han  var  kun  rigtig  flink  i  Kortteg- 
ning; men  ved  enkelte  Lejligheder  viste  han  dog,  hvad  der 
boede  i  ham.  Allerede  som  Dreng  hadede  han  Ros  og 
Smiger,  og  da  Moderen  engang  i  tilgivelig  Stolthed  over  sin 
Søns  smukke  Tegninger  tog  nogle  af  dem  frem  og  viste 
dem  til  en  besøgende,  blev  han  saa  forbitret  over  den  Ros, 
han  fik,  at  han  brændte  hele  Tegnemappens  Indhold.  Engang 
blev  han  paa  Kadetskolen  alvorlig  irettesat  af  en  Officer, 
som  ytrede,  at  »han  ikke  duede  til  at  blive  Officer«,  hvor- 
over den  unge  Gordon  blev  saa  rasende,  at  han  rev  sine 
Epauletter  af  og  kastede  dem  for  sin  foresattes  Fødder. 
Gordon  maa  imidlertid  have  bestaaet  sin  Afgangsexamen 
godt,  thi  han  blev  i  Efteraaret  1854  Ingeniørofficer;  men 
han  mindedes  ikke  Examenstiden  med  Glæde.  Da  han 
mange  Aar  senere  i  Centralasien  fik  at  vide,  at  to  unge 
Mennesker,  som  han  kjendte,  skulde  til  Examen  i  Woolwich, 
skrev  han  hjem:  »Hvor  jeg  tydelig  erindrer  disse  forfærde- 
lige Examina!    Undertiden  drømmer  jeg  om  dem.     Blot  det 

maa  gaa  mine  unge  Venner  godt;  man  er  saa  fuld  af  Æng- 
stelse og  Spænding,  og  saa  skal  man  gaa  saa  længe  og 
vente  paa  Udfaldet.« 

Da  Gordon  var  bleven  Officer,  blev  han  kommanderet 
til  Tjeneste  i  Pembroke  og  efter  et  Par  Maaneders  Forløb 
til  Korfu,  hvor  han  havde  været  som  Barn  med  sine  For- 
ældre, da  Faderen  nogle  Aar  var  højstkommanderende  Ar- 
tilleriofficer her.  Det  var  en  Skuffelse  for  Gordon,  at  han 
ikke  blev  kommanderet  til  Krim ;  men  Korfu  var  dog  stedse 
Evropa  og  uendelig  meget  bedre  end  New-Zealand  eller 
Vestindien,  saa  han  slog  sig  til  Taals,  og  i  December  Maaned 
havde  han  den  store  Glæde  at  faa  sine  Ønskers  Maal  op- 
fyldt. Han  fik  Ordre  til  at  begive  sig  til  Krigsskuepladsen, 
og  fuld  af  Mod,  Haab  og  sine  skotske  Fædres  strænge  Tro 
meldte  den  unge  Mand  sig  d.  1ste  Januar  1855  i  det  en- 
gelske Hovedkvarter  uden  for  Sebastopol. 

Det  var  under  alvorlige  Omstændigheder,  at  Gordon 
for  første  Gang  skulde  staa  Ansigt  til  Ansigt  med  Fjenden. 
Den  blodige  Belejring  trak  i  Langdrag,  og  Russerne  havde, 
som  de  spøgefuldt  havde  bemærket,  faaet  virksom  Hja^lp  af 
General  Janvier  (Januar)  o^,  General  Février  (Februar). 
Særlig  de  engelske  Tropper  lede  forfærdelig  i  den  barske 
Aarstid;  Forplejnings  væsenet  var  yderst  slet,  eller  rettere 
sagt,  det  gjorde  komplet  Fiasko,  og  Soldaterne  manglede 
baade  Klæder,  Telte  og  Levnedsmidler,  ligesom  Hospitals- 
tjenesten  var  særdeles  mangelfuld  indrettet.  Af  de  25000 
Englændere,  som  i  September  landede  paa  Krim,  var  ved 
Nyaarstid  næppe  1 1000  Mand  vaabenføre,  og  som  Sygdom 
og  Elendighed  havde  gjort  mere  lyst  blandt  Menneskene, 
end  Fjendens  Kugler,  havde  ogsaa  mangelfuld  Pleje  bort- 
revet saa  mange  Heste,  at  det  engelske  Rytteri  saa  at  sige 
havde  ophørt  at  existere. 

Som  Ingeniørofficer  blev  Gordon  ansat  i  Løbegravene, 
og  han  udførte  sin  møjsommelige  og  farefalde  Tjeneste  paa 
en  Maade,   der  i  lige  høj  Grad   vandt  ham  hans  foresattes 

Og  hans  undergivnes  Agtelse.  Hans  Gjerning  i  Løbegravene 
var  for  saa  vidt  meget  beskeden;  men  den  gav  ham  mange 
Gange  Lejlighed  til  at  vise,  at  han  havde  Hjærtet  paa 
rette  Sted. 

Da  han  saaledes  engang  havde  Tjeneste  i  Løbegravene, 
hørte  han  en  Underofficer  og  en  menig  af  Ingeniørkorpset 
skjændes,  og  han  spurgte  dem  om,  hvad  der  var  i  Vejen. 
Brystværnet  skulde  forstærkes  med  nye  Skansekurve  under 
Fjendens  Ild,  og  Underofficeren  havde  befalet  den  menige 
at  stille  sig  op  paa  Brystværnet,  medens  han,  dækket  af 
dette,  rakte  Skansekurvene  op  til  sin  underordnede.  Gordon 
sprang  øjeblikkelig  op  paa  Brystværnet  og  gav  Underoffi- 
ceren Ordre  til  at  komme  op  til  sig  og  stille  Skansekurvene 
op,  som  den  menige  rakte.  Da  Arbejdet  var  fuldført, 
medens  Kuglerne  peb  dem  om  Ørene,  sagde  Gordon  blot 
til  Underofficeren:  »Befal  aldrig  en  Mand  at  udføre,  hvad 
De  selv  er  bange  for.« 

En  anden  Gang  blev  en  Afdeling  Fodfolk,  som  i  Løbe- 
gravene havde  mistet  alle  Officerer  og  Underofficerer,  raad- 
vild.    Gordon  beroligede  Folkene  ved  sin  Kulde  og  Dødsforagt 
og  blev  hos  dem,   indtil  de  atter  af  deres  egne  overordnede 
L      vare  blevne  satte  i  Arbejde. 

1^  Gjentagne  Gange    hængte    hans  Liv   i  et  Haar;    men 

Wt.  med  den  ham  egne  Beskedenhed  talte  eller  skrev  han  aldrig 
Hk  derom  til  sine  Nærmeste,  og  i  hans  Breve  fra  Krim  finder 
^Kman  kun  følgende  Passus  herom:  »Russerne  skyde  godt.« 
^^Kun  en  eneste  Gang  fik  han  i  Løbegravene  en  let  Kontu- 
sion  i  Panden  af  en  Sten,  som  af  en  Granat  blev  slynget  i 
Vejret. 

Gordon  var  allerede  som  ung  meget  gudfrygtig*  Da 
Lord  Ragian,  den  engelske  højstkommanderende,  døde,  skrev 
han  hjem:  »Jeg  haaber,  at  han  var  forberedt;  men  jeg  véd 
det  ikke.«  Om  en  af  sine  Kammerater,  en  Kaptejn,  som 
faldt  i  Løbegravene,  skrev  han:  »Det  glæder  mig,  at  han 
var  en  alvorlig  Mand.     Granaten   sprang  tæt  ved  ham, 

Og  Skæbnen  vilde,  som  man  siger,  at  han  blev  dræbt  paa 
Stedet.«  De  udhævede  Ord  ere  udhævede  af  Gordon  selv. 
Han  er  bleven  kaldt  Fatalist;  men  han  var  ikke  Fatalist  i 
Opiets  almindelige  Betydning,  og  det  er  maaske  her,  hvor 
vi  forste  Gang  se  et  Bevis  paa  hans  dybe  religiøse  Følelse, 
paa  rette  Sted  at  anføre,  hvorledes  Gordon  senere  i  Livet, 
da  Haaret  begyndte  at  graane,  og  han  havde  set  mere  af 
Livet  end  de  fleste,  opfattede  Begrebet  Fatalisme.  »Det  er 
herligt  at  være  Fatalist«,  skriver  Gordon,  »ikke  som  Ordet 
i  Almindelighed  bliver  anvendt,  men  i  den  Betydning,  at 
man  fuldt  og  fast  tror,  at  alt,  de  største  Begivenheder  som 
de  mindste,  sker  efter  Guds  uransagelige  Visdom.« 

For  sit  gode  Forhold  under  Belejringen  blev  han  af 
Lord  Ragians  Afløser  specielt  omtalt  i  Rapporterne;  men 
da  al  Forfremmelse  i  Ligeniørkorpset  skete  efter  Alders- 
orden,  kunde  Gordon  ikke  opnaa  Forfremmelse.  Han  blev 
imidlertid  udnævnt  til  Ridder  af  Æreslegionen,  hvilket  var 
noget  ualmindeligt  for  en  ung  Officer,  men  vigtigere  end 
alt  andet:  Gordon  blev  modnet  til  Mand  og  vandt  sine 
Kammeraters  uskrømtede  Agtelse.  En  af  disse  skrev  om 
ham:  »Gordon  tiltrak  sig  vor  Opmærksomhed,  ikke  blot 
fordi  han  udviklede  en  høj  Grad  af  Energi;  men  fordi  han 
saa  særlig  egnede  sig  til  at  være  Soldat  i  Krigstid.  Ingen 
anden  Officer  vidste  saa  god  Besked  om  Fjendens  Bevægelser 
som  han,  og  vi  plejede  at  sende  ham  afsted  for  at  finde 
ud  af,  hvad  Fjenden  vel  kunde  have  i  Sinde  at  fore- 
tage sig.« 

Da  Sebastopol  var  falden,  blev  Gordon  sendt  afsted  til 
Belejringsstyrken  foran  Kinburn,  ved  hvis  Lidtagelse  han 
var  nærværende.  Han  kom  derpaa  tilbage  til  Krim,  hvor 
han  efter  Fredslutningen  indtil  Februar  1856  i  Løbet  af 
fire  Maaneder  var  beskæftiget  ved  Ødelæggelsen  af  Værf- 
terne, Fæstningsværkerne  o.  s.  v.  i  og  omkring  Sebastopol. 

Som  en  særdeles  behagelig  Afvexling  efter  det  lange 
Ophold  paa  Krim  modtog  Gordon  og  en  anden  ung  engelsk 

Ingeniørofficer  Ordre  til  at  assistere  det  engelske  Medlem 
af  en  Kommission,  som  blev  nedsat  til  Regulering  af 
Grænsen  mellem  Tyrkiet,  Rusland  og  Rumænien.  Det 
smagte  ret  Gordon  efter  Livet  i  Løbegravene  at  flakke  om 
i  interessante  Egne,  og  Korttegning  og  Opmaaling  var  noget, 
som  særlig  interesserede  ham.  Paa  sine  Rejser  besøgte 
han  Belgrad,  Kischenev,  Jassy  og  andre  Byer;  men  hvor 
meget  han  end  interesserede  sig  for  den  nævnte  Gjerning, 
var  det  ham  dog  en  Skuffelse  efter  et  Aars  Ophold  paa  den 
russiske  Grænse  i  Evropa  at  faa  Ordre  til  at  begive  sig  til 
den  russiske  Grænse  i  Asien,  som  ogsaa  skulde  reguleres. 
Forgjæves  søgte  han  at  bytte  med  en  anden  Officer,  og  i 
Sommeren  1857  træffe  vi  ham  i  Armenien. 

Paa  sine  Rejser  her  besøgte  han  bl.  a.  Erzerum,  Kars 
og  Erivan,  og  han  besteg  saa  vel  »store«  som  »lille«  Arrarat 
for  at  maale  deres  Højde.  Hans  Ophold  i  disse  Egne  blev 
for  saa  vidt  af  særlig  Interesse,  som  han  her  for  første 
Gang  ?stødte  sammen  med  halvciviliserede  Folkeslag,  og 
hans  Kammerater  kunde  ikke  undlade  at  lægge  Mærke  til 
den  ejendommelige  Evne,  han  havde  til  at  omgaas  de  vilde 
Kurder,  blandt  hvis  Høvdinger  han  vandt  mange  gode 
Venner.  Efter  et  halvt  Aars  Ophold  i  Armenien  rejste  han 
til  Konstantinopel,  hvor  Grænsekommissionen  holdt  sine 
Møder,  og  her  blev  han  opholdt  længere,  end  han  havde 
ventet,  da  han  ikke  vilde  forlade  den  engelske  Grænse- 
kommissær, der  blev  syg,  og  hvem  han  personlig  plejede. 

Efter  tre  Aars  Fraværelse  i  Orienten  vendte  Gordon 
med  inderlig  Glæde  tilbage  til  den  fædrene  Arne  for  efter 
et  halvt  Aars  Ophold  i  England  atter  at  blive  beordret  til 
Reguleringen  af  den  armeniske  Grænse.  Ved  Nyaarstid 
1859  rejste  han  hjem  og  var  nu  et  Aars  Tid  ansat  i 
Chatham  som  Adjutant  og  Lærer  i  Krigsbygningskunst,  en 
Stilling,  han  beholdt  til  Midten  af  det  følgende  Aar,  da 
han  blev  beordret  til  Kina,  hvor  fra  han  skulde  vende  til- 
bage som   den  berømte  »Kineser«-Gordon,    et  Navn,    hvor- 

under  han  bedst  var  kjendt  blandt  sine  Landsmænd,  indtil 
Alverden  skulde  lære  ham  at  kjende  som  Helten  fra 
Khartum. 


II. 

>Kineser«-Gordon. 

Da  Gordon  i  Begyndelsen  af  September  1860  kom  til 
Hongkong,  var  en  af  de  Krige  i  Gang,  Kina  i  dette  Aar- 
hundrede  flere  Gang  har  ført  med  forskjellige  evropæiske 
Magter,  som  vilde  have  Adgang  til  det  himmelske  Rige. 
Krigen  var  udbrudt,  fordi  den  kinesiske  Regering  ikke  over- 
holdt Forpligtelser,  den  Aaret  i  Forvejen  havde  indgaaet 
over  for  England  og  Frankrig,  og  i  Maj  1860  sendte  de  to 
nævnte  Landes  Regeringer  store  Flaader  med  Landgangs- 
tropper,  18000  Englændere  under  General  Grant  og  12000 
Franskmænd  under  General  Montauban,  til  de  kinesiske 
Farvande.  I  Avgust  udskibedes  Tropperne  ved  Peihoflodens 
Munding,  og  i  Slutningen  af  samme  Maaned  indtoges  Taku- 
Porterne,    hvorpaa  de  allierede   rykkede   frem  mod  Peking. 

Gordon  blev  strax  fra  Hongkong  sendt  nord  paa  og 
deltog  i  Operationerne  mod  Hovedstaden,  som  blev  inde- 
sluttet i  Begyndelsen  af  Oktober,  efter  at  de  allierede  havde 
slaaet  Kineserne  i  to  Slag.  Kejseren  af  Kiua  var  flygtet  til 
Mantschuriet.  Kineserne  havde  tidligere  fanget  nogle  Eng- 
lændere, som  bleve  førte  til  Kejserens  Sommeropholdssted,  det 
pragtfulde  Sommerpalads,  der  blev  kaldet  »Rigets  Perle« 
paa  Grund  af  de  Skatte  og  Kostbarheder,  det  indeholdt. 
De  fangne  Englændere  bleve  her  underkastede  grusom  Be- 
handling, og  enkelte  af  dem,  bl.  a.  en  Officer,  med  hvem 
Gordon  havde  rejst  i  Armenien,  vare  omkomne  under 
Tortur. 

Sommerpaladset  blev  derfor  til  Skræk  og  Advarsel 
plyndret,  og  om  denne  opsigtvækkende  Begivenhed,  hvorved 

særlig  Franskmændene  lagde  en  høj  Grad  af  Rovlyst  for 
Dagen,  skriver  Gordon:  »Generalen  gav  Ordre  til,  at  Som- 
merpaladset skulde  ødelægges,  og  bekjendtgjorde  i  en  Pro- 
klamation, hvorfor  denne  Befaling  blev  given.  Vi  rykkede 
ud,  brændte  Paladset  efter  at  have  plyndret  det  og  ødelagde 
paa  vandalisk  Maade  Kostbarheder,  som  ere  blevne  an- 
slaaede  til  en  Værdi  af  over  halvtredsindstyve  Millioner 
Kroner.  Jeg  er  ikke  kommen  i  Besiddelse  af  saadanne 
Kostbarheder  som  saa  mange  andre.  Tænk  dig,  D —  kjøbte 
for  femten  Kroner  af  en  Soldat  en  Række  Perler,  han 
Dagen  efter  solgte  for  ni  Tusende  Kroner!  Du  kan  ikke 
gjøre  dig  nogen  Forestilling  om  den  Skjønhed  og  Pragt, 
som  herskede  i  Sommerpaladset.  Det  gik  mig  til  Hjærte 
at  se  saa  mange  store  Skatte  og  Kostbarheder  gaa  op  i 
Luer;  Bygningerne  vare  saa  store,  at  vi  ikke  fik  Tid  til  at 
udplyndre  dem.  En  Masse  Guldsager,  som  bleve  tagne  for 
Bronze,  bleve  brændte.  Plyndringen  virkede  yderst  demo- 
raliserende paa  Folkene;  alle  vare  ude  af  sig  selv  for  blot 
at  komme  til  at  plyndre. 

Som  sagt,  den  Pragt,  jeg  saae  her,  er  aldeles  ubeskrive- 
lig. Det  var  forfærdeligt,  som  Franskmændene  bare  sig  ad 
under  dette  Ødelæggelsens  Værk.  Tronsalens  Yægge  be- 
stode  af  kunstigt  udskaaret  Ibentræ.  Franskmændene  sønder- 
slog  alt,  hvad  de  ikke  kunde  slæbe  med  sig.  Her  vare  de 
kostbareste  Spejle,  Elfenbensskrin,  Koralskrin,  Ure,  Spille- 
daaser,  de  skjønneste  Porcellænsgjenstande,  Dynger  af  bro- 
derede Silketøjer,  og  overhovedet  fandtes  her  lige  saa  megen 
Civilisation  og  Pragt  som  i  Windsor. 

Det  er  mig  aldeles  umuligt  at  beskrive  den  forfærdelige 
Ødelæggelse.« 

I  en  Maaneds  Tid  bleve  de  allierede  liggende  uden  for 
Peking,  som  Gordon  gjentagne  Gange  besøgte,  hvorpaa  han 
i  Begyndelsen  af  November  marcherede  med  sit  Regiment, 
hvorved  han,  der  nu  var  bleven  Kaptejn,  gjorde  Tjeneste 
som  ældste  Ingeniørofficer,  til  Tientsin.     Opholdet  her  blev 

langt  længere,  end  han  havde  ventet,  nemlig  omtrent  halv- 
andet Aar;  men  han  var  ikke  ledi?,  og  han  fik  Lejlighed 
til  at  blive  godt  bekjendt  med  Kinesernes  Sæder  og  Skikke. 
Under  Opholdet  i  Tientsin  foretog  hau  talrige  Udflugter  for 
at  opmaale  den  afEvropæerne  lidet  kjendte  Omegn;  sammen 
med  en  Kammerat  gjorde  Gordon  t.  Ex.  en  to  Maaneder 
lang,  meget  æventyrlig  Ridetur  til  den  kinesiske  Mur.  De 
to  dristige  Ryttere  kom  gjennem  Egne,  som  aldrig  tidligere 
vare  blevne  betraadte  af  Evropæerne,  og  denne  Udflugt  vakte 
overhovedet  betydelig  Opsigt  blandt  de  engelske  Officerer. 

Da  Taepingerne  i  Maj  1862  viste  sig  i  Omegnen  af 
Shanghai,  blev  Gordons  Regiment  kommanderet  til  denne 
Stad,  og  han  fik  her  Lejlighed  til  at  vise  sit  Mod  paa  for- 
skjellige  Sk/rjftog,  som  den  britiske  Styrke  foretog  mod 
Oprørerne  for  at  holde  Omegnen  ryddelig  ved  Shanghai, 
hvor  Englænderne  havde  betydelige  Handelsinteresser.  Gordon 
fik  om  Efteraaret,  medens  oprørske  Bander  gjorde  Egnen 
usikker,  det  farlige  Hverv  at  opmaale  Landet  i  en  Afstand 
af  syv  Mil  fra  Stadens  Mure,  og  det  nøje  Kj ondskab,  han 
herved  fik  til  disse  af  Kanaler  og  talrige  Veje  gjennem- 
skaarne  Egne,  skulde  blive  af  stor  Nytte  for  ham  i  hans 
senere  Virksomhed. 

Vi  have  nu  med  stærke  Skridt  nærmet  os  det  Tids- 
punkt af  vor  Helts  Liv,  da  det  faldt  i  hans  Lod  at  gribe 
saa  virksomt  ind  i  Begivenhederne  i  det  himmelske  Rige, 
at  han  herefter  af  sine  Landsmænd  kaldtes  » Kineser« - 
Gordon.  Det  bliver  derfor  nødvendigt  i  korte  Træk  at  om- 
tale Taepingernes  Opstand,  en  af  de  voldsomste  Rystelser, 
Kina  har  været  underkastet,  en  Opstand,  der  varede  over 
en  halv  Menneskealder,  i  hvilket  Tidsrum  udstrakte,  frugt- 
bare og  tætbefolkede  Egne  bleve  hærgede  med  Ild  og 
Sværd  paa  den  grusomste  Maade,  og  hvor  ikke  Tusender, 
men  hundrede  Tusender  af  Mennesker  bleve  ofrede  paa 
Fanatismens  Alter. 

I  Fyrretyverne  var  Provinsen  Kvan-tung  i  det  sydøst- 
lige Kina  hjemsøgt  af  Sørøvere,  Banditter  paa  Landjorden 
og  heranaelige  Selskaber;  der  herskede  almindelig  Utilfreds- 
hed blandt  Befolkningen,  som  for  en  Del  i  Opiumskrigen 
havde  lært  Vaabenbrug.  En  Landsbyskolelærer,  Hung-tsue- 
schuen,  forstod  snildt  at  benytte  sig  af  den  almindelige 
Gjæring  i  Gemytterne.  Denne  mærkelige  Mand,  som  var 
født  1813  i  Nærheden  af  Kanton  af  simpel  Byrd,  havde  i 
sin  Ungdom  været  Kvæghyrde  og  var  gjennem  en  engelsk 
Missionær  kommen  i  Besiddelse  af  et  Brudstykke  af  det 
ny  Testamente.  Han  blev  Stifter  af  en  Religionssekt, 
nærmede  sig  de  kristne  Missionærer  og  vilde  døbes;  men 
disse  vilde  ikke  opfylde  hans  Ønske,  da  hans  Lære  var 
grundet  paa  den  krasseste  Uvidenhed  og  Overtro.  Han  er- 
klærede sig  for  inspireret  fra  oven,  kaldte  sig  »Jesu  Kristi 
yngre  Broder«,  udgav  sig  for  at  være  de  undertryktes 
Frelser  og  erklærede,  at  den  almægtige  havde  udset  ham 
til  at  tilintetgjøre  den  forhadte  mantschuriske  Race  og 
beklæde  Kinas  Trone  som  »den  himmelske  Konge«.  Nogle 
erklærede  ham  for  afsindig;  men  efterhaanden  vandt  han 
Tilhængere,  som  bare  langt  Haar  i  Steden  for  Pisken,  og  i 
Aaret  185  i  stod  han  i  Spidsen  for  et  Par  Hundrede  Tusende 
Fanatikere,  der  skjændte  og  brændte,  hvor  de  kom  frem, 
og  omstyrtede  Afgudsbillederne. 

Det  følgende  Aar  var  Landskabet  Junnan  og  Største- 
delen af  Egnen  ved  Jang-tse- Kiangs  Bredder  i  hans  Magt, 
og  i  Spidsen  for  en  vældig  Hær  besatte  den  himmelske 
Konge,  der  kaldte  sit  Dynasti  Taeping  o:  »den  evige  Fred«, 
den  store  Stad  Nanking,  som  han  gjorde  til  sin  Hovedstad. 
Overalt  bleve  alle,  unge  og  gamle,  Mænd  og  Kvinder,  som 
ikke  vilde  antage  den  nye  Lære,  og  enhver,  der  gik  med 
Pisk,  dræbt.  Landet  blev  hærget  paa  det  rædselsfuldeste 
af  Taepingernes  Bander;  almindelig  Lovløshed  herskede  over 
udstrakte  Egne,  og  Hungersnød  og  Sygdomme  fulgte  i 
Stimændenes    Fodspor.      Sine    ivrigste    Tilhængere    gjorde 

Hung  til  Konger,  de  berygtede  »Wangs«;  i  Begyndelsen 
var  der  kun  fire  saadanne  Wangs;  men  senere  udnævntes 
de  i  Dusinvis.  Disse  Personer  omgave  sig  med  kongelig 
Pragt,  holdt  store  Haremer  og  udsugede  Befolkningen  paa 
det  gyseligste.  Forholdene  under  Rædselsperioden  i  Frankrig 
i  Slutningen  af  forrige  Aarhundrede  og  under  Kommunar- 
dernes  Opstand  i  Paris  i  1871  vare  ikke  van-re  end  under 
Taepingerne;  men  medens  der  i  de  to  nævnte  Tilfælde  dog 
var  en  Slags  Avtoritet  tilstede,  sukkede  store  Strækninger 
af  Kina,  hvor  ikke  de  grusomme  Wangs  netop  holdt  Hof, 
under  det  forfærdeligste  Anarki;  den  fredsommelige  Be- 
folkning var  aldeles  i  vilde  Taepingsværmes  Vold,  og  ingen 
bekymrede  sig  om  disses  Massemord  og  Udskejelser.  Hung 
blev  selv  mere  og  mere  grusom,  og  det  var  en  almindelig 
Sport  for  ham  at  sparke  sine  Hustruer  ihjel.  For  »vrigt 
sad  Hovedet  løst  endog  paa  enhver  Wang,  der  blot  viste 
en  ringe  Grad  af  Ulydighed,  og  den  himmelske  Konge 
herskede  med  uindskrænket  Magt  over  Millioners  Liv  og 
Ejendom.  En  Wang.  der  under  en  Sammenkomst  med  sin 
Overherre  erklærede  sig  for  »den  Helligaand«,  blev  hugget 
ned  paa  Stedet. 

Der  stod  mange  blodige  Slag  mellem  Taepingerne  og 
de  kejserlige  Tropper,  og  undertiden  vandt  de  sidste  Sejr; 
men  Fanatikerne  gjorde  bestandig  mere  og  mere  Fremgang. 
Englænderne  vare  en  Stund  tilbøjelige  til  at  betragte  Hung 
som  Repræsentanten  for  den  kinesiske  Nation,  og  over- 
hovedet havde  Englænderne,  der  selv  laa  i  Krig  med  Kina, 
en  Tid  lang  ikke  noget  imod  Oprørernes  Fremskridt,  lige- 
som der  var  dem,  der  i  den  himmelske  Konge  saae  en 
Mand,  som  kunde  hjælpe  til  at  knække  Kinesernes  over- 
troiske Uvilje  mod  de  fremmede.  Tilstanden  i  de  hærgede 
Provinser  blev  imillertid  mere  og  mere  gruopvækkende,  da 
evropæiske  og  amerikanske  Lykkeriddere,  Bærmen  af  den 
hvide  Race  i  de  kinesiske  Havnestæder,  som  vare  blevne 
aabnede  for  de  fremmede,   sluttede  sig  til  Taepingerne  for 

at  faa  Del  i  Byttet.  Hertil  kom,  at  Oprørerne,  som  vel  i 
1857  havde  lidt  Nederlag,  men  atter  i  1860  kom  til  Kræfter, 
nærmede  sig  Kysten  mere  og  mere  og  bl.  a.  truede  Shanghai, 
saa  at  Englænderne  og  Franskmændene  bleve  tvungne  til 
at  gribe  ind. 

Det  sidstnævnte  Aar  henvendte  to  højtstaaende  Man- 
dariner sig  til  de  franske  og  engelske  Sendemænd  om 
Hjælp  mod  Oprørerne,  og  Vestmagternes  Repræsentanter  be- 
sluttede, uden  at  erklære  sig  for  nogen  af  de  stridende 
Parter,  at  haandhæve  Ro  og  Orden  inden  for  Shanghais 
Mure.  Imidlertid  havde  de  rige,  fremmede  Kjøbmænd  i 
Staden  for  at  sikre  deres  Liv  og  Ejendom  overdraget  to 
amerikanske  Æventyrere,  Ward  og  Burgevine,  at  hverve  en 
Styrke  til  Byens  Forsvar.  Der  blev  i  Hast  skrabet  et 
Hundrede  Koffardimatroser  sammen  af  Ward,  som  selv  var 
Sømand;  han  fik  det  Hverv  at  erobre  en  By,  der  laa  fem 
Mil  fra  Shanghai,  og  hvor  nogle  Taepingbander  havde  sat 
sig  fast,  men  blev  slaaet;  dog  erobrede  Ward  kort  derpaa 
Byen,  og  opmuntret  af  den  Penge  belønning,  som  Kjøb- 
mændene  gave  ham  for  denne  Bedrift,  hvervede  han  flere 
deserterede  Matroser  og  andre  slige  Folk,  der  blot  lode  sig 
lokke  ved  Haab  om  rigt  Bytte ;  han  rykkede  atter  i  Marken, 
var  uheldig,  blev  indesluttet  i  den  omtalte  By,  og  Tae- 
pingerne  rykkede  nu  frem  mod  Shanghai,  i  det  de  begik  de 
vante  Grusomheder  i  Omegnen. 

Engelske  og  franske  Tropper  di-eve  imidlertid  Oprørerne 
tilbage;  men  nu  befalede  den  himmelske  Konge  fra  Nan- 
king  fire  af  sine  mægtige  Wangs,  hver  i  Spidsen  for  en 
stor  Hær,  at  bemægtige  sig  de  ved  Jang-tse-Kiangs  Mun- 
ding og  ved  den  nærmeste  Kyst  liggende  Byer.  Dette 
Skridt  foranledigede  den  engelske  Admiral  Hope  til  at  sejle 
op  ad  Floden  lige  indtil  Nanking,  hvor  han  i  Begyndelsen 
af  1861  traadte  i  direkte  Forbindelse  med  den  himmelske 
Konge,  som  samtykkede  i  ikke  at  forulempe  Handelen  paa 
Floden  eller  Shanghai  for  et  Tidsrum  af  et  Aar.     Oprørerne 

havde  nu  imidlertid  Uheld  med  sig  og  bleve  drevne  ud 
imod  Kysten,  hvorfor  Hung  lod  Admiral  Hope  vide,  al  han 
vilde  angribe  Shanghai,  naar  Aaret  var  omme.  Porgjæves 
blev  han  advaret  af  Admiralen,  og  i  Januar  1862  fik  en 
mægtig  Wang  Ordre  til  at  marchere  mod  Staden,  hvilket 
havde  til  Følge,  at  Englænderne  gjorde  fælles  Sag  med 
Lykkeridderen  Ward,  som  efterhaanden  var  kommen  i 
Spidsen  for  et  Tusende  Mand  indøvede  Kinesere.  Paa  denne 
Maade  kom  England  til  at  gribe  ind  i  Taepingopstanden. 
I  September  faldt  Ward  og  blev  afløst  af  Æventyreren 
Burgevine,  en  rask  Karl,  men  en  paa  Sjæl  og  Legeme  de- 
moraliseret Person,  som  kun  i  kort  Tid  kom  til  at  staa  i 
Spidsen  for  den  i  sin  Tid  saa  meget  omtalte  Styrke,  den 
saakaldte  »altid  sejrrige  Hær«,  sammensat  af  hvide  Lykke- 
riddere af  alle  mulige  Nationaliteter  og  paa  evropæisk  Vis 
indøvede  Kinesere.  I  Begyndelsen  af  1863  blev  Burgevine 
nemlig  kasseret,  da  han  en  Gang  i  Shanghai  i  Spidsen  for 
et  Hundrede  Mand  indfandt  sig  hos  en  kinesisk  Mandarin, 
som  havde  Pengevæsenet  under  sig,  og  uden  videre  røvede 
40000  Dollars,  som  hans  Folk  havde  til  gode,  efter  forst 
at  have  slaaet  Mandarinen  med  knyttet  Næve  i  Ansigtet. 
Dette  var  dog  Kineserne  for  stift,  og  man  henvendte  sig 
derfor  til  den  engelske  højstkommanderende  med  Anmod- 
ning om,  at  en  engelsk  Officer  maatte  blive  stillet  i  Spidsen 
for  »den  altid  sejrrige  Hær«. 

Den  Mandarin,  der  drev  Forhandlingerne  med  de  frem- 
mede ved  denne  Lejlighed,  var  Nutidens  første  kinesiske 
Statsmand  og  Feltherre,  den  bekjendte  Li-Hung-Tschang, 
som  er  bleven  kaldet  Kinas  Bismarck,  og  som  den  Gang 
allerede  havde  udmærket  sig  i  den  langvarige  Krig  mod 
Taepingerne  og  beklædte  Stillingen  som  Generalguvernør 
over  Kiangprovinserne.  Denne  dygtige  Mand  var  i  og  for 
sig  gunstig  stemt  mod  Evropæerne  og  havde  begyndt  at 
indøve  sine  Tropper  paa  evropæisk  Vis;  men  man  trængte 
til    en   i    den  moderne  Krigskunst   kyndig,   energisk  Fører. 

Den  engelske  General  Staveleys  Valg  faldt  strax  paa  Gordon, 
hvis  udmærkede  Egenskaber  han  havde  lært  at  kjende;  men 
hvor  tillokkende  end  Tilbudet  i  mange  Retninger  kunde 
være  for  den  29-aarige  unge  Mand,  afviste  han  beskedent 
dette,  da  han  mente  ikke  endnu  til  Bunds  at  have  lært 
Omegnen  af  Shanghai  at  kjende,  hvor  han  skulde  operere, 
og  som  han,  efter  hvad  vi  tidligere  have  anført,  var  i  Færd 
med  at  opmaale.  General  Staveley  respekterede  Gordons 
Anskuelser,  og  en  anden  engelsk  Ofticer,  Kaptejn  Holland, 
overtog  Posten,  men  led  et  betydeligt  Nederlag,  da  han  i 
Spidsen  for  7500  Mand  og  to  Kanoner  søgte  at  indtage 
Byen  Taitsan,  hvorpaa  Gordon  i  Marts  1863  overtog  Kom- 
mandoen paa  den  Betingelse,  at  han  ikke  blev  underlagt 
en  kinesisk  General. 

I  denne  Anledning  skrev  han,  der  kj  endte  sin  Faders 
Uvilje  mod,  at  britiske  Officerer  gik  i  fremmed  Tjeneste,  i 
et  Brev  til  en  nær  Slægtning,  følgende:  >Jeg  frygter  for, 
at  I  ville  tage  det  fortrydeligt  op,  at  jeg  har  overtaget 
Kommandoen  over  en  kinesisk  Styrke  og  er  bleven  Mandarin. 
Det  er  imidlertid  min  Anskuelse,  at  enhver,  der  bidrager 
til  at  kue  Oprøret,  handler  i  Menneskehedens  Interesse  og 
hjælper  til  at  gjøre  Kina  tilgængeligt  for  Civilisationen. 
Dersom  jeg  ikke  havde  taget  Kommandoen,  antager  jeg,  at 
Styrken  vilde  være  bleven  opløst,  og  at  Oprøret  vilde  have 
faaet  Tilladelse  til  at  gaa  sin  Gang  til  Ulykke  for  mange. 
;!;;  Jeg  antager,  at  jeg  gjør  en  god  Gjerning,  og  naar  jeg  har 
opfyldt  den,  vender  jeg  tilbage  til  England.« 

Den  Styrke,  i  Spidsen  for  hvilken  Gordon  indlagde  sig 
saa  stor  Berømmelse,  talte  henved  fire  Tusende  Mand,  som, 
da  han  overtog  Kommandoen,  vare  yderst  demoraliserede 
og  slet  indøvede.  De  menige  vare  Kinesere;  Underoffi- 
cererne valgtes  af  de  flinkeste  Folk  i  Geleddet,  og  kun  Offi- 
cererne vare  fremmede.  Gordon  tog  strax  fat  paa  at  orga- 
nisere sine  Folk  paa  evropæisk  Vis,  og  fremfor  alt  lod  han 
sig  det  være  magtpaaliggende  at  indføre   rigelig  og  regel- 

mæssig  Lønning  i  Steden  for  det  forkastelige  System,  der 
havde  hersket  under  Ward  og  Burgevine.  Disse  Æven- 
tyrere  gik  nemlig  ligefrem  paa  Akkord  med  deres  under- 
givne, der  kun  lode  sig  bevæge  til  at  rykke  i  Felten,  naar 
de  fik  Tilladelse  til  at  plyndre  de  Byer,  som  bleve  indtagne. 
Gordon  vilde  selvfølgelig  under  ingen  Omstændighed  taale 
saadanne  Udskejelser,  og  lidt  efter  lidt  lykkedes  det  ham 
ogsaa  at  skaffe  Disciplin  til  Veje. 

Styrken  talte  ikke  Rytteri,  men  var  inddelt  i  sex  Re- 
gimenter Fodfolk,  to  Batterier  Feltartilleri,  og  hertil  kom 
en  lille  Belejringspark.  Folkene  vare  for  største  Delen  be- 
væbnede med  glatløbede  Geværer,  nogle  udvalgte  Skytter 
med  Rifler.  For  at  indjage  Fjenden  Skræk  gav  Gordon 
sine  Soldater  en  Art  Uniform,  som  deres  Landsmænd  gjorde 
Nar  af,  og  hvorefter  de  kaldte  dem  »forlorne,  fremmede  Djævle«. 
I  Begyndelsen  holdt  Folkene  ikke  af  at  være  til  Spot;  men 
de  lærte  snart  at  bære  en  Uniform  med  Stolthed,  i  hvilken 
de  udførte  tapre  Bedrifter.  Overhovedet  gjorde  Uniformen 
efterhaanden  en  saadan  Lykke,  at  en  af  de  kejserlige  Felt- 
herrer vilde  have  sine  Folk  uniformerede  som  Gordons  for 
at  indgyde  Oprørerne  Respekt;  fremfor  alt  var  det  Gene- 
ralen om  at  gjøre,  at  hans  Folk  fik  Støvler  paa  Fødderne, 
for  at  Fjenden  stedse  kunde  se  Soldaternes  Fodspor. 

Som  anført,  vare  Officererne  fremmede,  blandt  hvilke 
kun  nogle  enkelte  bestode  af  engelske  Linjeofficerer,  der 
efterhaanden  som  Gordons  Ry  steg,  toge  Tjeneste  i  »den 
altid  sejrrige  Hær«.  Massen  af  Officererne  bestod  af  Mænd 
af  alle  mulige  Nationaliteter,  som  kun  lode  sig  lokke  af 
høj  Gage.  Særlig  havde  Gordon  mange  Amerikanere  under 
sig,  men  ogsaa  en  Del  Spaniere,  Italienere,  Franskmænd  og 
Polakker.  Nogle  af  disse  Mennesker  vare  vel  modige 
Mænd,  men  de  fleste  vare  udisciplinerede  Æventyrere,  som 
havde  fristet  Livet  paa  forskjellig  Vis  og  nu  ikke  havde 
anden  Udvej  end  at  tage  Sold  for  at  faa  en  Stilling.  Slige 
Folk  vare  selvfølgelig  særdeles  besværlige  at  have  at  gjøre 

med,  og  man  faar  et  ret  godt  Begreb  om  Beskaffenheden 
af  Gordons  Officerer  ved  at  erfare,  at  han  i  Juli  Maaned 
1863  af  et  Officerskorps,  der  talte  omtrent  halvandet  Hun- 
drede Individer,  mistede  ikke  mindre  end  elleve  af— Deli- 
rium tremens.  De  viste  sig  for  Resten  ved  flere  Lejlig- 
heder flinke  til  at  gaa  paa  under  fortvivlede  Omstændigheder, 
og  Halvdelen  af  dem  blev  skudt  eller  saaret.  Lønningerne 
vare,  som  anført,  ret  betydelige;  Oberster  og  Oberstløjte- 
nanter  lønnedes  med  fra  14 — 1600  Kroner  maanedlig;  Ma- 
jorer, Kaptejner  og  Løjtenanter  efter  en  nedstigende  Skala, 
saaledes  at  den  laveste  Løjtenantsgage  var  550  Kroner  om 
Maaneden.  Gordons  Gage  var  2700  Kroner  maanedlig,  men, 
som  vi  senere  skulle  se,  lagde  han  ikke  en  Hvid  op. 

Medens  vi  ere  ved  Omtalen  af  det  Stof,  hvormed  Gor- 
don bekæmpede  Taepingerne,  skulle  vi  anføre  nogle  enkelte 
Exempler  paa  Maaden,  hvorpaa  han  forstod  at  behandle  de 
urolige  Elementer,  som  baade  fandtes  i  Officerernes,  Under- 
officerernes og  de  meniges  Rækker.  Det  var  meget  vanske- 
ligt at  vænne  Folkene  af  med  den  vante  Plyndring,  og  i 
Begyndelsen  kunde  det  slet  ikke  nytte  at  tænke  paa  at 
straffe  slige  Udskejelser,  som  Officererne  saae  igjennem 
Fingre  med.  Naar  en  eller  anden  By  var  bleven  stormet 
og  plyndret,  lod  Gordon  derfor  sin  Styrke  til  Folkenes  store 
Utilfredshed  strax  marchere  hen  til  et  Sted,  hvor  Byttet 
ikke  kunde  sælges.  Officererne  voldte  ham  næsten  de 
største  Bryderier.  En  engelsk  Officer  tog  engang,  medens 
Styrken  var  i  Felten,  Tjeneste  hos  Gordon  og  blev  stillet  i 
Spidsen  for  Intendanturen  med  Oberstløjtenantsrang.  Alle 
Majorerne  bleve  fornærmede,  forlangte  Oberstløjtenantsrang 
og  Gage  og  gjorde  alle  som  én  Strike,  da  deres  Forlangende 
bleve  afslaaet.  Dhrr.  Majorer  indsendte  nu  deres  Afskeds- 
begjæring,  som  de  ønskede  skulde  træde  i  Kraft,  saa  snart 
den  Expedition,  man  var  i  Begreb  med  at  udføre,  var  endt. 
Gordon  bevilgede  dem  deres  Afsked,  men  lige  paa  Stedet. 
Styrken  skulde  bryde  op  den  følgende  Morgen.    Kun  Gordons 

Livvagt  stillede^  og  Majorerne  meldte,  at  deres  Folk  ikke 
vilde  lystre.  Gordon  lod,  som  om  intet  var  paa  Færde, 
gav  Ordre  til  at  bryde  op,  og  Majorerne  faldt  til  Feje. 
Forholdene  vare  af  den  Natur,  at  saadanne  »Smaating« 
talte  man  ikke  mere  om,  naar  Officererne  blot  gjorde  deres 
Pligt  i  Ilden  til  Gavns  ved  given  Lejlighed. 

Engang  i  et  kritisk  Øjeblik  over  for  Fj®"^®'!  udbrød 
der  et  farligt  Mytteri  i  Gordons  Styrke.  Utilfredsheden 
var  bleven  vakt  ved,  at  Folkene  ikke  fik  Lejlighed  til  at 
sælge,  hvad  de  havde  plyndret,  og  nogle  Underofficerer 
stode  i  Spidsen  for  Urostifterne.  Da  der  blev  blæst  Appel, 
vilde  Artilleriet  ikke  stille.  Folkene  truede  med  at  skyde 
baade  deres  evropæiske  og  kinesiske  foresatte,  og  der  blev 
sendt  Gordon  et  aabent,  truende  Brev.  Han  havde  faaet 
Nys  om,  at  Underofficererne  vare  Ophavsmænd  til  Optøjerne, 
hvorfor  han  lod  dem  kalde  og  spurgte  dem  om,  hvorfor 
Folkene  ikke  vilde  stille  og  om,  hvem  der  havde  skrevet 
Brevet.  Alle  tav.  Gordon  lod  dem  med  stor  Ro  vide,  at 
hver  femte  Mand  vilde  blive  skudt,  dersom  han  ikke  fik 
Svar.  Underofficerernes  Svar  var  lydelig  Knurren,  og  Gordon 
faldt  paa  den  Tanke,  at  en  Korporal,  der  udmærkede  sig 
ved  at  give  sit  Mishag  til  Kjende  paa  en  mere  højrøstet 
Maade  end  de  øvrige,  maatte  være  Forfatter  til  Brevet. 
Gordon  trak  med  egen  Haand  Underofficeren  frem  og  gav 
nogle  Infanterister,  som  stode  opstillede  i  Nærheden,  Ordre 
til  at  tskyde  ham  paa  Stedet.  Ordren  blev  udført,  og 
Underofficererne  bleve  arresterede,  efter  at  Gordon  atter 
havde  meddelt  dem,  at  hver  femte  Mand  vilde  blive  skudt, 
dersom  han  ikke  i  Løbet  af  en  Time  havde  faaet  Forfatte- 
rens Navn  at  vide.  Heldigvis  viste  det  sig,  at  den  høj- 
røstede Korporal  var  Gjerningsmanden,  og,  da  han  var 
bleven  skudt,  hvilket  havde  gjort  et  mægtigt  Indtryk  paa 
de  andre,  var  den  Sag  bilagt. 

Den  Disciplin,  Gordon  fordrede  af  sine  undergivne, 
blev  dem  ofte  for  stræng,  og  gjentagne  Gange  mistede  han, 


Skitser  af  Gordons  Liv,  179 

særlig  fordi  han  ikke  kunde  finde  sig  i  Plyndring  og  de 
dermed  følgende  Udskejelser,  mange  Folk  ved  Desertion; 
men  hans  Fjender  fik  snart  en  saadan  Tillid  til  hans  Ret- 
færdighedsfølelse, at  de  lode  sig  hverve  til  hans  Styrke, 
naar  de  kunde  se  deres  Snit  til  at  blive  Overløbere.  Blandt 
Fangerne,  som  bleve  behandlede  med  en  for  dem  aldeles 
uvant  Mildhed,  fik  Gordon  ogsaa  Rekrutter,  og  flere  af  de 
tapreste  Taepinger  bleve  indlemmede  i  hans  Livvagt. 

Endnu  blot  et  Bevis  paa  de  ejendommelige  Forhold  i 
»den  altid  sejrrige  Hær«.  Den  tidligere  nævnte  Æventyrer, 
Amerikaneren  Burgevine,  der  en  Tid  lang  havde  staaet  i 
Spidsen  for  nogle  af  de  Folk,  Gordon  kommanderede,  var 
gaaet  over  til  Taepingerne  med  andre  hvide  Lykkeriddere 
fra  Søstæderne.  Nogle  af  Gordons  Officerer  vedligeholdt 
Brevvexling  med  deres  gamle  Kammerater,  med  hvem  de 
tidligere  havde  tilbragt  mangen  glad  Aften,  og  disse  udi- 
sciplinerede, demoraliserede  Subjekter  toge  det  ikke  saa  nøje 
med  at  lade  Fjenden  et  og  andet  vide,  som  han  helst  ikke 
skulde  have  vidst.  En  Kaptejn  blev  af  Gordon  tagen  i  slig 
utilbørlig  Brevvexling,  men  undskyldte  sig  med,  at  han 
ikke  havde  ment  at  gjøre  Skade  med,  hvad  han  havde 
skrevet.  »Godt«,  sagde  Gordon,  »jeg  vil  glemme  det  hele, 
dersom  De  vil  forpligte  Dem  til  næste  Gang  at  føre  Storm- 
kolonnen.« Stormen  kom;  Gordon  stod  ved  Siden  af  Kap- 
tejnen, og  som  sædvanlig  var  han  i  Spidsen  for  sine  Folk. 
Han  glemte  ganske  at  minde  Manden  om  hans  Løfte.  En 
Kugle  traf  Kaptejnen,  som  døde  i  Gordons  Arme. 

Vor  Helt  lod  sig  det  være  særlig  magtpaaliggende  be- 
standig at  indexercere  sine  Folk,  og  ved  sit  Artilleri,  der 
blev  ypperlig  indøvet,  var  hans  lille  Styrke  langt  større 
Taepingafdelinger  betydelig  overlegen,  ligesom  Artilleriet 
og  hans  overlegne  Krigskunst  gjorde  ham  det  muligt  at 
binde  an  med  befæstede  Stæder,  som  de  kejserlige  Gene- 
raler ikke  kunde  magte  alene.  Desuden  organiserede  Gordon 
i  største  Hast  en  Dampflotille    til  Brug   paa  Yangtsefloden 

Og  Kanalerne,  da  han  besluttede  at  aabne  Felttoget  noied  at 
angribe  Taepingerne  paa  et  Punkt,  hvor  de  mindst  anede 
det,  medens  hans  Forgængere  blot  havde  givet  sig  af  med 
at  bekæmpe  Fjenden  i  Shanghais  nærmeste  Omegn. 

Taepingerne  hærgede  paa  dette  Tidspunkt  væsentlig  de 
tæt  befolkede,  frugtbare,  med  store  Byer  oversaaede  Egne 
mellem  Nanking  og  Hangkov  og  vare  i  Besiddelse  af 
Yangtseflodens  Bredder.  Enhver  By  i  Provinserne  Tsche- 
Kiang  og  Kiang-su  var  besat  af  Oprørerne  med  Undtagelse 
af  Shanghai.  Den  folkerige  Stad  Sutshov,  der  ligger  om- 
trent tolv  Mil  vest  for  Shanghai  ved  den  store  Kanal, 
havde  Taepingerne  holdt  besat  siden  1860.  Mellem  Sutshov 
og  Taitsan,  en  stærk  befæstet  By,  som  ligger  omtrent  midt 
mellem  Sutshov  og  Shanghai,  havde  Oprørerne  Staden 
Quinsan  inde,  et  overmaade  vigtigt  Punkt,  som  var  deres 
Arsenal. 

Aldeles  uventet  aabnede  Gordon  Felttoget  med  at  sejle 
op  ad  Yangtsefloden  med  en  Styrke  af  omtrent  1000  Mand, 
fordelte  i  to  Dampere,  for  at  angribe  den  omtrent  femten 
danske  Mil  fra  Shanghai  liggende  By  Pushan,  som  blev 
stormet  og  indtagen.  Kort  efter  rettede  Gordon  et  lige  saa 
heldigt  Angreb  mod  Staden  Tschansu,  hvis  Kommandant 
søgte  at  bevæge  hans  Folk  til  at  desertere  ved  at  sende  de 
afhuggede  Hoveder  af  tre  Evropæere  til  hans  Lejr.  Denne 
heldige  Begyndelse  indgød  hans  underordnede  Tillid,  og 
ved  et  kejserligt  Dekret  blev  den  unge  britiske  Kaptejn  ud- 
nævnt til  Tsung-Ping  eller  Brigadegeneral.  Med  den  tid- 
ligere nævnte,  mægtige  Li-Hung-Tschang  i  Shanghai  levede 
Gordon  paa  en  god  Fod,  i  det  han  ikke  optraadte  over  for 
de  kinesiske  Myndigheder  paa  samme  anmassende  Maade 
som  hans  Forgængere.  Paa  dette  Tidspunkt  intrigerede 
den  amerikanske  Lykkeridder  Burgevine  i  Peking,  hvor  han 
havde  mægtige  Velyndere  saa  vel  blandt  fornemme  Kinesere 
som  blandt  de  fremmede  Sendemænd,  for  at  komme  i 
Spidsen  for  Gordons  Styrke.     Det  lykkedes  ham  at  opnaa* 

at  man  støttede  hans  Forlangende  i  Peking,  i  det  man  dog 
lagde  den  endelige  Afgjørelse  i  Li-Hung-Tchangs  Haand — 
for  Kortheds  Skyld  ville  vi  for  Fremtiden  blot  benævne 
denne:  Li — ;  men  denne  forstandige  Mand  vilde  paa  ingen 
Maade  give  sit  Minde  til,  at  en  Mand,  der  havde  opført  sig 
som  Burgevine,  atter  kom  i  kinesisk  Tjeneste.  Som  vi 
senere  skulle  se,  gik  Æventyreren  efter  dette  bestemte 
Afslag  over  til  Taepingerne. 

Det  var  nu  Gordons  Hensigt  at  ville  indtage  Oprørernes 
Arsenal,  Quinsan;  men  en  af  Taepingernes  vante  Grusomheder 
bragte  ham  til  at  forandre  ?in  Hensigt.  Oprørerne  havde 
nemlig  aabnet  Underhandlinger  med  Guvernør  Li  om  at 
overgive  Taitsan,  og  Li  havde  i  god  Tro  ladet  en  Afdeling 
kejserlige  Tropper  rykke  ind  i  Byen;  men  aldrig  saa  snart 
var  denne  Afdeling  kommen  inden  for  Stadens  Mure,  førend 
den  blev  tagen  til  Fange,  og  Taepingernes  Vang  lod  to 
Hundrede  kejserlige  Soldater  halshugge.  Denne  Voldsgjer- 
ning  maatte  hævnes,  og  Gordon  rykkede  strax  mod  Taitsan, 
som  var  besat  af  10000  Mand,  blandt  hvilke  2000  Mand 
Kjærnetropper  og  nogle  engelske,  franske  og  amerikanske 
Desperados,  der  gjorde  Tjeneste  som  Artillerister. 

Gordon  havde  kun  3000  Mand  under  sig;  men  ved 
Hjælp  af  sin  overlegne  Krigskunst,  sit  efter  Forholdene 
godt  betjente  Artilleri  og  nogle  Kanonbaade  lykkedes  det 
ham  snart  at  erobre  nogle  Udenværker  og  et  Par  Broer, 
som  førte  over  en  Kanal,  ad  hvilken  Taepingerne  fik  Til- 
førsel fra  Quinsan  og  Sutschov.  En  første  Storm  mislykke- 
des, Gordon  mistede  en  Kanonbaad,  og  først  efter  et  andet 
blodigt  Haandgemæng,  i  hvilket  Taepingerne  forsvarede  sig 
tappert  med  Spyd,  lykkedes  det  vor  Helt  at  indtage  Byen. 
Fjenden  flygtede  i  en  saadan  Hast,  at  flere  af  Oprørerne 
bleve  trampede  ihjel  af  deres  egne. 

Gordon  skrev  i  Anledning  af  Taitsans  Indtagelse  bl.  a. 
følgende  til  en  Slægtning:  »De  kinesiske  Generaler  ere 
henrykte   og   rose  mine  Tropper  i   høj  Grad.     Jeg   er   nu 

Mandarin  af  anden  Klasse;  men  det  bryder  jeg  mig  ikke 
stort  om.  Jeg  føler  mig  overbevist  om  at  have  handlet 
rigtigt  i  at  have  overtaget  Kommandoen,  og  enhver,  der 
kjender  Oprørernes  skammelige  og  samvittighedsløse  Adfærd, 
vil  give  mig  Medhold.  Taitsan  er  en  stor  By,  en  Fu  o :  en 
Hovedstad,  og  den  blev  godt  forsvaret.« 

Syv  Fanger  bleve  af  de  kejserlige  Generaler  dømte  til 
at  lide  en  langsom  og  forsmædelig  Død.  Disse  ulykkelige 
bleve  fire  Timer,  forinden  de  skulde  halshugges,  stillede 
offentlig  til  Skue;  man  stak  dem  Pile  i  forskjellige 
Dele  af  Legemet  og  flaaede  et  Stykke  Hud  af  den  ene 
Arm.  Gordon  var  ganske  uvidende  om  disse  Gyseligheder; 
men  Sagen  kom  i  de  engelske  Blade,  og  Gordon  blev  i  høj 
Grad  ilde  berørt  over,  at  hans  Navn  blev  bragt  i  Forbin- 
delse med  den. 

Quinsans  Indtagelse  blev  derpaa  besluttet,  og  Gordons 
nøje  Kjendskab  til  Egnen  skulde  i  høj  Grad  komme  ham 
til  gode  under  de  nærmest  paafølgende  Operationer.  Denne 
Stad  ligger  i  et  af  Kanaler  gjennemskaaret  Terræn  og  var 
forsvaret  af  stærke  Udenværker.  Dersom  Taepingernes 
Krigskunst  havde  været  udviklet,  vilde  det  have  været 
umuligt  at  erobre  Byen  for  Gordons  3000  Mand,  hvortil 
stødte  7000  Mand  kejserlige  Tropper.  Staden  og  dens 
Udenværker  bleve  forsvarede  af  15000  Mand;  dens  Mure 
vare  en  god  dansk  Mil  i  Omkreds,  og  uden  for  Murene  var 
der  anlagt  en  tresindstyve  Alen  bred,  vaad  Grav,  ligesom 
den  nærmeste  Omegn  var  rig  paa  Søer  og  Sumpe. 

Med  en  Flotille,  bestaaende  af  et  Dampskib,  der  blev 
pansret  med  tynde  Jærnplader,  og  firsindstyve  Baade,  af 
hvilke  de  største  bleve  omdannede  til  Kanonbaade,  truede 
Gordon  uventet  en  Dæmning,  paa  hvilken  Vejen  mellem 
Quinsan  og  Sutschov  er  anlagt,  og  det  lykkedes  ham  her 
uden  at  miste  en  eneste  Mand  at  bemægtige  sig  et  Uden- 
værk, der  var  Nøglen  til  Fæstningen.  Gjort  dristig  ved 
dette  Held    dampede  Gordon   hen   ad    Sutschov   til   for   at 

rekognoscere  og  aabnede  uventet  en  morderisk  Ild  paa  en 
større  Troppeafdeling ,  der  befandt  sig  paa  den  smalle 
Dæmning.  En  Afdeling  Taepinger  vilde  komme  deres 
Kammerater  til  Hjælp,  men  herved  forøgedes  kun  Forvir- 
ringen paa  det  begrænsede  Terræn,  og  Dampernes  og 
Baadenes  Artilleri  gjorde  lyst  blandt  Fjenden.  Damperen 
vedblev  at  forfølge  de  flygtende.  Den  kom  til  en  af  de 
smalle,  paa  talrige  Buer  hvilende  Broer,  som  Kineserne 
bygge,  og  det  saae  ud  til,  at  Skorstenen  var  for  høj  til,  at 
Skibet  kunde  slippe  under  Broen;  men  heldigvis  var  der 
Plads  nok,  Forfølgningen  vedblev,  og  Taepingerne  forlede  i 
deres  Rædsel  over  dette  uventede  Angreb,  som  ingen  af 
de  kinesiske  Generaler  vilde  have  været  i  Stand  til  at 
iværksætte,  flere  vigtige,  barrikaderede  Stillinger  ved  Ka- 
nalerne. 

Vor  Helts  heldige  Anvendelse  af  Dampskibe  og  Kanon- 
baade,  noget  Taepingerne  ikke  havde  tænkt  sig  Muligheden 
af,  virkede  i  høj  Grad  til  at  indjage  Fjenden  Skræk  for  den 
britiske  Officer;  men  han  blev  des  værre  ikke  støttet  af  de 
kinesiske  Generaler,  og  da  han  efter  de  nys  nævnte  Opera- 
tioner vendte  tilbage  til  Belejringen  af  Quinsan,  fandt  han, 
at  de  kejserlige  vare  ganske  raadvilde.  Gordon  gav  sig 
imidlertid  til  at  beskyde  Byen  fra  det  nævnte  Punkt  mellem 
•den  belejrede  Stad  og  Sutschov,  og  ogsaa  her  gjorde  hans 
Fartøjer  saa  god  Nytte,  at  de  afskaarne  Taepinger  besluttede 
at  flygte  ad  Sutschov  til  og  overlade  deres  Arsenaler  i  de 
kejserliges  Hænder.  Tilbagetoget  blev  imidlertid  yderst 
sørgeligt  for  Oprørerne,  som  vare  udsatte  for  Fartøjernes 
levende  Ild,  og  desuden  faldt  Befolkningen  i  Omegnen,  der 
saa  længe  havde  lidt  under  Taepingernes  grusomme  Aag, 
over  deres  Undertrykkere  og  dræbte  saa  mange  som  muligt. 
I  det  hele  taget  tilsatte  5000  Taepinger  Livet;  flere  af 
disse  druknede  i  Kanalerne. 

Gordon  havde  gjort  det  til  en  absolut  Betingelse  for 
at  operere  sammen  med  kejserlige  Tropper,  at  ingen  Fange 

maatte  halshugges,  og  hans  Mildhed  overfor  de  2000  Tae- 
pinger,  som  bleve  fangne  ved  denne  Lejlighed,  havde  til 
Følge,  at  700  af  de  tapreste  toge  Tjeneste  i  »den  altid 
sejrrige  Hærs«  Kækker. 

Følgerne  af  Quinsans  Indtagelse  vare  betydelige,  men 
de  kunde  være  blevne  endnu  større,  dersom  de  kinesiske 
Generaler  havde  været  dygtige  Mænd;  thi  Gordon  udtaler 
i  et  Brev,  at  Staden  Sutschov  kunde  være  falden  med  det 
samme,  naar  de  kejserlige  blot  havde  villet  gaa  paa. 
Imidlertid  herskede  der  stor  Glæde  i  Shanghai  over  Gordons 
energiske  Krigsførelse,  og  han  blev  udnævnt  til  Mandarin 
med  rød  Knap,  »men  jeg  gaar  ikke  i  den  Dragt«,  skriver 
han.  Fra  forskjellige  Sider  modtog  han  meget  smigrende 
Skrivelser;  saa  vel  Li  som  Prins  Kung,  den  egentlige  Regent 
i  Kina  paa  denne  Tid,  og  alle  Mandarinerne  i  Nærheden 
vare  henrykte  over  ham,  og  Gordon  udtaler  sig  paa  dette 
Tidspunkt  rosende  om  den  Velvilje,  man  viste  ham;  men  i 
skarpe  Udtryk  dadler  han  Mandarinernes  Mangel  paa 
Handlekraft. 

Ved  Quinsans  Indtagelse  blev  et  stort  Stykke  af  Om- 
egnen pacificeret,  og  paa  Grund  af  Byens  Vigtighed  i  stra- 
tegisk Henseende  gjorde  han  den  til  sit  Hovedkvarter^ 
hvilket  imidlertid  havde  til  Følge,  at  hans  Underofficerer 
gjorde  Mytteri,  da  der  her  ikke  var  Lejlighed  til  at  afsætte 
det  Bytte,  som  var  blevet  gjort,  uden  at  Gordon  saaa 
sig  i  Stand  til  at  forhindre  Uregelmæssigheder.  Som  tid- 
ligere anført,  blev  Mytteriet  dog  kvalt  i  Fødslen  ved  den 
unge  Anførers  kloge  og  bestemte  Optræden. 

Alt  blev  nu  sat  ind  paa  Erobringen  af  Sutschov,  »Byen 
med  de  mange  Pagoder«  ved  den  store  Kanal.  Denne  store 
Stad  er  tilgængelig  fra  alle  Sider  ved  Kanaler,  og  Adgangen 
til  den  blev  forsvaret  ved  forskjellige  Forter,  ligesom  selve 
Staden  var  befæstet.  Gordon  besluttede  at  angribe  den 
saa  vel  til  Lands  som  til  Vands,  og  i  kort  Tid  lykkedes  det 
ham  under  en  Række  heldige,  dristige  Kampe  at  sætte  sig 

i  Besiddelse  af  flere  af  de  isolerede  Forter  og  fange  4000 
Taepinger,  men  i  øvrigt  dansede  han  ikke  paa  Roser.  Han 
opererede  nemlig  i  Forbindelse  med  den  kinesiske  General 
Tsching,  som  vel  var  en  tapper  Mand,  men  ikke  kunde  for- 
staa  Gordons  humane  Krigsførelse.  Mod  Tro  og  Love  lod 
han  saaledes  Hovedet  kappe  af  nogle  Krigsfanger,  som 
Gordon  havde  udleveret  til  ham  paa  den  udtrykkelige  Be- 
tingelse, at  de  skulde  blive  godt  behandlede.  Vor  Helt 
vilde  ikke  finde  sig  i  disse  evindelige  Grusomheder,  og  da 
man  yderligere  havde  ophørt  med  at  betale  hans  under- 
givne, hvorved  det  blev  aldeles  umuligt  at  vedligeholde 
Disciplinen  blandt  disse  Folk,  der  vare  vante  til  at  plyndre 
og  røve,  begav  han  sig  til  Shanghai  med  det  Forsæt  at 
ville  nedlægge  Kommandoen. 

Aldrig  saa  snart  var  han  imidlertid  ankommen  til  denne 
Stad,  førend  han  fik  at  vide,  at  Amerikaneren  Burgevine  i 
Avgust  Maaned  var  gaaet  over  til  Taepingerne  med  nogle 
fremmede  Desperados,  som  havde  bemægtiget  sig  et  Damp- 
skib, med  hvilket  de  havde  begivet  sig  til  Sutschov,  der 
blev  forsvaret  af  en  af  den  himmelske  Konges  tapreste 
Vangs,  ved  Navn  Moh.  At  Burge vines  Overgang  til  Op- 
rørerne kunde  faa  de  alvorligste  Følger,  vare  alle  enige  om, 
og  paa  et  saadant  Tidspunkt  kunde  Gordon  ikke  forlade 
sin  betroede  Post,  hvorfor  han  øjeblikkelig  begav  sig  tilbage 
til  Krigsskuepladsen.  Det  var  ikke  blot  den  Omstændighed, 
at  Burgevine  forstod  sig  bedre  paa  Krigsførelse  end  Kine- 
serne, der  gjorde  hans  Forræderi  saa  farligt,  men  i  Gordons 
Styrke  befandt  der  sig  mange  Personer,  som  havde  ikke 
saa  lidt  tilovers  for  Burgevine,  og  som  syntes,  at  det  var 
ganske  rask  gjort  af  denne  Bandit,  i  sin  Tid  at  ville  sørge 
for  sine  undergivnes  Lønning  ved  at  prygle  en  Mandarin 
og  plyndre  Kassen. 

Gordons  Stilling  blev  snart  overmaade  kritisk.  Han 
vilde  paa  ingen  Maade  opgive  Quinsan  og  de  Fordele,  han 
havde    vundet   i  Nærheden  af  Sutschov,    men  Taepingerne 

trak  efterhaanden  store  Troppemasser  til  Egnen,  og  over- 
hovedet blev  man  i  Shanghai  saa  angest  for  Gordon,  at  den 
engelske  hojstkommanderende  paa  Stedet  rapporterede  til 
sin  Regering,  at  vor  Helt  befandt  sig  i  en  fortvivlet  Stilling 
og  var  i  Taepingernes  Vold,  saa  meget  mere,  som  det  var 
blevet  bekjendt,  at  Burgevine  havde  sine  Garn  ude  blandt 
hans  Officerer.  Skulde  det  gaa  Gordon  ilde,  vilde  Shanghai 
blive  alvorlig  truet.  Den  engelske  General  Brown  fandt 
sig  paa  Grund  af  de  foruroligende  Rygter  foranlediget  til 
at  aflægge  et  Besøg  ved  Gordons  Hovedkvarter,  hvor  han 
vel  ikke  fandt  Stillingen  saa  kritisk,  som  man  i  Alminde- 
lighed antog,  men  ansaa  et  Angreb  fra  Gordons  Side  for 
Vanvid. 

Som  en  Bulldog  holdt  Gordon  med  sin  altid  sejrrige 
Hær  et  vigtigt,  ofte  angrebet  Punkt  ikke  langt  fra  Sutschov  i 
besat,  medens  hans  kejserlige  allierede  opererede,  som  de  Jr 
bedst  kunde,  uden  just  stedse  at  bekymre  sig  om  deres 
dygtige  Forbundsfælles  gode  Raad.  Paa  dette  Tidspunkt 
—  i  Slutningen  af  September  —  undgik  Gordon  paa  en 
mærkelig  Maade  en  Fare.  Han  sad  nemlig  en  skjen  Aften- 
stund alene  paa  en  400  Alen  lang  Bro,  bygget  paa  f>3  Buer, 
og  røg  en  Cigaret.  To  Kugler  traf,  den  ene  efter  den  anden, 
en  Sten,  hvorpaa  han  sad.  Kuglerne  kom  fra  hans  egen 
Lejr,  men  vare  ikke  tiltænkte  ham,  og  da  den  sidste  slog 
ned,  ansaa  han  det  dog  for  klogest  at  fortrække.  Han  gik 
i  sin  Baad,  men  netop  i  samme  Øjeblik  styrtede  26  af 
Buerne  sammen  som  et  Korthus,  og  Vragstykker  af  Broen 
vare  paa  Nippet  til  at  knuse  hans  Baad.  Var  Gordon 
bleven  paa  Broen,  havde  han  efter  al  Sandsynlighed  tilsat 
Livet. 

I  Begyndelsen  af  Oktober  begyndte  nogle  af  de  Evro- 
pæere,  som  befandt  sig  under  Burgevine  i  Sutschov,  at 
aabne  Underhandlinger  med  Gordon,  og  det  fremgik  af  disse, 
at  man  paa  ingen  Maade  syntes  om  Opholdet  blandt  Tae- 
pingerne.     Gordon  fik  kort  efter  Anmodning  om  at  træde  i 

Underhandling  med  Burgevine,  og  man  foreslog  ham  at 
mødes  paa  en  Bro.  Uden  at  tage  i  Betænkning,  at  et  sligt 
Skridt  fra  hans  Side  kunde  blive  overmaade  farligt  over  for 
en  saa  aldeles  demoraliseret  Person  som  Burgevine,  sam- 
tykkede Gordon,  og  Medet,  der  blev  ret  interessant  og  af- 
slørede Amerikanernes  Hensigter,  kom  i  Stand.  Burgevine 
erklærede,  at  han  og  hans  Kammerater  havde  Lyst  til  at 
forlade  Taepingerne,  men  at  de  ønskede,  at  der  maatte 
blive  givet  dem  fuld  Sikkerhed  for,  at  de  ikke  vilde  blive 
dragne  til  Ansvar  af  den  kejserlige  Regering.  Gordon 
lovede  at  støtte  Burgevine  efter  Evne  hos  Regeringen  i 
Shanghai  og  at  gjere  sit  til,  at  han  og  hans  Ledsagere 
kunde  forlade  Landet  i  Sikkerhed.  Amerikaneren  var  en 
yderst  ærgjerrig  Person,  der  drømte  om  intet  mindre  end 
at  skabe  sig  et  Kongerige,  og  han  foreslog  nu  Gordon  at 
hjælpe  sig.  Planen  gik  ud  paa,  at  de  i  Fællesskab  skulde 
indtage  Sutschov,  jage  baade  Taepinger  og  kejserlige  bort, 
bemægtige  sig  Krigskassen  og  ruste  en  Hær  paa  20,000 
Mand  for  med  den  at  marchere  mod  Peking.  Gordon  af- 
viste selvfølgelig  disse  halvforrykte  Forslag  med  den  Foragt, 
de  fortjente.  Under  Forhandlingerne,  som  bleve  drevne 
mellem  Burgevines  Tilhængere  i  Sutschov  og  Gordon,  lærte 
de  imidlertid,  at  de  fuldt  ud  kunde  stole  paa  hans  Ord. 

Kampene  i  Omegnen  af  Sutschov  fortsattes,  og  Evro- 
pæerne,  som  i  al  Hemmelighed  vedligeholdt  Forbindelsen 
med  Gordon,  meddelte  ham,  at  de  paa  givet  Signal  vilde 
gjøre  Udfald  og  overgive  sig  til  ham.  Udfaldet  gik  tilsyne- 
ladende ud  paa  at  erobre  en  af  Gordons  Dampere  og  gik 
for  sig  med  saa  stor  Voldsomhed,  at  flere  Tusende  Tae- 
pinger kom  Evropæerne  til  Hjælp  for  med  stort  Tab  at 
blive  ynkelig  drevne  tilbage  af  Fjendens  voldsomme  Ar- 
tilleriild. Burgevine  og  flere  andre  hvide  Mænd,  som 
havde  gjort  fælles  Sag  med  ham,  befandt  sig  imidlertid 
ikke  blandt  Overløberne,  som  forklarede,  at  de  af  Frygt  for 
Moh-Vang  havde  besluttet  sig  til  hurtigst  mulig  at  deser- 

tere  uden  at  vente  paa  Resten.  Størstedelen  af  Overløberne 
bestod  af  Søfolk,  som  vare  blevne  lokkede  af  Bargevine  og 
hans  Agenter  til  at  slutte  sig  til  Taepingerne,  og  den  gode 
Behandling,  som  de  fik  i  Gordons  Lejr,  bevægede  dem  til 
med  Glæde  at  tage  Tjeneste  hos  ham. 

Vor  Helts  ædle  Hjærte  lod  ham  nu  foretage  et  Skridt 
over  for  Burgevine,  som  denne  næppe  var  værd;  thi  det 
blev  senere  opklaret,  at  Æventyreren  havde  haft  til  Hensigt 
paa  et  af  sine  Møder  med  Gordon  at  skille  ham  ved  Livet, 
en  Plan,  der  dog  ikke  kom  til  Udførelse,  da  ingen  vilde 
være  med  til  en  saadan  Niddingsdaad.  Gordon,  som  frygtede 
for,  at  den  grusomme  Moh-Vang  vilde  lade  Burgevine  hen- 
rette til  Straf  for,  at  hans  undergivne  vare  gaaede  over  til 
Fjenden,  henvendte  sig  skriftlig  til  Taepinghøvdingen  med 
indtrængende  Anmodning  om  at  skaane  Burgevines  Liv, 
ligesom  han  sendte  Moh-Vang  Foræringer  og  alle  de  Rifler, 
Overløberne  havde  taget  med  sig.  Udfaldet  af  Forhandlingerne 
om  at  skaane  Burgevine  blev,  at  denne  blev  udleveret  til 
den  amerikanske  Konsul  i  Shanghai,  og  at  der  efter  Gor- 
dons Indstilling  ikke  blev  anlagt  Sag  mod  ham  paa  den 
Betingelse,  at  han  forlod  Kina  for  bestandig.  Burgevine 
samtykkede  og  forsvandt  fra  Krigsskuepladsen. 

Belejringen  gik  sin  Gang,  men  skjønt  Gordon  ofte  var 
heldig  i  Skjærmydsler,  saae  det  dog  sort  ud  for  ham,  da 
den  kejserlige  Styrke  under  General  Tsching  voldte  ham 
overmaade  mange  Bryderier  paa  Grund  af  kinesiske  Offi- 
cerers Uvidenhed  i  Krigskunstens  simpleste  Regler.  I 
Shanghai  begyndte  man  at  nære  stor  Frygt  for,  at  Krigen 
overhovedet  vilde  faa  et  slet  Udfald,  dersom  Gordon  ikke 
blev  gjort  til  Generalissimus  for  de  kejserlige  Tropper, 
hvilket  Kinesernes  Skinsyge  imidlertid  ikke  vilde  tillade. 

Indtagelsen  af  nogle  Udenværker  ved  Anvendelse  baade 
af  Skibe,  Soldater  og  et  overlegent  Artilleri  skulde  dog 
snart  bringe  Sutschov  til  at  falde.  Det  kostede  Blod  at 
tage  disse  Udenværker;  thi  Taepingerne   sloges  godt,    men 

Gordon  var  altid  i  Spidsen  for  sine  Folk  og  opmuntrede 
dem  ved  sit  hensynsløse  Mod;  han  var  stedse  ubevæbnet  i 
Spidsen  for  Stormkolonnen  og  slap  uskadt  fra  den  heftige 
Kugleregn;  i  Haanden  holdt  han  en  Spaserestok,  som  de 
overtroiske  Kinesere  kaldte  hans  »sejrrige  Tryllestav.«  Et 
natligt  Angreb  paa  selve  Sutschovs  Mure  mislykkedes; 
Gordon  havde  ladet  alle  sine  Folk  tage  hvide  Turbaner  paa, 
for  at  de  kunde  kjende  hverandre  i  Mørket;  men  den  tapre 
Moh-Vang  ilede  til  i  Natdragt,  og  i  Spidsen  for  en  Snes 
hvide  Desperados  kæmpede  han  som  en  Leve  og  tvang 
Gordon  til  at  trække  sig  tilbage.  Der  faldt  mange  Folk 
paa  begge  Sider  ved  denne  Lejlighed,  men  skjont  Gordon 
blev  slaaet  tilbage,  indjog  dog  dette  natlige  Angreb  Tae- 
pingerne  stor  Skræk. 

Inden  for  Sutschovs  Mure  herskede  der  imidlertid  Ue- 
nighed   mellem   Taepinghevdingerne,    og   Massen    af  disse 
ønskede    at   gaa   over   til  de  kejserlige  med  30000  Mand. 
Kun  Moh-Vang,  fem  og  tredive  Høvdinger  og  nogle  trofaste 
vilde  holde  ud  til  sidste  Mand.     De  utilfredse  Taepinghøv- 
dinger  indledede  Underhandlinger  med  Gordon,   og  det  blev 
besluttet,    at  han  skulde  gjore  et  Angreb  paa  et  Fort  tæt 
uden  for  Byen.    Angrebet  lykkedes,  rigtignok  ikke  uden  be- 
tydelige Ofre,  og  Gordon  og  den  kinesiske  General  Tsching 
havde    en    Sammenkomst   med   nogle  utilfredse  Høvdinger, 
som  vilde  bevæge  Gordon    til   at   storme  selve  Byen   mod 
Løfte  om  ikke  at  yde  Modstand,  dersom  man  vilde  skaane 
deres    Liv    efter    Byens    Indtagelse.      En    Storm   vilde   let 
komme  til  at  koste  meget  Blod,   og  da  Byen  snart  maatte 
falde  paa  Grund  af  Mangel  paa  Tilførsel  af  Levnedsmidler, 
vilde  Gordon  ikke   indlade  sig  paa  at  ofre  Folk  paa  Fore- 
tagendet, saa  meget  mere  som  det  vilde  være  ham  umuligt 
at  forhindre  Plyndring  og  andre  Grusomheder,  dersom  Sut- 
schov    blev   stormet.     Han  lod   Høvdingerne    vide ,    at   de 
maatte  overlade  ham  en  af  Byens  Porte,    dersom  de  mente 
det  oprigtig  med  deres  Løfter;   hvis  ikke,   maatte  de  enten 

Søge  at  undslippe  eller  tage  Følgerne  af  Begivenhedernes 
videre  Udvikling.  Endelig  faldt  Høvdingerne  til  Føje,  og 
det  blev  overdraget  General  Tsching  at  føre  nærmere  For- 
handling om  Kapitulationsbetingelserne,  medens  Gordon  be- 
gav sig  til  den  mægtige  Li  for  at  sikre  Garnisonen  mod 
grusom  Behandling  af  de  kejserlige  Tropper. 

Taepinghøvdingernes  Forræderi  var  imidlertid  kommet 
den  tapre  Moh-Vang  for  Øre,  og  han  sendte  derfor  Bud 
efter  sex  af  de  fornemste  Høvdinger  for  under  et  Krigsraad 
at  drøfte  Muligheden  for  at  kunne  forsvare  Staden.  Med 
stor  Varme  udtalte  han  sig  for  at  ka^mpe  til  det  yderste  og 
mod  at  overgive  Byen.  Han  blev  kun  støttet  af  en  eneste 
Høvding;  det  kom  til  en  heftig  Ordstrid,  og  under  denne 
trak  pludselig  en  af  Høvdingerne  en  Dolk,  med  hvilken 
han  dræbte  Moh-Vang. 

Samme  Dag,  i  Begyndelsen  af  December  overgav  Sut- 
sehov  sig,  og  for  at  hindre  sine  Soldater  i  at  plyndre  trak 
Gordon  sin  Styrke  tilbage  til  Quinsan.  Den  faldne  By  blev 
besat  af  de  kejserlige,  og  den  forfærdeligste  Uorden  herskede 
inden  for  Byens  Mure.  En  Dags  Tid  senere  red  Gordon 
ind  i  Byen,  hvor  han  talte  med  General  Tsching,  som 
meddelte  ham  til  hans  store  Glæde,  at  Li  havde  givet  Be- 
faling til  at  skaane  Taepinghøvdingernes  Liv.  Den  følgende 
Dag  begav  Gordon  sig  atter  ind  i  Staden,  kun  ledsaget  af 
en  Tolk,  og  fik  at  vide,  at  Høvdingerne  vare  paa  Vejen  til 
Li,  der  opholdt  sig  uden  for  Staden  for  at  overlevere  dennes 
Nøgler.  I  Gaderne  traf  han  flere  Afdelinger  kejserlige  Sol- 
dater, som  hylende  og  skrigende  affyrede  deres  Bøsser  i 
Luften;  han  søgte  at  bevæge  dem  til  at  forholde  sig  rolige 
for  at  undgaa  Sammenstød  med  Taepingerne,  som  ikke 
endnu  havde  udleveret  deres  Vaaben.  Senere  traf  han 
sammen  med  Tsching,  som  blegnede  og  gav  undvigende 
Svar,  da  Gordon  spurgte  ham  ud  om  Høvdingernes  Møde 
med  Li.  Gordon,  der  anede  Uraad,  begav  sig  nu  hen  til 
en   af  de    fornemste   Høvdingers  Palads    for   at   børe  Nyt. 

Plyndringen  var  i  den  vildeste  Gang,  og  med  Livsfare 
reddede  Gordon  her  nogle  Kvinder,  hvorpaa  han  vilde  be- 
give sig  ud  af  Byen  for  at  hente  nogle  Folk,  med  hvilke 
han  vilde  forsøge  at  standse  de  kejserlige  Troppers  Volds- 
gjerninger. 

Gordon  blev  imidlertid  hindret  i  sit  Forsæt  og  under 
højst  kritiske  Omstændigheder  holdt  fangen  af  flere  Tusende 
bevæbnede  Taepinger,  der  vare  lige  saa  uvidende  som  han 
om,  hvad  der  var  hændet  deres  Høvdinger.  Li  havde  nemlig 
ladet  alle  Taepinghøvdingerne  halshugge  under  den  nævnte 
Sammenkomst  uden  for  Byen  og  givet  Befaling  til  at 
plyndre  den  store  Stad.  Det  var  om  Eftermiddagen  d.  6te 
December,  at  Gordon  blev  tagen  til  Fange  og  indelukket  i 
en  fornem  Taepings  Bolig.  Han  var  som  sædvanlig  ube- 
væbnet, og  Taepingerne  mente  at  bruge  ham  som  Gissel. 
Klokken  to  om  Natten  lykkedes  det  ham  at  bevæge  sine, 
Fjender  til  at  lade  hans  Tolk,  ledsaget  af  en  Vejviser 
bringe  et  Brev  til  hans  Baade,  der  laa  ved  en  af  Byens 
Porte.  Det  er  karakteristisk  for  vor  Helt,  at  der  i  dette 
Brev,  skrevet  i  overhængende  Livsfare,  ikke  fandtes  et 
eneste  Ord  om  ham  selv,  men  det  indeholdt  kun  en  Befa- 
ling til  den  øverstbefalende  for  hans  Flotillø  om  at  fange 
Guvernør  Li  og  ikke  give  ham  Friheden,  førend  Taeping- 
høvdingerne vare  blevne  udleverede.  Da  Vejviseren  efter 
en  Times  Forløb  vendte  tilbage  med  den  Besked,  at  Tolken 
var  bleven  tagen  til  Fange  af  en  Afdeling  kejserlige  Sol- 
dater, hvis  Anfører  havde  brudt  Brevet,  fik  Gordon  Tilla- 
delse til  at  gaa  ud  for  at  lede  efter  Tolken  mod  at  love 
at  ville  beskytte  de  Taepinger,  som  havde  holdt  ham  fangen. 
Undervejs  blev  Gordon  selv  tagen  til  Fange  af  nogle  af 
Tschings  Soldater;  men  det  lykkedes  ham  at  undvige  og 
naa  sin  Livvagt,  der  laa  tæt  uden  for  Byen.  Sit  Løfte  tro 
sendte  Gordon  strax  Livvagten  af  sted  til  Taepingernes  Be- 
skyttelse. General  Tsching  indtraf  kort  derpaa;  men  da 
Gordon  ikke  ønskede    at  tale  med  ham  af  Harme  over  de 

Voldsgjerninger,  de  kinesiske  Tropper  udøvede  i  Byen, 
sendte  Generalen  en  af  sine  Officerer,  der  imidlertid  ikke 
havde  Mod  til  at  fortælle  Gordon,  hvordan  det  var  gaaet 
Taepinghøvdingerne. 

Det  varede  dog  ikke  længe,  inden  han  fik  Sandheden 
at  vide,  og  af  Harme  brast  han  i  Taarer.  Han  følte  Høv- 
dingernes Drab  som  en  Plet  paa  sin  Ære;  Sutschovs  Ind- 
tagelse skyldtes  ham;  gjentagne  Gange  havde  han  sat  Livet 
paa  Spil  for  at  indtage  Byen;  nu  var  han  for  nylig  bleven 
tagen  til  Fange  af  kejserlige  Soldater;  Tro  og  Love  vare 
blevne  brudte;  som  britisk  Officer  kunde  han  ikke  taale  sligt, 
og  for  første  Gang  i  lang  Tid  bevæbnede  han  sig  med  en 
Revolver  for  at  dræbe  Guvernør  Li.  I  Tide  blev  denne 
advaret  af  General  Tsching  og  var  i  flere  Dage  usynlig  for 
Gordon,  der,  efter  skriftlig  at  have  undsagt  Li  paa  Liv  og 
Død,  med  nogle  af  sine  Folk  forfulgte  ham  fra  Sted  til 
Sted.  Beretningerne  om  Gordons  Optræden  i  de  Dage,  han 
var  paa  Jagt  efter  Li,  lade  ingen  Tvivl  om,  at  han  vilde 
have  udført  sit  Forsæt,  dersom  det  var  lykkedes  ham  at 
træffe  sin  Fjende.  Heldigt  var  det,  at  de  to  Mænd  ikke 
mødtes  den  Gang;  thi  Li  lærte  senere  at  skatte  Gordon 
højt,  og  disse  to,  hver  paa  sin  Vis  fremragende  Mænd 
knyttede  senere  det  inderligste  Venskabsbaand,  og  faa  Menne- 
sker uden  for  Storbritannien  fulgte  senere  Gordon  med  større 
Interesse  og  hørte  med  dybere  Sorg  Budskabet  om  Helten 
fra  Khartums  Skæbne  end  Li. 

Da  Gordon  havde  opgivet  at  finde  Li,  vendte  han  til- 
bage til  sine  Tropper  i  Quinsan  og  erklærede  for  sine  Offi- 
cerer, at  han  som  britisk  Soldat  ikke  kunde  tjene  længere 
linder  Li.  Han  vilde  dog  ikke  opløse  sin  Styrke,  men 
overdrage  Kommandoen  til  den  engelske  General  Brown  i 
Shanghai,  indtil  Regeringen  i  Peking  havde  straffet  Li 
efter  Fortjeneste. 

Nogle  Dage  efter  at  Høvdingerne  vare  blevne  hen- 
rettede, sendte  Li  en  engelsk  Officer  med  Undskyldning  for 

det  skete  til  Gordon,  som  imidlertid  var  saa  forbitret,  at 
han  en  Uge  efter  disse  Begivenheder  i  et  Brev  udtaler  sig 
paa  følgende  Maade :  »Jeg  blues  ved  Tanken  om,  at  Guver- 
nøren har  kunnet  bevæge  en  Englænder  til  at  overtage  et 
saadant  Hverv.« 

Skjønt  Li  i  sine  Indberetninger  til  Peking  gav  en 
noget  farvet  Fremstilling  af  Krigsbegivenhederne  og  tillagde 
de  kejserlige  Tropper  en  saa  stor  Del  af  Æren  for  Sut- 
schovs  Indtagelse,  at  han  blev  belønnet  med  »den  gule 
Dragt«,  den  højeste  Udmærkelse,  en  kinesisk  Undersaat  kan 
opnaa,  glemte  han  dog  ikke  at  nævne  Gordons  Fortjenester. 
I  Følge  et  kejserligt  Dekret  blev  den  britiske  Officer  hædret 
med  en  Medaille  af  første  Klasse,  Kinesernes  højeste  De- 
koration, og  Li  fik  Befaling  til  at  udbetale  ham  en  Æres- 
gave  af  40,000  Kroner  i  klingende  Mønt  foruden  andre 
kostbare  Foræringer.  Desuden  blev  der  anvist  Extralønuing 
til  Gordons  Soldater  og  sørget  for  de  saarede.  Gordon 
modtog  Gaverne  til  sine  underordnede;  men  da  man  i  høj- 
tidelig Procession  vilde  overrække  ham  Æresgaven  og  For- 
æringerne, jog  han  Overbringerne  bort  med  en  Stok  til 
deres  store  Bestyrtelse.  Sligt  havde  man  aldrig  set  Mage 
til  i  Kina,  og  Kejseren  af  Kina  havde  heller  ikke  tid- 
ligere modtaget  en  Skrivelse  af  den  Natur,  som  Gordon 
sendte  ham. 

»Major  Gordon«,  skrev  han,  »har  med  Glæde  modtaget 
Hs.  Maj.  Kejserens  Tilkjendegivelse  af  Tilfredshed,  men 
beklager  oprigtig  ikke  at  kunne  modtage  noget  Bevis  paa 
Hs.  Majestæts  Velvilje  paa  Grund  af  de  ved  Indtagelsen  af 
Sutschov  forefaldne  Begivenheder  og  beder  derfor  Hs.  Maje- 
stæt modtage  en  Tak  for  de  tilsigtede  Æresbevisninger 
samt  anmoder  om  Tilladelse  til  ikke  at  modtage  disse.« 

Sin  Opfattelse  af  de  kinesiske  Hædersbevisninger,  som 
man  vilde  give  ham,  gjør  han  Rede  for  i  et  Brev  til  en 
god  Ven.  »Rent  ud  sagt«,  skriver  han,  »bryder  jeg  mig 
hverken    om  Penge   eller  Æresbevisninger  af  den  kinesiske 

eller  vor  Regering.  Jeg  sætter  ikke  Pris  paa  og  har  aldrig 
sat  Pris  paa  Æresbevisninger.  Jeg  har  Bevidstheden  om 
at  have  udrettet  noget  godt.  Selv  om  Begivenhederne  efter 
Sutschovs  Indtagelse  ikke  havde  fundet  Sted,  vilde  jeg  ikke 
have  modtaget  den  tilbudte  Pengesum.« 

Som  det  var  at  vente,  kunde  Regeringen  i  Peking  ikke 
dele  Gordons  Opfattelse  af  Li's  Brode  og  desavuere  en  saa 
ualmindelig  dygtig  Mand,  fordi  han  havde  ladet  de  oprørske 
Høvdinger,  som  i  saa  høj  Grad  havde  skadet  Riget,  hen- 
rette. Forhandlingerne  angaaende  denne  Sag,  hvori  ogsaa 
den  britiske  Sendemand  i  Peking  tog  levende  Del,  trak  i 
Langdrag,  og  i  to  Maaneder  afventede  Gordon  Udfaldet 
uden  at  ville  lade  sig  bevæge  til  atter  at  gribe  til  Vaaben 
mod  Oprørerne.  Hans  Stilling  var  pinlig,  thi  alle  vare 
enige  om,  at  kun  han  kunde  drage  den  rette  Nytte  af  de 
vundne  Sejre  over  Taepingerne,  som  begyndte  at  komme  til 
Kræfter;  men  den  ærekjære  Gordon  kunde  ikke  glemme, 
at  man  havde  brudt  sit  Ord  over  for  ham  paa  en  Maade, 
der  kun  kunde  være  uheldig  for  hans  Soldaterære.  Blandt 
hans  Tropper  begyndte  der  at  vise  sig  stærke  Spor  af  Util- 
fredshed over  den  lange  Uvirksomhed,  sexten  Officerer  maatte 
afskediges  paa  Grund  af  slet  Opførsel,  og  Folkene  begyndte 
at  gjøre  Mytteri.  Hertil  kom,  >t  mange,  og  ikke  mindst 
den  britiske  Sendemand,  stadig  forestillede  Gordon,  at  Op- 
røret atter  vilde  tage  store  Dimensioner,  dersom  han  ikke 
rykkede  i  Marken.  Tanken  om  de  Menneskeliv,  han  kunde 
spare  ved  at  gribe  ind,  bragte  ham  til  at  begive  sig  til  Li, 
og  der  blev  slaaet  en  Streg  over  det  skete,  da  Li  i  Midten 
af  Februar  1864  udstedte  en  Proklamation,  hvori  han  gjorde 
Rede  for  sin  Stilling  til  Taepinghøvdingernes  Henrettelse 
og  højtidelig  erklærede,  at  Gordon  ikke  i  fjærneste  Maade 
havde  noget  med  denne  uhyggelige  Begivenhed  at  gjøre. 

Gjennem  følgende  Linjer,  nedskrevne  af  en  højtstaaende 
Englænder,  der  den  Gang  opholdt  sig  i  Kina,  faar  man  et 
klart  Begreb   om  Gordons   Betydning  paa  dette  Tidspunkt. 

>Kinas  Skæbne  er  i  dette  Øjeblik«,  hedder  det,  »mere  af- 
hængig af  Gordon  end  af  nogen  anden  dødelig.  Dersom  han 
støttes  paa  rette  Maade,  er  der  Haab  om,  at  det  ulykkelige 
Land  nu  endelig  i  Løbet  af  nogle  Maaneder  vil  kunne  be- 
fries for  Taepingerne.  Gordon  ønsker  personlig  snarest 
muligt  at  forlade  Kina.  Efter  Sutschovs  Indtagelse  kan 
han  ikke  vinde  stort  flere  Lavrbær,  og  da  han  bestandig, 
hvor  det  gj ælder,  udsætter  sit  Liv,  kan  han  efter  al  Sand- 
synlighed ikke  vedblive  at  være  usaarbar.  Gordon  er  imid- 
lertid en  Mand,  der  tilsidesætter  sine  personlige  Følelser; 
han  indser,  at  hans  Tropper  ville  gaa  over  til  Oprørevne 
eller  gjøre  andre  Ulykker,  dersom  han  forlader  dem,  og 
derfor  bliver  han  her  en  Stund  endnu.« 

Umiddelbart  efter  Udstedelsen  af  den  omtalte  Prokla- 
mation rykkede  Gordon  atter  i  Marken.  De  Vanskeligheder, 
han  nu  skulde  bekæmpe,  vare  større  end  tidligere;  thi 
Krigsskuepladsen  laa  fjærnere  fra  Shanghai  og  hans  Depoter, 
saa  at  han  maatte  føre  alt  med  sig,  da  Landet  var  for- 
færdelig udsuget  af  Oprørerne.  Paa  Marchen  kom  han  til 
en  Pagode,  hvor  Indvaanerne  viste  ham  de  forkullede  Lev- 
ninger af  fire  Evropæere,  Taepingerne  havde  underkastet 
Tortur  og  ristet  levende.  Overalt  traf  han  de  sørgeligste 
Spor  af  Oprørernes  Udsugeiser,  Landet  laa  aldeles  øde,  og 
den  rædselsfuldeste  Hungersnød  herskede  i  disse  Kinas 
frugtbareste  Egne.  De  ulykkelige  indfødte,  hvis  Nød  han 
søgte  at  lindre  efter  ringe  Evne,  vare  henviste  til  at  leve 
af—  Menneskelig.  »De  levende«,  skriver  en  Korrespondent, 
der  ledsagede  Gordons  Styrke,  »ere  saa  svage,  at  de  ikke 
kunne  begrave  de  døde,  der  henligge  under  aaben  Himmel 
i  alle  Grader  af  Forraadnelse  og  forpeste  Luften.  Det  er 
uhyggeligt  at  læse  om  Folk,  der  spise  Menneskekjød;  men 
at  se  selve  Ligene,  hvoraf  Kjødet  er  taget,  er  gruopvækkende. 
Skarer  af  ulykkelige  Væsener,  som  kun  ere  Skind  og  Ben, 
betragte  os  med  Blikke  som  hungrige  Ulve,  naar  vi 
spise.     Man  taber    sin   Appetit   ved   at  blive  Vidne  til  al 

denne  Elendighed.  Det  er  umuligt  at  blive  hærdet  over 
for  sligt;  de  ulykkeliges  Hyl  og  Klager  følge  en  alle  Vegne. 
Landet  er  lagt  aldeles  øde  af  Taepingerne,  som  have  slæbt 
alt  spiseligt  med  sig  og  overladt  Befolkningen  til  dens 
Skæbne.« 

Gordon  opererede  i  Forbindelse  med  store  kejserlige 
Hære  og  var,  som  tidligere,  saa  vidt  det  lod  sig  gjøre. 
Sjælen  i  Krigsoperationerne,  der  gik  ud  paa  Erobringen  af 
faste  Stillinger  i  Egnene  højere  op  ad  Yangtsen,  hvorfor 
han  ogsaa  her  gjorde  god  Anvendelse  af  Skibe  og  Fartøjer, 
bevæbnede  med  Artilleri.  Vi  skulle  ikke  opholde  os  nær- 
mere ved  disse  Krigsforetagender,  der  som  oftest  vare  meget 
blodige,  da  de  tapre  Taepinghøvdinger,  der  nu  indsaa,  at 
deres  Sag  var  tabt,  kæmpede  som  Løver  for  Livet.  Gjen- 
tagne  Gange  led  saa  vel  de  kejserlige  som  Gordons  egne 
Tropper  alvorlige  Nederlag  under  Forsøg  paa  at  indtage 
Stæder  og  befæstede  Stillinger  med  Storm,  og  ofte  havde 
vor  Helt  mange  Bryderier  af  sine  kinesiske  Kolleger. 

Under  en  Storm  paa  en  befæstet  Stilling,  hvor  Gordon 
mistede  femten  engelske  Officerer,  som  havde  taget  Tjeneste 
i  den  »altid  sejrrige  Hær«,  blev  han  selv  saaret,  men  be- 
holdt Kommandoen,  indtil  han  besvimede  af  Blodtabet  og 
maatte  bæres  bort.  Hans  Saar  vakte  almindelig  Bestyrtelse, 
og  Kejseren  af  Kina  udstedte  i  den  Anledning  en  Prokla- 
mation, hvori  han  udtalte  sin  Beklagelse  over  det  store, 
midlertidige  Tab,  som  Hæren  havde  lidt,  og  hvori  han  be- 
falede Li  daglig  at  besøge  den  saarede  og  formane  ham  til 
at  holde  sig  rolig,  indtil  Saaret  var  fuldkommen  helbredet. 
Medens  Gordon  endnu  var  meget  lidende,  modtog  han 
imidlertid  en  foruroligende  Efterretning  om  et  Nederlag,  de 
kejserlige  havde  lidt,  hvorfor  han  lod  Massen  af  sin  Styrke 
blive  tilbage  paa  et  vigtigt  Punkt,  som  det  gjaldt  at  holde, 
medens  han  selv  med  1000  Mand  ilede  de  kejserlige  til 
Hjælp.  De  Folk,  han  tog  med  sig  ved  denne  Lejlighed, 
vare   for  Størstedelen  Taepinger,    som  nogle  faa  Dage  for- 

inden  vare  gaaede  over  til  ham,  og  hans  Læge  skrev  om 
ham  ved  denne  Lejlighed:  »Man  véd  næsten  ikke,  om  man 
mest  skal  beundre  den  saarede  Gordons  Energi  eller  hans 
blinde  Tillid  til  Folkene.« 

Omtrent  samtidig  med  Gordon  blev  den  tidligere  om- 
talte, tapre  General  Tsching  dødelig  saaret  og  døde  som  en 
Helt.  Da  han  mærkede,  at  Døden  nærmede  sig,  lod  han 
sig  iføre  »den  gule  Dragt«,  formanede  sine  Officerer  til 
Tapperhed,  vendte  Hovedet  mod  Kejserpaladset  i  Peking  og 
opgav  Aanden.  Kort  forinden  havde  han  afsendt  en  højt- 
staaende  Officer  til  Guvernør  Li  for  at  indprente  denne 
Nødvendigheden  af  skaanselsløst  at  udrydde  Oprørerne. 

Hovedkampen  kom  i  Maj  Maaned,  efter  at  Gordon  var 
bleven  fuldstændig  helbredet  for  sit  Saar,  til  at  staa  om 
den  vigtige  By  Tschantschu-fu,  som  ligger  nogle  faa  Mil  fra 
Yangtsens  sydlige  Bred,  omtrent  tredive  Mil  fra  Mundingen. 
Denne  By  blev  forsvaret  af  den  heltemodige  Hu- Vang  i 
Spidsen  for  20,000  Mand,  og  efter  et  første,  forgjæves, 
meget  blodigt  Forsøg  paa  at  tage  Byen  med  Storm  maatte 
man  gaa  mere  systematisk  til  Værks.  Under  Belejringen 
opstod  der  Rivninger  angaaende  Operationerne  mellem  Gordon 
og  de  kejserlige  Officerer,  og  det  synes,  som  om  man  har 
pønset  paa  intet  mindre  end  at  rydde  ham  af  Vejen. 
Gordon  var  nemlig  beskæftiget  med  at  anlægge  et  Batteri 
og  blev  dækket  paa  begge  Flanker  af  en  Deling  kejserlige 
Soldater.  Pludselig  gave  Kineserne  sig  fra  begge  Sider  til 
at  fyre  paa  Gordon  og  hans  Folk.  og  Taepingerne,  der 
bleve  opmærksomme  ved  Skydningen,  aabnede  ogsaa  Ilden 
mod  Batteriet.  Gordon  blev  dog  heldigvis  ikke  ramt;  men 
hans  første  Artilleriofficer  og  flere  af  Folkene,  som  vare  i 
Færd  med  at  anlægge  Batteriet,  bleve  dræbte. 

Den  Ilte  Maj  blev  Byen  stormet,  og  en  stor  Mængde 
Taepinger  bleve  halshuggede.  Hu- Vang  kæmpede  med  vildt 
Raseri,  men  blev  til  sidst  overvunden.  Der  maatte  ti  Mand 
til  for  at  binde  ham.     Han  blev  ført  frem  for  Li,    men  da 

han  ikke  vilde  gjøre  Afbigt,  blev  han  halshugget.  Nogle 
af  hans  sidste  Ord  vare:  »Jeg  bryder  mig  ikke  om  Li  og 
alle  hans  Folk;  det  er  Gordons  og  hans  Folks  Skyld,  at 
Byen  blev  indtagen.« 

Samme  Dag,  denne  By  faldt,  sendte  Gordon  følgende 
korte  Brev  til  sin  Moder:  »Tschantschu-fu  er  bleven  stormet. 
Jeg  rejser  den  13de  Maj  til  Quinsan  og  drager  ikke  mere 
i  Felten.  Oprøret  et  kuet,  kun  Taysan  og  Nanking  ere 
endnu  i  Oprørernes  Hænder;  den  førstnævnte  Stad  falder 
efter  al  Sandsynlighed  om  et  Par  Dage,  og  Nanking  kan 
kun  holde  sig  et  Par  Maaneder.  Jeg  er  glad  over  at  være 
sluppen  derfra  med  Livet.« 

Da  Gordon  ankom  til  Quinsan,  modtog  han  Underret- 
ning om,  at  den  engelske  Regering  som  Følge  af  Felttogets 
heldige  Vending  havde  tilbagekaldt  den  Tilladelse,  de  bri- 
tiske Officerer  havde  haft  til  at  gaa  i  kinesisk  Tjeneste. 
Gordon  opløste  strax  »den  altid  sejrrige  Hær«,  og  uden  at 
tage  aktiv  Del  i  Begivenhederne  begav  han  sig  til  den 
kinesiske  Overgenerals  Hovedkvarter  foran  Nanking,  dels 
for  at  give  gode  Raad  og  dels  fordi  det  interesserede  ham, 
der  havde  spillet  en  saa  stor  Rolle  under  Krigen  mod 
Taepingerne,  at  være  nærværende  ved  Nankings  Indtagelse. 
Her  skulde  Slutningskampen  udkæmpes,  og  her  holdt  endnu 
den  forhenværende  Skolelærer,  Hung-tsue-shuen,  »Jesu  Kristi 
yngre  Broder«,  »den  himmelske  Konge«,  Hof.  Denne  snu 
Fanatiker,  som  havde  været  Skyld  i  Hundredtusenders  Død, 
holdt  ud  til  det  sidste  og  opflammede  sine  Tilhængere  ved 
at  erklære:  »Jeg  er  den  eneste  Gud  for  ti  Tusende  Folke- 
slag, hvad  skulde  jeg  vel  frygte?«  Dog  Hævnens  Time 
kom,  og  da  alt  Haab  var  ude,  lod  han  sine  Hustruer  hænge 
og  begik  Selvmord.  Byen  blev  tagen  med  Storm,  der  blev 
kæmpet  en  haard  Kamp  i  Paladset  af  Fanatikerens  ivrigste 
Tilhængere,  og  Taepingernes  Modstand  var  ganske  brudt. 
Takket  være  Gordons  Nærværelse  blev  der  kun  begaaet  faa 
Grusomheder  af  de  kejserlige  i  Nanking. 

Forinden  Gordon  opløste  sin  Styrke  og  rejste  til  Lejren 
foran  Nanking,  modtog  han  fra  den  kejserlige  Regering  de 
mest  utvetydige  Beviser  paa  den  Højagtelse,  man  nærede 
for  ham.  Han  blev  ophøjet  til  Mandarin  af  første  Klasse 
ved  at  modtage  den  gule  Dragt,  man  ;skjænkede  ham  tiere 
af  de  i  Krigen  erobrede  Bannere,  Kejserens  Moder  sendte 
ham  en  Guldmedaille,  hvorpaa  hans  Bedrifter  stode  prægede, 
hans  Folk  fik  Extralønning,  og  endelig  tilbød  man  ham 
atter  en  Sum  Penge.  Denne  afslog  han  imidlertid  ligesom 
tidligere,  og  overhovedet  traadte  Gordon  lige  saa  fattig  ud 
af  kinesisk  Tjeneste,  som  han  var  traadt  ind  i  den.  Sin 
ret  betydelige  Gage  brugte  han  under  Krigen  til  at  lindre 
sine  Soldaters  og  den  lidende  Befolknings  Nød. 

Da  Gordon  tog  Afsked  med  sin  forhenværende  bitre 
Fjende,  Li,  blev  han  modtagen  med  den  højeste  Grad  af 
Udmærkelse.  De  to  store  Mænd  havde  lært  hinanden  at 
kjende  under  alvorlige  Forhold.  Det  var  første  Gang  i  sit 
Liv,  at  Li  havde  truffet  en  saa  uegennyttig  Evropæer  som 
Gordon,  hvis  ædle  Karakter  en  lang  Tid  havde  været  en 
Gaade  for  ham.  Li  og  Gordon  skiltes  trods  deres  tidligere, 
alvorlige  Rivninger  som  de  bedste  Venner,  og  dette  Venskabs- 
baand,  som  ikke  skulde  blive  betydningsløst  senere  hen  i 
Livet,  løstes  først  ved  Gordons  Død. 

Den  sjældne  Uegennytte,  Gordon  lagde  for  Dagen, 
gjorde  ligeledes  et  dybt  Indtryk  paa  den  mægtige  Prins 
Kung»  Denne  ædelttænkende  Mand  begav  sig  i  den  An- 
ledning hen  til  den  engelske  Sendemand  i  Peking,  Sir  Frede- 
rick Bruce,  som  blev  højst  forbavset  over  Visitten.  Prinsen 
meddelte  Sendemanden  Grunden  til  sit  Besøg  i  følgende 
Ord:  »Jeg  maa  tale  med  Dem  om  Gordon.  Vi  vide  ikke, 
hvorledes  vi  skulle  bære  os  ad  over, for  ham.  Han  vil  ikke 
modtage  Penge,  og  han  har  faaet  de  Hædersbevisninger, 
det  staar  i  Kejserens  Magt  at  give  ham.  Da  disse  imid- 
lertid ikke  kunne  have  videre  Værd  for  ham,  bringer  jeg 
Dem  dette  Brev,  som  jeg  beder  Dem  om   at  skaffe  Dron- 

ningen  af  England  i  Hænde,  at  hun  kan  give  ham  en  eller 
anden  Belønning,  som  han  sætter  Pris  paa.«  Sendemanden 
sendte  Brev  til  det  engelske  Udenrigsministerium  og  led- 
sagede det  med  den  varmeste  Anbefaling  af  Gordon,  ikke 
blot  fordi  denne  havde  udfoldet  glimrende  militære  Egen- 
skaber, men  fordi  »Gordon  ved  sin  Uegennytte  har  hævet 
den  britiske  Nationalkarakter  i  Kinesernes  Øjne.«  Meget 
taler  for,  at  disse  Skrivelser  aldrig  bleve  forelagte  Dron- 
ningen ;  thi  det  varede  en  Stund  efter  Krigen,  inden  Gordon 
blev  dekoreret  med  Bathordenen  og  fik  Titel  af  Oberst- 
løjtenant. 

Kjøbmændene  i  Shanghai,  der  vidste,  at  Gordon  ikke 
modtog  Foræringer,  overrakte  ham  ved  hans  Afrejse  en  lang, 
pragtfuld  udstyret  Adresse,  hvori  de  i  de  mest  smigrende 
Udtryk  tolkede  deres  Tak,  fordi  Oprøret  var  blevet  kuet, 
og  udtalte,  at  det  var  af  den  største  Betydning  for  Sam- 
kvemmet mellem  Kina  og  de  fremmede,  at  de  kinesiske 
Statsmænd  i  Gordon  havde  lært  en  Mand  at  kjende,  hvis 
Uegennytte  var  hævet  over  enhver  Tvivl. 

De  engelske  Blade  hævede  i  ledende  Artikler  Gordon 
til  Skyerne  og  dadlede  Regeringen  baade  dengang  og  senere, 
fordi  den  ikke  ret  havde  Blik  for,  hvilken  ualmindelig 
Mand  Gordon  var.  Den  Slaarige  Mandarin  af  første  Klasse 
holdt  sig  imidlertid  bestandig  tilbage,  aldrig  omtalte  han  i 
sine  Breve  sine  Bedrifter,  saa  at  man  fik  det  rette  Indtryk 
af,  hvad  han  havde  udrettet,  og  da  en  Officer,  der  havde 
deltaget  i  hans  Felttog,  vilde  udgive  en  Beretning  om  Krigen, 
bønfaldt  Gordon  ham  om  at  afstaa  fra  hans  Forsæt.  Det 
var  overhovedet  først  mange  Aar  senere,  da  Alverdens  Øjne 
vare  rettede  mod  den  Mand,  der  dybt  inde  i  Afrika  stod 
paa  Forpost  i  Civilisationens  Tjeneste,  at  der  udkom  en 
samlet  Beretning  om  hans  Felttog  i  Kina.  Gjennem  Kor- 
respondancer til  de  store  engelske  Blade  var  dog  Gordon 
bleven  populær,  og  enhver  vidste,  hvem  »Kineser«- 
Gordon  var. 

Da  han  i  Februar  1865  kom  tilbage  til  England  efter 
halvfemte  Aars  Ophold  i  Kina,  vilde  det  have  været  den 
letteste  Ting  af  Verden  for  ham  at  være  bleven  Dagens 
Løve.  Alle  fornemme  og  rige  Folk  bestormede  ham  med 
Indbydelser,  dog  sligt  var  den  prunkløse  Mand  saa  meget 
imod,  at  han  ikke  modtog  en  eneste  af  dem,  men  valgte 
at  leve  en  Stund  i  Fred  og  Ro  hos  sin  Familie  i  Sout- 
hampton. De  enkelte  indviede,  der  her  om  Aftenen  havde 
den  Nydelse  at  hore  Helten  fortælle  om  sine  kinesiske 
Æventyr,  glemme  aldrig  det  Indtryk,  hans  simple  og  be- 
skedne, men  klare  og  levende  Fremstilling  af  disse  mærke- 
lige Begivenheder  gjorde. 

Vi  skulle  forlade  »Kineser«-Gordon  med  at  fortælle  et 
lille  Træk  af  ham,  der  saa  godt  illustrerer  Manden.  I 
Krigen  mod  Taepingerne  holdt  han  en  Dagbog,  som  han 
forsynede  med  Illustrationer.  Han  vilde  paa  ingen  Maade 
tillade,  at  dette  Værk  blev  udgivet,  og  det  fik  kun  Lov  til 
at  cirkulere  mellem  hans  nærmeste  Slægtninge.  En  af  disse 
laante  Manuskriptet  til  en  af  Ministrene,  som  var  stærkt 
interesseret  i  Englands  Holdning  under  Begivenhederne  under 
Taepingoprøret,  og  som  følte  sig  saa  fængslet  af  Dagbogens 
Indhold,  at  han  sendte  den  i  Pressen,  for  at  den  kunde 
blive  let  tilgængelig  for  hans  Kolleger.  En  skjen  Aften 
spurgte  Gordon  en  af  sine  Slægtninge,  hvor  Dagbogen  var, 
og  tik  nu  at  vide,  hvad  der  var  sket.  Øjeblikkelig  begav 
han  sig  hen  til  vedkommende  Minister,  og  da  han  ikke  traf 
ham  hjemme,  gik  han  lige  op  i  Trykkeriet,  forlangte  sit 
Manuskript  udleveret  og  gav  Ordre  til  at  vælte  Satsen. 
Efter  al  Sandsynlighed  har  Gordon  tilintetgjort  Dagbogen, 
som  ikke  senere  er  kommen  for  Dagens  Lys. 

(Forts.) 

O.  Irminger. 


Hertuginden  af  MarlborougL 


(Forts.) 


Jl vorfor  tog  Hertuginden  ikke  paa  Stedet  sin  Afsked? 
Fandt  hun  en  skadefro  Fornøjelse  i  at  holde  Partiet  Mashana 
i  stadig  Skræk  for  en  mulig  Forsoning?  Lyttede  hun  til 
Whiggernes  Bønner,  der  ikke  havde  tabt  alt  Haab,  saa 
længe  Mariborough  stod  i  Spidsen  for  Hæren?  Vilde  hun 
tvinge  Dronningen  til  at  vise  den  højeste  Grad  af  Utak- 
nemmelighed? Det  er  sandsynligt,  at  alle  disse  Bevæg- 
grunde i  Forening  bestemte  ;hendes  Handlemaade;  det 
herskende  Parti  trængte  endnu  til  Overgeneralen,  og  medens 
de  arbejdede  paa  at  svække  hans  politiske  Indflydelse,  søgte 
de  samtidig  at  skaane  og  smigre  ham,  indtil  Freden  blev 
sluttet.  De  vidste,  at  ikke  blot  de  engelske  Soldater,  men 
tillige  de  allierede  Tropper,  der  vare  vante  til  at  sejre 
under  ham,  vilde  blive  demoraliserede,  hvis  han  opgav 
Kommandoen.  Dronningen  bad  ham  blive  i  hendes  Tjeneste; 
Bolingbroke,  der  var  lige  saa  falsk  og  endnu  mere  farlig 
end  Harley,  gav  sig  Mine  af  at  skille  Hertugens  Sag  fra 
Hertugindens  og  skrev  til  ham  i  de  mest  smigrende  Udtryk ; 
Swift  selv  skrev,  tilskyndet  af  dem,  i  hvis  Sold  han  stod: 
>Ingen  har  vistnok  nogen  Sinde  bestridt  Hertugen  af  Mari- 

boroughs  Mod,  Konduite  og  Held;  de  have  altid  været 
hævet  over  al  Dadel,  trods  hans  Fjenders  Ondskab  og  hans 
Tilhængeres  Svaghed.  Folket  har  kun  ét  Ønske,  at  udrive 
ham  fra  hans  farlige  Omgivelser  og  bringe  ham  i  bedre 
Hænder.« 

Disse  »farlige  Omgivelser«  vare  imidlertid  den  ulykke- 
lige Helt  meget  kjære,  og  den  Dag,  da  Dronningen  endelig 
besluttede  sig  til  at  fratage   dem   den   eftertragtede  »Guld- 
nøgle«, var  en  af  de  sørgeligste  i  hans  Liv.    Med  sin  sæd- 
vanlige Heftighed   kastede  Hertuginden   den   meget  omtalte 
Nøgle  paa  Gulvet  i  sin  Stue  og  sagde:   »Lad  hvem  der  vil 
tage  den!«    Hertuginden  af  Somerset  tog  den  op  og  beholdt 
den;    Abigail   fik  Bestyrelsen    af  hendes  Majestæts  Kasse. 
Dronningens  Opførsel  ved   denne  Lejlighed   var  i  høj  Grad 
smaalig  og  simpel ;  under  Paaskud  af,  at  Lady  Mariborough 
havde  beskadiget  Væggene  i  Saint-James  ved  at  borttage 
nogle  Marmor-  og  Broncesager,  hun  havde  kjøbt,  erklærede 
Anna,    »at    hun    ikke    vilde    lade    bygge    et    Hus    til    den 
Kvinde,  der  ødelagde  hendes«,   og  gav  Ordre  til  at  standse 
Udbetalingen    til   Blenheim.      Hun    havde   egentlig   aldeles 
ingen  Ret  dertil,    da  denne  Gave  var  voteret  af  Kamrene; 
men  Hertugen  var   for  stolt  til  at  appellere,    han    overtog 
selv   Omkostningerne,    og    efter   hans    Død   fuldførte    hans 
Hustru   dette  Mindesmærke    til  hans  Ære.     Af  de  300,000 
Pund    Slottet   kostede,    udredede    de  i  det  mindste  60,000 
Pund.    Kejseren  af  Tyskland,  der  skyldte  Hertugen  alt,  viste 
sig  lige  saa  utaknemmelig  imod  ham ;  hans  Fyrsteværdighed 
over  Mindelheim   blev  fratagen  ham  uden  nogen  Forklaring 
og   givet   tilbage    til   Kurfyrsten    af    Bayern;    ganske    vist 
lovede  Kejseren  ham   en  Pengeerstatning,    men  derom  blev 
der  aldrig  mere  Tale. 

Selv  de  mest  fjendtligsindede  blandt  de  engelske  Hi- 
storieskrivere indrømme,  at  Mariborough  aldrig  havde  vist 
sig  saa  stor  som  under  sit  sidste  Felttog  (1711).  Han  var 
i  Unaade    hos  Dronningen,    hadet    af   Ministeriet;    Folkets 

Beundring  for  ham  var  svækket  ved  de  idelig  gjentagne 
Bagvaskelser,  og  en  Del  af  Tropperne  bleve  fratagne  ham 
og  sendte  til  Spanien  og  Amerika;  men  under  dette  fler- 
dobbelte  Tryk  viste  ban  en  utrolig  Kraft,  Dygtighed  og 
Udholdenhed.  Villars  havde  forskanset  sig  bag  de  berømte 
Linjer,  som  han  havde  sagt  vilde  blive  Mariboroughs  nec 
plus  ultra;  men  denne  omgik  Villars  og  tog  Bourchain 
uden  at  løsne  et  eneste  Skud.  Vejen  til  Paris  laa  aaben 
for  ham,  han  stod  ved  det  Maal,  han  saa  længe  havde 
tragtet  efter:  at  bringe  Frankrig  ude  af  Stand  til  at  true 
Evropas  Ligevægt  i  de  første  Aarhundreder,  da  der  indtraf 
en  uventet  Begivenhed,  som  standsede  hans  Fremrykning 
og  reddede  Ludvig  XIV.  Den  16de  April  samme  Aar  var 
Kejser  Josef  I.  død  af  Kopper;  hans  Broder  Ærkehertug 
Karl,  Hertugen  af  Anjous  Medbejler  til  Spaniens  Trone,  og 
Kurfyrsten  af  Bayern  gjorde  begge  Fordring  paa  Arvefølgen. 
Den  engelske  Regering,  der  frygtede  for,  at  det  esterrigske 
Hus  skulde  blive  alt  for  mægtigt,  besluttede  at  støtte  Ærke- 
hertugen paa  den  Betingelse,  at  han  gav  Afkald  paa  Spa- 
niens Trone  og  sluttede  Fred  med  Ludvig  XIV.,  hvis  Her- 
tugen af  Anjou  ligeledes  vilde  opgive  sine  Fordringer  paa 
Frankrigs  Trone.  For  at  udføre  denne  Plan  maatte  man 
narre  de  allierede  og  knække  Mariborough;  det  var  en  let 
Sag  for  Harley  og  Bolingbroke. 

Medens  den  engelske  Regering  lod,  som  om  de  vilde 
fortsætte  Krigen,  blev  der  hemmelig  indledet  Underhand- 
linger med  Frankrig  om  Freden  i  Utrecht,  den  Fred,  William 
Pitt  kaldte  en  uudslettelig  PJet  paa  det  18de  Aarhundredes 
Ære.  Mariborough,  der  var  vendt  hjem  for  at  lægge  sig  i 
Vinterkvarter,  blev  fra  alle  Sider  overvældet  med  de  mest 
forskjelligartede  Beskyldninger.  Alt  hvad  han  havde  gjort 
paa  det  sidste  Felttog  blev  dadlet,  og  han  beskyldtes  for  ikke 
at  have  leveret  noget  afgjørende  Slag,  i  den  Hensigt  aftrække 
Krigen  i  Langdrag.  Dronningen  aabnede  Parlamentet  med 
en  Tale,  hvori  hun  sagde :  »Det  glæder  mig  at  kunne  melde 

eder,  at  vi  til  Trods  for  deres  Rænker,  der  glæde  sig 
over  Krigen,  vente  snart  at  kunne  underskrive  en  Freds- 
traktat.« Dronningen  løj ;  thi  de  hemmelige  Fredsprælimi- 
narier  vare  allerede  underskrevne,  og  hun  lej  atter,  da  hun 
erklærede,  at  hun  agtede  at  fratage  Huset  Bourbon  Spanien 
og  Antillerne.  Mariborough  forsvarede  sig  med  en  Højhed 
og  Alvor,  der  indbragte  ham  et  Tillidsvotum  fra  Overhuset : 
»Nu,  da  jeg  staar  for  Hds.  Majestæt,«  sagde  han,  »for 
denne  højtærede  Forsamling  og  for  hin  højeste  Magt,  der  er 
langt  hævet  over  denne  Verdens  mægtige,  og  af  hvem  jeg 
snart  kan  vente  at  blive  kaldet  til  at  gjore  Regnskab  for 
mine  Handlinger,  nu  sværger  jeg  paa  Ære  og  Samvittighed, 
at  jeg  altid  har  ønsket  en  varig  og  hæderlig  Fred.  Min 
Alder  og  de  Besværligheder,  jeg  har  gjennemgaaet,  have 
bragt  mig  til  at  ønske  Ro  og  Hvile;  jeg  har  ingen  Grund 
til  at  ønske  at  trække  Krigen  i  Langdrag,  som  mine  Fjender 
insinuere;  thi  Hds.  Majestæt  og  Parlamentet  have  overøst 
mig  med  Æresbevisninger  og  Rigdomme,  langt  mere,  end 
jeg  havde  Ret  til  at  vente;  men  det  forekommer  baade  mig 
og  vore  allierede,  at  Evropas  Sikkerhed  og  Uafhængighed 
ikke  ere  tilstrækkelig  betryggede  ved  de  Fredsbetingelser, 
der  foreslaas.« 

Dog  Dronningens  fordums  Venskab  havde  forvandlet 
sig  til  Had;  da  Ministeriet  var  blevet  slaaet  i  Overhuset, 
skaffede  det  sig  Majoritet  ved  at  udnævne  tolv  nye  Pairer, 
og  han,  hvem  England  skyldte  ti  Aars  Hæder  og  Storhed, 
blev  tvungen  til  at  møde  og  forsvare  sig  som  en  simpel 
Forbryder.  For  at  Undersøgelsen  kunde  blive  upar- 
tisk, begyndte  Dronningen  med  at  fratage  Overgeneralen 
alle  hans  Poster  og  Embeder;  han  forsvarede  sig  fortræffe- 
lig og  viste  en  Ro  og  Værdighed  i  sin  Optræden,  der 
øjeblikkelig  fremkaldte  en  Reaktion  i  Stemningen.  Folkets 
Harme  var  stor,  og  hvad  hans  Soldater  angik,  som  man 
beskyldte  ham  for  at  have  udsuget,  da  tilbade  de  ham.  Man 
kan  af  hans  Brevvexling  se,    hvor  meget  han  beskæftigede 

sig  med  deres  Velfærd,  og  hvor  det  gik  ham  til  Hjærte, 
naar  han  maatte  fælde  en  Dødsdom.  Hans  Ven,  Prins 
Eugen,  der  var  kommen  til  London  for  at  forsvare  de  alli- 
eredes Interesser,  skjulte  ikke  sin  Harme  over  »denne  hade- 
fulde Intrigepolitik«.  Da  Harley  en  Gang  ved  et  Gilde 
udtalte  sin  Glæde  over  at  se  Aarhundredets  største  Felt- 
herre hos  sig,  svarede  Prinsen  med  en  Hentydning  til 
Mariboroughs  Afskedigelse:  »Hvis  det  er  Tilfældet,  er 
Skylden  Deres,  Mylord.«  Nogle  Maaneder  senere  blev  Prins 
Eugen  slaaet  ved  Denain,  da  den  engelske  Hær  havde  svigtet 
ham  efter  Ministeriets  hemmelige  Ordrer. 

Mariborough  bar  sin  Skæbne  med  sin  naturlige  Mildhed 
og  med  sand  kristelig  Sjælsstyrke.  Smædeskrifterne  fortsatte 
deres  Angreb  paa  ham,  Hertuginden  og  de  af  deres  Venner,  der 
ikke  havde  svigtet  dem,  med  en  Voldsomhed,  som  endogsaaBo- 
lingbroke  dadlede  strængt.  En  af  de  nye  Pairer  omtalte  i  Over- 
huset Mariborough  i  saa  fornærmelige  Udtryk,  at  Hertugen 
udfordrede  ham  og  kun  opgav  at  duellere  paa  Dronningens 
udtrykkelige  Befaling.  Bedrevet  over  Godolphins  Død  og 
kjed  af  det  hele  besluttede  Mariborough  sig  til  at  forlade 
England,  hvortil  han  ivrig  opmuntredes  af  Hertuginden,  hvis 
langt  mere  pirrelige  Sind  havde  ondt  ved  at  bære  denne 
Modgang  med  Taalmod.  Da  han  bad  om  Avdiens  hos 
Dronningen  før  sin  Afrejse,  afslog  hun  det  og  bemærkede 
koldt:  »Hertugen  gjør  vel  i  at  Qærne  sig.« 

Mariboroughs  fordums  allierede  viste  sig  mere  tak- 
nemmelige for  de  Tjenester,  han  havde  ydet  dem.  Alison, 
Forfatter  til  »Mariboroughs  Liv«,  fortæller,  at  han  paa 
Fastlandet  blev  modtagen  med  Beviser  paa  Taknemmelighed 
og  Agtelse,  der  vidnede  om,  hvor  levende  Mindet  om  hans 
Bedrifter  var  i  alles  Hj ærter,  og  hvor  højt  man  skattede 
hans  Bestræbelser  for  at  frelse  England  og  de  allierede  fra 
de  sørgelige  Følger  af  Freden  i  Utrecht.  I  Maastricht 
vistes  |der  ham  kongelig  Ære,  og  hvor  meget  han  end 
gjorde  sig  Umage    for  at  rejse  ubemærket  til  Aachen,  op- 

dagedes  han  alle  Vegne  af  sine  gamle  Soldater.  Folk  af 
alle  Stænder  flokkedes  paa  hans  Vej  for  at  se  den  Helt, 
der  havde  reddet  det  tyske  Kejserrige,  og  hvis  Ry  var 
fløjet  over  hele  Verden;  alle  bleve  slaaede  af  hans  for- 
nemme Ydre,  hans  ædle  Holdning,  der  var  mildnet,  men 
ikke  svækket  af  Alderen,  og  mange  græd,  naar  de  mindedes, 
hvad  han  havde  været,  og  hvad  han  nu  var.  Der  var 
Trængsel,  naar  han  tog  imod,  og  Hertugen  af  Lesdiguiéres 
udbrød:  »Nu  kan  jeg  sige,  at  jeg  har  set  den  Mand,  der 
kan  maale  sig  med  Turenne  i  Dygtighed,  med  Prinsen  af 
Condé  i  Mod,  og  som  overgaar  Luxembourg  som  Sejr- 
herre.« 

Dronning  Anna  nød  ikke  længe  sin  tarvelige  Triumf. 
Da  Smigrerne  sagde  til  hende:  »Nu  er  De  endelig  Dronning«, 
troede  hun  det,  men  hun  opdagede  snart,  at  hun  kun  havde 
skiftet  Herrer,  og  at  hun  aldrig  vilde  blive  andet  end  en 
Bold  for  Partierne.  Der  kom  hurtig  Splid  mellem  de 
sejrende ;  Harley  foragtede  det  Redskab,  han  havde  benyttet, 
og  ønskede  intet  hellere  end  at  fjærne  Abigail;  men  Lady 
Masham,  som  hun  var  bleven,  vilde  ikke  give  Slip  paa  sin 
indbringende  Stilling.  Hun  forenede  sig  med  Bolingbroke 
mod  Harley,  der  var  gunstig  stemt  for  den  hannoveranske 
Arvefølge.  Dronningen  vaklede  mellem  sin  Omsorg  for  den 
anglikanske  Kirke  og  sine  Samvittighedsnag  over  at  ude- 
lukke sin  Broder  fra  Tronen,  hun  blev  plaget  af  begge 
Partier  og  var  selv  i  Raadet  udsat  for  de  voldsomste  Scener. 
Syg  og  plaget  af  Gigt  søgte  hun  forgjæves  et  trofast  og 
kjærligt  Hjærte  blandt  sine  Omgivelser.  Da  han  den  27de 
Juli  1714  forlod  Raadet  efter  paa  et  endnu  mere  stormende 
Møde  end  sædvanlig  at  have  opfordret  Lordkansleren  til  at 
tage  sin  Afsked,  erklærede  hun  til  en  af  sine  Damer,  at 
hun  ikke  længe  vilde  kunne  taale  saa  store  Sindsbevægelser ; 
tre  Dage  efter  døde  hun  uden  at  have  kunnet  underskrive 
sit  Testament,  og  Lady  Masham  mistede  alt. 

Samme  Dag  vendte  Lord  og  Lady  Mariborough  tilbage 

til  England.  De  havde  opholdt  sig  to  Aar  i  Tyskland  mest 
ved  det  hannoveranske  Hof;  man  kjender  ikke  Grunden  til 
deres  Hjemkomst,  som  blev  et  langt  Triumftog. 

I  Dover  bleve  de  modtagne  med  usædvanlige  Æresbe- 
visninger og  i  London  med  Raabene:  »Leve  Kong  Georg  I 
Leve  Hertugen  af  Mariborough!«  Under  hans  Fraværelse 
havde  baade  Whigger  og  Torier,  der  alle  vare  ængstelige 
for,  hvad  der  vilde  ske  efter  Dronningens  Død,  segt  at  sikre 
sig  hans  Bistand.  Harley  og  Bolingbroke  gjorde  Afbigt  og 
lovede  ham  Guld  og  grønne  Skove,  i  Fald  han  vilde  slutte 
sig  til  dem.  Ikke  desto  mindre  led  han  den  Krænkelse  at 
erfare,  at  hans  Navn  ikke  figurerede  i  Regeringsraadet,  der 
bestod  af  7  Medlemmer.  Hvis  han  følte  sig  saaret,  lod 
han  sig  ikke  mærke  dermed,  og  strax  efter  at  have  aflagt 
Hyldingseden,  trak  han  sig  tilbage  til  sit  Gods  Holywell. 
Sex  Uger  senere  ankom  Georg  L  til  sit  Rige,  og  Maribo- 
rough blev  nu  feteret,  gjort  af,  behandlet  som  Martyr  for 
den  forrige  Regering  og  fik  af  Kongen  Ordre  til  atter  at  ind- 
tage alle  sine  Embeder  ved  Hoffet,  ved  Hæren  og  i  Gehejrae- 
raadet.  Hans  Døtre  og  Svigersønner  bleve  alle  kaldte  til 
at  beklæde  vigtige  Poster;  men  hans  store  politiske  Rolle 
var  udspillet,  herefter  levede  han  rolig  paa  sine  Godser, 
omgiven  af  udvalgte  Venner  og  af  sin  talrige  Familie. 

(Sluttes). 

S.  M. 

(Forts.) 


XIII. 


De  nye  Ministre.  —  Kongens  Forstaaelse  af  det 
parlamentariske  Regimente.  —  Kongen  og  Villéle. 
—  Valgbrevenes  Prøvelse.  —  Adressedebatten.  — 
Udtalelserne  mod  Villéle.  —  Kongens  Harme.  — 
Hans  Stilling  over  for  Ministeriet. 

JJet  nye  Ministerium  talte,  som  berørt,  kun  tvende  af 
det  foregaaende  Ministeriums  Medlemmer,  nemlig  Cbabrol, 
hvis  Marinebestyrelse  ikke  havde  været  uden  Fortjeneste,  og 
Frayssinous,  Biskoppen  af  Hermopolis,  den  frimodige  For- 
svarer af  de  gallikanske  Friheder  og  hædret  med  Abbé 
Lamennais's  og  Ultrakatholikernes  særlige  Had;  man  sagde 
om  ham,  at  »han  snarere  var  Lægmand  end  Præst.«  Tvende 
andre  Medlemmer,  Saint-Cricq,  der  besad  særlige  Kundskaber 
i  Toldvæsenet,  og  General  Decaux,  der  beklædte  en  høj 
Post  i  Krigsministeriet,  vare  ukj endte  som  Politikere.  Grev 
Roy,  der  allerede  tvende  Gange  havde  været  Finansminister, 
var  i  Besiddelse  af  en  af  de  største  Formuer  i  Frankrig. 
Taleren  og  Juristen  Portalis  var  Søn  af  den  store  Portalis, 
en  af  Code  civils  Forfattere,  og  havde  ligesom  sin  Fader, 
skjønt  under  mere  beskedne  Forhold,    taget  Del  i   nogle  af 

de  kejserlige  Regeringshandlinger;  men  en  Dag  var  han 
falden  i  Napoleons  Unaade  under  Betingelser,  som  maatte 
gavne  hans  Fremtid.  Hans  store  Indsigter  gjorde  ham  til 
en  brugbar  og  nyttig  Minister. 

Grev  Avgust  de  La  Ferron nay s,  der  kom  til  at  overtage 
Udenrigsministeriet,  var  en  af  hine,  uheldigvis  meget  sjældne 
Emigranter,  som  ved  deres  Hjemkomst  havde  ladet  deres 
Fordomme  og  Nag  blive  tilbage  hinsides  Grænsen,  og  hurtig 
naaede  den  Overbevisning,  at  det  var  en  Umulighed  at  fere 
Frankrig  tilbage  til  Fortiden ;  i  syv  Aar  havde  han  fungeret 
som  Ambassadør  ved  det  russiske  Hof  og  stod  i  personlig 
Forbindelse  med  de  berømteste  Statsmænd  i  Evropa.  Ende- 
lig var  Martignac,  der  skulde  give  Ministeriet  Navn,  Medlem 
af  Advokatstanden  i  Bordeaux;  han  var  forst  sent  indtraadt 
i  det  politiske  Liv,  men  havde  i  faa  Aar  skabt  sig  en  anset 
Stilling  ved  sin  maadeholdne  Karakter  og  især  ved  sit 
Talent  som  Taler,  der  nu  skulde  tage  en  endnu  højere 
Flugt  og  udødeliggjøre  hans  Navn. 

Vi  maatte  skjænke  Medlemmerne  af  det  nye  Kabinet 
denne  korte  Omtale;  thi  Historien  har  bevidnet  og  burde 
bevidne  disse  Mænd  en  særlig  Sympathi  paa  Grund  af  deres 
Anstrængelser  for  atter  at  føre  det  liberale  Parti  tilbage 
til  Monarkiet.  Ulykkeligvis  var  det  allerede  for  silde,  og 
deres  Bestræbelser  mislykkedes;  men  dette  Uheld  mindsker 
ikke  deres  gode  Vilje,  og  de  fortjene  lige  fuldt  Histo- 
riens Kos. 

Ministeriet  Martignac  vakte  Misfornøjelse  hos  Roya- 
listerne uden  at  tilfredsstille  Venstre.  Den  offentlige  Mening 
nærede  Mistillid  og  vægrede  sig  ved  at  tro,  at  Kongen  havde 
givet  Slip  paa  sine  Fordomme  og  Ideer;  de  nye  Ministre 
betragtedes  kun  som  Villéles  Efterfølgere ;  uvillige  Person- 
ligheder fandt  Behag  i  denne  Paastand,  og  Resten  gjentog 
denne  Dom.  For  at  vinde  den  almægtige  offentlige  Mening, 
uden  hvilken  en  Regering  intet  mægter,  vare  Ministrene 
altsaa  nødsagne    til   at   fravige   deres  Forgængeres  politiske 

System ;  men  Vanskeligheden  herved  blev  dem  strax  iøjne- 
faldende; thi  allerede  i  det  første  Statsraad,  de  afholdt 
under  Kongens  Forsæde,  udtalte  Carl  X. :  »Jeg  maa  erklære 
for  Dem,  at  jeg  kun  med  Sorg  skilles  fra  Villéle;  den 
offentlige  Mening  har  taget  fejl  med  Hensyn  til  ham;  hans 
System  var  mit.« 

Et  sligt  Sprog  viste  tilstrækkelig,  hvilke  besynderlige 
Ideer  Kongen  havde  om  det  parlamentariske  Regimente. 
Ministrene  protesterede  imidlertid  ikke,  men  nøjedes  med 
ærbødig  at  forbeholde  sig  deres  Handlefrihed  og  afventede 
i  øvrigt  det  belejlige  Øjeblik  til  at  føre  Kampen  over  paa 
praktisk  Grund.  Den  følgende  Dag  lagde  de  deres  Uaf- 
hængighed for  Dagen  ved  at  tilbyde  Chateaubriand  Posten 
som  Undervisningsminister  og  følgelig  tvinge  Kongen  til  at 
forlige  sig  med  sin  frygtelige  Modstander.  Chateaubriand 
afslog  dog  Portefeuillen,  men  modtog  lidt  senere  Gesandt- 
skabsposten  i  Rom  og  skaffede  ved  sin  velvillige  Holdning 
Ministeriet  en  Støtte  i  »Journal  des  Debats«.  Undervis- 
ningsministeriet blev  derpaa  overdraget  et  hidtil  lidet  kjendt 
Medlem  af  Dommerstanden,  de  Vatimesnil,  som  dog  snart 
i  Ministeriet  var  den  sikreste  Støtte  for  den  liberale  Sag. 
Disse  Udnævnelser  bleve  kun  gjennemførte  ved  Ministeriets 
Fasthed,  og  Kongen  fandt  sig  kun  nødig  i  disse  som  i  de 
senere  Indrømmelser;  i  tvende  Tilfælde  veg  han  kun  for 
Truslen  om  Ministeriets  Demission. 

For  at  dæmpe  de  urolige  Forventninger  lod  Ministeriet 
indrykke  i  »Moniteuren«  tvende  Artikler ,  som  nærmere 
skulde  udvikle  dets  Hensigter;  det  vilde  paa  den  ene  Side 
opretholde  Kronens  Anseelse  og  den  kongelige  Avtoritet, 
paa  den  anden  Side  ærlig  og  loyalt  overholde  Forfatningen: 
»Ministeriet  henholder  sig  til  alle  veltænkende  Mænd,  til 
Kongens  og  Forfatningens  oprigtige  Venner;  det  vil  med 
Frimodighed  vise  dem  den  Vej,  det  agter  at  gaa,  og  vil 
foreslaa  alle  at  følge  denne  Vej.« 

14* 

Alt  dette  var  dog  kun  Ord;  men  man  krævede  Hand- 
linger. Den  22de  Januar  toge  Ministrene  fat  paa  det  mest 
kildne  Spørgsmaal,  Villéle  havde  efterladt  uløst:  Lovlig- 
heden af  de  lavere  Præsteskoler,  de  saakaldte  »Smaasemi- 
narier«,  og  den  Taalsomhed,  hvormed  man  havde  tilladt 
Jesuiterne  at  lede  nogle  af  disse  Skoler,  skjønt  deres  Orden 
ikke  havde  Ket  til  at  opholde  sig  i  Frankrig.  Disse  Skoler 
skyldte  en  kongelig  Kundgjerelse  af  1814  deres  Tilværelse; 
Tallet  paa  dem  var  lidt  efter  lidt  steget  til  hundrede  og 
firs,  og  mange  vare  endog  oprettede  uden  Regeringens  Til- 
ladelse. Baade  i  Kamrene  og  Pressen  havde  der  ofte  rejst 
sig  voldsomme  Debatter  angaaende  dette  Æmne,  uden  at 
man  havde  faaet  nærpnere  Oplysninger;  man  kjendte  ikke 
videre  til  Sagen,  end  hvad  Frayssinous  engang  var  dumpet 
ud  med,  nemlig  at  Jesuiterne  ledede  syv  Smaaseminarier. 
Mod  Villéles  Vilje  havde  Carl  X.  altid  skudt  Undersøgelsen 
af  dette  Spørgsmaal  til  Side;  han  havde  blot  indrømmet  en 
Begrænsning  af  Elevernes  Antal  i  hvert  Seminarium  til  to 
Hundrede;  hvad  derimod  det  Spørgsmaal  angik,  om  Jesu- 
iterne overhovedet  kunde  forestaa  disse  Institutioner,  hen- 
stod det  fuldstændig  uafgjort.  Martignac  og  hans  Kolleger 
vare  fast  bestemte  paa  at  bringe  denne  Sag  til  en  Afslut- 
ning og  ene  og  alene  at  bedømme  Spørgsmaalet  fra  Lovens 
Standpunkt  uden  nogen  som  helst  politisk  eller  religiøs 
Bagtanke.  De  overdroge  Sagens  Undersøgelse  til  en  Kom- 
mission, som  kom  til  at  bestaa  af  Paris's  Ærkebisp  Quélen, 
Biskop  Feutrier,  Pairerne  Lainé,  Séguier,  Pasquier,  de  tre 
Medlemmer  af  Deputeretkammeret,  Grev  Noailles,  La  Bour- 
donnaye  og  Dupin  den  ældre,  samt  et  Medlem  af  Universi- 
tetet. Kongen  udslettede  Pasquiers  Navn  af  denne  Liste, 
fordi  han  frygtede  hans  Liberalisme,  og  ombyttede  det  med 
Baron  Mounier's,  hvem  han  troede  »en  Smule  mere  afhængig 
af  sig«.  Først  i  Juni  Maaned  bekjendtgjorde  Kommissionen 
Kesultatet  af  sine  Undersøgelser,  som  vi  senere  skulle 
komme  tilbage  til. 

Paa  dette  Sted  maa  vi  berøre  den  Del,  Villéle  havde  i 
de  omtalte  Begivenheder.  Han  var  vedbleven  at  staa  i  et 
fortroligt  Forhold  til  Kongen;  skjønt  han  var  besejret, 
nærede  han  Haab  om  at  faa  Oprejsning  og  søgte  den 
gjennem  de  Raad,  Carl  X.  vedblev  at  indhente  hos  ham 
tvært  imod  alle  fornuftige  Regeringsregler.  Villéle  havde 
endog  nærmet  sig  sin  uforsonlige  Fjende  La  Bourdounaye, 
og  om  Aftenen  begav  han  sig  hyppig  i  Forklædning  til 
Tuilerierne  for  at  kunne  forhandle  frit  med  Kongen.  Disse 
uforsigtige  Skridt,  der  vare  en  Mand  af  hans  Karakter 
uværdige,  maatte  uundgaaelig  snart  blive  kjendte  og  for- 
vanskede; Aviserne  paastode,  at  der  existerede  tvende  Re- 
geringer, en  offentlig  og  en  hemmelig;  den  offentlige  Mening 
rejste  sig  mod  Villéle,  og  Montlosier  forlangte  i  heftige 
Flyveskrifter,  at  den  forhenværende  Minister  skulde  sættes 
under  Anklage. 

Det  nye  Kammer  skulde  træde  sammen  den  5te  Febr., 
man  nærmede  sig  denne  Dato,  og  dog  havde  der  endnu 
ikke  dannet  sig  nogen  Majoritet  hverken  for  eller  imod 
Ministeriet.  Dette  kunde  nok  gjøre  Regning  paa  Pairs- 
karameret  til  Trods  for  de  en  og  firsindstyve  Medlemmer, 
Villéle  havde  faaet  udnævnt;  men  anderiedes  var  Forholdet 
i  Deputeretkammeret,  hvor  de  mest  forskjellige  Indflydelser 
gjorde  sig  gjældende,  hvor  Royer-Collard  og  Benjamin 
Constant  sade  Side  om  Side  med  La  Bourdonnaye,  Dupin 
og  Lafitte  med  Sosthénes  de  la  Rochefoucauld,  Casimir  Pe- 
rler og  Sebastiani  med  Noailles,  Béranger  med  Hyde  de 
Neuville  o.  s.  v. ;  man  stod  her  over  for  det  aldeles  ukjendte, 
og  man  kan  saaledes  nok  forstaa  den  Ængstelighed,  Mini- 
steriet maatte  føle  ved  at  skulle  møde  for  et  Kammer,  der 
var  delt  i  saa  mange  Grupper,  og  hvor  det  omtrent  var  lige 
saa  vanskeligt  at  samle  en  Majoritet  af  Højre  som  at  regere 
med  en  Majoritet  af  Venstre.  Ministeriet  var  ikke  desto 
mindre  fast  bestemt  paa  at  skabe  et  Regeringsparti  af  alle 
og  enhver,    som   vilde   slutte   sig  til   dets  Bestræbelser,    og 

Trontalen  affattedes  med  dette  Maal  for  Øje;  den  lovede 
Indre mmelser,  Kongen  kun  uvillig  gik  ind  paa,  og  3om  Vil- 
léle  ikke  var  bange  for  at  rive  ned  paa;  den  berørte  ogsaa 
Søsejren  ved  Navarino  og  hilsedes  i  det  mindste  for  dette 
Punkts  Vedkommende  med  enstemmigt  Bifald. 

Kamrene  optoge  næste  Dag  deres  Arbejde.  Deputeret- 
kammeret maatte  forst  prøve  Valgbrevene,  og  da  Majoriteten 
var  fjendsk  sindet  mod  Villéle,  kom  Debatterne  særlig  til 
at  dreje  sig  om  de  Regeringsakter  og  Ordrer,  han  havde 
tilstillet  Embedsmændene  i  Valgperioden.  Martignac  ansaa 
det  dog  ikke  for  sømmeligt  at  kritisere  en  Forgænger  eller 
at  tilstede  Angreb  uden  at  forsvare  ham;  han  dækkede 
derfor  Villéle  uden  at  kompromittere  sig  selv,  nægtede  at 
fælde  de  anklagede  Embedsmænd,  fer  man  havde  hørt  dem, 
og  erklærede  at  ville  opsætte  sin  Dom,  til  man  havde  faaet 
Forhørene  afsluttede. 

Da  man  endelig  fik  disse  Undersøgelser  tilendebragte, 
var  Ministeriets  Stilling  befæstet,  et  Resultat,  der  var 
Frugten  af  Ministeriets  Loyalitet,  og  som  det  nu  agtede  at 
give  en  ny  Prøve  paa.  Efter  Skik  og  Brug  præsenterede 
Kammeret  Kongen  de  Kandidater,  hvoriblandt  han  skulde 
vælge  dets  Formand;  Ministrene  foresloge  Kongen  at  vælge 
Royer-Collard,  og  han  kom  da  ogsaa  til  at  beklæde  For- 
mandspladsen. Da  Royer-Collard  var  bleven  valgt  i  syv 
Departementer,  tog  Ministeriet  ved  dette  Valg  et  Hensyn 
til  den  offentlige  Mening,  et  Hensyn,  Statsmænd  i  et  stort 
Land  altid  maa  tage,  at  sige,  naar  den  kommer  frem  i  lov- 
lige Former.  Den  tidligere  Formand  Ravez  følte  sig  imid- 
lertid krænket  ved  det  Fortrin,  Ministeriet  havde  givet  Royer- 
Collard  for  ham  selv,  og  Højre,  hvoraf  Ravez  var  Medlem, 
følte  sig  ligeledes  krænket  paa  hans  Vegne.  Denne  Mis- 
fornøjelse blev  Udgangspunktet  for  den  Koalition,  som  atten 
Maaneder  senere  voldte  Ministeriets  Fald. 

Valgbrevenes  Prøvelse  gav  tilstrækkelige  Oplysninger 
om  det  gamle  Ministeriums  mislige  Forholdsregler  og  van- 


Fra  den  franske  Restaurationstid.  215 

skeliggjorde  Chabrols  og  Frayssinous's  Forbliven  i  det  nye 
Kabinet;  de  indgave  derfor,  deres  Demission,  og  Feutrier, 
Biskoppen  af  Beauvais,  overtog  Kultusministeriet,  medens 
Hyde  de  Neuville,  der  som  Deputeret  havde  ført  en  ubarm- 
hjærtig  Krig  mod  Villéle,  afløste  Chabrol  som  Marine- 
minister. Dernæst  bleve  fem  Præfekter  afskedigede  og  et 
stort  Antal  andre  forflyttede;  det  var  alt,  hvad  Ministrene 
kunde  sætte  igjennem  hos  Kongen,  der  energisk  vægrede 
sig  ved  at  undertegne  disse  Afskedigelser  og  kun  gav  sit 
Samtykke  ved  Forvisningen  om,  at  Ministeriet  i  modsat 
Fald  vilde  trække  sig  tilbage. 

Regeringen  overdrog  samtidig  en  Kommission  det  Hverv 
at  undersøge,  hvilke  Ændringer  'der  burde  indføres  i  Gene- 
ralraadene,  Arrondissements-  og  Municipalraadene ;  man 
vilde  saaledes  gjøre  det  første  af  Landet  saa  længselsfuldt 
imødesete  Skridt  henimod  en  Decentralisation ;  men  Rege- 
ringens Forholdsregler  tilfredsstillede  hverken  Venstre,  som 
fandt  dem  utilstrækkelige,  eller  Højre,  der  heri  saae  en 
farlig  Indrømmelse  til  den  revolutionære  Aand,  Det  var 
imidlertid  tydeligt  nok,  at  Martignac  var  bestemt  paa  ikke 
at  efterligne  Villéle,  Ministeriets  Stilling  var  saaledes  snarere 
styrket  end  svækket,  og  det  kunde  med  Ro  imødese  Kam- 
renes Svaradresse  paa  Kongens  Trontale. 

I  Pairskammeret  fremkaldte  Diskussionen  ikke  noget 
videre  Mellemspil;  men  anderledes  stillede  Sagen  sig  i  De- 
puteretkammeret. Majoriteten,  der  bestod  af  Villéles  Mod- 
standere, indflettede  i  Svaradressen  en  Passus,  som  direkte 
angik  den  fratraadte  Ministerpræsident.  Med  Hensyn  til 
Kongens  nylige  Indrømmelser  lød  denne  Passus,  som  følger: 
»Sire!  Disse  mindeværdige  Ord  ville  sent  forglemmes. 
Frankrig  modtager  dem  med  dyb  Rørelse  . . .  Landet  fordrer 
kun,  at  de  Mænd,  hvem  De  har  betroet  Regeringen,  virkelig 
lade  disse  Velgjerninger  træde,  ud  i  Livet;  dets  Klager  rejse 
sig  kun  mod  det  beklagelige  System,  der  alt  for  ofte  har 
gjort  disse  Indrømmelser  illusoriske.« 

Dette  direkte  Angreb  paa  Villéle  opbragte  Kongen,  og 
da  den  paagjældende  Sætning  efter  en  lang  Debat  vedtoges 
med  hundrede  syv  og  firs  Stemmer  mod  hundrede  tre  og 
halvflerds,  voxede  hans  Vrede :  »De  ser  nu,  hvor  man  slæber 
os  hen«,  brød  han  les  til  Martignac  og  Portalis,  »men  jeg 
vil  ikke  taale,  at  man  drager  min  Krone  ned  i  Smudset. 
Jeg  vil  modtage  Adressen,  paa  samme  Maade  som  min 
Broder  modtog  den  Adresse,  der  bestemte  Hertugen  af  Ri- 
chelieu  til  at  trække  sig  tilbage,  og  jeg  skal  besvare  den 
med  Strænghed.«  De  tvende  Ministre  søgte  at  stille  ham 
tilfreds;  de  gjorde  ham  opmærksom  paa,  at  den  Udtalelse, 
der  krænkede  ham,  ikke  var  rettet  mod  ham,  men  mod 
Villéle,  og  at  Spergsmaalet  om  at  sætte  den  fratrædende 
Førsteminister  under  Tiltale  hermed  var  bragt  ud  af  Verden; 
men  han  vilde  ikke  høre  noget  og  gik  saa  vidt,  at  han 
talte  om  Muligheden  af  en  Opløsning.  »Deres  Majestæt 
har  da  utvivlsomt  overvejet  de  Forholdsregler,  der  ere  nød- 
vendige for  at  hævde  en  slig  Politik,«  gjensvarede  Mar- 
tignac; »De  har  vel  valgt  et  nyt  Ministerium  og  tænkt  paa 
Midlerne  til  at  kue  en  Rejsning?«  Ved  disse  Ord  blev 
Kongen  eftertænksom.  »Tror  De,  at  det  vilde  faa  slige 
Følger?«  spurgte  han  og  tilføjede  efter  et  bekræftende 
Svar:  »Lad  gaa  da!  jeg  skal  modtage  Kammerets  store  De- 
putation, men  jeg  vil  tiltale  den  med  Strænghed.  Hr.  de 
Martignac!  gjør  et  Svar  færdigt,  som  udtrykker  min  Mis- 
fornøjelse.« 

Den  følgende  Dag,  da  Ministrene  bragte  ham  et  Udkast 
til  hans  Gjensvar,  havde  Kongens  Vrede  lagt  sig,  ja  han 
mildnede  endog  nogle  Udtryk  i  Udkastet;  hans  hele  Hold- 
ning røbede  imidlertid  tydelig  nok,  at  en  mægtig  Indflydelse 
her  havde  gjort  sig  gjældende;  den  skrev  sig  fra  hans  Om- 
givelser, denne  Gruppe  hengivne  Mænd,  der  imidlertid  vare 
gjennemtrængte  af  sørgelige  Fordomme  og  forbryderske  For- 
ventninger og  længtes  efter  at  vinde  Magten,  men  nu  i 
Forventning  om  at   naa  dette  Maal  havde  tilraadet  Kongen 

Taalmodighed,  for  at  han  bedre  kunde  sikre  sig  en  Udsigt 
til  i  en  nær  Fremtid  at  ændre  Grundloven  og  gjengive  Højre 
Magten.  Samme  Aften  modtog  han  Kammerets  Deputation 
med  Høflighed,  og  hans  Svar  var  værdigt,  taktfuldt  og  vel 
skikket  til  at  nedslaa  alle  de  foruroligende  Rygter,  der  alle- 
rede gik  i  Paris. 

Kammeret  behandlede  dernæst  en  Lov,  som  angik  det 
aarlige  Gjennemsyn  af  Valglisterne  og  afgav  en  virksom 
Garanti  for  Valgenes  Rigtighed,  og  denne  Lov  har  da  ogsaa 
holdt  sig  til  den  Dag  i  Dag.  Majoriteten,  det  liberale  Parti 
indbefattet,  var  fornøjet  med  Loven;  men  Højre  saae  i 
denne  Reform  et  Angreb  paa  de  kongelige  Prærogativer  og 
en  stor  Fare  for  Monarkiet.  Debatten  varede  i  otte  Dage; 
Martignac  udviklede,  hvorledes  han  tænkte  sig  Regeringens 
Optræden  under  Valgene  og  høstede  Bifald  for  sin  store 
Veltalenhed,  og  Deputeretkammeret  gav  ham  Medhold.  I 
Pairskamraeret  blev  Loven  angreben  af  Villéle,  men  for- 
svaret af  Lainé,  Decazes  og  Martignac,  som  godtgjorde,  at 
den  ikke  indeholdt  noget  Angreb  paa  den  kongelige  Myn- 
dighed. Loven  blev  da  ogsaa  vedtagen  med  hundrede  ni  og 
halvtredsindstyve  Stemmer,  men  Debatten  havde  dog  røbet, 
at  der  blandt  Pairerne  existerede  et  Parti,  der  var  Villéle 
hengiven  og  kun  lystrede  hans  Ordre. 

Denne  Afstemning  fulgtes  af  de  nødvendige  Udfyld- 
ningsvalg  til  Deputeretkammeret;  Højres  Kandidater  bleve 
næsten  overalt  slaaede,  og  Kongen  forfærdedes  atter:  »De 
ser,  hvor  vi  gaa  hen«,  sagde  han  til  Ministeren.  »Maa  vi 
ikke  frejdig  gaa  et  Forglemmelsens,  Enighedens  og  Frihedens 
store  System  i  Møde?«  gjensvarede  Ministeren. 

Den  14de  April  forelagde  Kabinettet  Udkastet  til  en 
liberal  Presselov,  som  blandt  andet  hævede  Censuren  og 
det  forudgaaende  Samtykke  fra  Regeringens  Side.  Disse 
liberale  Bestemmelser  fandt  ved  Debattens  Begyndelse  en 
varm    Paaskjønnelse    hos    Benjamin    Constant,    men    hans 

Holdning  skiftede  Karakter  under  den  fortsatte  Behandling. 
Venstre  forlangte  ubetinget  Pressefrihed  i  et  Sprog,  som 
syntes  at  nedvendiggjøre  den  Slutning:  alt  eller  intet,  og 
Partiets  Holdning  var  efter  Guizots  Indrømmelse  baade 
sraaalig  og  ubillig.  Martignac  svarede  herpaa,  hans  Tale 
var  en  af  de  bedste,  han  nogen  Sinde  holdt,  og  Benjamin 
Constant  saae  sig  nødsagen  til  en  Slags  Tilbagetog;  han 
forsøgte  at  dæmpe  sine  tidligere  Udtalelser,  han  forlangte 
kun  at  beroliges,  erklærede  han ;  den  19de  Juni  blev  Loven 
vedtagen  i  Deputeretkammeret,  og  det  samme  heldige  Ud- 
fald fik  Debatterne  i  Pairskammeret,  hvor  Chateaubriand 
og  Hertugen  af  Broglie  optraadte  som  Lovens  Forsvarere. 
Samtidig  vedtog  man  et  fem  pCt.s  Laan  paa  hundrede 
Millioner,  hvormed  man  vilde  afholde  Bekostningerne  ved 
en  Expedition  til  Morea;  thi  Regeringen  havde  besluttet 
at  paaskynde  Grækenlands  Befrielse  fra  det  tyrkiske  åag. 
Ministeriet  høstede  Æren  af  denne  Debat  saa  vel  som  af 
det  snart  paafølgende  Felttog,  dets  Stilling  forbedredes  saa- 
ledes  lidt  efter  lidt,  og  skjønt  det  daglig  var  optaget  af 
Vanskeligheder,  som  skreve  sig  fra  Højres  Mistillid  og 
Venstres  Fordringsfuldhed,  opgav  det  ikke  Haabet  om  nok 
at  faa  Bugt  med  dem. 

De  stærkeste  Vidnesbyrd  om  Ministeriets  svage  Stilling 
kom  stadig  fra  Kongens  Side.  Carl  X.  behandlede  sine 
Ministre  med  en  Forekommenhed,  der  egnede  sig  til  at 
føre  dem  bag  Lyset;  men  hans  Tillid  til  dem  var  lig  Nul, 
og  uden  at  de  anede  det,  stode  hans  gamle  forudfattede 
Meninger  i  fuld  Kraft,  trods  alle  de  Anstrængelser,  de  havde 
gjort  for  at  bekæmpe  dem.  Martignac  sammenlignede  han 
med  den  samtidige  berømte  Sangerinde  La  Pasta  og  sagde: 
»Det  er  kun  en  smuk  Stemme«;  i  Hyde  de  Neuville  saae  han 
kun  Villéles  gamle  Modstander;  lige  saa  lidt  kunde  Kongen 
tilgive  Vatimesnil,  hvad  han  kaldte  hans  Liberalisme  fra 
Gaars  Dato,  eller  Saint-Cricq   hans  lidet  elegante  Manerer; 

La  Ferronnays  mindede  ham  kun  om  den  Episode,  hvori 
hans  Søn,  Hertugen  af  Berry,  ikke  havde  spillet  den  smuk- 
keste Rolle,  og  skjønt  Carl  X.  nærede  mere  Sympathi  og 
Agtelse  for  Roy  og  Portalis,  havde  dog  hele  Ministeriet  i 
hans  Øjne  den  utilgivelige  Fejl,  at  det  var  et  Udtryk  for 
Ideer  og  Lærdomme,  han  kun  med  Uvilje  fandt  sig  i,  og 
som  han  haabede  snart  at  kunne  gjore  Ende  paa,  kort  og 
godt. 

Paa  denne  Tid  afgik  Hertugen  af  Bordeaux's  Opdrager, 
Hertugen  af  Riviére,  ved  Døden  efter  en  kort  Sygdom,  og  Mini- 
strene paatænkte  at  give  ham  en  Efterfølger  af  deres  egen 
Midte,  nemlig  La  Ferronnays,  hvem  de  i  saa  Fald  vilde  afløse 
med  Pasquier.  Trods  deres  Opposition  valgte  Kongen  imidlertid 
den  forhenværende  Udenrigsminister,  Baron  Damas,  en  Ven 
af  Polignac,  derhos  nøje  lieret  med  den  mest  intolerante 
Del  af  Kieresiet  og  ligesom  Hertugen  af  Riviére  opfyldt 
af  Nag  til  Martignac  og  hans  Kolleger.  Ministeriet  følte 
sig  stødt  over  at  se  sit  Ønske  tilsidesat  og  tilbød  Kongen 
sin  Demission;  men  Carl  X.  afslog  at  modtage  den  under 
det  Paaskud,  at  Udnævnelsen  af  hans  Barnebarns  Guvernør 
var  en  privat  Sag,  og  at  Damas  i  øvrigt  delte  Ministeriets 
Anskuelser;  Kongen  vidste  fuldt  vel,  at  det  modsatte  var 
Tilfældet,  men  Ministeriet  fastholdt  ikke  sin  Demission. 

Man  var  naaet  til  Slutningen  af  Juni  1828.  Paa  dette 
Tidspunkt  forlod  Villéle  Paris  efter  Afslutning  af  de  De- 
batter, som  udspandt  sig  angaaende  et  Forslag  af  en  Depu- 
teret, Labbey  de  Pompiéres,  som  forlangte  det  gamle  Mini- 
sterium sat  under  Anklage.  Ministeriet  bekæmpede  For- 
slaget og  fik  det  forkastet,  hvorpaa  Villéle  rejste  bort, 
forbitret  og  krænket;  han  fattede,  at  hans  Rolle  var  ud- 
spillet. 

XIV. 

Kundgjørelser  om  Præsteskolerne.  —  Ultra'ernes 
og    Episkopatets    Harme.    —     Kongens    uventede 

Fasthed.  —  Jesuiterne  forlade  Frankrig.  — 
Expeditionen  til  Morea.  —  Kongens  Rejse  i  de 
østlige  Provinser.  —  Ministeriets  tilsyneladende 
gode  Stilling.  —  Kongens  skjulte  Mistillid.  — 
Polignac  i  Paris.  —  De  kommunale  Love  tages 
tilbage.  —  Ministeriet  fratræder.  — 
Kongens  Utaknemmelighed. 

Den  Kommission,  som  havde  faaet  det  Hverv  at  anstille 
Undersøgelsen,  havde  godtgjort,  at  et  stort  Antal  Seminarier 
var  blevet  oprettet  uden  Regeringens  Samtykke  og  til  Trods 
for  Lovens  Bud;  at  dernæst  otte  Skoler  stode  under  Ledelse 
af  Jesuiterne  og  havde  modtaget  Elever,  som  ikke  vare  be- 
stemte for  den  gejstlige  Stand. 

Kommissionen  havde  slaaet  disse  Kjendsgjerninger  fast, 
men  var  i  øvrigt  af  delte  Meninger;  den  erkjendte  en- 
stemmig, at  man  i  Præsteseminarierne  ikke  maatte  optage 
andre  Fag,  end  nødvendigt  var  for  den  gejstlige  Opdragelse; 
at  Eleverne  i  disse  Skoler  efter  et  toaarigt  Ophold  skulde 
anlægge  Ordensdragt,  og  at  deres  Tal  maatte  begrænses 
efter  Kirkens  Tarv.  Derimod  kunde  Kommissionen  ikke 
komme  til  nogen  Enighed  angaaende  Lovligheden  af  de  otte 
Skoler,  som  lededes  af  Jesuiterne;  fire  Medlemmer  vare  af 
den  Mening,  at  Loven  var  krænket  herved,  fem  andre  vare 
af  modsat  Anskuelse,  eftersom  Biskopperne  havde  overdraget 
Ledelsen  af  disse  Skoler  til  Præster,  som  ganske  vist  vare 
Jesuiter,  men  dog  frit  kunde  afskediges  og  vare  Bispernes 
gejstlige  Jurisdiktion,  ja  endog  de  verdslige  Myndigheder 
undergivne.  Disse  Slutninger  skulde  altsaa  godtgjere  det 
lovlige  i  Jesuiternes  Ledelse  af  Præsteskolerne;  men  dette 
Resultat  var  stik  imod  de  politiske  Interesser,  og  Kabinettet 

besluttede  ikke  at  tage  noget  Hensyn  hertil,  men  at  følge 
Minoriteten,  der  blandt  sine  Medlemmer  talte  Lainé. 

En  kongelig  Kundgjørelse  udkrævedes  for  at  løse 
Spørgsmaalet,  og  Justitsministeren  Portalis  og  Kultusmini- 
steren, Biskop  Feutrier,  fik  det  Hverv  at  redigere  samme. 
De  forelagde  Kongen  deres  Udkast  og  søgte  at  motivere 
dem  ved  de  mest  slaaende  Grunde,  og  Carl  X.  raadførte  sig 
med  flere  gejstlige,  overværede  de  Drøftelser,  de  paagjæl- 
dende  Kundgjørelser  gave  Anledning  til  i  Statsraadet,  og 
besluttede  at  undertegne  dem.  Den  16de  Juni  udkom  de  i 
»Moniteuren«,  tvende  i  Tallet.  Den  første  forordnede,  at 
de  otte  gejstlige  Forberedelsesskoler,  der  lededes  af  Jesu- 
iterne,  skulde  fra  den  1ste  Oktober  stilles  under  Undervis- 
ningsvæsenets  Tilsyn,  og  fra  samme  Dato  at  regne  kunde 
ingen  overtage  Ledelsen  eller  Undervisningen  i  Præstesemi- 
narierne saa  lidt  som  i  nogen  anden  Skole,  der  henhørte 
under  Undervisningsvæsenet  (l'Université),  med  mindre  han 
afgav  den  skriftlige  Erklæring,  at  han  ikke  var  Medlem  af 
noget  uavtoriseret  Broderskab.  Den  anden  Kundgjørelse 
begrænsede  Antallet  af  Eleverne  i  disse  gejstlige  Forbere- 
delsesskoler eller  Smaaseminarier  til  tyve  Tusende,  fastsatte, 
at  ingen  Elev  kunde  optages  før  det  fyldte  fjortende  Aar, 
og  at  alle  Elever  efter  et  toaarigt  Ophold  skulde  tilholdes  at 
indtræde  i  en  gejstlig  Orden.  Rektorerne  for  disse  Skoler 
skulde  udnævnes  af  Ærkebiskopperne  og  Biskopperne,  men 
bekræftes  af  Kongen.  Samme  Kundgjørelse  oprettede  slutte- 
lig otte  Tusende  Fripladser  paa  150  Francs,  at  fordele  paa 
samtlige  Stifter. 

Disse  Bestemmelser  modtoges  med  Velvilje  af  Landets 
store  Majoritet;  men  en  betydelig  Del  af  det  gejstlige 
Parti  med  næsten  hele  Bispestanden  i  Spidsen  udstødte  et 
Raab  af  Harme  og  Raseri,  sammenlignede  Carl  X.  med 
Diokletian  og  udpegede  Biskop  Feutrier  og  de  faa  Prælater, 
der  støttede  ham,  som  æreløse  Præster.  Abbed  Lamennais 
øgede   yderligere    denne    Harme,    og   Jesuiterne  stemplede 

disse  Kundgjørelser  som  ea  national  Katastrofe ;  i  de  Skoler, 
der  lededes  af  dem,  kunde  man  se  Lærere  og  Elever  sværge 
at  forsvare  Gud  og  Kongedømmet.  De  kongeligsindede 
Aviser  indeholdt  Beretninger  om  disse  Scener  og  erklærede: 
»Man  søger  Martyrer;  her  har  man  dem.«  Til  disse  al- 
vorlige Demonstrationer  kom  sluttelig  Modstanden  fra  Bi- 
skopperne, som  besvarede  de  kongelige  Kundgjørelser  med 
et  »non  possumus«  og  nægtede  at  føje  sig  efter  dem. 

Denne  Bevægelse  medførte  et  helt  uventet  Resultat; 
den  opbragte  Carl  X.,  der  med  megen  Skinsyge  vaagede 
over  sin  Myndighed  og  ikke  vilde  taale,  at  den  blev  dragen 
i  Tvivl.  Støttet  af  ham  gik  Ministeriet  trøstig  videre  ad 
den  betraadte  Vej.  En  Protest,  der  var  undertegnet  af 
Ærkebiskoppen  af  Paris,  aftvang  Hertugen  af  Angouléme 
den  Ytring :  »Hvis  jeg  var  Konge,  skulde  han  endnu  i  Aften 
sidde  i  Vincennes«;  Ærkebiskoppen  af  Toulouse,  Kardinal 
Clermont-Tonnerre ,  som  havde  tilskrevet  Undervisningsmini- 
steren et  uforskammet  Brev,  blev  afvist  ved  Indgangen  til 
Tuilerierne.  Disse  Beviser  paa  Fasthed,  som  yderligere 
supleredes  ved  bestemte  Ordrer  fra  Rom,  gjorde  kort  og 
godt  Ende  paa  enhver  Modstand,  Bispestanden  gav  efter, 
medens  Jesuiterne,  der  ikke  vilde  indordne  sig  under  Statens 
Undervisningsvæsen  (PUniversité),  forlede  Frankrig.  Kund- 
gjørelserne,  der  efter  Pave  Leo  XIL's  Udsagn  ikke  indeholdt 
noget  krænkende  for  den  gejstlige  Stand,  kom  til  Udførelse. 

I  det  hele  taget  var  Sagen  afgjort  til  Held  for  Mini- 
steriet; men  den  havde  dog  bibragt  det  flere  følelige  Saar, 
havde  øget  Ministeriets  Vanskeligheder  og  vakt  uforsonligt 
Fjendskab  paa  flere  Hold;  der  gaves  blandt  Royalisterne 
Mænd,  som  aldrig  kunde  tilgive  dette  Skridt.  Spørgsmaalet 
medførte  imidlertid  ogsaa  et  andet  Resultat:  det  konstitu- 
tionelle Parti,  som  havde  set  Kongen  give  saa  let  efter  med 
Hensyn  til  Kundgjørelserne,  forestillede  sig  fremtidig,  at 
naar  Kongen  ikke  gav  efter  paa  andre  Punkter,  maatte 
Fejlen    ligge  hos  hans  officielle  Raadgivere,    der  ikke  vilde 

eller  ikke  kunde  gjøre  ham  den  offentlige  Menings  Krav  til- 
strækkelig indlysende. 

Efter  Behandlingen  af  Finansloven  for  1829,  hvor  man 
kunde  se  La  Bourdonnaye  opkaste  sig  til  Villéles  Forsvarer, 
havde  Ministeriet  inaod  sig  en  fast  Minoritet,  der  bestod  af 
den  sidstes  Venner  og  yderste  Højre  og  var  fast  bestemt 
paa  at  styrte  det,  medens  det  bag  sig  kun  havde  en  blandet 
Majoritet,  der  var  alt  for  lunefuld  til  at  kunne  afgive  nogen 
paalidelig  Støtte.  Imidlertid  nød  Ministeriet  for  Tiden  en 
virkelig  Popularitet  i  Landet.  I  Kamrene  bleve  de  Love, 
det  havde  foreslaaet,  antagne,  medens  de  andre,  Ministeriet 
udtalte  sig  imod,  forkastedes;  det  havde  forlangt  en  Kredit 
paa  firsindstyve  Millioner,  og  Obligationerne  vare  ikke  dalede. 
De  fremtidige  Udsigter  syntes  saaledes  gode,  og  Ministe- 
riets Venner  turde  haabe,  at  disse  Mænd,  der  vare  libe- 
rale i  Følge  deres  Stilling,  maadeholdne  af  Karakter,  støttede 
af  det  liberale  og  taalte  af  Kongen,  at  disse  Mænd  nok 
vilde  kunne  føre  det  Hverv,  de  havde  paataget  sig,  lykkelig 
til  Ende. 

Samlingen  i  1828  sluttedes  tvende  Maaneder  efter 
Kundgjørelsen  af  16de  Juni.  Efter  Guizots  Mening  havde 
Martignac  vundet  et  grundet  Ry  for  oprigtig  Liberalitet, 
Veltalenhed  og  parlamentarisk  Klogskab;  han  stod  som 
Fører  for  et  Kabinet,  der  selv  var  i  en  lykkelig  Stilling 
over  for  Frankrig.  Skjønt  en  Del  af  Landet  endnu  nærede 
Mistillid  til  Kongens  Handlinger,  og  visse  Aviser  paastode, 
at  der  laa  Snarer  skjulte  bag  hans  Velgjerninger,  fik  han 
dog  paa  ny  sikre  Beviser  paa  en  Sympathi,  Ministeriet  Vil- 
léle  nær  havde  ladet  ham  sætte  over  Styr.  Toget  til  Morea, 
der  fandt  Sted  paa  denne  Tid,  bidrog  ikke  lidet  til  dette 
Resultat. 

Slaget  ved  Navarino  havde  ganske  vist  for  lange  Tider 
gjort  Ende  paa  den  tyrkiske  Sømagt,  men  ikke  befriet 
Grækenland.  En  Krig  var  paa  Nippet  til  at  udbryde  mellem 
Porten,    der  vægrede  sig  ved  at  forlade  det  græske  Terri- 

torium,  og  Rusland,  der  vilde  forsvare  sine  Trosfæller. 
Ibrahim  Pasha,  en  Sen  af  den  ægyptiske  Vicekonge  Mehemed 
Ali,  holdt  Morea  besat  med  en  Hær  paa  femten  Tusende 
Mand,  og  den  Traktat,  der  var  vedtagen  den  6te  Juli  1827 
mellem  Paris,  London  og  St.  Petersborg,  var  forbleven  et 
dødt  Bogstav,  eftersom  det  græske  Territorium  ikke  var 
rømmet.  England  og  Rusland  tvistedes  om  Retten  til  at 
intervenere,  i  det  de  misundte  hinanden  den  Ære  og  Ind- 
flydelse, der  lod  sig  vinde  gjennera  en  Sejr.  Under  slige 
Omstændigheder  tog  Frankrig  Initiativet  til  en  væbnet  In- 
tervention. 

England  søgte  først  ved  diplomatiske  Midler  at  hemme 
denne  Tankes  Udførelse;  men  da  det  saae,  at  den  franske 
Regering  var  fast  bestemt  paa  at  skride  til  Handling,  lod 
det  sin  Flaade  blokere  Alexandria  for  at  tvinge  Mehemed 
Ali  til  at  kalde  sin  Søn  tilbage.  Denne  Plan  lykkedes  nok, 
men  for  sent;  thi  samtidig  med  at  en  Overenskomst  kom  i 
Stand  mellem  den  ægyptiske  Fyrste  og  Kommandøren  for 
den  britiske  Flaade,  landsatte  en  fransk  Eskadre  tolv  Tu- 
sende Mand  under  General  Maison,  i  Begyndelsen  af  Ok- 
tober Maaned  blev  den  ægyptiske  Hær  nødsagen  til  at 
indskibe  sig  paa  franske  Skibe,  der  transporterede  den  til 
Smyrna,  og  det  samme  vederfores  de  tyrkiske  Garnisoner, 
der  bleve  forjagne  fra  de  Byer,  de  holdt  besatte.  Dette 
kortvarige  Felttog  befriede  Grækenland  fuldstændig;  kun 
tvende  Brigader  bleve  ladte  tilbage  for  at  sikre  denne  Be- 
frielse og  Landets  Organisation. 

Paa  sine  Ministres  Opfordring  foretog  Carl  X.  næsten 
samtidig  en  Rejse  i  det  østlige  Frankrig.  Det  foregaaende 
Aar  havde  han  begivet  sig  til  Lejren  i  Saint-Omer;  denne 
Gang  tog  han  til  Lejren  ved  Lunéville  og  kom  sukcessivt 
gjennem  Byerne  Meaux,  Chålons-sur-Marne,  Verdun,  Metz, 
Straszburg,  Kolmar,  Miilhausen,  Lunéville,  Nancy  og  Toul, 
hvor  fra  han  over  Troyes  vendte  tilbage  til  Saint-Cloud.  I 
Troyes  traf  han  sammen  med  Hertugen  af  Angouléme  og 

Martignac  og  saae  sig  her  omgiven  af  liberale  Deputerede 
i  hvem  han  mente  at  finde  sine  Modstandere,  blandt  dem 
Benjamin  Constant  og  Casimir  Périer;  den  sidste  fik  Ridder- 
korset paa  Ministerens  Forslag.  I  øvrigt  var  den  hele 
Rejse  kun  en  fortsat  Hyldest,  hvis  Præg  yderligere  frem- 
hævedes ved  Tilstedeværelsen  af  flere  tyske  Fyrster,  der 
kom  til  Straszburg  for  at  hilse  paa  den  franske  Konge. 
Carl  X.  var  rert  og  straalende  glad.  »Hvilken  Nation! 
Hr.  Martignac«,  udbred  han,  »hvad  bor  vi  ikke  gjøre  for 
den!«  Og  Martignac,  der  hørte  dette  Sprog,  kunde  tro,  at 
Monarken  var  omvendt  til  de  liberale  Ideer.  Han  tog  fejl; 
i  denne  uventede  Modtagelse  saae  Kongen  nærmest  en 
Hyldest  til  det  monarkiske  Princip,  han  repræsenterede,  og 
ikke  til  sit  Ministeriums  Politik.  »Hører  De  disse  Mænd 
raabe:  Leve  Chartet!  Nej,  de  raabe  Leve  Kongen«,  til- 
føjede han.  Martignac  maatte  saaledes  snart  indse,  at  Carl 
X.  havde  bevaret  hele  sin  gamle  indgroede  Uvilje  mod 
Chartet;  han  havde  søgt  at  faa  Kongen  til  at  gaa  ind  paa 
de  liberale  Doktriner,  men  havde  blot  naaet  det  modsatte 
Resultat. 

Kongen  vendte  tilbage  til  Paris,  gnaven  over  de  Re- 
former, hans  Ministerium  nylig  havde  fravristet  ham,  da 
han  ansaa  dem  for  unyttige  og  ikke  vilde  forstaa,  at  de 
særlig  havde  bidraget  til  den  Begejstring,  hvormed  baade 
Folk  og  Hær  havde  hilset  ham.  I  Paris  mødte  Martignac 
et  stærkere  Rænkespil  end  ved  sin  Bortrejse;  man  var 
endnu  midt  i  den  religiøse  Krise,  og  først  nogle  Dage 
senere  indtraf  de  oven  omtalte  Ordrer  fra  Rom,  der  løste 
Knuden.  Aviserne  leverede  hverandre  de  bitreste  Fejder; 
Plyveskrifterne  overgik  hverandre  i  Voldsomhed,  og  selve 
det  liberale  Parti  miskjendte  sine  Interesser,  vedblev  at  rejse 
urimelige  Krav  og  fortsatte  saaledes  sit  taabelige  Felttog 
mod  Ministeriet,  hvad  man  skulde  komme  til  at  angre,  men 
for  sent.  De  liberale  nærede  Mistillid  til  Martignac,  hvem 
man   karakteriserede    som    »den    Hyrde ,    der  skulde    vogte 

Villéles  Hjord« ;  de  dreve  deres  Uforsigtighed  og  Uretfær- 
dighed saa  vidt,  at  Rover- Collard  sagde  til  dem  af  sine 
Partiførere,  hvis  Opførsel  han  misbilligede :  »Tag  eder  i 
Agt  for  at  drive  Kongen  til  det  yderste;  han  vilde  være  i 
Stand  til  en  Taabelighed.« 

I  Carl  X.'s  Omgivelser  vare  Ministeriets  Uvenner  mæg- 
tigere end  nogen  Sinde,  mægtigere  end  Decazes,  Lainé  og 
Pasquier,  der  søgte  at  øve  en  Indflydelse  i  modsat  Retning. 
Blandt  Kongens  fortrolige  var  man  kun  optagen  af  Planer 
om  at  styrte  Kabinettet  og  afløse  det  med  et  andet,  der 
skulde  have  Polignac  til  Formand.  Denne  Mand,  som  for 
Tiden  var  Ambassadør  i  London,  underholdt  en  ivrig  Kor- 
respondance med  sine  Venner;  han  havde  slaaet  sig  sammen 
med  La  Bourdonnaye,  for  hvem  Kongen  nylig  havde  fattet 
en  udpræget  Forkjærlighed.  Disse  to  Personligheder  førte 
et  antiministerielt  Felttog  og  vare  farlige  nok  ved  den 
Støtte,  de  fandt  hos  Carl  X.,  hvis  hele  Holdning  tydelig 
tilkjendegav,  at  han  jvilde  være  glad,  om  de  havde  Held 
med  sig.  For  Tiden  havde  intet  Raad  nogen  Magt  over 
ham,  med  mindre  det  kom  fra  Martignacs  Modstandere. 
Han  fandt  Behag  i  at  læse  yderste  Hejres  Organer,  særlig 
»Gazette  de  France«,  der  inspireredes  af  Villéle;  som  Und- 
skyldning for  denne  sin  Læsning  anførte  han :  »Det  er  en 
gammel  Ven,  en  gammel  Vane.«  Han  blev  ikke  fornærmet, 
naar  en  eller  anden  overspændt  Journalist  eller  General 
opfordrede  ham  til  et  Statskup,  og  han  hørte  rolig  paa 
Ytringer,  der  stemplede  hans  Ministerium  som  en  ren  Nød- 
hjælp. Carl  X.'s  Misstemning  kom  frem  paa  ny,  da  hans 
Ministre  krævede  af  ham  nogle  personlige  Ofre,  som  de 
ausaa  for  uundgaaelige,  naar  man  vilde  tilvejebringe  Har- 
moni mellem  Regeringspersonalet  og  den  ledende  Tone  i 
Ministeriet.  Kongen  gav  kun  sin  Underskrift  paa  en  Kund- 
gjørelse,  der  kaldte  Statsraadet  til  Live  igjen,  og  udnævnte 
kun  de  Kandidater,  man  foreslog  ham,  efter  den  bestemte 
Meddelelse,   at  Kammeret  vilde  stryge  hele  det  nødvendige 

Beløb  paa  Finansloven,  hvis  man  ikke  reformerede  Stats- 
raadets  Organisation  og  Sammensætning. 

Disse  Udnævnelser,  der  offentliggjordes  den  3dje  No- 
vember, fyldestgjorde  ikke  den  offentlige  Mening;  det  var 
alt  for  meget  eller  for  lidt,  alt  for  meget  for  Højre,  for 
lidt  for  Venstre.  Begge  Partier  kastede  sig  over  Kabinettet; 
Hoffet  beklagede  sig  bitterlig  over  de  Slag,  man  havde  til- 
føjet dets  Kreaturer,  og  de  liberale  skrege  op,  at  Reaktionen 
gik  frem  med  stærke  Skridt.  Forgjæves  erklærede  Moni- 
teuren,  at  Kronen  ikke  vilde  tilbagetage,  hvad  den  havde 
indrømmet;  man  svarede,  at  Ministrene  søgte  at  afvæbne 
Revolutionen,  men  at  de  vilde  blive  knuste,  hvis  de  ikke 
med  Fasthed  gik  videre. 

Vi  give  os  lidt  mere  udforlig  af  med  disse  Enkeltheder, 
fordi  de  dels  røbe  de  politiske  Faktorer,  som  sex  Maaneder 
senere  skulde  faa  Overtaget  og  hidføre  den  bourbonske 
Krones  Fald,  dels  godtgjøre,  hvilke  Vanskeligheder  Mar- 
tignac  og  hans  Embedsbrødre  havde  at  bekæmpe.  Dette 
var  dog  ikke  til  Hinder  for,  at  de  yderligere  røgtede  deres 
Kald;  de  ledede  Landets  Styrelse  med  Klogskab,  foretoge 
vigtige  Reformer  i  Administrationen,  undersøgte,  hvilke  Æn- 
dringer der  burde  indføres  i  Frankrigs  Handelspolitik,  paa- 
begyndte Udbedringer  af  Kanaler  og  Landeveje,  fuldstændig- 
gjorde Kolonialsystemet,  udviklede  den  offentlige  Undervisning 
og  paaskyndede  den  franske  Flaades  Udrustning  og  Re- 
organisation. Det  heldige  Udfald  af  Toget  til  Morea  havde 
skaffet  den  Jfranske  [Regering  en  Hovedstemme  ved  Af- 
gjørelsen  af  Idet  orientalske  Spørgsmaal;  men  Frankrig 
afholdt  sig  klogelig  fra  Deltagelse  i  den  Krig,  der  var  ud- 
brudt mellem  Tyrkiet  og  Rusland,  og  nøjedes  paa  Londoner- 
Konferencerne  med  at  fastslaa  Grundlaget  for  Grækenlands 
politiske  Uafhængighed.  Belært  af  Erfaringerne  fra  1823 
undgik  Frankrig  dernæst  at  intervenere  i  Portugal,  hvor 
Don  Miguel  usurperede  Kronen,  og  nøjedes  med  at  kalde 
sin  Ambassadør  tilbage.     Overensstemmende    med  tidligere 

Løfter  blev  det  spanske  Okkupationskorps  kaldt  tilbage,  og 
den  God tgj øreise,  Regeringen  i  Madrid  var  Frankrig  skyldig, 
fastsattes  til  firsindstyve  Millioner. 

Ministeriet  havde  ogsaa  andre  Forhold,  det  med  tvin- 
gende Nødvendighed  maatte  søge  at  raade  Bod  paa.  Fa- 
briksproduktionen  oversteg  Forbruget,  og  følgelig  herskede 
meget  usunde  Tilstande  i  Industrien;  Vinegnene  klagede  over 
Skattepaalæggene  og  de  udenlandske  Toldsatser,  Kornhøsten 
var  delvis  mislykket  paa  Grund  af  uheldigt  Vejr,  man 
truedes  af  Dyrtid,  og  Kornpriserne  stege  paa  alle  Markeder. 
Ministeriet  vidste  dog  at  raade  Bod  paa  alle  disse  uheldige 
Forhold. 

En  anden  Sag  lagde  derhos  Beslag  paa  dets  Opmærk- 
somhed; det  lod  udarbejde  Lovforslag  angaaende  Kommu- 
nalstyrelsen og  om  Oprettelsen  af  Generalraad ;  herigjennem 
skulde  det  lokale  Selvstyre  gjenindføres,  der  var  tilintetgjort 
af  Rædselsregeringen  og  Kejserdømmet,  og  man  vilde  saa- 
ledes  gjøre  Kommunerne  og  Departementerne  uafhængige, 
dog  uden  Men  for  Kronens  Tilsyn  og  Overledelse.  En 
særlig  Kommission  udarbejdede  et  Udkast  til  Valglovene 
for  disse  nye,  lovgivende  Lokalraad.  Martignac  havde  faaet 
Kongens  Samtykke  til  dette  store  Fremskridt,  han  kunde 
altsaa  nu  tænke  paa  at  vinde  Kamrenes  Samtykke  til  sine 
liberale  Love,  og  den  nye  Sessions  Begyndelse  berammedes 
til  27de  Januar  1829.  Efter  som  dette  Øjeblik  rykkede 
nærmere,  voxede  ogsaa  Forsøgene  paa  at  tilvejebringe  en 
nærmere  Forstaaelse  mellem  Ministeriet  og  venstre  Centrum 
for  at  sikre  det  heldige  Udfald  af  en  Sammensmeltning 
mellem  de  konstitutionelle  Partier.  Ministeriet  viste  sig 
endog  tilbøjelig  til  at  optage  Casimir  Périer  i  sin  Midte, 
og  Kongen  var  ikke  uvillig  til  at  gaa  ind  paa  denne  Kom- 
bination. 

Uheldigvis  blev  Udenrigsministeren,  La  Ferronnays,  den 
2den  Januar  ramt  af  et  Slagtilfælde,  og  man  maatte  se  at 
finde  en  Afløser  for  ham;    men  Kongen    afviste   sukcessive 

Chateaubriand,  Rayneval,  Pasquier  og  Hertugen  af  Morte- 
raart,  hvem  Ministrene  bragte  i  Porslag.  Det  var  Hertugen 
af  Polignac,  han  vilde  have  frem,  og  da  Kabinettet  vægrede 
sig  ved  at  optage  ham,  udsatte  man  den  Konflikt,  denne 
haardnakkede  Modstand  bebudede,  gav  La  Ferronnays  tre 
Maaneders  Orlov  og  overdrog  interimistisk  hans  Portefeuille 
til  Portalis. 

Troede  Carl  X.  paa  Polignacs  Talenter?  Stolede  han 
paa  hans  Duelighed  eller  hans  Energi?  Disse  Spørgsmaal 
lade  sig  vanskelig  besvare ;  men  vist  er  det,  at  han  længe  havde 
gjort  Regning  paa  »sin  kjære  Julius«  for  at  hugge  Knuden 
over,  for  at  gjere  Ende  paa  den  Uenighed,  der  havde  rejst 
sig  mellem  det  monarkiske  og  det  repræsentative  Princip. 

Hvorledes  det  nu  end  forholdt  sig  hermed,  saa  forlod 
Hertugen  af  Polignac  paa  Kongens  Forlangende  London  og 
kom  til  Paris,  og  skjønt  Ministeriet  paaskyndede  hans  Af- 
rejse, forblev  han  med  Kongens  Samtykke  flere  Dage  i 
Hovedstaden  og  drev  sit  hemmelighedsfulde  Værk,  at  samle 
Elementerne  til  et  nyt  Kabinet.  Da  Martignac  og  Portalis 
fik  Kjendskab  til  disse  Rænker,  gjorde  de  imidlertid  kort 
F^roces  og  forlangte  Ambassadørens  øjeblikkelige  Afrejse, 
i  det  de  truede  Kongen  med  deres  Demission,  saafremt 
han  ikke  fyldestgjorde  deres  lovlige  Krav.  Hertugen  af 
Polignac  fik  Befaling  til  Afrejse  og  lystrede;  men  han 
vidste,  at  hans  Fraværelse  kun  vilde  blive  kortvarig,  da 
Kongens  Beslutning  at  sætte  ham  i  Spidsen  for  Regeringen, 
var  uigjenkaldelig.  Fer  sin  Afrejse  var  han  til  Stede  ved 
Kamrenes  Aabning. 

Trontalen  blev  modtagen  med  Bifald:  »Erfaringen«,  hed 
det  i  den,  »har  spredt  de  fremfusende  Theoriers  Kogleri; 
Frankrig  véd  helt  vel,  paa  hvilket  Grundlag  dets  Lykke 
beror,  og  vil  lade  dem  i  Stikken,  der  søge  dette  Grundlag 
andensteds  end  i  en  oprigtig  Enighed  mellem  den  kongelige 
Myndighed  og  de  af  Grundloven  garanterede  Friheder.« 
Disse   faa    Linjer   rummede    et   smukt    Program,     der   var 


230  Fra  den  franske  Restaurationstid. 

Martignac  og  de  Mænd,  som  sluttede  sig  til  hans  Politik, 
fuld  værdigt.  Det  paalagde  de  liberale  den  Pligt  at  støtte 
Ministeriet  for  at  styrke  det  over  for  Hejre  og  paatvinge 
Kongen  det,  naedens  han  kun  pensede  paa  Midler  til  at 
skille  sig  af  med  det.  Denne  Pligt  miskjendte  de  liberale 
imidlertid;  de  pruttede  med  Ministeriet  om  deres  Bistand, 
samtidig  med  at  Hejre  afholdt  sig  fra  at  stemme  paa  Svar- 
adressen, da  det  havde  faaet  et  hemmeligt  Vink  om,  at 
Trontalen  ikke  udtrykte  Kongens  personlige  Mening.  Adressen 
vedtoges  ikke  desto  mindre  med  to  Hundrede  og  tretten 
Stemmer;  men  det  var  Martignacs  og  det  moderate  Partis 
sidste  Held. 

Den  9de  Februar  forelagde  Martignac  i  Deputeret- 
kammeret de  tvende,  oven  omtalte  Lovudkast  om  Departe- 
menternes og  den  kommunale  Selvstyre  og  udviklede  de 
Motiver,  som  laa  til  Grund  for  dem.  Kongen  var  kun  med 
Uvilje  gaaet  ind  paa  disse  Reformer.  Det  Valgsystem,  der 
dannede  Grundlaget  for  dem,  og  som  stillede  Raad,  der 
vare  frit  valgte  af  de  fremragende  Borgere,  i  Spidsen  for 
Departementerne  og  Kommunerne,  forekom  ham  som  en 
Vederstyggelighed.  Han  enskede  altsaa  ikke,  at  disse 
Lovforslag,  der  stode  i  saa  skarp  Modstrid  med  hans  Ideer, 
skulde  have  Held  med  sig;  han  haabede  tvært  imod  paa 
deres  Forkastelse,  og  hans  hele  Opførsel  rebede  dette  Haab 
og  hans  Forventning  om  at  se  det  gaa  i  Opfyldelse. 

Personlig  talt  gjorde  Martignac  stor  Lykke  i  dette 
Møde  den  9de  Februar,  hvor  han  udviklede  de  nye  Love; 
men  uheldigvis  var  Hejre  fast  bestemt  paa  at  forkaste  disse 
Love  og  lagde  strax  denne  Stemning  for  Dagen  ved  at 
nægte  at  begynde  Forhandlingerne  med  Kommunalloven,  som 
Ministeriet  ønskede;  Hejre  vilde  begynde  med  Departements- 
loven,  og  venstre  Centrum,  der  med  en  vis  Smaalighed  tog 
sig  af  dette  underordnede  Spergsmaal,  stettede  dette  Krav. 
Det  var  et  ferste  Nederlag  for  Ministeriet. 


Fra  den  franske  Restauration stid.  231 

Tvende  Udvalg  fik  det  Hverv  nøjere  at  drøfte  de  paa- 
gjældende  Porslag;  under  en  Vrimmel  af  Rænker  blev  der 
fremført  Indvendinger  og  Ændringer,  som  tilsigtede  at  om- 
bytte de  Bestemmelser,  der  skyldtes  det  ministerielle  Ini- 
tiativ, med  andre  i  modsat  Aand.  Ministeriet  var  muligvis 
gaaet  ind  paa  nogle  af  disse  Ændringer ;  men  Kongen  vilde 
ikke  vide  af  nogen  Ændring,  ret  som  han  nærede  Frygt  for, 
at  de  skulde  hjælpe  til  Forslagenes  endelige  Gjennemferelse, 
og  for  at  faa  dem  forkastede  lod  han  flere  af  sine  fortrolige 
hemmelig  bearbejde  Højre. 

Forhandlingerne  om  Departeraentsloven  havde  næppe 
taget  deres  Begyndelse,  fer  selve  Udvalget  fremsatte  et 
Ændringsforslag,  der  forvanskede  Lovens  Karakter  og  Aand, 
men  ikke  desto  mindre  efter  en  lang  Debat  blev  vedtaget 
af  en  Majoritet,  der  bestod  af  Højre,  venstre  Centrum  og 
Venstre.  Ministrene  forlede  øjeblikkelig  Forsamlingen  og 
begave  sig  til  Tuilerierne,  hvor  de  meddelte  Carl  X  ,  hvad 
der  var  passeret.  »Der  er  intet  Udkomme  med  disse 
Mennesker«,  udbrød  Kongen;  »De  ser  nu,  hvorledes  de 
modtage  vore  Velgjerninger;  det  er  paa  Tide,  at  vi  gjøre 
Holdt.  Underret  dem  om,  at  jeg  tager  Lovene  tilbage.« 
En  Kundgj øreise  blev  i  en  Fart  redigeret  og  nogle  Minutter 
senere  af  Martignac  bekjendtgjort  i  Deputeretkammeret.  De 
Planer,  Ministeriet  saa  længe  havde  udarbejdet,  og  som 
indeholdt  Spiren  til  de  nyttigste  Reformer,  vare  tilintet- 
gjorte. 

Dette  forefaldt  den  8de  April.  Næste  Dag  kunde 
Venstre  beklage  den  Uforsigtighed,  hvormed  det  havde  gjort 
sig  til  Hofpartiets  medskyldige  og  begunstiget  Carl  X.'s  Poli- 
tik, en  Politik,  der  ved  denne  Lejlighed  var  falsk  og  tvetunget; 
men  det  var  for  sent  at  raade  Bod  paa  en  saa  grov  Fejl. 
I  Landet  troede  man  paa  en  ministeriel  Krise,  hvad  der  dog  slog 
fejl.  Det  Kabinet,  hvorom  der  var  truffet  hemmelige  Aftaler 
mellem  Polignac  og  La  Bourdonnaye,  maatte  ikke  komme  frem, 
før  Finansloven   var    vedtagen    og  Kammerets   Medhjælp  i 

det  mindste  for  en  Stund  unødvendig.  Martignac  og  hans 
Fæller  burde  ikke  have  fundet  sig  i  en  slig  Situation;  deres 
Forbliven  ved  Roret  førte  ingen  bag  Lyset,  de  vare  af- 
hængige af  Kongens  Forgodtbefindende  og  kunde  kun  friste 
et  unyttigt  og  usikkert  Liv. 

For  imidlertid  yderligere  at  føre  dem  bag  Lyset  valgte 
Carl  X.  netop  dette  Øjeblik  til  at  fremtvinge  en  endelig 
Besættelse  af  Udenrigsministeriet,  da  Grev  La  Ferronnays 
Permission  nu  var  udløben,  og  han  af  Sundhedshensyn 
ønskede  sin  Afsked  saa  hurtig  som  mulig;  Portalis  beholdt 
definitivt  hans  Portefeuille,  som  Kongen  hverken  vilde  betro 
Chateaubriand  eller  Pasquier;  Bordeau,  et  lidet  kj endt  Med- 
lem af  Deputeretkammeret,  afløste  Portalis  som  Justits- 
minister. Det  var  en  tarvelig  Kombination,  der  imidlertid 
godtgjorde,  at  i  Kongens  Øjne  vare  Ministeriets  Dage  talte, 
at  han  ikke  agtede  at  styrke  det  ved  Indtrædelsen  af  be- 
tydelige Mænd,  som  let  kunde  give  det  en  for  stor  Av- 
toritet,  naar  han  agtede  at  opfordre  til  at  indgive  sin  De- 
mission. 

Martignac  havde  med  rette  eller  urette  ikke  villet  be- 
svare den  Adfærd,  han  var  bleven  et  Offer  for,  med  en 
Demission,  som  strax  havde  prisgivet  Regeringen  til  yderste 
Højre  og  ad  Konsekvensens  Vej  ført  Frankrig  til  Revolu- 
tionen; men  han  vovede  imdlertid  ikke  mere  at  udkaste 
Planer  for  sin  fremtidige  Holdning;  foreløbig  kunde  han 
ikkun  holde  sig  til  den  fuldstændige  Defensive;  han  og 
hans  Kolleger  forble  ve  ved  Roret  og  ventede  sig  meget  af 
Tiden,  af  Omstændighederne,  af  Partiernes  Anger,  men  for- 
stode endnu  ikke,  at  Kongen  blot  afventede  Vedtagelsen 
af  Finansloven  og  Samlingens  Slutning  for  at  kalde  Polig- 
nac  til  Paris  og  overdrage  ham  Regeringen.  Carl  X.  beholdt 
dem  og  holdt  paa  dem  ved  at  fere  dem  bag  Lyset;  han 
havde  allerede  ofret  dem,  medens  han  endnu  behandlede 
dem  som  Mænd  af  Fortjeneste  og  Talent,  hvem  han  for 
lang  Tid  havde  indrømmet  sin  Tillid. 

Yderste  Hejres  Medlemmer  vare  langt  nøjagtigere  ind- 
viede i  Kongens  Hensigter  og  undlode  ikke  at  kaste  sig 
over  Kabinettet  med  fornyet  Voldsomhed.  Den  ultraroya- 
listiske  Presse  forlangte  bydende  Ministeriets  Demission; 
Behandlingen  af  Finansloven  prægedes  af  fjendtlige  Taler 
og  gav  Kabinettets  Modstandere  Anledning  til  de  mest 
overdrevne  Angreb.  Ministeriet  blev  anklaget  for  Uredelighed, 
Ubestemthed  og  Svaghed,  Højre  beskyldte  det  for  at  have 
forladt  Kongen,  Venstre  lod  det  høre  ilde,  fordi  det  havde 
forraadt  Landets  Forventninger  og  prisgivet  Frihedens  Sag 
til  Aristokratiets  Rædselsregimente,  og  den  2den  Juni  maatte 
Ministeriet  forsvare  sig  med  Energi.  Martignac  tog  Ordet, 
og  i  en  beundringsværdig  Tale,  hans  politiske  Testamente, 
gav  han  en  Skitse  af  sin  Administration,  af  de  Reformer, 
Love  og  Regeringsakter,  hvorigjennnem  han  havde  søgt  at 
fyldestgjøre  Landets  Ønsker;  efter  ham  bestege  alle  Ministre 
efter  hverandre  Talerstolen  for  at  retfærdiggjøre  deres  Ad- 
færd. Dog  Partierne  vare  fast  bestemte  paa  at  vise  sig 
uretfærdige  og  utaknemmelige;  man  hørte  Deputerede  frem- 
sætte den  Mening,  at  man  burde  nægte  Finansloven. 

Ogsaa  i  Pairskammeret  kom  det  til  lignende  Scener; 
et  af  den  høje  Forsamlings  Medlemmer,  Markien  af  Ville- 
franche,  gjorde  sig  den  27de  Juli  til  Tolk  for  hele  det 
antiministerielle  Had;  han  berørte  Kundgjørelserne  af  16de 
Juni  for  at  kunne  rive  ned  paa  dem,  han  spottede  de  kon- 
stitutionelle Theorier  og  det  lovhjemlede  System  og  rev 
ned  paa  Grundlovens  Krænkelse,  som  han  udtrykte  sig. 
Martignac  maatte  forsvare  sin  Sag  i  Pairskammeret  som 
nylig  i  Deputeretkammeret.  »Man  truer  os  med  Historiens 
Dom«,  udbrød  han;  »jeg  véd  ikke,  om  Historien  vil  bevare 
Mindet  om  vor  flygtige  Gang  gjennem  Fædrelandets  ind- 
viklede Affærer;  hvis  den  vil  beskæftige  sig  med  dette 
Æmne  og  fælde  en  upartisk  Dom  om  os,  vil  den  udtale, 
at  vi  bleve  kaldede  til  Sagernes  Ledelse  under  de  mest 
kritiske   Omstændigheder,    at    vi    mødte    Vanskeligheder   og 

Hindringer  overalt  paa  vor  Vej,  at  vi  maatte  bestaa  en 
stadig  Kamp  naod  de  mest  modstridende  Parti-Lidenskaber; 
den  vil  utvivlsomt  erklære,  at  vore  Kræfter  ikke  stode  i 
Forhold  til  de  Arbejder,  som  paalagdes  os;  men  den  vil 
sikkert  ogsaa  udtale,  at  Kongen  ikke  kunde  faa  mere  tro 
Undersaatter  eller  Landet  mere  hengivne  Borgere.« 

Næsten  samtidig  forlod  Fyrsten  af  Polignac  sin  Post  i 
London,  kom  hemmelig  til  Frankrig  og  blev  modtagen  af 
Carl  X.  i  Saint-Cloud,  hvorpaa  han  afventede  hans  nærmere 
Ordre  paa  sit  Slot  Millemont,  nær  Rambouillet,  næppe  to 
Mil  fra  den  kongelige  Residens.  Den  Sammensværgelse, 
Kongen  selv  havde  opspundet  mod  sine  Ministre,  nærmede 
sig  sit  Udbrud,  Kamrenes  Samling  sluttedes  den  30te  Juli, 
og  allerede  næste  Dag  rykkede  Polignac  i  Marken  for  at 
samle  Medlemmer  til  det  Kabinet,  hvis  Formand  han  skulde 
være.  Han  havde  allerede  sikret  sig  Bistand  hos  La  Bour- 
donnaye,  og  han  viste  en  saa  stor  Mangel  paa  Logik,  at 
han  vovede  at  tilbyde  Hertugen  af  Decazes  en  Portefeuille. 
Denne  svarede  ham  naturligvis  med  et  Afslag,  og  Fyrsten 
af  Polignac  kastede  sig  nu  over  Chantelauze  og  Montbel, 
Medlemmer  af  yderste  Hejre.  Carl  X.  fejede  hertil  Chabrol 
og  General  Bourmont.  Indtil  dette  Øjeblik  var  Hemmelig- 
heden bleven  omhyggelig  bevaret;  den  slap  pludselig  ud, 
da  det  omtrentlig  var  kommet  til  en  Enighed  mellem 
Kongen  og  hans  nye  Raadgivere,  og  ingen  derfor  havde 
nogen  Interesse  i  at  bevare  Tavsheden. 

Martignac  og  hans  Kolleger  vægrede  sig  ferst  ved  at 
fæste  Lid  til  disse  forvirrede  Rygter,  men  maatte  sluttelig 
give  tabt  over  for  de  aabenlyse  Kjendsgjerninger.  Ministrene 
begave  sig  da  enkeltvis  til  Kongen  og  gjorde  ham  Fore- 
stillinger angaaende  den  farefulde  Politik,  han  nu  vilde 
indlade  sig  paa;  men  Carl  X.  herte  næppe  paa  dem.  Han 
ænsede  blot  lidt  Grev  Roys  Ytringer,  thi  han  haabede  at 
kunne  beholde  ham  i  sin  Tjeneste.  Greven  svarede  imidlertid, 
at  han   kun  vilde  forblive,    hvis  Martignac    ogsaa    blev  ved 

Roret:  »Men  mit  Ministerium  er  dannet;  La  Bourdonnaye 
overtager  Indenrigsministeriet;  min  Beslutning  er  tagen; 
De  tager  Fejl,  De  har  et  galt  Blik  paa  Tingene.«  Den 
næste  Dag  bragte  Ministrene  ham  deres  Demission;  han 
skiltes  fra  dem  uden  at  give  dem  noget  Bevis  paa  sin 
Erkjendtlighed. 

Saaledes  faldt  Ministeriet  Martignac.  Det  bukkede 
under  for  )^derste  Hejres  Rænker,  for  de  liberales  Fordrings- 
fuldhed, svækket,  som  det  var,  ved  Kongens  Holdning,  der 
i  Steden  for  at  støtte  sine  Tjenere  fandt  Behag  i  at  bringe 
dem  i  Miskredit.  Ministeriets  gode  Hensigter,  dets  Talenter 
og  hæderlige  Adfærd  have  indbragt  det  Efterverdenens 
Velvilje;  dets  Fald  var  en  Daarskabshandling  fra  deres  Side, 
som  hidførte  denne  Katastrofe,  der  paaskyndede  Bourbonernes 
Fjærnelse,  som  de  alene  havde  været  i  Stand  til  at  frelse. 
Efterverdenens  Sympathi  er  ikke  udebleven;  de  faldne  Stats- 
mænd gave  uden  Bitterhed,  men  ikke  uden  Sorg  Slip  paa 
Magten,  thi  de  vare  overtydede  om  at  drage  Monarkiet 
med  i  deres  Fald. 


XIL 

Kabinettet  Polignac.    —   Uenighed  i  Ministeriet. 

—  Samlingen  1830.    —    Den  udæskende  Trontale. 

—  De  22\'s  Adresse.  —  Kammerets  Opløsning. 

Den  8de  Avgust  offentliggjorde  »Moniteuren«  Listen 
over  de  nye  Ministre.  Udenrigsministeriet  blev  overtaget  af 
Fyrsten  af  Polignac,  Greven  af  Artois's  gamle  Fælle  i  Land- 
flygtigheden, Deltageren  i  Georges  Cadoudals  berygtede 
Sammensværgelse;  han  var  i  øvrigt  Medlem  af  Pairs- 
kammeret  og  vel  bekjendt  som  hørende  til  Ultraroyalisternes 
mest  yderlige  Gruppe;  Indenrigsminister  var  Grev  La  Bour- 
donnaye, den  voldsomste  Kamphane  fra  1814  og  den  frygte- 

lige  Modstander  af  alle  de  Ministre,  der  vare  fulgte  paa 
hverandre  i  de  sidste  fjorten  Aar,  og  som  han  alle  fandt 
for  moderate.  Krigsministeriet  var  tilfaldet  General  Bour- 
mont,  der  var  hejst  upopulær  i  Hæren;  thi  hans  Navn  var 
plettet  ved  Mindet  om,  at  han  tre  Dage  før  Slaget  ved 
Waterloo  havde  opgivet  den  Kommando,  der  var  ham  be- 
troet af  Kejseren,  og  havde  sluttet  sig  til  Ludvig  XVIII. 
Dette  var  de  ledende  Personligheder  i  Ministeriet.  I  øvrigt 
var  Justitsministeriet  tilfaldet  Courvoisier,  et  Medlem  af 
venstre  Centrum,  og  Finansministeriet  den  forhenværende 
Minister  Chabrol,  om  hvem  det  i  øvrigt  var  bekjendt,  at  han 
ikke  vilde  slutte  sig  til  nogen  ulovlig  Forholdsregel,  og 
som  kun  paa  Kongens  indstændige  Anmodning,  ja  næsten 
paa  hans  Bud  havde  modtaget  paagjældende  Ministerpost. 
Montbel,  et  lidet  kjendt  Medlem  af  Deputeretkammeret 
blev  Undervisningsminister.  Marineministeriet  havde  først 
været  tiltænkt  den  unge  Admiral  Rigny,  en  Søstersøn  af 
Baron  Louis;  men  da  han  paa  sin  Onkels  Raad  havde  afslaaet 
at  tage  Del  i  det  Parti,  Kongen  syntes  at  have  besluttet  sig  til 
at  spille,  blev  Baron  d'Haussez,  Præfekt  over  Departementet 
Girende,  beordret  til  Paris  og  stillet  i  Spidsen  for  Marinen. 
Kongen  besluttede,  at  der  ikke  skulde  være  nogen  Konsejls- 
præsident;  thi  kun  paa  denne  Maade  kunde  man  undgaa 
en  Konflikt  mellpra  Polignac  og  La  Bourdonnaye,  der  hver 
for  sig  var  overtydet  om  bedst  at  kunne  lede  Ministeriet. 

Det  var  disse  Mænd,  Carl.  X.  besluttede  at  kalde  til 
Magten.  Frankrig  kjendte  ikke  engang  Navnene  paa  nogle 
af  disse  Mænd;  men  desto  bedre  var  Landet  bekjendt  med 
Resten,  og  deres  Fortid  og  Doktriner  vakte  en  ubetvingelig 
Rædsel.  Deres  Udnævnelse  betragtedes  som  en  offentlig 
Ulykke  af  Dynastiets  hengivne  og  oprigtige  Venner,  og  en 
Syndflod  af  Bebrejdelser  og  Anklager,  der  var  baseret  paa 
disse  Mænds  hele  Fortid,  fandt  Gjenklang  fra  den  ene  Ende 
af  Frankrig  til  den  anden.  »Journal  des  Debats«  gav  disse 
Følelser  det  mest  skarpe,  indtrængende  og  veltalende  Udtryk 

i  tvende  Artikler,  som  fandt  en  umaadelig  Tilslutning: 
»Kohlenz!  Waterloo!  1815!«  udbred  Chateaubriands  Organ; 
»det  er  det  nye  Ministeriunas  tre  Principer.  Tryk  dem! 
Vrid  dem!  De  ville  kun  dryppe  med  Ydmygelser,  Ulykker 
og  Parer.«  Royer-Collard  udbrød:  »Carl  X.  er  altsaa  stadig 
Greven  af  Artois.«  Selv  Hertuginden  af  Angouléme  lod 
de  profetiske  Ord  falde:  »Det  er  et  Overgreb,  og  det  holder 
jeg  ikke  af;  de  have  aldrig  bragt  os  Lykke.«  Chateau- 
briand, Frankrigs  Sendemand  i  Kom,  indgav  sin  Demission, 
og  de  mest  indtrængende  Porestillinger  kunde  ikke  bevæge 
ham  til  at  ændre  Beslutning.  Politipræfekten,  Medlemmer 
af  Statsraadet  og  andre  heje  Embedsmænd  fulgte  Exemplet. 

Under  disse  sørgelige  Porvarsler  tiltraadte  Ministeriet 
Polignac  Regeringen.  De  mest  maadeholdne  Mænd  af 
Centrum  med  Royer-Collard  i  Spidsen  gik  over  til  Opposi- 
tionen; andre,  der  under  det  foregaaende  Ministerium  havde 
nærmet  sig  Regeringen,  navnlig  Casimir  Périer,  trak  sig 
skuffede  og  harmfulde  tilbage.  Fra  denne  Stund  blev  Faren 
mere  overhængende  og  truende;  den  skrev  sig  fra  Par- 
tiernes berettigede  Harme,  fra  Pressens  Indsigelser,  fra  de 
hemmelige  Selskabers  Ophidselse.  Polignacs  forhadte  Navn 
fremkaldte  en  rasende  og  skaanselslos  Krig  mod  Monarkiet, 
og  det  stod  ikke  til  at  haabe,  at  Kabinettet  vilde  finde  en 
regeringsvenlig  Majoritet  i  Kammeret.  Dog  det  var  Po- 
lignacs mindste  Sorg;  han  tænkte  allerede  paa,  han  havde 
aldrig  ophørt  at  tænke  paa  et  Statskup,  skjont  han  vel 
rejste  Modstand  mod  La  Bourdonnaye,  der  vilde  gjennemfore 
det  paa  Stedet.  »En  Majoritet«,  sagde  han  ubesindig,  »vil 
jeg  slet  ikke  have;  jeg  vilde  ikke  forstaa,  hvad  jeg  skulde 
stille  op  med  den.« 

I  Begyndelsen  af  1830  brød  der  i  Normandiet  en  saa 
betydelig  Række  Ildsvaader  løs  og  under  saa  mistænkelige 
Omstændigheder,  at  man  maatte  søge  Aarsagen  i  et  forud 
lagt  forbryderisk  Komplot.  I  Løbet  af  nogle  Uger  talte 
man  ikke  mindre  end  hundrede  og  otte  og  halvfjerds  i  De- 

partern  en  terne  Calvados,  la  Manche  og  l'Orne.  Ubekjendte 
Hænder  slyngede  Brandraketter  paa  Husenes  Straatage,  ind 
i  Laderne  og  paa  Kornhæssene  omkring  paa  Markerne; 
Retsbetjentene  kunde  hverken  faa  Fingre  i  Forbryderne 
eller  hemme  Forbrydelserne,  og  Kabinettets  Upopularitet 
var  allerede  saa  stor,  at  dets  Anstrængelser  for  at  standse 
Landeplagerne  kun  bleve  mødte  med  Vantro;  den  offentlige 
Mening  gik  ud  paa,  at  det  selv  havde  fremkaldt  denne 
Ildebrands-Epidemi  for  saaledes  forud  at  kunne  retfærdig- 
gjøre  de  reaktionære  Forholdsregler,  man  var  belavet  paa 
fra  Ministeriets  Side. 

Denne  Situation  forværredes  yderligere  som  Følge  af 
den  Uenighed,  der  allerede  var  brudt  løs  i  Ministeriets 
Skjød.  Næppe  vare  La  Bourdonnaye  og  Polignac  komne  til 
Magten,  før  de  bleve  uenige  om  alle  alvorlige  Punkter  i 
Politiken.  Polignac  fæstede  sin  Lid  til  Gejstlighedens 
Indflydelse,  medens  La  Bourdonnaye  kun  stolede  paa  Gen- 
darmerne; han  vilde  have  energiske,  hurtige,  voldsomme 
Forholdsregler;  medens  hans  Kollega  mente,  at  der  be- 
høvedes Tid  og  Forsigtighed.  De  stræbte  mod  samme  Maal, 
men  havde  afvigende  Meninger  angaaende  de  Midler,  som 
burde  komme  til  Anvendelse  for  at  naa  dette  Maal;  begge 
ønskede  dernæst  Forsædet  i  Ministeriet,  og  imidlertid 
kappedes  de  om  at  vinde  Indflydelse  over  deres  Kolleger. 
La  Bourdonnaye  klagede  over  at  være  omgiven  af  »Fæ- 
hoveder, som  ikke  kunde  tage  en  Beslutning«,  Polignac  er- 
klærede til  Kongen,  at  med  Indenrigsministeren  var  der 
intet  Udkomme,  og  Carl  X.  maatte  træffe  sit  Valg  mellem 
de  tvende.  Han  havde  dog  kun  optaget  La  Bourdonnaye  i 
Ministeriet  for  at  »prøve  disse  Folk,  som  altid  beklage 
sig«,  han  bestemte  derfor,  at  Polignac  skulde  have  den  af- 
gjørende  Indflydelse,  og  lagde  denne  Beslutning  for  Dagen 
ved  at  udnævne  ham  til  Konsejlspræsident.  Dette  gav 
Stødet  til  La  Bourdonnayes  Tilbagetrædelse,  han  forlod 
Ministeriet   med   den    Erklæring,    »at   naar   han    satte    sit 

Hoved  paa  Spil,  vilde  han  nok  selv  holde  Kortene«;  han 
havde  haft  dem  paa  Haanden  i  tre  Maaneder  og  lod  sig 
holde  skadesløs  herfor  ved  at  forlange  Pairs værdigheden 
og  en  Pension  paa  tolv  Tusende  Francs.  Carl  X.  ind- 
rømmede ham  begge  Dele,  Kultusministeren  Montbel  afløste 
ham  som  Indenrigsminister,  og  han  fik  selv  som  Efterfølger 
Generalprokurøren  i  Lyon,  Guernon-Ranville. 

Kamrene  samledes  den  2den  Marts  1830,  og  man 
ventede,  at  Ministeriet  her  skulde  bekjende  Farve  fuldt  ud. 
Kongens  Trontale  maaite  virkelig  forklare,  hvilken  Vej 
Polignac  tænkte  at  følge,  thi  han  havde  endnu  ikke  udtalt 
noget  officielt  Program.  Førsteministeren  lagde  da  ogsaa 
Kongen  de  mindst  politiske  og  mest  uforsigtige  Ord  i 
Munden:  »Hvis  forbryderske  Rænker  skulde  lægge  mit  Mi- 
nisterium Hindringer  i  Vejen,  Hindringer  jeg  ikke  vil  for- 
udsætte, skal  jeg  finde  Kraft  til  at  overvinde  dem  i  min 
faste  Beslutning  at  opretholde  den  offentlige  Fred,  i  Fransk- 
mændenes berettigede  Tillid  og  i  den  Kjærlighed,  de  altid 
have  lagt  for  Dagen  for  deres  Konge.«  Det  var  det  samme 
som  at  sige,  at  ethvert  Angreb  paa  den  ministerielle  Politikø 
der  ikke  var  nogen  anden  end  Hoffets,  blot  vilde  have  til 
Følge  at  føre  Ministeriet  længere  ud  i  reaktionære  For- 
holdsregler. 

Deputeretkammeret  gav  denne  Trontale  et  dobbelt 
Svar,  der  var  lige  fast  og  tydeligt;  for  det  første  valgte 
det  til  Formand  Royer-Collard,  hvis  flendtlige  Stemning  mod 
Ministeriet  var  vel  bekjendt;  for  det  andet  stillede  man 
bestemt  det  parlamentariske  Prærogativ  mod  det  kongelige 
ved  at  nægte  Ministeriet  sin  Bistand.  Det  mest  frem- 
trædende Punkt  i  Gjensvaret  lød  saaledes: 

»En  ubeføjet  Mistillid  til  Frankrigs  Følelser  og  Tænke- 
maade  er  for  Tiden  Regeringens  Grundtanke.  Deres  Folk 
er  bedrøvet  herover,  fordi  det  er  en  Trusel  mod  dets  Fri- 
heder. Denne  Mistillid  burde  ikke  næres  i  Eders  ædle 
Hjærte.     Sire!     Frankrig    vil    ikke   Anarki,    saa    lidt   som 

De  vil  Despoti ;  Fædrelandet  fortjener,  at  De  nærer  Tillid  til 
dets  Ærlighed,  som  det  har  Tillid  til  Deres  Lefter.  Deres 
Majestæt  maa  vælge  mellem  de  Mænd,  som  miskjende  en 
saa  rolig  og  trofast  Nation,  og  os,  der  med  dyb  Tillid  have 
delagtiggjort  Deres  Majestæt  i  den  Smerte,  der  opfylder  et 
Folk,  som  skinsygt  vaager  over  sin  Konges  Agtelse  og 
Tillid.«  (Sluttes). 


&eorg  I.  af  England,*') 


I. 

»i  or  Øjeblikket  befinder  Dronningen  sig  temmelig  vel« ; 
skriver  Swift  den  18de  Maj  1714  til  Lord  Peterborough, 
»men  det  mindste  Ildebefindende,  hun  foler,  sætter  alle  i 
stor  Uro.  Dog,  naar  det  er  forbi,  bære  vi  os  ad,  som  om 
hun  var  udødelig,  og  det  er  ikke  muligt  at  overtale  Folk 
til  at  træffe  nogen  som  helst  Forholdsregel  for  den  slemme 
Dag.«  Paa  Dronning  Annas  Helbredstilstand  beroede  efter 
al  Sandsynlighed  Freden  i  England,  thi  alt  som  Dronningen 
nærmede  sig  Gravens  Rand,  lagde  rivaliserende  Prætendenter 
Planer  til  at  bemægtige  sig  Tronen,  og  rivaliserende  Stats- 
mænd og  Partier  stiftede  Komplotter  og  gjorde  sig  rede  til 
den  afgj ørende  Kamp. 

Dronning  Anna  havde  kun  regeret  lidt  over  tolv  Aar; 
den  8de  Marts  1702  var  hun  kommen  paa  Tronen  efter 
Vilhelm  III.,  og  paa  den  Tid,  Swift  skrev  de  oven  for  ci- 
terede Ord,  nærmede  hendes  Regering  sig  hastig  sin  Af- 
slutning. Anna  havde  aldrig  været  i  Besiddelse  af  nogen 
fremragende  Dygtighed,  men  lod  sig  som  oftest  lede  snart 
af  det  ene,  snart  af  det  andet  Parti,  efter  som  den  ene 
eller  den  anden   af  hendes  kvindelige  Yndlinge  beherskede 


*)  Efter  Justin  Mc.  Carthy:  „A  History  of  the  tour  Georges," 

hendes  lunefalde  Sind.  Medens  Hertuginden  af  Mariborough 
var  den  foretrukne,  havde  Hertugen  af  Mariborough  og  hans 
Parti  Magten;  men  da  Mrs.  Masham  fortrængte  hende,  faldt 
ogsaa  Hertugen  og  hans  Tilhængere.  Naar  Dronningens 
Undersaatter  alligevel  ^med  stor  Ængstelse  imødesaa  hendes 
Endeligt,  var  A årsagen  ikke  nogen  dyb  Hengivenhed  for 
hende  selv,  men  det  var  simpelt  hen,  fordi  enhver  vidste,  at 
hendes  Død  maatte  fremkalde  en  Krisis,  muligvis  endog  en 
Revolution. 

Hvem  vilde  snappe  Kronen,  naar  den  faldt  fra  Dronning 
Annas  døende  Hoved?  Ovre  i  Herrenhausen  i  Hannover 
sad  den  ene  Prætendent;  en  anden  flakkede  om  mellem 
Lothringen  og  St.  Germain;  og  i  England,  i  selve  Dron- 
ningens Raad,  ja  rundt  om  hendes  Dødsleje  vare  de  engelske 
Førere  for  de  rivaliserende  Partier  i  Færd  med  at  smedde 
Rænker  mod  hverandre,  i  det  nogle  holdt  med  Georg  af 
Hannover,  andre  med  Jakob  Stuart,  ja  mere  end  én  holdt 
nok  samtidig  med  begge.  Dronning  Anna  efterlod  ingen 
Børn ;  hun  havde  vel  haft  en  Mængde  —  atten  eller  nitten, 
siges  der  —  med  sin  Ægtefælle,  den  svage,  holdningsløse 
Prins  Jørgen  af  Danmark;  men  de  vare  alle  døde  som 
ganske  unge.  Der  kunde  altsaa  ikke  finde  nogen  direkte 
Arvefølge  Sted,  men  et  Tronskifte,  og  ved  et  sligt 
Vendepunkt  i  Englands  Historie  kunde  enhver  Afvigelse  fra 
den  lige  Linje  medføre  Farer,  ja  man  kunde  befrygte  en  ny 
Revolution  og  en  ny  Borgerkrig. 

Medens  Anna  ligger  paa  sit  Dødsleje,  ville  vi  kaste  et 
Blik  paa  de  rivaliserende  Prætendenter  til  Englands  Trone. 

Umiddelbart  efter  Revolutionen  1688  havde  det  engelske 
Parlament  gjort  Skridt  til  at  hindre  Gjenindsættelsen  af 
Stuarterne.  Ved  den  »Bill  of  Rights«,  der  fremkom  samme 
Aar,  som  Vilhelm  IH.  og  Maria  tiltraadte  Regeringen,  be- 
stemtes det,  at  Kronen  skulde  gaa  over,  først  til  Marias 
Arvinger,  dernæst  til  hendes  Søster,  Prinsesse  Annas,  og 
endelig  til  Vilhelm  III.'s  Børn  af  andet  Ægteskab,  hvis  han 

giftede  sig  igjen  efter  Marias  Ded.  Maria  døde  imidlertid 
barnløs,  Vilhelm  III.  blev  gammel  og  sygelig  og  vilde 
aabenbart  ikke  gifte  sig  mere,  og  Hertugen  af  Gloucester, 
det  eneste  af  Annas  mange  Børn,  der  nærmede  sig  den 
voxne  Alder,  døde  lige  efter  sin  ellevte  Fødselsdag.  Efter 
hans  Død  fandt  man  det  nødvendigt  at  tage  nye  Forholds- 
regler for  at  berøve  Stuarterne  enhver  Udsigt  til  at  komme 
paa  Tronen,  og  Tronfølgeloven,  der  vedtoges  1701,  ude- 
lukkede Sørener  og  Efterfølgere  af  Jakob  II.  og  alle  andre 
katolske  Prætendenter  fra  Englands  Trone  samt  bestemte, 
at  dersom  hverken  Vilhelm  III.  eller  Prinsesse  Anna  efterlod 
sig  Børn,  skulde  Kronen  efter  deres  Død  gaa  over  til  Kur- 
fyrstinde Sofia  af  Hannover,  som  den  nærmeste  protestantiske 
Arving.  Kurfyrstinde  Sofia,  en  Datter  af  Karl  I.'s  Søster, 
Elisabet  Stuart,  og  Moder  til  den  senere  Georg  I.  af  Eng- 
land, var  en  forstandig  og  begavet  Kvinde.  Hun  var  ikke 
meget  længselsfuld  efter  at  se  sin  Søn  som  Englands  Konge, 
men  syntes  at  have  en  Følelse  af,  at  hans  Karakter  og 
Tilbøjeligheder  ikke  vilde  gjøre  ham  videre  skikket  til  at 
regere  med  tilbørligt  Hensyn  til  de  Forestillinger  om  kon- 
stitutionel Frihed,  der  allerede  den  Gang  herskede  blandt 
Englænderne.  Hun  synes  endog  at  have  givet  et  Vink  om, 
at  Jakob  Stuart  —  den  gamle  Prætendent,  som  han  siden 
er  bleven  kaldt  —  vilde  gjøre  vel  i  at  blive  Protestant, 
gaa  ind  paa  en  konstitutionel  Regering  og  saaledes  vinde 
en  Udsigt  til  Englands  Krone.  Sofia  modtog  imidlertid  den 
Stilling,  Tronfølgeloven  bød  hende  og  hendes  Søn,  og  synes 
efterhaanden  at  have  faaet  Smag  for  den,  i  det  mindste 
siges  hun,  da  hun  blev  ældre,  mangen  Gang  at  have  udtalt 
Ønsket  om,  at  der  paa  hendes  Kiste  maatte  komme  til  at 
staa:  »Dronning  af  England«.  Hun  var  meget  nær  ved  at 
faa  sit^  Ønske  opfyldt;,  da  hun  døde  i  Juni  1714  i  sit 
84de  Aar,  kun  faa  Dage  før  Dronning  Anna  følte  Dødens 
Nærmelse. 

16* 

Sofias  Søn  Georg  arvede  hendes  Adkomst  til  Englands 
Trone,  men  ikke  hendes  Dygtighed  og  Begavelse.  Hans 
Fader  havde  vel  været  en  Mand  af  nogen  Karakterstyrke 
og  Begavelse,  men  uden  Interesse  for  Boger  eller  Opdragelse, 
og  Georg  fik  Lov  til  at  voxe  op  i  Uvidenhed  og  til  uhindret 
at  ødelægge  sin  forsømte  Ungdom  ved  tøjlesløse  Laster  og 
Udsvævelser.  I  sit  to  og  tyvende  Aar  blev  Georg  gift 
imod  sin  egen  Tilbøjelighed  med  Prinsesse  Sofia  Dorothea 
af  Zell,  der  var  sex  Aar  yngre.  Det  var  et  politisk  Ægte- 
skab, ene  og  alene  sluttet  i  den  Hensigt  at  forene  hele 
Hertugdømmet  Liineburg,  men  uden  Hensyn  til  at  Georg 
var  forelsket  i  en  anden  Kvinde,  medens  Prinsessen  mentes 
at  nære  Hengivenhed  for  en  anden  Mand.  De  bleve  gifte 
i  November  1682,  og  den  stakkels  Sofia  Dorothea  maatte 
hele  sit  Liv  lide  under  sin  Ægtefælles  Ligegyldighed,  Ringe- 
agt, ja  endog  Grusomhed.  Georg  havde  en  mærkelig  Smag 
for  grimme  Kvinder;  en  af  hans  Elskerinder,  Mademoiselle 
Schulenburg,  hans  Moders  Æresdame,  som  senere  blev  for- 
fremmet til  Hertuginde  af  Kendal,  udmærkede  sig,  endog 
ved  det  uskjenne  hannoveranskp  Hof,  ved  sin  lange,  magre 
0^  kantede  Figur.  En  anden.  Madam  Kielmansegge,  som 
senere  blev  gjort  til  Grevinde  Darlington,  repræsenterede  en 
anden  Art  Skjønhed;  Horace  Walpole  beskriver  hende  saa- 
ledes:  »Hun  havde  store,  skarpe,  sorte  Øjne  under  stærkt 
buede  Øjenbryn,  tykke,  karmoisinrøde  Kinder  og  en  uhyre 
Hals,  der  gik  i  ét  med  den  lavere  Del  af  hendes  Legeme, 
hvoraf  ingen  Part  indskrænkedes  af  Snørliv.« 

Det  var  ikke  saa  forunderligt,  at  den  ringeagtede  Sofia 
Dorothea  saae  sig  om  efter  Kjærlighed  andensteds,  eller 
om  hun  i  det  mindste  ikke  strængt  nok  afviste  den,  da  den 
bødes  hende,  og  en  svensk  Æventyrer,  Filip  Christof  Kønigs- 
mark  —  Broder  til  den  skjønne  Aurora  Kenigsmark  — , 
ansaas  da  ogsaa  for  hendes  begunstigede  Elsker.  Han 
bødede  med  Livet  for  sin  Kjærlighed,  det  sagdes,,  at  hans 
Død    skyldtes    en    særlig    Befaling   af   Kurfyrst  Georg,   ja 

nogle  mene  endog,  at  han  faldt  for  dennes  egen  Haand. 
Sofia  Dorothea  blev  for  Resten  af  sit  Liv  forvist  til  det  be- 
fæstede Slot  Ahlden  ved  Floden  Aller.  I  det  gamle  Slot 
i  Hannover  vises  endnu  den  Plet  uden  for  Riddersalens 
Dør,  hvor  i  Følge  Traditionen  Mordet  paa  Kønigsmark 
fandt  Sted. 

Georg  var  født  i  Osnabriick  i  Maj  1660  og  gik  saa- 
ledes  vel  Moderens  Død  i  sit  fem  og  halvtredsindstyvende 
Aar.  Som  hans  første  Kvalifikation  til  Regeringen  over 
England  maa  nævnes,  at  han  ikke  forstod  et  Ord  Engelsk, 
var  uvidende  om  engelsk  Skik,  Historie  og  Tradition  og 
havde  lige  saa  lidt  Sympathi  for  de  Meninger,  der  herskede 
blandt  Størstedelen  af  den  dannede  engelske  Befolkning,  som 
om  han  havde  været  en  Amurat,  der  skulde  efterfølge  en 
anden  Amurat.  Da  Georg  var  bleven  Kurfyrste  ved  Fade- 
rens Død  1698,  havde  han  dog  under  Indflydelse  af  den 
ny  Ansvarlighed,  denne  Stilling  paalagde  ham,  vist  nogen 
Forbedring.  Vel  blev  hans  private  Liv  ikke  bedre;  men  i 
sit  offentlige  Liv  viste  han  et  Maadehold  og  en  Fasthed, 
man  ikke  skulde  have  ventet  efter  hans  forrige  Levevis  at 
dømme.  En  af  hans  virkelig  gode  Sider  —  som  imidlertid 
slet  ikke  var  nogen  Fortjeneste  i  det  engelske  Folks  Øjne  — 
var  hans  store  Forkjærlighed  for  sit  eget  Land.  Han  havde 
hele  den  Kjærlighed  til  Hannover,  en  Kat  nærer  til  den 
Arne,  hvor  den  er  vant  til  at  leve.  Landets  Skikke  be- 
hagede ham,  Vejrlaget,  Landet  og  Livsvilkaarene  dér  vare 
netop  saaledes,  som  han  vilde  have  dem.  Her  havde  han 
nu  levet  i  54  Aar  som  en  tilfreds,  sløv,  lykkelig,  ud- 
svævende Kurfyrste  af  Hannover,  og  det  var  en  fuldstændig 
Forstyrrelse  i  alle  hans  Vaner  og  Tilbøjeligheder,  da  Dron- 
ning Annas  forestaaende  Død  tvang  ham  til  at  vende  sine 
Tanker  mod  England. 

Den  anden  Prætendent  til  Englands  Trone  var  Jakob 
Stuart,  den  gamle  Prætendent,  som  hans  Fjender  senere 
kaldte  ham,  Chevalier  Saint  George,  som  hans  Venner  kaldte 

ham,  aaar  de  ikke  fandt  det  raadeligt  at  give  ham  Konge- 
navnet. Jakob  var  Dronning  Annas  Stifbroder,  da  han  var 
en  Søn  af  Jakob  II.  og  dennes  anden  Hustru  Maria  af 
Este,  en  Søster  til  Hertug  Frans  af  Modena.  Maria  var 
kun  fjorten  Aar,  da  hun  blev  yjift;  hun  var  hverken  smuk 
eller  rig,  men  ægte  romersk-katolsk  og  derfor  særlig  be- 
hagelig for  sin  Ægtefælle.  Hun  fik  med  kort  Mellemrum 
fire  Børn,  som  dog  alle  døde  smaa,  og  derpaa  havde  hun  i 
ti  Aar  intet  Barn;  da  overraskede  »London  Gazette«  en 
skjøn  Dag  Verden  med  den  Nyhed,  at  Dronningen  befandt 
sig  i  interessante  Omstændigheder,  og  den  lOde  Juni  1688 
fedte  hun  en  Søn.  Det  behøver  næppe  at  fortælles,  at  der 
rejste  sig  en  stærk  Uro  ved  Fødselen  af  en  Prins.  Den 
største  Del  af  Protestanterne  udtalte  dels  hemmelig,  dels 
aabenlyst,  at  den  foregivne  retmæssige  Arving  ikke  var 
Dronningens  Barn,  og  der  udspredtes  en  Historie  om,  at  et 
nyfødt  Barn,  Søn  af  en  fattig  Møller,  var  blevet  bragt  ind 
i  Dronningens  Værelse  i  et  Varmebækken  og  udgivet  for 
Søn  af  Dronningen.  Der  var  ikke  Spor  af  Sandhed  i  denne 
taabelige  Fabel;  det  eneste,  Opfinderen  heraf  havde  at  be- 
raabe  sig  paa,  var  den  Omstændighed,  at  man  havde  tøvet 
med  at  opfordre  de  vedkommende  Embedsmænd  til  at  være 
til  Stede  ved  Fødselen.  Historien  om  en  uægte  Tronarving 
gjentager  sig  for  øvrigt  til  forskjellige  Tider;  Napoleon  I.*s 
Og  Maria  Louises  Søn  antoges  af  mange  Legitimister  for 
underskudt,  og  endnu  i  vore  Dage  ere  mange  forstandige 
Franskmænd  fast  overtydede  om,  at  den  ulykkelige  Prins 
Louis  Napoleon,  som  faldt  imod  Zuluerne,  ikke  var  en  Sen 
af  Kejserinde  Eugenie,  men  af  hendes  Søster,  Hertuginden 
af  Alva,  og  kun  blev  prakket  Franskmændene  paa  for  at 
sikre  Bonaparterne  Tronen. 

Jakob  Stuart  var,  som  sagt,  født  1688  og  gik  altsaa  i 
sit  sex  og  tyvende  Aar  paa  det  Tidspunkt,  vor  Historie  be- 
gynder. Kort  efter  hans  Fødsel  flygtede  hans  Moder  med 
ham  til  Frankrig,  hvor  hen  hans  Fader  snart  fulgte,  berøvet 

«iQ  Krone.  Den  unge  Prins  havde  ført  et  ulykkeligt  Liv, 
især  paa  Grund  af  de  vilde  jUdsvævelser,  hvormed  han  søgte 
ut  oplive  det.  Han  var  høj,  mager  og  besad  en  umis- 
kjendelig  Lighed  med  Stuarterne,  navulig  havde  han  det 
Udtryk  af  dyb  Melankoli,  som  -hvilede  over  alle  Stuarters 
Ansigt,  naar  de  vare  i  Ro.  Hans  Elskovsæ ventyr  vare  alt 
-den  Gang  begyndte  at  blive  skandaløse,  og  han  drak  under- 
tiden som  én,  der  har  bestemt  sig  til  at  drukne  alle  Tanker, 
koste,  hvad  det  vil.  Han  var  altid  en  Slave  af  Kvinderne; 
de  kjendte  alle  hans  Hemmeligheder,  og  han  indviede  dem 
i  alle  sine  politiske  Planer  og  Foretagender.  Ofte  gik  saa 
disse  hans  skjønne  fortrolige,  for  hvem  han  havde  aabnet 
sit  Hjærte,  hen  og  pjattede  og  plaprede  over  hele  Paris  og 
Versailles  om  alt,  hvad  de  vidste;  ja,  det  kunde  vel  endog 
hænde,  at  en  eller  anden  af  dem  bragte  sin  nys  erhvervede 
Kundskab  til  den  engelske  Sendemand  og  afleverede  den  dér 
mod  en  Godtgj øreise.  Paa  denne  Tid  var  Jakob  Stuart 
endnu  ikke  gift;  men  Ægteskabet  gjorde  lige  saa  lidt  nogen 
Forandring  i  hans  Levevis,  som  det  havde  gjort  i  hans 
ældre  politiske  Rival,  Kurfyrst  Georgs.  Nogle  af  hans 
samtidige  have  beskyldt  Jakob  for  Fejghed,  men  der  synes 
ikke  at  være  nogen  som  helst  Grund  hertil ;  tvært  imod  vil 
en  uhildet  Betragtning  af  hans  forskjellige  Planer  og  hans 
egen  Del  i  deres  Udførelse  vise,  at  han  ingenlunde  manglede 
Mod.  Fyrster  pleje  heller  ikke  at  vise  Mangel  paa  person- 
ligt Mod;  de  ere  lige  fra  Fødselen  vante  til  at  betragte  sig 
som  paa  Parade  til  enhver  Tid,  og  selv  om  de  i  Farens 
Stund  føle  Hj ærtet  bæve,  skulle  de  nok  vogte  sig  for  at 
lade  det  blive  synligt.  Det  er  kun  simpel  Retfærdighed  at 
indrømme,  at  Jakob  Stuart  forholdsvis  let  havde  kunnet 
bane  sig  Vej  til  Englands  Trone,  hvis  han  blot  havde  sam- 
tykket i  at  skifte  Religion  og  blive  Protestant.  Det  blev 
atter  og  atter  foreslaaet  ham  af  hans  Tilhængere,  selv  af 
saa  indflydelsesrige  Statsmænd  som  Oxford  og  Bolingbroke; 
selv  om   han  ikke  i  Hj  ærtet  kunde  blive  Protestant,   skulde 

han  lade,  som  han  var  det,  og  opgive  alle  ydre  Tegn  paa 
sin  Hengivenhed  for  den  katolske  Kirke;  men  Jakob  afslog 
bestemt  at  gjere  sig  skyldig  i  en  saa  uædel  og  foragtelig 
Lavhed,  uagtet  han  derved  mistede  al  Udsigt  til  at  naa 
Tronen. 

Hvorledes  var  vel  Annas  egen  Mening  med  Hensyn  til 
Tronfølgen?  Der  kan  næppe  være  stor  Tvivl  om,  i  hvilken 
Retning  hendes  personlige  Følelser  gik.  I  Aaret  1798  ud- 
kom en  Fremstilling  af  Annas  Regering,  forfattet  af  en 
Hofpræst  Dr.  Thomas  Somerville  og  dediceret  til  Kongen; 
dens  Titel  er:  »Storbritanniens  Historie  under  Dronning 
Annas  Regering,  med  en  Afhandling  om  Faren  for  den 
protestantiske  Tronfølge.«  Det  er  ikke  rimeligt,  at  en  saa- 
dan  Forfatter,  der  skrev  saa  kort  efter  Begivenhederne  og  i 
en  Bog,  tilegnet  den  regerende  Konge,  vilde  gjøre  sig 
skyldig  i  nogen  bevidst  Uretfærdighed  mod  Dronning  Annas 
Minde;  han  har  snarere  søgt  at  betragte  hendes  personlige 
Følelser  lige  over  for  Tronfølgen  med  et  upartisk  Blik.  Dr. 
Somerville  erklærer,  at:  »Blidhed,  Frygtsomhed  og  Svaghed 
vare  væsentlige  Bestanddele  af  Dronning  Annas  Karakter.« 
Og  denne  Frygtsomhed  synes,  siger  han,  at  have  indvirket 
gunstig  for  Kurfyrstens  Tronfølge;  thi  egentlig  var  Dron- 
ningen, baade  af  Tilbøjelighed  og  af  en  Slags  Overtro,  mere 
stemt  for  Stuarterne.  »Tabet  af  alle  hendes  Børn«,  be- 
mærker Forfatteren,  »indgav  hende  Tanken  om  et  fortørnet 
Forsyn,  der  tildelte  Straffen,  overensstemmende  med  Brødens 
Natur.«  Hendes  Brøde  var  naturligvis  den  Del,  hun  havde 
taget  i  Faderens  Detronisering ,  og  Forfatteren  tilføjer: 
»Saaret  i  Sjælen  og  hengiven  til  Overtro  tænkte  hun  sig 
ganske  naturlig  Overdragelsen  af  Kronen  til  hendes  Broder 
som  den  eneste  Bod,  hun  kunde  gjøre  mod  den  fornærmede 
Faders  Minde.«  Naar  disse  Følelser  alligevel  ikke  gik  over 
til  Handling,  maatte  Aarsagen  søges  i  hendes  naturlige 
Frygtsomhed  og  Mangel  paa  Energi;  der  vilde  ganske  vist 
paa  den  Tid  have  været  Farer    ved  ethvert  Forsøg    paa   at 

forandre  Tronfølgen;  men  Anna  saae  disse  Farer  i  det  for- 
færdeligste Lys,  og  bævende  af  Rædsel  vendte  hun  sig  bort 
fra  Tanken  om  at  vove  Forsøget.  Hertil  kom  endnu,  at 
hun,  ligesom  Dronning  Elisabet,  nærede  en  stærk  Uvilje 
mod  at  have  en  Tronfølger  i  sin  Nærhed.  »Bun  skjælvede«, 
siger  Somerville,  »ved  Tanken  om  Nærværelsen  af  en  Efter- 
følger, hvem  det  end  maatte  være,  og  hendes  egen  Broders 
Ophold  i  England  var  hende  lige  saa  meget  imod  som  Kur- 
fyrstens.« Ikke  desto  mindre  er  det  sandsynligt,  at  hvis 
hun  havde  levet  noget  længere,  var  hun  bleven  nødt  til  at 
finde  sig  i  Tilstedeværelsen  enten  af  den  ene  eller  den 
anden  Prætendent;  thi  hendes  Ministre  vilde  sikkert  have 
indset  Nødvendigheden  af  at  gjøre  det  engelske  Folk  be- 
kjendt  med  sin  tilkommende  Hersker  og  bringe  denne  til  at 
tage  Ophold  i  Landet.  I  saa  Tilfælde  tør  man  sikkert  an- 
tage, at  Dronningen  —  især  hvis  Mænd  som  Bolingbroke 
paa  dette  Tidspunkt  havde  været  hendes  Raadgivere  —  vilde 
have  foretrukket  sin  egen  Broder,  en  Stuart,  for  Kurfyrsten 
af  Hannover.  Herom  siger  ogsaa  Somerville:  »Hvad  Føl- 
gerne vilde  være  blevne,  hvis  Dronningren  havde  levet  længere, 
kan  kun  anes;  men  vi  kunne  med  temmelig  stor  Sikkerhed 
antage,  at  de  protestantiske  Interesser  da  vilde  være  blevne 
stedte  i  en  større  og  mere  overhængende  Fare,  end  de 
havde  været  siden  Revolutionen.«  Dette  synes  en  rimelig 
og  uhildet  Slutning,  og  det  er  ogsaa  højst  sandsynligt,  at 
hvis  Dronning  Anna  havde  levet  noget  længere,  vilde  Eng- 
land have  haft  en  Jakob  III. 


II. 

Paa  dette  Tidspunkt  var  Bolingbroke  den  Minister, 
som  havde  størst  Indflydelse  paa  Regeringen,  og  han  be- 
gyndte saa  smaat  at  bane  Vejen  for  en  Gjenindsættelse  af 
Stuarternes  Dynasti.  Han  ansatte  ivrige  Jakobiter  i  vigtige 
Embeder  i  England    og  Skotland  og  udnævnte  Hertugen  af 


250  Georg  I.  af  England. 

Orraond  til  Befalingsmand  over  de  fem  Havne  paa  Englands 
Kyst  lige  over  for  Frankrig,  altsaa  netop  over  den  Stræk- 
ning af  Kysten,  hvor  det  kunde  ventes,  at  Jakob  Stuart 
vilde  gaa  i  Land,  hvis  han  gjorde  et  Forsøg  paa  at  er- 
hverve sig  den  engelske  Krone.  Ormond  var  en  svag  og 
forfængelig  Mand;  men  han  udmærkede  sig  ved  en  fuld- 
kommen personlig  Ærlighed  og  Redelighed.  Han  var  bleven 
sendt  til  Flandern  for  her  at  afløse  den  Tids  største  Hær- 
fører som  Befalingsmand  over  de  allierede  Armeer,  men 
havde  kun  spillet  en  ubetydelig,  ja  næsten  latterlig  Rolle. 
Alligevel  holdt  Jakobiterne  i  England  endnu  Ormond  i  stor 
Ære,  gjorde  hans  Navn  —  ingen  vidste  nok  ret  hvorfor  — 
enstydigt  med  Højkirkens  Sag  og  udpegede  ham  som  Helt 
og  Fører  for  Bevægelsen  til  Fordel  for  Gjenindsættelsen  af 
det  landflygtige  Kongehus.  Ogsaa  i  Skotland  ansatte  Bo- 
lingbroke  en  ivrig  Jakobit,  Jarlen  af  Mar,  en  personlig  Ven 
af  Jakob  Stuart  og  en  Tilhænger  af  Høj  kirken.  Selvfølgelig 
tænkte  Bolingbroke  sig  ved  denne  Udnævnelse  den  Mulighed, 
at  de  højskotske  Klaner  vilde  rejse  sig  imod  den  hannove- 
ranske  Tronfølger;  men  som  Regel  ter  man  dog  nok  sige, 
at  Bolingbroke  tænkte  mere  paa  sig  selv  end  paa  sit  Parti, 
og  at  han  traf  sine  Forholdsregler  ikke  saa  meget  af  Hensyn 
til  Stuarternes  Gjenindsættelse  som  i  den  Hensigt  at  sikre 
sig  selv  tor  ethvert  paakommende  Tilfælde.  Havde  Boling- 
broke i  sit  Hjærte  været  fast  besluttet  paa  at  fore  Stuar- 
terne  tilbage,  og  havde  han  været  rede  til,  som  saa  mange 
andre  Mænd,  at  vove  alt  for  Sagen,  at  staa  eller  falde  med 
den,  vilde  han,  saa  vidt  man  kan  se,  ogsaa  have  haft  Held 
med  sig;  thi  det  er  næppe  for  meget  sagt,  at  i  det  hele 
taget  var  Størstedelen  af  d^t  engelske  Folk  bedst  stemt  for 
Stuarterne  og  vilde  langt  have  foretrukket  en  Stuart  for 
den  frygtede  og  afskyede  tyske  Prins  fra  Herrenhausen. 
Jakobs  Tilhængere  vare  overalt,  ved  Hoffet  og  i  Felten, 
ved  Domstolene  og  i  Parlamentet,  i  Selskabssalene,  i  Kaffe- 
husene og  paa  Gaderne;  i  mange  Aar  var  hans  Fødselsdag 

bleven  fejret  rundt  om  i  England,  aabenlyst  og  naed  lige 
saa  stor  Begejstring,  som  om  han  havde  været  d^n  rege- 
rende Konge.  Bolingbroke  havde  i  et  kritisk  Øjeblik  kun 
behøvet  at  fremstille  ham  og  sige:  »Her  er  eders 
Konge!«  Og  Jakob  Stuart  vilde  være  bleven  Konge. 
I  vore  Dage  har  der  været  en  lignende  Krisis  i  Frankrig. 
Der  var  et  Øjeblik,  efter  det  andet  Kejserdømmes  Fald,  da 
Greven  af  Chambord  kun  havde  behøvet  at  fremstille  sig  i 
Versailles  for  at  blive  modtagen  som  Konge  af  Frankvig, 
ikke  som  de  franskes  Konge.  Dog,  Greven  af  Chambord 
opgav  frivillig  denne  Mulighed,  i  det  han  ikke  vilde  give 
Afkald  paa  Legitimisternes  hvide  Fane  og  antage  Trikoloren. 
Han  handlede  imidlertid  af  Princip  og  kjendte  Følgerne  af 
sit  Valg;  men  Jakob  Stuarts  Udsigter  forspildtes  ved  For- 
sagthed, Falskhed  og  Taabelighed;  medens  Bolingbroke  og 
hans  Venner  havde  travlt  med  at  smedde  Rænker  og  lægge 
Raad  op,  med  at  snakke  og  drikke,  gjorde  Whiggernes 
Førere  deres  Plan  fix  og  færdig,  og  da  Tiden  til  at  handle 
kom,  stode  de  parate  til  at  gribe  ind. 

Planen  blev  udført  ved  et  Statskup,  Fredagen  den  30te 
Juli  1714.  Dronningen  var  pludselig  bleven  ramt  af  Apo- 
plexi,  og  et  Statsraad  skulde  samles  om  Morgenen  i  Ken- 
sington  Paladset.  I  Følge  et  statsretsligt  ^Princip,  som 
endnu  hersker,  mødte  i  Statsraadet  kun  saadanne  Medlemmer, 
som  fik  en  særlig  Indbydelse;  men  paa  den  anden  Side  var 
der  ingen  Lov  eller  Regel,  som  forbød  noget  Medlem  af 
Statsraadet  at  deltage  i  Møderne,  hvad  enten  han  var  ind- 
kaldt eller  ej.  Bolingbroke  var  paa  sin  Plads,  saa  vel  som 
Hertugen  af  Ormond  og  de  andre  jakobitiske  Peerer,  Her- 
tugen af  Shrewsbury  havde  indtaget  Forsædet,  som  han  var 
berettiget  til,  da  han  var  en  af  de  fornemste  Statsembeds- 
mænd.  Shrewsbury  var  bekjendt  som  en  loyal  Tilhænger 
af  Tronfølgeloven  og  den  hannoveranske  Tronfølge.  Han 
var  en  mærkelig  Mand  med  en  mærkelig  Historie.  Hans 
Fader  var  den  ulykkelige  Grev  Shrewsbury,  som  faldt  i  en 

Duel  med  sin  Hustrus  Elsker,  Hertugen  af  Buckingham,  og 
denne  Hustru  var  skamløs  nok  til,  forklædt  som  Page,  at 
holde  sin  Elskers  Hest,  medens  han  kæmpede  med  og 
dræbte  hendes  Ægtefælle.  Sønnen,  Charles  Talbot,  blev 
opdragen  som  Katolik,  men  i  sit  tyvende  Aar  gik  han  over 
til  Protestantismen ;  han  var  Lord  Kammerherre  under  Jakob 
n.,  men  mistede  al  Tiltro  til  Kongen  og  drog  til  Holland 
for  at  understøtte  Vilhelm  af  Oranien  med  Raad  og  Penge. 
Da  Vilhelm  blev  Konge  i  England,  udnævnte  han  Lord 
Shrewsbury  til  Statsraad  og  Statssekretær,  gjorde  ham  først 
til  Marquis,  derpaa  til  Hertug  og  kaldte  ham,  paa  Grund  af 
hans  store  Popularitet,  for  Spøg  HjaM'terkonge.  Han  havde 
undertiden  vaklet  lidt  mellem  Whigger  og  Torier,  men 
havde  siden  1710  helt  sluttet  sig  til  de  sidste;  det  var  vel 
bekjendt,  at  hvis  der  skulde  blive  Spørgsmaal  om  at  vælge 
mellem  Huset  Hannover  og  Stuarterne,  vilde  han  bestemt 
holde  paa  den  fastsatte  Tronfølge.  Han  var  en  Mand  af 
uomstridelig  Retskaffenhed  og  stor  politisk  Klogskab,  besad 
en  statelig  Person  og  et  smukt  Ansigt,  skjønt  han  havde 
mistet  det  ene  Øje  ved  et  Uheld  paa  en  Ridetur.  Man  for- 
talte, at  Dronning  Marie  havde  syntes  saa  godt  om  Shrews- 
bury, at  hun  vistnok  vilde  have  ægtet  ham,  hvis  hun  havde 
overlevet  Kong  Vilhelm.  Livet  ved  Hoffet  og  i  Raadet  til- 
talte dog  saa  lidt  hans  Smag,  at  han  plejede  at  sige,  at 
hvis  han  havde  en  Søn,  vilde  han  hellere  opdrage  ham  til 
Skotlikker  end  til  Hofmand,  hellere  til  Skarpretter  end  til 
Statsmand. 

Statsraadet  var  altsaa  samlet  hin  mindeværdige  Morgen; 
men  for  man  endnu  havde  faaet  begyndt  paa  Forhand- 
lingerne, aabnedes  Raadssalens  Dør,  og  Hertugerne  af  Argyll 
og  Somerset  traadte  ind.  Hertugen  af  Argyll,  Soldat,  Stats- 
mand og  Taler,  repræsenterede  W^higgerne  i  Skotland;  den 
ærlige,  stolte,  pralende  Hertug  af  Somerset  Whiggerne  i 
England.  Disse  to  paatrængende  Herrer  —  saaledes  be- 
tragtedes de  sikkert  af  de  fleste  tilstedeværende  —  forkyndte 

at  de  havde  hørt  Budskabet  om  Dronningens  Fare  og  følte 
sig  forpligtede  til  at  ile  til  Statsraadet,  skjønt  de  ikke  vare 
opfordrede  hertil,  for  at  tilbyde  deres  Raad  og  Medhjælp. 
Hertugen  af  Somerset  var  i  mange  Henseender  en  af 
de  mægtigste  Adelsmænd  i  Englaud;  men  hverken  hans 
fornemme  Stand,  hans  Værdighed  eller  Indflydelse  kunde 
beskytte  ham  mod  den  Spot  og  Kingeagt,  hans  svage  Ka- 
rakter, overdrevne  Stolthed  og  naragtige  hovmodige  Adfærd 
havde  bragt  over  ham.  Han  var  vistnok  den  mest  naragtige 
Mand  paa  den  Tid;  han  optraadte  med  en  østerlandsk 
Pashas  Pomp,  men  uden  dennes  alvorlige  Værdighed.  Hans 
Tjenere  skulde  adlyde  ham  ved  Tegn,  han  nedlod  sig  ikke 
til  at  udtale  sine  Befalinger,  og  naar  han  rejste,  bleve  alle 
de  Veje,  han  skulde  passere,  gjennemsegte  af  en  Trop  For- 
ridere, hvis  Hverv  det  var  at  beskytte  ham  ikke  blot  mod 
Hindringer  og  Forsinkelser,  men  mod  Synet  af  alle  simple 
Personer,  som  kunde  faa  i  Sinde  at  kaste  et  Blik  paa  hans 
ophøjede  Skikkelse.  Han  var  to  Gange  gift,  først  med 
Elisabet  Percy,  derpaa  med  Lady  Charlotte  Finch ;  da  denne 
en  Gang  klappede  ham  paa  Skulderen  med  sin  Vifte,  irette- 
satte han  hende  vredt  og  ytrede:  »Min  første  Hustru  var 
en  Percy,  og  hun  tog  sig  aldrig  en  slig  Frihed.«  Dog,  saa 
latterlig  Somerset  end  var,  kunde  han  blive  en  vigtig 
Person  i  den  Krisis,  der  truede  England;  han  var  i  hvert 
Tilfælde  en  Mand,  man  kunde  stole  paa;  den  samme 
Stolthed,  som  til  daglig  gjorde  ham  latterlig,  hævede  ham 
ved  vigtige  Lejligheder  over  enhver  Mistanke  om  at  lade 
sig  lede  af  Vindesyge  og  personlige  Hensigter.  En  af 
Somersets  samtidige  siger  om  ham;  »Han  er  saa  lunefuld, 
stolt  og  egensindig,  at  han  snarere  duer  til  at  ødelægge 
Ministerier,  end  til  at  skabe  dem.«  I  nærværende  Tilfælde 
kunde  han  imidlertid  gjøre  Nytte  ved  at  hjælpe  til  at  danne 
et  Ministerium  efter  at  have  ødelagt  et  andet.  Naar  So- 
merset førte  sin  store  personlige  Indflydelse  over  paa  han- 
noverangk  Side    og   sluttede  sig    til  Argyll   og  Shrewsbury, 

maatte  det  blive  klart  —  i  det  mindste  for  Mænd  som  Bo- 
lingbroke  —,  at  Jakobiternes  Sag  krævede  et  sjældent  Held 
og  en  mageløs  Energi  for  at  have  nogen  Udsigt  til  at 
lykkes. 

Hvad  Hertugen  af  Argyll  angaar,  var  han  den  Gang 
mindst  lige  saa  mægtig  i  Skotland,  som  Hertugen  af  Somer- 
set  i  England.  Han  var  i  mange  Retninger  en  begavet 
Mand;  han  var  baade  Soldat,  Statsmand  og  Taler.  Ved 
Ramillies  og  Oudenarde  havde  han  kæmpet  tappert,  havde 
atter  samlet  og  ordnet  en  flygtende  Kolonne  ved  Malplaquet 
og  gjort  Tjeneste  ved  Belejrini^erne  af  Ostende.  Lille  og 
Gent.  Om  hans  Veltalenhed  i  Overhuset  sagde  man,  at 
den  forenede  Ungdommens  Friskhed  med  Manddommens 
Kraft  og  Alderdommens  Visdora.  Ved  Siden  af  alle  disse 
gode  Egenskaber  var  Argyll  imidlertid  hovmodig  og  liden- 
skabelig og,  hvad  værre  var,  i  Stand  til  alle  Slags  politiske 
Omslag,  ja  selv  til  Forræderi,  hvis  det  blot  kunde  gavne 
hans  Formaal,  og  hans  Formaal  var  altid  hans  personlige 
Interesser.  Han  skiftede  Meninger  med  den  mest  samvit- 
tighedsløse Lethed,  ja  han  kunde  endog  uden  Spor  af  Skam- 
fuldhed udtale  en  Anskuelse  og  derpaa  handle  lige  tvært 
imod  den.  Imidlertid  var  hans  Tilslutning  og  Medvirken,  i 
et  Tilfælde  som  det  nærværende,  af  uvurderlig  Nytte  for 
den  hannoveranske  Sag. 

Da  disse  to  store  Herrer  traadte  ind  i  Raadssalen,  ind- 
traadte  der  et  Øjebliks  Forlegenhed  og  Forvirring.  Boling- 
broke  og  Ormond  forstode  dog  rimeligvis  endnu  ikke  fuldt 
Meningen  med  denne  dramatiske  Forestilling  eller  de  Følger, 
den  kunde  have.  Medens  de  endnu  sade  tavse,  rejste  Her- 
tugen af  Shrewsbury  sig  og,  i  det  han  med  Værdighed 
takkede  Whiggernes  Førere  for  den  udviste  Opmærksomhed 
at  indfinde  sig  i  Raadet,  modtog  han  deres  Medvirkning  i 
alle  de  tilstedeværendes  Navn.  De  toge  nu  Plads  ved 
Raadsslagningsbordet,  og  Bolingbroke  og  Ormond  maa  have 
begyndt  at  føle,   at  alt  var  forbi.     Whiggernes  Indtrængen 

i  Raadet  var  allerede  i  sig  selv  et  dristigt  og  betydnings- 
fuldt Skridt;  men  da  Hertugen  af  Shrewsbury  bed  dem 
velkomne  og  modtog  deres  Medvirkning,  blev  det  klart  for 
Jakobiterne,  at  det  hele  var  en  forud  aftalt  Plan,  som  det 
nu  vilde  være  unyttigt  at  gjøre  Modstand  imod.  De  ny- 
ankomne anmodede  om  at  se  den  kongelige  Livlæges  Beret- 
ninger, og  da  de  havde  læst  dem,  foresloge  de,  at  man 
skulde  anbefale  Hertugen  af  Shrewsbury  for  Dronningen  til 
Lord  Overskatmester.  Bolingbroke  vovede  ikke  at  modsætte 
sig  dette  Forslag,  men  nøjedes  med  at  modtage  det  med 
saa  megen  Værdighed,  som  det  var  ham  muligt  at  stille 
til  Skue.  En  Deputation  af  Peerer,  med  Shrewsbury  i 
deres  Midte,  søgte  og  fik  strax  Avdiens  hos  den  døende 
Dronning,  der  overgav  Lord  Overskatmesterens  Stav  i 
Shrewsburys  Hænder  og  bad  ham,  siges  der  —  med  den 
mærkelige  blide  og  melodiske  Stemme,  som  næsten  var 
hendes  eneste  Ynde  —  om  at  bruge  den  til  bedste  for 
hendes  Folk.  Denne  Hertugen  af  Shrewsburys  Udnævnelse 
afgjorde  Spergsmaalet,  Krisen  var  i  Virkeligheden  forbi; 
thi  det  var  klart,  at  han  som  Lord  Overskatmester  vilde 
staa  fast  paa  den  protestantiske  Tronfølge  og  modsætte  sig 
ethvert  Forsøg  til  Gunst  for  Stuarterne.  Whiggernes  Førere 
sendte  strax  Indkaldelsen  rundt  til  alle  de  Medlemmer  af 
Statsraadet,  som  boede  i  Nærheden  af  London,  og  samme 
Eftermiddag  holdtes  der  et  nyt  Møde.  Raadet  vedtog  her 
Sammendragningen  af  flere  Regimenter  i  og  omkring  Lon- 
don, tilbagekaldte  Tropperne  fra  Ostende  og  sendte  en 
Flaade  til  Søs;  General  Stanhope  fik  Fuldmagt  til,  om  for- 
nødent, at  tage  Tower  i  Besiddelse,  indeslutte  Jakobiternes 
Førere  i  Fæstningen,  besætte  alle  Udhavne,  kort  sagt,  op- 
træde som  en  militær  Diktator  for  at  forekomme  en  Revo- 
lution og  sikre  den  hannoveranske  Tronfølge.  Kort  at 
fortælle,  Stuarternes  Skæbne  var  beseglet;  Bolingbroke  var 
gjort  mat,  og  Chevalier  Saint  George  vilde  forgjæves  være 
stukket  i  Søen.     Mariborough  var  paa  Vej  til  England,    og 

man  behøvede  kun  at  vente,  til  Dronning  Anna  havde  ud- 
aandet,  for  at  udraabe  Kurfyrst  Georg  til  Konge  af  England. 

Ventetiden  blev  ikke  lang ;  Dronning  Anna  drog  sit 
sidste  Suk  den  1ste  Avgust  1714,  og  Herolderne  forkyndte: 
»Den  høje  og  mægtige  Prins  Georg,  Kurfyrste  af  Brunsvig 
og  Liineburg  er  ved  den  højsalige  Dronning  Annas  Død 
bleven  vor  lovlige  og  retmæssige  Fyrste,  Konge  af  Stor- 
britannien, Frankrig  og  Irland,  Troens  Forsvarer.«  Denne 
»Konge  af  Frankrig«  kunde  jo  rigtignok  først  komme  til 
sin  Trone  ved  at  føre  en  lang  Krig  mod  den  Konge  af 
Frankrig,  som  levede  i  Versailles,  og  denne  »Troens  Por- 
svarer« havde  netop  nu  travlt  med  at  sørge  for,  at  hans 
Elskerinder  kunde  følge  ham  saa  hurtig  som  muligt,  naar 
han  blev  nødt  til  at  drage  bort  til  sine  nye  Besiddelser. 

Den  3dje  Avgust  skrev  Bolingbroke  i  et  Brev  til  Swift: 
»Jarlen  af  Oxford  blev  fjærnet  om  Tirsdagen;  Dronningen 
døde  om  Søndagen.  Hvad  er  dog  dette  for  en  Verden,  og 
hvor  Lykken  dog  har  os  til  bedste!«  Med  andre  Ord,  han 
fortæller  Swift,  at  om  Tirsdagen  saae  det  ud,  som  om  han 
kun  behøvede  at  gribe  Lykken;  men  om  Søndagen  blev 
den  pludselig  reven  bort  fra  ham.  En  betegnende  Ytring  i 
dette  Brev  kaster  et  skarpt  Lys  over  Bolingbrokes  Letsind 
og  Upaalidelighed;  han  skriver  nemlig:  »Ved  Dronningens 
Død  har  jeg  tabt  alt  undtagen  mit  Mod,  det  føler  jeg  voxe, 
det  forsikrer  jeg  Dem.  Whiggerne  ere  en  Flok  Jakobiter; 
det  skal  om  en  Maaned  være  Raabet.«  Ikke  saa  snart  er 
ét  Væv  af  Rænker  sønderrevet,  førend  Bolingbroke  bearynder 
at  væve  et  nyt,  efter  en  helt  anden  Plan.  Intet  kan  ned- 
trykke denne  livlige  Aand;  intet  kan  helbrede  denne  Ego- 
isme, intet  kan  fæste  dette  Letsind  til  en  Overvejelse  af 
Forholdene,  som  de  virkelig  ere.  Bolingbroke  har  nu  intet 
Ord  for  Stuarternes  Sag,  han  tænker  næppe  mere  derpaa; 
hans  ny  Plan  er  at  bevisp,  at  hans  Fjender  i  Virkeligheden 
ere  de  sande  Jakobiter;  paa  den  Maade  vil  han  nu  gjøre 
dem  mat. 

Der  var  dog  én  Mand  blandt  Torierne,  som  vilde  have 
haft  Mod  til  at  komme  Whiggerne  i  Forkjøbet,  og  denne 
Mand  var  en  Præst,  ikke  en  Soldat.  Atterbury,  den  vel- 
talende Biskop  af  Rochester,  kom  til  Bolingbroke  og  op- 
fordrede ham  indtrængende  til  at  udraabe  Jakob  Stuart  til 
Konge;  han  tilbed  selv  at  ville  sætte  sig  i  Spidsen  for  en 
Procession,  naar  blot  Bolingbroke  vilde  følge  hans  Raad. 
Dog,  i  det  Øjeblik  kunde  Bolingbroke  kun  beklage  sig  over 
Lykkens  Ustadighed,  lægge  Planer  og  sraedde  nye  Rænker 
til  Gjenindsættelsen,  ikke  af  Stuarterne,  men  af  Toriernes 
Parti,  det  vil  sige  af  ham  selv;  hans  Vægring  aftvang 
Atterbury  den  Erklæring,  at  nu  var  den  bedste  Sag  i 
England  tabt  af  Mangel  paa  Mod. 

(Forts.) 

C.  G. 

(Forts.) 


V. 

Kirkelige  Forretninger. 

Af  det  foregaaende  vil  det  tydelig  fremgaa,  at  Latin- 
skolerne stode  i  en  nær  og  inderlig  Forbindelse  med  Kirken, 
og  skjønt  Tiderne  have  skiftet  og  forandret  saa  mange  For- 
hold i  Skolen,  er  denne  Forbindelse  dog  endnu  ikke  helt 
opløst;  naar  en  Rektor  skal  indsættes  i  en  lærd  Skole,  fore- 
tages saaledes[den  højtidelige  Handling  af  Stiftets  Biskop.  I 
tidligere  Dage  var  imidlertid  Forbindelsen  langt  nøjere  end 
nu;  »Skolens  Personer«  kunde  i  Ordets  egentligste  Forstand 
ogsaa  siges  at  ^være  »Kirkens  Personer«;  Rektorerne  vare 
ofte  tillige  Kapellaner  eller  Aftensangspræster  eller  endog 
blot  Degne,  medens  ellers  Hørerne  fungerede  som  Degne 
ved  Kirken  eller  Kirkerne  i  Kjobstæderne,  [og  Disciplene  i 
ældste  Klasse,!»Mesterlektiauerne«,  skulde  være  Degne  ved  de 
Kirker,|der  laa  inden  forfen  Afstand  af  to  Mil  fra  den  By, 
hvis  Skole  de  søgte;  men  'der  haves  adskillige  Exempler 
paa,  at  den  Distance  betydelig:  overskredes,  ji  det  der  endog 
ved  nogle  Kirker,  som  laa  i  jen  Afstand  af  halvQerde  Mil 
fra  Kjøbstaden,  var  ansat  Disciple  som  Løbedegne;  Svendborg 
Skole  maatte  saaledes  levere  Degnene,  der  fungerede  paa  Taa- 

sing.  Det  var  |en  saa  forrykt  Institution  som  vel  muligt; 
og  dog  var  for  Disciplene  en  saadan  Stilling  som  Degn  paa 
Landet  meget  eftertragtet  og  blev  anset  for  jsaare  misun- 
delsesværdig; naar  en  Discipel  var  kommen  saa  vidt,  var 
han  paa  den  grønne  Gren;  saa  havde  han  opnaaet  Kulmi- 
nationspunktet for  den  Forsørgelse,  Skolen  kunde  yde,  og 
den  var  paa  adskillige  Steder  slet  ikke  saa  ringe;  naar  da 
en  Discipel  havde  naaet  det  Maal,  var  han  meget  rede  til 
at  slaa  sig  til  Ro'^og  lade  adskillige  Aar  hengaa,  inden  han 
søgte  til  Universitetet.  Højst  uheldig  i  alle  Henseender 
maa  vi  anse  denne  Disciplenes  Degnetjeneste  for  at  væro: 
de  skulde  tillige  være  Skolemestere  i  de  dem  betroede 
Sogne  og  om  Søndagene  efter  Gudstjenesten  samle  Bønder- 
børnene i  Kirkens  Vaabenlius,  hvor  de  skulde  undervise  dem 
i  Kristendomskundskab  samt  i  Elementerne  til  Læsning, 
Skrivning  og  Regning;  hvor  stort,  eller  rettere  sagt,  hvor 
lidet  Udbytte  Landsbybørnene  kunde  have  af  denne  Under- 
visning, vil  enhver  let  kunne  sige  sig  selv;  og  ikke  meget 
bødedes  derpaa  ved,  at  Løbedegnen  en  Gang  imellem  kom 
ind  i  en  Gaard  eller  et  Hus  og  samlede  om  sig  Stedets  og 
Naboernes  Børn,  der  da  skulde  nyde  godt  af  hans  Under- 
visning; denne  Degnenes  Færden  paa  de  smudsige  Veje, 
hvorfra  de  toge  Reminiscenser  med  sig  ind  i  Husene,  har 
givet  Anledning  til  Ordsproget :  »Degne  og  Duer  gjør  skidne 
Stuer.«  Naar  Løbedegnene  saaledes  gjæstede  et  Sted,  og 
den  alvorlige  Del  af  Festen,  Børnenes  Undervisning,  var 
forbi,  samledes  i  Regelen  Naboerne,  og  Dagen  endte  med 
en  Svir.  Det  samme  skete  naturligvis,  naar  de  havde  fun- 
geret ved  saadanne  kirkelige  Forretninger,  der  fordrede  deres 
Nærværelse,  som  Bryllupper,  Barnedaab  og  Begravelser;  og 
da  Degnene  selvfølgelig  ikke  længtes  fra  det  især  ved 
Gilderne  ubundne,  man  kunde  godt  sige  tøjlesløse,  Liv  ude 
i  Landsbyerne  tilbage  til  Skolens  Tvang  og  Tugt,  trak  de 
Tiden  ud  saa  længe  som  muligt,  inden  de  vendte  hjem, 
til  Trods   for  de  gjentagne  Paabud  jom,    at  strax    efter  at 

Forretningen  var  endt,  skulde  de  gaa  tilbage  til  Skolen  uden 
at  gjæste  Gildehuset.  Ikke  alene  kunde  paa  den  Maade  en 
kirkelig  Forretning  ofte  være  Skyld  i,  at  en  hel  Uge  bort- 
dreves i  Lediggang;  men  hvad  værre  var,  disse  gamle  Di- 
sciple fik  derved  meget  let  saadan  Smag  paa  et  vildt  Liv, 
at  de  senere  ikke  kunde  løsrive  sig  derfra,  men  kom  til  at 
lide  Skibbrud  i  Livets  Storme. 

Ogsaa  til  daglig  Brug  gik  megen  Tid,  der  kunde  have 
faaet  en  mere  frugtbringende  Anvendelse,  til  Spilde  for 
Disciplene  paa  Grund  af  den  tvungne  Deltagelse  i  Guds- 
tjenesten. Fra  den  katholske  Tid  havde  man,  især  i  Stifts- 
hovedstæderne,  hvor  Dorn  kapitlerne  fandtes  og  Kannikerne  resi- 
derede, beholdt  hel  Kirketjeneste  paa  flere  af  Ugens  Segnedage, 
og  desuden  mindre  Tjenester  baade  Morgen  og  Aften  hver 
eneste  Dag;  i  disse  Kirketjenester  skulde  Disciplene  be- 
standig deltage,  enten  som  Sangere  eller  som  Tilhørere; 
men  i  ingen  af  disse  Egenskaber  vare  de  upaaklagelige ;  og 
man  kan  virkelig  ikke  undres  over,  at  de  syntes,  de  fik  for 
meget  af  det  gode,  naar  de,  som  det  i  alt  Fald  vides  fra 
ét  Sted,  ikke  slap  med  to  Gange  daglig  at  »gaa  i  Kor«, 
som  det  kaldtes,  eller  »gaa  i  Ben«,  men  tre  Gange  hver 
Dag  skulde  møde;  disse  Gudstjenester  vare  oprindelig  be- 
stemte til  Opbyggelse  for  Indbyggerne;  men  kun  yderst 
sjælden  mødte  til  dem  nogen  som  helst  undtagen  de  hoveri- 
pligtige Disciple  og  deres  Lærere;  men  disse  sidste  op- 
dagode snart,  at  det  var  ulige  behageligere  at  blive  liggende 
i  Sengen  end  at  staa  op  omtrent  midt  om  Natten  for  at 
begynde  paa  Korsangen  Kl.  halvfem  eller  fem  om  Morgenen ; 
Disciplene  vare  da  ganske  overladte  til  sig  selv,  og  da  de 
næppe  behøvede  at  frygte  nogen  Overrumpling,  lode  de 
ikke  alene  Sangen  passe  sig  selv,  men  morede  sig  i  Kirken 
paa  forskjellig  Vis  med  Kaadheder,  der  gik  adskillige 
Streger  ud  over  det  undskyldelige;  ikke  blot  kjendes  der 
Tilfælde  af,  hvor  usømmelig  de  have  sprunget  omkring  og 
danset  i  Kirkestolene,  og   naar   de  saae  deres  Lejlighed  til 

det,  kunde  de  faa  i  Sinde  at  tilsmudse  Malerierne  paa 
Altertavlen  og  over  Gravstederne;  men  det  vides  endog,  at 
nogle  af  disse  vordende  Præster  en  Dag  i  St.  Knuds  Kirke 
i  Odense  have  taget  det  balsamerede  Lig  af  en  fornem 
Dame,  hvad  enten  det  nu  var  Bispinde  Muus,  eller  Froken 
von  Westen  eller  Karen  Stefansdatter  Rahm  —  derom  ere 
Meningerne  delte  —  tillige  med  de  to  Yndlings-Katte,  ved- 
kommende Dame  havde  ladet  begrave  hos  sig,  fordi  hun  ikke 
havde  kunnet  taale  Tanken  om,  at  de  mulig  skulde  komme 
til  at  lide  Ned  efter  hendes  Død  —  og  saa  med  Menneske- 
liget og  Kattekadavrene  have  holdt  en  forargelig  Demon- 
stration og  Procession  gjennem  Kirkens  Gauge  —  en  skjen 
Morgenandagt!  Man  skulde  tænke,  at  det  meget  snart 
maatte  være  kommet  til  at  gaa  op  for  Kirkens  og  Skolens 
Styrelse,  at  denne  Korsang  var  i  det  mindste  overflødig  og 
til  fuldstændig  Tidsspilde  for  Disciplene,  saa  man  vilde 
være  fornuftig  nok  til  at  afskaffe  den;  men  Vanens  Magt 
var  saa  stor,  at  det  varede  flere  Hundrede  Aar  efter  Re- 
formationen, inden  den  daglige  Korsang  helt  forsvandt; 
rimeligvis  holdt  man  paa  den  til  Dels  for  de  forøgede  Ind- 
tægter, den  skaffede  Disciplene  og  Skolen.  Især  vilde  det 
jo  have  været  naturligt,  om  Vigilierne  eller  Vaadesangen, 
der  lød  over  den  myrdede  Kong  Erik  Glippings  Grav  i 
Viborg  Domkirke,  og  som  var  ligefrem  en  Fortsættelse  af 
de  katholske  Sjælemesser,  var  bleven  afskaffet  samtidig  med 
alle  de  andre  Minder  om  Pavedømmet;  men  disse  Vigilier 
holdt  sig  lige  til  1630.  Det  var  ikke  ved  noget  alminde- 
ligt, for  hele  Landet  gjældende  Lovbud,  at  endelig  Skolernes 
Forpligtelse  til  Udførelse  af  den  daglige  Korsang  blev  hævet; 
men  efterhaanden,  som  man  mere  og  mere  tik  Øjet  op 
for  alle  Ulemperne,  der  knyttede  sig  dertil,  og  saae,  hvor- 
ledes denne  Art  Gudstjeneste,  om  man  saa  kan  kalde  den, 
var  ved  at  sygne  hen  af  sig  selv,  fik  dog  de  lokale  Skole- 
bestyrelser udvirket  Tilladelse  til  at  lade  den  falde  bort; 
men    det  var   sent,    alt    for    sent,    at    det  skete:   i  Viborg 

hævedes  den  ved  en  kongelig  Forordning  1772,  i  Aarhus 
1777,  i  Odense  1783;  men  i  Randers  naaede  man  1785 
ikke  videre  end  til  at  faa  den  indskrænket;  den  vedblev 
altsaa  endnu  at  bestaa  paa  [enkelte  Steder  indtil  for  ikke 
hundrede  Aar  siden,  i  Kjebenhavn  f.  Ex.  til  1797;  nu  er 
det  jo,  som  bekjendt,  Drenge  af  Almueskolerne,  der  fungere 
som  »Kordrenge«  i  Kjebstæderne. 

Foruden  denne  Korsang  havde  Disciplene  andre  For- 
retninger ved  Kirken;  alt  syntes  at  være  lagt  an  paa  stadig 
at  minde  dem  om  deres  fremtidige  Stilling  som  Præster; 
paa  enkelte  Steder  var  det  Mesterlektianerne  paalagt  skifte- 
vis at  holde  Froprædiken  i  en  eller  anden  af  Byens  Kirker, 
især  i  Hospitalskirken,  hvor  en  saadan  fandtes;  dette  kan 
have  haft  sin  store  Betydning  især  i  ældre  Tid,  da  det 
ofte  skete,  at  Folk  bleve  tagne  lige  fra  Skolen  til  at  blive 
Præster,  uden  at  have  besøgt  Universitetet;  saa  vare  de 
dog  i  alt  Fald  blevne  noget  Jevede  i  Prædikegjerriingen. 
Dog  ogsaa  længe  efter,  at  det  var  paalagt  enhver,  der  vilde 
være  Præst,  først  at  have  studeret  ved  Universitetet  og  dér 
til  Slutning  at  underkaste  sig  theologisk  Embedsexamen, 
vedbleve  den  øverste  Klasses  Disciple  paa  nogle  Steder  at 
øve  sig  i  at  prædike,  i  Regelen  vel  for  et  lidet  talrigt 
Avditorium;  men  naar  Tiden  nærmede  sig,  da  de  skulde 
dimitteres  til  Universitetet,  gik  den  unge  Mand  omkring  til 
Byens  fornemme  og  velhavende  Folk  for  at  indbyde  dem  til 
at  overvære  den  Afskedsprædiken,  han  skulde  holde  paa  en 
dertil  bestemt  Dag;  de  gode  Borgermænd  med  Hustruer, 
til  hvem  Indbydelsen  var  kommen,  havde  dog  i  Regelen 
for  travlt  til  at  kunne  følge  den,  men  lode  sig  da  sædvanlig 
repræsentere  ved  en  eller  anden  af  deres  Husstand,  og  de 
unge  Døtre  have  da  som  oftest  haft  baade  Lyst  og  Lej- 
lighed til  at  overvære  den  Prædiken,  hvor  ringe  den  end 
rimeligvis  har  været;  Dagen  efter  at  have  holdt  Prædikenen 
aflagde  den  unge  Prædikant  atter  Besøg  i  de  Familier,  af 
hvilke   et  Medlem   havde  været   til  Stede  ved  hans  Præsta- 

tion,  Og  som  oftest  gik  han  ikke  der  fra  uden  at  have  faaet 
en  mere  eller  mindre  klækkelig  Gave  til  Hjælp  til  Om- 
kostningerne ved  Rejsens  Besværligheder  og  til  Opholdet  i 
den  første  Tid  i  Hovedstaden;  men  kjærere  endnu  har  vel 
mangen  Gang  været  det  Haandtryk  elier  det  venlige  Blik, 
hvormed  den  unge  Pige  har  lønnet  ham,  og  hvorved  han 
har  faaet  et  Haab,  der  maaske  senere  skulde  blive  til 
Virkelighed.  Dette  ;Slags  Afskedsprædiken  varede  mange 
Steder  helt  ned  imod  Slutningen  af  det  attende  Aar- 
hundrede. 

Dog,  førend  det  kunde  komme  saa  vidt  med  en  Di- 
scipel, at  han  selv  maatte  faa  Lov  til  at  bestige  en  Præ- 
dikestol, havde  han  mangfoldige  Gange  haft  [god  Lejlighed 
til  at  se  andre  gjøre  det;  thi  om  end  Korsangen  efter- 
haanden  gik  af  Brug  paa  Søgnedagene,  var  der  jo  mange 
andre  Pligter,  der  strejfede  ind  paa  det  gejstlige  Omraade. 
Vi  have  oven  for  omtalt  Tjenesten  som  Løbedegne  ved 
mange,  ja  i  visse  Egne  endog  de  tleste  Landsbykirker;  men 
i  Kjøbstæderne  havde  Skolens  Personale,  baade  Lærere  og 
Disciple,  deres  stadige  Hverv  baade  ved  Søndagsgudstjene- 
sterne og  ved  de  mange  i  Ugens  Løb  indtræffende  Forret- 
ninger. Som  oven  for  bemærket,  vare  Kektorerne  i  de  større 
Byer  ofte  Kapellaner,  og  Hørerne  vare  da  Degne;  i  andre 
Byer  var  Rektoren  Degn  og  Kirkesanger;  Disciplene  skulde 
da  møde  sammen  med  deres  Lærere  og  forrette  Sangen, 
hvilket  ofte  blev  et  meget  byrdefuldt  Hverv,  besværligt  og 
i  mange  Henseender  højst  ubehageligt;  ikke  at  tale  om 
den  oven  nævnte  Korsang  Morgen  og  Aften,  maatte  de 
møde  ved  alle  Prædikner,  for  hvis  Indhold  de  bag  efter 
skulde  gjøre  Rede  i  Skolen;  men  med  denne  Redegjørelse 
har  det  af  mange  Grunde  kun  været  daarlig  bevendt;  Di- 
sciplenes Plads  var  som  oftest  i  Koret,  hvor  de  skulde  tage 
Sæde  i  de  Munkestole,  der  ellers  ved  Kirkeforandringen 
vilde  have  staaet  ledige,  og  som  vi  endnu  i  adskillige  Kirker 
tinde  beholdte  som  et  Minde  fra  svunden  Tid;    eller  ogsaa 

var  der  anvist  dem  Plads  paa  Orgelet,  som  var  i  Kirkens 
modsatte  Ende;  men  hegge  Steder  var  det  i  Kegelen  meget 
vanskeligt,  ja  undertiden  helt  umuligt,  at  høre  Prædikenen ; 
det  er  da  ikke  at  undres  over,  at  Disciplene  søgte  Lejlighed 
til  at  liste  sig  ud  af  Kirken  —  en  Lejlighed,  der  meget 
let  gaves,  i  det  der  i  Koret  fandtes  en  Dør,  som  i  den 
katholske  Tid  var  privilegeret  for  Gejstligheden,  og  fra 
Orgelet  førte  der  en  Trappe  ned  i  Vaabenhuset,  gjennem 
hvilket  Menighedens  avtoriserede  Indgang  og  Udgang  fandt 
Sted;  ad  disse  Veje  gik  de  da  ud  paa  Kirkegaarden,  hvor 
de  benyttede  Tiden  til  deres  Lege,  indtil  de  enten  selv 
have  syntes,  det  var  paa  Tiden,  da  Præsten  passende  kunde 
sige  Amen,  eller  en  af  deres  Kammerater,  som  havde  været 
paa  Vagt  i  Kirken,  gav  dem  til  Kjende,  at  nu  var  deres 
Tur  for  Haanden  til  at  tage  fat  igjen  med  Sangen.  Naar 
da  Gudstjenesten  var  forbi  og  den  fungerende  Degn,  der 
jo  enten  var  Skolens  Rektor  eller  en  Hører,  havde  læst 
Slutningsbønnen  i  Kordøren,  forlede  de  Kirken  i  Procession, 
ligesom  de  vare  komne  der  til  fra  Skolen,  parvis  og  med 
vedkommende  Lærer  gaaende  bag  efter,  for  igjen  at  gaa  til 
Skolen,  hvor  de  skulde  gjøre  det  Kunststykke  at  meddele 
Indholdet  af  den  Prædiken,  de  færreste  havde  hørt;  og  selv 
om  de  havde  hørt  den,  vilde  det  dog  ikke  have  været  noget 
let  Arbejde  at  gjengive  Tankegaugen  i  en  Prædiken  med 
dens   Indledning   og    Slutning,    dens    Afdelinger    A.    B.    C. 

0.  s.  V.,  deres  Underafdelinger  a.  b.  c.  o.  s.  v. ,  som  igjen 
vare  huggede  ud  i  a.  /9. ;'.  o.  s.  v.,  der  atter  faldt  i  Stykkerne 

1.  2.  '6.  o.  s.  V.,  saaledes  som  det  især  i  Datiden  fordredes, 
at  en  Prædiken  paa  en  minutiøs  Maade  skulde  være  inddelt, 
naar  den  skulde  være  efter  Kunstens  Regler;  især  har  det 
været  galt  fat,  naar  Præsten  var  en  Tilhænger  af  den  alle- 
goriske Prædikemaade,  der  en  Tid  lang  var  paa  Moden,  da 
i  saa  Fald  den  gejstlige  Veltalenhed  som  oftest  endte  i 
aandløse  Tilløb  til  indbildte  Aandrigheder.  Dog,  det  er  vel 
haller   ikke   gaaet   saa   haardt   til    med   disse  Referater  af 

Prædikenen,  som  den  oprindelige  Bestemmelse  var;  Lærerne 
have  ^odt  vidst,  hvorledes  det  stod  sig  med  Disciplenes 
Kirkegang,  og  hele  Overhøringen  har  formodentlig  ind- 
skrænket sig  til  en  Overhøring  i  Dagens  Text;  det  var  en 
af  de  Korordninger  og  Bestemmelser,  der  til  alle  Tider  have 
været  dobbelt  uheldige,  fordi  de  aldrig  ordentlig  have  kunnet 
overholdes.  For  Resten  har  en  Levning  af  denne  tvungne 
Kirkegang  holdt  sig  indtil  for  ikke  ret  la^nge  siden:  For- 
fatteren af  denne  Skildring  mindes  fra  sin  Skolegang,  der 
begyndte  i  1853,  at  vi  Disciple  i  Horsens  Skole  vare  ind- 
delte i  fire  Hold,  og  hvert  Hold  skulde  hver  fjerde  Søndag 
Morgen  give  Møde  i  Skolelokalet,  hvor  fra  vi  gik  til  Høj- 
messetjenesten under  Anførsel  af  en  af  Lærerne,  hvilke 
ligeledes  skiftevis  havde  Forpligtelse  til  at  give  Mode;  nogle 
bestemte  Kirkestole  vare  forbeholdte  til  os  Latinere;  ude- 
blev nogen  Discipel  uden  særlig  Tilladelse,  blev  det  lige  saa 
strængt  straffet,  som  om  vi  uden  lovlig  Grund  havde  for- 
sømt en  Skolegang;  det  har  været  i  ISoo  eller  1856,  at 
denne  tvungne  Kirketjeneste  hævedes. 

Man  har  haft  en  Følelse  af  det  uheldige  ved  denne 
Ordning  af  Kirkegangen  og  vistnok  tænkt,  at  Disciplene 
vilde  søge  at  unddrage  sig  den  ved  given  Lejlighed;  derfor 
var  der  al  Tid  iblandt  dem  udnævnt  to  Notarer,  der  havde 
Paalæg  om,  uden  at  se  igjennem  Fingre  med  deres  Kamme- 
rater, at  angive,  naar  de  skulkede  sig  fra  Kirketjenesten 
eller  opførte  sig  upassende  under  den;  dog,  de  have  vel 
selv  som  oftest  været  medskyldige  i  den  Forseelse  at  for- 
lade Kirken  under  Prædikenen,  eller  have  maaske  foretrukket 
at  være  Skildvagter,  der  skulde  give  Signalet  til,  naar 
Salmesangen  atter  skulde  begynde;  thi  det  var  jo  dog  det, 
Disciplene  havde  mest  at  gjøre  med  ved  Gudstjenesten;  og 
da  Skylden  for  Fejl  i  Sangen  kom  til  at  falde  paa  Lærerne, 
have  disse  med  en  urimelig  Strænghed  varetaget  deres 
Hverv  som  Sangmester,  saa  det  ofte  hændte,  at  en  falsk 
Tone,  en  Discipel  kom  for  Skade  at  tage,  blev  regnet  som 

en  Forbrydelse,  der  medførte  haard  Straf;  et  Sted  have  vi 
saaledes  fundet,  at  en  saadan  stakkels  Dreng,  der  kom  til 
at  synge  falsk,  blev  pryglet  i  selve  Kirken,  derpaa  til  liden 
^pby^gelse  for  Menigheden  kastet  ud  af  Kirken,  og  saa 
bag  efter  i  tre  Dage  til  yderligere  Straf  berøvet  Middags- 
maden. —  Det  har  saaledes  ikke  været  helt  smaa  Fordrin- 
ger, der  stilledes  til  Disciplene  med  Hensyn  til  musikalsk 
Uddannelse;  en  Analogi  finde  vi  deri,  at  Rektoren  ved  »vor 
Frue  Skole«  i  Kjøbenhavn  (Metropolitauskolenj  til  en  Tid 
tillige  skulde  være  Lærer  i  Musik  ved  Universitetet.  Mange 
Steder  have  Lærerne  imidlertid  selv  ikke  været  videre 
dygtige  deri,  saa  man  heller  ikke  har  kunnet  vente  gunstige 
Resultater  hos  Børnene ;  andre  Skoler  nøde  derimod  et  stort 
Ry  i  saa  Henseende;  Aarhus  Skole  har  i  nogen  Tid  haft  et 
godt  Lov  paa  sig;  det  se  vi  deraf,  at  det  1618  blev  af 
Kongen  paalagt  Biskoppen  i  Aarhus  af  de  ham  underlagte 
Skoler  (her  maa  da  i  særlig  Grad  tænkes  paa  Aarhus  Skole) 
at  udvælge  en  Bassist,  en  Tenorist  og  en  Altist,  der  kunde 
være  tjenlige  til  at  optages  blandt  Kongens  Musikanter,  og 
snarest  muligt  hidsende  dem.  Højest  plejede  man  ellers 
at  sætte  Slagelse  Skole,  hvor  den  bekjendte  Skolemand, 
Digter  og  theoretiske  Musiker  Hans  Mikkelsen  Ravn  var 
Rektor  fra  1640  til  1652;  men  allerede  før  hans  Tid  vare 
de  »Slagelse  Degne«  saa  bekjendte  for  deres  gode  Sang,  at 
der  gaves  dem  Ordre  til,  da  Eukedroiming  Sofias  Lig  1631 
skulde  føres  fra  Falster  til  Roskilde,  da  at  møde  i  Vording- 
borg for  sammen  med  Vordingborg  Skoles  Personale  at 
synge  Ligkantaten,  i  det  man  ikke  ret  har  turdet  stole  paa 
de  vordingborgske  Sangeres  Dygtighed  (H.  M.  Ravn  var 
selv  Student  fra  Slagelse  Skole  i  nævnte  Aar  1631);  vi 
kunne  være  sikre  paa,  at  dette  Møde  af  de  to  Skolers 
Sangere  ikke  er  endt  uden  Slagsmaal.  Et  godt  Gratiale  er 
vistnok  faldet  at  til  de  Slagelse  Degne  i  Anledning  af 
denne  Jordefærd;  og  saaledes  vare  de  kirkelige  Forretninger, 
til    hvilke  Disciple    skulde   mede,    under  Anførsel  af,    efter 

Omstændighederne,  en  eller  flere  Lærere,  en  god  Indtægts- 
kilde; det  var  baade  de  glædelige  Begivenheder,  Bryllupper 
og  Barnedaab,  hvor  de  mødte  som  Sangere,  og  de  bedrøve- 
lige, Begravelserne,  hvorved  de  dels  skulde  synge,  dels 
fungere  som  Ligbærere.  De  fik  da  Betaling  efter  en  vis 
Taxt,  som  var  fastsat  af  Stiftets  Øvrighed  eller  ved  konge- 
ligt Reskript  og  rettede  sig  dels  efter  Tiden,  da  Begravelsen 
fandt  Sted,  dels  efter  om  Liget  skulde  begraves  i  Kirken 
eller  paa  Kirkegaarden,  og  da,  om  det  var  paa  de  »for- 
nemste« Pladser  paa  Kirkegaarden,  dels  efter,  om  Liget 
bares  under  Klokkeringning  og  Sang  eller  ikke,  hvorhos  der 
toges  særligt  Hensyn  til,  med  hvor  mange  af  Kirkens 
Klokker  der  ringedes,  og  hvor  stort  Antallet  var  af  de 
Skolebørn,  som  i  deres  Sørgekapper  bare  Liget  eller  fulgte 
i  Sørgetoget;  —  det  er  blot  en  lille  Udvidelse  af  disse 
Bestemmelser,  naar  Holberg  lader  Per  Degn  gjøre  Forskjel 
paa  Betalingen,  enten  det  var  »fint  Sand«  eller  »almindelig 
Jord.«  —  Det  hændte  ofte,  at  der  foruden  den  Penge- 
betaling, som  ydedes  Disciplene  for  deres  Sangopvartning 
ved  kirkelige  Forretninger,  ogsaa  gaves  dem  Løn  in  natura, 
i  det  de  bleve  indbudne  til  at  tage  Del  i  Maaltidet;  men, 
vel  at  mærke,  ikke  ved  det  egentlige  Gjæstebord,  hvorimod 
der  var  dækket  til  dem  i  en  Stue  ved  Siden  af;  der  sendtes 
da  stundum  Bud  efter  dem,  at  de  skulde  komme  ind  for  at 
forlyste  Gjæsterne  med  deres  Sang;  det  var  slet  ikke  under 
Disciplenes  Værdighed;  men  hvor  kunde  ogsaa  deres  Æres- 
følelse lide  derved,  naar,  som  det  vides  paa  enkelte  Steder, 
Rektoren  tillige  var  Stadsmusikant,  der  »legede  paa  Fiol« 
ved  Gilderne!  Naar  nu  endda  dette  Traktement  ydedes 
Disciplene,  efter  at  den  kirkelige  Handling  var  forbi,  saa 
fik  det  at  gaa,  som  det  kunde;  men  kjender  man  lidt  til 
Datidens  Disciple,  vil  man  let  kunne  sige  sig  selv,  at  de 
ikke  vidste  at  holde  Maade,  naar  de,  maaske  ganske  uden 
Opsyn  bleve  satte  til  et  med  Mad  og  Drikke  vel  forsynet 
Bord.   Rent  galt  var  det,  naar  de  saaledes  bleve  beværtede, 

før  de  skulde  synge  i  Kirken;  der  haves  flere  Beretninger 
om,  hvorledes  Disciplene  ikke  vare  ædru,  og  Lærerne  da 
for  den  Sags  Skyld  heller  ikke,  naar  de  mødte  i  Kirken 
efter  en  saadan  splendid  Frokost;  maaske  har  det  været  i 
en  saadan  Vexelvirkning,  at  Kektor  Hans  Lang  i  Odense, 
som  oven  for*)  anført,  ved  et  Bryllup  paa  Raadhuset  1566 
kom  til  at  give  en  Discipel  et  Ørefigen,  som  hans  Slægt 
paastod  var  Grunden  til  Disciplens  kort  efter  indtræffende  Ded. 
Naar  saaledes  ogsaa  Degnene  i  Odense  1575  fik  to  Tønder 
01  for  at  synge  ved  Prioren  ved  St.  Knuds  Kloster  Christen 
Povlsens  Ligbegængelse,  maa  det  til  visse  have  været  lovlig 
rigeligt  Gravøl,  de  have  drukket  i  den  Anledning,  hvis  de 
paa  én  Dag  have  kunnet  faa  Bugt  med  de  to  Tønder  01. 

(Forts.) 
Vilhelm  Bang. 


^)  Se  oven  tor  S.  15. 


m 

III. 

Gordon  i  Gravesend. 

J\.ort  efter  sin  Hjemkomst  fra  Kina  blev  Gordon  ud- 
nævnt til  højstkommanderende  Ingeniørofficer  i  Gravesend- 
distriktet.  Han  fandt  rigelig  Brug  for  sin  rastløse  Virk- 
somhed; thi  det  paalaa  ham  at  lede  Opførelsen  af  en  Række 
nye  Forter  paa  Nord-  og  Sydbredden  af  Themsen.  Med 
Dygtighed  og  Nidkjærhed  udførte  han  sine  militære  Pligter; 
men  de  sex  Aar,  han  tilbragte  i  Fred  og  Ro  i  Gravesend, 
Aar,  han  har  betegnet  som  de  lykkeligste  i  sit  Liv,  ere 
ikke  blevne  bekjendte  af,  hvad  han  udrettede  som  Officer; 
men  hans  filantropiske  Virksomhed  i  denne  Periode  var  af 
den  Natur,  at  der  efter  hans  Død  er  blevet  skrevet  Bøger 
om  den;  thi  Gordon  var  lige  stor  som  Officer,  Helt  og 
Menneskeven.  Gordon  herte  til  dem,  der  faa  Tid  til  alt; 
han  stod  tidlig  op,  hans  Flid  var  utrættelig,  han  var  aldrig 
ledig  og  syntes  ikke  at  trænge  til  Hvile  eller  Adspredelse, 
og  i  Udførelsen  af  sine  Embedsforretninger,  der  vare  om- 
fattende og  gave  Anledning  til  megen  Korrespondance,  havde 
han  den  store  Dyd,  aldrig  at  lade  Sagerne  voxe  sig  over 
Ørene,  men  at  besørge  alt,  saa  snart  det  var  muligt. 

En  uafbrudt  Række  gode  Gjerninger,  udøvede  i  Stilhed 
og  uden  nogen  Sinde  at  trættes,  betegner  Gordons  Ophold  i 

Gravesend,  hvor  han  blev  de  syges  og  fattiges  trofaste  Ven 
og  Velgjører.  Han  'havde  en  særlig  Interesse  for  Drenge, 
Sønner  af  fattige  Fiskere  og  Søfolk  paa  Themsen,  og 
mangen  en  Dreng  har  Gordon  bogstavelig  talt  trukket  op 
af  Rendestenen,  taget  ham  hjem  med  sig,  klædet  og  fødet 
ham,  læst  med  ham  og  serget  for  at  anbringe  ham  om 
Bord  i  et  Handelsskib.  Hans  Hjem  lignede,  som  der  er 
skrevet  om  det,  mere  en  Missionærs  end  en  Ingeniørobersts, 
og  til  sine  Tider  havde  han  saa  mange  Kostgængere  og 
Drenge,  som  han  interesserede  sig  for,  at  han  maatte  holde 
Skole  om  Eftermiddagen  for  dem  uden  for  Hjemmet.  En- 
gang |fik  fire  af  de  fattige  Drenge,  der  boede  hos  ham, 
Skarlagensfeber.  Gordon  sad  ved  deres  Sygeleje  til  sent 
ud  paa  Natten,  talte  med  dem  og  beroligede  dem,  indtil  de 
faldt  i  Søvn.  Over  sit  Skrivebord  havde  han  hængende  et 
stort  Verdenskort,  i  hvilket  der  stak  en  Del  Stifter;  en  Ven 
spurgte  ham  om,  hvad  alle  disse  Stifter  skulde  betyde, 
hvorpaa  Gordon  svarede,  at  han  paa  denne  Maade  fulgte  de 
Drenge,  han  havde  skaffet  til  Søs. 

Undertiden  kunde  Gordon  til  en  intim  Ven  fortælle, 
hvordan  han  ofte  kunde  more  sig  over  Drengenes  Skuffelse, 
naar  de  troede,  at  hos  »Obersten«  skulde  de  leve  højt,  men 
erfarede,  at  han  levede  yderst  tarvelig.  Mad  og  Drikke 
vare  for  Gordon  ligegyldige  Ting.  En  Ven  fulgte  en  Aften- 
stund hjem  med  ham,  hvor  hans  Aftensmaaltid,  Te  og  et 
meget  gammelt  Brød,  -ventede  ham.  Vennen  gjorde  en 
Bemærkning  over  det  gamlefBrød.  Gordon  blødte  det  op 
i  Teen  og  lod  sin  Ven  vide,  at  det  om  en  halv  Times  Tid 
vilde  være  den  ligegyldigste  Ting  af  Verden,  hvad  han 
havde  spist.  Selv  hans  bedste  Bekjendte  vovede  ikke  at 
indbyde  ham  til  Middag;  thi  man  udsatte  sig  kun  én  Gang 
for  hans  Svar:  »Indbyd  de  Ifattige  og  syge  og  ikke  mig, 
der  har  nok  at  leve  af«.  Gordon  havde  overhovedet  et 
stærkt  socialistisk  Tilsnit,  i  Ordets  bedste  Betydning.  En 
gejstlig,    der  kjendte  ham  nøje,    har  fortalt,  at  Gordon  en- 

gang  ytrede  til  ham  under  en  Samtale,  hvori  Gordon  havde 
udtalt,  at  han  ikke  havde  Ret  til  at  eje  noget,  da  han 
havde  bestemt  sig  til  at  leve  kun  for  sin  Gud:  »De,  som 
dog  deler  mine  Anskuelser,  har  ikke  Ret  til  at  gaa  med 
den  Urkjæde,  De  bærer;  den  burde  sælges  til  Fordel  for  de 
fattige.«  Gordon  havde  Ret  til  at  tale  saaledes;  han  gav 
alt  bort,  han  ejede,  og  var  ofte  i  Pengeforlegenhed,  fordi 
hans  Pung  altid  stod  aaben  for  de  ulykkelige.  Han  havde 
mange  Medailler,  som  han  for  Resten  ikke  brod  sig  om; 
kun  en  eneste,  en  Guldmedaille,  Enkedronningen  af  Kina 
havde  givet  ham,  satte  han  Pris  paa,  og  naar  han  var  op- 
rømt, kunde  han  af  og  til  vise  den  til  en  eller  anden. 
Pludselig  blev  den  borte;  ingen  kunde  faa  den  at  se,  og 
Gordon  fortalte  ikke,  hvor  den  var  bleven  af.  Flere  Aar 
efter  opklaredes  det,  at  Gordon  havde  borttaget  Inskrip- 
tionen, solgt  Medaillen  for  !80  Kroner  og  sendt  Pengene 
til  en  Komite,  der  indsamlede  Bidrag  til  de  fattige  i  Mau- 
chester.  Da  han  læste  Opraabet  i  Bladene,  manglede  han 
Penge,  men  —  kunde  ikke  lade  være  at  komme  de  træn- 
gende til  Hjælp,  og  den  enestaaende  Medaille  med  Indskriften, 
der  mindede  om  hans  Bedrifter  i  Kina,  blev  ofret.  Inter- 
essen for  sine  Drenge  og  fattige  tabte  Gordon  aldrig,  og 
man  har  herfor  mangt  et  rørende  Bevis  i  Breve,  som  han 
fra  Udlandet,  længe  efter  at  have  forladt  Gravesend,  til- 
stillede Folk,  der  hjalp  ham  med  Uddeling  af  milde  Gaver. 
Paa  Taknemmelighed  af  Folk,  hvem  Gordon  har  bragt  til 
at  tjene  Brødet  paa  ærlig  Maade  efter  en  Barndom,  hen- 
levet i  yderste  Fattigdom,  og  med  hvad  der  des  værre  saa 
let  kan  flyde  heraf,  foreligger  der  ogsaa  talende  Beviser. 
Paa  Stakittet  til  hans  Have  stod  der  ofte  med  Kridt  skrevet: 
»Gud  velsigne  Obersten«,  just  ikke  altid  med  den  heldigste 
Bogstavering. 

Gordon  var  Lærer  saa  vel  i  Fattigskolen  som  i  Søndags- 
skolen i  Gravesend.  Han  var  ingen  god  Taler;  men  den 
Religion,  han  lærte,   var  Kjærlighedens  Lære,    og  alle  hans 

Tilhørere  havde  Følelsen  af,  at  de  havde  en  Mand  for  sig, 
der  følte  for  dem  og  levede  efter  den  Lære,  han  forkyndte. 
Han  vilde  aldrig  optræde  ved  højtidelige  Lejligheder,  hvorom 
han  selvfølgelig  ofte  tik  Anmodning;  men  hans  Gjerning:  i 
Skolerne  var  ham  saa  kjær,  at  han  kun  en  ganske  enkelt 
Gang  forsømte  den,  og  da  stedse  sørgede  for  at  sende  en 
anden  i  sit  Sted.  Til  Fattigskolerne  i  Gravesend  skjænkede 
Gordon  de  Silkebannere,  han  havde  bragt  hjem  med  fra 
Kina.  De  ere  siden  den  Tid  ved  hver  Aarsfest  blevne  høj- 
tidelig  fremviste  og  hilste  med  Hurraraab  af  de  fattige 
Børn,  og  disse  Bannere  ere  nu,  efter  alt  hvad  der  er  sket 
siden,  blevne  Helligdomme  ikke  blot  for  Fattigskolen  i 
Gravesend,  men  for  hele  den  engelske  Nation. 

Hver  Uge  besøgte  han  regelmæssig  en  Stiftelse  for 
gamle  og  svage  Fattigfolk,  og  paa  disse  Besøg  læste  han 
lidt  i  den  hellige  Skrift  for  dem  og  glemte  aldrig  at  glæde 
de  gamle  Mænd  med  lidt  Tobak  og  Kvinderne  med  lidt 
Te.  Besøgene  vare  lige  saa  kjærkomne  som  Gaverne 
ved  den  Venlighed,  med  hvilken  Gordon  gav  sig  af  med 
de  gamle  og  gik  ind  paa  deres  Anskuelser.  Det  er  en 
Selvfølge,  at  en  Mand  som  Gordon  havde  »sine  egne«  fattige 
og  nødlidende  efter  en  stor  Maalestok;  men  vi  kunne  ikke 
her  opholde  os  ved  de  mange  Træk  af  hans  ualmindelig 
store  Gavmildhed  og  Kjærlighed  over  for  syge  og  svage. 
Smitsomme  Sygdomme  ænsede  han  aldrig.  Til  syge  gik 
alle  de  Foræringer,  han  jævnlig  fik  af  udsøgte  Frugter  og 
Blomster.  Han  levede  kun  for  at  gjøre  sin  Pligt  og  for 
at  glæde  andre,  og  intet  taler  maaske  bedre  for,  med 
hvilken  Tillid  man  saae  op  til  ham,  end  at  det  hændte 
flere  Gange  i  Gravesend,  at  døende  sendte  Bud  efter  Gordon 
i  Steden  for  efter  Præsten.  I  Kirken  satte  han  sig  altid 
mellem  Fattigfolk.  Han  havde  allerede  i  nogen  Tid  været 
i  Gravesend,  uden  at  man  anede,  hvem  han  var  —  Stor- 
britannien er  stort  og  Gordon  et  almindeligt  Navn  — ,  men 
da  Kirkeværgerne  fik  at  vide,    at   den  lille  Mand   med  det 

beskedne  Ydre  var  den  berømte  »Kineser-Gordon«,  indfandt 
man  sig  hos  ham  i  Deputation  for  at  meddele  ham,  at  en 
af  de  bedste  Pladser  stod  til  hans  Raadighed.  Gordon 
takkede,  men  satte  sig  altid  paa  sin  gamle  Plads.  En  stor 
Have,  sonr  hørte  til  hans  Embedsbolig,  var  stykket  ud  til 
Fattigfolk,  der  her  kunde  dyrke  Grønsager. 

Efter  sex  Aars  Ophold  i  Gravesend  blev  Gordon  ud- 
nævnt til  britisk  Kommissær  i  Donaukommissionen,  og  med 
stor  Beklagelse  blev  Efterretningen  om  hans  Bortrejse  mod- 
tagen. Fattigfolk  skillingede  sammen  og  forærede  ham  en 
Bibel,  de  lokale  Blade  ydede  hans  sjældne  Godgj ørenhed 
den  mest  smigrende  Anerkj endelse,  og  Gordon  tog  manges 
Hj ærter  med  sig.  Han  glemte  aldrig  sine  fattige  Venner  i 
Gravesend;  men  Byen  glemte  heller  ikke  ham  og  har  be- 
sluttet til  Minde  om  ham,  der  var  saa  stor  i  Fredens  Dage, 
at  oprette  et  Børnehjem  og  et  Lystanlæg. 

Fra  Gravesend  drog  Gordon  til  Galats,  som  han  kjendte 
saa  godt  fra  den  Tid,  han  som  ganske  ung  Officer  efter 
Sebastopols  Indtagelse  var  bleven  kommanderet  til  Donau- 
landene. I  den  engelske  Presse  blev  der  udtalt  Forbavselse 
over,  at  Regeringen  ikke  havde  anden  og  bedre  Brug  i 
Kolonierne,  hvor  der  var  Uroligheder  hist  og  her,  for  en 
Mand,  der  havde  udvist  saa  glimrende  Egenskaber  i  Kina; 
men  Gordons  Tid  skulde  snart  komme,  og  i  Slutningen  af 
1 873  forlod  han  Galats  for  i  Begyndelsen  af  det  paafølgende 
Aar  at  begive  sig  til  de  Egne,  som  engang  skulde  blive 
hans  Grav.  Med  sin  Regerings  Samtykke  overtog  han 
nemlig  af  Khediven  Ismail  Posten  som  Guvernør  i  de  øvre 
Nilegne  efter  den  bekjendte  rejsende  Sir  Samuel  Baker. 

(Sluttes). 

O,  Irminger. 

(Slutn.) 


XV. 


Kabinettet  Polignac.   —   Uenighed  i  Ministeriet. 

—  Saralingen  1830.  — Den  udæskende  Trontale. — 

De  22rs  Adresse.  —  Kammerets  Opløsning. 

Jllistillidsadressen  fremkaldte  en  langvarig  Debat,  hvori 
flere  Ministre  og  Kammerets  mest  indflydelsesrige  Med- 
lemmer toge  Del,  og  blev  sluttelig  vedtagen  med  221  Stemmer 
mod  181.  Ministeriet  var  besejret,  det  parlamentariske 
Prærogativ  havde  vundet  Bugt  med  det  kongelige,  og  det 
var  følgelig  Ministeriets  legale  Pligt  at  trække  sig  tilbage; 
men  saaledes  var  det  ingenlunde  til  Sinds.  I  Ministrenes 
som  i  Kongens  Øjne  tog  Deputeretkammerets  Sprog  sig 
ikke  ud  som  en  berettiget  Udøvelse  af  Parlamentets  Rettig- 
heder, men  som  en  Krænkelse  af  Kronens  Ret  til  at  vælge 
sine  Ministre,  som  en  Fornærmelse  mod  den  kongelige 
Majestæt.  I  det  næste  Statsraad  udtalte  Kongen  den  Op- 
fattelse, at  Kammeret  havde  sveget  sine  Forpligtelser,  og 
at  der  forelaa  en  Grund  til  Opløsning.  Guernon-Ranville 
mente  dog,  at  man  burde  prøve  paa  at  holde  Sessionen  ud 
med  Kammeret,  lukke  øjnene  for  Adressens  Udtryk  og 
forelægge  de  nødvendigste  Love;  men  alle  de  øvrige  Ministre 
vare  af  Kongens  Mening  eller  afholdt  sig  fra  at  stemme. 

Omgiven  af  sine  Ministre,  Kronembedsmændene  og  et 
glimrende  og  talrigt  Følge  modtog  Carl  X.  den  18de  Marts 
1830  i  Tuilerierne  det  Udvalg,  hvem  det  var  overdraget  at 
aflevere  Adressen.  Rojer-Collard  oplæste  den,  Kongen  herte 
paa  ham  med  Kulde  og  tog  derpaa  Ordet:  »Jeg  havde  ment 
at  kunne  gjere  Regning  paa  Bistand  fra  begge  Kamres  Side 
for  at  bringe  det  gode  til  Udførelse,  jeg  paatænker.  Det 
gjør  mig  ondt  at  høre  Departementernes  Deputerede  erklære, 
at  denne  Bistand  ikke  kan  paaregnes  fra  deres  Side.  Mine 
Herrer!  Jeg  har  i  min  Tale  ved  Modernes  Aabning  for- 
kyndt mine  Beslutninger;  disse  Beslutninger  ere  urokkelige. 
Mit  Folks  bedste  forbyder  mig  at  afvige  fra  dem.  Mine 
Ministre  ville  gjøre  dem  bekjendte  med  mine  Hensigter.« 

Talen  endtes  under  isnende  Tavshed.  »Kammeret  er 
domfældt«,  sagde  Roy  er- Collard  til  sine  Kolleger,  da  de  gik 
ned  ad  Tuileriernes  Trappe.  Den  følgende  Dag  udsatte  en 
Kundgjørelse  Mederne  til  den  første  September,  en  Ud- 
sættelse, der  betød  det  samme  som  en  Opløsning  og  kun 
gik  nogle  Uger  forud  for  denne.  Ingen  tog  fejl  heraf, 
efter  Formandens  Ytring  var  der  allerede  nu  intet  Kammer 
mere.  Carl  X.  tog  Parti  for  sine  Ministre  mod  Landet  og 
paadrog  sig  ved  denne  uforsigtige  Udæskning  den  samme 
Upopularitet,  som  Ministeriet  skulde  bukke  under  for. 

Da  Ministrene  sloge  ind  paa  denne  Vej,  vare  de  til 
Hobe  opfyldte  af  Frygt  paa  Fyrst  Polignac  nær,  som  under 
den  almindelige  Bekymring  bevarede  sin  uforstyrrelige  Ro 
og  hverken  gjorde  Rede  for  den  voldsomme  Bevægelse,  der 
lidt  efter  lidt  bemægtigede  sig  Frankrig,  eller  tog  noget 
Hensyn  til  den  triumferende  Modtagelse,  de  to  Hundrede  en 
og  tyve  Kammermedlemmer  fik  i  Departementerne,  eller  de 
Banketter,  hvormed  de  hædredes  i  Paris,  til  Pressens  Sprog 
eller  til  noget  af  de  mangfoldige  Kjendetegn,  som  røbede 
den  offentlige  Menings  truende  Bevægelse.  Disse  skæbne- 
svangre   Symptomer,    disse    Forløbere    for    en    Revolution 

rokkede  ikke  hans  Tillid,  saa  lidt  som  de  Advarsler,  der 
indløb  fra  alle  Kanter. 

Efter  at  Møderne  vare  udsatte,  drøftede  Ministrene 
under  Kongens  Forsæde,  hvilken  Vej  de  nu  skulde  slaa  ind 
paa.  Haussez  og  Guernon-Ranville  vare  imod  en  Kammer- 
oplosning; den  første  udtalte  den  Mening,  at  det  ikke  vilde 
være  umuligt  at  skabe  en  Majoritet  i  Deputeretkammeret; 
for  at  naa  dette  behøvede  man  kun  at  skaffe  fem  og  tyve 
Stemmer  over  paa  sin  Side,  og  denne  Forflyttelse  lod  sig 
efter  hans  Opfattelse  naa  ved  Forfremmelser  og  Bestikkelser. 
Da  Kongen  imidlertid  afviste  dette  Forslag  som  umoralsk, 
holdt  Haussez  ikke  fast  ved  sin  Tanke,  men  stemte  nu 
ogsaa  for  Opløsning,  i  det  han  blot  forlangte  Oprettelsen 
af  en  Lejr  uden  for  Paris  og  Afskedigelsen  af  de  Embeds- 
mænd, hvis  Hengivenhed  var  tvivlsom.  Guernon-Ranville 
lod  sig  ogsaa  omstemme  til  Majoriteten  af  sine  Kollegers 
Mening,  og  Opløsningen  blev  vedtagen,  uden  at  Polignac 
nøjere  angav,  hvilken  Plan  han  agtede  at  følge,  saafremt 
ogsaa  det  nye  Kammer  blev  fjendtlig  sindet;  han  henholdt 
sig  blot  til  Artikel  14  i  Chartet,  der  overdrog  Kongen  en 
extraordinær  Myndighed  og  i  Følge  hans  Opfattelse  inde- 
holdt den  nødvendige  Løsning  for  de  Vanskeligheder,  Situa- 
tionen maatte  frembyde;  han  lagde  heller  ikke  længere 
Dølgsmaal  paa  sin  Beslutning  at  drage  sig  ud  af  Vanske- 
lighederne ved  et  Statskup. 

Dette  gav  Minisirene  Courvoisier"og  Cbabrol  Anledning 
til  at  trække  sig  tilbage.  De  havde  altid  erklæret  ikke  at 
ville  gaa  med  til  nogen  Krænkelse  af  Forfatningen;  men 
Polignacs  Politik  maatte  absolut  medføre  dette  Resultat,  og 
de  indgave  deres  Demission  for  ikke  at  følge  ham  længere. 
Kongen  henvendte  sig  nu  til  Chantelauze,  Præsidenten  for 
Overdomstolene  i  Grenoble,  og  efter  længere  Modstand  gav 
han  efter  for  den  kongelige  Families  indtrængende  Fore- 
stillinger og  overtog  Justitsministeriet.  Sluttelig  udnævnte 
Carl  X.  Peyrounet    til   sin    Indenrigsminister    med    de  Ord: 

»Han  er  den  Mand,  som  vil  faa  bedst  Held  med  Valgene; 
han  vil  lade  den  offentlige  Mening  smage  Svøben.«  Pey- 
ronnet  var  Villéles  gamle  Kollega  og  endnu  mere  upopulær 
end  denne,  især  siden  man  havde  faaet  Nys  om,  at  hans 
gamle  Førsteminister  var  imod  den  hele  ministerielle  Politik. 
Ved  at  se  Polignac  gaa  Haand  i  Haand  med  en  slig  Med- 
arbejder kunde  man  ikke  længere  nære  Tvivl  om  hans 
Hensigter.  Denne  Udnævnelse  bragte  ogsaa  Partiraseriet 
til  Kogepunktet;  men  Kongen  var  ganske  stolt  af  sit  Valg 
og  ytrede:  »En  kjæk  Løftning  af  Fanen  have  vi  hidtil 
aldrig  vovet;  men  Peyronnets  blotte  Navn  er  en  slig  Fane.« 
Montbel  ombyttede  Indenrigsministeriet  med  Finanserne, 
afløste  altsaa  Chabrol,  og  endelig  skabte  man  et  Ministerium 
for  de  offentlige  Arbejder,  der  overdroges  Baron  Capelle, 
Præfekten  i  Versailles. 

Den  20de  Maj  havde  Kabinettet  altsaa  modtaget  sin 
endelige  Konstitution  i  fuld  Overensstemmelse  med  Carl  X.'s 
og  Polignacs  ubesindige  Politik.  Tre  Dage  før  de  nye 
Ministres  Udnævnelse  offentliggjorde  det  officielle  Organ  en 
kongelig  Kundgj øreise  om  Kammerets  Opløsning  og  sammen- 
kaldte Valgforsamlingerne ,  for  Arrondissementernes  Ved- 
kommende til  den  23de  Juni,  for  Departementerne  til  den 
3dje  Juli,  medens  Kamrene  skulde  give  Møde  den  følgende 
3dje  Avgust.  Da  disse  taabelige  Foranstaltninger  bleve 
trufne,  var  General  Bourmont  paa  Vejen  til  Algier  i  Spidsen 
for  den  Hær,  Carl  X.  sendte  mod  Dejen  for  at  hævne  de 
Fornærmelser,  han  havde  tilføjet  det  franske  Flag.  Dette 
Tog,  der  fik  et  saa  heldigt  Udfald,  har  dog  allerede  tidligere 
afgivet  Æmne  for  en  Afhandling  i  dette  Tidsskrift,  og  vi 
skulle  derfor  her  indskrænke  os  til  en  Henvisning*),  i  det  vi 
kun  bemærke,  at  den  direkte  Hensigt  med  Toget  ikke  var 
at  paavirke  den  offentlige  Stemning   til  Gunst  for  Konge- 


*)  Se  Hist.  Arkiv,  Ny  Række  V.  265  og  lig. 

dømmet,    hvorvel   dette  Hensyn   naturligvis  ikke  ganske  laa 
uden  for  Ministeriets  Plan. 


XVI. 

Valgene  i  1830.  —   Regeringens  Nederlag.  — 

Partilidenskaberne.  —  Evropas  Dadel.  — 

Forberedelserne  til  etStatskup.  —  Kundgjorelserne 

af  24de  Juli.    —    Rejsningen  i  Paris.    —    Hoffet  i 

St.  Cloud. — Trianon  og  Rambouillet.  —  Kongens 

taabelige  Tillid.  —  Hertugen  af  Mortemarts 

forsinkede  Mission.   —  Revolutionens  Triumf.  — 

Louis  Philippe  de  franskes  Konge.  — 

Slutningsbemærkninger. 

Landet  forberedte  sig  til  Valgene.  Kammerets  Oplos- 
ning havde  ikke  overrasket  nogen,  man  var  belavet  derpaa; 
men  den  havde  vakt  Forbitrelse.  Landet  rejste  sig  mod 
Ministeriet  til  Forsvar  for  Grundloven,  som  truedes  ikke  af 
Opløsningen  —  den  laa,  naar  alt  kom  til  alt,  fuldkommen 
inden  for  det  kongelige  Prærogativs  Grænser  — ,  men  af  de 
Planer  til  et  Statskup,  som  Ministeriet  var  bestemt  paa, 
saafremt  det  led  Nederlag  i  Valgfelttoget.  Overalt  dannede 
der  sig  Komiteer  for  at  berede  og  støtte  de  to  Hundrede 
en  og  tyves  Gjenvalg;  raadgi vende  Kommissioner  støttede 
Komiteerne  og  gave  Vælgerne  Oplysninger  gratis.  Den  al- 
mindelige Tone  i  Pressen  røbede  en  Voldsomhed,  der  næsten 
steg  til  Raseri. 

Regeringen  blev  forskrækket  over  disse  Demonstrationer, 
og  i  tyve  Departementer,  hvor  Oppositionens  Sejr  syntes 
sikker,  udsattes  Afstemningen  til  den  1 2te  og  19de  Juli. 
Man  rettede  en  indtrængende  Appel  til  fjmbedsmændenes 
Hengivenhed,  sluttelig  forlangte  man,  at  Kongen  i  egen 
Person  skulde  indblande  sig  i  den  Konflikt,  der  var  opstaaet 
mellem  Krone  og  Nation,  og  Carl  X.  var  virkelig  svag  nok 

til  at  samtykke  heri,  men  alle  disse  Anstrængelser  svarede 
ikke  til  Ministeriets  Forventninger.  Den  19de  Juli  vare 
Resultaterne  af  Valgene  allerede  kjendte;  Oppositionens 
Sejr  var  fuldstændig;  at  fire  Hundrede  otte  og  tyve  Depu- 
terede talte  den  to  Hundrede  og  halvfjerds,  af  de  to  Hundrede 
en  og  tyve  vare  to  Hundrede  og  to  gjenvalgte;  Ministeriets 
Venner  vare  kun  hundrede  fem  og  fyrre;  man  regnede 
tretten  for  tvivlsomme. 

En  loyal  Overholdelse  af  de  parlamentariske  Institu- 
tioner levnede  Kongen  endnu  en  sidste  Udvej.  Det  slagne 
Ministerium  maatte  gaa  af,  et  Kabinet  Casimir  Périer  kunde 
føre  Monarkiet  ud  af  den  kritiske  Situation,  hvori  det  be- 
fandt sig;  men  Carl  X.  nærede  uheldigvis  den  Overtydelse, 
at  Polignacs  Tilbagetrædelse  vilde  rokke  det  monarkiske 
Princip,  og  Ministrene  med  Hofpartiet  vare  af  samme  Mening 
og  tænkte  blot  paa  at  rejse  Modstand;  Artikel  XIV  i  Grund- 
loven gav  Kongen  >Ret  til  at  udstede  alle  de  Kundgjørelser, 
som  vare  nødvendige  for  Statens  Sikkerhed«,  og  det  var  paa 
denne  Artikel,  der  visselig  ikke  var  affattet  med  slige  For- 
maal  for  Øje,  at  man  vilde  grunde  sin  Modstand. 

I  flere  Statsraad  drøftede  man  Midlerne  til  at  organi- 
sere denne  Modstand,  og  Resultatet  blev  de  uheldsvangre 
Ordonnancer,  som  rummede  Fyrst  Polignacs  politiske  Sy- 
stem. De  Indvendinger,  som  rettedes  til  ham,  vare  ikke  i 
Stand  til  at  mindske  den  faste  Tro,  han  nærede  til  sit 
System;  det  vakte  Forbavselse  hos  alle,  der  kom  i  For- 
bindelse med  ham ;  det  aftvang  den  engelske  Ambassadør  det 
karakteristiske  Udsagn :  »Hver  Gang  jeg  besøger  Udenrigs- 
ministeriet, tror  jeg  at  betræde  de  gales  Paradis  hos  Milton ; 
disse  gale  ere  i  en  beklagelig  Situation,  men  tro  altid  at 
befinde  sig  paa  det  bedste.«  Polignacs  Illusioner  smigrede 
Kongens  hemmelige  Ønske,  han  delte  dem,  han  troede  paa 
deres  Held;  de  Advarsler,  der  indløbe  fra  alle  Kanter,  selv 
fra  fremmede  Hoffer,  gik  sporløst  forbi  uden  at  forstyrre 
hans  Ro;    han    besvarede    dem   med   at   nægte   de  Planer, 

man  tillagde  hain.  »Et  Statskup  vil  styrte  Monarkiet«,, 
sagde  Fyrst  Metternich.  »Bliver  Eden  i  Reims  krænket, 
maa  Bourbonerne  ikke  mere  gjøre  Hegning  paa  Rusland«, 
skrev  Grev  Nesselrode,  Czarens  Ambassadør.  »Jeg  er  kjed 
af  disse  bagtaleriske  Insinuationer!«  udbrød  Kongen,  og 
overalt  gjentog  han,  at  de  vare  falske;  han  kom  med  denne 
Erklæring  til  Medlemmerne  af  det  diplomatiske  Korps,  til 
sine  Adjutanter,  til  Baron  Rotschild;  han  sagde  det  end- 
ogsaa  til  General  Champagny,  der  i  General  Bourmonts 
Fraværelse  ledede  Krigsministeriet,  og  hvem  Polignac  i  en 
ufattelig  Aandsforstyrrelse  undlod  at  give  de  nødvendige 
Meddelelser,  medens  han  forsikrede  sine  Kolleger,  at  alle 
Forholdsregler  vare  tagne  for  at  kue  mulige  Forsøg  paa 
Rejsning. 

Den  24de  Juli  havde  Ministrene  endelig  antaget  Or- 
donnancerne ;  flere  gave  dog  kun  deres  Samtykke,  for  at  det 
ikke  skulde  se  ud,  som  om  de  svigtede  Kongen.  Den  føl- 
gende Dag  præsenteredes  de  Kongen  til  Underskrift;  den 
første  suspenderede  Pressefriheden ;  den  anden  opløste  Kam- 
meret, i  samme  Øjeblik  som  de  Deputerede  modtoge  Breve 
om  at  give  Møde  den  3dje  Avgust;  den  tredje  skabte  et 
nyt  Valgsystem,  der  formindskede  Repræsentanternes  Antal 
til  to  Hundrede  otte  og  halvtreds ;  den  fjerde  endelig  sammen- 
kaldte Valgkollegierne  til  6te  og  18de  September,  det  nye 
Kammer  til  28de  samme  Maaned.  Disse  Kundgjørelser 
fulgtes  af  forskjellige  Udnævnelser,  hvorved  forhenværende 
Embedsmænd,  der  vare  ofrede  under  Ministeriet  Martignac, 
atter  overtoge  deres  Bestillinger;  forud  for  Ordonnancerne 
gik  endelig  en  lang  Rapport  fra  Chantelauze,  der  retfærdig- 
gjorde de  trufne  Forholdsregler  ved  en  Opregning  af  de 
Besværinger,  som  havde  nødvendiggjort  dem.  Efter  at 
Kongen  havde  hørt  Oplæsningen  af  disse  Dokumenter  og 
raadført  sig  med  sin  Søn,  udbrød  han:  »Jo  mere  jeg  tænker 
over  det,  desto  mere  fast  bliver  jeg  overtydet  om,  at  det 
er  umuligt  at  handle  anderledes.«     Han  undertegnede  der- 

paa  den  aabenlyse  Krænkelse  af  Chartet,  Ministrene  under- 
tegnede efter  ham,  og  han  tilføjede:  »Jeg  gjer  Regning 
paa  Dem;  De  kan  gjøre  Regning  paa  mig.  Vor  Sag  er 
den  samme;  mellem  os  gjælder  det  Liv  og  Død.«  Polignac 
gjentog,  at  den  forhaandenværende  militære  Styrke  var  til- 
strækkelig til  at  overholde  den  offentlige  Ro,  om  den  skulde 
blive  forstyrret.  Politiniinisteren  havde  i  øvrigt  erklæret, 
at  Paris  ikke  vilde  røre  sig. 

Den  følgende  Dag,  den  26de  Juli,  offentliggjorde  »Mo- 
niteuren«  de  kongelige  Ordonnancer.  Henimod  Kl.  10  be- 
gyndte Efterretningen  om  Statskupet  at  sprede  sig  over 
Paris,  medens  Kongen  i  fuld  Tillid  til  sit  Held  samtidig 
forlod  Saint-Cloud  i  Selskab  med  sin  Søn  og  tog  paa  Jagt 
i  Skoven  ved  Rambouillet.  Ved  Børsens  Aabning  sank 
Statspapirerne  fire  Francs;  de  Litterater,  der  havde  An- 
sæ^ttelse  ved  Oppositionens  Blade,  samledes  paa  »Nationals« 
Kontor,  indhentede  flere  Juristers  Erkla^ring  og  overdroge 
Thiers  at  opsætte  en  Protest,  som  de  undertegnede,  fire  og 
fyrre  i  Tallet,  og  hvori  de  erklærede,  at  Regeringen  havde 
mistet  »det  Præg  af  Lovlighed,  som  kan  rejse  Krav  paa 
Lydighed.«  Denne  Modstand  fandt  Støtte  hos  Domstolene; 
Bogtrykkeren  ved  »Journal  du  Commerce«  nægtede  at  trykke 
Bladet  under  Paaberaabelse  af  den  Ordonnans,  som  suspen- 
derede Pressefriheden  for  de  periodiske  Blade;  men  Belleyme, 
Justitiarius  i  Civilretten,  afsagde  den  Kj endelse,  at  han 
skulde  vedblive  med  Bladets  Trykning,  eftersom  Kund- 
gjørelsen  ikke  var  offentliggjort  i  lovmæssige  Former,  og 
Handelsretten  afsagde  en  tilsvarende  Kjendelse  til  Fordel 
for  »Courrier  frangais«. 

Henimod  Kl  5  begyndte  der  at  danne  sig  Grupper  i 
Gaderne  ved  Palais-Royal,  ved  Ministeriernes  Porte.  Tvende 
Ministre,  Polignac  og  Haussez,  bleve  gjenkjendte  af  Mas- 
serne og  udpebne.  Man  raabte  paa  alle  Kanter:  »Leve 
Forfatningen!  Ned  med  Ministrene!«  Menneskeklynger,  der 
spredtes    paa   et  Sted   af  Gendarmeriet,    samlede    sig   atter 

paa  et  andet,  stadig  i  voxende  og  mere  truende  Mængde. 
Nogle  Deputerede  samledes  i  al  Hast  hos  en  af  deres 
Fæller;  men  da  de  ikke  vare  talrige  nok  til  at  forhandle, 
opsatte  de  Medet  til  næste  Dag  og  gave  hverandre  Stævne 
hos  Casimir  Périer.  Trods  alle  disse  truende  Tegn  fastholdt 
Polignac  sin  Mening,  at  Folkets  Ophidselse  kun  vilde  blive 
af  kort  Varighed. 

Trods  alle  hans  Forudsigelser  begyndte  den  27de  Juli 
mere  urolig  end  den  foregaaende;  flere  Aviser  gik  ikke  ud, 
da  de  ikke  vilde  søge  om  den  Regeringstilladelse,  Ordon- 
nancen  forlangte.  Andre,  som  »National«  og  »Temps«,  ud- 
gik uden  Tilladelse  og  offentliggjorde  Journalisternes  Protest 
i  Spidsen  for  deres  Spalter;  trods  Politiets  Anstrængelser 
fordeltes  de  i  stort  Antal  i  Provinserne  og  forsendtes  til 
Departementerne.  Da  Politiet  vilde  forsegle  Lovovertrædernes 
Presser,  gav  dette  Anledning  til  ny  Ophidselse,  som  yderligere 
«gede  Urostemningen  i  Forstæderne   og  blandt  Studenterne. 

Mere  ilsindede  end  den  foregaaende  Dag  strømmede 
Masserne  mod  Udenrigsministeriets  Palais.  Flokke,  som  ikke 
længere  bestode  af  Arbejdere  alene,  men  af  et  stort  Antal 
Individer,  der  hørte  til  Borgerstanden,  gjennemstrejfede 
Boulevarderne  under  Raabene  »Leve  Chartet!  Ned  med 
Ministrene!«  medens  de  liberale  Deputerede,  som  vare 
samlede  hos  Casimir  Périer,  belavede  sig  paa  at  overtage 
Ledelsen  af  Bevægelsen  og  at  opmuntre  Modstanden.  Fyrst 
Polignac  besluttede  nu,  rigtignok  temmelig  sent,  at  med- 
dele Marskalk  Marmont,  Hertugen  af  Ragusa,  der  efter 
Kongens  Ordre  var  indtruffen  fra  Saint-Cloud  til  Paris,  at 
han  var  bleven  beklædt  med  Kommandoen  over  den  første 
Militærdivision.  Skjønt  Marskalken  følte  sig  overvældet  af 
Ængstelighed,  besluttede  han  dog  at  lystre  og  overtog  ved 
Middagstider  Befalingen;  han  havde  elleve  Tusende  Mand 
til  sin  Raadighed. 

Om  Eftermiddagen  rejste  Paris  sig.  Oprøret  begyndte 
sit  Værk,  og  omtrent  Kl.  tre  udspandt  Kampen  sig  i  Palais- 

Koyals  Nabolag.  Den  følgende  Dag  vare  tre  og  tresindstyve 
Deputerede  samlede  hos  Casimir  Périer,  undertegnede  her  en 
Protest,  der  var  overensstemmende  med  Journalisternes,  og 
opmuntrede  saaledes  yderligere  det  alt  farlige  Opror.  Fra 
dette  Øjeblik  at  regne  var  Paris  i  Løbet  af  tre  Dage  pris- 
givet en  Borgerkrigs  Ulykker. 

Dagene  den  28de  og  29de  Juli  vare  de  mest  morderiske. 
Med  den  første  Dags  Frembrud  var  Paris's  Befolkning  under 
Vaaben.  Sammenstødet  mellem  de  kongelige  Tropper  og 
det  oprørske  Folk  fandt  samtidig  Sted  paa  tiere  Punkter; 
man  sloges  ved  Notre-Dame,  paa  Bastillepladsen,  ved  Pont- 
Royal  og  Greve-Broen,  ved  Hotel  de  ville,  som  blev  taget, 
gjenerobret  og  sluttelig  forblev  i  Oprørernes  Besiddelse. 
Den  kongelige  Garde  og  Schweizerne  forsvarede  heltemodig 
den  Sag,  som  var  dem  betroet;  men  Linjen  gik  kun  nødig 
paa,  liere  Steder  nedlagde  den  Vaabnene  eller  gik  over  til 
Oprørerne. 

Den  29de  bredte  Valpladsen  sig  endnu  mere;  ogsaa 
venstre  Seinebred  blev  nu  som  højre  Bred  Skuepladsen  for 
de  blodigste  Uordner,  Gendarmeriets  Kaserner,  Vagterne 
ved  Luxembourg  og  ved  Barriererne  bleve  afvæbnede,  Ærke- 
biskoppens Bolig  overgaves  til  Plyndring,  Couciergeriets 
Fængsel  stormedes,  og  tre  Hundrede  Misdædere  sattes  paa 
fri  Fod.  Fra  største  Delen  af  Kirkerne  led  Stormklokkerne, 
og  Barrikader  rejste  sig  paa  alle  Hold.  Endelig  bemæg- 
tigede Oprørerne  sig  ogsaa  Tuilerierae,  hvor  Marskalk  Mar- 
mout  havde  opslaaet  sit  Hovedkvarter,  og  da  han  rømmede 
Slottet  for  at  samle  sine  Tropper  om  Triumfbuen,  bleve 
de  Soldater  nedhuggede,  hvem  han  havde  paalagt  at  sikre 
sit  Tilbagetog.  Saaledes  var  det  sørgelige  Resultat  af  det 
Felttog,  Polignac  havde  indledet  med  et  Grundlovsbrud  og 
uden  nogen  fast  Plan  eller  tilstrækkelige  Forsvarsmidler. 

Ministrene  vare  uafbrudt  samlede  i  Udenrigsministeriet; 
de  fæstede  Lid  til  den  Forsikring,  Marmont  havde  givet 
dem,    at   han   i    fjorten   Dage    vilde    kunne    holde  Stand  i 

Tuilerierne;  de  havde  proklameret  Belejringstilstanden  og 
meldte  atter  og  atter  til  Kongen :  »Det  er  kun  et  Opløb» 
alle  Forholdsregler  ere  tagne,  Monarkiet  er  ikke  i  Fare«, 
medens  Marskalken  nu  tvært  imod  skrev  til  Saint-Cloud : 
»Det  er  mere  end  et  Oplob,  det  er  en  Revolution«.  Mellem 
disse  tvende  modstridende  Paastande  fæstede  Kongen  kun 
Lid  til  den  første,  folte  ingen  Uro  og  indskrænkede  sig  til 
at  takke  sine  Tropper  for  deres  Holdning  med  Løfte  om 
sex  Ugers  Sold.  Lige  til  sidste  Øjeblik  bevarede  han  sin 
Tillid  og  Ro. 

Imidlertid  havde  Ministrene  begivet  sig  til  Saint-Cloud 
i  Følge  med  tvende  Pairer,  Sémonville  og  Argout,  der  for- 
gjæves  havde  anmodet  Marskalk  Marmont  om  Ordonnancernes 
Tilbagekaldelse  og  Ministeriets  Afskedigelse,  og  som  nu 
vilde  gjøre  Kongen  bekjendt  med  Sandheden,  man  holdt 
skjult  for  ham.  Carl  X.  modtog  de  tvende  Pairer,  før  han 
gav  Ministrene  Avdiens;  de  bestormede  ham  med  Bønner, 
som  deres  Kollega,  Hertugen  af  Mortemart,  allerede  havde 
gjort  om  Morgenen;  de  søgte  at  fravriste  ham  en  Bestem- 
melse,  der  endnu  i  dette  Øjeblik   kunde  redde  hans  Trone. 

Kongens  Fasthed  rokkedes  nu  en  Smule,  han  lod  Po- 
lignac  og  hans  Kolleger  kalde  og  spurgte,  om  der  efter 
deres  Mening  var  Anledning  til  at  kalde  Ordonnancerne  til- 
bage. Ministrenes  Drøftelse  af  Sporgsmaalet  havde  dog 
næppe  taget  sin  Begyndelse,  før  General  Coétlesquet  indtraf 
fra  Paris;  han  var  tilsmudset  af  Støv,  kunde  næppe  holde 
sig  opret  og  meldte,  at  Tuilerierne  var  taget.  Marskalk 
Marmont  indtraf  kort  efter  og  maatte,  overvældet  af  Sorg, 
bekræfte  Nyheden.  Disse  Enkeltheder  fulgtes  snart  af 
andre;  en  provisorisk  Regering  under  General  Lafayettes 
Ledelse  havde  dannet  sig  i  Hotel  de  ville;  Opløbet,  der  var 
begyndt  under  Raabene:  »Leve  Chartet!  Ned  med  Mini- 
strene!« havde  skiftet  Karakter  og  var  blevet  en  Revolution, 
der  fuldbyrdedes  under  Haabene:  »Leve  Republiken!  Ned 
med  Bourbonerne!« 

Den  provisoriske  Regering,  der  havde  indstalleret  sig  i 
Hotel  de  ville,  var  et  Værk  af  General  Lafayette  og  hans 
politiske  Venner  Lafitte,  Casimir  Périer,  Mauguin,  Odilon 
Barrot,  Audry  de  Puyraveau  og  andre;  nogle  af  dem  vare 
uforsonlige  Venner  af  Bourbonerne,  hvem  de  i  femten  Aar 
uophørlig  havde  paafert  Krig ;  andre  havde  en  Stund,  under 
Ministeriet  Martignac,  været  til  Sinds  at  slutte  sig  til  Carl 
X.,  men  kastedes  tilbage  i  en  skaanselslos  Opposition  ved 
den  taabelige  Politik,  der  havde  kaldet  Polignac  til  Roret. 
Denne  Gruppe  Mænd,  der  øvede  en  afgjorende  Indflydelse  i 
Landet  og  fandt  Tilslutning  hos  berømte  Soldater  som 
Gérard  og  Lobau,  betragtede  Bourbonernes  ældre  Gren  som 
uforbederlig,  upopulær  og  udslidt;  man  kunde  ikke  længere 
vente  sig  noget  af  den.  Efter  Oprørets  Sejr  skyndte  de 
sig  med  at  overtage  Ledelsen  for  at  hindre  Udskejelser  og 
fremme  det  heldige  Udfald  af  den  Kombination,  der  tykke- 
des dem  den  bedste. 

Denne  Kombination  bestod  ikke  i  en  Proklamation  af 
Republiken;  kun  et  ringe  Antal  Borgere  ønskede  ved  denne 
Tid  Republikens  Oprettelse,  som  tvært  imod  vilde  have  vakt 
Skræk  hos  Majoriteten  af  Befolkningen,  der  endnu  havde 
bevaret  et  levende  Minde  om  Rædsolsperioden.  Hvad  Gene- 
ral Lafayette  og  hans  Venner  vilde,  det  mest  begrundede 
Ønske,  de  kunde  nære,  var  et  nyt  Dynasti,  der  i  Modsæt- 
ning til  Carl  X.  og  hans  Linje  var  mere  besjælet  af  moderne 
Anskuelser  og  liberale  Ideer  og  mere  egnet  til  at  grundfæste 
den  nødvendige,  gode  Forstaaelse  mellem  Kronen  og  Na- 
tionen. Et  sligt  Dynasti  fandtes  virkelig;  dets  Hoved  var 
Hertugen  af  Orleans,  som  havde  trukket  sig  tilbage  til 
Neuilly;  flere  Deputerede,  der  af  egen  Drift  havde  samlet 
sig  hos  Lafitte,  lode  ham  hidkalde  ved  Thiers,  og  efter 
Forslag  af  Benjamin  Constant  anmodede  de  ham  om  at 
overtage  Generalstatholderposten  over  Kongeriget. 

Hertugen  af  Orleans  var  i  1814  vendt  tilbage  til 
Frankrig  med  Emigranterne,  hvis  Lidenskaber  han  dog  trods 

sin  lange  Forvisning  ikke  delte,  og  mod  hvis  Daarskaber 
han  rejste  en  stiltiende  Protest  ved  sin  hele  Holdning. 
Han  havde  været  en  Ven  af  General  Poy,  havde  Forbindelser 
med  det  liberale  Parti  og  Berømthederne  i  Litteraturen, 
Kunsten  og  Videnskaberne,  han  var  populær  og  afholdt,  og 
siden  de  Mænd,  der  for  Tiden  holdt  Frankrigs  Skæbne  i 
deres  Haand,  rejste  afgjort  Modstand  mod  Bourbonernes 
ældre  Gren,  kunde  Frankrig  ikke  opdrive  noget  bedre  Dy- 
nasti end  denne  yngre  Gren  af  Bourbonerne. 

Hertugen  at  Orléans's  Svar  var  endnu  ikke  kjendt  i 
Løbet  af  den  29de  Juli,  medens  Ministrene  vare  samlede  i 
Statsraadet  og  drøftede  Ordonnancernes  Tilbagekaldelse.  De 
Nyheder,  som  indtraf  i  Saint-Cloud,  røbede  imidlertid  i  til- 
strækkelig Grad  Situationens  Farer,  Ordonnancerne  tilbage- 
kaldtes, og  med  Taarer  i  Øjnene  modtog  Kongen  sit  Mini- 
steriums Afsked,  i  det  han  i  bevægede  Ord  udtalte  sin 
Hengivenhed  og  Sorg.  Dernæst  overdrog  han  Hertugen  af 
Mortemart  at  danne  et  nyt  Kabinet  med  Bemyndigelse  til 
at  optage  Casimir  Périer.  Hertugen  af  Mortemart,  Am- 
bassadøren i  Kusland,  tilhørte  fuldstændig  den  liberale  Ret- 
ning og  havde  nogen  Indflydelse  hos  Oppositionens  Førere; 
han  begyndte  imidlertid  med  at  afvise  den  Mission,  man 
ønskede  at  betro  ham,  og  modtog  den  sluttelig  kun  paa 
Kongens  Bønner,  i  det  hao  vel  forstod,  at  den  nylig  fattede 
Beslutning  kom  lovlig  sent. 

Dog  endnu  paa  dette  Tidspunkt  var  Kongen  hildet  i 
niusioner  og  troede  hele  Krisen  løst  ved  den  Indrømmelse, 
han  havde  fundet  sig  i;  han  fortalte  endogsaa  Hertuginden 
af  Berry,  at  hun  inden  fire  og  tyve  Timer  kunde  vende  til- 
bage til  Paris.  Overalt,  undtagen  i  Saint-Cloud,  betragtede 
man  imidlertid  allerede  ved  dette  Tidspunkt  Monarkiet  som 
uigjenkaldelig  styrtet;  Hertuginden  af  Angouléme,  som 
passerede  Bourgogne  paa  Tilbagerejsen  fra  Vichy,  kunde  af 
Befolkningens  flendtlige  Holdning  fatte,  at  Revolutionen  var 
gaaet  for  sig. 


Fra  den  franske  Restaurationstid.  287 

Morgenen  den  30te  Juli  forlob  i  Saint-Cloud  under  en 
utaalelig  Ængstelse;  man  ventede  Efterretninger  fra  Her- 
tugen af  Mortemart,  som  den  foregaaende  Dag  var  tagen 
afsted  sammen  med  Sémonville  og  Argout,  der  endnu  lullede 
sig  i  det  Haab,  at  Herlugens  Udnævnelse  vilde  standse 
Rejsningen.  Hvert  Øjeblik  meldte  dunkle  Rygter  imidlertid 
nye  Fremskridt  i  den  revolutionære  Bevægelse,  medens  Po- 
lignac  og  bans  Kolleger  blot  afventede,  at  Kongen  skulde 
give  dem  deres  endelige  Afsked.  Hertugen  af  Angouléme, 
der  den  foregaaende  Dag  i  et  Øjebliks  Hidsigbed  havde 
beskyldt  Marskalk  Marmont  for  Forræderi,  kommanderede 
Carl  X.'s  lille  Hær,  som  laa  i  spredte  Delinger  mellem 
Sévres  og  Saint-Cloud,  og  saae  dens  Rækker  uafbrudt  mind- 
skes ved  Rømninger,  der  begunstigedes  af  Uordenen,  Ledig- 
gangen og  den  almindelige  Forvirring. 

Omtrent  Klokken  to  fik  man  den  Meddelelse,  at  Her- 
tugen af  Mortemarts  Sendelse  var  mislykket.  Da  han  frem- 
stillede sig  for  den  provisoriske  Regering  som  Overbringer 
af  de  kongelige  Ordrer,  fik  han  til  Svar:  »Det  er  for  sent!« 
Kongen  vedblev  imidlertid  at  nære  Tillid  til  sin  Udsendings 
Dygtighed,  indtil  han  erfarede,  at  Hertugen  af  Orleans 
modtog  Generalstatholderskabet  over  Kongeriget,  og  at  den 
trefarvede  Fane  vajede  over  HOtel  de  ville.  I  Nattens  Løb 
blev  han  pludselig  vækket  af  Hertuginden  af  Berry;  man 
havde  meldt  Hertuginden,  at  oprørske  Bander  marcherede 
mod  Saint-Cloud,  og  hun  bønfaldt  nu  Kongen  om  at  forlade 
dette  Slot  og  sørge  for  hendes  Børns  Sikkerhed.  Han  stod 
op,  raad førte  sig  med  Hertugen  af  Angouléme  og  Marskalk 
Marmont,  udstedte  de  nødvendige  Ordrer,  og  Klokken  to  om 
Morgenen  begav  Hoffet  sig  til  Trianon,  eskorterede  af  en 
Deling  Tropper  under  Marskalkens  Befaling. 

Ved  sin  Ankomst  plejede  Kongen  Raad  med  Hertugen 
af  Polignac  og  hans  Kolleger.  Guernon-Ranville,  som  ikke 
havde  været  med  til  at  fremkalde  den  overhængende  Fare, 
var  nu  den  eneste,    hvis  Energi   voxede    med    den   kritiske 

Situation;  han  foreslog  at  forlægge  Regeringen  til  Tours, 
hvor  hen  Kamrene  og  det  diplomatiske  Korps  skulde  stævnes; 
han  vilde,  at  man  skulde  isolere  Paris  og  appellere  til 
Frankrig.  Kongen  billigede  disse  Planer,  og  efter  at  have 
truffet  de  nødvendige  Skridt  til  Befalingernes  Udstedelse 
vilde  Ministrene  forelægge  Carl  X.  dem  til  Underskrift,  da 
de  fik  Melding  om,  at  Hoffet  tog  til  Rambouillet,  og  at 
Kongen  opfordrede  dem  til  at  tage  afsted  med  ham;  han 
lod  dem  endogsaa  tilbyde  Passer  med  Navne  in  blanco  samt 
Pengehjælp.  Disse  nye  Bestemmelser  dikteredes  ved  Her- 
tugen af  Angoulémes  Ankomst ;  han  havde  svævet  i  stor 
Fare  under  Forsvaret  af  Broen  ved  Sévres,  som  han  havde 
villet  gjøre  Oprørerne  stridig;  han  saae  imidlertid  en  Del 
af  Tropperne  falde  fra  og  havde  nu  kun  nogle  Tusende 
trofaste  under  sin  Kommando. 

Ministrene  begave  sig  til  Kongen  for  at  tage  Afsked. 
»Jeg  befaler  Dem  at  rejse  bort«,  sagde  han  til  Fyrst  Po- 
lignac;  »jeg  skal  altid  mindes  Deres  Mod  og  ikke  give 
Dem  Skyld  for  vor  Ulykke.  Forsynets  Veje  dølge  sig  ofte 
for  vort  kortsynede  Blik,  det  prøver  sine  Tjenere  og  skuffer 
vore  bedste  Planer;  men  det  straffer  aldrig  den  gode  Sam- 
vittighed. Intet  er  endnu  tabt  for  mit  Hus,  jeg  vil  kæmpe 
med  den  ene  Haand  og  underhandle  med  den  anden.« 
Kongen  opmuntrede  derpaa  Polignac  til  at  begive  sig  over 
Normandiet  til  England  og  paalagde  en  af  sine  mest  tro- 
faste Venner,  den  energiske  Grev  Sémallé,  at  drage  Om- 
sorg for  hans  Sikkerhed.  Som  bekjendt,  bleve  største 
Parten  af  de  flygtende  Ministre,  deriblandt  Konsejlspræsi- 
denten,  efterhaanden  opdaget  og  fængslet,  stillet  for  Pairs- 
kammerets  Domstol  og  den  følgende  December  dømt  til  et 
langvarigt  Fangenskab. 

Medens  Carl  X.'s  Regering  saaledes  sank  sammen,  be- 
gav Hertugen  af  Orleans,  hvem  de  Deputerede  havde 
udnævnt  til  Generalstatholder,  sig  til  Kaadhuset  for  her  af 
den  provisoriske  Regerings  Haand   at  modtage  den  officielle 

Overdragelse  af  Regeringsmagten.  Han  havde  dog  først 
udsendt  en  Proklamation,  som  endte  med  de  Ord:  »Chartet 
skal  fremtidig  være  en  Sandhed.«  Undervejs  hilsedes  han 
med  Jubelraab,  blev  i  Raadhuset  modtagen  og  omarmet  af 
General  Lafayette  og  fremstillede  sig  for  Skarerne,  der  paa 
ny  hilsede  ham  med  tusendfoldigt  Raab;  han  hørte  derpaa 
Regeringsprogrammet  oplæse,  og  da  man  forlangte  hans 
Samtykke,  forpligtede  han  sig  højtidelig  hertil,  i  det  han 
tilføjede:  »Jeg  vil  ikke  anmasse  mig  Kronen;  jeg  vi>  mod- 
tage den  af  Kammeret  paa  de  Betingelser,  som  det  maa 
behage  dette  at  paalægge  mig.  De  nødvendige  Forandringer 
i  Chartet  kunne  altsaa  kun  vedtages  af  dette  alene.«  Han 
vendte  derpaa  tilbage  til  Palais-Royal  gjennem  Gader,  som 
vare  spærrede  af  Barrikader  og  opfyldte  af  bevæbnede 
Mænd  —  sørgelige  Minder  om  den  Borgerkrig,  der  havde 
varet  i  tre  Dage,  og  hvis  Spor  det  fremtidig  skulde  paa- 
hvile ham  at  udjævne. 

Den  3dje  Avgust  samledes  Kamrene.  Paa  Forslag  af 
Bérard  vedtog  Deputeretkammeret  følgende  Ændringer  i 
Forfatningen,  som  derpaa  bekræftedes  af  Pairskammeret. 
Artikel  XIV,  som  Carl  X.  havde  paaberaabt  sig  ved  Ud- 
stedelsen af  Juliordonnancerne,  ophævedes,  den  katolske 
Religion  ophørte  at  være  Statsreligion,  Pressefriheden  blev 
gjenindført,  og  Initiativet  til  Lovene,  der  hidtil  havde  været 
et  kongeligt  Prærogativ,  blev  indrømmet  Kamrene.  Der 
kunde  ikke  mere  oprettes  extraordinære  Domstole,  den  tre- 
farvede  Fane  blev  den  nationale,  Deputeretkammerets  Valg- 
periode fastsattes  til  fem  Aar,  og  Valgbarheden  indtraadte 
med  Trediveaarsalderen.  En  Reorganisation  af  Pairs- 
kammeret skulde  finde  Sted,  foreløbig  nøjedes  man  med  at 
fjærne  alle  Pairs,  der  vare  udnævnte  under  Carl  X.;  af 
Grundloven  udslettedes  Fortalen,  hvori  det  hed,  at  den  var 
oktroyeret    af  Kongen;    endelig    erklæredes    flere   Love    for 

paatrængende  nødvendige,  nemlig  om  Nævninger,  om  Mini- 
Historisk  Arkiv.  I.  1886.  19 

sterans varlighed  og  den  offentlige  Undervisning,  hvorhos 
Hærens  Rekrutantal  aarlig  skulde  fastslaas  ved  Lov. 

Dette  var  Indledningen  til  det  Mellemspil,  som  skulde 
sætte  en  ny  Konge  i  den  faldnes  Sted.  Faa  Dage  senere 
nægtede  de  tvende  Kamre  at  anerkjende  den  Regeringsakt, 
hvorved  Carl  X.  nu  ogsaa  udnævnte  Hertugen  af  Orleans 
til  Kongerigets  Generalstatholder  og  frasagde  sig  Tronen 
til  Fordel  for  Sønnesønnen,  Hertugen  af  Bordeaux;  i  hans 
Sted  udnævntes  Hovedet  for  Bourbonernes  yngre  Linje,  og 
han  besteg  Tronen  under  Navn  af  Louis  Philippe  L,  de 
franskes  Konge.  Ledsaget  af  sine  ældste  Sønner,  Her- 
tugerne af  Chartres  og  Nemours,  aflagde  den  ny  Konge 
den  9de  Avgust  1830  højtidelig  den  Ed,  som  var  foreskreven 
i  Forfatningen. 

Fire  Dage  tidligere  havde  den  ulykkelige  Carl  X. 
raaattet  forlade  Rambouillet  under  Beskyttelse  af  tre  Kom- 
missærer, hvem  Regeringen  særlig  havde  udnævnt  til  at 
ledsage  ham  og  hans  Følge  til  Cherbourg,  hvor  han  skulde 
indskibe  sig  til  sin  Landflygtighed.  Den  4de  Avgust  tog 
han  i  Maintenon  Afsked  fra  sine  Gardebatailloner,  som  vare 
forblevne  ham  tro;  kun  hans  Hestgardister  fik  Tilladelse 
til  at  ledsage  ham  til  Indskibningsstedet.  Den  16de  Avgust 
naaede  han  Cherbourg,  hvor  et  amerikansk  Skib  »Great 
Britain«  tog  ham,  hans  Familie  og  et  Følge  paa  omtrent 
halvtredsindstyve  Personer  om  Bord.  Tvende  franske  Krigs- 
skibe eskorterede  ham  til  England,  hvor  han  ligesom 
Napoleon  L  vilde  søge  et  Tilflugtssted,  som  han  da  ogsaa 
fandt  i  Holyrood-Palace  i  Edinburgh. 

Saaledes  tog  Bourbonernes  sidste  lange  Exil  sin  Be- 
gyndelse, saaledes  endte  deres  Regering  den  31te  Juli 
1830,  og  saaledes  faldt  deres  Trone  for  Slagene  fra  en 
Revolution,  Carl  X.  selv  havde  fremkaldt;  den  var 
meget  hurtig  til  at  tage  Hævn  og  bibragte  det  parla- 
mentariske Regimente,  i  hvis  Navn  den  dog  fuldbyrdedes, 
et   ulægeligt  Saar,    hvoraf  Juliregeringen,    der    ogsaa    var 

grundet  paa  dette  Regimente,  atten  Aar  senere  selv  skulde 
bukke  under. 

De  Fejl,  som  karakterisere  Slutningen  af  Carl  X.'s 
Regering  og  som  medførte  dens  Fald,  maa  ikke  lade  os 
overse  de  Tjenester,  Restaurationen  har  ydet  Frankrig; 
naar  den  har  efterladt  dybere  Spor  end  den  følgende  Rege- 
ring, naar  en  upartisk  Bedømmelse  maa  give  Restavrationen 
en  hæderlig  Omtale,  skyldes  dette  betydelige  Velgjerninger. 
Restavrationen  forefandt  Landet  hjemsøgt  af  Fjender,  des- 
organiseret, halvt  ruineret;  den  befriede  Landet,  gjengav 
det  Velstand  indadtil  og  Anseelse  udadtil;  den  forbedrede 
Finanstilstanden ,  grundlagde  Landets  Kredit  og  fæstnede 
de  friere  Ideer.  Det  Charte,  Ludvig  XVIIL  oktroyerede, 
har  afgivet  Grundlaget  for  alle  de  Forfatninger,  Frankrig 
senere  har  kjendt;  det  indeholdt  Spirer  til  alle  senere 
Fremskridt.  Hvis  Hof  partiet  havde  udvist  mere  Maadehold 
og  Oppositionspartiet  mere  Kløgt,  vilde  det  kongelige  Hus 
endnu  herske  over  den  franske  Nation;  hvilke  Aarsagerne 
end  have  været  til  dets  Fald,  maa  de  ikke  bringe  denne 
Sandhed  i  Forglemmelse. 

Vi  maa  endnu  tilføje,  at  Restavrationen  fostrede  en 
glimrende  Skole  af  Statsmænd  og  Talere;  under  dette  Re- 
gimente fremblomstrede  Videnskaberne,  Litteraturen  og  de 
bildende  Kunster  paa  ny  efter  Revolutionens  og  Kejser- 
dømmets strænge  Tvang,  og  det  aandelige  Liv  havde  ingen 
Sinde  tidligere  udfoldet  sig  saa  glimrende  og  frit.  Ogsaa 
dette  er  en  uvisnelig  Hædersadkomst  for  dette  Regimente, 
i  hvis  Læ  saa  mange  og  store  Talenter  kunde  udvikle  sig; 
det  maa  for  Efterverdenen  kunne  tale  til  Fordel  for  en 
Tidsalder  og  dens  Mænd,  der  i  mange  Aar  ere  blevne  bag- 
talte; de  foregaaende  Blade  have  søgt  at  fremstille  Sand- 
heden, usminket  og  upartisk. 


19* 

-Cifterfølgende  Optegnelser,  der  her  gjengives  udtogsvis, 
skyldes  en  kurlandsk  Adelsmand  og  udgjøre  femte  Del  af 
et  omfangsrigt  Memoireværk,  som  Ejerne  ikke  holde  det 
for  passende  endnu  at  udgive  i  Sammenhæng,  medens 
de  dog  aldrig  have  lagt  Hindringer  i  Vejen  for  dets  Be- 
nyttelse; saaledes  har  allerede  Friherre  Ernst  v.  der  B ruggen 
tidligere  kunnet  benytte  denne  Kilde  i  sit  Værk  »Polens 
Aufldsung«.  Lpz.  1878  —  udtogsvis  gjengivet  i  Hist.  Arkiv, 
ny  Række  I.  og  II.  Bind  — ,  og  senere  har  Ernest  Daud et 
i  sin  Studie"  »Bourbonernes  Forbindelser  med  Rusland  under 
Emigrationen«  (Revne  des  deux  mondes,  Oktb.  1885)  nydt 
samme  Begunstigelse.  —  Foreliggende  Arbejde  er  femte 
Del  af  bemeldte  Memoiresamling,  omfatter  Kejser  Pauls 
hele  Regeringstid  og  udgjør  saaledes  en  samlet  Helhed. 


I. 

Paa  Lykkens  Tinde. 

Vi    vare  just   til  Taffels  hos  Generalguvernør  Pahlen, 
da   en  Billet  fra  Riga   bragte  ham  Melding  om  Kejserinde 


*)  Au8  den  Tagen  Kaiser  Pauls.  Aufzeichuungen  eines 
kurlåndischen  Edelmanns,  herausgegeben  von  Friedr.  Bie  ne- 
mann.   Lpz.     1886. 

Katharina  IT.'s  pludselige  Død;  han  skiftede  Farve,  blev 
tavs  og  gik  ind  i  sit  Kabinet.  Han  kom  rigtignok  snart 
tilbage  igjen,  indtog  sin  Plads  og  søgte  at  antage  en  ube- 
kymret Mine;  men  trods  al  Umage  kunde  man  godt  be- 
mærke hans  Uro  og  Adspredthed. 

Tre  Dage  senere  tog  Pahlen  mig  til  Side  og  fortalte 
mig  i  al  Fortrolighed  den  store  Efterretning ;  thi  han  havde 
endnu  ikke  modtaget  nogen  direkte  Melding,  hverken  fra 
Kejseren  eller  fra  Senatet.  Jeg  blev  stærkt  bevæget  ved 
dette  Dødsfald,  som  maatte  fremkalde  en  stor  Forandring 
i  hele  Riget,  og  skjønt  jeg  ganske  vist  havde  Grund  til  at 
glæde  mig  over  den  Godhed,  den  ny  Kejser  som  Storfyrste 
havde  bevist  mig,  vakte  den  store  Herskerindes  Død  dog 
min  oprigtige  Bedrøvelse.  Pahlen  var  forbavset  »De  maa 
være  henrykt  herover«,  sagde  han;  »jeg  véd,  hvor  stor  Pris 
Storfyrsten  har  sat  paa  Dem,  og  jeg  er  sikker  paa,  at 
Kejseren  vil  lægge  dette  for  Dagen.«  »Det  er  sandt  nok; 
Suverænen  har  for  to  Aar  siden  udmærket  mig  paa  meget 
smigrende  Vis ;  men  han  vil  nu  næppe  mindes  mig,  plaget, 
som  han  er,  fra  alle  Kanter  og  sysselsat  paa  alle  Hold. 
Og  jeg  nærer  hverken  Ønsker _  eller  gjør  Krav  i  den  An- 
ledning.« 

Endelig  indtraf  fra  Riga  en  Kurér  med  en  Rund- 
skrivelse, som  forkyndte  Paul  I.'s  Tronbestigelse  og  paabød 
Aflæggelsen  af  den  sædvanlige  Tjenesteed. 

Tvende  Dage  senere  vare  vi  samlede  til  et  Bostonparti 
hos  General  Pahlen,  da  man  fra  Posthuset  bragte  mig  et 
Brev  med  det  kejserlige  Segl  og  forlangte  en  Postkvittering. 
Jeg  bad  om  Tilladelse  til  et  Øjeblik  at  afbryde  Partiet  for 
at  læse  Brevet.  Det  var  fra  min  Svigermoder  de  la  Font, 
Forstanderinde  for  Frøkenstiftelsen  i  Smolna  ved  St.  Peters- 
borg, og  lød  omtrent  saaledes:  »Vor  uforlignelige  Kejser 
har  udnævnt  sin  ophøjede  Gemalinde  til  Protektrice  for 
Frøkenstiftelsen,  og  hendes  Majestæt  er  selv  kommen  her 
hid  for  at  meddele  os  denne  Befaling.     Jeg   er  ved  denne 

Lejlighed  bleven  udnævnt  til  Æresdame  og  dekoreret  med 
vor  tilbedelsesværdige  Kejserindes  Portræt.  Jeg  er  for  be- 
væget til  at  kunne  tilskrive  eder  mere,  mine  dyrebare  Børn. 
Kejserinden  sætter  Kronen  paa  sin  Godhed,  i  det  hun  til- 
byder at  besørge  dette  Brev,  for  at  I  kunne  modtage  det 
uden  Ophold.« 

Da  min  Hustru  havde  læst  dette  Brev,  sagde  hun  til 
Fru  V.  Pahlen:  »Jeg  er  vis  paa,  at  De  nærer  Interesse  for 
^^i  og  j^g  vil  derfor  gjøre  mig  den  Fornøjelse  at  meddele 
Dem,  hvad  min  Moder  skriver.«  Alle  nærmede  sig  for  at 
høre,  og  man  kunde  se  de  forskjellige  Følelser,  der  grebe 
enhver,  spejle  sig  i  deres  Miner.  Naar  allerede  den  Naades- 
bevisning,  som  var  vederfaret  min  Svigermoder,  vakte  lav 
Skinsyge,  kan  man  vel  forstaa,  hvor  højt  Misundelsen  steg, 
da  Generalguvernøren  modtog  en  Ukas,  der  fritog  mig  for 
at  betale  Forpagtningsafgiften  for  Brandenburg  og  gav  min 
Hustru  Løfte  om  Godset  paa  samme  Betingelser. 

Saa  store  Beviser  paa  Herskerens  Gunst  nødvendiggjorde 
en  pligtskyldig  Bevidnelse  om  vor  Taknemmelighed;  men 
min  Stilling  som  Præsident  for  Overretten  bandt  mig  til 
Stedet,  og  min  Hustru  paatog  sig  i  mit  Sted  at  rejse  til 
St.  Petersborg  for  at  aflægge  vor  dybt  følte  Tak.  Medens 
hun  var  borte,  vilde  jeg  skifte  Bolig  og  saaledes  berede 
hende  en  Overraskelse,  da  General  Pahlen  sendte  Bud  til 
mit  Kontor  og  bad  mig  øjeblikkelig  komme  til  ham  for  at 
modtage  en  vigtig  Meddelelse. 

»Ser  De«,  sagde  han,  i  det  han  omfavnede  mig,  »hvad 
jeg  spaaede,  er  nu  gaaet  i  Opfyldelse.  Kejseren  befaler 
Dem  at  komme  til  St.  Petersborg;  her  er  Befalingen,  ud- 
færdiget af  Generalprokurør,  Fyrst  Kurakin.«  Den  lød: 
»De  vil  behageligst  meddele  Statsraad  og  Præsident  for 
Overretten,  Baron  *  *  Hans  Majestæts  Befaling  til  uop- 
holdelig at  begive  sig  til  St.  Petersborg.«  Jeg  var  mere 
rystet  end  opmuntret  ved  den  smigrende  Udsigt.  Mine 
Kolleger    beklagede    oprigtig    min    Afrejse    og    forsikrede 

til  Hobe,  at  jeg  vilde  faa  en  Ansættelse  i  St.  Petersborg. 
Jeg  afrejste  den  16de  December  og  indtraf  den  20de  i 
Hovedstaden.  Mellem  Dorpat  og  Riga  mødte  vi  adskillige 
Polakker,  hvem  Kejseren  havde  gjenskjænket  Friheden.*) 

Klokken  var  næsten  7  om  Aftenen,  da  jeg  meldte  mig 
hos  Hans  Majestæt.  Jeg  fandt  alt  forandret  i  Slottet*),  og 
uden  at  standses  naaede  jeg  de  indre  Værelser,  hvor  de 
tjenstgj ørende  Kammerherrer  opholdt  sig.  Med  temmelig 
forbavsede  Miner  spurgte  man  mig,  hvad  jeg  ønskede.  — 
»Kejseren  har  beordret  mig  til  St.  Petersborg,  og  jeg 
kommer  nu  for  at  melde  mig.«  Efter  nogen  Passiaren  frem 
og  tilbage  kom  Generaladjutant,  Grev  Rostopschin  til  Syne 
og  forespurgte  sig  efter  Navn,  Rang  og  Aarsagen  til  min 
Ankomst.  De  tvende  første  Spørgsmaal  besvarede  jeg  til- 
fredsstillende og  tilføjede :  »Hvad  Aarsagen  angaar,  véd  jeg 
den  ikke;  thi  Kejseren  har  ikke  gjort  mig  bekjendt  hermed; 
men  her  er  mit  Pas;  De  vil  heraf  kunne  gjøre  Dem  be- 
kjendt med  Monarkens  udtrykkelige  Befaling.«  Han  traadte 
ind  til  Kejseren  og  kom  efter  nogle  Minutters  Forløb  til- 
bage: »Hs.  Majestæt  paalægger  mig  at  sige  Dem,  Hr. 
Baron,  at  han  er  meget  glad  over  Deres  Ankomst.  Kej- 
seren skal  i  Morgen  gjennem  Generalprokurøren  lade  Dem 
vide,  naar  han  vil  se  Dem.« 

Jeg  ilede  nu  hen  til  min  Svigermoder,  og  vi  havde 
just  spist  til  Aften,  da  Frk.  Nelidov  indtraf  fra  Hoffet;  i 
høflige  Ord   udtrykte    hun  sin  Glæde   over  at  se  mig  igjen 


*)  Katharina  II.  havde,  som  bekjendt,  Aaret  forud  fuldendt 
Polens  Deling. 
**)Da  jeg  kom  til  Hoffet,  fandt  jeg  de  første  Værelser  betrukne 
med  Sort;  men  med  Undtagelse  af  Fyrst  Subov,  der  ikke 
kunde  dølge  sin  let  forstaaelige  Sorg,  syntes  alle  Hofmænd 
saa  fuldstændig  at  have  forglemt  den  store  Herskerinde,  som 
havde  hun  været  død  i  tyve  Aar.  Og  dog  fandtes  der  blandt 
dem  mange,  hvem  Kejserinden  havde  overøst  med  Godhed. 
Denne  skammelige  Utaknemmelighed  forfærdede  mig  rent  ud. 

hos  vor  ^goåe  Moder«,  det  var  den  Titel,  alle  Stiftelsens 
Elever  vedbleve  at  give  min  Svigermoder,  hvad  Kang  de 
end  monne  beklæde.  Hun  kyssede  »sin  Moder«  paa  Haanden 
og  sagde  til  hende:  »Deres  Majestæter  have  paalagt  mig 
at  ønske  Dem  til  Lykke,  fordi  De  har  Hr.  Baronen  hos 
Dem.  Kejseren  vil  hilse  paa  ham  i  Morgen  Aften.  Det  er 
bedst,  De  i  Morgen  tidlig  gaar  til  Generalprokurøren«,  til- 
føjede Frøken  Nelidov,  i  det  hun  henvendte  sig  til  mig; 
»men  før  Klokken  otte,«  lagde  hun  smilende  til.  »Ja«, 
tilføjede  en  af  de  tilstedeværende,  »alt  er  forandret  i  St. 
Petersborg;  man  staar  meget  tidlig  op,  og  Klokken  elleve 
om  Aftenen  er  man  til  Ro.« 

Før  Klokken  otte  var  jeg  hos  Fyrsten,  hvis  Forværelse 
allerede  var  opfyldt;  jeg  lod  mig  melde  og  kunde  faa  Øje- 
blikke efter  træde  ind  i  hans  Kabinet. 

Fyrst  Alexis  Kurakin  var  en  smuk  Mand;  levende 
Øjne  og  store  sorte,  velformede  Øjenbryn  gave  ham  et  strængt 
Udseende,  men  hans  indtagende  Manerer  og  høflige  Tone 
mildnede  dette  Indtryk.  Ved  min  Indtrædelse  overrakte 
jeg  ham  Pahlens  Legitimationsbrev.  »De  behøver  ikke 
denne  Skrivelse,  Hr.  Baron!  Kejseren  har  talt  meget  om 
Dem;  han  har  givet  mig  Befaling  til  i  Aften  at  forestille 
Dem  for  Majestæterne.  Herved  faar  De  Adgang  til  de  intime 
Avdienser  (les  petites  entrées)  og  til  at  soupere  med  Kej- 
seren; men  han  indrømmer  Dem  derhos  en  anden  Naades- 
bevisning;  han  tillader  Dem  frit  at  vælge  en  Post,  som 
behager  Dem  bedre  end  den,  De  nu  beklæder.«  —  »Jeg  er 
dybt  bevæget  over  Hans  Majestæts  Naade;  mit  Liv  og 
mine  Evner  tilhøre  min  Hersker;  han  har  frit  at  raade 
over  mig.«  »Kejseren  befaler  Dem  imidlertid  at  vælge  en 
Post,  jeg  vover  ikke  at  bringe  ham  et  saa  ubestemt  Svar; 
det  holder  han  ikke  af.«  Jeg  slog  da  paa  en  Udnævnelse 
til  Senator  og  lod  Generalprokurøren  forstaa,  at  det  var 
den  eneste  Post,  som  tiltalte  mig,  saafremt  jeg  skulde  blive 
i  St.  Petersborg.     Uden  at  indlade    sig   videre   paa  Sagen 

svarede  Fyrsten:  »De  vil  altsaa  behage  at  begive  Dem  til 
Slottet  Klokken  6V2;  jeg  kommer  der  hen  for  at  forestille 
Dem  for  Hs.  Majestæt.«  Jeg  aflagde  endnu  nogle  Visiter 
og  søgte  at  orientere  mig  i  denne  ny  Verden,  hvor  alt  var 
forandret  i  Løbet  af  fem  Uger. 

Om  Aftenen  fandt  jeg  kun  faa  Mennesker  i  de  indre 
Værelser,  og  min  Tilsynekomst  syntes  at  vække  Sensation ; 
man  kunde  ikke  forstaa,  hvorledes  en  Mand  fra  Provinserne 
kunde  have  petite  entrée  uden  at  være  mindst  i  tredje 
Rangklasse  eller  direkte  ansat  ved  Hoffet. 

Den  Gang  Kurland  underkastedes  den  russiske  Krone 
(1795),  havde  Fyrst  Repnin  behandlet  mig  med  stort  Over- 
mod; nu  talte  han  først  lidt  med  Generalprokurøreu,  traadte 
derpaa  nærmere  og  sagde  mig  alle  Haande  Artigheder,  som 
jeg  besvarede  høflig,  men  med  temmelig  Kulde;  han  blev 
stadig  høfligere,  og  efter  nogle  ligegyldige  Spørgsmaal 
ytrede  han  i  en  fortrolig  Tone:  »Kan  man  ikke  faa  at  vide, 
Hr.  Baron,  hvorfor  Kejseren  har  ladet  Dem  hidkalde?« 
»Jeg  véd  det  ikke  selv,  min  Fyrste;  men  maaske  faar  jeg 
det  at  vide  inden  en  halv  Times  Forlob.« 

Grev  Nikolaj  Rumjanzov,  som  altid  havde  udmærket 
mig,  nærmede  sig  meget  venskabelig,  da  min  fortræffelige 
Ven,  Grev  Vielhorski,  hvem  jeg  ikke  havde  truffet  hjemme 
ved  mit  Besøg,  traadte  ind  for  som  Hofmarskalk  at  fore- 
lægge Kejseren  en  Liste  paa  de  Personer,  som  ønskede  at 
blive  til  Souperen.  Vi  hilsede  hjærtelig  paa  hinanden,  og 
strax  derpaa  traadte  Fyrst  Kurakin  ud  af  Kabinettet:  »Lad 
os  gaa  ind  til  Majestæterne«,  sagde  han;  »De  har  at  bøje 
Knæ  og  at  kysse  Kejseren,  og  derpaa  Kejserinden  paa 
Haanden.« 

I  dybeste  Tavshed  og  med  mer  end  ærbødige  Miner 
traadte  vi  ind  i  det  Værelse,  hvor  den  kejserlige  Familie 
var  forsamlet.  Kejseren  stod  nærmest  ved  den  Dør,  vi 
traadte  ind  igjennem.  Enhver  gjorde  et  dybt  Buk  for  ham 
og   gik   til    venstre    for   at    gjøre   Plads   for    de    følgende. 

Da  Fyrst  Kurakin  traadte  ind  med  mig,  standsede  han, 
bukkede  dybt  og  præsenterede  mig.  Jeg  knælede  for  at  kysse 
Kejserens  Haand,  men  han  løftede  mig  hurtig  op,  om- 
favnede mig  efter  Skik  og  Brug,  og  da  jeg  vilde  takke  ham, 
sagde  han:  »Hvorfor  vil  De  takke  mig?  Jeg  har  endnu 
ikke  gjort  noget  for  Dem,  men«  fortsatte  han,  i  det  han 
tog  mig  ved  Armen,  »nu  holder  jeg  Dem  fast,  De  skal 
ikke  mere  slippe  fra  mig.« 

Disse  tydelig  udtalte  Ord  gjorde  hele  Hoffet  bekjendt 
med  Kejserens  velvillige  Stemning.  Jeg  gik  hen  til  Kej- 
serinden og  kyssede  hendes  Haand,  hvorpå  a  hun  med  megen 
Ynde  ytrede :  »Har  De  ikke  fundet  vor  »gode  Moder«  de 
la  Font  forynget?«  »Det  var  Deres  Majestæt  forbeholdt 
at  udrette  dette  Mirakel,  forst  at  oplive,  dernæst  at  forynge 
hende.«  »Ja,  hun  befandt  sig  virkelig  meget  slet«,  fort- 
satte Kejserinden  og  indlod  sig  nu  paa  en  længere  Drøftelse 
af  Stiftelsens  Anliggender.  Imidlertid  passiarede  Kejseren 
med  forskjellige  tilstedeværende,  og  Kejserinden  satte  sig 
til  et  Bostonparti;  hun  sad  paa  en  Sofa,  Kejseren  sad  ved 
hendes  Højre,  Storfyrst  Alexander  sad  i  en  Lænestol  ved 
Siden  af  sin  Fader,  derpaa  Storfyrst  Konstantin  og  de  øvrige 
efter  Rang.  De  gifte  Storfyrstinder  toge  Sæde  ved  Kejser- 
indens anden  Side,  og  de  unge  Storfyrstinder  med  Fru  v. 
Lieven  sade  om  et  rundt  Bord,  sysselsatte  med  forskjellige 
Smaaarbejder. 

Kejseren  ledede  hele  Underholdningen;  man  indskræn- 
kede sig  til  simple  Svar  eller  gav  de  Oplysninger,  han 
enskede;  men  Samtalen  drejede  sig  i  øvrigt  blot  om  lige- 
gyldige Ting.  Naar  man  havde  indtaget  sin  Plads,  vovede 
man  ikke  at  røre  sig,  og  denne  pinlige  Stilling  blev  forst 
afbrudt  ved  Meldingen,  at  Souperen  var  færdig.  Der  var 
dækket  til  omtrent  en  Snes  Personer,  nemlig  8—9  Med- 
lemmer af  den  kejserlige  Familie,  de  tjenstgj ørende  Hof- 
embedsmænd, 2 — 3  fremmede  og  5 — 6  Personer,  som  havde 
Adgang   til   de    intime   Avdienser.      Efter   at   Taffelet   var 


Fra  Kejser  Pauls  Tider.  299 

hævet,  gik  man  ind  i  et  andet  Værelse,  hvor  Kejseren 
endnu  rettede  et  Par  Ord  til  hver  enkelt.  Derpaa  nærmede 
han  sig  og  sagde  mig  endnu  nogle  venlige  Ord  med  det 
behagelige  Udtryk,  der  gjorde  hans  Ydre  saa  forskjelligt 
fra  det,  han  havde,  naar  han  var  i  slet  Lune.  Jeg  trak 
mig  glad  bevæget  tilbage,  og  ved  Bortgangen  søgte  enhver 
af  de  tilstedeværende  at  sige  mig  Artigheder*). 

Søndagen  den  26de  December  modtog  jeg  følgende 
Billet  fra  Generalprokurøren :  »Fyrst  Kurakin  har  den  Ære 
at  meddele  Hr.  Baronen,  at  Hans  Majestæt  nylig  har  under- 
tegnet den  Ukas,  hvorved  han  er  bleven  udnævnt  til  Ge- 
hejmeraad  og  Senator.  Han  raader  ham  til  i  Morgen  at 
begive  sig  til  Hoffet  og  aflægge  hans  kejserlige  Majestæt 
sin  Tak,  hvad  han  vil  have  at  udføre  efter  den  tjenst- 
gjørende  Kammerherres  Anvisning.«  Man  kan  tænke  sig 
min  og  min  Hustrus  Tilfredshed,  da  hun  nu  saae  sig  for 
stedse  forenet  med  sin  Moder,  hvem  hun  forgudede.  Før 
jeg  gik  til  Hove,    gjorde  jeg  min  Opvartning  hos  Fyrsten, 


♦)  Vi  skulle  her  citere  Forfatterens  Slutningstirade,  som  karak- 
teriserer den  loyale,  tyske  Bureaukrat  fuldtud;  med  lignende 
Udbrud  maa  Læseren  tænke  sig  Dagbogen  spækket  hist  og 
her.  „I,  som  nøje  have  kjendt  Paul  i  hans  tvende  første 
Regeringsaar,  sig,  havde  han  ikke  et  følelsesfuldt  Hjærte,  et 
velvilligt  Sind,  en  dannet  Aand?  Var  han  uretfærdig,  hid- 
rørte det  da  ikke  fra  hans  overstrømmende  Retfærdigheds- 
følelse, og  i  alle  de  Tilfælde,  hvor  han  kom  til  den  Over- 
bevisning, at  han  skuffede  sig,  havde  han  da  ikke  Mod  til  at 
bekjende  sin  Fejl  og  gjøre  den  god  igjen?  Dog  hine  usle 
Smigrere,  hine  Mennesker,  som  vilde  holde  sig  paa  Sand- 
hedens Bekostning,  fordærvede  disse  gode  Anlæg  og  kvalte 
lidt  efter  lidt  den  kostelige  Spire  til  hans  Dyder,  medens  de 
begunstigede  Udtoldelsen  af  alle  Laster  omkring  ham."  Man 
maa  mindes,  at  dette  lyriske  Udbrud  findes  i  Forfatterens 
private  Dagbogsoptegnelser;  de  ere  altsaa  hans  oprigtige 
Hjærtens  Mening,  hvor  servile  de  end  synes  os  over  for  en  Paul 
I.  Dog,  Læseren  tænke  sig  tilbage  til  Christian  VIL's  og 
Kronprins  Frederiks  Tider,  og  han  vil  da  gjenfinde  samme 
Tone. 

Og  jeg  niaa  bekjende,  at  jeg,  helt  fraset  min  Ansættelse, 
fattede  en  oprigtig  Hengivenhed  for  ham.  I  Hoffets  Nær- 
værelse aflagde  jeg  Kejseren  min  Tak,  og  da  vi  gik  bort, 
opfordrede  Generalprokureren  mig  til  at  soupere  ved  Hoffet, 
da  Kejseren  muligvis  vilde  samtale  med  mig  om  et  eller 
andet.  Jeg  fulgte  hans  Raad,  og  ved  vor  Indtrædelse 
nærmede  Kejseren  sig  og  gav  mig  et  Tegn  til  at  følge  sig. 
»Sig  mig  aabenhjærtig,  hvorledes  staar  det  egentlig  til  i 
Kurland?«  —  »Jeg  kan  forsikre  Deres  Majestæt,  at  der  maaske 
kun  gives  faa  russiske  Guvernementer,  hvor  der  hersker 
mere  Orden  og  Hurtighed  i  Retssagernes  Afgjørelse.«  — 
»Og  Pahlen?  Hm!  er  man  tilfreds  med  ham?«  (Han  fixe- 
rede  mig  stærkt  under  dette  Spørgsmaal).  —  »Ja  Sire!  man 
er  i  Almindelighed  tilfreds  med  ham.«  —  »Tal  med  oprigtig 
Samvittighedsfuldhed;  jeg  venter  Sandheden  af  Dem.«  — 
»Jeg  vilde  aldrig  lægge  Skjul  herpaa  over  for  min  Suve- 
ræn, selv  om  ikke  den  dybeste  Erkjendtlighed  gjorde  mig 
dette  til  Pligt .  . .  Jeg  vover  at  gjentage  for  Deres  Majestæt, 
at  Befolkningens  store  Flertal  er  tilfreds.«  Kejserens  yderst 
bevægelige  Træk  forraadte  synlig,  at  han  ikke  var  meget 
tilfreds  med  mit  Svar.  Han  afbrød  mig  da  ogsaa:  »De  har 
dér  en  Polak,  Hurko.  Hvad  er  det  for  en  Mand?«  —  »Vice- 
guvernør  Hurko  er  ivrig  i  Tjenesten,  og  han  mangler  ikke 
Begavelse.«  —  »Det  samme  er  Tilfældet  med  den  gode 
Lambsdorf«  (Guvernøren),  faldt  Kejseren  mig  i  Talen,  »ham 
kjender  jeg,  det  er  en  Hædersmand.« 

En  kejserlig  Ukas  udnævnte  mig  umiddelbart  derefter 
til  Medlem  af  en  extraordinær  Kommission,  og  jeg  forføjede 
mig  ufortøvet  til  Senatet,  hvor  jeg  kun  traf  den  ældre 
Ssoimonov  og  Savadovski,  som  vare  meget  overraskede  ved 
at  se  mig  tage  Sæde  i  en  Kommission  af  højeste  Vigtighed, 
endnu  før  min  Udnævnelse  til  Senator  var  publiceret  og 
jeg  edfæstet  i  denne  Egenskab.  Det  var  nemlig  Retsferie, 
og  der  havde  derfor  ikke  fundet  noget  ordinært  Senatsmøde 
Sted. 

Samtlige  Medlemmer  vare  indtrufne  og  Vagter  udstillede 
i  passende  Afstand,  for  at  hverken  det  underordnede  Perso- 
nale eller  nogen  anden  Person  kunde  nøre,  hvad  der  be- 
troedes denne  hemmelige  Kommission.  Generalprokurøren 
oplæste  selv  den  Ukas,  som  indeholdt  vor  Konstituering,  og 
tilføjede  derpaa:  »Da  Hs.  Exe,  Hr.  Baron  *  *  allerede  har 
aflagt  Eden  som  Statsraad  og  Præsident  i  en  Overdomstol, 
har  Hs.  Majestæt  fundet,  at  han  er  berettiget  til  at  have 
Sæde  her,  før  hans  fornyede  Edsaflæggelse  har  fundet  Sted, 
da  samme  kun  angaar  hans  Rang  som  Gehejmeraad,  ikke 
hans  Egenskab  som  Dommer.« 

Han  foredrog  dernæst  paa  en  meget  klar  Maade  en 
Major  J.'s  Denunciation  mod  Viceadmiral  Mordvinov.  Man 
lod  Statsraad  Makarov  og  Hr.  Fuchs,  Sekretær  ved  de 
hemmelige  Expeditioner,  træde  ind;  førstnævnte  aflagde  Be- 
retning over  Majorens  ordlydende  Angivelse  og  forelagde 
alle  af  Majoren  deponerede  Papirer.  Sidstnævnte  oplæste 
Stykkerne,  og  Kommissionen  lod  endelig  Angiveren  træde 
ind;  han  gjentog  saa  temmelig  alt,  hvad  han  mere  vidtløftig 
havde  fremstillet  skriftlig. 

Kommissionens  Medlemmer  vare  Senatorerne,  Grev 
Sievers,  den  tidligere  Sendemand  i  Polen,  hvis  Retskaffenhed 
var  bekjendt,  Grev  Savadovski,  den  ældre  Ssoimonov,  Stor- 
skatmesteren Vassiljev,  Tarbejev,  Generalguvernør  Akarov, 
Generalprokurøren  og  jeg. 

Denne  Akarov  havde  Kejserinden  kort  før  sin  Død  ladet 
komme  fra  Moskva,  hvor  han  havde  glimret  som  Over- 
politimester; han  betragtedes  som  et  Unikum  for  den  højere 
Politiledelse  i  en  stor  Hovedstad.  Virksom,  indsmigrende, 
snedig  trods  sit  aabne  Ansigt,  falsk  trods  sit  Præg  af  Fri- 
modighed var  han  højlig  afholdt  af  Hoffets  Lakejsjæle, 
hvem  han  kjælede  for,  og  han  saae  sig  støttet  af  denne 
Masse  Dumrianer  og  Narre,  som  danne  Flertallet  i  alle 
Klasser  og  hæve  alt  til  Skyerne,  hvad  der  synes  at  staa  i 
Gunst,     Saaledes    var  Generalguvernøren    i  St.  Petersborg, 

der  paa  Grund  af  sit  Embede  kom  i  direkte  Berøring  med 
Herskeren,  hvis  Uro  han  forstod  at  vække  ved  de  Midler, 
Politiet  ydede  ham,  og  derpaa  igjen  at  dæmpe;  han  kunde 
saaledes  let  blive  en  indflydelsesrig  Personlighed. 

Kommissionens  Mede  varede  til  Klokken  elleve.  Næste 
Dag  indførtes  jeg  i  Senatet,  aflagde  Eden  og  tog  Plads  ved 
Siden  af  v.  der  Hoven,  hvis  Udnævnelse  i  Begyndelsen  var 
mig  en  Gaade,  da  det  var  mig  bekjendt,  at  Kejseren  som 
Storfyrste  havde  næret  en  meget  slet  Mening  om  ham. 
Senere  fik  jeg  Gaadens  Løsning;  blandt  Kejserindens  Papirer 
forefandtes  en  Liste  over  de  Personer,  som  skulde  forfremmes 
i  det  nye  Aar;  Kejseren  holdt  det  for  sin  Pligt  at  op- 
fylde sin  Moders  Vilje,  og  saaledes  kom  Hoven  ind  i  Se- 
natet; men  Kejseren  talte  aldrig  med  ham  og  skjænkede 
ham  ikke  den  ringeste  Tanke. 

Blandt  Senatorerne  i  mit  Departement  var  Grev  Stro- 
ganov  den  ældste;  han  var  selv  i  Udlandet  bekjendt  som 
en  elskværdig  Mand,  medfølende  og  ædelmodig,  en  liden- 
skabelig Kunstven  og  i  Besiddelse  af  en  stor  Formue;  men 
han  savnede  Kraft  og  Energi,  og  hans  Demmeevne  var 
usikker,  da  Fornøjelser,  Adspredelser  og  Hofmandens  Pligter 
ikke  levnede  ham  Tid  til  at  fordybe  sig  i  nogen  som  helst 
Sag.  Disse  Fejl,  som  han  maaske  var  sig  selv  bevidst, 
havde  bevirket,  at  den  yngre  Ssoimonov  vandt  en  Indflydelse, 
som  gjorde  ham  til  en  Slags  Diktator  i  vort  Departement; 
thi  den  gamle  Strekalov,  den  sløve  Pastukov  og  den  gode 
Grev  Miinnich  vare  absolute  Nuller,  som  aldrig  havde 
nogen  selvstændig  Mening,  og  Hr.  v.  Rehbinder,  en  meget 
god  Staldmester,  var  Medlem  af  Senatet  uden  selv  at  vide 
af  hvilken  Grund;  han  manglede  fuldstændig  Studium,  men 
var  dog  i  Besiddelse  af  sund,  naturlig  Porstand  og  til- 
strækkelig Karakter  til  at  skaffe  sig  Agtelse.  Grev  Potocki 
savnede  derimod  fuldstændig  Evne  til  at  bringe  Sammen- 
hæng i  sin  Tankegang,  og  det  var  ligefrem  forbavsende, 
hvor  fuldstændig    Golochvastov    havde   sat  sin  Logik  over 

Styr;  naar  han  havde  paahørt  en  Sag  og  skulde  give  en 
Beretning  derover,  forvildede  han  sig  altid,  forlod  Ud- 
gangspunktet, hængte  sig  i  en  eller  anden  Formfejl  og 
naaede  ofte  ikke  engang  det  Spørgsmaal,  han  skulde  stille 
for  at  formulere  en  Kj endelse.  Om  Hr.  v.  der  Hoven  skal 
jeg  ikke  tale ;  hans  Aand  og  Kundskaber  ere  kun  alt  for  vel 
kjendte  i  Kurlands  Historie.  Til  Gjengjæld  var  vor  første 
Prokurør  Kosodavlev  fortrinlig  paa  sin  Plads;  han  havde 
studeret  i  Leipzig,  kjendte  Tysk  og  Fransk,  forstod  taalelig 
Latin  og  var  Mester  i  sit  Modersmaal.  Derhos  var  han 
høflig,  fri  for  alle  forud  fattede  Ideer,  hørte  paa  alle 
Meninger  og  søgte  at  forsone  de  modstridende  Anskuelser 
uden  at  krænke  nogens  Egenkjærlighed. 

Paa  Slaget  tolv  samledes  alle  Departementer  i  den 
store  Sal,  hvor  de  offentlige  Møder  afholdtes.  Ved  den 
øverste  Bordende,  under  en  prægtig  Tronhimmel,  staar  en 
Stol  for  Herskeren,  der  gjælder  for  Senatets  Præsident. 
Ved  begge  Sider  af  Bordet  staa  karmoisinrøde  Fløjlslæne- 
stole  med  Guldfrynser;  her  tage  Senatorerne  Plads  efter 
deres  Udnævnelse  som  Gehejmeraader.  Salens  Tapeter  passe 
til  Lænestolene.  Generalprokurøren  sidder  for  sig  ved  et 
lille,  ligeledes  med  Fløjl  betrukket  Bord,  og  der  staar  fire 
Stole  i  Beredskab  for  de  fire  Prokurører,  i  Fald  han  skulde 
lade  dem  kalde. 

Jeg  maa  her  berøre  en  Kjendsgjerning,  som  viser  Kej- 
serens Ønske  om  at  paaskynde  Retfærdighedens  langsomme 
Gang  til  Fordel  for  sine  Undersaatter.  Da  han  med  For- 
bavselse og  Uvilje  havde  hørt,  at  der  var  mere  end  1 0000 
Sager  inkaminerede  i  Senatet,  udnævnte  han  et  temporært 
Senat  til  Afgj øreise  af  disse  gamle  Processer  og  lettede 
herved  Gangen  i  de  nye  Sager;  han  gav  mere  end  100,000 
Rubler  ud  hertil,  og  skjont  denne  Godhedshandling  var  af 
største  Betydning  for  hans  Folks  Lykke,  har  hidtil  ingen 
dvælet  ved  den. 

Hofmarskalk  Vielhorski  havde  anbefalet  mig  at  soupere 
ved  Hofl'et  tvende  Gange  om  Ugen.  Efter  Slutningen  af  et 
hemmeligt  Kommissionsmøde,  der  kun  havde  varet  halv- 
anden Time,  var  jeg  en  Onsdag  til  Stede  i  Avdienssalen. 
Blandt  flere  Personligheder  lagde  jeg  med  Fornøjelse  Mærke 
til  Grev  Stackelberg,  den  tidligere  Sendemand  i  Polen;  jeg 
udtrykte  min  Glæde  over  at  gjense  ham,  men  han  forekom 
mig  trykket  og  sørgmodig;  jeg  forespurgte  mig,  hvad  der 
var  Aarsag  til  denne  Forstemthed,  og  erfarede,  at  Kejseren 
havde  behandlet  ham  med  mer  end  Kulde,  ja  at  han  end 
ikke  havde  beæret  ham  med  »la  petite  entrée«,  en  Naade, 
Greven  dog  havde  nydt  under  Kejserinde  Katharina.  Denne 
Unaade  pinte  mig;  jeg  gik  atter  hen  til  ham  for  at  for- 
doble min  Opmærksomhed,  og  han  indbød  mig  til  en  Times 
fortrolig  Passiaren. 

Saa  snart  Kejseren  fik  Øje  paa  mig,  trak  han  mig  hen 
i  en  Krog.  »Hvad  mener  De  om  Major  I.'s  Angivelser?« 
—  »Sire!  vi  have  hidtil  kun  hørt  Anklageren;  men  efter 
mit  første  Indtryk  holder  jeg  Anklagen  for  falsk.«  —  »Og 
hvorfor?«  —  »Fordi  der  findes  Modsigelser  i  Datoerne,  over- 
drevne Fortællinger.  Og  naar  det  maatte  være  mig  tilladt 
at  udtale  en  Mening  forud,  skulde  jeg  næsten  vove  at  for- 
sikre, at  Viceadmiralen  er  uskyldig.«  —  »De  kjender  ham 
utvivlsomt?«  —  »Nej,  undskyld,  Sire!  jeg  har  aldrig  set 
ham.«  —  »Imidlertid«  .  . .  Kejseren  indlod  sig  her  paa  nogle 
Enkeltheder  i  Angivelsen.  Jeg  vovede  at  gjendrive  dem 
ved  simple  Formodninger  og  sagde:  »Maaske  vil  den  an- 
klagede kunne  angive  en  eller  anden  Grund.  Man  maa 
afhøre  ham  selv.« 

Jeg  følte  mig  slaaet  ved  den  fulde  Retfærdighed  og 
Mildhed ,  hvormed  Kejseren  udtalte  sig  over  dette  krimi- 
nelle Tilfælde.  »Ser  De«,  sagde  han  blandt  andet,  »hvor 
god  Mening  jeg  end  har  om  Generalprokurøren,  vil  jeg  dog 
ikke  lade  ham  alene  fælde  Kjendelse  i  Sager,  der  dreje  sig 
om    en    af   mine    Undersaatters    Liv   eller    Ære.     Jeg   har 

nøje  udvalgt  de  Medlemmer,  som  udgjøre  Kommissionen,«  og 
tilføjede  han  med  hævet  Stemme,  »jeg  er  rolig;  thi  De  er 
jo  tilstede.« 

Jeg  skulde  aldrig  have  vovet  at  gjengive  denne  stærkt 
overdrevne  Frase,  saafremt  ikke  Grev  Choiseul  -  Gouffrier, 
Grev  Nik.  Rumjanzov  og  Fyrst  Alex.  Kurakin  havde  staaet 
nær  nok  til  at  høre  den;  førstnævnte  gjorde  mig  en 
hjærtelig  Kompliment  i  den  Anledning,  og  da  vi  senere 
begge  vare  forviste,  uden  at  vide  hvorfor,  have  vi  mere 
end  én  Gang  dvælet  ved  denne  Ytring. 

Efter  Taffelet  spurgte  Kejseren  mig:  »Ville  Deres 
Landsmænd  med  Glæde  se  Gjenoprettelsen  af  deres  gamle 
Retsorden?«  —  »De  ville  med  Henrykkelse  modtage  en 
slig  Naade  fra  Deres  Majestæts  Haand;  thi  deres  Hjærter 
hænge  ved  de  gamle  Former,  selv  om  deres  Forstand  end 
siger,  at  nogle  Misbrug  nok  kunde  rettes.«  —  »For  at  til- 
fredsstille Kurlændernes  Hjærter  kan  De  meddele  dem,  at 
jeg  skjænker  dem  deres  tidligere  Retsorden  tilbage;  thi  at 
give  selve  Kurland  tilbage  er  ikke  mere  muligt«,  tilføjede 
han  smilende;  »jeg  vil  aldrig  fratage  nogen  hans  Eje;  men 
jeg  skal  vel  vide  at  bevare,  hvad  jeg  har.« 

Man  kan  let  tænke  sig  mit  Svar,  og  jeg  var  saa  heldig 
at  kunne  give  det  en  slig  Vending,  at  jeg  i  Kejserens  An- 
sigt kunde  læse  hans  fulde  Tilfredshed  over  min  Smiger. 

Det  er  mærkeligt,  at  jeg  aldrig  har  felt  Frygt  eller 
Forlegenhed  over  for  denne  Hersker,  som  ellers  fik  alle  til 
at  bæve.  Den  Maade,  hvorpaa  han  modtog  mig,  har 
muligvis  strax  friet  mig  for  al  Tvang;  muligvis  har  min 
oprigtige  Hengivenhed  for  hans  Person  indgydt  mig  denne 
dybe  Sikkerhed;  nok  sagt,  jeg  kan  forsikre,  at  alle  mine 
Svar  kom  fra  Hj ærtet  og  maaske  netop  herved  vandt  Kej- 
serens fulde  Samstemning. 

Jeg  besøgte  Ex-Ambassader  Grev  Stackelberg.  Han 
klagede  bittert  over  den  Maade,  hvorpaa  han  nu  blev 
behandlet     ved    Hove     efter     fem     og    tyve    Tjenesteaar. 

Historisk  Arkiv.    I.    1886.  20 

>Kejseren  er  vred  paa  mig«,  sagde  han,  »fordi  jeg  stod  i 
Forbindelse  med  Subov;  men  Fyrsten  var  jo  i  Besiddelse  af 
Katharinas  hele  Tillid,  og  kunde  jeg  da  lede  Statsstyreisen 
uden  at  nærme  mig  saa  vidt  mulig  den  Mand,  som  var 
Sjælen  i  denne?  Jeg  kunde  ønske  at  sprede  denne  uret- 
færdige Fordom,  og  Frk.  Nelidov  alene  kan  bringe  Kejseren 
bort  fra  denne  Ide!  Min  gamle  Ven!  Gjør  mig  derfor  den 
Tjeneste  at  tale  derom  til  denne  Mildhedens  og  Godhedens 
Engel.«  Jeg  lagde  ikke  Delgsmaal  paa,  hvor  vanskeligt 
det  vilde  være  at  bringe  Frk.  Nelidov  til  at  blande  sig  i 
en  Sag,  hun  var  fuldkommen  fremmed  for.  Jeg  lovede 
imidlertid  at  opfylde  hans  Ønske  og  holdt  Ord;  men  Frk. 
Nelidov  afviste  med  Bestemthed  ethvert  Mæglingsforsøg,  og 
General  R.,  med  hvem  jeg  talte  herom,  lod  mig  forstaa,  at 
Kejseren  ikke  kunde  tilgive  Stackelberg  den  krybende  Maade, 
hvorpaa  han  havde  gjort  Kur  til  Kejserindens  Yndling. 
»Havde  dette  ikke  været  Tilfældet«,  tilføjede  han,  »var 
Stackelberg  bleven  udnævnt  til  Vicekansler.« 

Greven  var  fortvivlet  over  Frk.  Nelidovs  Afslag,  som 
jeg  søgte  at  mildne  saa  vidt  muligt.  Derpaa  betroede  han 
mig  et  andet  Forsøg,  han  vilde  gjøre  hos  Kejseren;  jeg 
forudsaa  det  frugtesløse  heri,  og  det  indbragte  virkelig  kun 
Greven  det  Qvasi-Raad  »at  tage  til  sine  Godser,  for  at  han 
her  kunde  komme  sig  fra  den  Udmattelse,  han  havde  paa- 
draget  sig  i  Fyrst  Subovs  Forværelse.«  Den  stakkels  Ex- 
Ambassadør  var  paa  Nippet  til  at  faa  et  Slagtilfælde  og 
blev  virkelig  syg;  jeg  gik  hen  for  at  trøste  ham;  thi  hans 
Sygdom  var  kun  en  Hofmands  Fortvivlelse  over  at  se  sig 
tvungen  til  at  forlade  en  Scene,  som  en  retfærdig  og  fast 
Karakter  skyr  uden  Beklagelse.  —  »Hvor  gjærne  var  jeg 
ikke  i  Deres  Sted,  Hr.  Greve!«  —  »Jeg  tror,  De  spøger.« 
—  »Paa  Ære,  nej!  Det  staar  i  Deres  Magt  at  rejse  Dem 
et  mere  varigt  Mindesmærke  end  den  Smule  Berømmelse, 
De  endnu  kan  vinde  ved  Hove.  Bliv  Ruslands  Tacitus  og 
skriv    ude    paa  Deres  Gods    den  udødelige  Katharinas  Me- 

moirer.  Ti  Aarhundreder  have  udslettet  Mindet  om  tusende 
Herskere;  men  Tacitus  er  endnu  Gjenstand  for  vor  Beun- 
dring.« Af  Frygt,  Beskedenhed  eller  vel  endnu  snarere  af 
Dorskhed  forkastede  Greven  denne  Plan,  hvis  Gjennemferelse 
efter  min  Mening  vilde  have  været  lige  saa  hæderlig  som 
tiltrækkende*). 

Da  jeg  et  Par  Aftener  senere  besøgte  Hoffet,  trak 
Kejseren  mig  efter  Maaltidet  til  Side,  fixerede  mig  med  sit, 
i  visse  Momenter  saa  ejendommelige  Blik  og  sagde:  »De 
er  utvivlsomt  vel  bekjendt  med  Grev  Ignatius  Potocki?«  — 
>Ja,  Sire!  jeg  har  kjendt  ham  over  ti  Aar;  han  er  en 
Mand  af  Aand,  Kundskaber  og  overordentlig  elskværdig  i 
Selskabslivet.«  (Jeg  betonede  det  sidste  Udtryk,  fordi  jeg 
vidste,  hvor  stor  Vægt  Kejseren  lagde  paa  Elskværdighed.) 
—  »Man  siger  imidlertid,  at  han  er  farlig.«  —  »Under  en 
oplyst,  stærk,  velgjørende  og  retfærdig  Regering  er  ingen 
farlig,  Deres  Majestæt!«  —  Kejseren  tilføjede  i  en  tilfreds 
Tone:  »Jeg  haaber,  at  de  Herrer  Polakker  ere  tilfredse 
med  mig  .  .  .  Dog  å  propos!  Viceadmiral  Mordvinov  er 
indtruffen.  Vi  ville  nu  faa  at  se,  hvorledes  han  vil  for- 
svare sig.«  —  »Meget  let,  Sire!  og  meget  godt.«  —  »Jeg 
ønsker  det;  men  (med  stræng  Mine)  jeg  haaber,  at  man 
vil  prøve  alt  til  de  mindste  Details.«  Et  dybt  Buk  var 
mit  eneste  Svar. 

Den  pludselige  Forandring,  Kejseren  havde  fremkaldt  i 
hele  Riget  ved  at  omforme  de  af  Katharina  II.  (1775)  ind- 
rettede Generalguvernementer,  vilde  overalt  have  fremkaldt 
Forvirring,  naar  ikke  den  overordentlige  Raskhed,  hvormed 
Generalprokurøren  arbejdede  Dag  og  Nat,  havde  hemmet  de 
ilde  Følger  af  denne  Desorganisation.     Baron  Pahlen  havde 


*)  Greven  havde  været  ved  Hoffet  siden  Katharinas  Tronbe- 
stigelse; som  Mand  af  Aand  havde  han  fulgt  alle  den  store 
Herskerindes  Bestemmelser  og  kjendte  Kabinettets  hemmelige 
Skridt  saa  godt  som  Hofanekdoterne. 

mistet  sin  Stilling  som  Generalguvernør  over  Kurland  og 
saae  sig  nødsagen  til  at  nøjes  med  Kommandoen  over  et 
Kyradserregiment  i  Riga.  Guvernør  Lambsdorff  fik  nu  det 
hele  Besvær,  som  plejer  at  følge  med  slige  Omkalfatringer, 
og  i  alle  tvivlsomme  Tilfælde  indhentede  han  Regeringens 
Ordrer;  Kejseren  befalede  en  Gang  for  alle  Generalproku- 
røren  at  raadføre  sig  skriftlig  med  mig  angaaende  de  nød- 
vendige Anordninger. 

Den  nedsatte  Kommission  fortsatte  imidlertid  sine  For- 
hør. Major  I.  søgte  at  indvikle  Sagen  og  adspurgte  uophørlig 
nye  Vidner  for  at  vinde  Tid.  Jeg  udforskede  Dommerne,  og 
alene  Akarov  syntes  at  udvise  en  tvetydig  Holdning;  ban 
søgte  i  det  mindste  at  give  Viceadmiralen  Skyld  for  Let- 
sindighed og  Embedsmisbrug.  Endelig  indtraf  den  anklagede; 
men  hans  Uvilje  over  at  se  sig  anklaget  af  et  Menneske 
som  I.  paa virkede  ham  stærkt,  saa  hans  Retfærdiggj øreise 
savnede  den  Klarhed  og  Ro,  som  udkrævedes  for  sejrrig  at 
tilbagevise  de  ondskabsfulde  og  snedig  udpønsede  Beskyld- 
ninger; hans  Tone  vakte  temmelig  stort  Mishag,  og  da  han 
trak  sig  tilbage,  rejste  der  sig  en  almindelig  Mumlen.  Jeg 
vovede  at  forsvare  ham;  thi  jeg  følte,  at  jeg  vilde  have 
gjort  mig  skyldig  i  samme  Fejl,  hvis  jeg  var  bleven  nød- 
sagen til  at  nedstige  paa  Arenaen  med  en  saa  foragtelig 
Person  som  Major  I.  —  Man  besluttede  imidlertid,  at  Vice- 
admiralen skulde  svare  skriftlig,  Artikel  efter  Artikel,  og 
indrømmede  ham  otte  Dage  hertil;  hans  Svar  vare  ubestemte, 
forvirrede,  og  nødvendiggjorde  en  Konfrontation  med  Ma- 
joren. Jeg  saae,  at  Sagen  blev  mere  og  mere  indviklet  og 
besluttede  at  fore  alle  Hovedklagerne  tilbage  til  otte  Ar- 
tikler, som  Mordvinov  simpelthen  havde  at  besvare;  jeg 
vilde  gjøre  Ende  paa  en  Procesførelse,  der  let  kunde 
drage  én  stor  Mængde  uskyldige  Personer  med  ind  i 
Sagen,  naar  man  saaledes  idelig  gav  Rum  for  nye  Incidens- 
punkter.  Jeg  arbejdede  langt  ud  paa  Natten,  og  da  Pro- 
cessen var  hemmelig,  maatte  jeg  derhos  selv  renskrive  min 

Kedaktion  og  sendte  strax  mit  Arbejde  til  Generalprokureren, 
da  min  overvættes  Træthed  hindrede  mig  i  at  give  person- 
ligt Møde. 

Kommissionen  antog  de  otte  Punkter,  sendte  dem  til 
Viceadmiralen  og  fik  dem  tilbage  et  Par  Dage  senere.  Jeg 
overværede  det  afgjørende  Mode;  Major  I.  blev  overbevist 
om  at  have  fort  falsk  Klagemaal,  han  forlob  sig  ved  Gjen- 
tagelsen  af  Vidneudsagnene  og  endte  med  den  Tilstaaelse, 
at  have  opspundet  det  hele  for  at  hævne  sig  paa  Vice- 
admiralen, der  havde  nægtet  ham  en  Ansættelse,  eftersom 
han  havde  besveget  en  ham  betroet  Kasse  for  et  Par 
Hundrede  Rubler.  Jeg  var  glad  over  at  se  Mordvinovs 
Uskyld  godtgjort,  dels  fordi  han  forekom  mig  at  være  en 
Hædersmand,  dels  fordi  jeg  fra  første  Færd  havde  opfattet 
Sagen  fra  dette  Synspunkt.  Akarov  fastholdt  imidlertid,  at 
man  i  Indberetningen  til  Kejseren  nødvendigvis  maatte  be- 
mærke, at  Viceadmiralen  fortjente  Dadel  for  Embedsmisbrug 
og  Overtrædelse  af  Formerne,  men  at  Major  I.  for  sin  aabeu- 
hjærtige  Tilstaaelses  Skyld  burde  have  en  Formildelse  i 
Straffen. 

Jeg  udtalte  mig  energisk  mod  Udtrykket  »dadelværdig« 
og  fastholdt  Dødsstraffen  for  den  falske  Anklager.  »Enhver 
Overbærelse  vilde  være  en  Forbrydelse,  naar  man  tager  den 
med  koldt  Blod  udpønskede  Anklage  i  Betragtning,  der  til- 
sigtede at  styrte  en  hæderlig  Mand  i  Skjændsel  og  at  knuge 
ham  med  den  strængeste  Straf,  og  som  havde  til  Formaal 
at  udsaa  Mistanke  omkring  Tronen  og  at  bringe  Monarkens 
Hjærte  i  Uro.  Og  hvem  af  os«,  tilføjede  jeg,  »kan  holde 
sig  sikker  over  for  en  lige  saa  skandaløs  som  farlig  An- 
klage!« Jeg  sluttede  med  simpelthen  at  citere  Lovstederne 
angaaende  falsk  Klagemaal  og  gav  at  betænke,  hvor  haardt 
det  Ord  »dadelværdig«  maatte  være  for  en  fortjent  Mand, 
hvis  Adfærd  fandt  tilstrækkelig  Undskyldning,  naar  man 
tog  i  Betænkning  den  lange  Afstand  mellem  Hovedstaden 
og  hans  Kommandosted. 

Akarov  og  endnu  tvende  andre  Medlemmer  fastholdt  den 
dadlende  Bemærkning,  alle  de  øvrige  vare  af  min  Anskuelse. 
Klokken  slog  imidlertid  elleve,  og  Mødet  vedvarede  endnu; 
Vassiljev  og  Grev  Savadovski  understøttede  mig  aabenlyst; 
endelig  søgte  jeg  i  tvende  Linjer  at  samle  det  Punkt,  hvorom 
Drøftelsen  drejede  sig;  jeg  udbad  mig  Tilladelse  til  at  fore- 
læse dem,  og  de  fandt  alles  Billigelse.  Sagen  var  endelig 
afgjort. 

Først  den  næstfølgende  Dag  saae  jeg  Kejseren;  han 
behandlede  mig  med  ubegrænset  Godhed  og  sagde  mig 
mange  Komplimenter,  fordi  jeg  fra  første  Færd  havde  be- 
dømt Sagen  saa  rigtig.  Viceadmiralen  fik  en  Privatavdiens 
hos  Kejseren,  som  omfavnede  ham,  tilbagegav  ham  Kom- 
mandoen i  Odessa  og  forærede  ham  en  diamantbesat  Daase 
med  sit  Portræt.  Saaledes  var  i  Begyndelsen  af  Pauls 
Regering  hans  Adfærd  over  for  dem,  som  havde  lidt  uskyldig. 

Da  Lifland  og  Estland  fik  deres  gamle  Retsforfatning 
tilbage,  maatte  en  Del  af  de  Appelsager,  som  tidligere  gik 
direkte  til  Senatet,  fremtidig  falde  tilbage  til  det  Justits- 
kollegium, Peter  I.  havde  indrettet  for  at  dømme  disse 
nys  erhvervede  Provinser  efter  deres  egne  Love  og  Statuter. 
Som  Følge  af  den  Instansfølge,  Katharina  II.  havde  anordnet, 
havde  paagjældende  Kollegium  ene  og  alene  beholdt  Afgjørelsen 
af  Lutheranernes,  Kalvinisternes  og  Katolikernes  Konsistorial- 
sager;  det  var  derhos  i  den  Grad  forsømt,  at  det  i  hele 
15  Aar  var  forblevet  uden  Præsident;  thi  v.  Simolin,  Mi- 
nisterresident først  i  London,  senere  i  Paris,  havde  aldrig 
sat  sine  Ben  i  sit  Kollegium,  og  Vicepræsidenterne  vare 
udsøgte  blandt  Jurister,  der  vare  aldeles  ukjendte  ved 
Hoffet.  Paul  var  misfornøjet  med  dette  nedværdigende 
Forhold  og  vilde  hæve  Kollegiet  til  samme  Rang  som  de 
øvrige  Rigskollegier ,  der  havde  Senatorer  til  Formænd. 
En  Dag  spurgte  Fyrst  Kurakin  mig  i  Senatet,  om  jeg  ogsaa 
vilde  fungere  som  Præsident  for  bemeldte  Justitskollegium. 
>Kejseren  ønsker   at  gjengive  denne  øverste  Domstol  dens 

tidligere  Anseelse,  og  han  vil  anse  denne  frivillige  Forøgelse 
af  Deres  Arbejde  som  et  nyt  Bevis  paa  Deres  Tjenstiver.« 
»Monarkens  Vilje  er  en  Befaling  for  mig,  og  hvis  jeg  tør 
gjøre  Regning  paa  Deres  Understøttelse,  Hr.  Fyrste,  med 
Hensyn  til  de  nødvendige  Forandringer,  tager  jeg  gjærne 
dette  Arbejde  paa  mig.«  Generalguvernøren  lovede  med 
Varme  sin  Understøttelse,  saa  vidt  Sagen  faldt  ind  under 
hans  Embedsomraade,  og  Dagen  derpaa  oplæstes  i  Senatet 
den  kejserlige  Ukas  om  min  Udnævnelse  til  stor  Forundring 
for  adskillige  Senatorer,  som  ikke  vare  forberedte  herpaa 
og  alle  vare  ældre  i  Tjenesten  end  jeg. 

Da  jeg  samme  Aften  aflagde  Kejseren  min  Tak,  svarede 
Hans  Majestæt:  »Det  er  snarest  min  Sag  al  takke  Dem, 
fordi  De  overtager  et  yderligere  Arbejde.  Jeg  giver  Dem 
fuldstændig  Hals  og  Haand  over  de  Herrer  Præster«,  til- 
føjede han  i  en  sagtere  Tone-,  »jeg  véd,  at  flere  af  deres 
lutherske  Pastorer  ere  gjennemtrængte  af  den  nye  Aand  og 
hylde  Anskuelser,  som  ere  dannede  efter  de  nye  franske 
Doktriner.  Jeg  vil  altid  beskytte  de  i  mit  Rige  lovlig 
bestaaende  Religioner  og  følgelig  ogsaa  deres  Tjenere;  men 
de  maa  ikke  fjærne  sig  fra  den  skjddige  Lydighed  mod 
Lovene;  i  modsat  Fald  vil  jeg  straffe  dem  exemplarisk, 
fordi  de  ere  dobbelt  skyldige.«  Kejseren  udtalte  sig  næsten 
et  helt  Kvarter  yderligere  om  samme  Æmne  og  med  megen 
Aand,  Liv  og  Billighed;  sluttelig  tilføjede  han:  >I  alle  An- 
liggender, som  nødvendiggjøre  min  umiddelbare  Afgjørelse, 
kan  De  direkte  henvende  Dem  til  mig.« 

Allerede  den  følgende  Dag  begav  jeg  inig  til  mit 
Kollegium,  skjønt  det  var  en  Løverdag,  en  Fridag  for 
Dommerpersonalet.  Lokalerne  fandtes  i  den  vidtløftige 
Bygning  paa  Vassili-Ostrov,  som  Peter  L  havde  bygget  for 
de  tolv  RigskoUegier ;  i  Buegangen  var  anbragt  en  Tavle 
med  russisk  og  tysk  Indskrift,  som  angav  Indgangen  til 
Kollegiet;  en  urenlig  og  forslidt  Trappe  førte  til  et  stort 
Forværelse,    hvor  gamle    Soldater    havde  deres  Køkken  og 

inficerede  Adgangen  til  Justitias  Helligdom  med  en  branket 
Fedtlugt.  Her  fra  naaede  man  ind  i  Kancelliet  og  sluttelig 
til  Domssalen;  alt  her  bar  Præg  af  Alder,  Forfald  og  For- 
sømthed;  Præsidentens  mølædte  Stol  syntes  engang  at  have 
været  betrukken  med  rødt  Klæde;  jeg  gjennemløb  nogle 
Protokoller  og  Papirer,  som  laa  paa  Sekretærens  Bord; 
overalt  saae  jeg  Spor  af  Uorden  og  Forsømmelighed. 

Denne  Undersøgelse  bedrøvede  mig;  jeg  syntes  at  have 
betraadt  en  jHule  for  Chikanen,  og  ikke  et  Tempel  for 
Themis.  Opfyldt  af  dette  Indtryk  gav  jeg  Generalproku- 
røren  et  nøjagtigt  Billede  af  mit  Kollegiums  sørgelige  Til- 
stand og  bad  ham  selv  overtyde  sig  om  Sandheden;  han 
anmodede  mig  dog  om  at  undersøge  Sagen  mere  i  Enkelt- 
hederne og  at  indlevere  en  officiel  Beretning,  som  han 
kunde  forelægge  Kejseren. 

Da  jeg  næste  Mandag  indtog  min  Præsidentplads, 
underkastede  jeg  de  Personligheder,  hvoraf  dette  Tribunal 
var  sammensat,  en  nøjere  Prøvelse. 

Vicepræsident  Akimov  var  en  halvfjerdsindstyveaarig 
Olding  og  truffen  af  Slagtilfælde,  saa  han  kun  disponerede 
over  Kedelighed  og  god  Vilje;  fraset  nogle  Elementarbe- 
greber,  han  havde  erhvervet  sig  som  Prokurør,  havde  han 
absolut  intet  Begreb  om  de  sande  Retsprinciper.  Det  ældste 
Medlem,  en  forhenværende  Infanterimajor,  kunde  intet 
Sprog  taalelig,  men  var  i  øvrigt  en  Mand  af  Ære  og  af 
sund  Forstand.  De  øvrige  —  efter  Omstændighederne. 
Sekretæren  manglede  hverken  Kundskaber  eller  Rutine,  men 
han  var  for  Penge  til  fals  til  alt;  bag  en  andens  Ryg 
agerede  han  Advokat  og  understøttede  i  Kollegiet  det  Parti, 
han  hemmelig  tjente. 

Ogsaa  Retspersonalet  blev  forestillet  for  mig,  og  jeg 
lagde  særlig  Mærke  til  tvende  bedre  klædte  Mænd;  den 
ene  var  en  Brodersøn  af  Rettens  første  Medlem,  den  anden 
en  Søn  af  den  afdøde  Vicepræsident.  Jeg  spurgte  dem, 
hvor    de    havde    gjort    deres    Studier.      »I    St.   Petersborg, 

under  vore  Forældre«.  De  havde  Rang  som  Titulærraader, 
men  fungerede  kun  som  Kopister,  og  skjønt  de  ikke  kunde 
skrive  to  Linjer  fejlfrit,  nød  de  dog  tre  Gange  højere  Gage 
end  de  øvrige;  Nepotismen  herskede  her  som  i  Rom,  men 
trods  al  Protegering  og  Kvalm  bragte  jeg  dog  en  taalelig 
Orden  til  Veje. 

Jeg  havde  næppe  faaet  tilvejebragt  en  Smule  Orden 
og  Anstand  i  Justitskollegiet,  før  Kejseren  sagde  til  mig: 
»Jeg  modtager  fra  alle  Kanter  Klager,  snart  over  Biskop- 
perne, snart  over  Ordensgeneralerne.  Dette  har  bestemt  mig 
til  at  lægge  et  nyt  Departement,  udelukkende  for  Kato- 
likerne,  ind  under  Justitskollegiet;  saaledes  vil  De  faa 
yderligere  Ulejlighed.  I  øvrigt  gives  der  baade  blandt  den 
polske  og  den  litaviske  Klerus  urolige  Hoveder,  som  endnu 
holde  fast  ved  den  gamle  Insubordination  og  Anarki.  Disse 
Herrer  maa  De  passe  opmærksomt  paa«.  —  »Katolikerne 
ville  dog  næppe  taale  en  Ikke-Katolik  og  Lægmand  i  Spidsen 
for  dette  Departement.«  —  »Desto  værre  for  dem.  Jeg 
har  den  Ære  ogsaa  at  være  Lægmand  og  giver  Dem  min 
Fuldmagt.  Jeg  er  dog  vel  Herre  herover,  skulde  jeg  haabe. 
I  øvrigt  kan  De  tage  Katoliker  og  danne  Deres  Departement 
af  dem;  men  De  maa  indestaa  mig  for  disse  Herrer.«  — 
»Deres  Majestæt  maa  tillade  mig  at  forestille  Dem  disse 
Personer;  ellers  kan  jeg  ikke  godt  staa  inde  for  dem.«  — 
»Det  gaar  nok.     Afgjør   den   Sag  med  Generalnrokureren.« 

Den  26de  Januar  1796  undertegnede  Kejseren  paa- 
gj ældende  Ukas,  den  27de  offentliggjordes  den  i  Senatet,  og 
jeg  fandt  mig  saaledes  belæsset  med  en  uhyre  Byrde,  en 
umaadelig  Ansvarlighed  uden  Forhøjelse  i  min  Gage,  ja 
selv  uden  Taffelpenge,  som  alle  de  øvrige  Departements- 
chefer oppebåre.  Jeg  havde  vel  ogsaa  erholdt  dem,  hvis 
jeg  havde  søgt  derom;  men  havde  man  ikke  kunnet  spare 
mig  for  dette  Skridt? 

Ukassen  om  Oprettelsen  af  det  katolske  Departement 
blev  tilstillet  alle  Guvernementer,    og  samtidig   sendte   jeg 

en  Cirkulærskrivelse  med  verificeret  Kopi  af  Hs.  Majestæts 
Befaling  som  Bilag  til  Ærkebiskoppen  af  Mohilev,  til  Ærke- 
biskoppen over  de  unerede  Katoliker  og  til  de  andre  Biskopper 
i  de  russiske  Provinser. 

Alle  Biskopper  modtoge  denne  Forordning  med  den 
Ærbødighed,  som  tilkommer  Suverænens  Bud,  alle  paa  nær 
Msgr.  Siestrzencievicz,  Ærkebiskoppen  af  Mohilev;  han  til- 
stillede mig  et  langt  Privat  brev,  skjont  vi  næppe  kj  endte 
hinanden,  og  han  skrev  til  mig  paa  Tysk,  enten  fordi  han 
mente  herved  at  kunne  vinde  mig  eller  for  at  antyde,  at 
Brevet  ikke  var  officielt. 

Jeg  var  i  stor  Forlegenhed,  da  jeg  saae,  at  Ærkebi- 
skoppens Hensigt  var  at  sætte  sig  ud  over  Ukassen.  Paul 
vaagede  alt  for  skinsyg  over  sin  Avtoritet,  til  at  han  vilde 
optage  denne  principielle  Erklæring  fra  de  russiske  Katolikers 
gejstlige  Overhoved  paa  ligegyldig  Maade,  og  jeg  maatte 
frygte  for  at  udsætte  Ærkebiskoppen  for  Kejserens  Vrede 
og  endog  at  skade  hele  den  gejstlige  Stand,  naar  jeg  indgav 
en  officiel  Beretning  om  Prælatens  Skridt.  Omvendt  udsatte 
jeg  mig  selv  for  stærkt,  hvis  jeg  fandt  mig  i  den  af  Ærke- 
biskoppen krævede  Undtagelsesstilling.  Endelig  gav  jeg 
Fyrst  Kurakin  en  fortrolig  Meddelelse  om  Skrivelsen  og 
udbad  mig  hans  Mening.  Efter  modent  at  have  drøftet  de 
Følger,  Ærkebiskoppens  Forhold  maatte  drage  efter  sig, 
gjorde  Generalprokurøren  Kejseren  bekjendt  med  Sagen,  og 
Hs.  Majestæt  indskærpede  mig  at  give  Ærkebiskoppen  en 
bestemt  Irettesættelse  med  den  vedføjede  Udtalelse,  at  han 
vilde  blive  straffet  efter  Lovens  Strænghed,  saafremt  han 
ikke  ufortøvet  lystrede  de  Befalinger,  som  tilstilledes  ham 
fra  Justitskollegiet. 

Kun  de,  som  kjende  denne  Prælats  Stolthed,  formaa 
at  gjøre  sig  en  Forestilling  om  hans  Raseri.  Foreløbig 
søgte  han  om  Tilladelse  til  at  turde  begive  sig  til  St. 
Petersborg;  han  fik  den  ikke  saa  hurtig,  og  da  han  indtraf, 
søgte  han  i  Begyndelsen  at  skjule  sit  Had  under  den  mest 

underdanige  og  hykleriske  Mine;  først  lidt  efter  lidt  kom 
dette  hans  Had  mod  mig  frem,  efter  at  han  havde  givet 
mig  tusende  Forsikringer  om  sin  mest  levende  Hengivenhed. 

Lobarczevski,  Oberstløjtenant  i  russisk  Tjeneste,  kom 
ved  denne  Tid  til  St.  Petersborg  med  sin  elskværdige, 
smukke  Frue.  Han  bad  mig  paa  det  indstændigste  at  skaffe 
sig  en  civil  Ansættelse,  og  jeg  foreslog  ham  den  første 
Plads  i  Departementet  næst  efter  Vicepræsidenten.  Major 
Duhamel  af  Grenadererne,  som  havde  rettet  samme  Bøn  til 
mig,  tilbød  jeg  den  næste  Plads,  og  begge  gave  deres 
Samtykke.  Hans  Majestæt  stadfæstede  mine  Forslag,  og 
Departementet  var  saaledes  besat  meget  godt.  Hr.  v.  Lo- 
barczevski var  Kejseren  bekjendt;  han  havde  fundet  An- 
vendelse i  Polen  ved  Rigsdagen  og  fungeret  som  Kommissar, 
som  Dommer  og  Sendemand;  han  havde  saaledes  en  vis 
Rutine  i  Civilforretninger  og  Retsplejen.  Duhamel  havde 
nydt  en  meget  omhyggelig  Opdragelse  i  Varszava,  var 
Mester  i  flere  Sprog  og  var  bleven  anvendt  baade  af  General 
Kossakovski  og  Fyrst  Repnin  ved  den  udenlandske  Korre- 
spondance; jeg  kjendte  ham  derhos  som  en  Mand  af  høj 
Redelighed  og  sjælden  Finfølelse,  og  det  var  mig  derfor 
magtpaaliggende  at  faa  ham  ansat  ved  en  Domstol,  hvis 
Ry  for  Upartiskhed  og  Uegennytte  det  var  saa  nødvendigt 
at  hævde. 

Ved  denne  Tid  (Februar  1797)  flk  Fyrst  Subov  Til- 
ladelse til  at  begive  sig  til  Udlandet  og  passerede  Riga. 
General  Pahlen  besøgte  ham,  og  ligesaa  den  liflandske 
Guvernør  Cam penhausen.  En  Politispion,  der  efter  Ordre  fra 
St.  Petersborgs  Generalguvernør  Akarov  fulgte  Subov  i 
Hælene,  indleverede  en  falsk  Rapport  om  den  overordentlige 
Maade,  hvorpaa  Fyrsten  var  bleven  modtagen  i  Riga,  og 
blandt  andre  Løgne  fortalte  han,  at  Pahlen  havde  ledsaget 
Subov  til  Mitau,  altsaa  ud  over  Guvernementets  Grænser, 
hvad  en  Regimentschef  aldrig  maa  gjøre.  Kejseren,  hvem 
man  vilde  ophidse  mod  Pahlen,    kom  da  ogsaa  i  frygteligt 

Raseri  ved  Beretningen  om  de  Æresbevisninger,  der  vare 
blevne  viste  en  simpel  Undersaat,  og  uden  at  gjøre  sig  den 
Ulejlighed  at  undersege  Angivelsen  slettede  han  Pahlen  af 
Hærens  Liste.  Pahlen  segte  at  retfærdiggjøre  sig  ved  et 
Brev,  som  det  hed  sig,  at  Kejseren  kastede  bort  uden  at 
læse  det.  Campenhausen  mistede  sin  Post  efter  samme 
falske  Anklage;  de  tvende  Mænds  aabenlySe  Uskyld  bragte 
dog  Fyrst  Repuin  og  General  Benkendorff  til  at  føre  deres 
Forsvar  med  saadan  Varme,  at  Kejseren  tilgav  dem. 

Før  sin  Afrejse  til  Moskva  anbefalede  Kejseren  mig 
endnu  engang  i  al  Almindelighed  det  strængeste  Tilsyn 
med  den  protestantiske  Gejstlighed,  og  Generalprokurøren 
lovede  mig  den  prompte  Afgj øreise  af  alle  til  min  Ledelse 
betroede  Sager. 

Der  var  næppe  forløbet  otte  Dage,  før  Briskorn,  Pro- 
kurøren  ved  Justitskollegiet,  udpegede  den  svenske  Pastor 
Cygnæus  som  mistænkelig,  da  han  var  rejst  til  Sverige  og 
havde  undgaaet  vore,  ved  Grænserne  udstillede  Poster.  Som 
Hjemmelsmand  for  sin  Angivelse  nævnte  han  Pastor  Sk. 

Sagen  var  alt  for  kilden,  til  at  jeg  turde  give  General- 
prokurøren en  Beretning  derom  efter  en  mundtlig  Beret- 
ning. Jeg  forlangte  altsaa  en  skriftlig  Rapport  fra  Hr. 
Briskorn  og  raadede  ham  derhos  til  vel  at  overveje  Skridtet, 
før  han  gjorde  det;  han  svarede,  at  naar  jeg  gjorde  Vanske- 
ligheder ved  at  modtage  hans  Angivelse,  vilde  han  lade  den 
direkte  indgaa  til  Generalprokurøren.  Efter  denne  Erklæring 
fastholdt  jeg  udtrykkelig  en  skriftlig  Indberetning,  under- 
tegnet af  ham  og  Pastor  Sk.  Forsynet  med  dette  Aktstykke 
lod  jeg  sidstnævnte  selv  møde  hos  mig^  overtydede  mig  om, 
at  der  hverken  fandtes  Modsigelser  eller  Spor  af  personligt 
Nag  i  hans  Angivelse  og  indleverede  derpaa  min  officielle 
Beretning,  men  bad  samtidig  Generalprokurøren  skaane 
Pastor  Cygnæus  for  al  ubehagelig  Opsigt  og  give  mig  Be- 
myndigelse til  at  anstille  retslig  Undersøgelse  paa  de  Steder, 
Cygnæus  havde  passeret  paa  sin  Tilbagevej  fra  Finland. 

Genera Iprokurøren  paalagde  mig  imidlertid  neje  at  op- 
fylde den  kejserlige  Befaling,  nemlig  paa  Posthuset  at 
stoppe  alle  til  Pastor  Cygnæus  rettede  Breve  og  sende  ham 
selv  under  Ledsagelse  af  en  Politiofftciant  til  Moskva  sammen 
med  Pastor  Sk.,  der  havde  denuncieret  ham. 

Hvor  farligt  det  nu  end  var  ikke  ufortøvet  at  fuld- 
byrde en  Immediatbefaling  fra  Kejseren,  vovede  jeg  dog 
at  afsende  Cygnæus  alene,  fordi  den  talrige  finske  og 
svenske  Menighed  i  St.  Petersborg  i  modsat  Fald  vilde  have 
været  uden  Pastor  under  den  forestaaende  Paasketid,  da 
alle  og  enhver  ønskede  at  nyde  Nadveren. 

General  Buxhøvden,  som  i  Akarovs  Fraværelse  havde 
faaet  overdraget  Ledelsen  af  Generalguvernementet  St.  Pe- 
tersborg, tillod  Pastor  Cygnæus  at  afbenytte  en  god  Vogn 
og  medgav  ham  i  Følge  en  dannet  og  meget  human  tysk 
Politiembedsmand.  Jeg  indrømmede  ham  24  Timers  Frist 
til  at  ordne  sine  Privatsager  og  meldte  Generalprokurøren, 
hvilke  Grunde  der  havde  bevæget  mig  til  at  forhale  Pastor 
Sk.'s  Afsendelse;  han  havde  nemlig  dels  intet  yderligere  at 
føje  til  sin  Angivelse,  dels  vilde  den  finske  Koloni  ved 
hans  Rejse  blive  berøvet  al  gejstlig  Hjælp,  hvad  der  maatte 
gjøre  en  farlig  Skandale  og  vække  en  aldeles  unyttig  Opsigt. 
Samtidig  paakaldte  jeg  Kejserens  Naade  for  Pastor  Cygnæus, 
der  efter  al  Rimelighed  havde  begaaet  Lovovertrædelsen 
snarere  i  Stundesløshed  end  med  nogen  forbryderisk  Hensigt 
og  derhos  kun  kunde  antages  for  en  ubetænksom  Person, 
da  vi  jo  befandt  os  i  Fred  med  Sverige. 

Generalprokurøren,  der  var  god  og  menneskevenlig,  gik 
fuldstændig  ind  paa  Tankegangen  i  mit  Brev;  Pastor  Cyg- 
næus retfærdiggjorde  sig  med  Hensyn  til  sine  Hensigters 
Renhed,  og  Kejseren  lod  ham  vende  frikjendt  tilbage  og 
tilkjendegav  mig  sin  særlige  Velvilje  for  min  Behandling 
af  denne  Sag.  ru-H  1 

Kroningen    fandt    endelig   Sted    den  5te  April,    og   de 

Udmærkelser,  Kejseren  uddelte,  vare  exempelløse  og  ube- 
grænsede. Grev  Besborodko  blev  Fyrste  og  fik  30000 
Bønder;  de  tvende  Brødre  Kurakin  fik  hver  1 2000  og  Rigets 
mest  indbringende  Fiskeriret.  Der  herskede  i  det  hele 
taget  intet  Gnieri  med  Hensyn  til  Godser  og  Ordener,  og 
Kammertjener  Kutaissov,  som  allerede  var  bleven  Statsraad, 
troede  da  ogsaa  at  kunne  udbede  sig  St.  Annaordenens  anden 
Klasse.  Paul  kom  i  Kaseri,  mishandlede  ham  og  ilede  til 
Kejserinden,  hvor  han  forefandt  Frk.  Nelidov;  han  fortalte 
dem,  at  han  nylig  havde  afskediget  Kutaissov  paa  Grund 
af  hans  Uforskammethed.  Kejserinden  søgte  forgjæves  at 
formilde  ham,  hans  Blod  var  endnu  i  Kog,  og  først  efter 
Middagen  var  Frk.  Nelidov  mere  heldig  og  fik  Tilgivelse 
for  Kutaissov,  som  kastede  sig  for  hendes  Fødder  og  takkede 
hende.  Den  følgende  Tid  skulde  prøve  hans  Taknemmelighed 
mod  hans  tvende  Velgj ørerinder. 

Faa  Dage  senere  udmærkede  Kejseren  paa  et  Bal  Frk. 
Lapuchin  i  særlig  Grad ;  han  talte  om  Aftenen  til  Kutaissov 
om  hende,  og  denne  fuldstændig  intetsigende  Passiar  kom 
til  at  danne  Grundlaget  for  et  vidt  gaaende  Rænkespil, 
der  dog  først  langsomt  skulde  modnes. 

Da  Kejseren  paa  Tilbagerejsen  fra  Moskva  vilde  besøge 
en  anden  Del  af  sit  Rige,  tog  han  Vejen  gjennem  Litaven, 
Kurland  og  Lifland  Generalguvernør  Akarov  kom  derimod 
direkte  til  St.  Petersborg,  og  i  den  Tro  at  berede  Kejseren 
en  behagelig  Overraskelse  befalede  han  alle  Hovedstadens 
Beboere  uden  Undtagelse  at  male  deres  Porte,  ja  endogsaa 
Havemurene  sort-orange-hvide  ligesom  Regeringens  Planke- 
værker. Denne  latterlige  Befaling  maatte  ufortøvet  efter- 
kommes og  voldte  uhyre  Bekostninger;  thi  Malerne  be- 
nyttede sig  naturligvis  af  den  gunstige  Lejlighed  og  toge 
Betaling  efter  Behag. 

Et  Skrig  af  Harme  rejste  sig  paa  alle  Hold,  og  selv 
Kejserinden,  der  var  ilet  forud  for  sin  høje  Husbond,  var 
meget    forbavset   over  denne  Befaling,    hvorom  hun  aldrig 

havde  hørt  tale.  Enten  hun  nu  har  gjort  Kejseren  op- 
mærksom herpaa,  eller  Paul  selv  har  felt  sig  slaaet  ved 
den  latterlige  Ensformighed,  der  sammenblandede  de  kejser- 
lige Bygninger  med  de  private,  forespurgte  han  sig  i  hvert 
Fald  under  sit  Indtog,  hvad  denne  extravagante  Idé  havde 
at  betyde?  Man  svarede  ham,  at  Politiet  havde  nødsaget 
Beboerne  til  ufortøvet  at  følge  Herskerens  Bud.  »Jeg 
maatte  jo  være  en  Nar  for  at  udstede  en  slig  Befaling«, 
udbrød  Paul  i  Vrede,  og  denne  i  og  for  sig  ubetydelige 
Omstændighed  medførte  Akarovs  Fald.  Grev  Buxhøvden 
afløste  ham,  og  da  Kejseren  havde  erfaret,  med  hvilken 
Orden  og  Mildhed  han  interimistisk  havde  bestyret  Gene- 
ralguvernementet,  medens  Hoffet  var  i  St.  Petersborg,  for- 
ærede han  Generalen  en  diamantsmykket  Daase  med  sit 
Portræt,  og  hans  Hustru  fik  Katharina  ordenens  anden  Klasse. 

Denne  Forandring  var  mig  dobbelt  kjærkommen,  dels 
fordi  vi  stode  paa  meget  venskabelig  Fod  med  Grev  Bux- 
høvden, hvis  Husti'u  var  opdragen  i  Frøkenstiftelsen,  dels 
fordi  min  Stilling  hyppig  bragte  mig  i  Berøring  med  Gene- 
ralguvernøren;  det  var  mig  derfor  meget  magtpaaliggende, 
at  han  var  en  redelig  og  sanddru  Mand. 

Jeg  har  meddelt  dette  Træk  for  at  fremhæve  Kejserens 
Retfærdighedsfølelse;  han  straffede  et  Menneske  som  Akarov, 
hvem  han  hidtil  havde  udmærket,  i  samme  Øjeblik,  som 
han  lærte  hans  Haardhed,  Uretfærdighed  og  Tvetungethed 
at  kjende.  I  det  hele  taget  tror  jeg  ikke,  at  nogen  dødelig 
har  frembudt  saa  stærke  Lys-  og  Skyggesider  i  sin  Karakter 
som  Paul  1.  Hans  Aand  og  hans  Lidenskaber,  hans  Føl- 
somhed og  hans  Haardhed,  hans  Dyder  og  Laster,  hans 
Enthusiasme  i  Venskab  og  hans  pludselige  Had  mod  samme 
Person,  hans  Taknemmelighed  for  enhver  venlig  Ytring,  der 
syntes  at  komme  fra  Hjærtet,  og  hans  Raseri  over  den 
ringeste  Tilsidesættelse,  han  opdagede  med  Hensyn  til  sin 
Personlighed,    alt  dette  øgedes  hos  ham   til  det  Extreme. 

Og  denne  Sammenhoben  af  modsatte  og  modstridende  Egen- 
skaber maatte  drage  ham  i  Fordærvelse;  thi  det  var  en  let 
Sag  at  spille  hans  Fejl  ud  mod  hans  Dyder.  Man  vidste 
at  drive  Misbrug  med  haus  Godhed  og  Kjærlighed  til  Ret- 
færdighed, at  fordærve  selv  hans  Dyder,  og  man  fandt 
atter  Sandheden  af  den  Sætning  stadfæstet:  corruptio 
optimi  pessima.  (Forts.) 

(Slutning. ) 


VI. 


Helten  fra  saa  mange  Krige  fandt  Fornøjelse  i  at  lade 
sine  Børnebørn  opføre  Dramaer  og  Komedier,  som  hans 
Venner  havde  forfattet,  og  hvortil  Æmnet  ofte  var  taget  af 
hans  egne  Bedrifter  og  hans  Hustrus  glimrende  Hofliv.  Lady 
Mariboroughs  utrættelige  Virkelyst  fandt  derimod  en  Be- 
skæftigelse i  Bestyrelsen  af  deres  umaadelige  Formue,  der 
er  bleven  dem  bebrejdet  som  en  Forbrydelse.  Swifts  Ud- 
talelser i  »the  Examiner«  synes  os  at  indeholde  det  bedste 
Bevis  for,  hvor  ugrundet  denne  Beskyldning  var.  »I  det 
sidste  halve  Aar«,  skriver  han,  »have  alles  Munde  og 
Penne  haft  travlt  med  at  bevise,  at  England  har  opført  sig 
lavt  og  utaknemmeligt  mod  Hertugen  af  Mariborough;  det 
er  let  at  bevise  det  modsatte;«  derpaa  opregner  han  Na- 
tionens Gaver,  der  efter  hans  Udsagn  beløbe  sig  til  omtrent 
600,000  Pund.  Da  det  imidlertid  havde  behaget  England 
at  belønne  sin  berømte  Hærførers  uvurderlige  Tjenester  paa 
denne  Maade,  hvorfor  forargedes  man  da  over  hans  Rigdom? 
Hvorfor  skulde  han  have  afslaaet  Folkets  Gaver?  Kunde 
han,  der  var  kaldet  til  at  repræsentere  sit  Land  med  hele 
hin  Tids  Pragt,  spille  Cincinnatus's  Rolle?    Dertil  kom,  at 

Mariborough  af  Naturen  var  ordentlig,  økonomisk  og  ikke 
som  de  fleste  af  den  Tids  Adelsmænd  forfalden  til  Spil  og 
Drik;  han  beholdt  endogsaa  lige  til  sin  Død  en  Mani  for 
at  spare  paa  Smaating,  medens  han  gav  Millioner  ud,  naar 
der  var  Grund  dertil.  Enhver  véd,  hvor  let  man  ved  en 
god  Bestyrelse  kan  forøge  en  betydelig  Formue,  og  Hertug- 
inden var  en  fortræffelig  Administrator,  hendes  Forretnings- 
breve kunne  opstilles  som  Monstre,  saa  klare,  bestemte  og 
skarpsindige  ere  de.  Derfor  overlod  Hertugen  hende  ogsaa 
gjærne  de  vigtigste  Forretninger.  Da  den  uheldige  Syd- 
havsspekulation  ruinerede  mange  i  England,  havde  Lady 
Mariboroughs  skarpe  Blik  forudset  Udfaldet,  og  hun  havde 
trukket  sig  tilbage  med  en  Vinding  af  100,000  Pund,  hvor- 
imod hendes  Svigersøn,  Sunderland,  mistede  en  betydelig 
Del  af  sine  Børns  Formue.  Da  i  Begyndelsen  af  Georg  I.'s 
Regering  Prætendenten  gjorde  Landgang  i  Skotland,  var 
Hertugen  ogsaa  i  Stand  til  at  tilbyde  Regeringen  et  betyde- 
ligt Laan,  og  man  kan  af  flere  Steder  i  Hertugindens  Me- 
moirer se,  at  hun  i  sin  Alderdom  laante  Regeringen  store 
Pengesummer  og  ofte  var  meget  urolig  for  ikke  at  faa  dem 
tilbage. 

Imidlertid  levede  dette  Ægtepar,  der  saa  ofte  er  blevet 
beskyldt  for  Gjerrighed,  paa  en  meget  stor  Fod,  holdt  flere 
pragtfulde  Boliger  vedlige,  omgav  sig  med  et  sandt  Hof, 
udstyrede  deres  Børn  og  Børnebørn  rigt  og  gjorde  uendelig 
meget  godt.  Deres  Velgjerninger  vare  ofte  kongelige;  saa- 
ledes  gav  Hertuginden  100,000  Pund  Sterling  til  en  af 
deres  Venner,  en  Bankier,  som  var  bleven  ruineret  ved 
Sydhavsspekulationen  og  paa  Nippet  til  at  gaa  fallit.  Na- 
turligvis søgte  Folk  ofte  at  misbruge  deres  store  Rigdom; 
Hertugen  af  Newcastle,  der  bejlede  til  en  Datterdatter  af 
Mariborough,  forlangte  40,000  Pund  i  Medgift,  i  Steden  for 
de  28000  Pund,  der  vare  ham  tilbudte,  og  som  den  Gang 
ansaas  for  en  Uhyre  Sum.    »Det  kan  ikke  være  hans  Alvor«, 

udbrød  Hertuginden,  »min  Datterdatter  er  hverken  styg 
eller  borgerlig,«  og  hun  forøgede  ikke  Medgiften. 

Det  rolige,  behagelige  Liv,  Mariborough  langt  bedre  end 
sin  Hustru  forstod  at  nyde,  blev  dog  snart  formørket  af 
store  Sorger.  I  ét  Aar,  1714,  mistede  han  to  af  sine  Døtre, 
Grevinden  af  Sunderland,  der  var  28  Aar,  og  Grevinden  af 
Bridgewater,  som  var  to  Aar  yngre.  Hertuginden  havde 
haft  sex  Børn,  to  Sønner  og  fire  Døtre;  den  ældste  Søn  var 
død  som  Barn,  den  anden  sytten  Aar  gammel  af  Kopper, 
ligesom  hans  Søstre  senere.  Den  smukke,  begavede  og 
elskværdige  unge  Lords  Død  blev  oprigtig  beklaget  af  alle 
Partier;  Mariborough  sørgede  dybt  og  var,  i  det  mindste  til- 
syneladende, mere  utrøstelig  end  hans  Hustru,  hvem  Gud, 
som  Lord  Godolphin  sagde,  havde  begavet  med  en  Karakter- 
styrke, der  stod  over  hendes  Kjøn.  Hertugdømmet  Mari- 
borough blev  ved  et  Dekret  af  Parlamentet  overført  paa 
hans  ældste  Datter,  Lady  Godolphin,  og  hendes  mandlige 
Efterkommere;  men  da  hendes  eneste  Søn  døde,  arvede 
Lady  Sunderlands  ældste  Søn  Titelen. 

Skjønhed  var  hele  Familiens  Arvegods;  af  de  fire  Døtre 
var  den  ene  mere  fortryllende  end  den  anden.  Uheldigvis 
lignede  to  af  dem,  Grevinde  Godolphin  og  Hertuginden  af 
Montague  (den  eneste,  der  overlevede  Moderen),  alt  for  meget 
Lady  Mariborough  i  Karakter,  og  da  denne  Lighed  i  Karakteren 
igjen  nedarvedes  paa  deres  Børn,  opstod  der  deraf  Kiv  og  Strid, 
ja  endog  Processer,  som  forbitrede  den  gamle  Hertugindes 
sidste  Dage.  Lady  Montague  især,  Popes  »Engle-Hertuginde«, 
var  kun  en  Engel  i  det  ydre  og  lignede  sin  Moder  i  den  Grad, 
at  Mariborough  sagde  til  dem:  »Jeg  fatter  ikke,  at  I  ikke 
kunne  enes,  I  ere  jo  ganske  ens.«  Det  var  til  en  Datter 
af  Lady  Montague,  den  unge  Hertuginde  af  Manchester,  at 
hendes  Bedstemoder  en  Dag  sagde:  »Du  er  et  godt 
Menneske;  men  du  har  en  Moder!«  »Hun  ligesaa,«  svarede 
den  næsvise  Datterdatter. 

Deres  to  kjæreste  Børns  næsten   samtidige  Død  var  et 

haardt  Slag  for  Lord  og  Lady  Mariborough.  Grevinden  af 
Sunderland  var  især  deres  Yndling;  hun  var  den  bedst  be- 
gavede af  alle  Børnene  og  forenede  Moderens  skarpe  origi- 
nale Porstand  med  Faderens  elskværdige  Egenskaber;  i 
hendes  Ægteskab  med  den  kolde,  hovmodige,  despotiske 
Lord  Sunderland,  der  i  alle  Henseender  stod  langt  under 
hende,  havde  hendes  Opførsel  været  dadelfii;  de  liberale 
Ideer  ivrig  hengiven  havde  hun  gjort  sit  Hus  til  Partiets 
mest  yndede  Samlingssted  og  gik  under  Kjælenavnet:  den 
lille  Whig.  Brevene  til  hendes  Moder  bære  Præget  af 
kjærlig  Ærbødighed,  et  af  dem  slutter  saaledes:  »Jeg  burde 
gjøre  Undskyldning,  fordi  jeg  siger  min  Mening  saa  frit; 
men  min  kjæie  Moder  har  altid  opmuntret  mig  dertil  ved 
sin  Godhed.« 

Da  hun  følte  Døden  nærme  sig,  paakaldte  hun  for 
sidste  Gang  sin  Moders  Godhed  i  et  beundringsværdigt 
Brev  til  sin  Mand.  Efter  at  have  givet  ham  gode  Raad 
med  Hensyn  til  hans  Formue,  som  hun  vidste,  han  for 
største  Delen  havde  ødelagt,  bad  hun  ham  anmode  Hertug- 
inden om  at  sørge  for  deres  Børn  for  hendes  Skyld.  Lady 
Mariboroughs  Svar  gjør  hende  Ære:  »Hermed  følger  det 
kjære  Brev  tilbage,  som  De  sendte  mig  i  Gaar.  De  begriber 
let,  at  jeg  har  fældet  mange  Taarer  over  det,  og  De  kan 
være  vis  paa,  at  jeg  til  min  sidste  Time  trofast  skal  op- 
fylde mit  stakkels  Barns  Ønsker.  Det  glæder  mig  at  se, 
at  jeg  uden  at  kjende  hendes  Tanker  allerede  havde  be- 
sluttet at  gjøre  alt,  hvad  hun  beder  mig  om.«  Hertuginden 
skildrer  derpaa  udførlig  sine  Forberedelser  til  at  modtage 
de  nye  Husfæller,  tre  Sønner  og  to  Døtre,  og  slutter  saa- 
ledes: »Saa  snart  De  kan  faa  Tid  dertil,  beder  jeg  Dem 
sende  mig  en  eller  anden  lille  Gjenstand,  som  mit  elskede 
Barn  plejede  at  bære,  og  sig  til  Fanchon  (hendes  Kammer- 
jomfru), at  hun  skal  sætte  den  lille  Kop  til  Side,  som  hun 
plejede  at  drikke  af.      Hun   har  selv  for  kort  siden  givet 

mig  noget  af  sit  Haar;  men  maaske  Panchon  kunde  give 
mig  en  af  hendes  smukke  Krøller  i  hele  dens  Længde.« 

Sunderland  ægtede  nogle  Aar  efter  en  simpel  Person 
uden  Formue,  til  Fordel  for  hvem  han  forurettede  sine 
Børn.  Man  kan  begribe,  at  hans  Svigermoder  ikke  fandt 
sig  heri  uden  heftig  Protest,  og  for  at  hævne  sig  ud- 
spredte han  det  Rygte,  at  hun  hemmelig  intrigerede  med 
Jakobiterne  mod  den  ny  Regering.  I  Begyndelsen  foragtede 
hun  denne  Bagtalelse  som  alt  for  urimelig;  men  da  hun  fik 
at  vide,  at  Kongen  havde  lyttet  dertil,  tog  hun  efter  Sæd- 
vane Tyren  ved  Hornene  og  mødte  ved  Hs.  Majestæts  Lever. 
Hun  blev  meget  koldt  modtagen;  da  forlangte  hun  Avdiens 
hos  Kongen  gjennem  hans  Favorit,  Hertuginden  af  Kendal; 
men  da  han  ikke  kunde  Engelsk,  maatte  Hertuginden  af 
Kendal  tjene  som  Tolk.  Samtidig  overleverede  Lady  Mari- 
borough ham  et  skrevet  Forsvar,  men  Kongens  Svar  herpaa 
tilfredsstillede  hende  ikke.  »Hvad  man  end  kan  have  sagt 
mig  om  Dem,  Mylady,«  skrev  han,  »tror  jeg  altid  at  have 
vist  min  store  Agtelse  for  Deres  Ægtefælle  Hertugens 
Tjenester,  og  jeg  er  tilbøjelig  til  feun  at  dømme  ham  og 
Dem  efter,  hvorledes  De  tjene  mig.  Hvorpaa,  Mylady 
Mariborough,  jeg  beder  Gud  bevare  Dem  i  Sundhed  og 
Lykke.     G.  R.« 

Kong  Georg  talte  Sandhed,  hvad  Hertugen  angik;  dette 
Brev  var  skrevet  i  1720,  og  allerede  i  1716  havde  Mari- 
borough efter  et  let  Anfald  af  Apoplexi  ansøgt  om  sin  Af- 
sked, men  havde  faaet  Afslag  af  Kongen.  Til  Trods  for 
sin  Svækkelse  formaaede  han  endnu  at  opfylde  sine  vig- 
tigste Pligter  som  Medlem  af  Overhuset  og  Direktør  for  de 
militære  Anliggender;  dog  følte  han,  at  Døden  nærmede  sig. 
Da  han  en  Dag  spaserede  i  det  store  Galleri  paa  Blenheim, 
hvor  der  fandtes  et  Portræt  af  ham  fra  hans  glimrende 
Ungdomstid,  sagde  han  sørgmodig:  »Det  var  en  Mand,  og 
nu !« 

Den  16de  Juni  1722  fik  han  et  nyt  Anfald  af  Apoplexi. 

Syv  Dage  laa  han  uden  at  kunne  tale  eller  rere  sig,  men 
henimod  Slutningen  fik  han  Mælet  tilbage,  og  da  Hertug- 
inden, der  trofast  havde  plejet  ham  Dag  og  Nat,  spurgte 
ham,  om  han  havde  hørt  de  Bønner,  der  vare  blevne  op- 
sendte for  ham,  svarede  han:  »Ja,  og  jeg  har  bedt  med.« 
Det  var  de  sidste  Ord  af  denne  Mand,  der  trods  sine  Fejl  i 
Sandhed  maa  kaldes  stor.  Han  døde  i  en  Alder  af  72Aar; 
men  de  store  Anstrængelser,  han  havde  gjennemgaaet  i  sin 
modnere  Alder,  havde  opslidt  ham  længe  før  Tiden;  uden 
at  unde  sig  Hvile  havde  han  ofret  alle  sine  Kræfter  paa 
sit  Fædrelands  Sag  og  havde  derved  afsonet  sit  politiske 
Livs  første  Fejlgreb.  Hans  Død  bragte  Misundelsen  og 
Bagtalelsen  til  Tavshed;  alt,  hvad  England  ejede  af  Berømt- 
heder, kom  uden  Hensyn  til  Rang  og  Partier  til  Marlbo- 
ro ugh-House  for  at  vise  ham  den  sidste  Ære.  Begravelsen 
foregik  med  al  tænkelig  Pragt;  Hertuginden  havde  afslaaet 
Kongens  Tilbud  om  at  overtage  den;  men  mest  rørende 
var  det  at  se  den  umaadelige  Skare,  alle  dybt  bevægede, 
og  mellem  dem  i  tætte  Rækker  hans  gamle  Soldater,  der 
ikke  blot  begræd  i  ham  den  berømte  Hærfører,  men  tillige 
deres  faderlige,  gode,  menneskekjærlige  Chef,  der  altid  havde 
haft  et  aabent  Øre  for  enhver  af  dem,  altid  havde  stræbt 
at  skaane  dem,  ham,  som  de  med  inderlig  Kjærlighed  kaldte 
deres  gamle  Korporal. 

Mariboroughs  jordiske  Levninger  henstode  nogen  Tid  i 
Westminsterabbediet,  derpaa  lod  Hertuginden  dem  flytte  til 
Blenheim,  hvor  nu  begge  hvile. 

I  Hertugens  Testament  var  der  »som  et  Vidnesbyrd 
om  hans  store  Kjærlighed,  dybe  Agtelse  og  Taknemme- 
lighed« tildelt  hans  Hustru  16,000  Pund  i  aarlig  Indtægt, 
Afbenyttelsen  af  alle  hans  Godser,  betydelige  Summer  i 
rede  Penge,  50,000  Pund  til  at  fuldføre  Blenheim  og  For- 
mynderskabet over  den  unge  Hertug  af  Mariborough.  Hun 
besad  desuden  en  betydelig  personlig  Formue  og  beholdt 
indtil  sin  Død  Bestyrelsen  af  den  kongelige  Ejendom  Windsor. 

Hendes  Sor^  var  stor,  da  hun  mistede  den  eneste,  paa  hvis 
trofaste  Kjærlighed  hun  altid  kunde  lide,  og  hendes  Hel- 
bred blev  for  en  Tid  svækket.  Skjønt  hun  allerede  var  62 
Aar,  var  hun  dog  endnu  tiltrækkende  nok,  baade  ved  sin 
Skj enhed  og  især  ved  sin  store  Rigdom,  til  at  adskillige 
Bejlere  indfandt  sig  for  at  trøste  hende;  men  de  bleve 
meget  bestemt  afviste.  Aaret  efter  hendes  Mands  Dod 
bejlede  baade  Greven  af  Coningsby  og  Hertugen  af  Somer- 
set^  han,  som  kaldtes  »den  stolte  Hertug«,  til  hendes  Haand, 
i  det  de  foregave  længe  at  have  elsket  hende  hemmelig. 
Hun  svarede,  at  hendes  Alder  forbød  hende  at  tænke  paa 
at  indgaa  et  nyt  Ægteskab;  men  selv  om  en  Kejser  bejlede 
til  hende,  vilde  hun  aldrig  skjænke  ham  det  Hjærte,  der 
helt  og  holdent  havde  tilhørt  John,  Hertug  af  Mariborough. 


VH. 

Lady  Mariboroughs  Natur  var  imidlertid  ikke  af  dem, 
der  længe  kunne  hengive  sig  til  Sorgen;  livlig,  virksom, 
energisk  som  hun  var,  trængte  hun  til  Bevægelse,  Støj, 
mange  Beskæftigelser,  til  Verden  og  Hoffet. 

I  sin  Misfornøjelse  med  Georg  I.  sluttede  hun  sig  til 
Prinsen  af  Wales  og  hans  Hustru,  den  senere  Dronning 
Caroline,  »den  Fandens  Prinsesse«,  som  hendes  Svigerfader, 
Kongen,  kaldte  hende.  Ved  dette  lille  Hof,  der  rivaliserede 
med  det  store,  fik  hun  snart  megen  Indflydelse.  Lady 
Mary  Montague  fortæller,  at  hun  paa  sin  pikante  Maade 
holdt  meget  af  at  berette  smaa  Træk  af  den  kongelige 
Families  noget  besynderlige  Liv.  Den  anden  eller  tredje 
Gang,  hun  besøgte  dem,  fandt  hun  Prinsessen  i  Børne- 
kammeret, hvor  hun  lige  havde  tildelt  et  af  Børnene  en 
gavnlig  Revselse,  saa  at  det  skrå  ålede  af  fuld  Hals.  Da 
Lady  Mariborough  forsøgte  at  berolige  og  trøste  den  lille, 
udbrød  Prinsen    med    en    triumferende  Mine:    »Dér  har  vi 

Grunden,  hvorfor  I  Englændere  ere  saa  uopdragne;  I  have 
ikke  faaet  Bank  nok  i  eders  Barndom«.  »Hm,  saa  har  De 
vist  heller  ikke  faaet  nok,  tænkte  jeg  ved  mig  selv«,  til- 
føjede Hertuginden,  »men  jeg  tav  stille  med  mine  Tanker.« 
Da  hun  imidlertid  slet  ikke  plejede  at  lægge  Skjul  paa  sine 
Tanker,  gjorde  hun  sig  snart  mere  frygtet  end  elsket  og 
fulgte  sit  Kald,  som  var  at  herske  over  andre  og  ingenlunde 
at  bøje  sig  for  den  regerende  Myndighed.  Hun  ventede 
uden  Tvivl  at  komme  til  at  spille  en  indflydelsesrig  Rolle, 
naar  Prinsen  af  Wales  blev  Georg  II.,  men  hun  fandt  en 
Skranke  for  sin  Ærgjerrighed  i  den  almægtige  Minister, 
Robert  Walpole,  som  dog  oprindelig  skyldte  hende  sin 
Lykke.  Han  var  fattig,  da  hun  i  1709  skaffede  ham  en 
vigtig  Ansættelse  ved  Finanserne,  hvorfor  han  takkede  hende 
i  følgende  Udtryk*  »Mylady  Mariborough  vil  altid  kunne 
raade  og  befale  over  mig,  thi  jeg  véd,  hvor  meget  jeg 
skylder  hende.« 

Efter  Lord  Sunderlands  Ded  blev  Walpole  Skatkammer- 
kansler og  under  Georg  II.  almægtig.  Skjent  han  var 
Whig,  var  han  som  skabt  til  at  mishage  sin  fordums  Be- 
skytterinde.  Hun,  som  var  vant  til  Godolphins  Hæderlighed, 
Mariboroughs  høflige,  fine  Væsen  og  Sunderlands  oprigtige 
Fædrelandskj ærlighed,  maatte nødvendigvis  foragteden  plumpe, 
uopdragne,  drikfældige,  udsvævende  Minister,  hvis  hele  Re- 
geringssystem  var  grundet  paa  Fordærvelse.  Hun  fattede 
et  saadantHad  til  ham,  at  hun  engang  i  1736,  da  han  var 
syg,  skrev  i  sine  Optegnelser:  »Man  siger,  det  er  en  Synd 
at  ønske  Folks  Død;  jeg  haaber  ikke,  det  er  syndigt  at 
ønske  dem  hængte,  naar  de  ødelægge  deres  Land.« 

Heftige  Stridigheder  i  Anledning  af  Familien  Maribo- 
roughs Forsøg  paa  at  nærme  sig  til  Regeringen  vedligeholdt 
en  stadig  Krig  mellem  Walpole  og  Lady  Mariborough,  der 
begge  vare  lige  forretningsdygtige  og  lige  stivsindede. 
Walpoles  Forsøg  paa  at  slutte  Fred  bleve  afviste,  han  kaldte 
Bathordenen    til  Live    igjen    og  tilbød  Hertuginden   den  til 

bendes  Dattersøn,  den  unge  Hertug;  hun  svarede,  at  en 
Mariborough  kun  modtog  Hosebaandsordenen.  Hun  foragtede 
Ministeriet  Walpole,  lagde  ikke  Skjul  derpaa  og  beviste  det 
ved  enhver  Lejlighed,  hvor  hendes  Indflydelse  kunde  gjore 
sig  gjældende,  især  ved  Valgene.  De  to  Fjenders  Moder 
vare  gjærne  meget  stormfulde;  han  morede  sig  med  at  bringe 
hende  i  Harnisk  ved  sin  rolige  Ironi,  og  hun  sagde  ham 
drøje  Sandheder.  »Store  Mænd  faa  saa  sjælden  Sandheden 
at  vide«,  sagde  hun  til  ham  engang  efter  en  af  deres  Disputer, 
»thi  de,  der  tale  med  dem,  trænge  som  oftest  til  deres  Gunst, 
og  de,  som  sige  dem  Sandheden,  ere  i  deres  Øjne  gale. 
Naar  De  ønsker  at  høre  den  igjen,  Sir  Kobert,  skal  det 
glæde  mig  at  se  Dem.  Nu  har  jeg  lettet  mit  Hjærte,  og 
vi  kunne  tale  høflig  sammen  om  hvad  De  behager.« 

Det  er  bekjendt,  at  Dronning  Caroline  altid  viste  Wal- 
pole stor  Tillid;  det  var  nok  til  at  paadrage  hende  Lady 
Mariboroughs  Uvilje,  og  hun  skaanede  hende  hverken  med 
Pen  eller  Mund.  Dog  maa  man  indrømme,  at  hun  ogsaa 
personlig  havde  megen  Grund  til  Klage;  saaledes  var  hendes 
Bestyrelse  af  Windsor  en  Kilde  til  utallige,  smaalige 
Drillerier,  som  en  Dronning  af  England  aldrig  burde  have 
nedladt  sig  til  Da  hun  døde,  udbrød  Hertuginden:  »Siden 
det  ikke  er  nogen  Majestætsforbrydelse,  tilstaar  jeg,  at  jeg 
aldeles  ikke  er  bedrøvet  derover.« 

Lady  Mariborough  overlevede  sin  Mand  i  22  Aar  og 
bevarede  indtil  sin  sidste  Time  hele  sin  Aandskraft  og 
Virkelyst.  Hendes  Evner  udviklede  sig  med  Aarene,  og  de 
Portræter,  hun  udkaster  af  sine  samtidige,  udmærke  sig  ved 
en  næsten  profetisk  Gætteevne.  Hendes  sjælden  skarpe 
Forstand,  hendes  lange  Erfaring,  Samkvemmet  med  saa 
mange  forskjellige  Personligheder,  den  virksomme  Del,  hun 
havde  taget  i  de  vigtigste  Begivenheder,  alt  dette  i  Fore- 
ning give  hendes  Skrifter  stor  Interesse,  skjønt  hun  aldrig 
har  tænkt  paa  at  gjælde  for  Forfatterinde.  Hun  havde 
efterhaanden  faaet  Smag  for  Læsning,    studerede  de  gamle 

Og  nyere  Filosofer  og  bedømte  dem  klogt;  men  til  selv  at 
blive  Filosof  var  hun  alt  for  lidenskabelig,  og  ingen  stod 
mere  end  hun  paa  sin  Ret. 

Opførelsen  af  Blenheim  var  en  stadig  Kilde  til  Ærg- 
relse for  den  stridbare  Hertuginde.  British  Museum  ejer 
hendes  Korrespondance  med  hendes  Arkitekt  og  »Ven«  Sir 
John  Vanbrugh;  begge  vise  sig  lige  hidsige,  men  man  maa 
indrømme,  at  den  enes  Misgreb  og  Dumheder  undskylde 
den  andens  Vrede.  Hele  England  morede  sig  over  denne 
Strid  og  gav  i  Grunden  Lady  Mariborough  Ket.  Paladset 
Blenheim  kan  ikke  betragtes  som  noget  smukt  arkitektonisk 
Værk,  det  er  mere  massivt  end  storartet,  uden  Enhed  i 
Stilen;  Lady  Mariborough  bedømte  det  meget  rigtig,  da  hun 
i  sin  Alderdom  skrev:  »Jeg  har  altid  været  imod  den  Idé 
at  bygge  et  saa  kostbart  Monument,  og  jeg  har  gjort  mig 
lige  saa   megen   Umage   for   at  indskrænke  Omkostningerne 

derved,  som  om  det  havde  gjældt  mine  Børns  Formue. 

Jeg  har  gjort  Sir  John  Vanbrugh  til  min  Fjende  ved  at 
forsøge  at  tøjle  hans  taabelige  Ødselhed,  og  det  er  dog  ikke 
lykkedes  mig.«  Man  ser,  at  Hertuginden  i  denne  Sag  som 
i  mange  andre  i  Grunden  havde  Ret;  men  hendes  Hidsighed 
og  Mangel  paa  Maadehold  gjorde,  at  hun  ofte  fik  Udseende 
af  at  have  Uret. 

Derfra  skrev  sig  de  sørgelige  Uenigheder  med  flere  af 
hendes  Børn  og  Børnebørn.  Hun  forlangte  ubetinget  Respekt 
og  Lydighed  af  dem  og  havde  meget  vanskelig  ved  at  til- 
give Opsætsigheder  mod  hendes  Vilje.  Med  sin  ældste 
Datter,  Lady  Godolphin,  stod  hun  længe  paa  en  spændt 
Fod,  og  de  bleve  først  forsonede  ved  en  fælles  Sorg,  Tabet 
af  den  unge  Lord  Godolphin,  som  Bedstemoderen  elskede 
højt;  thi  den  stolte  Hertuginde  havde  et  Hjærte  til  Trods 
for  alle  sine  Karakterfejl,  og  en  ond  Skæbne  vilde,  at 
Døden  berøvede  hende  netop  alle  dem,  der  vare  hende 
kjærest.  Vi  have  set,  hvad  hun  mente  om  sin  yngste 
Datter,    den    skjønne,    glimrende   Hertuginde  af  Montague, 

den  eneste,  der  overlevede  hende.  Af  sin  kjære  Lady 
Sunderlands  Børn  mistede  hun  i  1729  det  ældste,  Robert, 
som  var  hendes  specielle  Yndling.  »Det  er  haardt«,  skrev 
hun  til  Lady  Mary  Montague,  »at  miste  saa  tidlig  et  saa 
fortræffeligt  ungt  Menneske,  et  Skud  paa  den  eneste  Gren  af 
min  Familie,  hvoraf  jeg  haaber  nogen  Trost.  Det  er  meget 
venligt  af  Dem  at  spørge  til  min  Sundhed;  men  den  har 
modstaaet  saa  mange  Sorger,  at  rimeligvis  intet  kan  gjøre 
det  af  med  mig  uden  Sygdom  og  Læger.« 

Den  Trøst,  hun  ventede  af  sine  Plejebørn,  blev  hende 
imidlertid  ikke  til  Del,  thi  med  Undtagelse  af  den  yngste 
Datterdatter,  Lady  Diana  Spencer,  viste  de  sig  meget  utak- 
nemmelige. Den  ældste  efterlevende  Søn,  Charles  Spencer, 
senere  Hertug  af  Mariborough,  gjorde  Bedstemoderen  megen 
Sorg  ved  sine  mange  Udskejelser;  hans  Søster,  Lady  Anne 
Bateman,  der  selv  ikke  var  meget  agtværdig,  pustede  til 
Ilden  ved  at  skaffe  ham  en  Datter  af  en  af  Lady  Maribo- 
roughs erklærede  Fjender  til  Ægte,  og  ved  at  begunstige 
hans  Venskab  med  Henry  Fox,  hvis  Usædelighed  havde  en 
uheldig  Indflydelse  paa  den  unge  Mand.  »Ræven  (the  fox) 
har  taget  min  Gaas!«  klagede  den  oprørte  Bedstemoder. 
For  at  redde  hans  Formue  fra  Undergang  appellerede  Her- 
tuginden til  Domstolene  og  mødte  selv  til  alles  Morskab  i 
Retten,  hvor  hun  førte  sin  Sag  med  en  duelig  Advokats 
Aplomb  og  Veltalenhed.  Hun  forlangte  blandt  andet,  at 
forskjellige  kostbare  Gjenstande,  der  havde  tilhørt  hendes 
Mand,  skulde  forblive  i  hendes  Varetægt;  »Skulde  jeg  taale«, 
udbrød  hun,  »at  denne  Kaarde,  som  min  Hertug  af  Mari- 
borough har  baaret  lige  til  Portene  af  Paris,  blev  sat  paa 
Assistenshuset  og  berøvet  sine  Diamanter,  en  for  en?«  Alt 
dette  var  meget  retfærdigt;  men  ved  et  mærkeligt  Lune 
nærede  hun  stor  Ømhed  for  den  yngste  Broder,  der  dog  var 
lige  saa  ødsel  og  udsvævende  som  den  anden.  I  1731 
skrev  hun  til  Lady  Mary  Montague  for  at  melde  hende  den 
indtagende  Lady  Diana  Spencers  Giftermaal.     »Alt  er  nu 

til  min  store  Tilfredshed  i  Orden  til  Dianas  Bryllup  med 
Mylord  John  Russel.  Jeg  havde  ikke  troet,  at  jeg  skulde 
opleve  den  store  Glæde.  Jeg  tror,  jeg  har  sagt  til  Dem, 
at  jeg  gjærne  vilde  de,  naar  jeg  havde  faaet  hende  vel  for- 
sørget; men  jeg  beder  Dem,  mind  mig  ikke  derom;  thi  nu 
har  jeg  Lyst  at  leve,  til  jeg  har  fundet  en  Brud  for 
hendes  Broder  John.«  Des  værre  havde  hun  fire  Aar  efter 
den  store  Sorg  at  miste  sin  kjære  Diana.  Lady  Bridge- 
waters  eneste  Datter,  der  ligeledes  var  opdragen  af  Bedste- 
moderen og  gift  med  Hertugen  af  Bedford,  John  Russels 
ældre  Broder,  var  en  ter,  hovmodig,  ubehagelig  Person,  der 
hurtig  brød  med  Hertuginden.  For  rigtig  at  vise  sin  Vrede 
havde  denne  i  sin  Dagligstue  anbragt  sin  Datterdatters 
Portræt  med  sværtet  Ansigt,  og  paa  Rammen  havde  hun 
med  store  Bogstaver  ladet  indgravere  følgende  Ord:  »Hun 
er  endnu  meget  sortere  indvendig.« 

Til  Familiestridighederne  sluttede  sig  mange  andre.  Lady 
Mariborough  ophørte  aldrig  at  være  en  ivrig  Politiker;  saa 
længe  hendes  Sundhed  tillod  det,  var  hendes  Hus  en  Sam- 
lingsplads for  de  misfornøjede  Whigger,  ligesom  Hertuginden 
af  Buckingham,  Jakob  II.'s  uægte  Datter,  samlede  Toryer 
og  Jakobiter  hos  sig.  De  to  Hertuginder,  der  vare  lige 
fordringsfulde  og  lige  pirrelige,  havde  intet  andet  til  fælles 
end  deres  Had  til  Walpole;  ellers  afskyede  de  hinanden 
grundig  og  lagde  ikke  Skjul  derpaa.  Da  Hertuginden  af 
Buckingham  mistede  en  Søn,  vilde  hun  have  ham  begraven 
med  fyrstelig  Pragt  og  lod  Lady  Mariborough  anmode  om 
at  laane  hende  sin  Mands  Ligvogn.  »Den  har  baaret  Lord 
Mariborough,  den  skal  aldrig  bære  nogen  mere,«  lod  Svaret. 
Hertugindens  Sundhed  synes  at  have  været  fortræffelig  lige 
til  fem  eller  sex  Aar  fer  hendes  Død;  indtil  da  var  hun 
bestandig  lige  virksom,  bestyrede  selv  sin  store  Formue, 
vaagede  over  Vedligeholdelsen  af  sine  talrige  Ejendomme  og 
kjøbte  bestandig  nye  Godser. 

Omtrent  ved  1737    begyndte  hun  at  leve  mindre  med 

i  Verden  og  hengav  sig  en  Del  til  litterære  Sysler.  I  en 
Alder  af  82  Aar  faldt  det  hende  ind  at  svare  paa  de  utal- 
lige Beskyldninger,  der  vare  blevne  rettede  imod  hende,  og 
hun  udgav  derfor  et  Forsvar  for  sin  Handlemaade  i  de  Aar, 
hun  havde  været  i  Dronning  Annas  Tjeneste.  Det  er  et 
mærkeligt  Værk,  som  uomtvistelig  bærer  Sandhedens  Præg; 
Samtiden  læste  det  med  Begjærlighed,  det  blev  stærkt  an- 
grebet af  mange,  som  oftest  daarlige  Skribenter  og  udmærket 
forsvaret,  f.  Ex.  af  Pielding.  Horace  Walpole  forfulgte 
Hertuginden  med  samme  Had  som  sin  Faders  andre  Fjender; 
det  er  omtrent  det  eneste  Bevis  paa  Hengivenhed,  han  har 
givet  sin  Fader.  Man  maa  vogte  sig  for  at  stole  paa  denne 
ganske  vist  aand fulde,  men  egoistiske,  indbildske  og  hade- 
fulde Mands  Domme;  han  holder  meget  af  at  høre  sig  selv 
fortælle  og  bryder  sig  ikke  stort  om,  hvor  vidt  det  er  sandt 
eller  ej.  Lady  Mariborough,  der  frygtede  for  at  være  alt 
for  uøvet,  havde  ladet  Historikeren  Hooke  hjælpe  sig  med 
sin  Forfattervirksomhed  og  gav  ham  5000  Pund  i  Honorar; 
men  en  skjenne  Dag  bildte  hun  sig  ind,  at  han  vilde  om- 
vende hende  til  Katolicismen  og  gav  ham  Afsked  uden 
mange  Omsvøb.  Paa  dette  Tidspunkt  maatte  hun  ofte 
holde  Sengen  paa  Grund  af  Sygelighed;  men  hun  afbrød 
aldrig  sit  Arbejde,  og  naar  hun  ikke  kunde  skrive,  dikterede 
hun  fem  å  sex  Timer  om  Dagen.  Hun  ordnede  sine  Op- 
tegnelser og  Indtryk,  Portræterne  af  hendes  mest  frem- 
ragende samtidige,  og  saralede  til  Brug  for  senere  Historie- 
skrivere de  talrige  Dokumenter,  hun  besad  angaaende  Lord 
Mariborough  og  Lord  Godolphin.  Det  er  de  berømte 
»Blenheim  Papers«,  en  sand  Skat,  som  siden  er  bleven 
uendelig  meget  benyttet.  Dette  Arbejde  laa  hende  meget 
paa  Hjærte,  det  var  hendes  sidste  Glæde.  »Kan  der  ikke 
skrives  den  interessanteste  Historie  af  Verden  dermed«, 
sagde  hun,  og  hun  tilføjede  stolt  af  sin  Mand  og  af  sin 
Ven:  »Dersom  jeg  var  en  Mand,  vilde  jeg  ikke  ønske  mig 
andet  end  at  fortjene  et  saadant  Vidnesbyrd  af  Historien.« 

Hun  var  84  Aar,  da  hun  skrev  til  en  uf  sine  trofaste 
Venner:  »Naar  min  sidste  Time  kommer,  ønsker  jeg  kun, 
at  den  ikke  maa  blive  alt  for  pinlig;  åø  skulle  vi  jo  alle. 
Hvordan  den  anden  Verden  end  er,  maa  den  sikkert  være 
bedre  end  denne,  og  man  vil  i  det  mindste  have  den  Til- 
fredsstillelse ikke  mere  at  høre  Tale  om,  hvad  der  foregaar 
her  nede.«  Denne  virksomme  Natur  havde,  som  man  ser, 
sine  misanthropiske  Øjeblikke;  hun  havde  haft  altfor  megen 
Lejlighed  til  at  studere  Menneskene  og  havde  mødt  alt  for 
megen  Utaknemmelighed  i  Verden,  til  at  hun  ikke  under- 
tiden skulde  se  Livet  gjennem  et  mørkt  Sier.  Kun  en 
brændende  Tro  formaar  at  fjærne  al  Bitterhed  fra  Slutnin- 
gen af  et  langt  Liv,  og  uden  at  være  vantro  besad  Lady 
Mariborough  dog  ikke  dette  kostbare  Værge  mod  Livets 
Skuffelser  og  Sorger.  Hun  havde  beholdt  nogle  enkelte 
trofaste  Venner:  Lady  Mary  Montague,  hendes  Datter,  Lady 
Bute,  Biskoppen  af  Chichester,  Pelham,  Fielding,  Steele 
Lord  Chesterfield,  William  Pitt  og  William  Penn.  De  sex, 
syv  sidste  Aar  af  sit  Liv  tilbragte  Lady  Mariborough  mest 
paa  Windsor;  paa  Marlborough-House  var  der  altfor  mange 
Folk,  og  saa  faa  af  dem  havde  Menneskeforstand,  Blenheim 
var  for  stort,  Holywell  for  langt  borte,  Wimbledon  alt  for 
fugtigt  0.  s.  V.  »Windsor  har  en  passende  Størrelse,  og 
efter  en  vis  Tid  er  jeg  sikker  paa  ingen  at  se.  Jeg  vilde 
blot  ønske,  jeg  kunde  spasere  i  Parken  og  Haven,  men 
det  er  mig  des  værre  forbudt,  thi  jeg  er  som  oftest  indsvøbt 
i  Flonel  og  bliver  kjert  fra  det  ene  Værelse  til  det  andet 
i  en  Stol.  Naar  man  kun  skal  leve  for  at  have  Gigt, 
ønsker  man  ikke,  at  Livet  maa  vare  alt  for  længe.« 

Den  stakkels  Hertuginde  fandt  paa  forskjellige  Ting  at 
at  more  sig  med.  »Jeg  har  tre  Hunde«,  skriver  hun,  »som 
jeg  holder  meget  af;  de  ere  alle  tre  kloge,  fornuftige  og 
taknemmelige,  tre  Egenskaber,  som  sjælden  findes  hos 
Mennesker.  De  holde  meget  af  at  gaa  ud  med  mig;  men 
naar  jeg  forestiller  dem,    at  det  ikke   kan  gaa  an,    finde  de 

sig  i  at  blive  hjemme  og  modtage  mig,  naar  jeg  kommer 
tilbage,  med  lige  saa  megen  Glæde,  som  om  jeg  aldrig 
havde  givet  dem  gode  Eaad.« 

Godgj ørenheden  optog  ogsaa  en  Del  af  den  gamle  Her- 
tugindes Tid;  enhver  værdig  trængende  var  sikker  paa 
hendes  Hjælp,  og  Gud  véd,  at  Bønnerne  vare  talrige!  Hun 
grundlagde  flere  velgjørende  Stiftelser,  hvoraf  adskillige 
existere  endnu,  blandt  andre  et  Asyl  for  faldne  Kvinder  af 
den  højere  Stand. 

Lady  Mariboroughs  skarpe  Forstand  kj endte  ikke  til 
Affældighed;  lige  til  den  sidste  Time  bevarede  hun  hele  sin 
Aands-  og  Viljeskraft. 

I  1741  skrev  Horace  Walpole  til  en  Ven:  »Man  siger, 
at  den  gamle  Mariborough  ligger  for  Døden,  men  hvem  véd? 
I  Fjor  havde  hun  gjennemgaaet  en  skrækkelig  Krisis  og  havde 
længe  ikke  kunnet  tale;  men  da  hun  hørte  Lægen  sige,  at 
hun  maatte  have  et  Trækplaster,  ellers  døde  hun,  udbrød 
hun:  »Jeg  vil  ikke  have  noget  Trækplaster,  og  jeg  vil 
ikke  dø.«  Hvis  hun  tager  samme  Beslutning  i  Aar,  skal 
De  se,  at  hun  kommer  sig.«  Hun  kom  sig  saa  godt,  at 
hun  først  døde  tre  Aar  efter  i  en  Alder  af  84  Aar;  den 
6te  Oktober  1744  beskæftigede  hun  sig  endnu  ivrig  med 
Forretningssager,  og  den  1 8de  i  samme  Maaned  sluttede 
hun  sin  virksomme  Løbebane;  hendes  sidste  Ord  var  et 
Ønske  om  at  blive  begraven  i  Blenheim  hos  sin  elskede 
Ægtefælle.  Hendes  Testament  er  et  mærkeligt  Dokument, 
hvori  man  gjenfinder  hende  helt  og  holdent  med  hendes 
Egenheder,  hendes  Had,  hendes  taknemmelige  og  ædel- 
modige Indskydelser,  hendes  Mistænksomhed  og  hendes 
Hovmod. 

Hun  efterlod,  foruden  en  Formue,  der  blev  anslaaet  til 
60,000  Pund  om  Aaret,  tillige  talrige  Ejendomme,  som  hun 
havde  kjøbt,  og  betydelige  Værdier  i  Juveler,  Sølvtøj  og 
Kunstsager.  Saavidt  muligt  begunstigede  hun  sin  Yndling 
John  Spencer,   paa  hans  ældre  Broders,    den   unge  Hertugs, 

Bekostning,  og  derefter  var  der  bestemt  en  Mængde  Legater 
til  hendes  øvrige  Børnebørn,  Venner  og  Tjenestefolk.  Man 
maa  erkjende,  at  enhver,  der  nogen  Sinde  havde  vist  hende 
en  Tjeneste,  fik  rigelig  Gjengjæld.  Disse  Bestemnaelser 
fylde  otte  Foliosider  paa  Pergament;  deriblandt  findes  føl- 
gende to  Legater,  der  vakte  megen  Opsigt. 

»Jeg  skjænker  til  Philip  Dormer,  Greve  af  Chesterfield, 
som  Bevis  paa  min  store  Agtelse  for  hans  Fortjeneste  og 
til  Tak  for  alt,  hvad  jeg  skylder  ham,  min  smukkeste  Dia- 
mantring, mit  Slot  Wimbledon,  mine  Slotte  Northampton 
og  Surrey  foruden  20,000  Pund.« 

»Jeg  skjænker  William  Pitt,  Esquire,  mine  Ejendomme 
i  Grevskabet  Buckingham  og  10,000  Pund  som  Belønning 
for  hans  ædle  Forsvar  af  Landets  Love  og  hans  Bestræbelser 
for  at  hindre  Englands  Ruin.« 

Endelig  efterlod  hun  10,000  Pund  til  to  Forfattere, 
der  skulde  fuldende  Hertugen  af  Mariboroughs  Biografi  (paa 
den  Betingelse,  at  intet  af  den  blev  paa  Vers)  »for  at  be- 
vise Verden,  at  Hertugen  aldrig  havde  villet  andet,  end 
hvad  der  var  godt  og  retfærdigt.« 

Denne  lidt  vel  partiske  Dom,  især  med  Hensyn  til 
Mariboroughs  første  politiske  Handlinger,  beviser  atter  Her- 
tugindens store  Kjærlighed  og  Beundring  for  sin  Mand. 
Ganske  vist  bragte  hun  ham  undertiden  i  Forlegenhed  ved 
sin  Stolthed  og  Heftighed,  og  ofte  maatte  han  sikkert  lide 
under  den  Forbitrelse,  som  Skuffelser  og  Krænkelser  vakte 
hos  hende;  men  han  vilde  næppe  lige  til  sin  Død  have  be- 
varet den  samme  ridderlige  Kjærlighed  og  fuldkomne  Tillid 
til  hende,  hvis  han  ikke  i  hende  havde  fundet  en  fortræffelig 
Raadgiver  og  dyrebar  moralsk  Støtte.  Ude  af  Stand  til  at 
skjule  sine  Meninger  og  som  oftest  temmelig  strænge 
Domme  skaffede  hun  sig  naturligvis  talrige  Fjender  og  var 
vaabenløs  lige  over  for  Harleys  og  Abigail  Mashams  Falskhed 
og  lave  Intriger.  Skjønt  hun  kom  til  Hoffet  paa  et  i  hej 
Grad  demoraliseret  Tidspunkt,    undgik  hun   fuldstændig   at 

l)live  smittet  deraf;  i  Partikampene  deltog  hun  med  Over- 
bevisningens Varme,  og  da  hun  senere  naaede  et  Højdepunkt 
af  Rigdom,  Berømmelse  og  Indflydelse,  der  kunde  have  for- 
drejet selv  det  klogeste  Hoved,  benyttede  hun  sine  Midler 
paa  den  Maade,  hun  oprigtig  ansaa  for  den  bedste;  men 
hun  manglede  Blidhed,  Forsigtighed  og  Snildhed.  Ramt  af 
Dronningens  Unaade,  medens  hun  stod  i  sin  fulde  Kraft, 
maatte  hun  bøde  for  sin  Storhed  ved  Skuffelser,  Bagvaskelser, 
Krænkelser  og  Sorger  af  enhver  Art.  Derfor  sagde  hun 
ogsaa:  »Man  bør  læse  min  Historie,  hvis  man  ønsker  at 
kjende  Hofgunstens  Forgængelighed  og  de  menneskelige 
Tings  Forfængelighed.« 

S.  M. 

^  III. 

i  aiiamentet  traadte  sammen  den  5te  Avgust  og  vedtog 
Adresser  til  Kong  Georg  baade  fra  Over-  og  Underhus,  og 
samme  Dags  Aften  begav  den  engelske  Sendemand  ved  det 
hannoveranske  Hof,  Lord  Clarendon,  sig  paa  Vejen  til 
Herrenhausen,  Kurfyrsterne  af  Hannovers  Yndlingsresidens, 
der  laa  ikke  ret  langt  fra  Hovedstaden,  for  at  forkynde  den 
nye  Konge  af  Storbritannien  Efterretningen  om  Dronning 
Annas  Ded.  Omtrent  Klokken  to  om  Morgenen  traadte 
han  ind  i  de  kongelige  Værelser  til  den  unaadige  og  søvnige 
Georg  og  bragte  ham  knælende  sin  Hylding  som  Konge  af 
Storbritannien.  ;Georg  modtog  Efterretningen  om  sin  nye 
Værdighed  uden  Glimt  af  Tilfredsstillelse;  han  havde  nu 
besluttet  at  finde  sig  deri,  men  det  var  ogsaa  det  hele ;  han 
var  alt  for  sløv  'eller  lad,  eller  oprigtig  til  at  affektere  den 
mindste  personlige  Interesse  for, denne  Nyhed.  Han  dvælede 
i  Hannover  saa  længe,  han  blot  kunde  være  bekjendt,  og 
slentrede  mangen  en  Dag  omkring  i  de  sirlige,  kjedelige, 
regelmæssige  Alléer  i  Herrenhausen.  Han  opførte  sig  om- 
trent paa  samme  Maade  som  Forbryderen  i  Priors  Digt, 
der,  da  Karren  venter  og  Strikken  er  rede,  »ofte  tog  Af- 
sked, men  syntes  nødig  at  ville  bort«. 

Den  31te  Avgust  var  kommen,  før  Georg  begyndte  sin 
Rejse  til  England.  Han  gjorde  dog  en  eller  to  gode  Ting, 
før  han  forlod  Hannover;  han  ophævede  adskillige  Skatter 
og  Afgifter  og  lod  alle  Gjældsfanger  løslade  i  hele  Kur- 
fyrstendommet.  Den  5te  September  naaede  han  Hiiag,  og 
her  fandt  atter  en  Standsning  Sted.  Anstrængelserne  ved 
Rejsen  fra  Hannover  til  Haag  havde  været  saa  store,  at 
Georg  nødvendigvis  maatte  holde  Hvil  fra  den  fite  til  den 
16de  September;  da  indskibede  han  sig  og  naaede  Green- 
wich to  Dage  efter.  Han  ledsagedes  til  England  af  sine 
to  Tndlingsmai tresser,  de  Damer,  hvis  Yndigheder  tidligere 
ere  beskrevne.  Mange  Dage  efter  sin  Ankomst  bestilte 
Kongen  ikke  andet  end  at  klage  lydelig  over  sin  Adskillelse 
fra  det  elskede  Herrenhausen  og  fortælle  alle,  hvor  inderlig 
han  afskyede  England,  dets  Folk  og  dets  Sæder.  Heldigvis 
for  hans  Majestæts  Popularitet  kunde  han  ikke  gjnre  sig 
forstaaelig  for  ret  mange,  da  han  ikke  kunde  tale  Engrlsk, 
og  næsten  ingen  af  hans  engelske  Omgivelser  kunde  tale  Tysk, 
medens  flere  af  Ministrene  ikke  engang  kunde  tale  Fransk; 
Sir  Robert  Walpole  prøvede  paa  at  komme  ud  af  det  med 
ham  ved  at  tale  Latin.  Selv  de  engelske  Østers  kunde 
Georg  ikke  udstaa,  han  knurrede  længe  over  deres  underlige 
Smag  og  deres  Mangel  paa  Vellugt,  og  det  varede  nogen 
Tid,  før  hans  hengivne  Omgivelser  opdagede,  at  deres 
Hersker  foretrak  fordærvede  Østers  med  en  stærk  ram  Lugt. 
Da  denne  'vigtige  Opdagelse  var  gjort,  spildte  man  selv- 
følgelig ingen  Tid,  men  skaffede  hurtig  Østers  efter  Kongens 
Smag,  og  [en  jaf  Georgs  Besværinger  over  sin  Stilling  som 
engelsk  Konge  blev  saaledes  fjærnet. 

Der  var  naturligvis  stor  Nysgjerrighed  efter  at  se 
Kongen,  og  en  Skribent  paa  den  Tid  giver  en  morsom  Be- 
skrivelse af  de  Anstræugelser,  der  gjordes  for  at  se  et 
Glimt  af  ham:  »Nogle  give  store  Summer  for  et  Butiks- 
vindue, andre  sælge  Lotterisedler  til  Skoflikkernes  Boder,  og 
hist  og  her  har  en  Vinhandler  faaet  Betaling  for  Benyttelsen 

af  Pælen  til  hans  Skilt.  Carl  II.'s  Hest  maa  bære  en 
dobbelt  Byrde,  o^  hans  Majestæt  i  Charing  Cross  maa  ride 
mellem  to  Bryggerkarle.  Nogle  have  taget  sig  den  Frihed 
at  klatre  op  paa  Skorstene,  og  andre  have  fundet  sig  en 
ophøjet  Plads  paa  et  Kirketaarn.«  Der  findes  endnu  et 
Billede,  der  viser  den  kongelige  Procession  paa  Vejen  fra 
St.  James's  Park  til  St.  James  s  Palads.  Der  er  Muske- 
terere  og  Trompetere,  der  er  Hoffolk  til  Hest  og  til  Fods, 
der  er  Herolder  og  store,  tunge  forgyldte  og  prunkende  ud- 
stafferede Karether  med  fire  og  sex  Heste,  og  endelig  er  der 
den  kongelige  Vogn,  forspændt  med  otte  vælige  Heste. 
Inden  i  den  sidder  Georg,  Kurfyrste  af  Hannover  og  Konge 
af  England,  med  Haanden  paa  Hjærtet;  derpaa  følger  endnu 
en  Mængde  Soldater,  baade  til  Hest  og  til  Fods,  og  rundt 
om  ser  man  naturligvis  den  loyale  Befolkning,  der  svinger 
de  trekantede  Hatte  og  raaber  Hurra  af  al  Magt.  Horace 
Walpole  har  givet  en  Beskrivelse  af  Georg  I.  paa  den  Tid. 
»Kongens  Person«,  siger  han,  »staar  tydelig  for  min  Erin- 
dring, som  jeg  saae  ham  i  Gaar.  Det  er  en  ældre  Mand, 
temmelig  bleg  og  ikke  høj,  med  en  mere  godmodig  end 
majestætisk  Mine.  Han  bar  en  mørk  Paryk,  var  iført  Vest 
og  Benklæder  af  snusfarvet  Klæde  med  Strømper  af  samme 
Farve,  en  simpel  Kjole  og  over  den  et  blaat  Ordensbaand.« 
Georg  holdt  meget  af  at  spise  og  drikke  dygtig;  hanspiste 
ofte  til  Middag  hos  Sir  Robert  Walpole,  paa  Richmond  Hill, 
hvor  han  plejede  at  drikke  saa  meget  Punch,  at  selv  Her-' 
tuginden  af  Kendal  prøvede  paa  at  faa  ham  til  at  holde 
hvad  der  dog  kun  paadrog  hende  en  plump  Tilrettevisning  paa 
Tysk.  I  Almindelighed  var  Georg  sky  og  tilbageholden  og 
afskyede  at  stille  nogen  som  helst  kongelig  Pragt  til  Skue; 
i  det  hele  taget  lod  det  til,  at  Skæbnen  vilde  sætte  det 
engelske  Folks  Hengivenhed  for  det  hannoveranske  Kongehus 
paa  en  stræng  Prøve.  En  sløv,  lad  og  udsvævende  Konge, 
der  kun  brød  sig  om  Drik  og  simpel  Tale,  uden  Værdighed 
i    sin   Fremtræden,    uden   Spor    af  Sympathi    for    Englands 

Folk  og  Skikke,  og  uden  mindste  Kjendskab  til  dets  Sprog, 
blev  pludselig  paatvungen  det  engelske  Folk  og  erklæret 
for  dets  Konge;  til  Held  for  det  hannoveranske  Kongehus 
var  imidlertid  Størsteparten  af  Englænderne  efterhaanden 
blevne  saa  temmelig  ligegyldige  for,  hvem  der  regerede  dem, 
naar  de  blot  fik  Lov  til  at  leve  i  Fred.  Paa  den  Tid  kunde 
man  da  heller  ikke  vente  nogen  varm  Hengivenhed  for  noget 
af  Kongehusene  hos  Majoriteten  af  Folket.  Stuarternes 
hengivne  Tilhængere  hadede  selvfølgelig  Georg  I.,  medens 
deres  Fjender  beundrede  ham,  alt  i  Følge  deres  tidligere 
antagne  politiske  Meninger;  men  Folket  i  Almindelighed 
syntes  bare,  at  nu  havde  de  prøvet  en  Mangfoldighed  af 
politiske  Systemer  og  af  forskjellige  Herskere,  og  de  vare 
omtrent  alle  lige  gode;  naar  der  blot  ikke  skete  nogen 
særlig  Omvæltning,  kunde  det  omtrent  være  lige  meget, 
om  en  Stuart  eller  en  Brunsviger  sad  paa  Tronen. 

Kong  Georg  gjorde  ingen  Hemmelighed  af  sine  Hen- 
sigter med  Hensyn  til  Regeringens  politiske  Farve;  han 
hverken  forsøgte  eller  brød  sig  om  at  vinde  Torierne;  men 
paa  den  anden  Side  var  han  bestemt  paa,  ikke  at  ville  være 
en  Marionet  i  Hænderne  paa  nogle  berømte  Whigger.  Derfor 
dannede  han  et  Kabinet,  der  næsten  udelukkende  bestod  af 
rene  Whigger;  men  han  valgte  Whigger,  som  først  vare 
paa  Veje  til  at  faa  Betydning  i  den  politiske  Verden.  Han 
vilde  nok  regere  efter  Whiggernes  Principer,  men  ikke  lade 
sig  selv  regere  af  et  Komplot  af  gamle  Whig-Statsmænd, 
der  lignede  det  Komplot,  som  var  saa  mægtigt  under  Vil- 
helm IH.  Her  handlede  Georg  med  den  snu  Forstand,  der 
var  et  Særkjende  for  hans  Slægt  og  ofte  gjorde  samme 
N3^tte  som  Kundskaber  og  Begavelse,  ja  selv  som  Erfaring. 
En  Mand  med  langt  større  Dygtighed  end  Georg  I.  vilde 
maaske  have  været  i  Forlegenhed  for  at  finde  en  passende 
Politik  under  saa  fremmede  og  uvante  Forhold;  men  Georg 
handlede,  som  om  Forholdene  slet  ikke  vare  ham  fremmede, 
og  gav  sig  i  Færd   med   at  regere  England,    som  han  vilde 

have  givet  sig  i  Færd  med  at  ordne  sin  Husholdning  i 
Hannover,  og  han  hittede  virkelig  paa  den  Fremgangsmaade, 
der  var  den  bedste,  han  kunde  have  valgt.  Det  vilde  have 
været  forgjæves  at  prøve  paa  at  vinde  Torierne;  de  virk- 
somme og  fremragende  blandt  dem  vare  sammensvorne  til 
Gunst  for  Stuarternes  Sag,  og  de  farveløse  Torier  vare  ikke 
Mænd,  hvis  Indflydelse  eller  Karakterstyrke  kunde  hjælpe 
Kongen  til  en  Forening  af  de  to  stridende  Partier.  Om 
Georg  I.  paa  dette  Tidspunkt  havde  søgt  at  danne  et  Ka- 
binet af  Whigger  og  Torier  i  Forening,  vilde  det  have  været 
lige  saa  vild  en  Plan,  som  om  Thiers  vilde  have  provet 
paa  at  danne  en  Koalition  mellem  Republikanerne  og 
Bonapartisterne,  medens  Napoleon  III.  endnu  levede  i  Chisle- 
hurst. 

Kongen  udnævnte  Lord  Townshend  til  Statssekretær, 
et  Embede,  der  omtrent  svarer  til  en  Lord-Overskatmesters 
nu,  og  som  gav  ham  en  Premierministers  Avtoritet;  han 
var  en  dannet  og  retskaffen  Mand,  men  uden  nogen  særlig 
Berømthed  som  Statsmand.  Walpole  fik  først  kun  et  under- 
ordnet Embede  uden  Sæde  i  Kabinettet,  men  viste  snart, 
at  hans  Dygtighed  gjorde  ham  skikket  til  en  langt  højere 
Stilling.  Da  Hertugen  af  Shrewsbury  havde  nedlagt  sit 
Embede  som  Vicekonge  i  Irland,  overtog  Lord  Sunderland 
det  efter  ham,  medens  Hertugen  af  Argyll  fik  Overkomman- 
doen i  Skotland  og  den  veltalende  Lord  Cowper  atter  blev 
Lord-Kansler,  et  Embede,  han  havde  beklædt  under  Dron- 
ning Anna. 

Der  blev  ogsaa  dannet  et  nyt  Statsraad,  hvori  Hertugen 
af  Mariborough  fik  Sæde.  Hertuginden  af  Mariborough 
havde  søgt  at  afholde  sin  Ægtefælle  fra  at  modtage  denne 
tomme  Ære,  og  man  fortalte,  at  det  var  den  eneste  Gang, 
Hertugen  havde  vovet  at  handle  lige  imod  hendes  Vilje,  men 
at  han  senere  altid  angrede,  at  han  ikke  som  sædvanlig 
havde  fulgt  hendes  Raad;  thi  han  maatte  snart  føle  sit 
stolte  Hjærte  brænde  af  Harme  over  at  se  sig  skubbet  til 

Side,  skuffet  med  et  Skin  af  Magt  og  ydmyget  under  Paa- 
skud af  (at  vise  ham  en  Ære.  Oxford  og  Bolingbroke  fik 
dog  en  endnu  mere  ydmygende  og  ildevarslende  Behandling, 
thi  Kongen  viste  lige  fra  Begyndelsen,  at  han  ikke  havde  i 
Sinde  at  tage  noget  som  helst  Hensyn  til  disse  to  frem- 
ragende Torier.  Oxford  fkunde  med  Ned  og  næppe  opnaa 
en  Avdiens  hos  Hans  Majestæt,  og  da  han  endelig  Dagen 
efter  Kongens  Ankomst  med  megen  Besvær  opnaaede  den 
Ære  at  gjøre  Suverænen  sin  Opvartning  og  kysse  hans 
Haand,  blev  han  modtagen  med  en  isnende  Tavshed.  Det 
var  jo  rigtignok  ikke  sandsynligt,  at  der  vilde  finde  nogen 
livlig  Konservation  Sted,  da  Kongen  ikke  kunde  tale  Engelsk 
og  Oxford  ikke  Tysk;  men  der  var  noget  i  Kongens  Op- 
førsel imod  ham  saa  vel  som  i  den  Omstændighed,  at  der 
ikke  vexledes  et  Ord,  som  maatte  [vise  Oxford,  at  hans 
Fjender  triumferede,  og  at  de  vare  bestemte  paa  at  bringe 
ham  i  Ulykke.  Endnu  før  sin  Ankomst  til  England  havde 
Georg  sendt  Ordre  til  at  fjærne  Bolingbroke  fra  hans  Post 
som  Statssekretær,  og  den  sidste  Avgust  blev  Ordren  udført 
paa  den  mest  saarende  Maade.  Statsraadet  blev  opløst,  der 
dannedes  et  nyt,  som  kun  bestod  af  tre  og  tredive  Med- 
lemmer, og  Regeringskommissionen  befalede,  at  alle  De- 
pecher, der  vare  adresserede  til  Statssekretæren,  skulde 
bringes  til  den.  Bolingbroke  havde  altsaa  at  vente  ved 
Kaadssalens  Dør  med  sin  Depeche-Mappe  for  der  at  mod- 
tage sine  nye  Herrers  Befalinger. 

Georg  I.'s  Kroning  fandt  Sted  den  20de  Oktober,  og 
kort  efter  udstedte  Regeringen  en  Proklamation,  der  opløste 
Parlamentet  og  en  anden,  som  sammenkaldte  et  nyt.  Den 
sidste  opfordrede  Vælgerne  til,  paa  Grund  af  at  nogle  misfor- 
nøjede nærede  onde  Hensigter:  »at  tage  særligt  Hensyn  til 
saadanne  Mænd,  som  havde  vist  Troskab  mod  den  prote- 
stantiske Arvefølge,  da  den  var  i  Fare.«  Denne  Opfordring 
skulde  formodentlig  være  et  Slags  Gjensvar  paa  Jakob 
Stuarts  Manifest  nogle  Uger  før,   hvori    Prætendenten   atter 

hævdede  sine  Fordringer  paa  Tronen  og  erklærede,  at  han 
havde  kun  ventet  dermed  »til  Dronningens,  vor  Søsters, 
Død,  om  hvis  gode  Hensigter  imod  os  vi  for  nogen  Tid 
siden  ikke  kunde  tvivle«. 

Valgene  viste  en  overvældende  Majoritet  for  Whiggerne, 
og  Kongen  aabnede  selv  Parlamentet.  Lord -Kansleren 
maatte  læse  Trontalen  op,  af  den  gode  Grund,  at  Georg  I. 
ikke  kunde  udtale  Engelsk  rigtig.  Talen  erklærede,  at 
Kongen  vilde  overholde  Konstitutionen,  baade  for  Kirkens 
og  Statens  Vedkommende.  Svaradresserne  fremkaldte  en 
levende  Debat;  i  Overhuset  indeholdt  Adressen  de  Ord: 
»at  gjenoprette  dette  Riges  Anseelse.«  Bolingbroke  holdt 
sin  sidste  Tale  i  Parlamentet;  med  en  Energi  og  Veltalen- 
hed, der  var  hans  bedste  Dage  værdig,  og  tilsyneladende 
saa  frygtløs,  som  om  han  endnu  stod  paa  Lykkens  Tinde, 
gjorde  han  Indvendinger  mod  disse  Ord  og  stillede  et  Æn- 
dringsforslag. At  tale  om  en  »Gjenoprettelse«  af  Rigets 
Anseelse,  sagde  han,  var  at  sætte  en  Skamplet  paa  den 
sidste  Regering,  og  han  foreslog  at  ombytte  Ordet  »gjen- 
oprette« med  Ordet  »opretholde«.  Hans  Ændringsforslag 
blev  imidlertid  afslaaet  med  sex  og  tresindstyve  Stemmer 
mod  tre  og  tredive.  I  Underhuset  indeholdt  Adressen,  der 
blev  indbragt  af  Walpole,  endnu  mere  betegnende  Ytringer. 
Den  omtalte  Prætendentens  Forsøg  paa  »at  ophidse  Deres 
Majestæts  Undersaatter  til  Oprør«,  erklærede,  at  hans  For- 
haabninger  »vare  byggede  paa  Forholdsregler,  som  for  nogen 
Tid  siden  vare  trufne  i  Storbritannien«,  og  tilføjede:  »Det 
skal  være  vort  Arbejde  at  udslette  disse  Forholdsregler, 
hvorpaa  han  støttede  sine  Forhaabninger,  og  skaffe  Ophavs- 
mændene deres  fortjente  Straf.«  Disse  Ord  vare  Ministrenes 
første  bestemte  Antydning  af,  at  de  havde  til  Hensigt  at 
kræve  deres  Forgængere  til  Regnskab,  og  under  Debatten 
bekræftedes  denne  Beslutning  endnu  tydeligere.  Bolingbroke 
sad  og  hørte  paa,  at  man  havde  i  Sinde  at  anklage  ham 
og  hans  Kolleger   for  Majestætsforbrydelse,   han  paatog  sig 

vel  i  nogen  Tid  en  rolig  og  kjæk  Mine,  men  i  Hj ærtet  var 
han  dog  bange.  Nogle  Dage  endnu  gik  han  omkring  over- 
alt og  søgte  at  gjøre  sig  bemærket  som  en  Mand,  der  var 
glad  over  sin  uvante  Ro  og  Frihed  og  kun  tænkte  paa 
Hvile  og  Adspredelse.  Han  foregav,  at  han  var  henrykt 
over  at  være  bleven  fri  for  sit  Embedes  Byrder,  og  nogle 
af  hans  Venner  søgte  at  behage  ham  ved  at  ønske  ham  til 
Lykke  med,  at  han  nu  var  hævet  over  alle  det  politiske 
Livs  Bekymringer  og  Anstrængelser.  Den  26de  Marts  1715 
besøgte  han  Drury-Lane  Teatret,  hvor  han  gik  om,  snak- 
kende, spøgende,  komplimenterende  og  selv  komplimenteret 
af  sine  Venner,  med  hvem  han  traf  Aftale  om  at  mødes 
igjen  næste  Aften  i  samme  Teater;  men  samme  Nat  rejste 
han,  forklædt  som  Tjener,  til  Dover,  undslap  der  fra  til  Ca- 
iais og  skyndte  sig  til  Paris,  hvor  han  stillede  sig  selv, 
sine  Talenter  og  sin  Indflydelse,  —  for  saa  vidt  som  han 
havde  nogen  nu  — ,  til  Jakob  Stuarts  Disposition. 

Der  er  al  Grund  til  at  antage,  at  Hertugen  af  Mari- 
borough paa  dette  Vendepunkt  i  Bolingbrokes  Lykke  hæv- 
nede sig  paa  denne  ved  et  Mestertræk  af  Forræderi,  der 
bestemte  ham  til  at  flygte.  Bolingbroke  besøgte  nemlig 
Mariborough,  og  i  det  han  beraabte  sig  paa  deres  tidligere 
Venskab,  bad  han  ham  om  Raad  og  Bistand.  Mariborough 
bevidnede  Bolingbroke  sin  store  Deltagelse  og  gav  ham  at 
forstaa,  at  hans  Fjender  havde  bestemt  at  bringe  ham  paa 
Skafottet,  og  at  hans  eneste  Redning  var  en  hurtig  Flugt. 
Bolingbroke  flygtede  og  syntes  derved  forud  at  indrømme, 
at  hans  Fjender  havde  Ret  i  deres  Beskyldninger  og  at 
overgive  sine  Venner  til  deres  Barmhjærtighed.  Bolingbroke 
tænkte  her  som  altid  først  paa  sig  selv;  ganske  vist  havde 
han  bitre  og  ubarmhjærtige  Fjender,  og  kun  han  selv  vidste, 
hvor  mange  Beviser  der  kunde  findes  imod  ham,  men  han 
burde  dog  have  taget  Hensyn  til,  at  hans  Flugt,  om  den 
end  frelste  ham  selv,  kunde  blive  skæbnesvanger  for  dem, 
der  havde  gjort  fælles  Sag  med  ham.     Der  blev  nedsat  et 

hemmeligt  Udvalg,  bestaaeiide  af  to  og  tyve  Medlemmer, 
alle  strænge  Whigger  og  alle  Mænd,  af  hvem  Bolingbroke 
og  hans  Fæller  ikke  kunde  vente  megen  Skaansel.  Boling- 
broke, Oxford,  Hertugen  af  Oimond  og  flere  andre  bleve 
anklagede  for  Majestætsforbrydelse,  Orraond  fulgte  Boling- 
brokes  Exempel  og  flygtede  til  Frankrig,  medens  Oxford, 
der  ikke  vilde  flygte,  blev  ført  til  Tower,  hvor  han  maatte 
sidde  i  lang  Tid.  I  Overhuset  bleve  Bolingbrokes  og  Or- 
monds  Navne  højtidelig  udslettede  af  Fortegnelsen  over 
Peererne,  og  Bolingbroke  maatte  søge  at  trøste  sig  med, 
at  hans  nye  Konge,  Jakob  Stuart  i  St.  Germains,  gav  ham 
et  Patent  som  Jarl  af  Bolingbroke.  (Sluttes). 

C.  G. 


Fra  Kejser  Pauls  Tider. 

(Forts.) 


II. 

Vanskeligheder  ved  min  Stilling. 

JtLort  efter  sin  Tilbagekomst  fra  Moskva  gav  Kejseren 
mig  et  særligt  Bevis  paa  sin  gode  Mening,  i  det  en  Ukas 
af  31te  Maj  udnævnte  mig  til  Medlem  af  den  nye  Kom- 
mission, som  skulde  redigere  Rigslovene. 

Katharina  II.  havde  fattet  den  værdige  Plan  at 
udstede  en  Civil-  og  en  Kriminallovbog  og  skrevet  sin 
»Instruktion«  for  de  Medlemmer,  hun  havdo  udpeget  til  at 
fuldføre  det  store  Værk;  men  da  forskjellige  Aarsager  havde 
afbrudt  deres  Arbejde,  optog  Kejserinden  nogle  Aar  senere 
sin  Yndlingsplan  og  udnævnte  en  anden  Kommission,  som 
arbejdede  længere  Tid,  da  Døden  bortrev  Katharina  fra 
hendes  Folkeslags  Lykke. 

Paul  var  lige  saa  ivrig  efter  at  vinde  Ry  som  Lovgiver 
og  overdrog  tre  Senatorer,  deriblandt  mig,  i  Fællesskab  med 
Generalprokurøren  at  prøve  Arbejdet,  efter  som  det  blev  fær- 
digt, at  forbedre  og  fuldføre  det. 

Denne  Tilvæxt  i  Arbejde  overskred  imilertid  næsten 
mine  Kræfter,  jeg  segnede  allerede  under  mine  Pligter  som 
Senator  og  Præsident  i  to  af  Justitskollegiets  Departementer, 
og  naar  jeg  overhovedet  vilde  efterkomme  det  mig  betroede 

vigtige  Hverv,  maatte  jeg  arbejde  hjemme  for  at  kunne 
fordybe  mig  i  de  paagjældende  Æmner. 

Det  første  Kommissionsmøde  var  næppe  afholdt,  for 
ieg  forespurgte  mig  om  den  almindelige  Plan  for  Lovbogen, 
men  fik  til  Svar,  at  en  slig  Plan  slet  ikke  gaves.  Jeg  til- 
skrev Generalprokurøren  for  i  det  mindste  at  faa  en  Over- 
sigt over  de  enkelte  Afdelinger  og  fik  den  ogsaa,  om  end 
med  Møje;  men  fra  dette  Øjeblik  vare  paagjældende  Herrer 
indtagne  mod  mig. 

Der  var  først  og  fremmest  Tale  om  Procesformerne; 
jeg  fandt  tyve  vigtige  Artikler  udeladte  og  rettede  mine 
Bemærkninger  til  Fyrsten  med  Anmodning  om,  at  han  særlig 
vilde  støtte  mit  Forslag  til  at  fremme  Rettens  hurtigere 
Gang;  det  paalagde  Dommeren  den  Pligt  at  mægle  mellem 
Parterne,  førend  den  egentlige  Proces  indlededes,  en  For- 
anstaltning, der  allerede  havde  fundet  Indpas  i  Preussen, 
Sverige  og  Danmark.  Min  Tanke  fandt  Generalprokurørens 
Bifald;  men  man  rejste  Vanskeligheder  mod  at  gaa  ind  her- 
paa,  og  Artiklen  blev  først  indføjet  ved  min  Trusel  om  at 
gaa  direkte  til  Kejseren;  dog  dette  skulde  naturligvis  ikke 
bidrage  til  at  stemme  Herrerne  i  den  gamle  Kommission 
gunstigere  mod  mig. 

Paul  var  altid  villig  til  at  gjøre  sin  Uret  god  igjen, 
naar  den  blev  ham  indlysende;  saaledes  optog  han  nu  atter 
Pahlen  i  Hæren  med  hans  fulde  Anciennitet  og  udnævnt-e 
Campenhausen  til  Senator  i  tredje  Departement.  Jeg  fandt 
megen  Behag  i  den  nye  Senator  og  var  glad  ved  at  se  vort 
tredje  Departement  forstærket  med  en  livlandsk  Adelsmand, 
som  var  i  Besiddelse  af  en  aaben,  hæderlig  Karakter  i  For- 
ening med  Aand  og  Kundskaber;  særlig  hans  juridiske 
Lærdom  vandt  ham  et  Navn,  og  saaledes  fik  Publikum 
større  Tillid  til  tredje  Departement,  mod  hvilket  de  nye 
Provinser  nærede  en  temmelig  stærk,  muligvis  ogsaa  be- 
grundet Fordom.  Jeg  skal  anføre  et  Par  Træk,  som  ville 
oplyse    den  Partiaand,    der  den  Gang,    som   nu,  for  Tiden, 

herskede  raellem  de  gamle  Kussere  og  de  nys  vundne 
Provinser. 

Ssoimonov  vilde  en  Dag  anslaa  sin  diktatoriske  Tone 
for  at  opretholde  sin  Opfattelse  af  en  livlandsk  Sag,  som  vi 
naturligvis  maatte  kjende  bedre  eud  han;  han  havde  vundet 
Strekalov,  Pastukov  og  Golochvastov  for  sig,  og  de  stillede 
sig  ved  hans  Side.  Diskussionen  blev  levende,  Miinnich 
kunde  ikke  stemme,  da  han  var  beslægtet  med  en  af  Par- 
terne, Grev  Stroganov  var  upasselig,  og  saaledes  udgjorde 
Rehbinder,  Potocki,  Iljinski,  v.  d.  Hoven,  Campenhausen  og 
jeg  Majoriteten;  men  da  der  maa  herske  Enstemmighed  i 
Departementet,  naar  Sagen  ikke  skal  gaa  til  Plenarforsam- 
lingen, gjorde  Generalprokurøren  alle  mulige  Anstrængelser 
for  at  udjævne  Tvisten.  Ssoimonov  fastholdt  imidlertid 
halsstarrig  sin  Opfattelse,  vi  gjorde  Modstand,  og  han  tillod 
sig  den  Ytring:  »Mine  Herrer,  De  holde  Dem  til  Deres 
tyske  Jurisprudens.«  —  »Ganske  vist«,  svarede  v.  d.  Hoven; 
»thi  den  er  grundpt  paa  Retsprinciper,  og  der  er  her  Tale 
om  en  privilegeret  Provins,  som  følger  sine  partikulære 
Love«.  —  »De  kommer  altid  med.  Deres  Privilegier«.  — 
»De  ere  lige  saa  ukrænkelige  som  andre  Rettigheder.« 

Da  jeg  indsaa,  at  man  blev  hidsig,  tog  jeg  Ordet 
»Mine  Herrer!  vi  fjærne  os  fra  Spergsmaalet;  lad  os  atter 
tage  fat  paa  selve  Sagen  og  se,  hvad  der  taler  for  og  imod.« 
Jeg  skitserede  Sagens  Kjærnepunkt,  oplæste  Loven,  der  var 
klar  og  tydelig,  og  sluttede  med  en  Redegjørelse  af  vor  Op- 
fattelse. »Saaledes  er  Spørgsmaalets  rette  Sammenhæng«, 
sagde  jeg  til  Generalprokurøren,  »og  jeg  udtaler  for  mit  og 
Majoritetens  Vedkommende,  at  vi  ikke  vige  en  Tøddel  fra 
vor  Mening,  der  grunder  sig  paa  en  lang,  moden  Over- 
vejelse.« 

Overprokurøren  tog  Ssoimonov  til  Side,  denne  holdt  det 
for  raadeligst  at  give  efter,  og  denne  Gang  ordnedes  saaledes 
alt  i  Mindelighed. 

Nogle  Dage  senere   havde  jeg  angaaende  en  kurlandsk 

Sag  en  ny  Scene  med  den  tidligere  Diktator;  han  vilde 
stille  en  Sofisme  mod  et  positivt  Lovbud,  og  utaalmodig 
over  hans  daarlige  Ræsonnement  sagde  jeg  til  ham:  »Jeg 
tror,  det  falder  Deres  Excellence  lettere  at  opstille  et  eller 
andet  Argument  end  atimedegaa  mig  med  Lovens  Ord;  thi  da 
kurlandske  Love  ere  Dem  sagtens  saa  ukjendte,  at  jeg 
tvivler  paa,  at  De  véd,  i  hvilket  Sprog  de  ere  skrevne.«  — 
»Aa,  det  véd  jeg  meget  godt«,  gjensvarede  han  i  en  vred 
Tone;  »de  ere  skrevne  paa  Deres  rare  Tysk.«  —  »Tænkte 
jeg  det  ikke  nok !  Nej,  Deres  Excellence  tager  fejl ;  de  ere 
latinske,  og  vi  have  ikke  engang  en  vedtagen  eller  sanktio- 
neret Oversættelse.«  Og  for  at  godtgjere  min  Paastand 
stod  jeg  op,  greb  Samlingen  af  Kurlands  Love  og  viste  ham 
med  triumferende  Mine:  Formula  Regiminis  et  Statuta,  ude- 
lukkende paa  Latin  og  uden  nogen  som  helst  Randbemærk- 
ning. Uden  at  blive  forlegen  svarede  Ssoimonov  ufortøvet: 
»Vi  modiage  i  Senatet  kun  russiske  Akter,  og  jeg  bryder 
mig  lidet  om,  hvor  vidt  den  russiske  Oversættelse  er  gjort 
fra  Tysk  eller  Latin,  saa  Deres  Excellence«  —  tilføjede  han  — 
»vinder  slet  intet  ved  Deres  latinske  Dannelse.«  —  »Jeg 
vinder  dog  det,  ikke  at  blive  bedragen  af  Oversætteren.« 
Ordskiftet  blev  lidt  levende,  men  det  blev  afbrudt,  og  Sagen 
afgjordes,  som  den  burde  blive  det. 

Jeg  skal  her  tillade  mig  at  indskyde  et  Par  Bemærk- 
ninger om  Senatet;  jeg  har  i  sin  Tid  tilstillet  General- 
prokurøren  dem,  men  det  var  mig  umuligt  at  gjennemføre 
nogen  som  helst  Reform. 

g-  Senatet  er  delt  i  sex  Departementer,  af  hvilke  tvende 
ere  i  Moskva.  Tredje  Departement  har  tretten  Guverne- 
menter  at  lede  og  dømme  som  sidste  Instans;  dette  er  en 
utrolig  Vanskelighed,  naar  henses  til  de  mangfoldige  særlige 
Love  i  hvert  Guvernement.  Ingermanland,  Estland  og  Liv- 
land følge  i  mange  Punkter  svenske  Love  og  Provinssta- 
tuter;  Kurland  har  andre  Love,  Vilna  og  Grodno  følge 
»Statuta  Magni   Ducatus  Lithuaniae«,    og  Guvernementerne 

Hviderusland  og  Kiev  dømme  dels  efter  gamle  polske  Love 
og  Forfatninger,  dels  efter  senere  offentliggjorte  Ukasser. 

Enhver  upartisk  Mand  maa  med  mig  være  enig  om,  at 
Dommerne  umulig  kunne  kjende  denne  uhyre  Masse  af 
Love,  der  ere  skrevne  i  forskjellige  Sprog;  vilde  det  nu 
ikke  være  mere  hensigtsmæssigt,  baade  for  at  kunne  dømme 
med  mere  Sikkerhed  og  for  at  fremme  Retfærdighedens 
Gænge,  om  man  delte  tredje  Departement  i  tvende,  hen- 
holdsvis med  sex  og  syv  Guvernementer?  Man  kan  ikke 
komme  med  den  Indvending,  at  denne  Ordning  vilde  forøge 
Omkostningerne;  thi  tredje  Departement  er  faktisk  talrigt 
nok  til  at  kunne  deles;  det  har  10 — 12  Medlemmer,  og 
fem  vilde  være  tilstrækkelige  for  hver  Afdeling.  Da  Kan- 
celliet, følgelig  ogsaa  Oversekreteriaterne  og  deres  Expedi- 
tioner,  staar  i  Forhold  hertil,  vilde  Delingen  være  let,  na- 
turlig og  ikke  volde  nogen  Bekostning. 

Jeg  skal  ikke  komme  ind  paa  andre  Misbrug;  men 
allerede  de  Vanskeligheder,  jeg  har  berørt,  ere  saa  betydelige 
og  kunde  dog  saa  let  fjærnes,  at  den  Halsstarrighed,  hvor- 
med Generalprokurørerne  modsatte  sig  denne  Reform,  vilde 
være  aldeles  uforklarlig,  saafremt  deres  Avtoritet  og  Ind- 
flydelse ikke  til  Dels  netop  beroede  paa  denne  Senatets 
mangelfulde  Organisation.  Det  eneste  Svar,  jeg  fik,  var,  at 
Peter  den  store  havde  sat  alt  paa  denne  Fod;  af  Agtelse 
for  hans  Minde  kunde  man  ikke  indføre  Forandringer. 

Malteserordenens  Stormester  havde  nylig  afsendt  Ridder 
Raczynski  med  La  Valettes  Kors*);  Litta  var  udnævnt  til 
Sendemand,  og  Farcen  med  hans  Indtog  blev  spillet  med  al 
mulig  Alvor  (27de  Novb.  1797).  Den  29de  s.  M.  fandt 
den  offentlige  Avdiens  Sted,  hvilken  jeg  overværede  som 
Senator,  ikke  som  Ordensridder.  Senatet  in  corpore  havde 
sin  Plads  ved  hejre  Side  af  Tronen,   hvor  Kejser  Paul  tog 


*)  Den  berømte  Stormesters  Kors  var  hidindtil  blevet  gjemt  i 
Malteserordenens  Skatkammer  som  den  kosteligste  Klenodie. 

Sæde  i  fuldt  Festskrud,  omgiven  af  Storkansleren,  Fyrst 
Besborodko,  Vicekansleren,  Fyrst  Alexander  Kurakin  o.  fl. 
Litta  i  stor  sort  Fløjeiskappe,  ledsagen  af  den  kejserlige 
Kommissær  og  Overceremonimesteren,  og  fulgt  af  sin  Le- 
gationssekretær, nærmede  sig  med  værdig  Mine;  foran  ham 
gik  tre  Riddere,  som  paa  Guldmorspuder  bare  den  for  Kej- 
seren bestemte  Vaabenkjortel,  La  Valettes  gamle  Kors  og 
nogle  andre  Kors  for  den  kongelige  Familie.  Litta  holdt 
dernæst  en  fransk  Tale  med  en  lidt  gascognisk  Accent,  men 
i  øvrigt  meget  tydelig  og  i  en  passende  Tone ;  efter  at  have 
sluttet  overrakte  han  sin  Legitimationsskrivelse  til  Kejseren, 
der  gav  den  til.  Fyrst  Besborodko,  og  denne  gjensvarede 
paa  Russisk,  at  Kejseren  med  Velvilje  modtog  baade  Titlen 
som  Ordenens  Protektor  og  den  gamle  Stormester  La  Va- 
lettes Kors.  Efter  dette  Svar  rakte  Litta  Kejseren  Korset 
og  sagde  blandt  andet:  »Dette  er  en  Hyldest,  Tapperheden 
yder  Dyden.«  Da  Sendemanden  traadte  frem  til  Paul  for 
at  iføre  ham  Vaabenkjortelen,  bandt  Kutaissov  Baandene 
paa  samme.  Den  snu  Italiener  vilde  lade  den  gamle 
Kammertjener,  som  allerede  var  bleven  Garderobemester, 
spille  en  Rolle  ved  denne  Lejlighed,  skjønt  det  havde  været 
meget  mere  naturligt,  om  Overkammerherren  havde  ydet 
Monarken  denne  lette  Tjeneste. 

Jeg  skal  med  Tavshed  forbigaa  de  Ceremonier,  som 
fandt  Sted  hos  Kejserinden,  og  Kreeringen  af  Storfyrsterne 
og  Prins  Condé,  der  samtidig  fik  Storkorset  og  udnævntes 
til  Storprior  af  Rusland. 

Samme  Eftermiddag  tildelte  Kejseren  Fyrsterne  Besbo- 
rodko og  Kurakin  Malteserordenens  Storkors  og  udnævnte 
flere  andre  til  Riddere.  Lige  mod  Ordenens  Statuter,  der 
udelukkede  Efterkommere  af  Jøder  og  Muselmænd  fra  Mal- 
teserordenen*),   blev   Kutaissov    noget    senere    udnævnt    til 


Kutaissov  var  en  født  Tyrk  og  fangen  som  Barn  ved  Ismails 
Erobring. 

Ridder,  naaede  Storkorset  og  blev  Ordenens  Dignitar,  til 
Skandale  for  alle,  som  holdt  fast  ved  den  ædle  Institutions 
sande  Principper.  Ordenen  blev  snart  uværdig  profaneret 
ved  nogles  Lavhed  og  andres  Inkonsekvens.  —  Jeg  for  min 
Part  forholdt  mig  rolig,  skjønt  jeg  den  Gang  med  Lethed 
havde  kunnet  naa  et  Komturi;  men  hertil  udkrævedes  en 
Forhandling  med  Litta  eller  hans  Kreaturer,  og  jeg  var  for 
stolt  til  at  ville  paadrage  mig  endog  blot  en  Skygge  af  For- 
pligtelse over  for  ham. 

Naar  man  i  Mindet  tilbagekalder  de  Begivenheder, 
som  forefaldt  i  Frankrig  mod  Slutningen  af  1797,  vil  man 
ikke  forbavses  over  den  Uro,  der  bemægtigede  sig  Paul 
med  Hensyn  til  Udbredelsen  af  de  sørgelige  Grundsætninger, 
talrige  Tilhængere  af  de  destruktive  Doktriner  segte  at 
sprede  paa  alle  Hold.  Han  var  fuldt  ud  kjendt  med  alle 
Forsøg  i  denne  Retning,  baade  ved  sine  Sendemænd  i  Ud- 
landet og  sine  talrige  Emissærer,  og  nærede  navnlig  Mis- 
tanke til  den  Klasse  fremmede,  som  under  Paaskud  af  at 
uddanne  Ungdommen  blot  fordærvede  den  og  fyldte  den 
med  Foragt  for  alt,  hvad  der  kaldes  Lydighed,  Pligt  og 
Orden.  At  styrte  de  gamle  Ideer  for  at  fornye  alt,  det  var 
den  Tone,  ikke  blot  tyske  og  schweiziske  Lærere,  men  ogsaa 
nogle  lutherske  og  reformerte  Pastorer  tillode  sig  at  anslaa. 

En  Aften  sagde  Kejseren  til  mig:  »Har  De  ikke  faaet 
nyere  Efterretninger  om  den  Omvæltningsaand,  der  besjæler 
deres  Præster  i  Livland?«  —  >Nei,  Sire!«  —  >Godt;  saa 
maa  jeg  meddele  Dem,  at  nogle  af  disse  Herrer  have  ændret 
Daabsformularerne  og  søge  at  indføre  en  Mængde  nye  Paa- 
fund.«  Han  fortalte  mig  et  Tilfælde  om  en  Familie  i  Liv- 
land, hvor  Pastoren,  Hovmesteren  og  Læreren  duttede  hver- 
andre i  Overensstemmelse  med  Lighedsprincippet,  og 
befalede  mig  at  give  nøje  Agt  paa  denne  Omstændighed. 
»Jeg  skal  beskytte  den  lutherske  Kirke«,  vedblev  han  med 
Varme,  »fordi  deus  Lære  er  bekjendt;  men  naar  hver 
Pastor  laver  sig  til  at  træffe  Ændringer  efter  eget  Behag, 

maa  man  her  skaffe  Orden  til  Veje.  Forstaar  De?«  — 
»Fuldkommen  godt,  Deres  Majestæt;  men  jeg  har  hverken 
tilfældigvis  eller  i  Embedsmedfør  modtaget  nogen  særlig 
Indberetning  og  kan  kun  gjennem  en  Klage,  der  paa  lovlig- 
Vis  forebringes  Justitskollegiet,  faa  Nys  om  alt  det  slette, 
der  gaar  for  sig  ude  i  Provinserne.  Den  eneste  Forholds- 
regel, jeg  kan  træffe,  vilde  være  et  Cirkulære  til  alle 
lutherske  Pastorer,  med  strængt  Forbud  mod  ethvert  Paa- 
fund,  der  paa  en  eller  anden  Maade  kommer  i  Modstrid 
med  den  augsburgske  Trosbekj endelse  og  den  af  Allerhøjst- 
samme bekræftede  Kirkeordning.« 

Forslaget  fandt  Kejserens  Bifald;  men  man  bar  ingen 
Anelse  om  det  Skraal,  der  rejste  sig  mod  mig  fra  St.  Peters- 
borg til  Archangelsk.     Tvende  Træk  ville  godtgjere  dette: 

Pastor  Wolff  i  St.  Petersborg  spiste  sammen  med 
Senator  Carapenhausen  til  Middag  hos  Senator  Rehbinder. 
Mod  Maaltidets  Slutning  udbrod  han:  »Gode  Gud!  er  det 
muligt,  at  Præsidenten  for  Justitskollegiet  kan  være  saa  sær, 
for  ikke  at  sige  mere,  at  han  kan  tilstille  os  despotiske  Be- 
falinger som  til  Jakobinere  for  at  ydmyge  os  og  binde  o» 
til  gamle,  overlevede  Former,  som  Luther  af  Klogskab  var 
nødsagen  til  at  finde  sig  i.  Dog  vort  oplyste  Aarhundrede 
kan  ikke  længere  opretholde  dem  uden  at  gjøre  os  latterlige 
selv  i  Arbejdernes  Øjne.« 

Den  gode  Rehbinder,  der  ansaa  Pastor  Wolff  for  et 
Orakel,  korn  i  heftig  Vrede  mod  mig,  da  Campenhausen  kold- 
blodig spurgte:  »Men  er  den  Rundskrivelse  da  virkelig  saa 
absurd?«  —  »Vi  tale  jo  •  her  i  al  Fortrolighed«,  svarede 
Pastoren;  »ja,  den  er  baade  i  Form  og  Indhold  over  al 
Begreb  absurd.«  —  »Præsidenten  gav  mig  i  Gaar  et  Exem- 
plar  af  samme«,  svarede  Campenhausen;  »jeg  har  det  hos 
mig,  og  da  jeg  endnu  ikke  har  set  i  det,  vil  jeg  med  de 
Herrers  Tilladelse  oplæse  det.«  —  »Det  er  noget  langt; 
lad  os  opsætte  det  til  efter  Bordet.«  Campenhausen  havde  dog 
allerede  trukket  Rundskrivelsen  op  af  Lommen  og  begyndte 

Oplæsningen,  og  Selskabet,  der  talte  syv,  otte  Personer, 
blev  meget  overrasket  over  hverken  at  kunne  finde  noget 
despotisk  eller  absurd  i  paagjældende  Dokument;  men  Pa- 
storen analyserede  det  med  et  Menneskes  iBitterhed,  der 
har  Uret. 

Ruudskrivelsen  lød,  som  følger: 

»Da  Justitskollegiet  med  Forbavselse  har  bragt  i  Er- 
faring, at  flere  protestantiske  Præster  bilde  sig  ind,  at  de 
paa  Prædikestolen  kunne  drøfte  politiske  Tildragelser  som 
Æmner,  der  særlig  egne  sig  til  Behandling  fra  paagjældende 
Sted,  saa  forbydes  det  dem,  ved  nærværende  Befaling  og 
under  strængeste  Form,  at  overskride  Kredsen  af  deres 
Pligter,  at  vove  sig  ind  paa  et  fremmed  Omraade  og  at 
behandle  Themaer,  der  i  ingen  Henseende  kunne  være  deres 
Dom  underkastede.  De  eneste  Æmner,  der  have  at  optage 
dem,  ere  Forkyndelsen  af  den  rene  Lære  i  Overensstemmelse 
med  den  hellige  Skrift  og  den  augsburgske  Trosbekj endelse 
samt  en  Prædiken  over  Kristendommens  rene  Moral  og  den 
Lydighed,  man  er  Herskeren  og  den  forordnede  Øvrighed 
skyldig.  Ingen  Sinde  og  under  intet  Paaskud  maa  bemeldte 
Pastorer  falde  paa  at  ville  opklare  Folkets  Forestillinger 
ved  at  oplyse  det  om  politiske  Begivenheder,  som  aldrig 
skulle  drøftes  paa  Prædikestolen  uden  udtrykkelig  Befaling. 
Ethvert  nyt  Paahit  er  dem  fuldstændig  forbudt  i  Betragt- 
ning af,  at  de  have  at  holde  sig  bogstavelig  til  den  evan- 
geliske Trosbekjendelse ,  til  de  symbolske  Bøger  og  den 
augsburgske  Konfession. 

»Konsistorierne  og  Menighedernes  Ældste  ville  have  at 
vaage  omhyggelig  over  denne  Befalings  nøjagtige  Opfyldelse 
og  indtrængende  at  indskærpe  hver  Pastor  samme  under 
Straf  af  Embedsafsættelse.« 

Den  anden  Historie  er  endnu  stærkere. 

Pastor  B.  i  S.,  som  var  forpligtet  til  at  tilmelde  Kollegiet 
Cirkulærets  Modtagelse,  skrev  følgende: 

23 


356  fra  Kejser  Pauls  Tider. 

»Jeg  har  modtaget  den  Rundskrivelse,  Justitskollegiets 
Chef  har  rettet  til  mig;  dog  som  Sandhedens  indviede  Organ 
maa  jeg  uden  Frygt  bekjende  den  Opfattelse,  jeg  er  be- 
sjælet af.  I  Modsætning  til  den  katolske  Religion,  der  for- 
byder at  tænke  over  Kirkens  Lære,  byder  vor  hellige  Reli- 
gion os  tvært  imod  at  søge  det  bedre  og,  naar  vi  have  fundet 
det,  da  ogsaa  at  forkynde  det.  Dette  er  vor  Kirkes  karak- 
teristiske Skjelnemærke ;  thi  naar  Dr.  Luther  ikke  havde  haft 
Ret  og  Mod  til  at  reformere  Misbrugene,  havde  vi  da  haft 
en  renset  Religion?  Enhver  Pastor  har  saaledes  den  uonar 
tvistelige  Ret  at  søge  Sandheden,  at  vælge  den  Form,  der 
mest  egner  sig  til  Forkyndelsen  af  de  evangeliske  Sand- 
heder, og  som  Apostlene  at  lempe  sig  efter  Tid  og  Sted« 
o.  s.  V. 

Je^  svarede  ham: 

»Ved  sin  Ordination  aflægger  en  luthersk  Præst  den 
Ed,  tro  at  prædike  den  augsburgske  Trosbekj endelses  Lær- 
domme; han  er  Kirkens  Tjener,  og  som  Individ  tilkommer 
der  ham  hverken  Magt  eller  Ret  i  Kirken.  Pastor  B.  for- 
vexler  følgelig  det  hele  med  en  Del  og  kjender  ikke  Lo- 
gikens første  Grundsætninger.  Justitskollegiets  Præsident 
tilraader  ham  at  lære  at  tænke,  før  han  skriver,  og  hvad 
de  Befalinger  angaar,  han  maatte  erholde  af  sine  foresatte, 
indskærper  Kollegiet  ham  nøje  at  indskrænke  sig  til  en 
Kvittering  for  Modtagelsen,  at  udstede  den  i  de  foreskrevne 
Former  og  at  lystre;  i  modsat  Fald  vil  han  blive  afsat  fra 
sin  Bestilling,  den  første  Gang  han  undlader  at  udvise  den 
skyldige  Agtelse  for  de  Befalinger,  som  udgaa  i  hans  Mo- 
narks Navn,  som  vel  beskytter  den  lutherske  Kirke,  men 
ikke  de  Paahit,  en  Tjener  af  samme  Kultus  maatte 
falde  paa.« 

Mit  Hjærte  og  min  Aand  led  under  al  det  Kjævl,  som 
let  kunde  blive  meget  farligt  for  disse  enfoldige  Omvæltnings- 
mænd.    Jeg  anslog  vel  en  stræng  Tone  for  at  undertrykke 

deres  fortsatte  Dristighed;  men  de  havde  ingen  Anelse  om, 
at  jeg  samtidig  gjorde  mig  al  mulig  Umage  for  at  skjule 
disse  Taabers  Rumlerier  for  Paul,  som  vilde  have  straffet 
dem  med  yderste  Strænghed. 

Man  kan  danne  sig  et  Begreb  om  hans  Stemning  over 
for  dem  efter  det  Faktura,  at  jeg  fik  en  pludselig  Befaling 
til  ikke  mere  at  ansætte  Udlændinge,  særlig  ikke  Svenskere, 
som  Pastorer.  »Selv  dem,  der  komme  tilbage  fra  tyske 
Universiteter,  kunde  jeg  være  til  Sinds  ikke  at  give  Adgang 
til  den  gejstlige  Stand,  thi  dér  er  alt  smittet  af  den  onde 
Aand«.  —  »Men,  Deres  Majestæt,  hvorfra  skulle  vi  saa 
tage  Præster,  som  have  studeret  Theologi?  Vi  have  ingen 
Universiteter.«  —  »Man  kan  oprette  Seminarier.«  —  »Det 
kræver  Tid,  Deres  Majestæt.«  —  »Med  Iver  kan  man  paa- 
skynde alt,  og  jeg  gjør  i  den  Grad  Regning  paa  Deres  Iver, 
at  jeg  betror  Dem  at  udkaste  en  Plan  hertil.«  —  »Kato- 
likerne  have  jo  ganske  vist  Universiteter  (Vilna,  Kiev,  Mo- 
hilev),  Seminarier  og  Penge;  men  med  Lutheranerne  og 
Kalvinisterne  er  dette  ikke  Tilfældet.  Sandt  nok,  man 
kunde  uden  stor  Bekostning  ansætte  endnu  en  theologisk 
Professor  i  Mitau  og  udvide  Gymnasiet  i  Reval.«  —  »Træf 
De  blot  den  Ordning,  De  vil.«  —  »Deres  Majestæt  tillader 
mig  altsaa  i  Deres  Navn  at  indhente  de  nødvendige  Oplys- 
ninger fra  Biskopperne  og  Guvernorerne  i  de  paag;jældende 
Provinser?«  —  »Ganske  vist!  jeg  bemyndiger  Dem  dertil 
og  tilraader  Dem  at  klemme  disse  Herrer  en  Smule.« 

I  Følge  denne  Befaling  skrev  jeg  officielle  og  meget 
indtrængende  Breve  til  Fyrst  Repnin,  Generalguvernør  i 
Litaven,  og  til  Guvernørerne  over  Estland,  Livland  og  Kur- 
land, og  udsendte  fra  Justitskollegiet  i  Kejserens  Navn 
Befalinger  til  de  katolske  og  unerede  Ærkebiskopper  og 
Bisper. 

Jeg  forlangte,  at  Biskopperne  skulde  give  mig  en 
tydelig  og  i  det  enkelte  gaaende  Beretning  om  den  nu- 
værende Tilstand  :i   deres    Seminarier,    baade    de    egentlige 

Præsteseminarier  og  Munkeordenernes  Skoler;  thi  i  Følge 
deres  Regler  ere  flere  Ordener  betroede  med  Ungdommens 
Opdragelse  og  Ledelsen  af  Seminarier.  Jeg  kom  med  en 
let  Bemærkning,  at  man  havde  givet  mig  en  løs  Notits  om 
nogle  Fonds,  som  vare  bestemte  for  Seminarier,  en  Anven- 
delse, der  rimeligvis  var  bleven  hemmet  ved  større  Begiven- 
heder; men  vor  Monark  ønskede  nu  nøje  at  kjende  disse 
Beløbs  Størrelse  og  midlertidige  Anvendelse. 

At  røre  ved  denne  Stræng  var  en  Helligbrøde.  I  dette 
Moment  syntes  den  hele,  ellers  ofte  saa  splidagtige  Klerus 
at  gaa  sammen;  Ærkebiskoppen  af  Mohilev  fik  Tilladelse  til 
for  nogle  Uger  at  komme  til  St.  Petersborg  under  det 
Paaskud  at  ville  visitere  Hovedstadens  Kirke  og  udøve  nogle 
biskoppelige  Funktioner  sammesteds.  Han  besøgte  mig 
strax  efter  Ankomsten,  jeg  besvarede  Visiten  den  følgende 
Dag,  og  vi  havde  derpaa  en  lang  Konference,  under  hvilken 
han  udfoldede  alle  de  indsmigrende  Kunster,  hvormed  han 
gjorde  Indtryk  paa  saa  mange;  han  talte  med  Kløgt  og 
Maadehold;  Stoltheden  skulde  ikke  let  kunne  maskere  sig 
bedre  bag  en  hyklerisk  Beskedenheds  Maske ;  han  beklagede 
sig  over  den  Irettesættelse,  jeg  havde  paadraget  ham  fra 
Kejserens  Side,  og  jeg  fortalte  ham  det  hele  Faktum  i  al 
Godmodighed.  Han  løftede  Øjnene  mod  Himmelen:  »Ly- 
dighed uden  Knurren  mod  Herskeren  er  den  kristnes  første 
Pligt;  det  skal  altid  være  min  helligste  Pligt.« 

Vi  indlede  os  i  en  Samtale  angaaende  det  katolske 
Departements  Karakter,  og  Ærkebiskoppen  satte  et  forbavset 
Aasyn  op  i  Anledning  af  det  ringe  Kjendskab,  jeg  besad 
til  den  romerske  Kirkes  gejstlige  Disciplin;  dette  skulde  og- 
saa  nok  gaa  op  for  ham  snarere  end  for  nogen  anden,  især 
naar  han  bedømte  mig  efter  sig  selv;  han  havde  begyndt 
som  Husarofficer  og  Lutheraner,  og  efter  at  have  vexlet 
Religion  og  Stilling  havde  han  kun  haft  Lejlighed  til  at 
anstille  nogle  supplerende  Studier,  medens  jeg  for  mit  Ved- 
kommende   var    opdragen   i    Polen,    paa    Theatinerkollegiet 


Fra  Kejser  Pauls  Tider.  359 

havde  fundet  særlig  Smag  i  Kirkehistorien,  senere  anstillet 
nogle  Granskninger  angaaende  Tempelherreordenen,  Sværd- 
ridderne og  Johanniterordenen  og  endelig  under  mine  Tvi- 
stigheder med  Biskoppen  af  Livland  indvundet  et  almindeligt 
Kjendskab  til  den  katolske  Klerus,  Kirkeforsamlingerne  og 
"den  kanoniske  Ret,  et  Kjendskab,  der  i  Nødsfald  var  stort 
nok  til  at  imponere  de  »tonsurerede«. 

Guvernørerne  over  Livland,  Estland  og  Kurland  havde 
allerede  tilstillet  mig  de  fornødne  Oplysninger  angaaende 
Gymnasierne  og  Skolerne,  og  Planen  med  Seminarierne  var 
for  Lutheranernes  Vedkommende  næsten  færdig;  men  Bi- 
skoppen af  Kaminiez  og  Vilna  var  kommen  i  Baghaanden, 
og  Fyrst  Repnin  tilskrev  mig  for  at  undskylde  ham;  dog 
hans  Brev  syntes  at  indeholde  en  Antydning  af,  at  Fyrsten 
vilde  søge  at  hindre  Meddelelsen  af  de  paagjældende  Op- 
lysninger af  Hensyn  til  vedkommende  Personligheder,  der 
havde  Interesse  i  at  hemmeligholde  paagjældende  Fonds  for 
Justitskollegiet.  Jeg  var  nødsagen  til  at  svare  Fyrsten; 
dog  han  gjensvarede  mig  ikke  selv,  da  han  stod  i  Begreb 
med  at  rejse  til  St.  Petersborg,  men  lod  Guvernøren  over 
Lithaven  give  mig  nogle  yderst  pøse  Notitser.  Saa  snart 
Fyrst  Repnin  imidlertid  var  indtruffen,  forbandt  Ærkebiskoppen 
af  Mohilev  sig  med  ham,  for  at  fremme  en  Plan,  der  gik 
ud  paa  at  fratage  mig  det  katolske  Departement  og  over- 
drage det  til  Ærkebiskoppen  selv.  Sandsynligvis  indbildte 
man  Kejseren,  at  Organisationsprojektet  for  Seminarierne 
endnu  ikke  var  færdigt,  fordi  det  katolske  Departement  ikke 
forstod  sig  herpaa,  og  at  Redaktionen  af  dette  Projekt 
maatte  overdrages  Præster.  Disse  Paavirkninger  begyndte 
at  gjøre  deres  Virkning,  og  en  Dag  spurgte  Kejseren  mig: 
»Er  Planen  for  Seminarierne  endnu  ikke  færdig?«  —  »Den 
Del,  som  vedkommer  Lutheranerne  og  de  reformerte,  er 
færdig,  Deres  Majestæt,  og  bliver  renskreven;  men  Bisperne 
have  endnu  ikke  tilstillet  mig  de  nødvendige  Detailangivelser.« 

—  >Det  gaar  meget  langsomt«;    hermed   drejede   haa   sig 
omkring  og  tiltalte  mig  ikke  mere  den  Aften. 

Næste  Dag  traadte  Generalprokureren  i  Senatet  hen  til 
mig :  »Kejseren  er  til  Sinds  at  lette  Dem  for  et  ubehageligt 
Besvær.«  -—  »For  Justitskollegiet?«  spurgte  jeg,  fuld  af 
Glæde.  —  »Ikke  for  det  hele  Kollegium,  men  for  det  ka- 
tolske Departement.«  —  »Det  er  jeg  henrykt  over,  Hr. 
Fyrste !  Det  er  ikke  andet  end  uendelige  Rivninger,  stadige 
Denunciationer  og  det  hele  for  intet;  thi  jeg  har  hverken 
Ære  eller  Fordel  deraf.  Min  Stilling  som  Senator  er  højere 
end  som  Præsident,  og  jeg  har  hverken  Tillæg  eller  Taffel- 
penge, som  de  øvrige  Præsidenter  nyde  godt  af.« 

Den  kejserlige  Ukas  offentliggjordes;  den  lød:  »Det 
katolske  Departement  styres  af  Ærkebiskoppen  af  Mohilev, 
medens  Justitskollegiet  forbliver  paa  den  tidligere  Fod.« 
Da  denne  Ændring  utvivlsomt  var  en  Følge  af  et  Rænke- 
spil, frygtede  jeg  for,  at  den  maatte  skade  de  Personer,  jeg 
havde  anbragt  i  det  katolske  Departement,  som  nu  fik  en 
blandet  Sammensætning,  paa  den  ene  Side  Ærkebiskoppen 
og  tre  gejstlige,  paa  den  anden  Side  Vicepræsidenten  og 
tre  Lægmænd.  Allerede  de  første  Møder  røbede  da  ogsaa 
Skismaet  mellem  de  tvende  Stænder,  og  da  Vicepræsidenten 
V.  Lobarczevskis  Dannelse  ikke  kunde  maale  sig  med  hans 
Galde,  havde  Ærkebiskoppen  Fordelen  over  for  ham,  baade 
ved  sin  Rang,  ved  sin  Færdighed  i  at  tale  Russisk  og  Latin, 
og  ved  den  Rutine,  fem  og  tyve  Arbejdsaar  maatte  give 
ham  i  den  Slags  Forretninger. 

Kejseren  havde  af  en  eller  anden  Grund  faaet  noget 
imod  Hestegardens  Regiment;  hvad  enten  Pahlen,  sammes 
Chef,  opførte  sig  paa  den  ene  eller  anden  Maade,  var  Paul 
stadig  utilfreds;  ved  hver  Parade  sendte  han  nogle  Officerer 
i  Arrest,  og  kom  i  den  Grad  i  Vrede  mod  Obersten,  at 
man  skulde  tro,  han  næste  Dag  vilde  faa  sin  Afsked.  Dog 
alle  disse  Storme  stillede  af,  og  Pahlen  sagde:  »Jeg  ligner 
disse  smaa  Figurer,    man  vil   vælte  og  stille  paa  Hovedet, 


Fra  Kejser  Pauls  Tider.  361 

men  som  altid  igjen  komme  paa  Benene.«  Hans  Hemme- 
lighed ved  at  holde  sig  paa  Benene  var  let  forstaaelig  .  .  . 
Han  talte  aldrig  noget  ondt  om  nogen,  men  han  forsvarede 
heller  aldrig  en  bagvasket  Hædersmand,  iagttog  meget  mere 
en  klog,  men  strafværdig  Tavshed  eller  lod  vel  endog  en 
Vittighed  falde,  der  syntes  spøgefuld,  men  i  Virkeligheden 
var  meget  mere  farlig,  fordi  Latterlighed  og  Forskruethed 
ved  Hove  finder  langt  mindre  Tilgivelse  end  den  Last,  som 
kan  hylle  sig  i  et  forførende  Slør.  Saaledes  vandt  han  alle 
for  sig,  gjorde  sig  afholdt  af  Hofmændenes  Skarer,  syntes 
lidet  farlig  for  ærekjære  Mænd  og  banede  sig  saaledes 
umærkelig  en  Vej,  der  maatte  fere  ham  til  den  højeste 
Gunst  og  ubegrænset  Tillid. 

Engang  havde  Kejseren  temmelig  uretfærdig  sendt 
Pahlens  Son  i  Vagtarrest ;  han  troede,  at  Faderen  vilde  bede 
om  Naade  for  ham  eller  lægge  en  vis  Ophidselse  for  Dagen  i 
denne  Anledning;  men  ingenlunde,  Pahlen  aflagde  sin  Rap- 
port med  roligt  og  muntert  Lune.  Paul  sagde:  »Jeg  er 
forbitret  over,  at  Deres  Søn  har  fejlet.«  —  »Siden  Deres 
Majestæt  har  straffet  ham,  har  De  øvet  en  Retfærdshandling 
som  vil  lære  den  unge  Mand  at  være  mere  opmærksom.«  Paa 
Grund  af  sin  fremherskende  Lidenskab  for  Retfærdighed 
var  Paul  henrykt  over  dette  Svar;  han  havde  et  Øjeblik 
troet  at  have  udvist  en  Uretfærdighed  mod  den  unge  Mand. 

Hvor  levende  Kejseren  var  besjælet  af  det  Ønske  at 
lade  enhver  vederfares  Retfærdighed,  fremgaar  af  følgende 
Træk.  En  Morgen  —  det  var  den  10de  November  — 
vækkede  man  mig  Kl.  sex  for  at  overlevere  mig  en  egen- 
hændig Skrivelse  fra  Kejseren;  jeg  tænkte,  at  det  drejede 
sig  om  en  Sag  af  højeste  Vigtighed,  aabnede  hurtig  Skri- 
velsen, prøvede  Underskriften,  den  lød  Paul,  og  Indholdet 
var  (oversat  fra  Russisk): 

»Hr.  Gehejmeraad  o.  s.  v.  Jeg  vedlægger  herved 
endnu  flere  Papirer,  som  henhøre  til  Brigader  Podlackis  Klage 
mod  Major  Germayer   og  sammes  Forklaringer.     Jeg  paa- 


362  Fra  Kejser  Pauls  Tider. 

lægger  Dem  at  prøve  de  gj ensidige  Paastande  og  fælde  Af- 
gjørelsen  overensstemmende  med  Lovene.    Jeg  forbliver 
■■:  ii^  jssoi   :  Deres  meget  hengivne 

Paul.« 
Sagen  var  mere  indviklet  end  vigtig;  den  blev  afgjort  inden 
kort  Tids  Forløb,  og  da  jeg  aflagde  Kejseren  min  direkte 
Beretning,  syntes  han  meget  tilfreds ;  jeg  véd  i  øvrigt  ikke* 
hvilken  særlig  Interesse  hans  Majestæt  kunde  føle  for  disse 
tvende,  temmelig  ubekjendte  Personer;  men  Sagen  viser, 
med  hvilken  Iver  Paul  vaajjede  over  Retsplejen. 

Medens  han  talte  med  mig  om  Afgjørelsen  af  denne 
Sag,  lagde  han  Mærke  til,  hvorledes  jeg  fixerede  La  Valettes 
Kors,  som  han  bar  paa  Brystet.  »Hvad  betragter  De  saa 
opmærksomt?«  —  »Den  berømte  La  Valettes  hæderkronede 
Kors.«  Af  Hensyn  til  min  Nærsynethed  havde  Kejseren 
den  Naade  at  lade  mig  tage  Korset  i  Haanden  for  nærmere 
at  betragte  det.  Sandsynligvis  saae  han  samtidig  paa  min 
Orden;  det  var  Stanislavsordenen ,  rød  med  hvid  Kant, 
meget  lig  med  Annaordenen,  rød  med  gul  Kant;  han  talte 
endnu  nogle  Øjeblikke  naadig  med  mig  og  vendte  sig  der- 
paa  til  en  anden. 

Da  jeg  næste  Dag  var  i  Justitskollegiet,  sendte  Gene- 
ralprokurøren  Sekretæren  for  St.  Annaordenens  Kapitel  til 
mig  med  Anmodning  om  at  komme  hen  til  ham,  da  han 
efter  kejserlig  Ordre  havde  noget  at  tale  med  mig  om.  Jeg 
gik  hen  i  Senatet,  hvor  Senator  Hoven  fortalte  mig,  at 
Generalprokurøren  ogsaa  havde  bedt  ham  komme  til  sig. 
Ved  denne,  til  os  begge  og  gjennem  Ordenssekretæren  ret- 
lede Anmodning  tvivlede  vi  ikke  om,  at  Kejseren  vilde  om- 
bytte vor  polske  Orden  med  en  af  Rigets. 

Dette  bekræftede  Generalprokurøren  da  ogsaa  ved  vor 
Avdiens:  »H.  M.  har  befalet  mig  at  melde  Deres  Exellencer, 
at  De  har  at  indfinde  Dem  i  Aften  Kl  b  præcis  i  de  kej- 
serlige Værelser,  hvor  H.  M.  sandsynligvis  vil  dekorere  Dem 
med  den  hellige  Annas  Storkors.« 

»Hr.  Fyrsten  tillader  vel,  at  vi  begynde  at  aflægge  vor 
Tak  hos  Dem?«  —  »De  skylder  mig  ingen  Tak,  Hr.  Baron,  saa 
meget  mindre,  som  jeg  ikke  engang  har  bragt  denne  Sag  paa 
Bane  hos  Kejseren.  H.  M.  spurgte  mig  i  Morges,  hvorledes 
det  gik  til,  at  De  ikke  havde  nogen  russisk§Orden,  og  tilføjede: 
»Jeg  vil  endnu  i  Dag  dekorere  ham«.  Da  Hr.  v.  d.  Hoven«, 
tilføjede  Fyrsten,  »er  i  samme  Kasus,  benyttede  jeg  Lejlig- 
heden til  at  minde  herom,  og  Kejseren  vil  dekorere  Dem 
begge.«  Jeg  huskede  nu  den  foregaaende  Aftens  Hændelser, 
fortalte  dem  til  Generalprokureren,  og  han  indrømmede,  at 
de  vel  nok  havde  foranlediget  Kejserens  Beslutning. 

Kl.  5  vare  vi  paa  Pletten.  Vi  fandt  kun  Overceremoni- 
mesteren Valujev  og  nogle  tjenstgj ørende  Personer;  strax 
derpaa  traadte  Kejseren  ind,  gik  lige  hen  imod  os  uden  at 
sige  et  Ord,  satte  Hatten  paa  Hovedet  og  drog  sin  Kaavde. 
Hr.  v.  d.  Hoven  havde  som  den  ældste  stillet  sig  ved  min 
højre  Side;  Overceremonimesteren,  der  bar  tvende  Ordener 
paa  en  forgyldt Præsenterbakke,  tilraabte  ham:  »Paa Knæ!« 
Kejseren  slog  ham  trende  Gange  med  Kaarden  paa  Skul- 
deren, lagde  Baandet  om  hans  Hals  med  de  Ord:  »Modtag 
denne  Ordens  Insignier  som  Bevis  paa  min  Velvilje«,  løftede 
ham  op  og  omfavnede  ham,  Ogsaa  jeg  knælede,  og  Kej- 
seren sagde:  »Dette  er  en  gammel  Gjæld,  jeg  indfrier  med 
Glæde.  Modtag  dette  Tegn  paa  den  Velvilje  og  Tilfredshed, 
Deres  Tjenestiver  har  vakt  hos  mig.«  Vi  takkede,  og 
Kejseren  sagde  ved  Afskeden:  »Jeg  haaber  at  gjense  Dem 
i  Aften  ved  Ballet.« 

Vi  manglede  da  heller  ikke  og  saae  tydelig  Misundelsen 
og  Skinsygen  bryde  frem  til  Trods  for  de  kolde  Kompli- 
menter, man  nødtvungen  rettede  til  os.  Flere  Senatorer 
bare  endnu  ikke  denne  Dekoration,  som  Grev  Voronzov, 
Leontjev,  Golovkin,  Torbejev,  Golochvastov  og  andre  af 
Hofchargerne;  man  beklagede  sig  bittert,  men  i  al  Stilhed, 
for  at  Paul  ikke  skulde  hore  noget;  thi  han  havde  bragt  de 

utilfredse  til  Tavshed;  Hadet  var  ikke  desto  mindre  til  Stede 
og  skulde  snart  finde  et  Paaskud  til  at  udtømme  sig. 

Kongen  af  Polen  døde  pludselig  af  et  Slagtilfælde  (12te 
Februar  1798),  og  Kejseren  lod  ham  begrave  med  alle  de 
Hædersbevisninger,  som  tilkomme  et  kronet  Hoved.  Han 
nærede  en  lidenskabelig  Forkjærlighed  for  det  ceremonielle 
og  befalede  Ærkebiskoppen  at  udfolde  al  den  Pomp,  den 
katolske  Religion  giver  saa  rig  Anledning  til.  Skjent 
Siestrczencievicz  var  en  hemmelig  Fjende  af  den  apostoliske 
Nuntius  Litta,  forenede  han  sig  dog  med  ham  for  at  gjøre 
Begravelsen  saa  imposant  og  prægtig  som  muligt.  —  Sta- 
nislav Avgust  laa  otte  Dage  i  Marmorpaladset  paa  en 
Paradeseng  under  en  Tronhimmel,  omgiven  af  Kongedøm- 
mets Insignier;  de  fem  første  Rangklasser  bleve  nødsagne 
til  at  vaage  over  Liget  og  afløse  hverandre  som  ved  Suve- 
rænens Ligfærd;  jeg  følte  mig  imidlertid  utilpas  og  frigjorde 
mig  for  denne  Hoveripligt.  Paa  Begravelsesdagen  var 
Ærkebiskoppen  rigt  udstafferet  og  havde  ladet  Paul  L's 
Navnesiff'er  brodere  paa  sin  Mitra;  denne  Hyldest  gjorde 
den  største  Virkning,  og  Kejseren  vidste  fra  denne  Stund 
ikke,  hvorledes  han  skulde  bevidne  ham  sin  Tilfredshed; 
han  dekorerede  ham  med  Andreassijærnen  og  udmærkede 
ham  særdeles  kjendelig  ved  Hoffet. 

Kort  Tid  efter  døde  Kejserindens  Fader,  Hertugen  af 
Wtirttemberg,  og  Kejseren  undlod  ikke  ogsaa  at  foranstalte 
en  prægtig  Ligbegængelse  for  ham;  Siestrczencievicz  straa- 
lede  atter  ved  denne  Lejlighed,  og  fra  nu  af  delte  Kejser- 
inden sin  høje  Husbonds  Følelser  over  for  ham;  han  fik  af 
Paul  et  Biskopskors  i  Diamanter  og  af  Kejserinden  en 
yderst  kostbar  Gulddaase.  Trods  sit  Hykleri  lod  han  dog 
Lægmændene  i  sit  Departement  føle  den  Stolthed,  den  nye 
Naadesbevisning  indgød  ham;  men  over  for  mig  fremhyklede 
han  stedse  den  yderste  Hensynsfuldhed. 

Jeg  var  jo  befriet  for  mit  Besvær  med  det  katolske 
Departement    og    kunde    nu    mere    uforstyrret   passe    mine 

øvrige  Pligter,  særlig  Udarbejdelse  af  Civillovbogen,  hvis 
første  Del,  den  ensartede  Proceslovgivning  for  hele  Riget, 
nærmede  sig  sin  fuldstændige  Afslutning.  Da  Kejseren 
havde  lagt  Mærke  til  den  russiske  Kriminallovbogs  store 
Mangelfuldhed,  indskærpede  han  Kommissionen  ufortøvet  at 
tage  fat  paa  Straffeloven.  Følgende  Omstændigheder  havde 
givet  Anledning  dertil. 

Nogle  Polakker  vare  blevne  anklagede  for  Højforræderi 
og  satte  paa  Fæstningen,  og  Kejseren  betalede  Senatet  in 
pleno  at  dømme  denne  Sag  med  yderste  Nøjagtighed.  Jeg 
kjendte  ikke  Navnene  paa  disse  Personer,  da  vi  samledes  i 
Senatet  til  et  overordentligt  Møde,  og  mit  Hjærte  bankede 
af  Frygt  for  at  finde  en  Ven  eller  en  gammel  Bekjendt 
blandt  dem;  thi  den  revolutionære  Tummel  herskede  i 
samme  Grad  i  Polen  som  i  Frankrig. 

En  af  de  anklagede  var  Præsten  Dombrovski,  en  Broder 
til  Generalen,  der  i  Frankrig  befalede  en  polsk  Legion,  og 
hvem  jeg  havde  kjendt  som  Major  i  sachsisk  Tjeneste;  dog 
Theatinerpræsten  var  mig  fremmed.  Hvis  jeg  havde  kunnet 
bruge  et  eller  andet  Forhold  til  de  anklagede  som  Paaskud, 
var  jeg  bestemt  paa  at  holde  mig  borte  fra  Senatet;  men 
da  der  ikke  forelaa  noget  sligt  Motiv,  haabede  jeg  at  kunne 
udvise  dem  alle  de  Tjenester,  der  ikke  vare  uforenelige  med 
min  Ed  og  mit  Embede. 

Halvfjerdsindstyve  Senatorer  gave  Møde,  og  næsten  vi 
alle  ønskede  at  finde  Polakkerne  uskyldige ;  men  deres  Origi- 
nalbreve til  den  franske  Direktorialregering,  som  de  ikke 
fralagde  sig,  og  den  Ed,  de  indrømmede  at  have  aflagt,  at 
ville  oprette  en  republikansk  Regering  i  Polen  ved  Frankrigs 
Hjælp,  talte  saa  afgjort  mod  dem,  at  det  var  umuligt  at 
redde  dem.  Pater  Dombrovski  havde  besørget  Brevene  og 
gjort  sig  til  Sjælen  i  deres  hemmelige  Møder;  Lemberg  i 
Galizien  var  det  Midtpunkt,  hvor  fra  Forgreningerne  udgik 
paa  den  ene  Side  til  Litaven,  paa  den  anden  Side  over 
Varszava  til  Frankrig.    De  østerrigske,  preussiske  og  russiske 

Regeringer  vare  imidlertid  fuldstændig  underrettede  om  det 
hele  og  lode  dem  raade,  for  at  lære  Planen  at  kjende  i 
dens  hele  Udstrækning  og  skaffe  sig  fyldestgjørende  Beviser 
paa  Sammensværgelsen;  man  fik  endog  Fingre  i  Breve  fra 
Barsz*),  der  i  Paris  spillede  en  Rolle  som  Agent  for  de 
polske  Republikanere.  Og  man  havde  desto  værre  Beviser 
nok;  de  indrommede  alle  at  have  aflagt  personlig  Ed  til 
Kejseren,  og  bleve  alle  dømte  efter  Lovens  Bogstav  til  at 
have  deres  Adel  forbrudt,  til  Knut  og  Deportation  til 
Sibirien. 

Imidlertid  indleverede  Senatet  en  Indberetning  paa  24 
Ark  til  Kejseren;  her  blev  den  enes  Alder,  den  andens 
Ungdom,  den  tredjes  Indskrænkethed  o.  s.  v.  anførte  som 
Motiver,  der  nok  kunde  foranledige  Kejsens  Naade,  medens 
Lovens  Organ  og  Tjenere  vare  underkastede  dens  Bogstav 
og  ikkun  kaldede  til  at  fastslaa  Kjendsgjerninger  og  derpaa 
anvende  Loven. 

Dommen  blev  den  folgende  Morgen  forelagt  Kejseren, 
og  om  Aftenen  sagde  han  til  mig:  »Jeg  er  meget  misfor- 
nøjet med  Dem  og  de  evrige  Senatorer.«  —  »Hvorved 
have  vi  fortjent  denne  Ulykke,  Deres  Majestæt?«  —  »Hvor- 
for? De  afmaale  jo  ikke  de  forskjellige  Grader  af  Strafbarhed 
og  demme  alle  over  samme  Kam.«  —  »Deres  K.  M.  maa 
tillade  mig  at  bemærke,  at  dette  er  en  P'ejl  ved  den  rus- 
siske Straffelovgivning,  og  ikke  Dommernes  Skyld;  de  kunne 
kun  beklage  Lovens  Haardhed  og  Utilstrækkelighed,  men  ere 
ved  deres  Ed  tvungne  til  simpelthen  at  anvende  den  paa 
Faktum.  I  modsat  Fald  vilde  Dommeren  opkaste 
sig  til  Lovgiver.      Deres  Majestæt  har  jo  i  øvrigt   selv 


Denne  Barsz  havde  været  vor  Agent  i  Varszava  for  de  kur- 
landske Sager.  Han  var  en  Mand  af  Aand,  men  Ærgjerrig- 
heden  fordrejede  Hovedet  paa  ham,  og  han  begyndte  at  spille 
en  Rolle  efter  det  morderiske  Overfald  paa  de  russiske  Tropper 
i  Varszava  (April  1794). 

lagt  Mærke  til,  at  Rigets  Lovbog  trænger  til  en  nøjagtig 
Redaktion  og  befalet  os  at  tage  fat  herpaa.«  —  »Hvor 
langt  er  De  nu  kommen  dermed?«  —  »Den  første  Del  af 
Civilloven  er  færdig.«  —  »Tag  De  saa  strax  fat  paa  Straffe- 
lovgivningen og  bestem  de  forskjellige  Grader  i  Straffen, 
saa  der  kommer  et  rigtigt  Forhold  mellem  Brøde  og  Straf.« 
Saaledes  var  altid  Pauls  Sind,  naar  han  ikke  var  bleven 
reven  med,  opægget  eller  ophidset;  jeg  kommer  ofte  tilbage 
til  denne  Bemærkning,  men  kan  ikke  afvise  den. 

Paul  ændrede  Senatets  strænge  Dom;  Oldingen  sendte 
han  uden  nogen  som  helst  Straf  til  hans  hjemlige  Arne  i 
Litaven;  de  øvrige  slap  med  Frygten;  de  ble  ve  førte  til 
Skafottet,  hvor  de  fik  Meddelelse  om  deres  Benaadning  o: 
de  fik  ikke  Knut,  og  deres  Forvisning  blev  mildnet  og  af- 
kortet*;. 


III. 
Paa  Heldningen. 

Jeg  skal  overlade  de  kronologiske  Tabeller  den  For- 
tjeneste at  iagttage  en  minutes  Nøjagtighed,  hvad  Aars- 
tallene  angaar;  jeg  stræber  ikke  derefter  og  skal  kun  omtale 
Kejserens  anden  Rejse  til  Moskva  som  en  Epoke,  der  gav 
hans  Regering  et  nyt  Præg  og  blev  Kilden  til  de  mest 
uheldsvangre  Tilskikkelser  for  alle,  som  hørte  til  den  ulykke- 
lige Fyrstes  Omgivelser. 

Siden  hans  Tilbagekomst  fra  Moskva  blev  hans  om- 
skiftelige, lunefulde  Stemning  Dag  for  Dag  føleligere;  en 
uophørlig  Uro  havde  bemægtiget  sig  ham ;  man  kunde  gjøre 
den  Iagttagelse,  at  han  endnu  kæmpede  med  sig  selv. 
Hans  religiøse  Overbevisning  blev  efterhaanden  laxere,  hans 


*)  Det  sidste  blev  endnu  mere  Tilfældet  efter  Pauls  Død; 
Alexander  kaldte  dem  alle  tilbage  og  skjænkede  dem  deres 
Fædreland  igjen. 

Hengivenhed  for  Kejserinden  forvandledes  til  Afsky,  og  hans 
Forkjærlighed  for  Frk,  Nelidov  blev  først  til  Ligegyldighed 
og  gik  senere  over  til  aabenlyst  Fjendskab;  den  Tillid, 
han  havde  til  Kurakin  og  Buxhøvden,  udsluktes  pludselig 
og  gav  Plads  for  Mistillid  og  Forfølgelser.  Greverne  Rura- 
jaiizov  og  Vielhorski,  jeg  og  nogle  andre,  der  vare  udpegede 
for  ham  som  henhørende  til  Kejserindens  Parti,  bleve  alle 
efterhaanden  afskedigede  og  forviste,  og  Kejseren,  som 
ganske  hengav  sig  til  sin  Lidenskabelighed,  uden  nogen 
Tømme  eller  Tøjle,  der  havde  kunnet  hemme  eller  hindre 
hans  Udbrud,  overlod  sig  til  uhørte  Excesser  af  enhver  Art. 

Dog  da  alle  disse  Kjendsgjerninger  kun  vare  Resultater 
og  Følger  af  en  sælsom  og  pludselig  Forandring  i  Kejse- 
rens Ideer  og  Vaner,  synes  det  naturligt  at  forske  efter 
deres  gaadefulde  Aarsag;  jeg  tror  at  være  i  Stand  til  at 
give  de  fornødne  Oplysninger  ved  den  Stilling,  jeg  indtog, 
og  ved  mine  Forbindelser,  som  jeg  har  givet  Oplysning  om 
i  de  foregaaende  Kapitler. 

Følgende  skal  altsaa  være  Løsningen  paa  denne  mærke- 
lige Fremtoning. 

Ved  alle  Hoffer  gives  der  en  vis  Klasse  Mennesker, 
hvis  Umoralitet  er  lige  saa  stor  som  farlig.  Disse  lave 
Karakterer  nære  et  ubetvingeligt  Had  mod  alle,  der  ikke 
tænke  som  de,  og  da  de  ikke  kunne  gjøre  sig  nogen  Fore- 
stilling om  Dyden,  fordi  en  slig  Forestilling  er  forbunden 
med  Agtelse  baade  for  den  af  dem  frygtede  Lov  og  for  den 
af  dem  begjærede  Besiddelse  af  Næstens  Gods,  slutte  de  sig 
alle  sammen  i  Forbund  mod  den  ærekjære,  uinteresserede 
og  virkelig  oplyste  Mand,  der  saa  gjærne  tror,  at  han  kan 
indskrænke  sig  til  at  foragte  dem,  og  glemmer,  at  han 
hyppig  maa  frygte  dem. 

Plagede  af  Tørst  efter  Rigdomme  tillade  disse  onde 
Personer  sig  alt  for  at  opnaa  dem,  og  da  høje  Stillinger 
give  dem  flere  Midler  dertil  i  Hænde,  i  det  de  sikre  dem 
Fordele,    stræbe    de    efter    Embeder   blot    for   de    Fordeles 

Skyld,  som  lidet  ærekjære  Sjæle  forstaa  at  finde  ad  denne 
Vej.  Stærke  ved  deres  Ondskab  holde  de  deres  Lumskhed 
for  Forstand  og  deres  forbryderiske  Dumdristighed  for  Mod, 
medens  deres  Ringeagt  for  alle  Ting  skal  gjælde  som  Tegn 
paa  aandelig  Overlegenhed;  i  det  de  støtte  sig  til  disse  for- 
mentlige Egenskaber,  stræbe  de  trods  deres  Usselhed  med 
fræk  Pande  efter  Værdigheder,  som  kun  skulde  være  Beløn- 
ning for  Tjenester,  ydede  Staten. 

Det  var  nogle  Mænd  af  dette  Præg,  som  i  St.  Peters- 
borg traadte  hverandre  nærmere,  uden  at  agte  hverandre; 
som  forstode  hverandre  uden  nærmere  Forklaring  og  nu  i 
Fællesskab  arbejdede  paa  at  fjærne  de  Lys,  som  stode  dem 
i  Vejen. 

Dummerhoveder  have  altid  været  de  Redskaber,  Agita- 
torer have  betjent  sig  af  med  lige  saa  stor  Behændighed 
som  Held.  For  at  knytte  dem  til  sig  begynde  de  med  over 
Fortjeneste  at  prise  deres  Retskafl^nhed,  og  medens  ærlige 
Folk  vilde  fole  sig  ydmygede  ved  en  slig  Forbindelse,  hen- 
give slige  Dumrianer  sig  tvært  imod  uden  Forbehold  til  deres 
listige  Lovtalere,  i  det  de  fole  sig  smigrede,  men  ogsaa  for- 
bavsede over  et  Ry,  de  selv  vide,  er  ufortjent. 

Saaledes  gik  det  til,  at  Kutaissov  pludselig  blev  frem- 
hævet som  et  Mønster  paa  Hengivenhed  mod  sin  Herre; 
man  fortalte  Exempler  paa  hans  Uegennyttighed,  man  til- 
lagde ham  endogsaa  en  vis  Aandrighed  og  anstillede  sig 
forundret  over,  at  Kejseren  ikke  gjorde  mere  for  en  saa 
sjælden  Yndling.  Kutaissov  troede  sluttelig,  at  hans  Venner 
havde  Ret,  men  gav  dem  at  forstaa,  at  Kejserinden  og  Frk. 
Nelidov  ikke  holdt  af  ham  og  hindrede  hans  Forfremmelse. 
Man  havde  blot  ventet  herpaa,  man  opæggede  ham  endnu 
yderligere  og  forsikrede,  at  det  kun  afhang  af  ham  at  be- 
herske Kejseren,  i  det  han  gav  ham  en  Elskerinde,  han  selv 
havde  udsøgt,  og  hvem  han  først  havde  stillet  sine  Be- 
tingelser; man  huskede  ham  paa  Frk.  Lapuchin  og  gav  ham 
Forskrifter  om  hans  Forhold  i  Moskva.    Han  lovede  alt,  og 

da  man  hviskende  forsikrede,  at  Fyrst  Besborodko  ligeledes 
ønskede  at  se  Paul  befriet  for  det  Formynderskab,  Kejser- 
inden, Frk.  Nelidov  og  Brødrene  Kurakin  udøvede  over 
ham,  sluttede  han  sig  helt  og  holden  til  Komplottet  uden 
at  forudse  dets  Udfald. 

Kejseren  blev  modtagen  med  Begejstring  i  Moskva,  og 
da  hans  Hjærte  af  Naturen  var  blødt,  blev  han  levende  rørt 
over  disse  Beviser  paa  Hengivenhed  og  Kjærlighed.  Den 
stakkels  Fyrste  havde  en  Sjæl,  der  tørstede  efter  trofast 
Hengivenhed;  hvorfor  føjede  det  sig  saa,  at  hans  pirrelige 
Karakter  og  overspændte  Hjærne  stadig  førte  ham  paa 
Glatis!  —  Henreven  af  Glæde  sagde  han  om  Aftenen  til 
Kutaissov:  »Hvor  henrykt  har  jeg  ikke  været  i  Dag!  Folket 
i  Moskva  elsker  mig  langt  mere  end  St.  Peterborgerne;  det 
forekommer  mig,  at  jeg  dér  er  langt  mere  frygtet  end 
elsket.«  —  »Det  er  ikke  saa  underligt.«  —  »Hvorfor 
ikke?«  —  »Jeg  vover  ikke  at  udtrykke  mig  tydeligere.« 
—  »Jeg  befaler  det.«  —  »Lover  De  mig,  Sire,  hverken  at 
fortælle  det  til  Kejserinden  eller  Frk.  Nelidov?«  —  »Jeg 
lover  det.«  —  »Sire!  det  kommer  af,  at  man  her  ser  Dem, 
som  De  virkelig  er,  god,  højmodig  og  hjærtelig,  medens  man 
i  St.  Petersborg  siger,  naar  De  tilstaar  en  Naade:  det  er 
Kejserinden  eller  Frk.  Nelidov  eller  ogsaa  Kurakins,  som 
have  opnaaet  det  hos  Dem.  Saaledes  faa  altsaa  disse  Per- 
soner Æren,  naar  Deres  Majestæt  gjør  godt,   men  naar  De 

straffer,   er  det  Deres  Majestæt  selv.«   —  »Men ja 

du  har  Ret  .  .  .  .  ♦  Man  siger  saaledes,  at  jeg  lader  mig 
beherske  af  disse  tvende  Kvinder?«  —  »Nu,  ja  vel,  Deres 
Majestæt!«  —  »Mine  Damer!  jeg  skal  vise  Dem,  om  man 
behersker  mig.«  —  Harmfuldt  nærmede  han  sig  Skrive- 
bordet; men  Kutaissov  kaster  sig  for  hans  Fødder  og  for- 
maar  ham  til  at  anvende  Forstillelse  over  for  de  tvende 
Kvinder*). 


*)  Medens  vor  Forfatter  ellers  har  meget  gode  Kilder,  kan  han 
for   denne  Scenes  Vedkommende   kun   have  Beretninger   fra 


Fra  Kejser  Pauls  Tider.  371 

Næste  Dag  besøgte  Kejseren  Ballet,  hvor  Prk.  Lapuchin 
uopholdelig  fulgte  ham  og  fæstede  sine  Blikke  paa  ham; 
han  henvendte  sig  til  en,  der  befandt  sig  i  hans  Nærhed 
som  ved  et  Tilfælde,  men  ogsaa  han  hørte  til  hin  Klike. 
Denne  smilede:  »Hendes  Hoved  er  blevet  fordrejet  af 
Deres  Majestæt.«  Kejseren  lo  og  mente,  at  hun  var  et 
Barn.  »Hun  bliver  snart  sexten  Aar,«  fik  han  til  Svar. 
Imidlertid  nærmer  Paul  sig,  underholder  sig  med  hende  og 
finder  hende  pudsig  og  naiv;  han  taler  derom  med  Kutaissov, 
og  alt  arrangeres  mellem  denne  og  Frk.  Lapuchins  Stif- 
moder;  man  bliver  enig  om  at  bevare  den  dybeste  Hemme- 
lighedsfuldhed og  ikke  at  gjøre  Faderen  bekjendt  med  alle 
Artikler  i  denne  Overenskomst,  der  i  øvrigt  kun  kunde 
komme  til  fuldstændig  Gjennemførelse  i  St.  Petersborg: 
først  og  fremmest  skulde  Faderen,  senere  hele  Familien 
kaldes  der  hen.  Skjont  Kejseren  ved  sin  Tilbagekomst  taale- 
lig  godt  skjulte  sine  hemmelige  Hensigter,  ja  endog  skjæn- 
kede  nogle  Gaver  til  Kejserindens  formentlige  Kreaturer, 
ledede  dog  nogle  Ytringer,  der  undslap  de  hjemkomne  og  de 
indviede  Personligheder,  Tanken  hen  paa  et  Komplot  mod 
Fyrstinden  og  Kurakins.  De  onde  ere  hyppig  indiskrete, 
muligvis  en  Velgjerning  af  Naturen,  der  ogsaa  har  givet  den 
farligste  Slange  dens  Klapren;  man  opdagede  snart  den  med 
Lapuchins  opspundne  Intrige,  men  hyklede  Uvidenhed. 
Det  Ansigt,  Kejseren  stillede  op  mod  Kejserinden,  ja  selv 
mod  Frk.  Nelidov,  vakte  min  Opmærksomhed;  jeg  talte 
med  en  af  Hoffets  fortrolige  og  fik  til  Svar:  »Det  er  en 
flygtig  Sky;  man  surmuler,  men  det  vil  ikke  have  nogen 
Varighed.« 

Jeg  følte  mig  snart  slaaet  af  det  Faktum,  at  Besbo- 
rodkos  Kreaturer  hævede  deres  Stemmer,    modtoge   idelige 


anden  eller  tredje  Haand.  Samtalen  kan  være  faktisk  rigtig; 
men  den  er  blot  bleven  Forfatteren  bekjendt  rygtevis,  da  han 
ikke  stod  i  nogen  som  helst  Forbindelse  med  Kutaissov. 

R.  A. 

24* 

Naadesbevisninger  og  skarpt  kritiserede  Generalprokureren, 
Fyrst  Kurakins  Finansoperationer.  Hans  Hjælpekasse  for 
Adelen  var  ganske  vist  en  slet  udtænkt  Plan;  jeg  havde 
vovet  at  foreholde  ham  dens  Mangler,  den  Gang  Alverden 
talte  med  Begejstring  om  den.  Nu  vovede  jeg  at  for- 
svare ham,  da  Uviljen  vilde  tillægge  ham  lav  Beregning  og 
personlig  Interesse  ved  Udkastet  til  denne  Plan. 

De  underjordiske  Rænkesmedde  følte,  at  deres  Koalition 
kun  kunde  holde  sig  og  naa  sit  Maal,  naar  Embederne  som 
General prokurør  og  Generalguvernør  i  St.  Petersborg  vare  i 
deres  Hænder.  De  rettede  altsaa  deres  første  Miner  mod 
Fyrst  Alexia  Kurakin  og  General  Buxhøvdeii.  Kutaissov 
svor  nu  blot  til  Pahlens  Fane,  og  da  han  kj endte  Kejserens 
hemmelige  Spioner,  forstod  man  ogsaa  at  betjene  sig  af  dem 
for  paa  den  tilsyneladende  mest  naturlige  Maade  at  lade 
Kejseren  tilflyde  de  mangfoldige  Lovprisninger  over  en  Mand, 
man  ønskede  at  anbringe. 

»Det  er  besynderligt,«  sagde  Paul  i  en  lille  Kreds, 
»jeg  har  aldrig  hørt  saa  hyppige  og  almindelige  Lovtaler 
over  nogen  anden  Mand  som  over  Pahlen;  jeg  har  følgelig 
bedømt  ham  fuldstændig  forkert  og  maa  se  at  gjøre  denne 
Uret  god  igjen.«  Overensstemmende  med  denne  Tankegang 
behandlede  Kejseren  ham  stadig  bedre  og  bedre;  umærkelig 
lod  han  sig  saa  stærkt  besnære  ved  hans  fremkunstlede 
originale  og  frimodige  Tale,  at  han  snart  antog  ham  for 
den  Mand,  der  bedst  egnede  sig  til  Embeder,  som  kræve  et 
rigtigt  Øje,  en  levende  Iver  og  en  ubegrænset  Lydighed. 

Hvor  stor  Møje  man  end  gjorde  sig  for  at  dølge  Planen 
til  en  fuldstændig  Omdannelse  af  Kejserens  samtlige  Om- 
givelser, kunde  man  dog  ikke  hemmeligholde  den  for  saa. 
mange  Øjne,  der  havde  deres  Interesse  deri,  og  den  Befaling, 
som  pludselig  tilstilledes  v.  Lapuchin,  der  var  Senator  i 
Moskva,  om  at  komme  til  St.  Petersborg,  henpegede  tydelig 
nok  paa  den  forestaaende  Virkeliggj oreise  af  et  stort  Projekt. 

En  Dag  behandlede  Kejseren  Vicekansleren,  F'yrst  Ku- 

rakin  saa  slet,  at  han  blev  syg  derover.  Kejserinden  vilde 
tale  godt  for  ham,  og  Paul  f6r  heftig  løs  mod  hende. 
Uvejret  drog  over;  men  en  Kejtethed  fra  Kejserindens  Side 
paaskyndede  Knudens  Losning;  hun  havde  bragt  i  Erfaring, 
at  Frk.  Lapuchin  skulde  indtræffe  tillige  med  sin  Stifmoder 
og  begik  den  Uforsigtighed  at  tilskrive  hende  et  Trusels- 
brev  for  at  hindre  Udførelsen  af  denne  Plan. 

Dette  Brev  frembragte  et  Indtryk,  som  var  yderst  gun- 
stigt for  de  allierede  Personligheder;  man  spillede  det  i 
Hænderne  paa  Kejseren,  som  kom  i  et  Raseri,  der  spotter 
enhver  Beskrivelse;  han  sagde  Kejserinden  de  utroligste 
Ting,  og  da  Frk.  Nelidov  vilde  retfærdiggjere  hende,  blev 
ogsaa  hun  behandlet  uden  Skaansel. 

Den  22de  Juli  befandt  Hoffet  sig  i  Peterhof;  da  det 
var  Kejserindens  Fødselsdag,  saae  jeg  mig  ogsaa  nødsagen 
til  at  begive  mig  der  hen ;  Kejseren  viste  aabenbart  sin  Vrede 
mod  Kejserinden,  lod  alle  og  enhver  føle  sit  onde  Lune, 
viste  ogsaa  Kulde  mod  mig  og  værdigede  mig  ikke  et  Ord. 
Frk.  Nelidov  syntes  hensunken  i  en  dyb  Sorg,  som  hun  for- 
gjæves  søgte  at  skjule;  Ballet  lignede  snarest  en  Lig- 
begængelse,  og  alle  og  enhver  profeterede  om  et  nyt  Udbrud. 

Den  følgende  Dag  tog  Paul  til  Gatschina  og  befandt 
sig  endnu  her  den  24de,  da  han  hørte  Kanontorden  fra  St. 
Petersborg,  Da  han  havde  forbudt  Tropperne  at  exercere 
om  Eftermiddagen  uden  hans  specielle  Ordre,  spurgte  han 
Storfyrst  Alexander:  »Hvad  betyder  denne  Kanontorden?« 
—  »Det  er  maaske  et  Skib,  som  saluterer  Fæstningen.« 
Skuddene  bleve  imidlertid  stærkere  og  stærkere,  og  ude  af 
sig  selv  afsendte  Kejseren  en  Adjutant  til  St.  Petersborg 
for  hos  Generalguvernøren,  Grev  Buxhøvden  at  forspørge  om 
Aarsagen  til  denne  Kanonade;  næppe  var  denne  Adjutant 
sendt  afsted,  før  Paul  afsendte  en  anden  med  Befaling  til 
Grev  Buxhøvden  om  øjeblikkelig  at  begive  sig  til  Gatschina. 

Dette  skete  om  Aftenen  Kl.  7,  og  det  var  blevet  Nat, 
før  den  sidste  Kurér  indtraf  i  St.  Petersborg.      Den  første 

Adjutant  svarede  Buxhøvden,  at  Artillerigeneralen  med  hans 
Tilladelse  havde  prøvet  nogle  Kanoner;  han  havde  ikke 
kunnet  afslaa  dette,  da  Kejseren  i  det  forløbne  Aar  for  Ar- 
tilleriets Vedkommende  havde  gjort  en  Undtagelse  fra  det 
almindelige  Forbud,  og  denne  Undtagelse  endnu  ikke  var 
ophævet.  KL  5  om  Morgenen  blev  dette  Svar  overbragt 
Kejseren ;  thi  han  havde  befalet  at  give  ham  en  Meddelelse, 
hvad  Klokkeslæt  det  end  var.  Paul  vedblev  dog  at  være  i 
ondt  Lune,  skjent  han  var  beroliget  angaaende  Anledningen 
til  sin  Uro. 

Om  Morgenen  indfandt  Pahlen  sig  til  Rapport  med  de 
øvrige  Generaler,  og  efter  at  Paul  havde  ladet  Grev  Bux- 
høvden træde  ind,  bebrejdede  han  ham,  at  han  havde  givet 
Tilladelse  til,  hvad  Kejseren  havde  forbudt.  Guvernøren 
henviste  til  den  endnu  ikke  tilbagekaldte  Ordre  fra  det 
foregaaende  Aar;  men  Paul  svarede:  »Det  er  kun  Udflugter 
for  at  besmykke  Deres  Forsømmelighed,  som  jeg  nok  har 
lagt  Mærke  til.  De  er  ikke  mere  Generalguvernør  over 
St.  Petersborg.  Gaa  Deres  Vej.«  Samtidig  lod  han  Pahlen 
træde  ind.  »Jeg  betror  Dem  herved  Posten  som  General- 
guvernør; men  sæt  Dem  strax  op  i  Vognen  hos  Buxhøvden 
og  modtag  af  ham,  hvad  der  henhører  under  hans 
Ressort.«  Pahlen  forefandt  alt  i  største  Orden,  og  man 
siger,  at  han  i  sin  Indberetning  til  Paul  lod  Buxhøvden 
vederfares  denne  Retfærdighed.  Til  mig  sagde  Buxhøvden: 
>Jeg  har  i  tre  Uger  forudset  dette  Slag  og  var  hvert  Øje- 
blik forberedt  herpaa.  Historien  med  Exercitsen  var  kun 
et  Paaskud. 

Det  Embede,  der  var  det  vigtigste  efter  General- 
prokurørens,  var  saaledes  i  de  allieredes  Hænder,  og  fra 
dette  Øjeblik  fulgte  Forandringerne  Slag  paa  Slag  efter 
hverandre. 

Endelig  indtraf  Lapuchin  alene;  Kejseren  Tilde  først 
overdrage  ham  Generalprokurørens  Portefeuille,  men  han  bad 
indtrængende  at   blive   fri  herfor.      Kejseren  tilbød  dernæst 

Baron  Vassiljev  Embedet,  men  han  afslog  bestemt  Tilbudet, 
da  han  allerede  havde  tilstrækkelig  Ansvarlighed  som  Over- 
skatmester og  ikke  kunde  fordoble  sit  Arbejde. 

Paul,  der  stadig  var  ophidset  mod  Fyrst  Alexis  Kurakin, 
befalede  endelig  bestemt  Lapuchin  at  overtage  dette  Em- 
bede, saa  længe  hans  Sundhed  maatte  tillade  det.  Fyrst 
Alexis  blev  forflyttet  til  Senatets  første  Departement,  og 
Vicekansleren,  der  stadig  blev  mishandlet  af  Kejseren,  bad 
om  sin  Afsked;  men  Paul  holdt  ikke  af,  at  man  vilde 
komme  hans  Planer  i  Forkjøbet,  og  lod  ham  svare,  at  han 
nok  selv  skulde  vide  at  afskedige  ham,  naar  Tiden  dertil 
var  kommen. 

Fra  dette  Tidspunkt  hørte  man  dagligen  kun  om 
Tjenesteafskedigelser;  før  jeg  imidlertid  gaar  videre  i  min 
Fortælling,  skal  jeg  først  omtale  Littas  Adfærd  over  for 
Malteserordenen. 

Som  bekjendt  overgav  Øen  Malta  sig  til  Franskmændene 
den  18de  Juni  1798,  langt  mindre  af  Fejghed  fra  Ordenens 
Side,  end  paa  Grund  af  nogle  Jakobineres  Forræderi.  Da 
denne  Efterretning  indtraf  i  St.  Petersborg,  var  det  strax 
Litta  indlysende,  hvorledes  han  med  nogen  Behændighed 
kunde  høste  personlig  Vinding  af  den  Skjændsel,  som  var 
vederfaret  Ordenen.  Det  engelske  Hof,  som  var  i  yderste 
Grad  forbitret  over  denne  Franskmændenes  nye  Erhvervelse, 
befalede  sin  Sendemand,  Lord  Withworth  at  gjøre  fælles  Sag 
med  Litta  for  at  formaa  Paul  til  de  mest  overordentlige 
Forholdsregler.  Man  stemplede  altsaa  Hompesch  som  en 
Avtomat  og  Kujon,  der  havde  forraadt  Ordenen  og  efter 
nogle  Dages  Forløb  overgivet  Fjenden  en  uindtagelig  Fæst- 
ning, næsten  uden  at  affyre  et  eneste  Kanonskud.  Paul 
harmedes  over  den  skamløse  Overgivelse  af  Hovedsædet  for 
en  Orden,  til  hvis  Beskytter  han  nylig  havde  opkastet  sig, 
og  han  gav  sit  Samtykke  til  den  ulykkelige  Stormester 
Hompeschs  Afsættelse. 

Litta  forberedte  altsaa  en  Protest  og  et  Manifest;  han 

sammenkaldte  alle  Johanniterridderne,  endog  de  preussiske, 
som  befandt  sig  i  St.  Petersborg,  og  efter  at  have  oplæst 
Breve,  hvis  Ægthed  han  selv  stadfæstede,  gav  han  For- 
samlingen en  Meddelelse  om  de  tvende  Dokumenter  og  fik 
naturligvis  deres  Samtykke.  Grev  Vielhorski,  der  var  Kom- 
tur  i  Ordenen,  og  hvem  man  nogle  Dage  tidligere  havde 
givet  en  hemmelig  Meddelelse  om  de  tvende  Akter,  gjorde 
ogsaa  mig  som  Storpriorats-Ridder  bekjendt  med  dem.  Jeg 
gjorde  den  Indvending,  at  denne  Fremfærd  syntes  at  stede 
an  mod  alle  lovlige,  selv  mod^  den  usleste  Forbryder  an- 
vendelige Love.  »Vil  man  bryde  Staven  over  Horapesch 
uden  at  have  hert  ham?«  udbrfid  jeg.  —  »Jeg  har  rejst 
samme  Indvending  over  for  Litta,  men  fik  til  Svar:  »Hvor 
Kjendsgjerninger  tale,  udkræves  intet  andet  Bevis.««  —  »I 
Almindelighed  taget  kan  jeg  vel  indrømme  dette;  men  man 
maa  dog  lige  fuldt  iagttage  en  retslig  Fremgangsmaade;  men 
hvorfor  skal  man  krænke  Former,  der  i  Almindelighed 
følges?  Hvorfor  ikke  sammenkalde  Sendingsmænd  fra  hver 
Ordenstunge  for  under  Protektorens  Øjne  at  sammensætte 
en  Domstol,  der  vilde  kunne  kræve  Agtelse,  og  hvorfor 
ikke  stævne  Hompesch  til  at  gjøre  Rede  for  sin  Adfærd? 
Hvorfor  denne  Ilfærdighed,  denne  Tilsidesættelse  af  alle 
almindelige  Regler  over  for  et  Overhoved,  hvem  dog  alle 
Riddere  ere  ubetinget  Lydighed  skyldige?  Hvilken  Frækhed 
maa  Litta  ikke  være  i  Besiddelse  af,  siden  han  i  samme 
Møde  kan  fremsætte  Anklagen  og  udtale  Dommen?  Det 
være  langt  fra  mig  at  ville  opkaste  mig  til  Hompesch'3 
Talsmand;  jeg  har  aldrig  set  ham  og  staar  ikke  i  noget 
Forhold  til  ham;  men  jeg  hader  Uretfærdighed  og  den  per- 
sonlige Egennytte,  som  søger  Læ  bag  Ære,  Loyalitet  og 
Hengivenhed  for  Ridderordenen.« 

Littas  hele  Adfærd  i  dette  berygtede  Mede  og  hele 
hans  Forbitrelse  mod  den  ulykkelige  Stormester  rebede  hans 
ærgjærrige  og  egoistiske  Hensigter;  Retfærdigheden  er  rolig, 
den  udtaler  sin  Dom  uden  Vrede  og  Heftighed. 

Fyrst  Besborodko,  Fyrst  Alexander  Kurakin,  den  øster- 
rigske  Sendemand,  Grev  Cobenzl,  Komturen  Grev  Vielhorski, 
Grev  Buxhøvden,  preussisk  Johanniterridder,  to  franske 
Adelsmænd,  om  hvilke  man  sagde,  at  de  havde  aflagt 
Ordensløftet,  tvende  gejstlige  af  det  katolske  Priorat  i  Rus- 
land og  jeg  selv;  af  disse  Medlemmer  sammensattes  et 
Overtribunal  til  en  Stormesters  Afsættelse. 

Man  vilde  dække  det  intetsigende  ved  den  hele  Proce- 
dure saa  vel  som  Tilsidesættelsen  af  alle  Former,  i  det  man 
paaskyndede  baade  Anklagen  og  Afsættelsesdekretet  i  den 
Grad,  at  det  hele  var  et  Arbejde  paa  halvanden  Time. 

For  at  føre  Orden smestrene  af  andre  Tunger  og  Na- 
tionaliteter bag  Lyset  og  fremtvinge  deres  Samtykke  til 
dette  ulovlige  Skridt,  udvirkede  man  hos  Kejseren  en  formel 
Erklæring,  hvori  han  tilsagde  Ordenen  i  Almindelighed  og 
hver  Ridder  i  Særdeleshed  sin  Beskyttelse.  Efter  at  Paul 
havde  gjort  dette  første  Skridt,  var  det  ham  ikke  raere 
muligt  at  trække  sig  tilbage,  og  saaledes  gik  han  med  store 
Skridt  frem  ad  den  betraadte  Bane  og  udfoldede  hele  sin 
Magtfylde  for  at  fremme  Londonerhoffets  og  Littas  Planer. 

Da  de  Flibustierer,  som  omgave  Kejseren,  fuldt  vel 
vidste,  at  man  maatte  benytte  hans  første  Iver,  bevægede 
de  ham  til  at  bortøde  Ruslands  Skatte  for  en  Orden,  hvis 
Aand  og  Organisation  aldeles  ikke  stode  i  Forhold  til  Kejser- 
dømmets politiske  Forfatning.  Hvad  Brug  havde  vel  Rusland 
for  Johanniterordenen,  da  vi  havde  St.  Georgs  for  Militær- 
standen  og  Vladimirordenen  for  den  civile  Stand?  Hvor- 
for skulde  der  opdrives  tre  Millioner  for  Ordensgodser?  Hvor- 
for skulde  man  for  dyre  Penge  erhverve  en  meget  kostbar 
Bygning  ene  og  alene  til  Bolig  for  nogle  Italienere  og 
Franskmænd?  Alle  disse  nette  Foretagender  falde  i  den 
anden  Æra  af  Pauls  Regering,  d.  v.  s.  de  fulgte  efter  hans 
anden  Rejse  til  Moskva. 

Kutaissov  tik  det  hemmelige  Løfte  at  erholde  Storkorset 
i  en  Orden,  hvor  han  kun  kunde  være  tjenende  Broder;  men 

Kejseren  nøjedes  ikke  med  at  være  Stormester  for  den  suve- 
ræne Johanniterorden;  han  udnævnte  si^  selv  til  Ordenens 
absolute  Suveræn.  Fra  dette  Øjeblik  var  alt  muligt,  og 
snart  var  der  vendt  op  og  ned  paa  alt.  Efter  at  Litta  var 
bleven  Stormesterens  Repræsentant,  var  alt  til  fals  hos  ham, 
og  sluttelig  løste  han  sig  fra  sit  Ordenslofte  for  at  kunne 
ægte  Grevinde  Skavronska,  hvis  første  Mand  var  død  i 
Italien. 

Kejserens  Lune  blev  synlig  værre  og  værre,  og  hvad 
der  mest  maatte  sætte  Iagttageren  i  Forbavselse,  var,  at 
han  trods  sine  heftige  Vredesudbrud  heldede  til  Lumskeri. 
Sidste  Gang  Fyrst  Alexis  Kurakin  arbejdede  hos  ham  som 
Generalprokurør,  omfavnede  han  ham  og  roste  hans  Iver  for 
næste  Dag  at  afsætte  ham  fra  hans  Embede.  En  fejg  Mis- 
tillid fik  ham  til  at  føre  sine  Slag  med  Overilelse  og  til  at 
forvise  dem,  hvem  han  uden  Grund  afskedigede.  Velgjørenhed 
var  den  eneste  gode  Egenskab,  han  beholdt  tilbage,  og  man 
kunde  med  Tacitus  sige  om  ham:  Erogandae  per  honesta 
pecuniae,  quam  virtutem  diu  retinuit  cum  caetera  exueret. 
Ligesom  han  afskedigede  Buxhøvden,  forjagede  han  ogsaa 
den  ærlige  Viceadmiral  Pleschejev  med  en  Haardhed  uden 
Lige.  Kejseren  forviste  ham  til  hans  Godser  og  befalede 
ham  at  afrejse  ufortøvet,  skjønt  hans  Hustru  laa  i  Barselnød; 
af  Hensyn  hertil  rettede  han  et  dristigt  Brev  til  Kejseren, 
som  endelig  tillod  ham  at  opsætte  Rejsen  til  hans  Hustrus 
Helbredelse.  Pleschejev  var  opdragen  sammen  med  Kejseren 
og  havde  beholdt  Mod  til  undertiden  at  sige  ham  Sandheden ; 
en  slig  Mand  syntes  farlig  og  maatte  skyndsomst  fjærnes, 
selv  med  Krænkelse  af  Menneskelighedens  Love. 

Alle  disse  Begivenheder  gjorde  mig  led  og  kjed  af  min 
Tjeneste,  og  jeg  havde  gjærne  søgt  om  min  Afsked;  men 
Vicekanslerens  Exempel  afholdt  mig  derfra,  og  jeg  afventede 
derfor  i  Ro  Bombens  Sprængning. 

Siden  Buxhøvden  mistede  sin  Post  som  Generalguvernør, 
havde  han  meldt  sig  syg  og  forlod   ikke  mere  sin  Bolig, 

fast  besluttet  paa  at  afvente  September  Maaned  for  da  at 
forlange  sin  fuldstændige  Afsked  fra  Tjenesten;  thi  han  var 
endnu  Chef  for  et  Infanteriregiment.  En  Søndag  traf  jeg 
hos  Grevinde  Buxhøvden  foruden  Regimentets  Officerer  nogle 
fremmede  og  en  Personlighed,  hvis  Sindelag  var  mig  be- 
kjendt.  Foruden  mange  gode  Egenskaber  har  Grevinden 
ogsaa  en  slet:  at  udtale  alt,  hvad  hun  tænker.  Hun  tillod 
sig  flere  ubetænksomme  Udfald  mod  de  nye  Forholdsregler, 
og  da  hun  engang  henvendte  Ordet  til  mig,  gjensvarede  jeg, 
at  jeg  ikke  havde  nogen  paalidelig  Dom  om  disse  Ting,  jeg 
forstod  kun  at  lystre  og  —  »at  tie  stille,«  tilføjede  hun. 
»Den  Lexion  er  god  og  Deres  Politik  værdig,  Hr.  Senator; 
men  jeg  er  en  Kvinde  og  siger,  hvad  jeg  tænker.«  Jeg 
fixerede  hende  og  ledede  hendes  Øjne  mod  den  paagjældende 
Personlighed.  Hun  forstod  mig  og  fortsatte  højt;  »Aa, 
Tvang  paalægger  jeg  mig  ikke,  da  jeg  dog  kun  er  omgiven 
af  Husets  Venner.      Ikke  sandt?«    tilføjede  hun,   i  det  hun 

henvendte   sig  til  Hr.   C »Ganske   vist,    naadige 

Frue !«  gjensvarede  han  med  en  vis  Forlegenhed  og  fjæ^nede 
sig  efter  nogle  Minutters  Forløb.  Jeg  fulgte  strax  efter 
ham,  og  ved  min  Hjemkomst  meddelte  jeg  min  Hustru 
denne  lille  Hændelse. 

Tvende  Dage  senere  kom  Grevinden  til  os.  Min  Hustru, 
der  stod  i  Begreb  med  at  gaa  ud,  kunde  ikke  modtage 
hende,  men  aflagde  hende  næste  Dag  en  Visit.  I  Forværelset 
ser  hun  alle  Forberedelser  til  en  Afrejse,  træffer  Frk.  Ne- 
lidov  i  Taarer  og  Grevinden  i  største  Ophidselse.  —  »Hvad 
for  noget,  kjære  Grevinde,  rejser  De  bort?«  —  »De  véd 
altsaa  ikke,  at  man  fordriver  mig  fra  St  Petersborg?«  — 
»Og  hvorfor?«  —  »Det  er  hans  Hemmelighed.  Heldigvis 
ligger  mit  Gods  kun  30  Verster  (4V4  d.  M.)  fra  St.  Peters- 
borg, thi  jeg  har  kun  faaet  en  Frist  paa  2  Gange  24  Timer, 
inden  jeg  skal  være  borte  fra  Hovedstaden.«  Resten  af 
Underholdningen  kan  man  gætte  sig  til:  Taarer  og  Klager 
fra  Damernes  Side,    som  alle  tre  vare  opdragne  i  Frøken- 

Stiftelsen  og  holdt  af  hverandre.  »Jeg  vil  følge  med  min 
gode  Veninde  Buxhevden«,  sagde  Frk.  Nelidov,  »og  trække 
mig  tilbage  fra  et  Hof«.  ...  en  Hulken  kvalte  hendes 
Stemme. 

Da  jeg  kom  hjem,  erfarede  jeg  Enkelthederne.  Den 
følgende  Dag  besøgte  vi  Frk.  Nelidov,  der  viste  os  det  Brev, 
hun  nylig  havde  tilskrevet  Kejseren  for  at  udbede  sig 
Tilladelse  til  at  følge  sin  Veninde  i  Forvisningen.  Brevet 
var  fortrinlig  affattet,  og  Kejseren  sendte  næste  Dag  et 
meget  elskværdigt  Svar  uden  dog  at  omtale  den  udbedte 
Tilladelse. 

Frk.  Nelidov  skrev  nu  et  nyt  Brev  af  følgende  Indhold : 
»Da  jeg  anser  Deres  Majestæts  Tavshed,  saa  vidt  min  An- 
modning angaar,  som  et  Samtykke,  vil  jeg  gjøre  Brug  deraf 
og  afrejser  i  Morgen.«  Samtidig  udbad  hun  sig  af  Grev 
Pahlen  en  Anvisning  af  Postheste,  som  han  ogsaa  sendte 
heade  med  Anmodning  om  først  den  næste  Dag  at  gjere 
Brug  af  Anvisningen;  samtidig  afsendte  han  et  Ilbud  til 
Kejseren,  der  opholdt  sig  i  Gatschina.  Man  fortæller,  at 
Paul  blev  rasende  over  hendes  faste  Bestemmelse  og  slutte- 
lig udbrød:  »Saa  lad  heude  da  rejse  bort,  men  hun  skal 
komme  til  at  bøde  derfor.« 


Kejserens  Landliv  befriede  mig  for  den  Pligt  at  gjøre 
ham  min  Opvartning  saa  hyppig,  som  Tilfældet  havde  været 
i  Hovedstaden,  en  Omstændighed,  jeg  ansaa  for  min  Lykke. 
Under  Paaskud  af  Upasselighed  var  jeg  bleven  borte  fra 
tvende  Fester;  dog  gav  man  mig  et  Vink  om,  at  han  godt 
lagde  Mærke  til,  hvem  der  vare  udeblevne,  skjønt  han  bat 
sig  ad,  som  han  ikke  saae  dem,  naar  de  vare  til  Stede. 
Alt  syntes  at  kjede  ham  eller  at  være  ham  til  Besvær.  I 
tyve  Aar  havde  han  været  vant  til  at  give  alle  sine  Tanker 
og  Følelser  Luft  for  Frk.  Nelidov,    og  næppe  saae  han  sig 

kvit  for  hendes  Selskab,  før  han  allerede  levende  følte  dette 
Tab.  En  gyselig  Tomhed  fulgte  paa  Behagelighederne  ved 
en  saa  grænseløs  Tillid,  og  trods  sit  meddelsomme  Sind 
saae  Paul  sig  snart  tvungen  til  at  trække  sig  tilbage  til 
.sig  selv;  thi  han  raadede  over  for  megen  Aand,  til  at  han 
kunde  tage  til  Takke  med  det  Minimum,  han  fandt  hos 
dem,  som  begyndte  at  omringe  ham  mere  og  mere.  Kejser- 
inden var  i  Besiddelse  af  mange  gode  Egenskaber,  men  ikke 
af  den  Elskværdighed  og  Munterhed,  Kejseren  havde  fundet 
hos  Frk.  Nelidov.  Hans  Stilling  begyndte  at  blive  utaalelig, 
saa  han  gav  alle,  hvem  han  stedte  paa,  Skyld  deri.  Hans 
Vrede  gav  sig  først  Luft  mod  Frk.  Nelidovs  Brodersøn, 
Generalen  af  samme  Navn,  der  beklædte  Posten  som  Gene- 
raladjutant  hos  Kejseren;  han  fik  pludselig  sin  Afsked,  lige- 
saa  hans  Fætter  Barjatinski. 

Kejserinden  sendte  regelmæssig  Breve  pr.  Post  til  Frk. 
Nelidov.  I  Begyndelsen  aabnede  man  dem;  men  da  Brevene 
ikke  indeholdt  noget  interessant,  hørte  man  op  med  at  gjere 
sig  den  Ulejlighed.  Paul  følte  sig  ikke  desto  mindre  dybt 
krænket  over  denne  Kejserindens  vedvarende  Hengivenhed, 
medens  hun  i  Begyndelsen,  da  Paul  var  Storfyrste,  stærkt  havde 
forfulgt  Nelidov,  paa  Grund  af  hendes  formentlige  Liaison 
med  ham.  Hans  krænkede  Egenkj ærlighed  vendte  sig  nu 
mod  Kejserinden,  og  der  udfordredes  kun  to  eller  tre  Sam- 
taler med  hende  for  strax  at  blive  mishandlet  eller  sendt 
bort.  Den  elskværdige  Grev  Vielhorski  var  hyppig  nødsagen 
til  at  henvende  sig  til  hende  angaaende  visse  Enkeltheder 
ved  Tjenesten;  en  Dag  talte  han  i  Hoffets  Nærværelse  med 
Kejserinden  angaaende  et  saadant  Æmne;  men  Kejseren 
lagde  Mærke  dertil,  rynkede  Panden  og  sagde  til  Storfyrst 
Alexander:  »Dér  kommer  han  igjen  med  unyttig  Snak.« 
Storfyrsten  tilkastede  Greven  et  Blik  for  at  betyde  ham,  at 
han  skulde  trække  sig  tilbage.  Vielhorski  fjærnede  sig  og 
traadte  hen  til  et  Bord,  i  nogle  Skridts  Afstand  fra  Kejse- 
ren, hvor  man  spillede  Boston.     »Dér  kan  du  se«,    sagde 

Paul,  »hvorledes  han  igjen  søger  at  komme  paa  Hørevidde 
for  at  belure  os.«  Storfyrsten  gav  ham  et  Tegn,  at  han 
skulde  gaa  videre;  men  da  han  stod  ved  fire  Spillere,  faldt 
det  ham  ikke  ind,  at  man  kunde  forudsætte  en  finere  Hø- 
relse eller  større  Lyst  til  at  belure  Herskeren  hos  ham  end 
hos  de  andre.  Han  blev  altsaa  paa  sin  Plads,  i  det  han 
med  Flid  talte  med  de  spillende  for  at  bevise,  at  hans  Op- 
mærksomhed var  optagen  andensteds;  dog  Kejseren  var  i 
den  Grad  hildet  i  sin  fejlagtige  Forestilling,  at  han  greb 
denne  latterlige  Grund  som  Paaskud  og  næste  Dag  gav  H. 
V.  Naryschkin  Grev  Vielhorskis  Embede. 

Man  kan  tænke  sig  min  Smerte  ved  denne  uretfærdige 
Adfærd  mod  en  Mand,  der  var  en  Prydelse  for  Hoffet,  og 
hvem  jeg  holdt  inderlig  af.  Han  gav  mig  en  Beretning 
om  sin  Skæbne  og  tilføjede:  »Jeg  har  fattet  den  Beslutning 
at  holde  mig  rolig  i  mit  Hjem,  hvor  mine  Bern  og  mit 
Bibliothek  ville  give  mig  en  langt  mere  behagelig  Syssel- 
sættelse end  Enkelthederne  ved  Hofmarskalkstjenesten.«  — 
Næppe  vare  tre  Uger  forløbne,  før  Paul  befalede  Greven 
at  trække  sig  tilbage  til  Vilna  og  ikke  at  forlade  denne 
Stad  uden  hans  Tilladelse. 

Da  jeg  vel  forudsaa,  at  Raden  snart  vilde  komme  til 
mig,  passede  jeg  Justitskollegiets  Sager  med  en  saadan 
Nøjagtighed,  at  Generalprokurøren  havde  kunnet  revidere 
Kollegiet,  hvad  Øjeblik  det  skulde  være,  medens  Ærke- 
biskoppen, der  var  saa  stolt  af  sine  Protektioner,  egenmægtig 
begik  en  Mængde  Uretfærdigheder  i  sit  Departement. 

For  12000  Rubler  tilkjøbte  Grev  Felix  Potocki  sig 
Ret  til  Skilsmisse,  efter  at  han  havde  haft  ti  Børn  med  sin 
Kone.  Processen  var  paabegyndt  paa  en  Tid,  da  jeg  førte 
Forsædet  i  Departementet;  men  jeg  gav  ikke  mit  Minde 
dertil.  Af  Kjærlighed  til  Guld  satte  Ærkebiskoppen  sig 
imidlertid  ud  over  alt,  og  den  stakkels  Grevinde  overlevede 
ikke  denne  Ubehagelighed;  hun  døde  snart  efter,  og  skjønt 
hun  var  Kejserindens  Æresdame   og  dekoreret  med  Katha- 

rinaordenens  Storkors,  var  der  næppe  fire  Ekvipager  ved 
hendes  Jordefærd.  Og  dog  havde  hun  vist  mange  Menne- 
sker Tjenester;  hendes  Hjærte  var  fortræifeligt,  skjønt 
hendes  Aand  var  satirisk  anlagt,  og  hun  ofrede  alt  for  en 
god  Vittighed;  herved  opbragte  hun  hyppig  Mennesker  mod 
sig,  som  aldrig  senere  tilgave  hende.    ' 

Grevinde  Pahlen,  Admiralinde  Kutusov  og  Fru  v.  Ribas 
vare  de  eneste,  som  fulgte  hendes  Kiste  til  den  katolske 
Kirke;  et  temmelig  heftigt  Ildebefindende  afholdt  min  Hustru 
fra  at  opfylde  denne  Pligt;  men  skjønt  jeg  heller  ikke  be- 
fandt mig  ganske  vel,  lod  jeg  mig  ikke  holde  tilbage.  Trods 
alle  hendes  Fejl  havde  jeg  dog  sat  Pris  paa  Grevinde  Po- 
tocka,  men  ophørte  at  besøge  hendes  Hus,  fordi  Ceremoni- 
mesteren, Grev  Golovkin  ofte  kom  der  hen,  og  disse  tvende 
skarpe  Tunger,  for  hvem  intet  var  helligt,  havde  let  kunnet 
kompromittere  mig  ved  deres  Uforsigtigheder. 

Ved  denne  Tid  kaldte  Kejseren  Grev  Peter  Golovkin 
tilbage  fra  hans  Forvisning;  men  da  han  atter  viste  sig 
ved  Hove,  bar  han  Hovedet  saa  højt,  at  Paul  blev  gnaven 
derover  og  efter  en  kort  Tidsfrist  sendte  ham  som  Kaptejn 
til  Flaaden  i  Kronstadt.  Her  gjorde  han  sig  imidlertid 
skyldig  i  en  dum  Streg,  som  i  Følge  Marinelovbogen  havde 
kunnet  medføre  hans  Degradation ;  tvende  Skibe  manøvrerede 
saa  slet  ude  paa  aaben  Sø,  at  de  løb  paa  hinanden  og  bleve 
stærkt  beskadigede;  men  den  anden  Kaptejn  tog  den  uhel- 
dige Manøvrering  paa  sin  Kappe,  og  Golovkin  slap  ud  af 
denne  Klemme  ved  Penge,  i  det  han  maate  betale  Skaden. 

Hoffets  Rænkesmedde  lagde  godt  Mærke  til,  hvor 
meget  Paul  kjedede  sig,  og  følte  Nødvendigheden  af  at  ad- 
sprede ham.  Man  vilde  først  give  ham  en  fransk  Skue- 
spillerske Chevalier  til  Elskerinde;  men  da  dette  glippede, 
troede  man  at  maatte  bringe  en  Mand  i  hans  Nærhed,  som 
kunde  underholde  ham  med  sine  Indfald,  men  hvis  Grund- 
sætninger   ikke  maatte    være  strænge,    og   hvis    almindelig 

kjendte  Ondskabsfuldhed  altid  vilde  kunne  væbne  Hof  og 
By  imod  ham. 

Denne  Mand  var  General  Rostopschin  *),  som  nylig  var 
bleven  forvist  fra  Hoffet.  Han  var  opdragen  i  Udlandet  og 
havde  her  vundet  et  overfladisk  Skin  af  Kjendskab  til 
Videnskaberne;  han  udtrykte  sig  med  Lethed,  opfattede 
godt  andres  latterlige  Svagheder  og  forstod  fortrinlig  at 
efterabe  dem;  han  søgte  sin  Lige  i  at  skrive  en  Billet,  ja 
var  endogsaa  i  Stand  til  at  affatte  et  aandrigt  Forretnings- 
brev, at  sige,  naar  det  ikke  krævede  Dybde  eller  nogen 
udforlig  Fremstilling. 

Paul  kjendte  ham ;  da  han  endnu  var  Storfyrste,  havde 
han  en  Dag  jaget  ham  bort  fra  sit  Taffel,  hvor  han  var 
tjensthavende  Kammerherre,  og  skjeut  hans  Karakter  var 
ham  forhadt,  havde  han  atter  taget  ham  til  Naade  ved  sin 
Tronbestigelse.  Siden  havde  han  flere  Gange  unddraget 
ham  sin  Gunst;  men  da  hans  Adfærd  morede  ham,  og  han 
var  nær  ved  at  omkomme  af  Kjedsomhed,  skyndte  han  sig 
stadig  med  at  kalde  ham  tilbage  paa  ny;  for  øvrigt  var 
Rostopschin  en  personlig  Fjende  af  Frk.  Nelidov,  en  yder- 
ligere Grund  til  at  begunstige  ham. 

Hans  Anseelse  voxede  hurtig;  han  kjendte  Kejserens 
svage  Sider,  forstod  med  Behændighed  at  smigre  ham  og  at 
overøse  sine  Medbejlere  med  spøgefulde  Sarkasmer,  som 
blottede  deres  Intetsigenhed  og  Uvidenhed.  »Desto  bedre«, 
sagde  Paul  en  Dag,  »det  er  Maskiner,  som  kun  behøve  at 
vise  Lydighed.« 

Dog  Paul  og  Rostopschin  toge  fejl ;  den  Mand,  som  ikke 
kunde  skrive  tvende  Linjer  rigtig,  var  mere  snu  og  listig 
end  de  og  alle  Evropas  Akademikere,  hvad  disse  Memoirers 
Fortsættelse  vil  godtgjøre. 


*)  Dette  er  den  berømte  General,  der  i  1812  som  Guvernør  i 
Moskva  lagde  Staden  i  Aske  og  saaledes  væsentlig  bidrog 
til  Napoleons  Fald.  R.  A. 

Den  ny  Generalprokurer  Lapuchins  rolige,  milde  og 
hæderlige  Karakter  var  ikke  ganske  efter  Pauls  Smag; 
thi  han  begyndte  at  finde  Behag  i  at  forstyrre  den  Byg- 
ning, han  selv  havde  opført.  At  vexle  alle  Embedsmænd 
ved  Hoffet  og  i  Udenrigsministeriet,  at  bringe  Uorden  i 
hele  Hæren  ved  uafbrudte  Afskedigelser  af  Oberster  og 
Generaler  for  rene  Bagatellers  Skyld:  det  tykkedes  ham  at 
være  Krafthandlinger,  som  maatte  bevise  hele  p]vropa,  at 
han  ikke  lagde  Vægt  paa  andet  end  Ordenens,  RetfæTdig- 
hedens  og  Nøjagtighedens  strænge  Grundsætninger. 

Pludselig  erklærede  Kejseren  sig  aabenlyst  mod  Frank- 
rig og  sendte  Østerrige  Hjælpetropper,  som  han  stillede 
under  Overbefaling  af  en  vis  General  Rosenberg,  en  tapper 
Mand,  der  dog  mangledo  alt  militært  Ry.  Repnin  havde 
haabet  at  faa  denne  Kommando  og  derfor  uophørlig  nedsat 
Suvorov,  hvem  Paul  ikke  holdt  af  og  havde  afskediget, 
fordi  han  havde  dristet  sig  til  at  paastaa,  »at  man  godt 
kunde  vinde  Slag  uden  at  besvære  Soldaterne  med  Gama- 
scher,  en  tyk  Haarpisk  og  meget  Pudder  i  Haareue«. 

Rosenbergs  Udnævnelse  satte  enhver  i  Forbavselse, 
men  vakte  Fortvivlelse  hos  Russerne,  der  frygtede  at  se  de 
Lavrbær  visne,  vor  stadig  sejrrige  Hær  havde  høstet  i  de 
sidste  tredive  Aar.  Heldigvis  var  Østerrige,  eller  rettere 
Ærkehertug  Karl  saa  forstandig  at  udbede  sig  som  en 
Gunst  at  maatte  faa  Feltmarskalk  Suvorov,  Paul  vovede 
ikke  at  give  et  Afslag,  og  Repnin  lod  sig  over  for  denne 
General  henrive  til  Nederdrægtigheder,  jeg  ikke  gider  om- 
tale. Jeg  vil  hellere  optegne  et  Karaktertræk,  der  baade 
ærer  Manden,  som  havde  Mod  til  at  sige  sligt,  og  Herskeren, 
som  hørte  paa  ham  uden  Vrede. 

General,  Grev  Versen  var  af  Kejseren  kommanderet  til 
Kadetkorpset  og  stillet  under  Storfyrst  Konstantin;  han 
kunde  ikke  længe  udholde  denne  unge  Fyrstes  vittige  Ind- 
fald og  indgav  sin  Begjæring  om  Afsked.  Paul  forhørte 
sig    om  Aarsagen  hertil.      »Jeg  er  svagelig.  Sire«,  svarede 

den  tapre  Soldat  i  Begyndelsen,  men  tilfojede,  da  han 
trængte  ind  paa  ham  for  at  faa  den  egentlige  Bevæggrund 
at  vide:  »Deres  Majestæt  ønsker  Sandheden!  Vel  an,  Sire, 
tilgiv  mig!  Det  er  haardt,  naar  man  er  bleven  gammel 
under  Krigsguden,  da  ikke  at  have  andet  end  Drenge  baade 
over  og  under  sig.« 

Paa  Tysk  faar  dette  Udtryk  først  sin  rette  Kraft;  Paul 
talte  med  Forkjærlighed  dette  Sprog  til  Tyskere  eller  Mænd 
af  tysk  Byrd. 

Gaves  der  flere  Mænd  af  denne  Art  i  Kronens  Nærhed, 
vilde  denne  staa  fastere  og  Herskerne  have  mindre  at  frygte 
af  Forræderi. 

Da  jeg  stadig  med  Iver  udførte  de  mig  paahvilende 
Hverv,  saae  jeg  med  Fortrydelighed,  at  Kriminallovbogen 
ikke  skred  videre  frem.  Man  kj ævledes  om  ubetydelige 
Ord;  jeg  beklagede  mig  herover,  indtil  en  Bemærkning,  der 
undslap  Senator  Kolokolzov,  pludselig  satte  Sagen  i  det 
rette  Lys:  Kejseren  havde  befalet  at  indføre  Dødsstraffen 
igjen.  Af  Hensyn  til  hans  Omgivelser,  tilmed  da  han 
Dag  for  Dag  blev  mere  og  mere  mistroisk  og  heftig,  syntes 
Indførelsen  af  Dødsstraffen  dobbelt  farlig,  og  mine  Kolleger 
vare  utvivlsomt  mere  end  jeg  selv  slagne  af  denne  fornuf- 
tige Frygt,  da  Kolokolzov  sagde  til  mig:  »Vi  ville  maaske 
føre  vort  Arbejde  alt  for  hurtig  til  Ende.«  Jeg  forstod 
ham  og  nøjedes  med  at  svare:  »De  har  Ret!  vi  ville  skynde 
os  fremad  med  Betænksomhed,  for  at  man  ikke  skal  kunne 
bebrejde  os,  at  vi  af  al  for  stor  Ilfærdighed  have  leveret  et 
slet  Arbejde.« 

Angiverierne  og  Fængslingerne  mangfoldiggjordes  virke- 
lig; Lapuchin  havde  det  Mod  ikke  blot  for  Retten  at  tale 
til  Gunst  for  dem,  som  syntes  ham  uskyldige,  men  udvirkede 
endogsaa  Skadeserstatninger  og  Oprejsninger  for  dem.  Al- 
verden bøjede  sig  for  ham  med  uanstændig  Paatrængenhed, 
saa  snart  han  var  bleven  Generalprokuror,  og  hans  Datter 
stod  i  Færd  med  at  indtræffe,    og    med    en   lige   saa  uan- 

stændig  Utaknemmelighed  lod  man  Fyrst  Alexis  Kurakin 
fuldstændig  i  Stikken,  da  hans  Lykkestjærne  var  blegnet. 
Mangen  en,  som  skyede  ham  eller  faldt  over  ham  med 
Raseri,  havde  ham  at  takke  for  sin  hurtige  Befordring. 
Denne  oprørende  Færd  vakte  min  Harme,  og  skjønt  jeg 
ikke  var  ham  noget  skyldig,  vedblev  jeg  at  besøge  baade 
ham  og  Grev  Buxhøvden.  En  Dag  sagde  Fablen  til  mig: 
»Jeg  har  set  Deres  Vogn  i  den  Gade.«  —  »Hos  Buxhevden«, 
svarede  jeg  højt.  »Saa  længe  han  opholder  sig  her  i  Hoved- 
staden, vil  jeg  besøge  ham,  og  for  at  man  ikke  skal  ind- 
bilde sig,  at  jeg  skjuler  mig,  lader  jeg  Vognen  med  mit 
Vaaben  og  Liberi  holde  uden  for  haus  Hus.«  —  »Det  er 
meget  lidt  verdensklogt.«  —  »Venskab  er  ældre  end  Ver- 
densklogskab. I  øvrigt  er  han  ingen  Forbryder,  og  jeg 
haaber,  at  mine  Venner  ikke  ville  ophøre  at  besøge  mig, 
selv  naar  jeg  ikke  mere  skulde  være  Senator.« 

Over  for  Lapuchin  var  jeg  paa  min  Post.  Vicepræ- 
sident Korff  bad  mig  forestille  ham  for  denne  høje  Herre, 
og  jeg  gjorde  det  med  Fornøjelse.  Han  modtog  mig  med 
Artighed;  men  da  jeg  saae  ham  overlæsset  med  Arbejde, 
sagde  jeg:  »Jeg  har  alt  for  stor  Agtelse  for  Deres  Forret- 
ninger, til  fremtidig  at  skulle  falde  Dem  til  Besvær  med 
mine  Besøg.  Jeg  vil  aldrig  opsøge  Dem  undtagen  for 
Sagers  Skyld,  der  falde  ind  under  Monarkens  Tjeneste. 
De  Øjeblikke,  man  berøver  Dem,  afpresse  maaske  en 
uskyldig  Klagesuk,  medens  han  venter  paa  Afgjørelsen  af 
sin  Skæbne.  De  maa  foragte  mig,  Hr.  Generalprokurør, 
saafremt  jeg  nogen  Sinde   afviger  fra   denne  Forsikring.« 

Han  var  overrasket  ved  dette  Sprog  og  syntes  at  finde 
mere  Behag  i  denne  Tone,  der  kom  fra  Hj ærtet,  end  i  alle 
de  lave  Smigrerier,  hvormed  man  overøste  ham,  og  som 
maatte  vække  hans  Va^mmelse, 

Jeg  fortalte  oven  for,  at  Pauls  Lune  stadig  blev  mør- 
kere og  mørkere.  For  at  man  kan  gjøre  sig  en  Forestilling 
derom,  skal  jeg  meddele  et  Træk,  der  refererer  sig  til  Grev 

Strogauov,  vistnok  den  mest  forsigtige  Mand,  som  nogen 
Sinde  er  optraadt  ved  et  Hof.  En  Dag  kom  han  med 
raeget  nedslaact  Mine  i  Senatet;  jeg  bevidnede  ham  min 
mest  levende  Medfølelse  og  bad  ham  indtrængende  at  sige 
mig  Aarsagen  til  sin  Sorg.  »Nu  vel,  jeg  er  bleven  for- 
dreven fra  Pavlovsk,  fordi  jeg  har  fortalt  Kejseren,  at  det 
snart  vilde  blive  Regnvejr.«  —  »Er  det  muligt?«  —  »Det 
er  kun  alt  for  sandt,  og  Sammenhængen  hermed  er  følgende. 
Kejserinden  har  i  nogle  Dage  haft  lidt  Feber,  og  fugtigt 
Vejr  bekommer  hende  ikke  vel.  For  tre  Dage  siden  foreslog 
Kejseren  en  Spaseretur.  Kejserinden  saae  ud  ad  Vinduet 
og  sagde:  »Jeg  er  bange  for  Regnvejr.«  —  »Hvad  mener 
De  herom?«  spurgte  Kejseren  mig.  —  »Jeg  ser  Himlen 
overtrukken  med  Skyer,  saa  vi  efter  al  Sandsynlighed  ville 
faa  Regn,  og  det  meget  snart.«  —  »Aa,  nu  ere  I  nok  alle 
enige  om  at  modsige  mig;  jeg  er  kjed  af  at  finde  mig  heri. 
For  øvrigt  mærker  jeg  nok,  Hr.  Greve,  at  vi  ikke  mere 
passe  for  hinanden.  De  forstaar  mig  aldrig,  og  derhos  har 
De  Deres  Pligter  i  St.  Petersborg  at  passe :  jeg  raader  Dem 
til  at  tage  tilbage  der  hen.«  —  Jeg  gjorde  et  dybt  Buk«, 
vedblev  Greven,  »trak  mig  tilbage  og  lavede  mig  til  at  af- 
rejse næste  Dag,  da  man  tilhviskede  mig,  at  jeg  ikke  vilde 
handle  ilde  i  strax  at  afrejse,  da  Kejseren  havde  sagt :  »Jeg 
tænker,  at  Grev  Stroganov  har  forstaaet  mig.« 

Det  gjorde  mig  hjærtelig  ondt  for  den  stakkels  Olding; 
han  havde  hørt  til  den  store  Katharinas  Omgivelser,  og 
Opholdet  ved  Hoifet  var  blevet  ham  en  Nødvendighed;  han 
var  Hofmand,  ikke  af  Ærgjerrighed  eller  Interesse,  men  i 
Følge  denne  ulykkelige,  maskinagtige  Vane,  som  sluttelig 
bliver  en  anden  Natur  og  faar  Hofmænd  til  at  omkomme 
af  Kjedsomhed,  naar  man  betager  dem  Retten  til  at  kjede 
sig  ved  Hove. 

Nogle  Dage  tidligere  havde  Kejseren  sendt  Stats- 
sekretær, Hr.  V.  Neledinski  i  Forvisning.  Han  blev  forst 
erstattet  med    Hr.  v.  Neplujev,    senere    af  en   vis   B  .  .  ., 

der  i  lang  Tid  havde  været  underordnet  Embedsmand  i 
Udenrigsministeriet;  han  var  en  Søn  af  en  Apotheker,  uden 
Kundskaber,  uden  Aand,  uden  Hjærte,  men  egennyttig  og 
Kutaissovs  krybende  Smigrer,  og  saaledes  passede  hans 
Nullitet  godt  med  Magthavernes  Planer. 

Vor  Overprokurør  Kosodavlev  var  forflyttet  fra  tredje 
til  første  Departement,  og  en  vis  Dmitriev  blev  hans  Efter- 
følger. Det  var  et  fortræffeligt  Menneske,  denne  Dmitriev! 
Medens  han  endnu  var  Officer  ved  Garden,  havde  man  i  et 
anonymt  Brev  beskyldt  ham  og  tvende  af  hans  Kammerater 
for  at  have  tragtet  Kejseren  efter  Livet.  Akarov  var  den 
Gang  endnu  Generalguvernør  over  St.  Petersborg;  han  gjorde 
Paul  en  Meddelelse  om  Brevet,  og  Kejseren  lod  de  trende 
Officerer  arrestere;  men  en  Uge  senere  opdagede  man,  at 
en  Tjener,  der  var  jagen  bort  af  en  af  disse  Herrer,  havde 
opdigtet  den  hele  Historie. 

Overtydet  om  deres  Uskyld  lod  Paul  ved  Paraden  dem 
igjen  tilstille  deres  Kaarder;  det  er  Skik  og  Brug  at  takke 
Kejseren  ved  Knæfald,  hvorpaa  han  omfavner  paagjældende 
Person  og  løfter  ham  op;  men  Dmitriev  nøjedes  med  at 
nærme  sig  Paul  og  sige:  »Deres  Majestæt  maa  tillade  mig 
ikke  at  fornærme  Dem  ved  min  Taksigelse ;  thi  da  jeg  ikke 
er  skyldig,  er  ingen  Naade  bleven  mig  til  Del  fra  Deres 
Majestæts  Side;  men  da  Deres  Garde,  Sire,  skal  være  op- 
højet over  enhver  Mistanke,  sømmer  det  sig  ikke,  at  jeg 
bliver  staaende  ved  samme,  og  jeg  bønfalder  derfor  Deres 
Majestæt  meddele  mig  min  Afsked.« 

Kejseren  følte  sig  truff'en  ved  disse  Ord,  som  ble  ve 
udtalte  med  Anstand  og  i  en  ærbødig  Tone;  han  omfavnede 
Dmitriev  med  følgende  Ord:  »Jeg  har  aldrig  tvivlet  om 
Deres  Troskab;  dette  er  kun  en  brugelig  Formalitet.  Det 
vilde  glæde  mig,  om  De  blev  staaende  i  Garden.«  —  »Jeg 
beder  indtrængende  Deres  Majestæt  give  mig  min  Afsked; 
jeg  er  desuden  ikke  rask  nok  til  at  kunne  vedblive  at  være 
Soldat.«    —    »Naa,    vel  an!    naar  De    endelig   ønsker   det» 

skal  jeg  iadrømme  Deres  Ønske.  Giv  imidlertid  General- 
prokurøren  en  Meddelelse  om,  hvilken  Ansættelse  De  ønsker 
i  Civiletaten.«  Saaledes  indtraadte  han  som  Overprokurør  i 
Senatet  og  medbragte  til  dette  Embede  en  Sjælsstorhed, 
Uegennyttighed  og  Finfølelse,  som  man  sjælden  forefandt 
hos  Overprokurører,  særlig  da  ikke  hos  de  Personer,  der 
forfremmedes  til  disse  Embeder  fra  de  underordnede  Sekre- 
tærposter. 

Dmitriev  var  i  øvrigt  Mester  i  det  russiske  og  holdt  der- 
for lige  saa  meget  af  Klarhed  og  Nøjagtighed,  som  han 
hadede  alle  hine  indviklede,  af  Chikaneri  og  Uoprigtighed 
fostrede  Fraser.  Jeg  følte  mig  levende  fængslet  af  ham, 
og  da  han  var  af  et  lidt  melankolsk  Sind,  forstode  vore 
Hjærter  hinanden,  og  efter  fjorten  Dages  Forløb  underholdt 
vi  os  indbyrdes  med  en  Aabenhed,  der  havde  kunnet  være 
farlig  over  for  en  fremmed,  naar  vore  inderste  Følelser  ikke 
havde  været  en  gjensidig  Borgen  og  gjort  al  yderligere 
Prøvelse  unødig. 

Han  var  den  eneste  Russer  i  Senatet,  som  indrømmede 
de  Misbrug,  der  herskede  i  samme;  alle  andre  have  stadig 
søgt  at  retfærdiggjøre  dem  enten  af  Fordomme  eller  mere 
uædle  Grunde. 

Efter  at  vi  en  Dag  havde  diskuteret  en  temmelig  ind- 
viklet Sag,  søgte  Dmitriev  at  stille  S.  tilfreds,  der  hævdede 
sin  Mening  med  mere  Egensind  end  Fornuft;  da  det  mislykkedes 
ham,  fortalte  han  mig,  at  hans  Stilling  som  Overprokurer 
begyndte  at  blive  ham  ubehagelig,  og  at  han  vilde  nedlægge 
sin  Post  trods  den  ringe  Formue,  han  var  i  Besiddelse  af. 
Med  Frimodighed  gjorde  han  mig  bekjendt  med  sin  Stilling, 
jeg  talte  uden  Tilbageholdenhed  om  mine  Forhold,  og  da 
Personalet  havde  forladt  Departementet,  overlode  vi  os  ufor- 
styrret til  de  Sindsbevægelser,  der  ganske  naturlig  maa  følge 
paa  en  slig  Underholdning.  Kostelige  Følelser!  jeg  skal 
aldrig  forglemme  denne  Time;  thi  den  Gang  begyndte  alle, 
selv  formentlige  Venner,  at  besøge  mig  sjældnere. 

Paa  denne  Tid  saae  vi  i  St.  Petersborg  vor  Fætter 
Roenne,  som  kun  svor  til  Pahlen,  hvis  Forretninger  i  Kur- 
land han  besørgede.  Han  fandt  vort  Hus  ret  vel  indrettet. 
»Skade«,  sagde  jeg  til  ham,  »at  jeg  har  stukket  saa  rnange 
Penge  i  det.«  —  »Og  hvorfor?«  —  »Fordi  jeg  inden  kort 
Frist  maa  komme  til  at  forlade  det.«  ~  »De  speger.  Pahlen 
har  i  Portrolighed  sagt  til  mig,  at  man  vil  lade  Dem  i  Fred, 
saa  snart  De  har  udholdt  den  første  Tern.«  —  »Tro  blot 
ikke  sligt.  Rækken  vil  snart  komme  til  mig,  og  jeg  er 
fuldstændig  forberedt  herpaa  ....  For  øvrigt  vil  det  være 
mig  mere  behageligt  igjen  at  vende  tilbage  til  mit  Hjem 
end  at  forblive  som  Vidne  til  alt,  hvad  der  daglig  fore- 
falder her.« 

Næste  Dag  efter  denne  Samtale  fik  Vicekansleren,  Fyrst 
Alexander  Kurakin,  sin  Afsked,  men  dog  paa  en  temmelig 
høflig  Maade.  Rostopchin  havde  selv  vendt  sin  Hu  mod 
denne  Ansættelse ;  han  var  allerede  traadt  over  fra  Militæret 
i  Civiltjenesten,  i  det  han  var  bleven  Medlem  af  Udenrigs- 
ministeriet; men  denne  Gang  sloge  dog  hans  Forhaabninger 
fejl,  thi  skjønt  Fyrst  Besborodko  laa  meget  syg,  fik  han 
dog  sin  Søstersøns  Kotschubeis  Udnævnelse  sat  igjennem. 
Pyrst  Alexander  Kurakins  Afsked  var  intet  Tab  for  Depar- 
tementet; thi  han  manglede  fuldstændig  baade  Evner  og 
Flid;  forfængelig  og  optagen  af  sit  Toilette  og  sine  Dia- 
manter havde  han  kun  Sans  for  Kvinder,  Musik  og  Fjas. 
Han  var  en  kold  Egoist,  der  ikke  skadede,  men  heller  ikke 
gavnede  nogen;  i  øvrigt  talte  han  godt  Tysk,  Fransk  og 
Russisk,  havde  gode  Manerer,  en  fornem  Skikkelse  og  et 
elegant  Ydre,  men  intetsigende  Ansigtstræk  og  en  taabelig 
Latter,  der  røbede  hans  Aandsvidde. 

Hans  Efterfølger  var  mere  duelig,  men  fortjente  endnu 
ikke  Embedet  som  Vicekansler  over  et  saa  uhyre  Rige  som 
Rusland.  Han  havde  været  Kammerherre,  var  derpaa  sendt 
til  Konstantinopel,  hvor  han  havde  læst  nogle  Arbejder  om 
Politik  og  ved  Rutine  lært  nogle  diplomatiske  Formler;  dette, 

samt  den  Lethed,  hvormed  han  kunde  skrive  officielle  Breve, 
syede  over  en  og  samme  Læst,  var  tilstrækkelig  Grund  til 
at  hæve  ham  til  en  Værdighed,  som  tidligere  kun  var  Be- 
lønningen for  en  lang  og  glimrende  diplomatisk  Lebebane. 

Saa  snart  jeg  hørte  Fyrst  Alexanders  Afsked,  mærkede 
jeg,  at  Vreden  mod  Frk.  Nelidov  atter  havde  vundet  Magt 
over  Kejseren,  at  han  vilde  krænke  hende  ved  at  mishandle 
hendes  Venner,  og  at  Raden  nu  snart  vilde  komme  til  mig 
paa  Grund  af  det  ømme  Venskab,  der  bestod  mellem  denne 
Dame  og  min  Hustru. 

Da  jeg  den  6te  Septbr.  rejste  mig  fra  Middagsbordet, 
modtog  jeg  ogsaa  virkelig  ved  en  Ordonnans  følgende  Brev, 
der  var  skrevet  paa  Tysk  og  med  General  Pahlens  egen 
Haand: 

»Jeg   har   nylig   modtaget  en   Befaling,   som  jeg  maa 

meddele  Dem;  mine  Forretninger  tillade  mig  imidlertid  ikke 

at  forlade  mit  Hus,    hvorfor  jeg   beder  Dem  komme  hjem 

til  mig,    for  at  De   kan  træffe  Deres  Forholdsregler.     Jeg 

forbliver  som  altid 

Deres  hengivne  Pahlen. 

St.  Petersborg,  6te  Septbr.  1798.« 

Alle  saae  urolige  ud,  og  min  Hustru  spurgte  skjælvende, 
hvad  der  var  paa  Færde.  Jeg  svarede  hende  rolig:  »Pahlen 
har  noget  at  meddele  mig  angaaende  Justitskollegiet.«  Jeg 
lod  min  Vogn  spænde  for  og  tog  General  Fromandiére,  der 
havde  spist  hos  os  med  nogle  Venner,  lidt  til  Side  og  sagde: 
»Forbered  min  Hustru  paa  min  Afsked  og  Bortrejse  fra 
St.  Petersborg.    Billetten  er  tydelig  nok.« 

Da  Pahlen  saae  mig,  viste  han  sig  yderst  venskabelig, 
lod  mig  træde  ind  i  sit  Kabinet  og  sagde:  »Jeg  véd  ikke, 
hvad  der  har  bestemt  Kejseren  til  at  forlange,  at  De  skal 
indlevere  Deres  Afsked.«  Her  følger  Befalingen,  som  Kejseren 
egenhændig  havde  rettet  til  Pahlen: 

»De  vil  have  at  sige  Gehejmeraad  og  Senator  Baron  *  *, 
at   han    maa   søge  sin  Afsked,    da  han  stadig  klager  over 

Sygelighed.     Han   vil   samtidig  have  at  meddele  General- 
prokurøren  Navnet  paa  sit  Gods.« 

»Jeg  er  fortvivlet  over  denne  Ubehagelighed,  som  De 
lider  uskyldig;  thi  jeg  véd,  at  De  stedse  har  tjent  Kejseren 

med  Iver  og  Uegennyttighed Men  hvad  skal  man 

sige?  Jeg  belaver  mig  paa  en  smuk  Dag  at  faa  samme 
Kompliment  og  bliver  maaske  jagen  bort  med  endnu  større 
Opsigt.«  —  »Jeg  beklager  mig  ikke  over  denne  Kejserens 
Befaling;  jeg  anser  den  som  en  Naade;  thi  det  er  ikke  mere 
muligt  at  tjene  ham  .  .  .  Med  Deres  Tilladelse,  Hr.  General! 
vil  jeg  hos  Dem  og  paa  Stedet  skrive  det  Brev,  Kejseren 
ønsker.  Han  skal  i  det  mindste  finde  Lydighed,  og  af  den 
Bo,  hvormed  jeg  udkaster  dette  Brev,  vil  De  kunne  slutte, 
hvor  højlig  jeg  ønsker  at  vende  tilbage  til  min  Families 
Skjød.«  Han  gav  Plads  for  mig,  og  med  en  temmelig  slet 
Pen  skrev  jeg  omtrent  i  følgende  Udtryk: 
»Sire! 

Da  min  sørgelige  Helbredstilstand  ikke  tillader  mig  at 
tjene  Deres  Majestæt  med  den  Iver,  min  Taknemmelighed 
paabyder,  beder  jeg  Dem  naadigst  indrømme  mig  den  Pen- 
sion, Hertugen  af  Kurland  har  sikret  mig  for  Livstid,  og 
som  jeg  kun  har  mistet,  i  det  jeg  modtog  Ansættelsen  som 
Senator  med  de  hermed  forbundne  Rettigheder.  Da  jeg  har 
bortforpagtet  mit  Gods  Brandenburg,  er  jeg  ikke  i  Besiddelse 
af  noget  Gods  og  beder  derfor  Deres  Majestæt  naadigst  til- 
lade, at  jeg  maa  opholde  mig  i  Mitau,  hvor  jeg  kan  finde 
en  Støtte  hos  min  tidligere  Læge  og  i  min  Families  Venskab.« 

Jeg  forseglede  øjeblikkelig  mit  Brev,  og  da  jeg  vel 
vidste,  hvor  stor  Pris  Kejseren  satte  paa  hurtig  Lydighed, 
bad  jeg  Grev  Pahlen  ufortøvet  sende  dette  Brev  til  Gat- 
schina,  og  da  saae  jeg  hans  Øjne  lyse  af  den  Tilfredshed, 
han  følte  ved  at  forebringe  mig  alle  disse  Usandheder. 

Før  jeg  tog  hjem,  begav  jeg  mig  til  Generalproku røren 
for  at  gjøre  ham  bekjendt  med  den  Grund,  som  afholdt  mig 
fra  at  navngive  et  Gods,   jeg  ikke  var  i  Besiddelse  af,    og 

udvirke,  at  jeg  beholdt  miu  tidligere  Pension  eller  i  det 
mindste  Pension  som  Senator,  en  Ret,  jeg  kun  havde  er- 
hvervet ex  titulo  oneroso,  med  Tab  af  min  ældre  Ret. 

Generalprokurøren  var  gaaet  ud  og  skulde  kun  vende 
hjem  for  at  kjøre  til  Gatschina.  Jeg  tilskrev  ham  da,  hvad 
jeg  ikke  kunde  sige  ham  mundtlig,  og  han  svarede  mig  ved 
følgende  Billet: 

»Hr.  Baron! 
Den  Skrivelse,  som  angaar  Deres  Excellences  Afsked, 
har  jeg  nylig  modtaget  og  skynder  mig  med  at  svare  Dem, 
min  Herre,  at  jeg  endnu  i  Dag  tager  til  Gatschina,  at  jeg 
skal  forestille  Hs.  Majestæt  Sagen  overensstemmende  med 
Deres  Ønske  og  skal  gjore  mig  al  mulig  Møje  for  at  efter- 
komme Deres  Ønsker.    Med  dette  Sindelag  har  jeg  den  Ære 

at  være  Deres 

Peter  v.  Lapuchin.« 

Da  disse  Kjoreture  havde  medtaget  et  Par  Timer,  vendte 
jeg  først  hjem  heuimod  Aften  og  fandt  mine  Venner  i  største 
Ophidselse.  »Vær  blot  rolige«,  sagde  jeg  smilende,  »Kejseren 
har  den  Naade  at  tilstaa  mig,  hvad  jeg  i  rum  Tid  har 
ønsket:  at  forlade  min  Galej  og  vende  tilbage  til  mit 
Fædreland.«  Derpaa  meddelte  jeg  de  enkelte  Omstændig- 
heder, jeg  nylig  har  nedskrevet,  og  man  kan  vel  tænke  sig 
det  forskjelligartede  Indtryk,  min  Fortælling  maatte  gjere 
paa  vore  Omgivelser. 

Næste  Dag  lod  jeg  Vicepræsident  Korff  melde  mig 
upasselig  i  Justitskollegiet,  og  i  Senatet  lod  jeg  en  Kollega 
overbringe  min  Undskyldning. 

Den  tredje  Dag  meddelte  Generalprokurøren  mig,  at 
hans  Majestæt  tillod  mig  at  tage  til  Mitau,  men  nægtede 
min  Pension,  et  Afslag,  der  lod  mig  frygte  for  en  Afsked  i 
unaadige  Udtryk.  Endelig,  den  IBde  Septbr.  tilstillede  Se- 
natet mig  en  forseglet  Skrivelse,  som  her  følger  i  ordret 
Oversættelse : 

»Paa  Befaling  fra  hans  Majestæt,  Kejseren  og  Selv- 
herskeren over  alle  Kussere  meddeler  Senatet  Gehejmeraad 
og  Ridder  Baron  *  *  hans  kejserlige  Majestæts  bemeldte 
Ukas  til  Senatet,  forsynet  med  Herskerens  højstegne 
Underskrift  og  udstedt  den  8de  Septbr.  i  følgende  Udtryk: 

»Efter  Ansøgning  fra  Gehejmeraad  og  Senator  Baron  *  * 
fritage  Vi  ham  fra  alle  hans  Embedspligter.« 

Undertegnet  »Paul«. 

Som  Felge  heraf  har  Senatet  befalet  foreliggende  offi- 
cielle Meddelse.     13de  Septbr.  1798«. 

Man  ser,  at  Kejseren  ikke  tøvede  et  eneste  Øjeblik 
med  at  udstede  min  Afskedigelse;  thi  mit  Brev,  der  var 
skrevet  den  6te  Septbr.,  kunde  først  afleveres  i  Gatschina 
den  7de,  og  hans  Ukas  bar  Datoen  den  8de  Septbr. 

Med  min  Afsked  i  Lommen  gik  jeg  samme  Dag  til 
Pahlen  for  at  udbede  mig  mit  Pas;  han  lod  det  ufortøvet 
udstede,  i  det  han  sagde:  »Jeg  skal  i  Aften  meddele  hans 
Majestæt  dette.^L 

Min  Hustru  forblev  i  St.  Petersborg  for  at  sælge  mit 
Hus,  vort  Indbo  og  en  Del  af  min  Garderobe,  som  var  til 
Uuytte  i  Provinsen. 

Jeg  afgav  mit  Afskedskort  kun  til  meget  faa  Personer 
og  rejste  bort  alene  .  .  .  dog  nej,  jeg  havde  Selskab  i  J.  J. 
Rousseau,  min  Ungdoms  Yndlingsforfatter  og  mit  hele  Livs 
bestandige  Ven;  jeg  ha<rde  forsømt  ham  for  modbydelige 
Lovsamlingers  Skyld  og  vendte  nu  atter  med  Henrykkelse 
tilbage  til  ham. 

Jeg  indrømmer,  at  jeg  forlod  St.  Petersborg  med  en 
vis  Bevægelse  i  Hjærtet;  thi  da  jeg  i  nogen  Tid  ikke  havde 
følt  mig  ganske  vel,  havde  jeg  al  Grund  til  at  tro,  at  jeg 
ikke  mere  vilde  faa  denne  Hovedstad  at  se,  der  interesserede 
mig  i  saa  mange  Henseender.  Synet  af  den  adelige  Frøken- 
stiftelses Klokketaarne  vakte  i  min  Sjæl  en  Række  dybe 
Minder,  som  skulde  betynge  min  Fremtid,  som  de  havde 
paavirket  min  Fortid.     Vejret  var  lige  saa  mørkt  som  mit 

Sind,  og  den  Tanke,  at  jeg  skulde  tilbringe  Resten  af  mine 
Dage  i  stadig  Uvirksomhed,  uagede  mig  dybt.  »Fra  nu  af«, 
sagde  jeg  til  mig  selv,  »vil  man  ogsaa  om  dig  kuDne  an- 
vende de  ydmygende  Linjer: 

....  Obscura  sedendo 
tempora  agit,  mutum  volvens  inglorius  aevum.« 
Jeg  fik  næppe  Øje  paa  Mitaus  Slot,  fer  jeg  greb  mig 
selv  i  en  sørgmodig  Følelse,  eller,  for  at  være  mere 
sanddru,  i  en  falsk  Skamfølelse,  som  jeg  her  til  Bod  an- 
klager mig  for.  »Saa  skal  jeg  altsaa  igjen  optræde  i  mit 
Hjem,  brændemærket  af  en  Unaade,  man  maaske  vil  anse 
som  fortjent.  Efter  at  jeg  fra  det  tredje  Departement  har 
sendt  Befalinger  til  Guvernøren  og  Viceguvernøren  over 
Kurland,  skal  jeg  nu  modtage  deres  Bud  som  en  simpel 
Undersaat.  Den  nuværende  Guvernør  hører  imidlertid  til 
mine  Venner;  han  kjender  Hoffet  og  ser  daglig  dets  vil- 
kaarlige  Beslutninger,  som  han  udforer  mod  sin  Vilje;  jeg 
haaber  altsaa,  at  han  ikke  vil  tage  fejl  med  Hensyn  til 
mig.  I  øvrigt  er  jeg  jo  afholdt  af  min  talrige  Familie,  og 
der  bliver  altsaa  kun  mine  Fjender,  Advokaterne  og  deres 
Tilhængere,  tilovers.  Dog  dem  skal  jeg  rolig  byde  Trods 
og  skal  søge  baade  at  undgaa  nedslaaede  Miner  og  en 
latterlig  Munterhed.«  For  imidlertid  at  lære  det  Indtryk 
at  kjende,  min  Tilsynekomst  vilde  fremkalde  i  Staden,  be- 
sluttede jeg  at  holde  mig  nogle  Dage  hjemme  under  Paa- 
skud af  Ildebefindende,  og  at  regulere  min  Adfærd  med 
største  Forsigtighed  efter  de  Oplysninger,  jeg  let  vilde 
kunne  skaffe  mig  efter  de  Midler,  som  stode  til  min  Raa- 
dighed. 

IV. 

Under  Forvisningen. 

Jeg  havde  indrettet  mine  Sager  saaledes,   at  jeg  ind- 
traf Kl.  otte  om  Morgenen    i  Mitau    og  steg  af  hos  min 

Ven  Derschau,  da  mit  Hus  endnu  beboedes  af  en  Hr.  v. 
Korff,  skjønt  hans  Lejetid  allerede  var  udløbet. 

Først  og  fremnaest  tilskrev  jeg  Guvernør  Lambsdorff  en 
Billet  for  at  underrette  ham  om  min  Ankomst  og  udtale 
min  Beklagelse  over,  at  min  Upasselighed  hindrede  mig  i 
at  aflægge  ham  et  Besøg.  Han  lod  mundtlig  svare,  at 
min  Upasselighed  gjorde  ham  hjærtelig  ondt,  og  at  han 
snart  vilde  besøge  mig.  Han  indfandt  sig  virkelig,  og  vi 
havde  en  lang  Samtale,  hvorunder  vor  Tillid  og  gj  ensidige 
Agtelse  i  lige  høj  Grad  kom  til  Orde.  Jeg  foreviste  ham 
Originaldokumentet  til  min  Afsked,  og  han  forvissede  sig 
herved  om,  at  Kejseren  ingenlunde  havde  stemplet  mig 
med  sin  fulde  Unaade,  at  jeg  følgelig  henhørte  til  Tallet 
paa  dem,  som  turde  leve  rolig  i  deres  Provinser.  Denne 
Visit  gjorde  mig  godt,  og  lidt  efter  lidt  saae  jeg  hele  Staden 
komme  i  Besøg  hos  mig. 

Efter  at  jeg  i  nogle  Dage  havde  holdt  mig  inde  og 
søgt  Oprejsning  i  mine  Slægtninges  og  Venners  Kreds,  tog 
jeg  den  Beslutning  at  gaa  ud.  Først  besøgte  jeg  Guvernør 
Lambsdorff  og  spurgte  ham,  om  han  ikke  ansaa  det  for 
passende,  at  jeg  lod  mig  forestille  for  Kong  Ludvig  XVIIL, 
hvem  Kejseren  den  Gang  behandlede  paa  bedste  Maade; 
han  havde  saa  at  sige  tvunget  ham  til  at  aflægge  Navnet 
Greven  af  Lille,  til  at  omgive  sig  med  en  Garde,  antage 
Kongetitlen  og  lade  sig  ære  med  de  ham  tilkommende 
Hædersbevisninger.  Lambsdorff  var  af  denne  Mening,  og 
jeg  lod  ham  forestille  mig  den  følgende  Dag. 

Om  Søndagen  begav  jeg  mig  til  Slottet,  hvor  jeg  for 
første  Gang  saae  den  ulykkelige  Ludvig  XVIIL  Da  jeg 
gik  gjennem  det  sidste  Forværelse,  fandt  jeg  to  gamle 
Ludvigsriddere,  der  med  Kaarden  i  Haand  holdt  Vagt  som 
Livdrabanter.  Efter  at  jeg  havde  betraadt  de  indre  Værelser, 
forestillede  Guvernøren  mig  for  den  første  Kammerherre, 
Hertugen  af  Villequiers;    hans  Krop,    der   ikke  var   meget 

sterre  end  en  Dværgs,  stod  i  passende  Forhold  til  hans 
Aand,  men  i  øvrigt  var  han  meget  heftig  og  retskaffen. 
Et  Øjeblik  senere  kom  Ludvig  XVIII,  til  Syne,  og  jeg  maa 
tilstaa,  at  denne  Fyrste  vakte  min  mest  levende  Interesse; 
han  udtrykte  sig  godt,  besad  mange  Kundskaber  i  den  la- 
tinske, franske,  italienske  og  engelske  Litteratur  og  lagde 
en  forbavsende  Hukommelse  for  Dagen.  Geografien  havde 
han  inde  som  næsten  ingen  anden  og  berørte  i  øvrigt  kun 
tiltalende  Æmner,  hvorom  han  udtalte  sig  paa  en  fin 
Maade.  Mindre  tilfreds  var  jeg  med  Hertugen  af  Angou- 
léme,  der  saae  forlegen,  ud  og  aldrig  forstod  at  komme 
frem  med  det  mindste,  skjønt  han  ikke  syntes  at  mangle 
Lyst  dertil.  Hertugen  af  Berry  havde  en  tvangfri,  elegant 
Militærholdning-,  det  forekom  mig,  at  Kongen  foretrak  ham 
for  sin  førstefødte. 

Greven  af  Avaray  forekom  mig  i  Begyndelsen  at  være 
den  bedste  ved  dette  stakkels  Hof;  han  havde  reddet  Ludvig 
XVIII,  og  holdt  lidenskabelig  af  ham. 

Greven  af  St.  Friest  havde  med  sit  kolde  Hovmod 
beholdt  alle  de  gamle  Former  og  Præ  tensioner  hos  en 
Minister  fra  Versailles  og  var  derfor  saa  meget  mindre  paa 
sin  Plads  i  Mitau;  han  var  hadet  af  Kongens  hele  Om- 
givelse, hans  Karakter  blev  højt  og  tydelig  mistænkelig- 
gjort, og  Kongen  selv  syntes  mere  at  frygte  end  at  holde 
af  ham. 

Medens  Hertugen  af  Guiche  (for  Tiden  Grammont) 
fremtraadte  som  en  smuk  Mand  med  en  fornem  Militærs 
Holdning,  mishagede  Hertugen  af  Fleury  mig  ved  sin  let- 
færdige Adfærd;  hans  Fædrelands  og  Families  Ulykke 
syntes  at  trykke  ham  i  saa  ringe  Grad,  at  denne  Letsin- 
dighed opbragte  mig  mod  ham,  og  jeg  har  aldrig  senere 
kunnet  overvinde  dette  første  Indtryk. 

Man  beholdt  mig  til  Taffelet,  hvor  jeg  fik  Plads  hos 
Hertugen  af  Angouléme,  der  adskilte  mig  fra  Kongen.   Lige 

over  for  mig  sad  den  gamle  Kardinal  Montmorency,  der 
satte  mig  i  Forbavselse  paa  dobbelt  Maade,  dels  ved  sit 
berømte  Navn,  dels  ved  sin  fortræffelige  Mave;  thi  han 
spiste  ikke,  han  'aad.  Da  han  var  meget  døv,  har  jeg 
aldrig  rettet  Ordet  til  ham  og  skal  derfor  vel  vogte  mig  for 
at  bedømme  ham  i  nogen  som  helst  Ketning. 

Vicomte  Agoult's  Aasjn  røbede  ved  første  Øjekast  en 
ædel,  hæderlig  og  følelsesfuld  Sjæi,  og  hans  Ansigt  holdt, 
hvad  det  lovede;  jeg  fik  senere  Lejlighed  til  at  forvisse 
mig  herom. 

Kongens  Underholdning  var  mangesidig  og  uudtømme- 
lig. Om  Eftermiddagen  talte  han  til  mig  om  sin  Broder 
Ludvig  XVI.'s  Ulykke;  han  blev  synlig  rørt  og  trak  op  af 
sin  Brystlomme  Originalen  til  den  sidste  Seddel,  Dronningen 
havde  kunnet  tilskrive  ham  fra  Temple.  »De  vil  kunne 
lære  de  sørgelige  Enkeltheder  at  kjende  af  Journal  de 
Cléry,  Hr.  Baron«,  tilføjede  han.  —  »Deres  Majestæt  til- 
give mig,  men  jeg  kjender  ikke  noget  til  den«.  Kongen 
henvendte  sig  derpaa  til  en  høj  Abbé  og  paalagde  ham 
paa  sine  Vegne  at  bringe  mig  Clérys  Dagbog.  »Jeg  skal 
ikke  undlade  dette«,  gjensvaretie  Abbé  Marie;  thi  Kongen 
forestillede  ham  for  mig  med  den  Tilføjelse:  »han  har 
været  Lærer  for  Hertugen  af  Angouléme.« 

Ludvig  XVIII,  viste  mig  ogsaa  Frankrigs  Segl,  som 
hans  ulykkelige  Broder  altid  bar  hos  sig,  og  tilføjede  be- 
væget: »Kun  ved  fen  Art  Under  er  det  kommet  i  mine 
Hænder,  hvorfor  jeg  ogsaa  sætter  saa  højlig  Pris  paa 
det.« 

Kongens  Fortælling  havde  rørt  mig  dybt;  han  be- 
mærkede dette  og  sagde:  »Jeg  piner  Deres  følelsesfulde 
Hjærte;  De  kan  heraf  slutte  Dem  til,  hvad  jeg  maa  lide.« 
Hans  Øjne  fyldtes  med  Taarer,  han  vendte  sig  bort  og 
nærmede  sig  Vinduet. 

Hvilken  filosofisk  Belæring  for  mig  ....   Da  jeg  for- 

lod  Slottet,  8agde  jeg  til  mig  selv :  »I  Morges  vovede  du  at 
beklage  dig  07er  din  Skæbne,  medens  denne  ulykkelige 
Fyrste  ser  sig  fordreven  fra  sit  Fædreland,  hvor  hans  For- 
fædre have  regeret  med  Hæder  i  tusende  Aar,  og  nu  raaa 
han   leve  af  en  Fyrstes  Velgjerninger,    hvis   Følelser   have 

saa  ringe  Fasthed  og  Bestandighed.« 

(Forts.) 


Skitser  af  G-ordons  liv. 

(Slutn.) 


IV. 

Gordons  sudanske  Regimente. 

(jordons  Virksomhed  i  Khedivens  Tjeneste  strækker 
sig  over  et  Tidsrum  af  halvsjette  Aar,  fra  Begyndelsen  af 
1874  til  Efteraaret  1879,  og  falder  med  et  kort  Mellemrum 
i  to  bestemte  Afsnit,  forst  som  Guvernør  i  de  ækvatoriale 
Nilprovinser  og  derpaa  som  Generalguvernør  i  Sudan.  Medens 
Gordon  var  Medlem  af  Donaukommissionen  kom  han  under 
et  Ophold  i  Konstantinopel  i  nærmere  Berøring  med  en  af 
de  mest  bekj endte  ægyptiske  Ministre,  Nubar  Pasha,  og 
som  Følge  af  dette  Bekjendtskab  kom  han  i  ægyptisk 
Tjeneste.  Der  blev  tilbudt  ham  samme  Gage  som  hans 
Forgængere,  nemlig  180,000  Kroner  om  Aaret,  paa  ingen 
Maade  en  for  stor  Sum,  naar  man  tager  selve  Stillingen 
og  dens  overordentlig  store  Risiko  i  Betragtning;  men  Gordon 
afslog  at  tage  imod  mere  end  36,000  Kroner,  i  det  han 
mente  nok  at  kunne  slaa  sig  igjennem  med  denne  Sum,  og 
fordi  han  vidste,  at  de  Penge,  der  tilflød  den  ægyptiske 
Statskasse  fra  Provinserne,  vare  Blodpenge,  som  den  for- 
pinte og  udsugede  Befolkning  maatte  betale.  Gordon  drog 
udelukkende  til  Sudan  for  at  lindre  Befolkningens  Nød,  og 

fra  Afrika,  hvor  han  ogsaa  kunde  have  beriget  sig,  vendte 
han  lige  saa  fattig  tilbage  som  i  sin  Tid  fra  Kina. 

Forholdene  i  ægyptisk  Sudan  vare  i  højeste  Grad  serge- 
lige. For  omtrent  enjl  Menneskealder  siden  strakte  det 
ægyptiske  Herredømme  i  Nilegnene  sig  kun  indtil  en  Snes 
danske  Mil  syd  for  Khartum;  men  efterhaanden  havde  Khe- 
diven  arbejdet  sig  syd  paa  indtil  de  store  ækvatoriale  Seer, 
som  ligge  omtrent  tre  Hundrede  Mil  fra  den  nævnte  vigtige 
Stad.  Landet  var  blevet  aabnet  af  evropæiske  Kjebmænd, 
hvis  Hovedformaal  var  at  komme  i  Besiddelse  af  Elfenben; 
men  snart  udfandt  de,  at  Handel  med  »sort  Elfenben«, 
Slaver,  betalte  sig  endnu  bedre  end  Handelen  med  det  hvide, 
og  den  gruelige  Menneskejagt  med  alle  sine  Rædsler  fik  et 
forfærdeligt  Opsving  i  disse  Egne.  Der  blev  anlagt  be- 
fæstede Smaastationer,  og  fra  disse  gjorde  beva^bnede  Bander, 
anførte  af  Arabere,  Jagt  paa  de  ulykkelige  indfødte.  Til- 
standen i  Landet  blev  efterhaanden  en  saadan  Skandale,  at 
de  evropæiske  Kjøbmænd  maatte  fortrække;  men  de  solgte 
Stationerne  til  Arabere,  der  betalte  en  Afgift  til  den  ægyp- 
tiske Regering,  som  saae  igjennem  Fingrene  med  Menneske- 
jægernes  Grusomheder. 

Nogle  Aar  senere  blev  Slavehandelen  Regeringsmonopol, 
og  arabiske  Slavejægere  forpagtede  Retten  til  »at  handle« 
af  den  ægyptiske  Regering.  Det  havde  været  galt  fer,  men 
nu  blev  det  værre;  store  Landstrækninger  bleve  lagte  øde, 
og  de  arabiske  Slavejægere  udstrakte  bestandig  Omraadet 
for  deres  skammelige  Virksomhed.  Efterhaanden  bleve  nogle 
af  disse  Slavehandlere  mægtige  og  rige  Folk  —  den  mæg- 
tigste var  den  berygtede,  meget  omtalte  Sebehr*)  —  og  en 


*)  Sebehr,  en  intrigant  og  tapper  Araber,  var  for  en  Snes  Aar 
siden  den  mægtigste  og  rigeste  Slavehandler  i  Egnen  om 
Bahr-el-Gazel  (en  Biflod  til  den  hvide  Nil).  Han  ejede 
tredive  Stationer,  raadede  over  flere  Tusende  bevæbnede  og 
optraadte  med  en  vis  Pomp.  Ankomsten  af  ægyptiske  Tropper 
hilste  han  med  Uvilje  som    skadelig  for  Slavehandlernes  In- 

Fare  for  den  ægyptiske  Regering.  Dennes  Mj^ndighed  i 
disse  fjærne  Egne  havde  aldrig  været  grundfæstet,  og  Slave- 
jægerne følte  sig  saa  faste  i  Sadlen,  at  de  endog  nægtede 
at  betale  Afgifter.  Khediven  indsaa,  at  der  var  Fare  paa 
Færde  for  Ægyptens  Magtstilling  i  de  øvre  Nillande,  og 
fra  at  have  begunstiget  Slavehandelen,  der  bragte  mange 
Penge  i  hans  Kasse,  blev  han  lige  med  ét  —  Filantrop.  Han 
meddelte  det  beundrende  FJvropa,  at  han  vilde  skride  ind 
mod  den  forfærdelige  Menneskejagt,  som  ingen  nu  afskyede 
mere  end  han,  og  til  den  Ende  engagerede  han  Mænd  som 
Baker  og  Gordon.     De  ækvatoriale  Provinser  fik  deres  egen 


teresser,  han  nedsablede  en  ægyptisk  Afdeling  og  bemæg- 
tigede sig  dens  Materiel.  For  at  bortlede  Opmærksomheden 
fra  denne  Bedrift,  som  han  gjorde  alt  for  at  lyve  sig  fra, 
gjorde  han  et  heldigt  Indfald  i  det  den  Gang  uafhængige 
Darlur  —  som  han  sagde,  for  at  udvide  Khedivens  Magt.  Han 
blev  til  Tak  udnævnt  til  Oberst,  og  da  han  derpaa  ydede 
Generalguvernøren  i  Sudan  stor  Hjælp  ved  Darfurs  Erobring, 
blev  han  efterhaanden  Pasha  og  Guvernør  i  Darfur,  hvor  han 
vedblev  at  drive  sin  gamle  Haandtering  som  Slavehandler. 
Generalguvernøren  fortrød  imidlertid,  at  han  havde  givet  den 
ærgjerrige  Sebehr  en  saa  vigtig  Post,  og  gjorde  ham  i  Steden 
til  Guvernør  i  Bahr-el-Gazel-Distriktet,  hvorover  Slavejæger- 
høvdingen  blev  saa  forbitret,  at  han  —  forinden  Gordon  blev 
Generalguvernør  —  rejste  til  Kairo  for  med  en  Million  Kroner 
til  sin  Disposition  som  Bestikkelse  at  gjøre  sine  Hoser  grønne 
ved  Khedivens  Hof.  Inden  sin  Afrejse  svore  hans  Høvdinger 
at  adlyde  Sønnen  Suleiman.  I  Kairo  godtgjorde  en  Under- 
søgelse, at  Sebehr  var  en  højst  tvivlsom  Person,  der  kunde 
blive  farlig  for  Staten,  hvorfor  han  blev  tilbageholdt.  Han 
fik  dog  Pension  og  blev  godt  behandlet,  men  man  betydede 
ham,  at  han  ikke  maatte  vende  tilbage  til  Sudan.  I  Kairo 
vedblev  han  at  intrigere,  stod  bestandig  i  hemmelig  Forbin- 
delse med  Sønnen  og  dennes  Tilhængere,  og  gav,  som  vi 
senere  skulle  se,  da  han  syntes  Øjeblikket  belejligt.  Sønnen 
Signal  til  Opstand  mod  den  ægyptiske  Regering.  Gordons 
Ønske  i  1884  at  faa  Sebehr  sendt  til  Sudan  afsloges,  og 
Englænderne  førte  i  1885  Sebehr  til  Gibraltar  for  at  gjøre 
ham  ganske  uskadelig. 

26* 

Guvernør,  og  som  Loa  for  sine  filantropiske  Bestræbelser 
forbeholdt  Khediven  sig  blot  Monopol  paa  hele  Handelen 
med  disse  Egne. 

Under  et  kortvarigt  Ophold  i  Kairo  udfandt  Gordon 
hurtig,  at  kun  Egennytte  laa  til  Grund  for  Khedivens  saa- 
kaldte  filantropiske  Bestræbelser  i  de  ækvatoriale  Provinser; 
men  han  besluttede  at  gjøre  sit  til  at  forbedre  de  ulykke- 
lige indfødtes  Stilling.  Det  var  Gordons  Ønske  at  begive 
sig  som  en  almindelig  rejsende  til  Khartum,  og  der  fra  højere 
op  ad  Nilen;  men  Nubar  Pasha  erklærede,  at  en  ægyptisk 
Embedsmand  i  en  saa  fremragende  Stilling  som  Gordon 
maatte  optræde  med  en  vis  Pomp,  og  vor  Helt  maatte  finde 
sig  i  med  en  Mængde  Tjenestefolk  at  begive  sig  til  Suakin 
via  Sues,  ledsaget  af  en  af  Khedivens  Staldmestre.  I  Slut- 
ningen af  Februar  drog  Gordon,  ledsaget  af  220  saakaldte 
Soldater,  fra  Suakin  til  Khartum  via  Berber,  og  han  var 
ret  glad  over,  at  Rejsen  fra  Suakin  til  Berber  kom  til  at 
vare  en  fjorten  Dages  Tid,  for  at  han  kunde  bringe  lidt 
Skik  paa  sin  Eskorte,  som  kun  var  en  sammenløben  Bande 
Røvere,  der  dog  snart  lærte  at  faa  Respekt  for  deres  Herre. 
Gordon  havde  en  Stab  af  sex  Evropæere  under  sig,  der 
senere  stødte  til  ham.  Evropæerne,  blandt  hvilke  vi  skulle 
nævne  Italieneren  Gessi,  der  nogle  Aar  senere  kom  til  at 
spille  en  stor  Rolle  under  Underkuelsen  af  den  farlige 
Slavehandleropstand  i  Darfur,  skulde  fordeles  i  Gordons 
udstrakte  Guvernement.  Desuden  havde  Gordon  en  Person 
med  sig,  som  havde  voldt  Sir  Samuel  Baker  stor  Ulejlighed, 
og  som  ofte  er  omtalt  i  Bakers  Værk:  »Ismailia«,  nemlig 
den  berygtede  Slavejæger  Abu  Saud.  Denne  Skurk  var  for 
sine  forskjellige  Nederdrægtigheder  bleven  kastet  i  Fængsel 
i  Kairo;  men  ingen  kjendte  de  ækvatoriale  Nilprovinser 
bedre  end  han,  og  Gordon  mente  at  kunne  bringe  noget  ud 
af  ham,  hvorfor  han  anmodede  om  at  maatte  tage  ham 
med.  Khediven  og  Nubar  Pasha  betragtede  det  imidlertid 
som  farligt  for  Gordons  Liv   at  give  ham  en  saadan  Des- 

perado  som  Abu  Saud  med;  men,  efter  at  Gordon  havde 
talt  nærmere  med  den  forhenværende  Slavejæger,  fastholdt 
han  sin  Anmodning,  og  den  ægyptiske  Regering  fejede  ham. 

Midt  i  Marts  naaede  Gordon  Khartum,  hvor  man  gav 
ham  den  behagelige  Meddelelse,  at  Nilen  syd  paa  var  fri 
for  de,  enkelte  afrikanske  Kloder  ejendommelige  Flodforhin- 
dringer —  flydende  Øer,  dannede  af  yppig,  sammenfiltret 
Græs-  og  Sivvegetation,  som  kunne  spærre  Passagen  — , 
der  for  Nilens  Vedkommende  til  en  Tid  havde  været  af 
den  Natur,  at  Baker  var  mange  Maaneder  om  fra  Khartum 
at  naa  Gondokoro.  Dette  sidste  Punkt  ligger  ved  Flod- 
vejen henimod  to  Hundrede  Mil  fra  Khartum,  og  Gordon 
kunde  nu  gjore  denne  Rejse,  som  havde  været  saa  over- 
ordentlig besværlig  for  hans  Forgænger,  paa  en  tre  Ugers 
Tid. 

Efter  en  Uges  Ophold  i  Khartum,  under  hvilket  Gordon 
udstedte  en  Proklamation,  der  bl.  a.  forbød  Indførslen  af 
Skydevaaben  og  Ammunition  samt  Hvervning  af  bevæbnede 
Folk  i  de  ækvatoriale  Provinser,  dampede  han  op  ad  Nilen 
i  Spidsen  for  en  Haandfuld  Folk  og  naaede  efter  24  Dages 
Kejse  Stationen  Gondokoro,  hvor  man  blev  yderst  forbavset 
over  hans  Ankomst,  da  man  ikke  engang  havde  hørt  Tale 
om  hans  Udnævnelse.  Undervejs  satte  han  sig  i  Forbindelse 
med  Befolkningen,  og  her  som  overalt,  hvor  han  fik  at  gjøre 
med  uciviliserede  eller  halvciviliserede  Folkeslag,  vandt  han 
paa  en  mærkværdig  Maade  deres  Tillid.  Det  var  rigtignok 
første  Gang  i  hans  Liv,  at  han  blev  stillet  over  for  ind- 
fødte, der  stod  paa  et  saa  lavt  Kulturtrin,  at  Høvdingens 
»Gaiadragt«  bestod,  som  han  skriver,  af  »et  Halsbaand«; 
men  han  saae  ikke  ned  paa  de  indfødte  med  den  overlegne 
Foragt,  hvormed  de  vare  vante  til  at  blive  behandlede. 
Maaske  har  det  paa  en  og  anden  Høvding  gjort  et  vindende 
Indtryk,  at  den  almægtige,  hvide  Mand  paa  ingen  Maade 
vilde  tillade,   at  man  paa  slavisk  Vis   kyssede  hans  Fødder. 

Usikkerheden  i  Landet  var  for  Resten  saa  stor,  at 
Enkeltmands  Liv  var  i  Fare  blot  en  halv  Fjerdingvej  uden 
for  Gondokoros  Enemærker,  men  Gordon  var  bestandig  paa 
Farten  for  at  lindre  Befolkningens  Ned.  Med  den  største 
Taalmodighed  hørte  han  paa  de  indfedtes  Klager  over  deres 
Undertrykkere,  og  hvor  han  kunde  komme  Slavejægerne  til 
Livs,  gjorde  han  det.  Han  havde  kun  været  en  ganske 
kort  Tid  i  Gondokoro,  da  han  fik  at  vide,  at  en  Bande 
Slavehandlere,  der  havde  revet  en  Del  Mennesker  og  to 
Tusende  Stykker  Kvæg,  befandt  sig  undervejs  ned  ad  Floden. 
Kovet  var  sket  for  en  ægyptisk  Embedsmands  Regning. 
Kvæget  blev  konfiskeret  og  Slaverne  frigivne.  Slaverne  be- 
tragtede Gordon  som  en  Afgud,  og  Rygtet  om  hans  Op- 
træden udbredte  sig  hurtig.  Ligesom  i  Kina  forstod  Gordon 
her  at  gjøre  Fjender  til  Venner,  og  flere  Slavejægere  toge 
Tjeneste  hos  ham  og  gjorde  fortræffelig  Nytte  paa  Grund 
at  deres  Lokalkj ondskab. 

Gordon  havde  saa  hurtig  begivet  sig  til  sin  Post,  at 
han  ikke  havde  faaet  sin  Bagage  med  fra  Kairo,  og  for  at 
afhente  den  samt  for  at  træffe  Aftale  med  nogle  ægyptiske 
Embedsmænd  rejste  han  efter  et  Par  Maaneders  Ophold  i 
Egnene  ved  Gondokoro  til  Berber.  Saadan  en  Rejse  til  et 
Sted,  der  laa  over  et  Dusin  Breddegrader  nordligere,  var 
blot  en  Sviptur  for  Gordon.  Undervejs  var  Damperen  nær 
forlist  i  den  rivende  Strøm  i  en  Katarakt;  men  Gordon, 
der  saae  Faren,  sprang  hen  til  Rattet  og  fik  det  drejet  i 
Tide,  saa  at  alle  om  Bord  slap  med  Skrækken,  og  Hjul- 
damperen med  at  miste  et  Par  Skovle.  Guvernørens  plud- 
selige Ankomst  til  Berber  havde  en  yderst  gavnlig  Virkning 
paa  enkelte  Embedsmænd,  der  ikke  havde  Spor  af  Begreb 
om,  at  »Tid  er  Penge« ;  •  men  den  utrættelige  Gordon  blev 
kun  et  Par  Dage  i  Berber  for  atter  at  dampe  afsted  til  de 
ækvatoriale  Provinser.  Han  var  aldrig  ledig,  og  naar  han 
ikke  havde  andet  at  bestille  paa  Rejsen,  lavede  han  Rotte- 
fælder; thi  det  vrimlede  af  disse  Dyr  om  Bord  i  hans  Skib. 

Forinden  Gordon  dampede  til  Gondokoro,  opholdt  han 
sig  en  Tid  lang  i  Egnene  ved  Sobatfloden,  som  falder  i 
Hovedflodens  højre  Bred,  og  her  trængte  den  indfødte  Be- 
folkning stærkt  til  hans  kraftige  Hjælp;  thi  her  skaltede 
og  valtede  ægyptiske  Embedsmænd  om  mulig  ]endnu  værre 
end  andensteds.  Sobategnene  laa  saa  langt  fra  Lov  og 
Ret,  at  de  bleve  betragtede  som  et  Forvisningssted  for  de 
ægyptiske  Soldater;  det  var  Ægyptens  Sibirien.  Han  be- 
slaglagde her  Slavekaravaner  og  gik  med  sin  sædvanlige 
menneskekjærlige  Stræben,  i  stort  som  i  smaat,  ud  paa  at 
lindre  Befolkningens  Ned.  Om  en  stakkels,  gammel  Neger- 
inde,  som  han  i  flere  Uger  plejede,  skriver  han,  da  hun 
døde:  »Hun  fik  dog  sin  Smule  Tobak  lige  til  det  sidste. 
Hvilken  Forandring  fra  hendes  Lidelser?  Jeg  er  overbevist 
om,  at  hun  havde  sin  Plads  at  udfylde  her  paa  Jorden  lige 
saa  vel  som  Dronning  Elisabet.« 

I  Slutningen  af  Avgust  naaede  han  Gondokoro,  hvor 
det  just  ikke  stod  videre  godt  til,  i  det  der  nemlig  herskede 
stærk  Splid  mellem  hans  evropæiske  og  ægyptiske  under- 
ordnede, og  desuden  levede  Chefen  for  de  ægyptiske  Tropper, 
Rauf  Bey,  paa  en  spændt  Fod  med  den  tidligere  omtalte 
Abu  Saud.  Rauf  Bey,  der  ikke  kunde  finde  sig  i  det  nye 
System,  havde  yderligere  ikke  bestilt  det  flærneste,  siden 
Gordon  drog  nord  paa,  og  dog  havde  han  faaet  ret  vigtige 
Opgaver  at  løse.  Tilsyneladende  lod  det  til,  at  Forholdet 
til  de  indfødte  Stammer  var  ret  godt;  men  under  en  Udflugt 
til  en  Station  højere  op  ad  Floden  kom  Gordon  under  Vejr 
med,  at  Abu  Saud  var  uforbederlig  og  havde  ført  ham  bag 
Lyset  paa  den  skammeligste  Maade  ved  at  udsuge  og  plage 
Befolkningen  og  udsprede  falske  Rygter  om  ham.  Abu 
Saud  blev  sendt  tilbage  til  Gondokoro  foreløbig,  og  det  var 
heldigt,  at  Gordon  ikke  beholdt  denne  farlige  Person  om 
sig,  thi  der  kom  snart  saadanne  Nederdrægtigheder  op  om 
den  forhenværende  Slavehandler,  at  der  ikke  kan  være 
nogen  Tvivl  om,  at  han  stræbte  sin  Velgjører,  Gordon,  efter 

Livet.  Overhovedet  var  den  nye  Guvernør  truet  af  mere 
end  én  Forræder;  thi  de  ægyptiske  Embedsmænd  i  disse 
afsidesliggende  Egne  følte  Jorden  ryste  under  deres  Fødder 
ved  Ankomsten  af  en  Mand,  hvis  Virksomhed  maatte  gjøre 
et  dybt  Indgreb  i  deres  Indtægter  og  afsløre  deres  Kjeltring- 
streger. 

Til  stor  Utilfredshed  for  Høvdinger,  ægyptiske  Embeds- 
mænd og  alle,  der  holdt  paa  den  gamle  Sagernes  Tilstand, 
bestræbte  Gordon  sig  for  at  lære  de  indfødte  Brugen  af  Penge 
og  at  tjene  deres  Brød.  Det  var  almindelig  Skik  og  Brug, 
at  Høvdingerne  udlejede  deres  Folk  for  •  Perler  og  Bomulds- 
tøj, men  Gordon  opmuntrede  de  indfødte  til  at  forrette  Ar- 
bejde saa  vel  paa  Dagløn  som  efter  Akkord  og  sørgede  for, 
at  de  for  de  erhvervede  Penge  paa  hans  Lagre  kunde  kjøbe 
Perler,  Bomuldstøj  og  andre  Fornødenheder.  Sine  Soldater 
adspredede  Gordon  af  o^  til  ved  at  vise  dem  Laterna  magica- 
Billeder  og  ved  paa  Afstand  at  affyre  Kanoner  ved  Elek- 
tricitet. 

Medens  Gordon  paa  Hovedstationerne  var  beskæftiget 
med  sine  Provinsers  Administration  og  med  at  sætte  sig 
grundig  ind  i  Forholdene,  afsendte  han  forskjellige  at  sine 
Evropæere  til  Expeditioner  højere  op  ad  Nilen.  En  af  hans 
undergivne  udførte  saaledes  en  heldig  Expedition  til  den 
bekjendte  Kong  Mtesa  af  Uganda,  med  hvem  særlig  Stanley 
i  sin  Tid  havde  haft  saa  meget  at  gjøre;  en  anden  af  Ev- 
ropæerne  gjorde  en  i  geografisk  Henseende  interessant  Op- 
dagelsesrejse i  Egnene  ved  de  store  Søer,  og  en  af  hans 
Ingeniører  havde  travlt  med  at  klargjøre  en  Damper  oven  for 
en  Katarakt,!  en  Snes  Mil  syd  for  Gondokoro.  I  Slutningen 
af  Aaret  bleve  for  øvrigt  alle  Evropæerne,  som  oprindelig 
havde  udgjort  hans  Stab,  syge;  Gordons  Helbred  holdt  sig, 
og  det  er  overflødigt  at  bemærke,  at  han  var  en  trofast 
Sygeplejer  for  sine  'lidende  Kammerater.  Paa  Grund  af 
usund  Beliggenhed  blev  Hovedstationen  flyttet,  hvilket  voldte 
meget  Arbejde,  og  overhovedet  havde  Gordon  i  A årets  Løb 

tilvejebragt  Orden  paa  otte,  til  Dels  nye  Stationer,  som  hver 
blev  forsynet  med  en  ringe  Garnison.  Provinserne  vare  blevne 
saa  godt  administrerede,  at  Gordon,  trods  det,  at  Befolk- 
ningens Afgifter  jbleve  betydelig  formindskede,  ved  Aarets 
Slutning  ikke  blot  havde  betalt  alle  de  med  hans  Expedition 
forbundne  Udgifter,  men  tillige  kunde  sende  en  Sum  til 
Kairo  til  Bestridelse  af  næste  Aars  Udgifter.  Dette  Re- 
sultat var  meget  velkomment  for  den  ægyptiske  Statskasse; 
thi  hans  Forgænger  Bakers  Expedition,  der  for  øvrigt  havde 
beredet  den  her  beskrevne  Expedition  Vej,  havde  kostet 
tyve  Millioner  Kroner. 

Paa  Nilstrækningen  mellem  de  to  store  Nilsøer  havde 
Baker  anlagt  Stationen  Fovira  (omtr.  under  2  °  n.  Br.),  og 
Gordons  Hovedbestræbelse  gik  nu  ud  paa  at  forene  Gondo- 
koro  og  Fovira  ved  en  Række  Stationer,  dels  ad  Flodvejen 
og  dels  over  Land.  Denne  Opgave  var  meget  vanskelig, 
dels  paa  Grund  af  de  naturlige  Forhold,  dels  fordi  Egnen 
var  saa  usikker  som  Følge  af  de  indfødtes  Holdning  og  den 
af  Slavejægerne  fremkaldte  Opløsningstilstand,  at  man  kun 
kunde  rejse  fra  Station  til  Station  under  Eskorte  af  et 
Hundrede  Mand.  Gordon  havde  yderligere  den  Plan  at 
ville  aabne  de  ækvatoriale  Provinser  en  lettere  Adgang  for 
Omverdenen.  Nilvejen  til  de  store  Søers  Lande  er  nemlig 
overmaade  lang,  og  det  var  ikke  nogen  let  Sag  at  forsyne 
Damperne  med  Brænde  og  duelige  Søfolk,  ligesom  Kata- 
rakter en  stor  Del  af  Aaret  gjorde  Floden  usejlbar  undtagen 
for  Baade  mellem  Søerne  og  Khartum.  Et  Blik  paa  Kaartet 
vil  vise,  at  Mombasa  ved  det  indiske  Hav,  omtrent  tredive 
Mil  nord  for  Sansibar,  næppe  ligger  et  Hundrede  Mil  fra 
den  største  Nilsøs  østlige  Bred,  og  Gordon  havde  anmodet 
Khediven  om  at  oprette  en  Station  ved  Mombasa-Bugten, 
en  Plan,  som  dog  aldrig  blev  udført. 

Fra  Fovira  modtog  Gordon  paa  dette  Tidspunkt  den 
ubehagelige  Efterretning,  at  Høvdingen  Kaba  Rega  i  Unyoro 
—  en  Mand,   hvis  Magtstilling  var  noget  større  end  de  al- 

mindelige  afrikanske  Høvdingers,  og  med  hvem  Baker  havde 
haft  meget  at  bestille  —  uagtet  han  havde  anerkjendt  ægyp- 
tisk Overhøjhed,  pønsede  paa  at  angribe  Stationen  sammen 
med  nogle  forhenværende  Slavehandlere.  Gordon  besluttede 
at  afsætte  Kaba  Rega;  men  forinden  han  kunde  begive  sig 
paaÆventyr  i  disse  afsidesliggende  Egne,  maatte  en  anden, 
ret  mægtig  Høvding  i  Nærheden  af  Gondokoro  tugtes. 
Denne  Høvding  havde  bl.  a.  angrebet  venskabeligsindede 
Høvdinger  i  Omegnen  og  truet  med  at  dræbe  Gordons  Ud- 
sendinge. Deu  Krig,  Gordon  maatte  føre  mod  de  op- 
sætsige Høvdinger,  bestod  væsentlig  i  at  søge  at  svække 
deres  Magt  ved  at  erobre  deres  Kvæg,  hvori  deres  Rigdom 
bestod.  Endskjønt  der  jævnlig  flød  Blod  —  engang  ble  ve 
to  Evropæere  og  hele  deres  Følge  paa  tredive  Mand  dræbte  — , 
var  det  dog  kun  Smaatræfninger,  tidt  paa  langt  Hold,  der 
forefaldt;  men  for  Gordon  bestod  det  vanskelige  i,  at  hans 
Folk  vare  udisciplinerede,  og  at  han  stedse  selv  maatte 
være  paa  Pletten,  naar  der  skulde  foretages  noget.  Egnen 
var  ufarbar,  ofte  hvislede  Spyd  tværs  over  Stien  gjennem 
sex  Fod  høje  Græsmarker,  og  Klimaet  var  svækkende;  men 
Gordon  var  allestedsnærværende  og  en  Gaade  for  sine  under- 
ordnede. Som  et  Bevis  paa  disses  Upaalidelighed  under 
Operationer,  hvor  det  netop  kom  an  paa  at  vinde  Befolk- 
ningens Velvilje  og  Tillid,  skulle  vi  anføre  følgende  Træk. 
Gordon  kjendte  sine  Folk  og  tillod  dem  nødig  at  begive 
sig  ind  i  de  indfødtes  Landsbyer,  da  de  i  saa  Tilfælde  op- 
førte sig  som  Røvere.  I  et  heftigt  Uvejr  med  Torden  og 
Lynild,  saa  at  Himmel  og  Jord  stode  i  et,  forbed  Gordon 
sine  Folk  at  gaa  ind  i  en  nærliggende  Landsby  og  lod  dem 
søge  Ly  under  nogle  mægtige  Træer.  Under  Uvejret  faldt 
der  Skud.  og  Soldaterne  raabte,  at  de  bleve  angrebne.  En 
Rekognoscering  viste,  at  der  ikke  var  Fjender  i  Nærheden; 
men  Folkene  fortalte,  at  de  indfødte  havde  skudt  paa  dem, 
kastede  sig  over  Landsbyerne  og  plyndrede  dem. 

Katarakterne  voldte  ofte  Gordon  megen  Ulejlighed,  thi 

han  maatte  paa  Grund  af  sine  uduelige  undergivne  lede  det 
vanskelige  Arbejde  med  at  bringe  de  Fartøjer,  som  hørte 
til  hans  Expedition,  gjennem  Katarakterne,  et  Arbejde,  der 
blev  ligefrem  farligt,  fordi  Folkene  vare  saa  upaalidelige. 
Tab  af  Materiel  ved  slige  Lejligheder  blev  undertiden  en 
alvorlig  Sag  og  lod  sig  forst  erstatte  ved  at  sende  Bud  til 
det  fjærne  Khartum.  Gordons  Aktivitet  gjorde  et  dybt 
Indtryk  saa  vel  paa  Araberne  som  paa  Negrene,  og  den 
virksomme,  aldrig  ledige  Guvernør,  som  i  Almindelighed 
blev  kaldet  »den  lille  Khediv«,  havde  bestandig  i  Lejren 
en  stor  Tilskuerkreds  om  sig,  der  ikke  kunde  forstaa,  at  en 
saa  mægtig  Mand  gav  sig  af  med  selv  at  gjøre  sine  Bosser 
rene,  reparere  Spilledaaser,  lave  Raketkasteapparater  af  gamle 
Pumper,  o.  s.  v. 

Hele  Aaret  I87n  gik  hen  med  at  oprette  Stationer  ved 
Nilen  og  med  at  holde  Høvdingerne  i  Omegnen  i  Ave  og 
vinde  de  indfødtes  Tillid.  Gjentagne  Gange  afsendte  Gordon 
betydelige  Bander  Slavehandlere  til  Khartum,  som  han 
spøgende  kaldte  sit  Botany  Bay,  og  da  han  var  sig  bevidst 
aldrig  at  have  skaanet  sin  Person  og  utrættelig  arbejdet 
paa  at  udfere  det  vanskelige  Hverv,  der  var  betroet  ham, 
blev  han  yderst  forbitret  over  henimod  A årets  Slutning  at 
modtage  en  Skrivelse,  fuld  af  Bebrejdelser,  fra  Khediven. 
Telegrafisk  lod  han  Khediven  vide,  at  man  gjorde  bedst  i 
at  se  sig  om  efter  hans  Efterfølger,  da  han  vilde  forlade  de 
ækvatoriale  Provinser  og  indtræffe  i  April  Maaned  1876  i 
Kairo.  Forinden  Khediven  modtog  Gordons  Telegram,  havde 
han  imidlertid  afsendt  en  Skrivelse  af  et  langt  venskabeligere 
Indhold  til  sin  Guvernør  ved  Nilsøerne,  og  Gordon  beslut- 
tede at  holde  ud  en  Stund  endnu.  Det  var  selvfølgelig 
Gordons  Uvenner  i  Kairo,  der  havde  givet  Anledning  til 
Khedivens  uretfærdige,  bebrejdende  Skrivelse. 

Ved  Nyaarstid  1876  satte  Forstærkninger  Gordon  i 
Stand  til  at  foretage  den  tidligere  berørte  Expedition  dybere 
ind  i  Landet,  og  den  oprørske  Høvding  Kaba  Rega  i  Unyoro 

blev  afsat  og  en  anden  Høvding,  der  svor  Khediven  Huld- 
skab og  Troskab,  indsat  i  hans  Sted.  Paa  sine  mange 
Rejser  i  disse  lidet  kjendte  Egne  gjorde  Gordon  stedse, 
hvad  der  stod  i  hans  Magt,  for  at  berige  Geografien,  og 
hans  dygtige  underordnede,  Italieneren  Gessi,  udforte  en 
ikke  ringe  Bedrift  ved  at  orasejle  den  mindste  af  Nilseerne, 
Albert  Nijanza. 

Gjentagne  Gange  var  Gordon  i  Livsfare  saa  vel  i  Kampe 
mod  de  indfødte  som  for  at  drukne;  men  vi  skulle  ikke  op- 
holde os  herved,  lige  saa  lidt  som  ved  hans  farlige  Æventyr 
med  Slanger,  Elefanter  og  Flodheste.  I  Oktober  forlod  han 
de  ækvatoriale  Provinser  efter  at  have  anlagt  Stationer  og 
udvirket  langt  større  Sikkerhed  for  Liv  og  Ejendele,  end 
der  herskede  ved  hans  Ankomst.  Ved  Nyaarstid  træffe  vi 
ham  i  London,  mærkelig  nok  med  usvækket  Helbred  efter 
Strabadser,  hvorfor  de  fleste  bukke  under,  og  i  Februar 
1877  er  han  atter  i  Kairo  for  at  overtage  en  ny,  ansvars- 
fuld Post  i  Khedivens  Tjeneste. 

Beretningerne  om  vor  Helts  rastløse  Virksomhed  i  det 
ækvatoriale  Afrika  bragte  ham  ved  Hjemkomsten  fra  Afrika, 
ligesom  da  han  vendte  hjem  fra  Kina,  i  Folkemunde,  og 
den  engelske  Presse  havde  travlt  med  at  faa  denne  mærke- 
lige Mand  anbragt.  Times  anbefalede  ham  saaledes  til  Gu- 
vernør i  Bulgarien.  »Dersom  Magternes  Skinsyge«,  skrev 
dette  Organ,  »vilde  taale,  at  Gordon  blev  gjort  til  Guver- 
nør i  Bulgarien,  vilde  han  snart  skaffe  lige  saa  megen  Fred 
og  Ro  til  Veje  her  som  i  et  engelsk  Grevskab.  Han  har 
afgjort  Talent  til  at  befale.« 

Endskjønt  det  egentlig  ikke  havde  været  Gordons  Hen- 
sigt atter  at  vende  tilbage  til  Afrika,  vedblev  han  dog  at 
staa  i  Forbindelse  med  den  ægyptiske  Regering,  der  gjærne 
vilde  benytte  hans  Tjeneste.  Gordon  havde  imidlertid  under 
det  lange  Ophold  som  Guvernør  i  de  ækvatoriale  Provinser 
lært,  at  der  for  at  bringe  hans  Yndlingstanke,  Slavehande- 
lens Udryddelse,    til  Udførelse  maatte  gives  ham  betydelig 

større  Myndighed,  end  han  hidtil  havde  været  i  Besiddelse 
af.  Generalguvernøren  i  Khartum  var  nemlig  i  Stand  til 
at  krydse  hans  Planer,  og  først  da  man  tilbød  at  ville  af- 
skedige den  nuværende  Generalguvernør,  gik  Gordon  atter  i 
Khedivens  Tjeneste  som  Generalguvernør  over  ægyptisk 
Sudan,  en  Provins  med  en  Udstrækning  af  omtrent  halv- 
fjerde Hundrede  Mil  i  Nord  og  Syd  og  omtrent  det  halve 
i  Øst  og  Vest.  Han  fik  tre  højtstaaende  Embedsmænd,  en 
Art  Guvernører,  under  sig:  en  for  Sudan,  en  for  Darfur  og 
en  for  Landene  ved  det  røde  Havs  Kyster,  og  Hensigten 
med  haus  Udnævnelse  blev  erklæret  for  særlig  at  være: 
Slavehandelens  fuldstændige  Undertrykkelse  og  Forbedring 
af  Samfærdselsmidlerne.  Desuden  fik  han  Fuldmagt  til  at 
bilægge  Grænsestridighederne  mellem  Kong  Johannes  af 
Abbessinien  og  Khediven.  Gordon  var  sig  fuldstændig  be- 
vidst, at  han  gik  ind  til  en  vanskelig,  for  ikke  at  sige 
umulig  Gjerning,  men  glad  over  at  slippe  bort  fra  Kairo 
midt  i  Februar  skrev  han  hjem:  »Det  er  herligt  at  komme 
afsted,  thi  jeg  er  meget  træt.  Jeg  rejser  alene,  med  den 
Almægtige  til  Vejviser  og  Hjælper;  jeg  stoler  paa  Ham, 
frygter  intet  og  føler  mig  overbevist  om  Held.« 

Gordon  begav  sig  ad  det  røde  Hav  overMassova  gjen- 
nem  Ørknen  til  Keren,  Hovedstaden  i  Bogos,  for  først  at 
gjøre  et  Forsøg  paa  at  afgjøre  Grænsestridighederne  mellem 
Abessinien  og  Ægypten.  Vi  skulle  ikke  her  komme  nær- 
mere ind  paa  disse,  men  blot  anføre,  at  Ægypten  i  1874 
havde  besat  Grænsedistriktet  Bogos,  hvorpaa  Kong  Johannes 
gjorde  Fordring,  og  hvis  Hersker,  Valad  el  Michael,  der 
holdtes  fangen  af  Kong  Johannes,  var  bleven  frigiven  mod 
at  forpligte  sig  til  at  bekæmpe  Ægypterne.  Det  kom  til 
Krig  mellem  Ægypten  og  Abessinien,  og  under  denne  tog 
Valad,  der  hurtig  blev  uenig  med  Kong  Johannes,  Parti 
mod  Abessinien.  Situationen  var  meget  spændt,  og  det 
lykkedes  ikke  Gordon  den  korte  Tid,  han  opholdt  sig  paa 
Grænsen,  at  bringe  Sagerne  i  fuldstændig  Orden;  men  han 

bidrog  dog  til  deres  Afvikling  for  Øjeblikket.  Det  var  yderst 
dristigt  af  ham  at  begive  sig  til  Valad,  kun  ledsaget  af  et 
Par  Hundrede  Mand,  og  hans  Stilling  var  kritisk;  men  han 
stolede  paa  Gud  og  sin  Lykke,  og  alt  gik  godt.  Opholdet 
paa  den  abessiniske  Grænse  blev  saa  kort,  fordi  hans  Nær- 
værelse i  Khartum  var  absolut  nødvendig  paa  Grund  af 
foruroligende  Efterretninger  om  de  mægtige  Slavehandleres 
Holdning. 

Med  sin  karakteristiske  Hurtighed  begav  han  sig  til 
Khartum,  men  gav  sig  dog  undervejs  Tid  til  at  lytte  til 
Befolkningens  Klager  og  afgjore  Embedsforretninger.  Rygtet 
om  hans  Ankomst  spredte  sig  som  en  Løbeild,  og  Bøn- 
skrifter  og  Klager  strømmede  i  saa  rigelig  Mængde  ind,  at 
han  maatte  indrette  en  Art  Postkasse,  hvori  alt  sligt  blev 
nedlagt,  naar  han  holdt  Rast  paa  Stationerne.  Han  var 
stedse  tilgængelig  for  alle,  rige  og  fattige,  heje  og  lave; 
kun  vidste  man,  at  han  ikke  vilde  forstyrres,  naar  der  laa 
et  hvidt  Lommetørklæde  uden  for  hans  Telt;  thi  da  til- 
bragte Gordon  Tiden  med  Bøn  og  Læsning  i  den  hellige 
Skrift.  Det  var  yderst  trættende  efter  de  lange  Kamelridt 
at  skulle  skrive  Forretningsbreve  uden  Hjælp  og  tage  imod 
mange  Mennesker,  og  af  hans  Breve  fremgaar  det  ogsaa, 
at  han  af  og  til  var  overanstrængt.  »Af  og  til  ønsker  jeg«, 
skriver  han  saaledes,  »at  jeg  ikke  havde  givet  mig  af  med 
denne  Beduintilværelse.  Er  det  min  Fejl,  at  jeg  aldrig  har 
en  paalidelig  Mand  hos  mig,  som  kan  hjælpe  mig  ?« 

Rejsen  fra  den  abessiniske  Grænse  til  Khartum  var  ikke 
blottet  for  Fare,  thi  undervejs  bleve  en  Del  af  Gordons 
Kameldrivere  overfaldne  af  Bariastaramen  og  dræbte.  »Hændes 
der  mig  en  Ulykke«,  skriver  han,  »da  bærer  Khediven  ingen 
Skyld  herfor.  Jeg  har  med  de  forskjelligste  Interesser  at 
gjøre,  med  Fanatisme,  med  Tilintetgjerelsen  af  Arnavter, 
Tyrker  og  andre,  der  bære  sig  ad  som  Bashi-Basuker,  med 
slette   Guvernører,   uafhængige    Stammer    og   Beduiner    og 

med  en  stor,  halv  uafhængig  Provins  ved  Bahr-el-Gazel, 
som  er  bleven  regeret  af  Sebehr,  den  sorte  Pasha.« 

Under  Kanonsalut  og  med  stor  Højtidelighed  blev 
Gordon  indsat  som  Generalguvernør  over  Sudan  i  Khartum 
i  Begyndelsen  af  Maj.  Man  ventede,  at  han  ved  denne 
Lejlighed  vilde  holde  en  lang  Tale,  men  han  sagde  kun 
følgende  Ord:  »Med  Guds  Hjælp  vil  jeg  øve  Retfærdighed.« 
Han  højtideligholdt  sin  Indsættelse  med  at  uddele  Gaver 
til  værdige  trængende  efter  en  Maalestok,  som  endog  over- 
steg hans  Evner.  Prunk  og  Pragt  var  den  tarvelige  og 
beskedne  Mand  i  højeste  Grad  imod,  og  som  det  paa  Rejsen 
havde  kjedet  ham  »som  en  syg  Mand  at  blive  løftet  af 
Kamelen  af  underdanige  Tjenere«,  var  Opholdet  i  General- 
guvernørens Palads  ham  ligefrem  modbydeligt.  To  Hundrede 
Tjenere  og  Ordonnanser  ventede  paa  et  Vink  af  ham  her  i 
den  store  Bygning,  og  disse  Dagdriveres  Nærværelse  tvang 
ham  i  det  mindste  til  i  en  vis  Grad  at  overholde  Etiketten. 
»Jeg  bevogtes  som  en  kostelig  Skat«,  skriver  han,  og  det 
ærgrede  ham  ret,  at  han  ikke  paa  sin  ligefremme,  naturlige 
Maade  kunde  tage  imod  Folk,  og  at  alle  rejste  sig,  naar 
han  rejste  sig.  Under  de  kjedsommeligste  Modtagelsescere- 
monier  maatte  hans  Lune  dog  have  Luft,  og  han  kunde  af 
og  til  ikke  dy  sig  for,  naar  en  eller  anden  højtstaaende 
Person  blev  modtagen  efter  alle  Etikettens  Regler,  at  ud- 
bryde paa  Engelsk,  hvilket  vedkommende  ikke  forstod: 
»Naa,  du  gamle  Fyr,  nu  kunde  du  ellers  gjærne  snart  gaa 
din  Vej.« 

Det  er  en  Selvfølge,  at  Gordons  Udnævnelse  til  en  saa 
indflydelsesrig  Post  vakte  stor  Uvilje  i  vide  Kredse,  ikke 
mindst  blandt  hans  Forgængers  Familie  og  Tilhængere.  Den 
afskedigede  Generalguvernør  Ismail  Jakub  Pashas  Søster 
blev  saa  forbitret,  da  hun  fik  Gordons  Udnævnelse  at  vide, 
at  hun  slog  over  et  Hundrede  Ruder  itu  i  Paladset  og 
flængede  alle  dets  kostbare  Divaner  i  Stykker.  Gordons 
næstkommanderende,    Halid   Pasha,   var   en   egenraadig   og 

overmaade  besværlig  Person,  som  maatte  afskediges  kort 
efter  Gordons  Ankomst  til  Khartum.  Et  forfærdeligt  Be- 
stikkelsessystem  herskede.  For  Stillinger,  som  havde  en 
nominel  Lon  af  nogle  faa  Tusende  Kroner  om  Aaret,  blev 
der  betalt  over  en  halv  Snes  Tusende  Kroner  i  Bestikkelse, 
som  de  udsugede  imi fødte  saa  maatte  dække,  og  Gordon 
kunde  selvfølgelig  ikke  afskaffe  dette  System  helt,  men 
valgte  den  Fremgangsmaade  at  lade  Bestikkelsen  tilflyde 
Statskassen.  Ligesom  paa  Rejsen  til  Khartum  nedlagdes 
Bønskrifter  og  Klager  i  en  Kasse,  hvis  Indhold  blev  nøje 
undersøgt  af  Gordon,  hvem  det  var  umuligt  at  modtage 
enhver,  der  kom  til  Staden  for  at  forebringe  ham  endog 
den  ubetydeligste  Sag. 

Gordons  Gjerning  fordrede  en  overmenneskelig  Energi 
og  Takt,  men  han  gav  sig  i  Khartum  trostig  i  Lag  med 
det  umulige.  Han  havde  ikke  blot  at  gjere  med  uduelige 
og  forræderske  ægyptiske  Embedsmænd  i  Provinserne,  men 
ogsaa  med  vilde,  tapre  Stammer;  6000  Bashi-Basuker,  som 
skulde  bevogte  Grænserne,  skulde  desarmeres  og  hjemsendes, 
da  de  vare  en  Landeplage  for  Befolkningen,  og  disse  Ban- 
ditter krævede  en  Jærnhaand,  naar  de  skulde  lystre;  der 
skulde  skaffes  Fred  og  Ro  til  Veje  i  Darfur  og  den  af 
Slavehandlerne  hærgede  Provins  Bahr-el-Gazel;  Slavehan- 
delen skulde  undertrykkes  blandt  Folkeslag,  hvis  Hoved- 
erhverv var  Handel  med  Mennesker;  Anarki  herskede  over- 
alt, og  til  at  tilvejebringe  nogenlunde  ordnede  Tilstande 
havde  han  kun  ganske  enkelte  paalidelige  undergivne  og 
nogle  elendige,  ægyptiske  Soldater.  Han  havde  travlt  fra 
Morgen  til  Aften,  og  den  halve  Nat  med,  under  klimatiske 
Forhold,  som  just  ikke  vare  egnede  til  at  styrke  Viljes- 
kraften;  men  han  arbejdede  ufortrødent.  Under  sit  korte 
Ophold  i  Khartum  fik  han  dog  bl.  a.  Tid  til  at  sørge  for 
Stadens  slette  Vandforsyning,  og  for  at  give  et  Begreb  om 
hans  forskjelligartede  Forretninger  skulle  vi  anføre,  at  Gordon 
personlig  maatte  korrespondere  med  —  Paven.    De  katolske 

Missionærer  gjorde  nemlig  Paastand  paa  ikke  at  ville  ud- 
levere Slaver,  der  søgte  Beskyttelse  hos  dem.  Hvor  menne- 
skekjærlig  Gordon  end  var,  kunde  han  dog  ikke  give  sit 
Minde  til  en  Optræden,  hvorved  Missionærerne  evindelig 
kom  i  Kiv  med  deres  Omgivelser,  og  han  forlangte  derfor 
af  Paven,  at  denne  skulde  forbyde  sine  undergivne  at  blande 
sig  i  Khedivens  Administration,  da  der  ellers  vilde  blive 
taget  alvorlige  Forholdsregler  mod  Missionærerne. 

Hvor  nødvendig  hans  Nærværelse  end  var  i  Khartum, 
var  den  dog  endnu  mere  paatrængende  nødvendig  i  Darfur, 
hvor  der  var  Oprør,  og  hvor  de  ægyptiske  Garnisoner  i  de 
vigtigste  Byer  ikke  turde  vise  sig  uden  for  deres  befæstede 
Kaserner.  Der  var  i  Marts  Maaned  blevet  sendt  Undsæt- 
ning til  Hovedstaden  Fascher;  men  da  man  savnede  enhver 
Underretning  om  den  afsendte  Styrke,  besluttede  Gordon 
selv  at  rykke  i  Felten,  hvorfor  han  i  Slutningen  af  Maj 
drog  afsted  paa  en  Expedition,  der  blev  en  anstrængende, 
næsten  fem  Maaneder  lang  Rejse  paa  Kamelryg. 

Kun  fulgt  af  to  Hundrede  Ryttere  begav  han  sig  i  H- 
marcher  til  Kordofans  Hovedstad,  Obeid,  der  ligger  et  halvt 
Hundrede  Mil  fra  Khartum,  og  Eskorten  havde  ondt  ved 
at  følge  Generalguvernøren,  som  følte  sig  fri  og  lykkelig 
ved  at  komme  afsted,  og  for  hvem  de  lange  Ridt  paa  Ka- 
melryg var  en  Hvile,  hvor  han,  fri  for  Ceremonier  og  pinlige 
smaa  og  store  Forretninger,  kunde  lade  sine  Tanker  frit 
Løb.  Paa  Grænsen  mellem  Kordofan  og  Darfur  maatte  han 
opholde  sig  en  Stund,  da  han  ikke  kunde  marchere  mod 
Fascher,  forinden  han  havde  bragt  nogle  stridige  Stammer 
til  at  falde  til  Føje.  Dette  var  ham  saa  meget  mere  magt- 
paaliggende,  som  han  manglede  Soldater  og,  sin  gamle 
Taktik  tro,  af  fjendtlige  Stammer  vilde  skabe  sig  Venner, 
med  hvem  han  kunde  bekæmpe  Slavehandlerne.  Da  det 
var  Bashi-Basukerne,  som  havde  skabt  Utilfredshed  her, 
længtes  Befolkningen  efter  ordnede  Tilstande,  og  mangen 
en    Høvding    faldt   til  Føje.      Bestandig   søger    Mystikeren 

Historisk  Arkiv.  I.  1886.  27 


418  Skitser  af  Gordons  Liv. 

Gordon  sin  bedste  Trøst  i  sin  Religion,  og  paa  dette  Tids- 
punkt skriver  han  følgende  mærkelige  Ord:  »Det  giver  mig 
megen  jStyrke  at  bede  for  de  Stammer,  jeg  skal  besøge. 
Naar  jeg  første  Gang  træifer  en  Høvding,  for  hvem  jeg  har 
bedet,  er  det  vidunderligt  at  se,  hvorledes  noget  allerede 
synes  at  være  sket  mellem  os.  Herpaa  grunder  jeg 
mit  Haab  om  en  sejrrig  Marche  til  Fascher.  Jeg  har 
egentlig  talt  ingen  Tropper,  men  Schechinah  (Guds  Aand) 
med  mig,  og  jeg  kaster  min  Lid  paa  Herren  og  ikke  paa 
Menneskene.« 

Paa  Marchen  kunde  det  undertiden  more  ham  at  iføre 
sig  sin  straalende  ægyptiske  Uniform  og  som  et  Lyn,  ikke 
ledsaget  af  en  eneste  Rytter,  at  slaa  ned  i  Byer,  hvor  der 
var  ægyptiske  Embedsmænd,  som  næsten  tabte  Mælet  af 
Forbavselse  over  det  uventede  og  meget  ofte  uvelkomne 
Besøg.  Paa  sine  Steder  herskede  den  forfærdeligste  Uorden, 
og  han  opdagede,  at  der  gaves  Soldater  i  disse  afsides- 
liggende Egne,  som  i  samfulde  '^tre  Aar  ikke  havde  faaet 
Sold.  Efterhaanden  skrabede  Gordon  nogle  Tusende  indfødte 
og  daarlige  Soldater,  som  vare  saa  fejge,  at  han  stedse  kalder 
dem  sine  »ubeskrivelige«,  sammen,  og  den  12te  Juli  holdt 
han  uventet  sit  Indtog  i  Dara,  der  ligger  dybt  inde  i 
Darfur,  omtrent  80  Mil  fra  Obeid,  og  hvor  man  i  et  halvt 
Aar  havde  været  afskaaret  fra  Omverdenen. 

Her  fik  Gordon  det  rette  Blik  paa  Forholdene,  der 
vare  vanskeligere,  end  han  egentlig  havde  troet;  men,  sto- 
lende paa  Gud,  haabede  han,  at  Udfaldet  skulde  blive  godt, 
hvor  mørk  end  Stillingen  var.  Han  havde  tre  alvorlige 
Fjender  at  bekæmpe :  Oprørske  Stammer ,  en  Høvding, 
Harun,  der  var  optraadt  som  Prætendent  til  Darfur,  og' 
endelig  Sebehrs  Søn,  Suleiman,  som  stod  i  Spidsen  for  en 
Del  Slavejægere  og  6000  [bevæbnede  Slaver.  Af  nogle 
ægyptiske  Embedsmænd  fik  Gordon  forskjellige  »gode  Raad« 
om,  hvordan  han  skulde  gribe  Sagen  an,  og  bl.  a.  ud- 
klækkede  hans   sorte  Privatsekretær   en  Plan    til   at  lokke 

Suleiman  til  Dara  og  dræbe  ham;  men  Gordon  kunde  selv- 
følgelig ikke  gaa  ind  paa  denne  Art  Krigsførelse.  Han 
vendte  sig  først  mod  de  oprørske  Stammer  og  satte  en  Pris 
paa  Haruns  Hoved. 

Krigen  mod  Stammerne  var  yderst  trættende,  og  Gordon 
var  fortvivlet  over  sine  daarlige,  ægyptiske  Soldater,  som 
altid  løb  deres  Vej.  Havde  han  ikke  kunnet  stole  paa  flere 
venskabeligsindede  Stammer,  der  leverede  Krigere  af  samme 
Stof  som  Englændernes  tapre  Modstandere  ved  Abu  Klea 
og  andensteds,  vilde  det  have  været  ham  umuligt  at  ud- 
rette noget  i  Darfur.  Hans  Officerer  bleve  grebne  i  at 
tage  Bestikkelse  af  B'jenden  og,  hvad  værre  var,  i  at  stræbe 
ham  efter  Livet.  Engang  havde  Gordon  saaledes  i  Fascher 
slaaet  sit  Telt  op  i  Nærheden  af  et  Sted,  hvor  en  Muezzin 
plejede  at  kalde  Befolkningen  til  Bøn;  en  af  hans  arabiske 
Oberstløjtnanter  forbød  Muezzin^en  at  udføre  sin  daglige 
Dont  under  Paaskud  af,  at  Generalguvernøren  ikke  vilde 
forstyrres,  men  i  Haab  om  at  vække  Befolkningens  religiøse 
Fanatisme  mod  »Kristenhunden«.  Heldigvis  lagde  Gordons 
Sekretær  Mærke  til,  at  der  ikke  blev  raabt  til  Bøn,  og 
undersøgte  Sagen.  Gordon  gav  Muezzinen  en  Gave,  og 
Oberstløjtnanten  blev  forvist  til  et  Sted,  hvor  han  ikke 
kunde  være  farlig  for  den  kristne  Generalguvernørs  Person. 

I  den  Guerilla,  som  førtes  mod  Stammerne,  kom  Gordon 
ofte  i  Besiddelse  af  Slaver,  hvis  Tilstand  var  over  al  Be- 
skrivelse ynkelig;  han  gjorde,  hvad  han  kunde  for  at  af- 
hjælpe deres  Lidelser,  men  lærte  til  sin  store  Sorg,  at  det 
her,  saa  dybt  inde  i  Darfur,  var  endnu  vanskeligere  at  dis- 
ponere over  de  frigivne  Slaver  [end  at  bekrige  selve  Slave- 
handlerne. Den  fuldstændige  Mangel  paa  paalidelige  under- 
givne, der  kunde  betroes  vigtige  Stillinger,  gjorde,  at  Gordon 
i  Felten  personlig  maatte  serge  for  alt;  ingen  bekymrede 
sig  om  de  syge.  Provianteringen  og  Ammunitionsforsyningen, 
og  hertil  kom,  at  hele  den  civile  Administration  ogsaa 
hvilede  paa  ham,  saa  at  han  aldrig  havde  et  Øjebliks  Fred 

Og  Ro  Og  maatte  beskæftige  sig  med  de  kjedsommeligste 
Bagateller.  Af  hans  Breve  fremgaar  det  ogsaa,  at  han  ofte 
var  træt  af  de  utallige  Smaaforretninger,  der  paahvilede 
ham;  derimod  trættedes  han  ikke  af  at  være  bestandig  paa 
Farten,  og  selv  de  indfødte  kunde  ikke  fatte,  at  han  kunde 
udholde  de  anstrængende  lange  Ridt.  Hans  store  Bevæge- 
lighed gjorde  imidlertid  stor  Nytte;  thi  Embedsmændene 
kunde  aldrig  være  sikre  paa,  at  Meddelelsen  om,  at:  »Pa- 
shaen er  heri«  ikke  faldt  over  dem  som  et  Lyn. 

Til  al  Ulykke  blev  Gordons  Privatsekretær  for  længere 
Tid  syg  i  Darfur,  og  hvor  travlt  vor  Helt  end  havde  haft 
før,  saa  blev  det  dog  værre  nu:  »Man  forelægger  mig  de 
elendigste  Smaasager«,  skriver  Gordon,  »og  hvor  beskæftiget 
jeg  end  kan  være,  henvender  man  sig  dog  direkte  til  mig 
om  rene  Bagateller;  ingen  føler  Ansvar,  enhver  anser  sig 
for  at  være  fuldstændig  berettiget  til  at  forlange  mig  i  Tale 
og  bliver  fornærmet,  dersom  jeg  ikke  øjeblikkelig  giver 
Avdlens.  Og  saa  er  man  endda  et  Par  Minutter  om  at 
modtage  og  overrække  en  Skrivelse.  Hvor  disse  Mennesker 
dog  ere  nogle  Snøvlehoveder!  Følgen  heraf  er,  at  jeg  river 
deres  Andragender  fra  dem  og  kyler  dem  Skrivelser  i  Hovedet. 
De  blive  yderst  fornærmede;  men  det  faar  at  være.  Sender 
man  et  Menneske  i  et  Ærende,  der  haster,  drager  han  høj- 
tidelig afsted,  som  om  han  var  til  Begravelse.  Jeg  ser 
Buddet  komme  langt  borte  og  bliver  undertiden  saa  ærger- 
lig, at  jeg  styrter  det  i  Møde.  Det  kan  jo  være  urigtigt, 
naar  man  beklæder  en  saa  høj  Stilling  som  jeg;  men  jeg 
kan  ikke  lade  være.  Jeg  har  Magt,  om  end  jeg  ikke  høster 
Hæder,  men  faar  dog  en  Del  udrettet.« 

Da  Stillingen  over  for  Stammerne  saae  noget  lysere  ud, 
traf  Gordon  betydelige  Forberedelser  til  at  rykke  i  Felten 
mod  Harun;  men  heldigvis  indløb  der  Efterretning  om,  at 
Tronprætendenten  var  flygtet  ud  af  Riget,  og  ihvorvel 
Gordon  var  ærgerlig  over  at  have  spildt  megen  Tid  med 
Forberedelserne,    trøstede   han   sig   dog   med,    at   han   nu 

kunde  henvende  hele  sin  Opmærksomhed  paa  Slavejæger- 
høvdingen  Suleiman,  som  i  Spidsen  for  sine  6000  Mand 
var  i  Fremrykning  mod  Dara.  Gordon  hadede  Blodsud- 
gydelse og  Krig,  og  for  at  undgaa  et  Sammenstød,  der  kun 
kunde  blive  yderst  blodigt,  og  hvis  Udfald  ikke  lod  sig 
forudse,  udførte  han  nu  ret  en  »Gordonsk«  Bedrift,  en  af 
de  mærkeligste  af  de  mange  mærkelige  Bedrifter,  denne 
ejendommelige  Mand  har  udført. 

Da  han  modtog  Efterretningen  om  Suleimans  Fremryk- 
ning mod  Dara,  besteg  han  øjeblikkelig  en  Kamel,  og  uden 
Eskorte  red  han  nu  paa  halvanden  Dag  en  Snes  Mil.  Ind- 
vaanerne  i  Dara  vilde  ikke  tro  deres  egne  Øjne,  da  General- 
guvernøren ene  kom  farende  ind  i  Byen  om  Aftenen.  Slave- 
jægernes Hær  stod  en  Mils  Vej  borte.  Ved  Daggry  var 
Gordon  paa  Benene;  iført  »Khedivens  gyldne  Rustning«, 
som  han  kaldte  sin  guldbroderede  Uniform,  og  eskorteret  af 
nogle  faa  Ryttere  red  han  ud  til  Slavejægernes  Lejr,  hvor 
hans  aldeles  uventede  Ankomst  vakte  almindelig  Bestyrtelse. 
Ankommen  til  Lejren  optraadte  han  som  den  almægtige 
Generalguvernør  og  gav  Sebehrs  Søn  og  Slægtninge  samt 
alle  de  øvrige  Høvdinger  Ordre  til  at  møde.  Alle  adløde  og 
satte  sig  i  en  Kreds  omkring  Gordon,  som  derpaa  paa  slet 
Arabisk  holdt  en  kort,  fyndig  Tale,  hvori  han  lod  dem  vide, 
at  han  vidste,  de  vare  Oprørerne,  hvorfor  han  gav  dem 
Befaling  til  strax  at  falde  til  Føje,  hvis  de  vilde  opnaa 
Tilgivelse.  Suleiman  hyklede  strax  Troskab,  og  efter  en 
kort  Raadslagning  faldt  de  øvrige  Høvdinger  til  Føje. 

Suleiman  og  flere  af  Høvdingerne  fortrøde  dog  kort 
derpaa,  at  de  havde  underkastet  sig;  men  Uenighed  i 
Slavejægernes  Lejr  forhindrede  Suleiman  i  at  gribe  til 
Vaaben,  og  yderst  harmfuld  over,  hvad  der  var  sket,  lystrede 
han  Gordons  Befaling  om  at  trække  sig  tilbage  til  Slave- 
jægernes Tilholdssted,  Schaka,  som  ligger  et  halvt  Hundrede 
Mil  syd  for  Fascher.  Ved  Afskedsavdiensen  bad  Suleiman 
efter  Landets  Skik  og  Brug  om  Gaver,  men  blev  kort  afvist, 

Og  da  han  var  kommen  tilbage  til  Schaka,  skrev  han  et 
meget  underdanigt  Brev  til  Gordon,  hvori  han  kaldte  sig 
hans  Søn  og  atter  tryglede  om  en  Hædersbevisning.  Atter 
nægtede  Gordon  ham  en  saadan,  med  mindre  han  vilde  be- 
give sig  til  Kairo  og  hilse  paa  Khediven  eller  give  et  andet 
slaaende  Bevis  for,  at  han  vilde  vedblive  at  holde  Fred. 

For  at  sætte  Kronen  paa  sin  ublodige  Sejr  over  Slave- 
jægerne begav  Gordon  sig  i  Begyndelsen  af  September  til 
Schaka  og  modtog  en  Indbydelse  af  Suleiman  til  at  være 
dennes  Gjæst.  Heller  ikke  ved  denne  Lejlighed  opnaaede 
Slavejægerhøvdingen  nogen  Gunstbevisning  af  Betydning; 
men  Gordon  forærede  ham  blot  sin  Besse.  Opholdet  i 
Schaka  varede  kun  nogle  faa  Dage,  hvilket  maaske  var 
ganske  heldigt,  da  det  senere  blev  opklaret,  at  der  var  en 
Sammensværgelse  i  Gang  mod  Gordon  blandt  Slavejægerne; 
med  Lethed  kunde  de  have  bemægtiget  sig  hans  Person,  og 
som  den  eneste  Grund  til,  at  dette  ikke  skete,  kan  kun  an- 
føres den  høje  Grad  af  Agtelse,  Gordons  fuldkomne  Døds- 
foragt indgød. 

Rejsen  gik  nu  over  Obeid  i  Kordofan  tilbage  til  Khar- 
tum.  Paa  dette  Tidspunkt  blev  det  oplyst,  at  Gordons 
Privatsekretær  var  en  stor  Skurk  og  havde  taget  over 
50,000  Kroner  i  Bestikkelse  ved  forskjellige  Lejligheder; 
Fyren  blev  afskediget  og  sendt  til  Khartum  for  at  dømmes, 
og  i  hans  Sted  traadte  en  ung,  begavet  Muhamedaner, 
hvem  Gordon  gav  følgende  Ros:  »Han  har  den  uerstattelige 
Egenskab  at  være  en  Mand,  der  siger  mig  imod,  naar  han 
ikke  er  enig  med  mig.«  Undervejs  opdagede  han,  at  der 
befandt  sig  Slavehandlere  i  hans  Følge,  og  disse  døde  ikke 
i  Synden,  om  de  end  slap  for  at  blive  hængte,  en  Straf, 
hvormed  Gordon  truede  dem.  For  øvrigt  udtaler  han  sig  i 
sine  Breve  gunstigere  om  Slavehandlerne,  der  i  Almindelighed 
vare  modige  Folk,  end  om  sine  ægyptiske  Soldater,  hvem 
han  hadede  paa  Grund  af  deres  Fejghed.  Landets  indfødte 
sorte  Befolkning,  hos  hvilken  han  fandt  mandige  Egenskaber, 

Og  som  han  stedse  tog  i  Forsvar  mod  dens  Undertrykkere, 
fandt  mest  Naade  for  hans  Øjne. 

Som  anført,  henvendte  man  sig  til  Generalguvernøren 
om  rene  Bagateller,  som  man  skulde  tro,  at  underordnede 
Embedsmænd  kunde  have  afgjort.  Da  Gordon  befandt  sig 
paa  Rejsen  fra  Darfur  til  Khartum,  kom  en  Dag  en  sort 
Soldat  slæbende  med  en  sort  Pige  og  fortalte,  at  Pigen  var 
hans;  men  en  Araber  erklærede,  at  han  havde  givet  70 
Kroner  for  hende.  Gordon  betalte  Araberen  den  nævnte 
Sum  for  at  'blive  ham  kvit  og  sagde  til  Pigen:  »Nu  til- 
hører du  mig;  vil  du  blive  hos  mig  eller  gaa  afsted  med 
den  sorte  Soldat«.  »Jeg  bliver  hos  Soldaten«,  var  Pigens 
Svar.  »Hun  gik  sin  Vej«,  skriver  Gordon,  »og  saa  var  den 
Bryllupsceremoni  til  Ende.  Mere  behøves  ikke  her.«  Paa 
denne  Bxpedition  til  Darfur,  hvor  Gordon  lagde  en  saa  vid- 
underlig Aktivitet  for  Dagen  trods  det  varme  Klima,  brugte 
han  mange  Kameler.  Dyr,  der  ellers  kunde  holde  ud  i  ti 
Dage,  maatte  erstattes  efter  sex  Dages  Forløb,  og  det 
hændte  flere  Gange,  at  Kamelerne  styrtede  under  ham. 

I  Midten  af  Oktober  vendte  Generalguvernøren  efter 
denne  heldige  Udflugt  tilbage  til  Khartum,  hvor  han  dog 
kun  opholdt  sig  en  Uges  Tid  og  afgjorde  an  Mængde  For- 
retninger, som  havde  ophobet  sig  under  hans  Fraværelse* 
»Jeg  kan  ikke  vise  mig«,  skriver  han  paa  dette  Tidspunkt, 
»uden  at  jeg  har  Folk  efter  mig,  der  jamrende  ville  over- 
række mig  Bønskrifter  om  at  give  deres  Slægtninge  fri, 
som  ere  fængslede  for  grove  Forseelser.  Jeg  vil  ikke,  som 
det  ellers  er  Skik  og  Brug,  lade  dem  jage  bort  med  Prygl; 
men  jeg  kan  dog  ikke  løslade  enhver  Fange«. 

Da  Khediven  ønskede  hans  Nærværelse  i  Kairo,  begav 
han  sig  med  et  Dampskib  paa  Rejsen.  Han  nød  ret  Nil- 
rejsen,  hvor  han  var  i  Fred  og  Ro;  men  Glæden  var  kun 
kort,  thi  i  Berber  ventede  ham  en  Mængde  Skrivelser  og 
Telegrammer  og  1  re  Dages  Festligheder.  Det  første,  Gordon 
foretog  sig  i  Berber,    var  at  bortjage   en  Æresvagt  paa  en 

halv  Snes  Mand,  som  generede  ham  i  et  Forværelse.  Rejsen 
fortsattes,  og  undervejs  havde  han  under  de  korte  Ophold 
i  Byerne  nok  at  gjore  med  at  svare  paa  Bonskrifter  og 
Klager  over  de  slette  Embedsmænd.  I  Dongola,  hvortil 
han  ankom  i  Begyndelsen  af  November,  modtog  han  flere 
Telegrammer  om,  at  Abessinierne  havde  gjort  et  Indfald 
og  endog  truede  Sennar.  Da  Landet  var  slet  besat  med 
Militær,  og  Telegrammerne  lede  mere  og  mere  faretruende, 
vendte  han  gjennem  Bahudaerkenen  tilbage  til  Khartum  med 
sin  sædvanlige  Hurtighed,  skjønt  han  led  af  et  ondartet 
Udslæt.  Ankommen  til  Staden  fik  han  imidlertid  at  vide, 
at  Indfaldet  fra  Abessinien  havde  indskrænket  sig  til,  at 
en  Stamme,  som  for  Resten  var  bleven  slaaet  tilbage  med 
stort  Tab,  havde  foretaget  et  af  de  paa  Grænsen  ikke  ual- 
mindelige røverske  Indfald  for  at  furagere. 

Gordon  fandt  det  dog  rettest  at  begive  sig  til  den 
abessiniske  Grænse  for  at  bringe  Orden  i  det  gamle  Mellem- 
værende med  Høvdingen  Valad,  Ægypten  og  Abessinien. 
Rejsen  gik  saa  hurtig,  at  Generalguvernørens  arabiske 
Eskorte  havde  ondt  ved  at  følge  med,  og  da  Gordon  ikke 
skjøttede  om  at  holde  Rast  i  Byerne,  slog  han  i  Alminde- 
lighed Lejr  i  Landsbyerne.  Ærgerlig  herover  gjorde  Eskorten 
alt,  hvad  den  kunde,  for  at  udbasunere  Generalguvernørens 
Ankomst,  for  at  han  kunde  blive  opholdt;  men  han  spillede 
sine  Arabere  et  Puds.  Han  vidste  nemlig  godt,  at  Skild- 
vagterne sove^  hvorfor  han  stod  op  før  Daggry  og  red, 
uden  at  nogen  vidste  af  det,  til  den  næste  Station,  hvor 
han  kunde  være  i  Fred  og  Ro.  Over  Kassala  naaede  han 
Grænsen  og  begav  sig,  kun  eskorteret  af  en  halv  Snes 
Arabere,  til  Valads  Lejr.  Han  fik  her  i  Begyndelsen  en 
saa  kølig  Modtagelse  —  Valad  nægtede  endog  under  for- 
skjellige  Paaskud  at  modtage  ham  — ,  at  han  begyndte  at 
frygte  for,  at  han  var  gaaet  i  en  Fælde.  Under  Under- 
handlingerne med  Valad,  hvem  Gordon  raadede  til  at  forlige 
sig  med  Kong  Johannes,  viste  det  sig,  at  Grænsehøvdingen 

var  en  aldeles  umedgjerlig  Person,  og  Gordon  rejste  videre 
til  Massova.  Her  fra  søgte  han  at  sætte  sig  i  Forbindelse 
med  den  abessiuiske  Konge;  men  da  denne  for  Øjeblikket 
var  i  Felten  mod  Kongen  af  Schoa,  maatte  denne  Plan  op- 
gives. Gordon  var  paa  Vejen  til  Khartum  over  Suakin  og 
Berber,  da  et  Telegram  ved  Aarets  Slutning  kaldte  ham 
til  Kairo. 

Hvor  nødig  Gordon  vilde,  maatte  han  lystre.  Det 
havde  været  et  anstrængende  Aar:  thi  hans  Rideture  paa 
Kamelryg  havde  strakt  sig  over  otte  Hundrede  danske  Mil, 
som  han  havde  tilbagelagt  uden  at  tage  den  Forsigtigheds- 
regel at  bære  et  Bryst-  og  Livbælte.  »Mit  Hjærte  og  mine 
Lunger  ere  blevne  rystede  ud  af  deres  Leje«,  skriver  han, 
>og  jeg  har  samme  Fornemmelse  i  Brystet  som  i  Halsen, 
naar  den  er  stiv.  Det  er  min  oprigtige  Mening,  at  jeg 
heller  vilde  være  død  end  levende,  naar  jeg  skal  leve  dette 
Liv;    men  jeg  vil    dog  heller  være    her   end  andensteds«. 

I  Begyndelsen  af  Marts  naaede  han  Kairo,  hvor  han 
havde  den  Ærgrelse  at  blive  modtagen  med  stor  Udmær- 
kelse og  at  blive  indkvarteret  i  et  Slot,  der  bruges  til  at 
huse  fyrstelige  Personer,  som  ere  Khedivens  Gjæster.  »Jeg 
længes  efter  min  Kamel  og  føler  mig  som  en  Flue  i  en 
Flaske«,  skriver  han  om  sit  Ophold  i  Kairo  ved  denne 
Lejlighed,  af  hvilket  han  for  øvrigt  ikke  havde  Glæde. 
Khediven  vilde  nemlig  gjøre  ham  til  Formand  i  en  Kom- 
mission, der  skulde  drøfte  Rigets  finansielle  Tilstand;  men 
hertil  egnede  Gordon  sig  aldeles  ikke.  Han  kunde  ikke  gaa 
paa  Akkord  med  sine  egne  og  andres  Anskuelser,  og  i 
yderst  slet  Lune,  med  et  sort  Blik  paa  alt  og  alle,  tog  han 
Afsked  med  Khediven,  der  efter  hans  Anskuelse  ikke  havde 
ydet  ham  tilbørlig  Støtte,  for  at  begive  sig  tilbage  til 
Sudan. 

Denne  Gang  gjaldt  Rejsen  foreløbig  hans  østlige  Pro- 
vins Harrar,  der  ligger  øst  for  Abessinien  og  grænser  til 
Bugten  ved  Aden.    Han  rejste  ad  det  røde  Hav  til  Seila, 

hvor  fra  han  foretog  en  anstræugende  Rejse  til  Byen  Harrar, 
som  ligger  omtrent  tredive  Mil  i  lige  Linje  fra  Kysten. 
I  denne  Provins  regerede  Rauf  Pasha,  som  Gordon  i  1874 
havde  set  sig  nødsagen  til  at  sende  til  Kairo  fra  Gondokoro. 
Rauf  tyranniserede  Befolkningen  og  søgte  kun  at  berige  sig 
paa  dens  Bekostning.  Paa  Rejsen  fra  Seila  til  Harrar  kon- 
fiskerede Gordon  to  Tusende  Sække  Kaife,  som  Rauf  havde 
bemægtiget  sig  paa  ulovlig  Maade,  og  som  nu  til  opskruede 
Priser  skulde  sælges  til  Soldaterne.  I  Slutningen  af  April 
ankom  Generalguvernøren  til  Harrar,  og  den  følgende  Dag 
hlev  Rauf  Pasha  jagen  ud  af  Byen,  skjønt  han  tryglede 
om  Naade.  »Det  gjør  mig  ondt  for  ham«,  skriver  Gordon, 
»og  jeg  haaber  til  Gud  ikke  at  have  været  uretfærdig;  men 
Synet  af  Folkets  Lidelser  bragte  mig  til  den  Anskuelse,  at 
det  er  bedre,  at  en  enkelt  sørger,  end  at  saa  mange  skulle 
være  bedrøvede«. 

Den  12te  Maj  var  Gordon  i  Massova,  hvor  lian  fik  en 
begejstret  Modtagelse;  men  han  opholdt  sig  kun  ganske 
kort  Tid  her,  thi  hans  Nærværelse  i  Khartum  var  nød- 
vendig. Allerede  i  Begyndelsen  af  den  følgende  Maaned 
træffe  vi  ham  i  Berber,  og  Rejsen  mellem  Suakim  og  den 
sidstnævnte  Stad  havde  han  tilbagelagt  i  kun  ni  Dage. 
Ankommen  til  Khartum  gav  han  sin  næstkommanderende, 
Osman  Pasha,  Ordre  til  at  begive  sig  til  Darfur.  Pashaen 
foregav  Sygdom;  men  Sagen  var  den,  at  denne  Hædersmand 
for  nylig  var  bleven  udnævnt  til  Kommandør  af  Medjidie- 
ordenen,  hvilket  var  hans  Ambition  i  dette  Liv.  Osman 
blev  strax  sendt  til  Kairo  til  videre  Behandling  af  Rege- 
ringen, saa  meget  mere  som  han  var  stærkt  mistænkt  for 
Forræderi. 

Befolkningen  i  Khartum  var  henrykt  over  atter  at  have 
den  menneskekjærlige  Generalguvernør  i  sin  Midte;  men 
snart  skulde  der  indløbe  meget  alvorlige  Efterretninger  fra 
Slavejægerhøvdingen  Suleiman,  i  det  der  i  Juli  indtraf 
paalidelig  Melding  om,    at  Slavejægerne  havde  gjort  Oprør 

Og  bemægtiget  sig  Provinsen  Bahr-el-Gasel,  syd  for  Darfur, 
da  deres  nordligere  Landomraade,  som  vi  have  set,  det  fore- 
gaaende  Aar  var  blevet  dem  berøvet.  Gordon  handlede 
med  sin  sædvanlige  lEnergi;  den  dygtige  Italiener  Gessi 
blev  sendt  syd  paa  med  Tropper,  og  Gordon  fængslede  et- 
hvert Medlem  af  Suleimans  Familie,  som  han  kunde  bemæg- 
tige sig.  Krigen  mod  Slavejægerne  skulde  blive  meget 
alvorlig,  men  vi  kunne  kun  følge  den  i  store  Træk. 

Gessi  drog  først  til  de  ækvatoriale  Provinser  for  at 
hente  Forstærkning,  og  i  Avgust  indtog  han  en  fast  Stilling 
paa  en  Station  ved  en  af  Gasel-Fiodens  Bifloder;  men  Regn 
og  Flodforhindringer  forsinkede  hans  Fremrykning  til  hen  i 
November.  Medens  Gessi  opholdt  sig  her,  fik  han  at  vide, 
at  Suleiman  havde  nedsablet  Khedivens  Garnison  i  Dem 
Idris  og  bemægtiget  sig  Beholdningerne  paa  dette  befæstede 
Punkt.  Gessis  Styrke  bestod  kun  af  300  Mand  regulære 
og  700  Mand  irregulære  Tropper,  og  Rygterne  om  Slave- 
jægernes Overmagt  gjorde,  at  hans  Folk  begyndte  at  deser- 
tere, hvilket  dog  Gessi  forhindrede  ved  at  lade  fangne  De- 
sertører skyde  og  paa  anden  Maade  optræde  med  stor 
Strænghed.  Forgjæves  anmodede  han  Gordon  om  Hjælp; 
Brevene  vare  fem  Maaneder  om  at  naa  Khartum.  I  No- 
vember begyndte  Gessi  Operationerne  for  Alvor  og  lagde 
stor  Dygtighed,  men  tillige  stor  Haardhed  for  Dagen.  Det 
første  Sammenstød  med  Slavejægerne  skete  i  Slutningen  af 
November  i  Nærheden  af  Dem  Idris,  og  fire  Gange  stor- 
mede Suleiman  Gessis  faste  Stilling,  men  maatte  trække 
sig  tilbage  med  stort  Mandefald.  Italieneren  var  for  svag 
til  at  forfølge,  og  Suleiman,  der  havde  haft  1000  Mand 
døde  under  Stormen,  nøjedes  med  at  indeslutte  sin  Fjende 
og  foretog  først  atter  i  Januar  1879  et  alvorligt  Angreb. 
Medens  Gessi  var  indesluttet,  var  han  i  saa  stor  Mangel 
for  Ammunition,  at  han  opsamlede  Fjendens  Kugler  og 
støbte   dem  om.      Suleimans  Angreb    mislykkedes  efter  en 

yderst  haardnakket  Kamp,  og  Gessi  kunde  nu  i  nogen  Tid 
i  Fred  oppebie  Ankomsten  af  Forstærkninger  og  Ammunition. 

Det  var  en  uhyggelig  Tid  for  Gordon  i  Khartum.  Han 
levede  i  den  største  Spænding  for  Gessi,  og  i  Kairo  modtog 
man  hans  Anmodninger  om  Hjælp  med  stor  Kulde.  Fi- 
nanserne vare  i  Uorden,  og  den  ægyptiske  Minister  Nubar 
Pasha,  med  hvem  Gordon  efterbaanden  var  kommen  til  at 
staa  paa  en  meget  spændt  Fod,  truede  endog  med  at  ville 
sende  Sebehr  til  Sudan,  da  denne  havde  lovet  at  ville  pine 
Penge  af  Befolkningen.  Med  Varme  satte  Gordon  sig  her- 
imod, da  alle  hans  skjønne  Tanker  om  at  knække  Slave- 
jægernes Magt  i  saa  Tilfælde  vilde  gaa  i  Lyset.  Tre 
Gange  fik  Gordon  Ordre  om  at  begive  sig  til  Kairo,  hvilket 
han  nægtede  paa  Grund  af  Sagernes  alvorlige  Tilstand; 
heldigvis  gik  Nubar  Pasha  af,  og  Gordon  fik  endelig  i 
Marts  den  længe  ønskede  Tilladelse  til  at  begive  sig  til 
Krigsskuepladsen. 

Midt  i  samme  Maaned  rykkede  Gessi  ud  mod  Slave- 
jægerne, og  under  et  blodigt  Angreb  paa  disses  befæstede 
Stilling  var  han  saa  heldig  med  en  Congreves  Raket  at 
skyde  deres  Lejr  i  Brand  og  vinde  betydelige  Fordele;  men 
atter  tvang  Ammunitionsmangel  og  hidsig  Feber,  der  gjorde 
lyst  i  hans  Rækker,  ham  til  at  holde  sig  til  Defensiven. 
I  Ilmarcher  ilede  Gordon  til  Schaka  for  her  fra  at  bringe 
Gessi  Undsætning,  og  han  beskriver  denne  forcerede  Marche 
som  den  værste  Tid,  han  nogen  Sinde  har  haft  baade  i 
Kina  og  Afrika.  Paa  sine  lange  Ridt  om  Natten  fattede 
han  nye  Planer  til  at  knuse  Slavehandelen,  Planer,  som 
han  haabede  efter  Nubar  Pashas  Afgang  at  kunne  bringe 
til  Udførelse.  I  Løbet  af  de  sidste  ni  Maanedør  havde 
hans  Embedsmænd  beslaglagt  ikke  mindre  end  63  Slave- 
karavaner med  et  Par  Tusende  Slaver,  og  dog  mener  Gordon, 
at  det  kun  var  lykkedes  at  beslaglægge  en  Femtedel  af 
Karavanerne,  af  hvilke  Størstedelen  kom  fra  det  store 
Slavedepot   i    Schaka.      Ved    sin  Ankomst  her   til    modtog 

Gordon  den  glædelige  Efterretning,  at  den  utrættelige  Gessi 
havde  faaet  Forstærkning  og  atter  med  Held  grebet  Offen- 
siven. Slavejægerne  bleve  i  Løbet  af  April  slaaede  i  flere 
Træfninger  og  en  Mængde  Slaver  frigivne;  men  skjønt 
Gessi  havde  været  lige  paa  Nippet  til  at  fange  Suleiman, 
var  denne  dog  undsluppen  og  dragen  mod  Vest,  dybere  ind 
i  Landet. 

Gordons  Stilling  i  Schaka  var  i  Begyndelsen  ikke  god. 
Han  havde  kun  faa  Folk  med  sig,  og  Stammerne  vare  ikke 
til  at  stole  paa;  men  Efterretningen  om  Suleimans  stadige 
Tab  og  Flugt  havde  den  gavnlige  Indflydelse,  at  flere  og 
flere  Stammer  erklærede  sig  for  Khediven.  Med  Held  be- 
nyttede Gordon  sig  af  den  gunstige  Vending,  Sagerne  efter- 
haanden  tog,  til  at  foretage  Strejftog  mod  Slavejægernes 
Bander.  I  Slutningen  af  Juni  stødte  Gordon  og  Gessi 
sammen.  Den  tapre  Italiener  var  kommen  til  at  se  meget 
ældre  ud  af  alle  de  Strabadser,  han  havde  døjet  i  det  for- 
løbne Aar.  Forinden  Gordon  vendte  tilbage  til  Khartum, 
udnævnte  han  Gessi  til  Pasha  og  Guvernør  i  Provinsen 
Bahr-el-Gasel  samt  skjænkede  ham  40,000  Kroner  og  en 
Orden  til  Belønning  for  hans  store  Tjenester*). 


*)  Gessi  skulde  kun  i  kort  Tid  nyde  Frugten  af  sine  Sejre.  Da 
Gordon  forlod  Khedivens  Tjeneste,  blev  hans  Stilling  mere 
og  mere  uholdbar;  han  besluttede  at  tage  sin  Afsked,  men 
skulde  bukke  under  for  Følgerne  af  et  forfærdeligt  Drama. 
Med  en  Flotille,  om  Bord  i  hvilken  befandt  sig  500  Mand 
under  hans  Kommando,  blev  han,  vistnok  paa  Grund  af  utidig 
Sorgløshed,  paa  Gaselfloden  stikkende  fast  i  en  Flodforhin- 
dring —  forkilede  Græs-  og  Sivøer.  Hans  Folk  kunde  ikke 
komme  fra  Borde,  og  snart  indfandt  sig  Hungersnøden.  Af  de 
500  Mand  døde  400  Hungersdøden,  inden  der  kom  Hjælp. 
„Min  sidste  Næring",  fortalte  den  ulykkelige  Gessi  den  be- 
rømte Afrikarejsende  Rohlfs,  hvem  han  traf  om  Bord  i  et 
Dampskib  i  det  røde  Hav,  „bestod  af  Sko  og  Geværremme. 
Jeg  spiste  ikke  af  Ligene.  Soldaterne  bøde  mig  en  Dag  et 
Stykke  Menneskelaar.  Jeg  var  lige  ved  at  spise  af  det;  men 
vedhængende   Tarme    bragte    mig    til    at    væmmes."      Denne 

Man  faar  et  godt  Begreb  om  den  forfærdelige  Tilstand, 
Slavejægerne  havde  fremkaldt  i  Darfur,  ved  at  læse  Gordons 
Beretninger  om  den  store  Mængde  Skeletter,  han  ofte  fandt 
ved  Karavanvejene.  Af  Hjærneskaller  lod  han  hist  og  her 
bygge  Varder.  Han  anslaar  Tabet  af  Menneskeliv  i  Darfur 
i  Aarene  1875—79  til  16,000  Ægyptere  og  50,000  indfødte 
foruden  Slaverne,  og  efter  hans  Mening  ere  80 — 100,000 
Slaver  omkomne  af  Sult,  Elendighed  og  paa  anden  Maade 
i  det  nævnte  Tidsrum. 

Gessi  fortsatte  med  sin  vante  Ihærdighed  Kampen  mod 
Khedivens  Fjender.  Den  tidligere  nævnte  Tronprætendent 
Haruns  Magt  blev  knust,  og  efter  kort  Tids  Forlob  lykkedes 
det  Gessi  at  fange  Suleiman,  der  med  sine  tiloversblevne 
Høvdinger  blev  skudt.  Slavejægernes  Magt  og  dermed  Se- 
behrs  Indflydelse  havde  herved  faaet  et  alvorligt  Knæk,  og 
Gordon  kunde  med  Tilfredsstillelse  se  tilbage  paa,  hvad  han 
havde  udrettet  for,  i  det  mindste  en  Stund,  at  skaffe  nogen- 
lunde Ro  og  Fred  til  Veje  i  Landet  og  udvide  Khedivens 
Myndighed. 

Under  et  kort  Ophold  i  Khartum  modtog  Gordon  et 
Brev  fra  sin  gamle  Bekjendt,  den  mægtige  Li-Hung  som 
Svar  paa  en  Skrivelse,  Gordon  havde  tilstillet  ham,  og  det 
kan  have  sin  Interesse  at  gjere  et  lille  Uddrag  af  dette 
Brev  fra  det  fjærne  Østens  store  Mand.  »Det  er  nu  fjorten 
Aar,  siden  vi  skiltes  ad«,  skriver  Li-Hung.  »Skjent  jeg 
ikke  har  skrevet  til  Dem  tidligere,  mindes  jeg  Dem  med 
stor  Interesse  og  taler  ofte  om  Dem.  De  Velgjerninger,  De 
har  ydet  Kina,  ere  ikke  glemte;  men  de  føles  i  alle  de 
Egne,  i  hvilke  De  spillede  en  saa  fremragende  Rolle.  Hele 
Befolkningen  velsigner  Dem   for   den  Fred  og  Lykke,   den 


Katastrofe  nedbrød  ganske  Gessis  Kræfter.  Rohlfs  fortæller, 
at  Gessi  saae  ud  som  et  levende  Lig,  da  han  kom  om  Bord 
i  Dampskibet,  og  kort  efter  sin  Ankomst  til  Suez  døde  han 
i  April  1881. 

nu  nyder.  Deres  Bedrifter  i  Ægypten  ere  kjendte  over 
hele  den  civiliserede  Verden.  Jeg  har  ofte  i  Bladene  læst 
om  Deres  ædle  Virksomhed  ved  Nilen.  De  er  en  Mand, 
der  vil  gjere  Deres  sjældne  Evner  gjældende  overalt,  hvor 
der  er  alvorlig  Fare  paa  Færde.  Jeg  haaber,  det  maa  for- 
undes Dem  at  leve  længe  iblandt  den  Befolkning,  hvortil 
Skæbnen  har  kaldet  Dem.  Jeg  arbejder  haardt  paa  at 
bringe  mit  Folk  fremad  i  Udviklingen  og  paa  at  bringe 
det  i  Saraklang  med  alle  Folkeslag,  der  bo  ved  Verdens- 
havene.« 

I  Slutningen  af  Avgust  træffe  vi  Gordon  i  Kairo,  hvor 
Tevfik  havde  afløst  Ismail,  og  Nubar  Pasha  atter  var  bleven 
Minister.  Gordon  opholdt  sig  kun  en  Uges  Tid  i  Kairo, 
hvor  han  havde  flere  Sammenstød  med  Ministrene,  og  det 
blev  ham  klart,  at  han  ikke  kunde  vedblive  at  tjene  Ægyp- 
ten under  det  nye  Regimente;  men  forinden  han  officielt 
tog  sin  Afsked,  samtykkede  han  paa  Khedivens  indtrængende 
Anmodning  i  at  overtage  en  alt  andet  end  behagelig  Sen- 
delse  til  Kong  Johannes  i  Abessinien,  med  hvem  Khediven 
stadig  levede  paa  en  spændt  Fod.  I  Kairo  gik  der  de 
latterligste  Rygter  om  Gordon,  hvem  hans  Fjender  tillagde 
ærgjerrige  Planer  med  Hensyn  til  Sudan.  »Rygtet  gaar«, 
skriver  Gordon,  »at  jeg  vil  være  Sultan  i  Sudan!  Det  vilde 
nok  min  Famlie  ikke  synes  rigtig  om.« 

Gordons  Instruktioner  vare  yderst  vage;  de  drejede  sig 
om  Bilæggelsen  af  Grænsestridighederne,  om  den  tidligere 
omtalte  Valad,  som  Kong  Johannes  holdt  fangen,  og  endelig 
om  det  meget  kildne  Punkt:  Abessiniens  Forlangende  om 
Adgang  til  Havet.  Over  Massova  begav  Gordon  sig  til  den 
abessiniske  Grænse  for  efter  en  Sammenkomst  med  en  af 
Kong  Johannes'  mægtigste  Høvdinger  eller  Guvernører, 
Ras  Alula,  at  begive  sig  til  Kongen.  Denne  Stormand, 
hvis  Bolig  laa  paa  Toppen  af  en  stejl  Klippe,  modtog 
Gordon  med  megen  Kulde  og  skjøttede  ikke  om  at  læse  en 
Skrivelse  fra  Khediven.     Han  var  dog  saa  naadig  at  tillade 

Gordon  at  ryge  Tobak,  hvilket  Johannes  havde  forbudt  sine 
Underspatter  under  Straf  af  at  miste  en  Haand  og  en  Fod, 
men  forlangte  af  Gordon,  at  han  skulde  klatre  op  ad  Klippen, 
naar  han  ønskede  at  tale  med  ham.  Dette  blev  dog  rent 
ud  afslaaet,  og  der  blev  indrettet  en  Hytte  til  Gordon  ved 
Siden  af  Ras  Alulas  Bolig.  Høvdingen  lovede  indtil  videre 
ikke  at  gjere  Indfald  i  Ægypten  og  medgav  Gordon  Vej- 
visere til  Kong  Johannes'  Resident,  Debra  Tabor,  i  Nær- 
heden af  Gondar. 

Efter  en  hejst  anstrængende  Marche  naaede  han  Debra 
Tabor  i  Slutningen  af  Oktober  og  modtoges  af  Johannes, 
ved  hvis  Hof  der  opholdt  sig  en  Græker  og  et  Par  Itali- 
enere, med  Salut.  Samme  Aften  indfandt  der  sig  hos 
Gordon  flere  ægyptiske  Undersaatter,  som  Ras  Alula  havde 
fanget  for  et  Par  Aar  siden,  for  at  anmode  Gordon  om  at 
begjære  deres  Løsladelse.  Den  første  Avdiensdag  stillede 
den  abessiniske  Konge  nogle  saa  aldeles  urimelige  For- 
dringer om  Landafstaaelse  til  den  ægyptiske  Sendemand, 
at  denne  spøgefuld  bemærker  i  et  Brev,  »at  Hans  abessiniske 
Majestæt  ikke  syntes  at  være  videre  godt  bevandret  i  Geo- 
grafi«. Imidlertid  blev  det  bestemt,  at  Forhandlingerne 
skulde  fortsættes,  og  Gordon  gav  Kongen  flere  Foræringer 
til  en  Værdi  af  i  alt  4000  Kroner.  En  halv  Snes  Dage  gik 
hen,  uden  at  Gordon  hørte  noget  fra  Kongen,  og  da  ende- 
lig Forhandlingerne  gjenoptoges,  havde  Gordon  Fornemmelsen 
af,  at  Evropæerne  ved  det  abessiniske  Hof  ikke  vare  ham 
gunstig  stemte.  Kong  Johannes  og  Gordon  kunde  ikke  blive 
enige,  og  det  hele,  Gordon  opnaaede,  var  et  kort  Brev  fra 
Kongen  til  Khediven.  Særlig  irriteret  blev  Kong  Johannes 
over  Gordons  Forlangende  om  L&sladelse  af  de  ægyptiske 
Fanger. 

Gordons  ligefremme  Optræden  mod  Kongen  gjorde  ikke 
det  spændte  Forhold  bedre.  Den  abessiniske  Despot  holdt 
ikke  af,  at  denne  besynderlige  Sendemand,  der  spaserede  om- 
kring, som  det  lystede  ham,  og  hvem  Fattigfolk  holdt  sig  til, 

under  Forhandlingerne  sagde  ham  drøje  Sandheder,  som 
ingen  hidtil  havde  vovet  at  byde  ham.  Det  skurrede  i 
hans  Øren,  naar  Tolken  o^rersatte  Sætninger,  som:  »Kongen 
vilde  gjøre  klogere  i  ikke  at  optræde  som  Guddom«  og: 
»sex  Fod  Jord  er  nok  til  den  ene  som  til  den  anden.« 
Under  en  af  Avdienserne  kom  det,  som  en  af  Italienerne 
ved  Hoffet  har  berettet,  til  et  meget  alvorligt  Ordskifte 
mellem  Kongen  og  Sendemanden.  »Véd  du  vel,  Gordon 
Pasha,  at  jeg  kan  lade  dig  dræbe  paa  Stedet,  om  mig 
lyster?«  sagde  Kongen.  »Ja,  det  véd  jeg  godt.  Dræb  mig 
strax,  jeg  er  rede  til  at  dø«,  var  Svaret.  Forbavset  udbrød 
Johannes:  »Hvad  siger  du,  er  du  rede  til  at  dø?«  »Jeg 
er  altid  belavet  paa  Døden«,  svarede  Gordon,  »og  det  er 
saa  langt  fra,  at  jeg  frygter  for  at  blive  dræbt  af  dig,  at 
jeg  vilde  betragte  Døden  som  en  Gunstbevisning;  thi  du 
vilde  skaane  mig  for  alle  de  Ulykker,  der  i  Fremtiden 
kunde  ramme  mig.«  Efter  en  Pavse  ytrede  Kongen:  »Er 
du  da  slet  ikke  bange  for  min  Magt?«  »Nej,  ikke  det 
fjærneste«,  var  Svaret.  Ved  Hoffet  forundrede  man  sig  over, 
at  Gordon  ikke  blev  fængslet. 

Efter  et  Par  Ugers  uhyggeligt  Ophold  i  Residens- 
staden tiltraadte  Gordon  Tilbagerejsen,  som  skulde  blive  alt 
andet  end  behagelig.  Han  vilde  begive  sig  til  Khartum 
over  Kassala,  men  blev  undervejs  fængslet  af  abessiniske 
Tropper  og  tilintetgjorde  sin  Dagbog,  for  at  den  ikke  skulde 
falde  i  Kong  Johannes'  Hænder.  Han  blev  dog  snart  løs- 
ladt, men  atter  fængslet  af  en  abessinisk  Høvding.  Den 
paatænkte  Rejserute  maatte  opgives,  og  først  efter  at  have 
betalt  omtrent  25,000  Kroner  i  Løsepenge,  Tribut  og  for 
Beskyttelse  undervejs  slap  han  over  Grænsen  og  naaede 
Massova,  hvor  der  heldigvis  laa  en  engelsk  Kanonbaad,  som 
bragte  ham  til  Sues,  hvor  fra  han  begav  sig  til  Kairo,  hvor 
han  indtraf  ved  Aarets  Slutning. 

Det  kom  her  til  et  Brud  mellem  Gordon  og  Ministrene, 
da   han  ikke  kunde  gaa  ind  paa  de  Reformer,    man  agtede 

at  ind  fere  i  Sudan  mod  hans  Raad,  og  desuden  var  der 
Misstemning  mod  ham,  da  han  ikke  kunde  lægge  Skjul  paa, 
at  det  ikke  forekom  ham  at  være  et  urimeligt  Forlangende 
af  Abessinien  at  ville  have  Luft  til  Havet.  Han  forlangte  sin 
Afsked,  og  Ministrene  modtoge  den  med  Glæde,  men  Khe- 
diven  tolkede  ham  sin  Tak  for,  hvad  han  havde  udrettet  i 
Sudan,  og  udtalte  sin  hjærtelige  Beklagelse, over  at  skulle 
miste  hans  Tjeneste.  Han  tog  Tevfiks  uskrømtede  Agtelse 
med  sig,  som  han  havde  besiddet  Ismails.  »Man  siger 
stedse,  at  jeg  nærer  Mistillid  til  Engelskmændene«,  ytrede 
engang  den  afgaaede  Khediv;  »men  har  jeg  nogen  Sinde 
næret  Mistillid  til  Gordon?  Han  er  en  hæderlig  og  ærlig 
Mand;  han  er  en  Administrator,  ikke  Diplomat.« 

I  Sudan  kom  alt  snart  i  den  gamle  Gænge;  men  den 
undertrykte  Befolkning  bevarede  med  Kjærlighed  Mindet 
om  Gordon.  En  saadan  Generalguvernør  havde  Sudan  aldrig 
haft.  Medens  ellers  de  hejtstaaende  ægyptiske  Embeds- 
mænd kun  gik  ud  paa  at  berige  sig  paa  Befolkningens  Be- 
kostning, drog  Gordon  lige  saa  fattig  hjem  fra  Ægypten 
som  fra  Kina,  hans  Retfærdighedsfølelse  og  gavmilde  Haand 
havde  lindret  megen  Ned.  Mangen  en  gammel  Mand  og 
Kvinde  kunde  fortælle,  hvorledes  den  »gode«  Pasha  personlig 
havde  serget  for,  at  der  i  trange  Tider  blev  bragt  dem 
Korn  og  Vand;  der  var  dem,  som  kunde  fortælle,  hvorledes 
de  havde  set  den  mægtige  Generalguvernør  stige  ned  fra 
sin  Kamel  og  tage  et  spædt,  døende  Barn,  der  laa  hen- 
kastet ved  Vejen,  hvor  en  Slavekaravane  var  dragen  forbi, 
i  sine  Arme,  bære  det  ind  i  en  Hytte,  selv  vaske  Støvet  af 
dets  Ansigt  og  sørge  for,  at  det  blev  plejet;  de  kunde  for- 
tælle mangt  et  ædelt  Træk  af  den  bramfri,  tarvelige  Mand, 
som  ringeagtede  al  Pomp  og  Pragt,  og  som  aldrig  tænkte 
først  paa  sig  selv,  men  altid  paa  andre.  Over  for  ham 
faldt  selv  Muhamedanismens  Religionshad  magtesløst  til 
Jorden,  og  for  den  kristne  Gordon  blev  der  opsendt  Bønner 
i  Mekka. 

Over  for  en  varm  Beundrer  af  hans  Virksomhed  som 
Generalguvernør  i  Sudan  udtalte  Gordon  følgende  Dom  om 
sig  selv:  »Jeg  er  hverken  en  stor  Administrator  eller  Fi- 
nansmand, men  jeg  véd,  at  jeg  har  tilføjet  Slavehandelen 
et  Knæk  og  bragt  Befolkningen  til  at  elske  mig«. 

Det  var  ikke  mindst  Bevidstheden  om  at  være  i  Be- 
siddelse af  denne  Kjærlighed,  der  bragte  Gordon  til  fire 
Aar  senere  at  gribe  ind  i  de  Begivenheder  i  Sudan,  som 
endnu  ere  i  frisk  Minde  hos  alle,  og  i  hvilke  Heltens 
tragiske  Død  danner  Hovedepisoden. 

O.  Irminger. 

(Slutning). 


IV. 

JJa  Bolingbroke  kom  til  Paris,  tilbed  han  ikke  lige 
strax  Jakob  Stuart  sin  Tjeneste,  men  syntes  selv  da  at 
være  ubestemt.  Hvis  han  blot  havde  haft  den  ringeste 
Udsigt  til  med  Sikkerhed  at  kunne  vende  tilbage,  vilde  han 
vistnok  uden  Tøven  have  vendt  Stuarterne  Ryggen  og  skyndt 
sig  med  at  forsikre  den  regerende  engelske  Konge  om  sin 
Loyalitet.  Da  han  imidlertid  efter  nogen  Tids  Forløb  ind- 
saa,  at  han  havde  udspillet  sin  Rolle  hjemme,  sluttede  han 
sig  aabenlyst  til  Jakob  Stuart,  der  udnævnte  ham  til  Stats- 
sekretær. Det  maa  have  været  en  underlig  Stilling  for  en 
Mand  med  Bolingbrokes  Ærgjerrighed  og  Begavelse  at  se 
sig  tvungen  til  at  tage  til  Takke  med  et  Skinembede  ved 
et  fingeret  Hof.  Det  eneste,  som  kunde  have  gjort  hans 
Stilling  taalelig,  vilde  have  været,  at  han  nærede  en  varm 
Hengivenhed  for  Sagen,  en  Hengivenhed,  der  fik  ham  til  at 
glemme  sig  selv  for  dens  Forhaabninger,  dens  Farer,  dens 
Triumfer  og  dens  Ulykker;  men  Bolingbroke  fandt  det 
tvært  imod  vanskelig  at  tage  Stuarternes  Sag  med  Alvor, 
selv  nu,  da  han  spillede  en  ledende  Statsmands  Rolle.  En 
kritisk  Iagttager  skriver  herom  fra  Paris  i  Begyndelsen  af 
Aaretl716:  *  Bolingbrokes  Hovedfejl  var,  at  han  ikke  kunde 

spille  sin  Rolle  med  et  tilstrækkelig  alvorligt  Ansigt,  han 
kunde  ikke  lade  være  af  og  til  at  le  ad  slige  Konger  og 
Dronninger.« 

Ludvig  XIV.  nægtede  vel  at  støtte  Stuarternes  Sag 
aabenlyst,  men  var  villig  til  hemmelig  at  yde  den  sin 
Hjælp;  hans  Død  var  derfor  et  haardt  Slag  for  Jakob 
Stuart,  der  efter  Bolingbrokes  egne  Ord  i  ham  mistede  sin 
bedste  Ven.  Regenten,  Hertugen  af  Orleans,  indsaa,  at 
Stuarternes  Sag  var  næsten  tabt,  medens  Huset  Hannover 
hævede  sig;  selv  den  Gang  de  to  syntes  at  balancere,  fore- 
kom det  Orleans  —  for  at  bruge  et  Udtryk  fra  vor  egen 
Tid  — ,  at  den  ene  Sag  kun  var  halvt  levende,  men  den 
anden  halvt  død.  Han  hældede  derfor  mest  til  Georgs 
Parti,  og  paa  Forlangende  af  den  engelske  Sendemand  i 
Paris  hindrede  han  Afsejlingen  af  de  Fartøjer,  der  skulde 
have  støttet  en  Landgang  paa  den  engelske  Kyst. 

Jakob  Stuart  syntes  at  være  bestemt  paa  endnu  mere 
at  forspilde  enhver  Udsigt  for  sig  og  sin  Slægt  og  at  bringe 
sine  Tilhængere  i  Ulykke.  Det  rette  Øjeblik  til  at  gribe 
ind  havde  han  ladet  gaa  forbi,  og  nu  valgte  han  det  mest 
uheldige  Tidspunkt,  der  kunde  tænkes,  til  at  gjøre  et  For- 
søg. Hvis  Jakob  havde  vist  Energi  og  Bestemthed  i  det 
Øjeblik,  Dronning  Anna  laa  for  Døden,  kunde  han  maaske 
have  opnaaet,  i  alt  Fald  for  en  Tid,  at  komme  til  Rege- 
ringen; men  efter  at  have  ladet  dette  Øjeblik  gaa  unyttet 
forbi,  vilde  det  eneste  fornuftige  have  været,  om  han 
havde  sat  al  Kraft  ind  paa  at  reorganisere  sit  Parti  og  sine 
Planer,  rolig  ventet,  indtil  der  kom  en  Reaktion  —  thi 
Georg  den  førstes  lidet  tiltrækkende  Karakter  og  hans  øjen- 
synlige Udygtighed  vilde  rimeligvis  have  fremkaldt  en  Re- 
aktion — ,  og  saa  energisk  slaaet  et  afgjørende  Slag;  men 
nu  havde  Georg  I.  kun  været  et  Aar  paa  Tronen,  da  Jakob 
Stuarts  Tilhængere  gjorde  et  ynkeligt  Forsøg  paa  Oprør. 

Under  tre  Betingelser  kunde  en  Opstand  have  en 
nogenlunde  rimelig  Udsigt  til  at  lykkes,  og  disse  Betingelser 

vare  ogsaa  tagne  med  i  Beregningen  af  Jakobiternes  Førere 
i  England,  Skotland  og  Frankrig.  Den  første  var,  at  Op- 
standen skulde  finde  Sted  paa  én  Gang  i  England  og  Skot- 
laud; den  anden,  at  Jakob  Stuart  selv  skulde  drage  i  Felten; 
den  tredje,  at  Frankrig  skulde  yde  Foretagendet  en  kraftig 
Hjælp.  Jakobiternes  Sag  var  stærk  i  de  sydvestlige  Egne 
af  England,  og  dér  havde  Hertugen  af  Ormond  stor  Ind- 
flydelse; det  var  derfor  Førernes  Mening,  at  Jakob  Stuart 
skulde  træde  op  i  Skotland ;  paa  samme  Tid  skulde  Ormond 
rejse  Oprørsfanen  i  det  sydvestlige  England,  og  Frankrig 
skulde  understøtte  Foretagendet  med  Soldater,  Penge  og 
Vaaben.  Uagtet  to  af  disse  nødvendige  Betingelser  mang- 
lede, i  det  Frankrig  var  uvillig  til  at  hjælpe,  og  Ormond 
ude  af  Stand  til  at  lede  Opstanden  i  England,  vilde  Præ- 
tendenten dog  trods  sine  bedste  Raadgiveres  Advarsler  vove 
Porsøget.  Da  Ormond  nu  pludselig  kom  til  Paris  som 
Flygtning,  bleve  Jakobiterne  betagne  af  Modløshed;  man 
havde  saa  sikkert  stolet  paa,  at  han  vilde  blive  i  England 
og,  hvis  han  truedes  med  Fængsel,  skynde  sig  til  de  syd- 
vestlige Provinser  og  her  rejse  Stuarternes  Fane.  Nu  ind- 
saa  alle,  at  Spillet  var  tabt,  og  Bolingbroke  sendte  ufor- 
tøvet et  sikkert  Bud  til  Lord  Mar  for  at  afholde  ham  fra 
nu  at  gjøre  noget  Forsøg,  da  Stillingen  var  saa  forandret. 
Brevet  kom  imidlertid  for  sent,  Lord  Mar  havde  allerede 
begyndt  sin  Bevægelse  hen  imod  Højlandet,  nu  var  en 
Standsning  umulig.  Oprøret  var  blusset  op.  Jakob  Stuart 
var  mere  end  nogen  Sinde  bestemt  paa  at  gaa  frem,  men 
hans  Grunde  syntes  dikterede  af  ren  Fortvivlelse.  >Jeg 
kan  ikke  se  andet«,  skrev  han  til  Bolingbroke,  »end  at 
Opsættelse  forværrer  Tilstanden  fra  Dag  til  Dag,  og  lige- 
som Sagen  nu  er  mere  vanskelig,  end  den  var  for  sex 
Maaneder  siden,  saaledes  ville  Vanskelighederne  efter  al 
menneskelig  Sandsynlighed  snarere  forøges  end  formindskes. 
Heftige  Sygdomme  fordre  kraftige  Lægemidler,  og  at  und- 
lade   at   bruge    dem   har   i  visse  Tilfælde   samme  Virkning 

som  at  bruge  slette.«  Det  var  i  Virkeligheden  ogsaa  umu- 
ligt, at  Prætendenten  og  Hertugen  af  Ormond  nu  kunde 
holde  sig  tilbage,  og  den  28de  Oktober  1715  begav  Jakob 
Stuart  sig  paa  Rejsen  i  Forklædning  og  tog  Vejen  imod 
Vest  til  St.  Malo.  Ormond  sejlede  fra  Kysten  af  Norman- 
diet  over  til  Devonshire,  men  fandt  ingen  Forberedelser  til 
Opstanden;  alle  Prætendentens  Planer  havde  nemlig  længe 
været  kj endte  af  den  engelske  Regering,  og  der  var  truffet 
Forholdsregler  for  at  tilintetgjøre  dem.  I  det  lille  jako- 
bitiske  Parlament  i  Paris,  som  Bolingbroke  omtaler  saa 
foragtelig,  og  om  hvilket  han  siger,  at  intet  Kjøn  var  ude- 
lukket derfra,  blev  der  ikke  gjort  nogen  Hemmelighed  af 
Jakob  Stuarts  Planer,  og  hverb  Ord,  som  kunde  være  af 
Vigtighed  for  den  engelske  Regering,  blev  strax  forebragt 
den  nye  engelske  Sendemand,  Lord  Stair,  en  dygtig  og 
bestemt  Mand,  Ormond  indsaa,  at  han  var  gaaet  Glip  af 
det  heldige  Øjeblik,  da  han  flygtede  fra  England  til  Frankrig, 
og  nu  havde  han  ingen  Midler  til  at  gjenoprette  det  tabte. 
Han  vendte  da  tilbage  til  Bretagne,  hvor  han  fandt  Præ- 
tendenten i  Færd  med  at  tage  til  Skotland;  efter  mange 
Forhindringer  og  Opsættelser  gik  Jakob  Stuart  endelig  ved 
Dunkerque  om  Bord  i  et  lille  Fartøj,  med  et  halvt  Dusin 
jakobitiske  Officerer  og  nogle  faa  Kanoner. 

Paa  samme  Tid  forefaldt  der  —  næsten  som  efter  Be- 
faling fra  Frankrig  —  omtrent  samtidig  og  overalt  i  Eng- 
land jakobitiske  Demonstrationer,  der  mange  Steder  gik 
over  til  Tumult.  Man  drak  Skaaler  for  en  hemmeligheds- 
fuld Person,  der  kaldtes  Job,  som  dog  ikke  var  beslægtet 
med  det  gamle  Testamentes  Job,  men  hvis  Navn  var  dannet 
af  Begyndelsesbogstaverne  i  Jakob,  Ormond  og  Bolingbroke ; 
ikke  mindre  populær  var  »Kit«,  der  stod  i  Steden  for 
»Kong  Jakob  III.«  Prætendentens  Fødselsdag  fejredes  med 
vilde  Udbrud  af  Begejstring,  mange  Steder  bleve  endog  Vin- 
duerne slaaede  ind  i  Huse,  hvis  Beboere  ikke  vilde  illumi- 
nere til  Ære  derfor.    Loyale  Undersaatter,   der  prøvede  paa 

at  fejre  Kong  Georgs  Fødselsdag  paa  lignende  Maade,  bleve 
flere  Steder  voldsomt  overfaldne  af  Pøbelen.  Disse  Demon- 
strationer antoge  en  saa  alvorlig  Karakter,  at  Regeringen 
fandt  det  nødvendigt  at  samle  en  stor  Del  Tropper  og  op- 
rette en  Lejr  i  Hjde-Park,  hvad  der  for  øvrigt  ogsaa  kunde 
være  til  Nytte  paa  anden  Maade,  i  det  Hyde-Park  paa  den 
Tid  var  et  yndet  Tilflugtssted  for  Landevejsrøvere  og  Mordere. 

I  Skotland  var  Oprøret  brudt  ud,  og  John  Erskine, 
Jarl  af  Mar,  havde  stillet  sig  i  Spidsen  for  Jakob  Stuarts 
Tilhængere.  Han  besad  baade  Mod  og  Dygtighed,  havde 
indtaget  en  høj  Stilling  under  Dronning  Anna  og  var  alt 
den  Gang  anset  for  en  hengiven  Tilhænger  af  Stuarterne^ 
hvorfor  han  ogsaa  blev  afskediget,  da  Kong  Georg  kom  til 
England.  Lord  Mar  havde  ventet  noget  saadant  og  havde 
skrevet  et  ydmygt,  krybende  Brev  til  Georg,  hvori  han  talte 
om  hans  »lykkelige  Tronbestigelse«,  bevidnede  sin  Hen- 
givenhed for  Huset  Hannover  og  lovede:  »I  skal  altid  i 
mig  finde  saa  tro  en  Undersaat,  som  nogen  Konge  kan 
have.«  Den  nye  Konge  havde  imidlertid  ingen  Tiltro  til 
hans  Troskab,  og  et  Aar  efter  var  da  ogsaa  denne  tro 
Undersaat  atter  vendt  tilbage  til  Jakobiterne  og  samlede  nu 
Højlænderne  i  Jakob  Stuarts  Navn. 

Klanerne  samledes  ved  Braemar,  og  den  ene  efter  den 
anden  smykkede  sig  med  den  hvide  Kokarde  som  et  Kjende- 
tegn  paa  Stuarternes  Tilhængere.  Inverness  blev  tagen, 
Jakob  proklameredes  flere  Steder  som  Konge,  og  Hæren 
under  Mar's  Anførsel  blev  større  og  større;  han  havde  be- 
gyndt med  en  Haandfuld  Mænd,  nu  havde  han  en  lille 
Armé;  han  havde  paa  Lykke  og  Fromme  plantet  Stuarternes 
Banner  ved  Braemar,  og  nu  var  næsten  hele  Landet  nord 
for  Tay  i  Jakobiternes  Magt.  Hertugen  af  Argyll  fik  Be- 
falingen over  de  kongelige  Tropper  og  ankom  til  Skotland 
midt  i  September  1715.  Han  skyndte  sig  til  Lejren  i 
Nærheden  af  Stirling,  hvor  han  kom  bogstavelig  næsten 
alene;  han  bragte  ingen  Soldater  med  sig  og  fandt  kun  faa 

Tropper  der.  Under  sin  Befaling  havde  Hertugen  i  alt  kun 
omtrent  halvandet  Tusende  Mand,  og  hans  Udsigter  vare 
til  visse  ikke  meget  trøstelige.  Han  kunde  vente  liden 
eller  ingen  Hjælp  fra  sin  egen  Klan,  den  havde  nok  at 
gjøre  med  at  værge  sig  mod  Lord  Mar's  Tilhængere, 
og  det  samme  var  Tilfældet  med  Glasgow,  Dumfries  og 
andre  Byer.  Det  var  en  forbavsende  ringe  Styrke,  Rege- 
ringen havde  at  raade  over,  i  hele  Landet  kun  omtrent  otte 
Tusende  Mand.  Den  havde  flere  Tropper  uden  Lands  end 
hjemme;  men  under  de  mislige  Tilstande  paa  Fastlandet 
kunde  man  ikke  uden  i  yderste  Nødstilfælde  kalde  nogle 
af  dem  hjem.  Af  den  lille  Styrke  paa  otte  Tusende  Mand 
vovede  man  ikke  at  sende  Størstedelen  mod  Nord,  da  man 
ikke  vidste,  hvor  det  afgj ørende  Slag  skulde  slaas  for  Stu- 
arternes  Sag.  Mange  af  Georgs  Raadgivere  betragtede 
endnu  Bevægelsen  i  Skotland  som  en  List  og  troede,  at 
Ormond  dog  skulde  føre  den  virkelige  Kamp  i  det  vestlige 
England. 

Dog  det  Uheld,  som  svævede  over  Stuarternes  Sag  i 
hele  dens  sidste  Tid,  fulgte  den  ogsaa  nu.  Der  var  ingen 
tænkelig  Grund  for  Lord  Mar  til  ikke  at  drage  mod  Syd; 
Kongens  Tropper  vare  faa  og  indtoge  ingen  Stilling,  hvor 
de  kunde  gjøre  nogen  betydelig  Modstand;  men  ved  et  saa- 
dant  Foretagende  afhænger  alt  af  Bevægelsernes  Hurtighed ; 
thi  Landets  egentlige  Hjælpekilder  vare  dog  i  Hænderne 
paa  Kongen  og  hans  Tilhængere,  hver  Dag,  der  gik,  gjorde 
dem  stærkere,  medens  hver  Dags  Nølen  gjorde  Oprørerne 
svagere  og  mere  modløse.  Lord  Mar  kunde  i  det  afgj  ørende 
Øjeblik  have  jaget  Argylls  udmattede  Tropper  foran  sig; 
men  han  var  svag  og  frygtsom,  han  nølede,  lod  Tiden  gaa 
og  lod  Argyll  slippe  bort  uden  at  angribe  ham,  medens 
han  ved  et  dristigt  Anfald  vistnok  kunde  have  sikret  Præ- 
tendentens Sag  og  skaffet  denne  i  alt  Fald  en  midlertidig 
Besiddelse  af  hans  Forfædres  Trone.  Lord  Mar  forholdt 
sig    rolig,    indtil   Argyll    havde    samlet    Styrke    nok    til 

at  angribe  ham  ved  Sheriffmuir.  Det  blev  vel  ikke  noget 
afgjerende  Slag,  og  begge  Parter  mente  at  være  den 
sejrende;  men  skjent  Argyll  maaske  nok  mistede  flest  Folk, 
var  dog  Overmagten  paa  hans  Side;  thi  han  viste  sig  igjen 
paa  Slagmarken  den  næste  Dag,  medens  Mar  ikke  mere 
lod  sig  se  her,  og  desuden  tog  han  mange  Kanoner  og 
Faner. 

Argyll  og  den  Sag,  han  repræsenterede,  kunde  taale  at 
vente;  men  det  kunde  Mar  ikke.  Bevægelsen  begyndte 
allerede  at  tage  af,  da  Jakob  Stuart  viste  sig  i  Skotland. 
Han  kom  for  sent  til  at  være  med  ved  Sheriffmuir,  og  da 
han  endelig  kom,  syntes  han  ude  af  Stand  til  at  gjore 
noget  afgjerende  Skridt,  ja  selv  til  at  tage  en  kraftig  Be- 
slutning. Prætendenten  kunde  heller  ikke  gjøre  sig  popu- 
lær blandt  sine  Tilhængere  i  Skotland;  ved  en  saadan  Lej- 
lighed vilde  en  modig  Holdning  og  en  kongelig  Værdighed 
kunnet  gavne  meget,  og  hvis  Jakob  havde  haft  Evne 
til  at  opildne  Højlænderne,  kunde  han  maaske  endnu  have 
hævet  sin  Sag;  men  han  passede  aldeles  ikke  til  et  saadant 
Foretagende.  Han  havde  et  indtagende  Væsen  og  et  mildt, 
roligt  Sind;  han  besad  ogsaa  personligt  Mod  og  var  villig 
nok  til  at  vove  Livet  for  sin  Sag,  men  han  havde  intet 
Talent  til  at  være  Anfører.  Selv  hans  Udseende  gjorde 
intet  gunstigt  Indtryk  paa  Højlænderne,  der  ikke  havde  set 
ham  før;  han  var  høj  og  mager,  med  et  blegt  Ansigt  og 
Øjne,  der  manglede  Ild  og  Udtryk;  han  talte  kun  lidt  og 
syntes  at  føle  sig  trykket  af  Situationen,  kort  sagt,  han 
formaaede  aldeles  ikke  at  indgyde  sine  Tilhængere  Haab  og 
Mod,  tvært  imod  syntes  hans  Nærværelse  at  gjøre  dem 
mere  nedtrykte  og  modløse.  Prætendenten  viste  ingen 
Interesse  for  Soldaterne  og  brød  sig  ikke  om  at  se  dem  øve 
sig  i  at  bruge  deres  Vaaben;  han  undgik  saa  meget  som 
muligt  at  færdes  iblandt  dem.  Til  sidst  begyndte  man  at 
tvivle  om  hans  Mod,  og  Misfornøjelsen  bredte  sig  mere  og 
mere;    »Mon  han  kan  tale?«   spurgte  Soldaterne  hinanden, 

naar  de  saae  ham  gaa  kold  og  tavs  omkring.  Den  ved- 
varende Uvirksomhed,  hvori  Jakob  Stuart  paa  sine  Kaad- 
giveres  Tilskyndelse  holdt  Hæren,  gjorde  Skotterne  utaal- 
modige.  En  Høvding  foreslog,  at  man  med  Magt  skulde 
føre  Jakob  bort  fra  hans  Raadgivere  og  bringe  ham  hen 
blandt  Mænd,  der  vare  rede  til  at  kæmpe:  »Hvis  han  er 
villig  til  at  dø«,  sagde  denne  Mand,  »vil  han  finde  ti  Tusende 
Skotter  rede  til  at  dø  med  ham.«  Hvis  Jakob  Stuart  havde 
fulgt  sin  egen  Tilbøjelighed,  kunde  han  endnu  være  død 
som  en  Prins  eller  naaet  frem  til  Tronen;  thi  hans  Mod- 
standere havde  lige  saa  lidt  Lyst  til  at  handle  som  hans 
egne  Raadgivere.  Hertugen  af  Argyll  selv  tøvede  saa  længe 
med  at  rykke  frem,  at  man  i  London,  maaske  ikke  ganske 
uden  Grund,  mistænkte  ham  for,  at  han  ikke  var  uvillig  til 
at  give  Jakob  Stuart  en  gunstig  Lejlighed,  eller  at  han 
ikke  var  ganske  vis  paa,  at  Stuarternes  Sag  endnu  var  tabt. 
Til  sidst  tik  han  imidlertid  bestemt  Befaling  til  at  rykke 
frem  mod  Perth,  og  i  samme  Øjeblik  han  begyndte  sin 
Fremrykning,  forlangte  Prætendentens  Raadgivere  et  Til- 
bagetog. Paa  en  for  Stuarterne  skæbnesvanger  Dag,  den 
30te  Januar  1716,  Aarsdagen  for  Carl  I.'s  Henrettelse,  blev 
Tilbagetoget  fra  Perth  besluttet,  og  dermed  var  hele  Fore- 
tagendet endt.  Mange  Jakobiter  havde  allerede  indset,  at 
Kampen  var  forbi,  at  det  bedste,  man  kunde  gjere,  var  at 
spredes  ad,  før  Kong  Georgs  Tropper  rykkede  frem,  og  at 
jo  hurtigere  Jakob  Stuarts  Hær  smeltede  bort  og  han  selv 
slap  tilbage  til  Frankrig,  desto  bedre.  Klanerne  vendte 
hjem  hver  til  sit;  Prætendenten  gik  om  Bord  i  et  lille 
Fartøj,  naaede  Gravelingen  den  8de  Februar  1716  og  skyndte 
sig  strax  videre  til  St.  Germains. 

Morgenen  efter  hans  Ankomst  der  til,  besøgte  Boling- 
broke  ham ;  denne  havde,  det  maa  man  indrømme,  gjort  alt 
for  at  afholde  Jakob  Stuart  fra  dette  mislykkede  Forsøg 
og  havde  nu  kunnet  minde  ham  om  sine  Advarsler;  men 
han  viste  dog  stor  Takt.     Han   raadede  blot  Jakob   til  at 

trække  sig  tilbage  til  Lothringen;  thi  han  vidste,  at  der 
paa  den  Tid  ikke  var  mindste  Udsigt  til  Bistand  af  Frankrig, 
ja  at  det  franske  Hof  vilde  være  kun  alt  for  villigt  til  at 
opofre  Prætendenten,  hvis  Venskabet  mellem  England  og 
Frankrig  herved  kunde  styrkes.  Jakob  Stuart  lod,  som  om 
han  optog  Bolingbrokes  Raad  paa  den  venligste  Maade,  og 
skiltes  fra  ham  med  Ytringer  om  Venskab  og  Tillid.  Og 
dog  havde  han  hos  sig  selv  besluttet,  at  han  ikke  vilde  se 
Bolingbroke  mere;  han  tog  Ophold  i  et  Hus  i  Nærheden 
af  Versailles,  et  Slags  Hovedkvarter  for  rænkefulde,  politi- 
serende Damer,  og  udfærdigede  der  strax  et  Brev  til  Bo- 
lingbroke, hvori  han  fritog  denne  for  alle  sin  Pligter  som 
Statssekretær.  Det  er  en  uopklaret  Gaade,  hvorfor  Jakob 
Stuart  netop  paa  den  Tid  og  paa  den  Maade  skilte  sig  af 
med  Bolingbroke,  og  denne  selv  syntes  ikke  at  kjende 
Grunden  hertil.  Han  tog  sig  i  øvrigt  sin  Afsked  temmelig 
let  og  begyndte  strax  at  anstrænge  sig  for  ved  sine  Venners 
Hjælp  at  faa  Tilladelse  til  at  vende  tilbage  til  London. 
Bolingbroke  levede  endnu  henved  fyrretyve  Aar,  men  hans 
Rolle  som  Statsmand  var  udspillet;  han  vendte  vel  snart 
tilbage  til  England,  men  det  lykkedes  ham  ikke  oftere  at 
komme  til  at  tage  nogen  betydelig  Del  i  det  politiske  Liv. 
I  flere  Egne  af  England  og  navnlig  i  London  vedblev 
Jakobiternes  Demonstrationer  endnu  længe  efter.  Paa  Lon- 
dons Gader  saae  man  Whigger,  der  bare  smaa  Varme- 
bækkener som  en  Haan  mod  Prætendenten,  og  Jakobiter, 
der  som  Kjendetegn  bare  hvide  Roser.  Der  blev  skrevet 
Skandskrifter  og  Ballader  i  Mængde,  og  rundt  om  paa 
Gader  og  Stræder  kunde  man  baade  Dag  og  Nat  høre  Pø- 
belen skraale  Viser  om  Georg  og  hans  hannoveranske  Elsker- 
inder. Whigger  og  Torier,  Hannoveranere  og  Jakobiter 
udfægtede  ofte  deres  Stridigheder  paa  Gaderne;  selv  Kvin- 
derne vare  ikke  sikre  mod  raa  Medfart.  Saaledes  overfaldt 
en  Pøbelhob  en  Tjenestepige,  som  havde  røbet  en  Jakobits 
Skjulested,    og  havde  nær  myrdet  hende,    før  hun  blev  be- 

friet  af  Whigger,  som  kom  hende  til  Hjælp.  En  anden 
Gang  saae  en  Whig  en  ung  Dame  paa  Gaden  med  en  hvid 
Rose  i  Brystet,  han  sprang  ud  af  sin  Vogn,  rev  den  uloyale 
Blomst  fra  hende,  slog  hende  med  sin  Pisk  og  skubbede 
hende  over  til  en  Bande  Whigger,  der  vilde  have  mishandlet 
hende,  hvis  ikke  nogle  fornemme  Jakobiter  havde  reddet 
hende  og  fort  hende  sikkert  hjem.  Den  »Flyvende  Post« 
minder  alle  »Han- Jakobiter«  og  »Hun-Jakobiter«  om  at  tage 
sig  i  Agt,  da  de  ellers  ville  faa  en  langt  værre  Behandling 
end  hidtil,  og  fortæller  flere  lignende  Exempler  paa  raa 
Medfart  mod  de  stakkels  »Hun- Jakobiter«. 

Kong  Georg  og  hans  Familie  viste,  det  maa  man  ind- 
rømme, baade  Mod  og  Sindsro  under  Befolkningens  lang- 
varige Ophidselse.  De  gik  overalt,  hvor  det  behagede  dem, 
og  trodsede  Farer,  som  virkelig  existerede.  Da  Prinsessen 
af  Wales  en  Gang  spaserede  i  Gaderne,  spyttede  en  Mand 
hende  i  Ansigtet,  han  blev  greben  og  pisket,  til  han  raabte: 
»Gud  velsigne  Kong  Georg!«  En  ung  Mand  ved  Navn 
Sheppard  blev  hængt,  fordi  han  havde  lagt  Planer  til  at 
dræbe  Kong  Georg;  dette  fik  en  fanatisk  Tilhænger  af 
Huset  Hannover  til  at  tilbyde  Regeringen,  at  han  vilde  gaa 
til  Italien  og  dræbe  Kong  Jakob,  som  havde  taget  Ophold 
der.  Dette  Tilbud  om  at  øve  en  politisk  Gjengj ældeise 
indbragte  ham  dog  kun  den  Løn  at  blive  taget  i  Forvaring 
som  en  gal  Mand.  Til  sidst  nødte  dog  den  ophidsede 
Stemning  og  de  oftere  gjentagne  Trusler  mod  Kongens  Liv 
denne  til  at  vogte  sig,  og  han  lod  derfor  Keusington- 
Gardens  omhyggelig  gjennemsøge  og  bevogte  af  Soldater,  før 
han  her  foretog  sin  daglige  Spaseretur. 

Ved  Oprørets  Slutning  havde  Regeringen  faaet  en  stor 
Del  Fanger,  hvoriblandt  mange  af  høj  Rang.  Flere  Offi- 
cerer, der  vare  blevne  tagne  til  Fange  paa  Kamppladsen, 
bleve  behandlede  som  Desertører,  stillede  for  en  Krigsret 
og  skudte.  Nogle  af  de  fornemme  Fanger  bleve  førte  ind 
i  London  paa  lignende  Maade,  som  romerske  Fanger  førtes 

i  Sejrherrens  Triumftog.  De  maatte  drage  gjennem  Byen, 
siddende  paa  en  Hest,  med  Armene  bundne  paa  Ryggen; 
Hestene  bleve  førte  af  Soldater  og  ledsagede  af  en  militær 
Eskorte,  der  trommede  og  blæste  en  Triumfmarche. 

Iblandt  Fangerne  vare  flere  Jarler  og  Lorder,  de  bleve 
anklagede  for  Opror  og  dømte  til  Fængsel  eller  til  Døden. 
Slægt  og  Venner  gjorde  store  Anstrængelser  for  at  frelse 
dem,  og  mange  søgte  at  bevæge  Kongen  til  at  benaade 
dem ;  men  det  laa  ikke  for  Georg  I.  at  vise  Ædelmodighed. 
Lady  Nithisdale,  hvis  Mand  var  blandt  de  dødsdømte,  for- 
tæller i  et  Brev  til  sin  Søster,  hvorledes  hun,  klædt  i 
Sørgedragt,  passede  Kongen  op,  da  han  skulde  gaa  fra  sine 
Værelser  til  Avdienssalen,  og  forgjæves  anstrængte  sig  for 
at  faa  ham  til  at  modtage  hendes  Bønskrift.  »Jeg  kastede 
mig  for  Kongens  Fødder  og  sagde  ham  paa  Fransk,  at  jeg 
var  den  ulykkelige  Grevinde  Nithisdale.  Da  jeg  mærkede, 
at  han  vilde  gaa  videre  uden  at  modtage  mit  Bønskrift, 
greb  jeg  fat  i  Skjødet  paa  hans  Kjole,  for  at  han  skulde 
standse  og  høre  mig;  han  anstrængte  sig  for  at  slippe  ud 
af  mine  Hænder;  men  jeg  holdt  saa  fast,  at  han  trak  mig 
paa  mine  Knæ  fra  Midten  af  Værelset  lige  hen  til  Avdiens- 
salens  Der.«  En  af  Kongens  Følge  greb  den  ulykkelige 
Lady  om  Haandleddet,  medens  en  anden  trak  Kongens  Kjole - 
skjød  ud  af  hendes  Haand.  »Bønskriftet«,  skriver  hun,  »som 
jeg  havde  forsøgt  at  stikke  i  Kongens  Lomme,  faldt  paa 
Gulvet,  og  jeg  var  en  Afmagt  nær  af  Sorg  og  Skuffelse.« 
Historien  viser  os  heldigvis  sjælden  en  Fyrste,  der  paa  en 
saa  unaadig,  ukongelig,  ja  brutal  Maade  afviser  en  ulykkelig 
Hustrus  Bønner  for  sin  Ægtefælle.  Det  lykkedes  for  øvrigt 
Lord  Nithisdale  ved  sin  Hustrus  Hjælp  at  undslippe  for- 
klædt af  Fængslet  og  komme  bort  til  Udlandet.  To  andre 
Fanger  bleve  deiimod  henrettede  kort  efter;  den  ene  var 
den  tapre,  unge  Lord  Derwentwater,  han  erklærede  paa 
Skafottet,  at  han  tog  Indrømmelsen  af  sin  Brøde  tilbage; 
thi  han  erkjendte   ingen   anden   for   sin  Konge   end  Jakob 

Stuart.  Den  anden  Fange,  Lord  Kenmure  erklærede,  at  han 
ikke  anerkjendte  Klagens  Gyldighed,  og  at  han  døde  med 
en  Bøn  for  Jakob  Stuart.  Nogle  af  de  fængslede  Jakobiter 
maatte  udstaa  en  langvarig  Fængselsstraf,  men  andre  lykke- 
des det  at  skaffe  sig  selv  Friheden;  da  nemlig  en  Del 
jakobitiske  Fanger  vare  paa  Vejen  til  Vestindien,  overmandede 
de  Besætningen,  bemægtigede  sig  Skibet  og  sejlede  til 
Frankrig,  hvor  de  ganske  rolig  toge  Ophold. 

Kegeringen  søgte  derefter  at  tage  Forholdsregler  for 
at  hindre  en  Gjentagelse  af  Oprøret,  og  det  gik  navnlig  ud 
over  Katolikerne;  thi  paa  den  Tid  faldt  det  ikke  nogen 
Statsmand  ind,  at  der  kunde  gives  noget  bedre  Middel  mod 
Oprør  end  at  skærpe  de  allerede  i  Forvejen  strænge  Love 
mod  Tilhængerne  af  den  Religion,  hvortil  de  fleste  Jakobiter 
bekjendte  sig. 


V. 

Vi  skulle  her  ikke  dvæle  videre  ved  den  følgende  Del 
af  Georg  I.'s  Regering,  der,  som  bekjendt,  udadtil  optoges 
af  Forhandlinger  med  Frankrig,  der  førte  til  det  saakaldte 
hannoveranske  Forbund  som  en  Modvægt  mod  Wienerfor- 
bundet mellem  Rusland  og  Østerrige,  og  indadtil  dels 
af  Sydhavs -Kompagniets  mislykkede  Finansoperationer,  — 
de  vare  en  Eftervirkning  af  John  Laws  storartede  Spekula- 
tioner, men  deres  ulykkebringende  Virkninger  naaede  dog 
ikke  et  saa  stort  Omfang  — ,  dels  af  forskjellige  Parti- 
stridigheder og  Ministerskifter,  hvoraf  navnlig  det,  der 
bragte  Robert  Walpole  til  Roret,  blev  af  stor  Betydning  for 
Landet.  Georg  I.  vandt  aldrig  sine  Undersaatters  Hen- 
givenhed, og  hvis  hans  Regering  skulde  have  været  afhængig 
af  hans  personlige  Popularitet,  vilde  dens  Værdighed  ikke 
have  varet  mange  Aar;  men  til  Lykke  for  Georg  lod  han 
sin  dygtige  Minister  regere  for  sig,  og  Englænderne  indsaa 

nok,  at  den  Regering  kunde  de  være  tjent  med,  thi  den 
betød  Fred  og  Velstand. 

Imidlertid  nærmede  Georgs  Liv  sig  sin  Afslutning;  han 
havde  naaet  sit  otte  og  tresindstyvende  Aar,  og  det  Liv, 
han  havde  fort,  skulde  ikke  give  ham  Haab  om  nogen  høj 
Alder.  Hans  Umaadelighed  i  Mad  og  Drikke  og  hans  øv- 
rige Udsvævelser  havde  været  for  meget  endog  for  hans 
oprindelig  kraftige  Konstitution;  til  sidst  var  han  kun  et 
Vrag.  Han  længtes  efter  endnu  en  Gang  at  besøge  sit 
kjære  Hannover,  hvor  han  for  øvrigt  havde  været  mange 
Gange,  siden  han  blev  Konge.  Den  3dje  Juni  1727  gik 
han  om  Bord  i  Greenwich  og  naaede  Holland  den  7de;  han 
rejste  strax  videre  for  saa  hurtig  som  muligt  at  naa  sin 
Hovedstad;  men  den  10de  Juni  om  Morgenen  fik  han  et 
Anfald  af  Apoplexi.  Synet  af  ham  var  skrækkeligt,  hans 
Hænder  hang  ubevægelige  ned,  Øjnene  vare  stive  og  glas- 
agtige, og  Tungen  stod  ham  ud  af  Munden;  hans  forfærdede 
Ledsagere  vilde  standse  for  at  skaffe  Hjælp  til  den  døende 
Konge;  men  han  kom  atter  saa  meget  til  sin  Bevidsthed, 
at  han  kunde  give  Tegn  til,  at  Rejsen  skulde  fortsættes,  og 
med  en  krampagtig  Anstrængelse  udstødte  han  Ordene: 
»Osnabriick!  Osnabriick!«  I  Osnabriick  boede  Kongens 
Broder  Pyrstbiskoppen.  Følget  turde  ikke  andet  end  adlyde, 
og  Vognen  foer  i  fuld  Fart  hen  imod  Osnabriick.  Dog 
end  ikke  de  hurtigste  Heste  kunde  naa  Fyrstbiskoppens  Hus 
tids  nok  for  Kong  Georg;  da  den  kongelige  Vogn  raslede 
ind  i  Paladsets  Gaard,  var  Georg  L's  Regering  afsluttet, 
den  gamle  Konge  laa  død  paa  Sædet. 

Noget  bag  efter  den  kongelige  Vogn  kom  to  andre 
med  Lord  Tov^nshend  og  Hertuginden  af  Kendal;  men  da 
Lord  Townshend  ved  sin  Ankomst  til  Osnabriick  fandt 
Kongen  død,  kunde  han  ikke  gjøre  andet  end  skyndsomst 
vende  tilbage  til  England.  Hertuginden  af  Kendal  viste 
alle  de  Tegn  paa  en  heftig  Sorg,  man  passende  kunde  vente 
af  en  kongelig  Elskerinde;   hun  rev  sig  i  Haaret,  —  i  det 

mindste  purrede  hun  om  i  det  med  Hænderne  — ,  slog  sig 
for  sit  brede  Bryst  og  udtrykte  sin  Rædsel  ved  Tanken  om 
fremtidig  at  skulle  henslæbe  Livet  uden  sin  Herre  og  Konge. 
Det  er  dog  trøsteligt  at  vide,  at  hun  ikke  døde  af  Sorg, 
men  levede  endnu  henved  sexten  Aar  for  største  Delen  paa 
Kendal- House  nær  Twickenham. 

Selv  en  Mand  som  Georg  I.  bliver  efter  Døden  iklædt 
en  vis  Værdighed  og  omgiven  med  et  Skjær  af  Romantik; 
der  findes  Sagn  om  hans  sidste  Dage,  som  ikke  vilde  være 
en  romersk  Kejser  uværdige.  Det  lader  til,  at  ogsaa  Georg 
havde  sine  bevægede  Øjeblikke ;  thi  ikke  længe  før  sin  Død, 
da  han  var  i  en  højtidelig  Stemning,  skal  han  have  givet 
Hertuginden  af  Kendal  det  Løfte,  at  hvis  han  døde  før  hun, 
og  det  var  muligt  for  en  hedenfaren  Sjæl  at  vende  tilbage 
til  Jorden  og  lade  en  efterlevende  fornemme  sin  Nærværelse, 
vilde  han,  den  bedagede,  trofaste  Elsker  komme  tilbage  fra 
Graven  til  sin  Elskerinde.  Da  nu  Hertuginden  var  vendt 
hjem  til  Kendal-House,  var  hun  selvfølgelig  i  spændt  For- 
ventning om;  i  en  eller  anden  Skikkelse  at  faa  Besøg  af 
sin  tabte  Elsker,  og  en  Dag,  da  Vinduerne  til  hendes 
Værelse  stode  aabne,  kom  en  stor  sort  Ravn  eller  en  anden 
lignende  Fu2[l  —  en  Ravn  er  vel  den  mest  passende  Form 
for  en  slig  besøgende  —  flyvende  ind  til  hende.  Den 
sørgende  Lady  forstod  strax,  at  i  denne  Skikkelse  var  Kong 
Georgs  Sjæl  kommen  tilbage  til  Joiden,  hun  kyssede  og 
kjærtegnede  Fuglen  og  ødslede  al  sin  Ømhed  og  Kjærlighed 
paa  den.  Hvad  der  siden  blev  af  Ravnen,  melder  Historien 
ikke;  men  da  Hertuginden  i  Aaret  1743  opgav  Aanden, 
forsvandt  formodentlig  den  spøgelseagtige,  fæle,  gamle  Fugl 
med  hende.  Hvorfor  Georg,  naar  han  dog  havde  Magt  til 
at  komme  tilbage  og  besøge  sin  elskede  Hertuginde,  ikke 
hellere  kom  i  egen  Skikkelse,  er  ikke  godt  at  forstaa.  Man 
skulde  synes,  at  i  et  sligt  Tilfælde  maa  det  første  Skridt 
være  det  sværeste,  og  at  det  ikke  kan  være  vanskeligere  for 

den  hedenfarne  Sjæl  at  vende  tilbage  i  sit  gamle  jordiske 
Klædebon,  end  at  paatage  sig  den  uvante  og  noget  ube- 
kvemme Form  af  en  Fugl.  Dog,  hvem  véd,  maaske  er 
Historien  slet  ikke  sand;  det  vilde  være  trist,  thi  hverken 
Kongen  eller  Hertuginden  kan  taale  at  undvære  noget  af 
den  Smule  Romantik,  hvormed  Sagnet  har  smykket  dem. 

Der  findes  en  anden  Historie,  som  sætter  Kong  Georgs 
Død  i  Forbindelse  med  hans  forurettede  Hustrus.  Den  18de 
November  1726,  omtrent  syv  Maaneder  før  Georg,  døde  i 
en  tysk  Borg  en  Kvinde,  der  kaldtes  Enke-Kurfyrstinden  af 
Hannover;  det  var  den  ulykkelige  Prinsesse  Sofia,  Georgs 
Ægtefælle.  I  to  og  tyve  Aar  havde  hun  maattet  udholde 
et  sørgeligt  Fængsel,  medens  han  drak,  svirede  og  morede 
sig  med  sit  Harem  af  grimme  Kvinder.  Hun  døde,  i  det 
hun  til  det  sidste  bevidnede  sin  Uskyld,  og  Sagnet  fortæller, 
at  hun  paa  sit  Dødsleje  gav  en  Person,  hun  havde  Tillid 
til,  et  Brev  til  Kong  Georg  og  fik  det  Løfte,  at  Brevet  paa 
en  eller  anden  Maade  sikkert  skulde  komme  ham  i  Hænde. 
Brevet  indeholdt  hendes  sidste,  bestemte  Erklæring  om,  at 
hun  var  fuldstændig  uskyldig  i  den  Brøde,  der  var  bleven 
hende  tillagt,  en  bitter  Bebrejdelse  mod  Georg  for  hans 
grusomme  Adfærd  og  et  højtideligt  Varsel  om,  at  han  inden 
et  Aar  skulde  møde  hende  for  den  retfærdige  Guds  Dom- 
stol, og  dér  i  hendes  Nærværelse  gjøre  Regnskab  for  den 
Uret,  han  havde  gjort  hende,  for  hendes  ødelagte  Liv  og 
elendige  Død.  Saa  længe  Kongen  var  i  England,  kunde 
Brevet  ikke  bringes  i  hans  Hænder;  men  da  han  paa 
Rejsen  til  Hannover  kom  over  den  tyske  Grænse,  blev  det 
kastet  ind  i  hans  Vogn.  Det  fortælles,  at  Georg  strax 
aabnede  Brevet  og  blev  saa  overrasket  og  rædselsslagen  af 
dets  Indhold,  at  han  faldt  i  det  apoplektiske  Anfald,  der 
voldte  hans  Død.  Sofia  havde  saaledes  hævnet  sig,  hendes 
Bebrejdelse  havde  dræbt  Kongen  som  en  Bandstraale  fra 
den    almægtige   Dommer,    for    hvilken    hun    havde    stævnet 

ham  til  at  møde.  Der  findes  imidlertid  alt  for  mange  af 
denne  Slags  Beretninger  rundt  om  i  Historien,  til  at  man 
tør  fæste  Lid  til  dem,  og  desuden  er  det  vist  meget  tvivl- 
somt, om  et  saadant  Brev,  selv  om  det  var  blevet  skrevet, 
vilde  have  gjort  synderligt  Indtryk  paa  Georgs  sleve,  pro- 
saiske Sind  og  haarde  Hjærte.  Efter  en  anden  Version 
kom  Varslet  slet  ikke  fra  Kongens  Hustru,  men  fra  en 
Spaakvinde,  der  raadede  Georg  til  at  være  omhyggelig  for 
sin  fangne  Hustrus  Liv,  da  Skæbnen  havde  bestemt,  at  han 
ikke  skulde  overleve  hende  et  Aar.  Ogsaa  denne  Historie 
fortælles  imidlertid  om  mange  Konger  og  andre,  mindre 
berømte  Personer. 

Mere  sandsynlig  er  Beretningen  om,  at  Sofia  opsatte  et 
Testamente,  hvori  hun  efterlod  al  sin  personlige  Ejendom 
til  sin  Søn,  men  at  Georg  L,  da  man  bragte  ham  dette 
Testamente,  ganske  rolig  sønderrev  det.  Hvis  Georg  L  har 
gjort  dette,  synes  han  at  være  bleven  behandlet  paa  samme 
Maade  af  sin  Søn.  I  sit  Testamente  havde  han  nemlig 
efterladt  store  Legater  til  Hertuginden  af  Kendal  og  nogle 
andre  Damer;  Ærkebiskoppen  af  Canterbury  leverede  Testa- 
mentet til  Georg  IL,  som  læste  det,  puttede  det  i  Lommen, 
gik  bort  og  aldrig  senere  kom  frem  med  det.  Der  er  ikke 
meget  godt  at  sige  om  Georg  I.,  han  besad  en  vis  prosaisk 
Ærlighed  og  var  sparsommelig,  trods  sine  simple  Udskejelser. 
Officererne  i  hans  Hær  og  Betjeningen  ved  Hoffet  fik  stedse 
deres  Løn  udbetalt  til  bestemt  Tid,  og  dette  maa  udtrykke- 
lig bemærkes  til  hans  Ære,  da  det  var  noget  ganske  ual- 
mindeligt ved  Hof  holdningen  paa  den  Tid.  Georg  I.  havde 
ingen  Sans  for  Litteratur,  Videnskab  eller  Kunst;  der  for- 
tælles rigtignok,  at  han  skal  have  svaret  en  tysk  Adels- 
mand, som  lykønskede  ham  til  Besiddelsen  af  to  slige 
Kongeriger  som  England  og  Hannover,  at  han  snarere  burde 
prise  ham  lykkelig,  fordi  han  havde  to  saadanne  Under- 
saatter  som  Newton  i  det  ene  Land  og  Leibnitz  i  det  andet ; 

men  denne  Historie  er  næppe  mere  paalidelig  end  den  om 
Ravnen  eller  ora  Spaakvinden,  i  alt  Fald  kan  man  ikke 
tænke  sig  den  dvaske,  prosaiske  Georg  I.  udtale  en  saa  op- 
højet Tanke.  Han  havde  ingen  Venner,  han  hadede  sin 
Søn,  om  hvem  han  vidste,  at  han  havde  megen  Sympathi 
for  sin  stakkels  Moder  og  i  det  mindste  én  Gang  havde 
gjort  et  mislykket  Forsøg  paa  at  besøge  hende.  Sin  Sviger- 
datter kunde  Kongen  heller  ikke  lide,  men  plejede  at  kalde 
hende:  »denne  Hun-Djævel,  Prinsessen.« 

Det  bedste  ved  Georg  I.  kom  frem  i  vanskelige  Tider; 
da  viste  det  sig,  at  han  ikke  manglede  Mod;  i  de  mest 
kritiske  Øjeblikke  —  som  for  Exempel  ved  Oprørets  Udbrud 
1715  —  tabte  han  aldrig  Hovedet.  Om  han  end  ikke  var 
dygtig  nok  til  at  se  langt,  havde  han  dog  et  klart  Blik  og 
kunde  se  kommende  Begivenheder  i  Mede  uden  Frygt.  Til 
hans  største  Ros  taler,  at  han  fuldt  ud  anerkjendte  Wal- 
poles  Klogskab  og  politiske  Retskaffenhed,  og  i  det  hele 
taget  fremmedes  Englands  Velfærd  under  hans  Regeringstid. 
Georg  I.  kom  aldrig  til  at  elske  England*  men  for  Han- 
nover nærede  han  en  trofast  Hengivenhed.  England  var 
for  ham  som  en  Hustru,  med  hvem  han  havde  været  nødt 
til  at  indgaa  et  Fornuftgiftermaal  af  politiske  Grunde, 
medens  Hannover  var  hans  Ungdoms  Elskede,  til  hvem 
alle  hans  Følelser,  saadan  som  de  nu  vare,  klyngede  sig, 
og  hvem  han  stjal  sig  til  at  besøge,  saa  ofte  som  muligt. 
Man  maa  dog  vise  Georg  I.  den  Retfærdighed  at  ind- 
rømme, at  han  indsaa,  at  han  burde  overlade  Regeringens 
Tøjler  til  dem,  der  forstode  at  styre  bedre  end  han;  denne 
ene  Fortjeneste  opvejede  mange  af  hans  Fejl,  og  det  var 
maaske  den,  der  holdt  ham  paa  Tronen. 

Frederik  den  store  siger  om  Georg  I.,  at  han  var  en 
Konge:  »uden  Pral  og  uden  Svig«,  og  at  han  ved  sin 
Handlemaade  vandt  Evropas  Tillid.  Denne  Bedømmelse  er 
nok  en  Smule  for  høflig;    men   Konger  kunne  heller  ikke 

godt  kritisere  hverandre  alt  for  skarpt  i  Værker,  der  ere 
bestemte  for  OJØfentligheden,  og  i  det  hele  taget  kunde 
disse  Ord  godt  bruges  som  en  Gravskrift  over  Georg  I. 
uden  at  krænke  Sandheden  mere,  end  det  plejer  at  ske 
ved  de  Indskrifter,  som  pryde  selv  mindre  ophøjede  Per- 
soners Grave. 

C.  G. 


Pra  Kejser  Pauls  Tider. 

(Forts.) 


IV. 

Under  Forvisningen. 

JlLan  havde  inviteret  mig  til  Te  hos  Hertuginden  af 
Guiche.  Skjent  hun  havde  forandret  sig  meget,  siden  jeg 
traf  hende  1785  i  Versailles,  saae  hun  alligevel  meget  godt 
og  tiltalende  ud;  hendes  fjortenaarige,  temmelig  smukke 
Datter  gjorde  hende  ikke  ældre,  ja  jeg  syntes  endogsaa,  at 
Moderen  vandt  ved  denne  Sammenligning.  Hun  skjænkede 
Te  i  Fajancekopper,  og  Tekjodelen  var  kun  af  Tin,  kort 
sagt,  alt  tydede  paa  indskrænkede  Midler;  men  Gratierne 
forskjønne  endog  Fattigdommen  og  vække  blot  en  forøget 
Deltagelse. 

Lidt  senere  indtraf  Hertugen  af  Angouléme  med  sin 
Broder,  Hertugen  af  Berry;  Aftenen  forløb  meget  behagelig; 
Hertuginden  sang  en  italiensk  Arie,  der  ikke  glædede  mig, 
men  derpaa  gav  hun  nogle  franske  Romancer  til  bedste, 
excellerede  i  denne  Henseende  og  fejrede  Triumfer.  Jeg 
har  altid  fundet  mig  tiltalt  af  det  franske  Selskab;  man 
kan  altsaa  forstaa,  hvor  lykkelig  jeg  maatte  føle  mig  ved 
i  Mitau  at  komme  sammen  med  et  saa  stort  Tal,  i  enhver 
Henseende  interessante  Personligheder. 


Fra  Kejser  Pauls  Tider.  455 

Naar  et  følelsesfuldt  Menneske  i  det  hele  taget  anser 
Ulykken  som  en  Æresadkomst,  maa  dette  i  særlig  Grad 
være  Tilfældet,  hvor  der  er  Tale  om  at  taale  Uretfærdighed ; 
under  en  slig  Sindsstemning  var  enhver  Franskmand  i  mine 
Øjne  et  helligt  Væsen,  kun  de  alene  syntes  ret  at  harmo- 
nere med  mig. 

De  fleste  af  disse  Herrer  besvarede  allerede  næste  Dag 
mit  Besøg  ved  at  aflevere  deres  Kort,  paa  nær  Abbé  Marie, 
som  personlig  bragte  mig  Clérys  Dagbog.  Denne  Abbé 
indtog  mig  ganske,  vi  underholdt  os  en  hel  Time  med 
hinanden,  og  da  vi  skiltes,  syntes  vi  at  have  været  Be- 
kj endte  i  lange  Tider;  hans  Underholdning  var  dannet  og 
livfuld;  han  holdt  med  Begejstring  af  Bourbonerne  og  sys- 
lede ivrig  med  alle  mulige  politiske  og  fantastiske  Bereg- 
ninger om  at  sætte  Ludvig  XVIII,  paa  Tronen.  Han  kj endte 
særlig  godt  vort  Petersborger-Hof;  ingen  Anekdote  var 
skjult  for  ham,  t.  Ex.  kjendte  han  min  Historie  og  alle  de 
enkelte  Omstændigheder  ved  min  Unaade.  Næste  Dag  be- 
svarede jeg  hans  Visit,  og  vi  bleve  mere  end  tvende  Timer 
sammen.  Vor  Tillid  voxede,  jeg  forbavsedes  over  at  se, 
hvor  godt  Pahlen,  Besborodko  og  alle  indflydelsesrige  Per- 
sonligheder vare  blevne  beskrevne  for  ham,  og  da  han  var 
Ludvig  XVIII.'s  fortrolige,  betvivlede  jeg  ikke,  at  Fyrsten 
ogsaa  var  nøje  indviet  i  alle  disse  Omstændigheder;  nogle 
tilfældigvis  henkastede  Ord  under  en  Samtale,  jeg  lidt 
senere  havde  med  Kongen,  forvissede  mig  ogsaa  om,  at  han 
var  godt  kjendt  med  vore  Meningsudvexlinger. 

I  det  Haab,  at  mit  tilbagetrukne  Liv  i  Kurland  saa- 
ledes  kunde  forme  sig  ret  behagelig,  syslede  jeg  med  Ind- 
retningen af  mit  Hus,  hvor  jeg  tænkte  ret  at  glæde  mig  i 
Selskab  med  mine  kjære  Franskmænd.  I  Oktober  begyndte 
Kulden  at  blive  følelig;  men  jeg  havde  truffet  Foranstalt- 
ninger til  Varme  og  Bekvemmeligheder  i  mit  Hus;  den  største 
Fornøjelse  lovede  jeg  mig  dog  af  den  Glæde,  min  Hustru 
vilde    føle   ved   at   besigtige    det    hele,  jeg  ventede  hende 


456  Fra  Kejser  Pauls  Tider. 

inden  korl  Tids  Forløb  og  sad  just  i  min  Kanapé,  optagen 
af  Læsning  i  min  kjære  Jean  Jacques,  da  man  meldte 
Guverner  Lambsdorff. 

Han  saae  bleg  og  forvirret  ud,  jeg  holdt  ham  for  syg 
og  bevidnede  ham  min  Deltagelse,  i  det  jeg  skjændte  paa 
ham,  fordi  han  med  sit  svage  Helbred  havde  forladt  sit 
Hjem  under  en  saa dan  Kulde.  »Det  er  ikke  deri,  at  Knuden 
stikker«,  sagde  han  med  tvungen  og  forlegen  Mine;  »mit 
Helbred  er  ikke  saa  slet  ....  men  jeg  er  meget  forstemt, 
og  mit  Embede  bliver  mig  daglig  mere  og  mere  utaaleligt 
....  Det  er  sørgeligt,  naar  man  i  nogen  Tid  kun  har 
haft  ubehagelige  Paalæg  at  udfore.«  ....  Disse  Ord  vare 
en  Lysstraale  for  mig,  i  min  ophidsede  Indbildningskraft 
tog  jeg  Sagen  fra  den  værste  Side  og  spurgte:  »Holder  der 
en  Feltjæger  med  en  Kibitke  uden  for  min  Der?  Hvor  hen 
gaar  Rejsen?«  —  »Saa  grusomt  er  det  heller  ikke;  men 
Kejseren  befaler  Dem  ufortøvet  at  forlade  Mitau  og  at  tage 
Ophold  paa  Deres  Godser  indtil  nærmere  Ordre.« 

Jeg  læste  den  Skrivelse,  han  overleverede  mig,  og  som 
ikke  indeholdt  andet,  end  hvad  han  nylig  havde  meddelt 
mig.  »Hvad  har  jeg  da  gjort«,  udbrod  jeg,  »siden  man 
straffer  mig  med  Forvisning?«  —  »Det  véd  jeg  ikke;  De 
skulde  muligvis  vel  ikke  have  skrevet  noget?«  —  »Kan  De 
tro  sligt  om  en  Mand,  der  saa  længe  har  beklædt  et  Em- 
bede i  St.  Petersborg?«  —  »Saa  maa  man  her  fra  have 
indberettet  nye  Bagtalelser  mod  Dem;  thi  naar  man  be- 
regner Feltjægerens  Afrejse  fra  St.  Petersborg,  ser  det  ud 
til,  at  han  er  bleven  afsendt  kun  én  eller  to  Timer  efter 
Ankomsten  af  Mitauer-Posten. « 

Vi  underholdt  os  endnu  nogle  Øjeblikke  om  denne 
ubegribelige  Straf,  hvorpaa  Guvernøren  rejste  sig  og  sagde: 
»De  véd,  at  man  maa  udføre  Kejserens  Befaling  inden  24 
Timers  Forløb,  og  jeg  vil  ikke  lægge  Dølgsraaal  paa,  at 
Feltjægeren  har  Ordre  til  ikke  at  afrejse,  fer  han  ser,  at 
De  har  forladt  Mitau.«      Jeg  trak   mit  Ur  fnm  .  .  .  »Kl. 


Fra  Kejser  Pauls  Tider  457 

er  fire;  jeg  giver  Dem  mit  Ord  paa,  at  jeg  i  Morgen  fer 
Kl.  fire  skal  holde  for  Deres  Dør  i  min,  med  nogle  Kufferter 
belæssede  Ekvipage;  jeg  kan  da  tage  Afsked  med  Dem,  og 
De  kan  gjærne  befale  Feltjægeren  at  ledsage  mig  uden  for 
Staden.« 

Den  brave  Lambsdorff  var  yderst  nedslaaet;  han  var 
navnlig  bange  for  det  Indtryk,  denne  Efterretning  maatte 
gjøre  paa  min  Hustru,  hvem  Kureren  havde  passeret  i  Riga. 
Enhver  uskyldig  kan  forstaa  min  Stilling.  Man  har  let  ved 
at  sige:  »Uskyld  vækker  Ro.«  Ja  vel,  Ro  til  at  retfærdig- 
gjøre  sig,  men  ikke  til  ufølsomt  at  bære  et  Slag,  man 
umulig  har  kunnet  forudse,  medens  den  skyldige  natur- 
ligvis har  beregnet  Følgerne  af  sin  Forbrydelse  og  forudset 
dem,  naar  Gjengj ældeisen  rammer  ham. 

Mit  Blod  kogte  af  Harme  mod  disse  fejge  Bagtalere; 
med  store  Skridt  gik  jeg  op  og  ned  i  min  smukke  Sal,  som 
jeg  skulde  forlade  for  muligvis  at  dø  i  en  Forvisning,  der 
hvert  Øjeblik  kunde  blive  mere  og  mere  haard  og  følelig. 
Lige  saa  godt  som  man  nu  uden  Grund  fordrev  mig  fra 
Staden,  kunde  man  arrestere  mig  paa  mit  Gods  og  føre 
mig  til  en  Fæstning;  den  samme  Retfærdighedsfølelse,  som 
havde  gjort  det  ene,   kunde  ogsaa  sætte  det  andet  i  Værk. 

Jeg  lod  en  af  mine  Venner  anmode  om  at  komme  til 
mig,  for  at  jeg  kunde  træffe  nogle  Foranstaltninger  til  min 
Afrejse  og  min  Brevvexling.  Til  alt  Held  laa  mit  Gods 
kun  halvanden  Mil  fra  Staden,  og  jeg  var  derfor  i  Stand 
til  at  træffe  lige  saa  sikre  som  lidet  opsigtvækkende  Midler 
og  Veje  for  min  Korrespondance. 

En  Del  af  Natten  tilbragte  jeg  med  at  forberede  alt 
til  min  ny  Omflytning,  hvorpaa  jeg  tidlig  om  Morgenen 
meddelte  mine  Søstre  den  Forværrelse,  der  var  indtraadt  i 
min  Skæbne;  de  tilbede  vexelvis  at  tilbringe  fjorten  Dage 
paa  mit  Forvisningssted,  og  den  ældste  skulde  begynde  den 
vedtagne  Opgave  ved  at  afrejse  sammen  med  mig. 

Det  gjorde  mig  meget  ondt,  at  jeg  ikke  saae  min 
Hustru  ankomme;  man  foreslog  at  sende  hende  et  Bud 
i  Møde,  som  kunde  forberede  hende;  men  da  dette  Læge- 
middel tyktes  mig  værre  end  Ondet,  besluttede  jeg  at 
vente  paa  hende  til  Kl.  3.  Heldigvis  indtraf  hun  mellem 
Kl.  2  og  3,  hejlig  forbavset  over  at  se  min  Vogn  pakket 
og  alle  Forberedelser  trufne  til  en  Afrejse,  i  samme  Øjeblik 
som  hun  selv  steg  ud  af  Vognen.  .  .  Jeg  sagde  til  hende: 
»Jeg  rejser  til  Brandenburg  for  at  overtage  Godset  igjen, 
da  vi  kunne  høste  større  Fordel  ved  selv  at  bestyre  det,  og 
desuden«,  tilføjede  jeg  med  fremtvunget  Smil,  »kan  man  jo 
altid  faa  det  Indfald  at  sende  os  der  hen,  som  det  er  gaaet 
saa  mange  andre.«  Blegnende  udbrød  min  Hustru:  »Vi 
ere  sikkerlig  forviste  der  hen.«  —  »Og  selv  om  det  er  saa, 
kjære,  hvad  stor  Ulykke  er  det  vel  da  at  være  1^2  Mil 
fra  Staden?«  —  »Det  var  altsaa  det.  General  Benckendorff 
vilde  give  mig  at  forstaa!«  .  .  .  Hun  meddelte  mig  derpaa 
den  gaadefulde  Samtale,  hun  havde  haft  med  ham  og 
Geueralinde  Hoven  uden  at  have  kunnet  forstaa  den  rigtige 
Mening;  men  de  havde  dog  forberedt  hende  paa  en  eller 
anden  slet  Efterretning. 

»Bliv  du  her«,  sagde  jeg  til  hende,  »du  er  jo  ikke  for- 
vist! Hvil  dig  ud  og  bring  vore  Sager  i  Orden,  saa  at  vi 
kunne  tilbringe  Vinteren  i  Ro  paa  vort  Gods.  Tiden  nær- 
mer sig,  og  jeg  rejser  bort.« 

Jeg  satte  mig  i  Vognen  og  steg  af  hos  Guvernøren, 
hvor  jeg  paa  Trappen  saae  min  Feltjæger  trække  sit  Ur 
frem  med  en  vigtig  Mine,  et  Syn,  der  uvilkaarlig  fik  mig 
til  at  gyse. 

Jeg  anbefalede  min  Hustru  til  den  gode  Lambsdorff; 
han  lovede  at  opsøge  hende,  saa  snart  han  troede,  at  jeg 
var  et  Stykke  uden  for  Staden,  og  at  gjøre  hende  alle  de 
Tjenester,  der  stede  i  hans  Magt.  Saaledes  vare  nu  alle 
mine  Planer  om  et  frugtbringende  Samliv  forstyrrede;  jeg 
lod  mig   ærbødig  anbefale  hos  Ludvig  XVIII,  og  bevidnede 

alle  de  Herrer,  jeg  havde  villet  pleje  Venskab  med,  min 
Beklagelse.  Endnu  halvanden  Time!  ...  og  jeg  saae  mig 
for  stedse  forvist  til  et  Gods,  som  var  givet  en  anden  i 
Forpagtning,  og  hvor  jeg  kun  kunde  anse  mig  selv  for  en 
fremmed,  hvis  Nærværelse  blev  taalt  i  Følge  højere  Be- 
faling. 

Landlivet  har  aldrig  tiltalt  mig,  og  man  kan  derfor 
gjøre  sig  en  Forestilling  om  de  Nydelser,  jeg  kunde  finde 
paa  mit  Gods,  da  jeg  mod  min  Vilje  maatte  tage  der  ud 
paa  en  Tid,  da  Skov  og  Mark  stode  nøgne  og  kun  frem- 
bøde et  sørgeligt  Ødelæggelsens  Skue.  Det  lykkeligste 
Menneske  vilde  næppe  længe  kunne  udholde  dette  farveløse 
og  melankolske  Billede,  naar  han  ikke  var  vant  dertil; 
hvilket  Indtryk  maatte  det  da  ikke  gjere  paa  et  Sind,  som 
var  nedtrykt  af  Kummer,  og  paa  et  Legeme,  som  var  med- 
taget af  saa  mange  rystende  Begivenheder! 

Nogle  Dage  senere  indtraf  min  Hustru  med  min 
Svigerinde,  og  vi  vare  nu  saaledes  5 — 6  Personer;  men  da 
sidstnævnte  nylig  havde  mistet  sin  Sen,  og  hendes  Smerte 
endnu  ikke  havde  lagt  sig,  var  hendes  Selskab  just  ikke 
skikket  til  at  skabe  Glæde.  Den  Ubehagelighed  ikke  at 
være  Herre  i  sit  eget  Hus  blev  mig  sluttelig  saa  utaalelig, 
at  jeg  skrev  til  Hr.  v.  Ketler  og  bad  ham  opgive  sin  Kon- 
trakt, hvad  han  ogsaa  var  meget  villig  til,  da  han  blev 
bestjaalen  af  sin  Forvalter  og  næsten  ikke  fik  noget  ind 
ved  sin  Forpagtning.  Saaledes  blev  jeg  da  i  det  mindste 
én  Ubehagelighed  kvit. 

Guvernøren  havde  anbefalet  min  Hustru  at  have  saa 
liden  Omgang  som  muligt;  han  formodede,  at  Kejseren 
havde  taget  den  store  Deltagelse  ilde  op,  man  havde  be- 
vidnet mig  ved  min  Tilbagekomst.  Hele  Adelen  havde 
virkelig  overvældet  mig  med  Forekommenheder,  mit  Hus 
havde  aldrig  staaet  tomt.  Nu  bade  vi  derimod  vore  Venner 
ikke  at  bringe  sig  selv  eller  os  i  Fare  ved  Besøg,  man 
ikke  kunde  lægge  Dølgsmaal  paa.     En  stor  Del  af  vor  Tid 

tilbragte  vi  —  uden  selv  at  lægge  Mærke  dertil  —  med 
forgjæves  Forsøg  paa  at  finde  Løsningen  til  den  Gaade: 
Hvorved  havde  jeg  forskyldt  min  Skæbne? 

Gjennem  Breve,  jeg  med  sikker  Lejlighed  havde  rettet 
til  mine  Venner,  fik  jeg  det  længe  ventede  Svar : 

»Kejseren  er  bleven  uvillig  over  at  erfare,  gjennem  en 
Skrivelse  fra  Mitau,  at  De  besøger  Selskaber  og  Baller  og 
lydelig  skal  have  ytret,  at  De  inden  føje  Tid  atter  vilde 
komme  til  Hoffet  igjen,  i  højere  Glans  og  større  Gunst 
end  nogen  Sinde  tidligere.  Han  udbrød:  »Han  vil  trodse 
mig!  Godt!  jeg  skal  sende  ham  der  hen,  hvor  han  ikke 
mere  kan  prale  for  nogen.«  Pahlen,  der  var  tilstede,  sagde 
ikke  et  Ord  til  Deres  Gunst,  medens  Fyrst  Lapuchin  varmt 
tog  Deres  Parti  og  talte  saa  fornuftig,  at  han  afvæbnede 
Kejserens  Vrede,  og  han  sluttelig  sagde:  »Skriv  til  Guver- 
nøren over  Kurland,  at  han  indtil  nærmere  Befaling  skal 
sende  Baronen  ud  til  hans  Gods.«  Pahlen  har  fortalt  alt 
dette  til  en  af  sine  fortrolige,  der  ikke  holder  af  Dem,  og 
han  var  meget  forbavset  over  den  Interesse,  Generalproku- 
røren  lagrie  for  Dagen  over  for  Dem.  Vær  derfor  blot 
rolig;  alt  kan  ændre  sig  inden  kort  Tid.« 

Dette  Brev  beroligede  mig  for  en  Stund;  men  jeg 
vilde  absolut  udfinde  Forfatteren  til  mit  Mitauer-Brev  og 
søgte  samtidig  paa  indirekte  Maade  at  gjendrive  de  Bag- 
talelser, jeg  var  bleven  et  Offer  for,  hvorved  jeg  dog  for- 
glemte, at  intet,  der  ikke  passede  i  Rænkesmeddenes  Kram, 
kom  Kejseren  i  Hænde.  Jeg  lettede  saaledes  mit  beklemte 
Hjærte  og  bekjender  oprigtig,  at  denne  Sorg,  som  for  Tiden 
synes  mig  latterlig,  ene  og  alene  optog  mig. 

Mine  Venner  fandt  længe  ingen  sikker  Lejlighed  til  at 
skrive;  endelig  modtog  jeg  et  Brev  af  November  1798. 
Her  følger  et  Brudstykke  :  »Deres  Sygdom  gjør  mig  mere 
ondt  end  Deres  Forvisning;  thi  midt  i  Hovedstaden  ere  vi 
mere  ulykkelige  en<l  De.  Vi  se  ikke  andet  end  Omvælt- 
ninger, og  Rædselen  knuger  os  alle.     Den  stakkels  General 

Hoven  har  nylig  faaet  sin  Afsked,  fordi  hans  Hustru  er 
opdragen  sammen  med  Frk.  Nelidov,  og  de  altid  have 
været  Veninder.  Omvendt  er  Rostopschin  nylig  gaaet  over 
i  Civiltjenesten  som  virkelig  Gehejmeraad  og  Medlem  af 
det  udenrigske  Departement;  han  har  saaledes  Rang  som 
kommanderende  General,  men  hvorfor?  Pahlen  har  faaet 
Andreasbaandet  og  hans  Ven  Kutaissov  Annaordenens  første 
Klasse  i  Diamanter.  Man  forsikrer,  at  han  derhos  vil  blive 
dekoreret  med  Malteserordenens  Storkors,  thi  Kejseren  foler 
sig  som  absolut  Herre  over  alle  Ordenens  Love  og  Statuter, 
siden  han  er  bleven  Ordenens  Stormester.  Den  17de  Ok- 
tober opfortes  den  Farce  at  proklamere  Paul  til  Johannit- 
ternes Stormester.  Han  var  allerede  deres  Protektor,  og 
dette  svarede  bedre  til  den  kejserlige  Værdighed;  thi  alle 
Stormestre  ere  hidindtil  blevne  valgte  blandt  andre  Su- 
vera^ners  Undersaatter;  men  Litta  haaber  som  Stormesterens 
Repræsentant  at  kunne  udøve  alle  hans  Funktioner  og  drage 
størst  mulig  Fordel  deraf.  Den  28de  December  er  fastsat 
som  Dag  for  Indsættelsen. 

Imidlertid  har  Kejseren  ved  en  højtidelig  Ukas  (af  23de 
Novbr.  1798)  givet  os  en  ny  Helgen;  det  er  Munken  Theo- 
dosius  af  Tolma,  hvis  Lig  blev  begravet  1558  og  1796 
gjeiifundet  i  uforraadnet  Tilstand.  Paul  kvalificerer  ham 
som  en  Mirakelgjerer  og  har  bestemt  den  28de  Januar  til 
hans  Festdag.  I  det  vor  stakkels  Kejser  saaledes  befolker 
Himlen  med  Helgene  og  St.  Petersborgs  Gader  med  Riddere, 
tror  han  at  se  sin  Magt  styrket,  ja  endog  stillet  under 
Himlens  Værn.  Rænkesmeddene  høre  ikke  op  med  at  holde 
ham  fast  i  hans  udskejende  Ideer,  og  hans  stadig  voxende 
Pirrelighed  volder  mere  og  mere  ondt  .  .  .  Driesen  er  nylig 
bleven  udnævnt  til  Guvernør  i  Kurland  og  afrejser  øje- 
blikkelig. Han  kan  afløse  Lambsdorfl",  men  ikke  bringe 
ham  i  Forglemmelse.  Hvilken  Forskjel  mellem  de  tvende 
Personligheder!« 

Dette  Brev  voldte  mig  megen  Smerte.   Jeg  satte    stor 

Pris  paa  Lambsdorff,  og  skjent  jeg  kjendte  Driesen  som  et 
godt  Menneske,  ude  af  Stand  til  at  skade  med  Forsæt,  vidste 
jeg  dog,  at  han  under  sit  Ophold  i  Kurland  uophørlig  havde 
anmodet  snart  den  ene,  snart  den  anden  om  Hjælp  og  For- 
æringer, og  at  han  saaledes  ikke  var  i  Besiddelse  af  det  Ky 
for  Finfølelse,  Sjælsstorhed  og  Uegennyttighed,  som  en  Gu- 
vernør absolut  niaa  nyde  for  at  være  agtet. 

Saa  snart  Driesen  var  ankommen  til  Mitau,  gav  jeg  en 
af  mine  Venner  det  Hverv  at  føle  sig  for  angaaende  de 
Anvisninger,  han  muligvis  havde  faaet  med  Hensyn  til  mig. 
Jeg  vidste,  at  Kejseren  undertiden  ved  hemmelige  Befalinger 
stillede  de  forviste  under  Guvernørernes  specielle  Opsyn. 
Driesen  svarede  min  Ven  med  en  hemmelighedsfuld  Mine: 
»Jeg  kan  kun  sige,  at  man  vil  gjøre  vel  i  ikke  at  besøge 
ham  paa  hans  Gods;  dog  dette  Raad  giver  jeg  ikke  som 
Guvernør,  men  som  Ven.« 

Dette  Raad  overtydede  mig  om,  at  Lambsdorff  kun  var 
bleven  afsat,  for  at  man  i  Kurland  kunde  have  et  af  Ku- 
taissovs  Kreaturer,  der  vilde  lade  sig  lede  af  Rænkesmeddene; 
rimeligvis  stod  jeg  altsaa  paa  den  sorte  Liste. 

Da  jeg  en  Aften  gik  op  og  ned  i  mit  Værelse,  følte 
jeg  mig  pludselig  upasselig,  kastede  mig  paa  den  nærmeste 
Stol  og  udbrød:  »Jeg  dør«.  Man  ilede  til,  men  jeg  var 
allerede  afmægtig.  Længe  søgte  man  forgjæves  at  bringe 
mig  til  mig  selv,  og  kun  meget  langsomt  vendte  min  Be- 
vidsthed tilbage.  Min  Hustru,  der  var  meget  forskrækket, 
sendte  Bud  til  Mitau  efter  en  Læge;  men  det  var  December, 
og  den  stakkels  gamle  var  selv  utilpas.  Han  kom  imidlertid 
næste  Dag,  og  trods  hans  kunstlede  Rolighed  mærkede  jeg 
dog  af  hans  mange  Spørgsmaal  og  betænkelige  Udseende, 
at  han  fandt  min  Tilstand  slet.  Næste  Nat  fik  jeg  heftig 
Krampe;  dog  saa  snart  jeg  havde  brugt  hans  Midler  i  otte 
Dages  Tid,  følte  jeg  mig  bedre.  Lægen  erklærede  imidlertid, 
at  han  paa  Grund  af  sin  Alder  og  sine  mange  Patienter  ikke 
kunde  besøge  mig  saa  hyppig,  som  han  ønskede,  og  jeg  be- 

sluttede  derfor  at  anmode  Fyrst  Lapuchin  —  Generalprokurøren 
havde  imidlertid  naaet  denne  Ophøjelse  —  om  at  udvirke  den 
Naade  hos  Kejseren,  at  jeg  maatte  nyde  Lægebehandling  i 
Mitau.  Jeg  modtog  et  meget  høfligt  Svar  med  Kopi  af 
den  Befaling,  der  var  tilstillet  Driesen;  den  28de  Januar 
fik  jeg  den  officielle  Meddelelse  fra  Guvernøren,  og  den 
2den  Marts  kom  jeg  tilbage  til  Mitau,  hvor  min  Hustru 
allerede  havde  ordnet  det  nødvendige. 

iMin  Sygdom  fritog  mig  fra  selv  at  aflægge  Besøg,  men 
alle  vare  saa  venlige  at  komme  til  mig.  Driesen  havde 
nylig  modtaget  Annaordenens  første  Klasse,  og  jeg  greb 
denne  Lejlighed  til  at  gjøre  ham  en  Foræring.  Jeg  ejede 
en  massiv  Ordensstjærne  af  fortrinligt  Berliner -Arbejde, 
sendte  den  til  ham  med  Baandet  og  modtog  næ'ste  Dag 
hans  Visit  med  uendelige  Bevidnelser  om  Hengivenhed  og 
Venskab.  Han  gjentog  imidlertid  sit  Raad,  ikke  at  se  mange 
Mennesker;  »thi«,  tilføjede  han  med  dæmpet  Stemme,  »vi 
ere  omgivne  af  Spioner,  og  De  kjender  bedre  end  nogen 
anden  Kejserens  Adfærd,  naar  han  er  vred  paa  nogen.« 

Jeg  bad  følgelig  Venner  og  Bekjendte  ikke  at  komme 
samtidig  til  mig,  men  at  besøge  mig  lidt  efter  lidt,  hvad 
ikke  vilde  være  paafaldende. 

Abbé  Marie  og  andre  Franskmænd  besøgte  mig  om 
Morgenen,  og  Hertuginden  af  Guiche  og  andre  Damer  kom 
om  Aftenen;  de  besøgte  ogsaa  min  Hustru,  der  hverken 
var  forvist  eller  i  Unaade. 

Besøgene  bidroge  lige  saa  meget  som  Lægerne  til  min 
delvise  Helbredelse;  men  min  Fordøjelse  vedblev  at  være 
daarlig,  og  jeg  havde  stadige  Krampeanfald  og  en  let  Feber, 
som  truede  med  at  blive  nervøs.  Lægerne  vilde  sende  mig 
til  Karlsbad,  og  jeg  lod  underbaands  en  Ven  føle  sig  for  hos 
Driesen;  han  svarede  ad  Omveje,  at  det  lod  sig  gjøre  med 
omtrent  tusende  Rubler;  men  jeg  fandt  det  noget  for  dyrt, 
og  da  flere  af  mine  Venner  med  Held  havde  brugt  Badene 
i  Baldohn,  henvendte  jeg  mig  atter  til  Lupuchin  om  Tilla- 

delse  til  at  tage  der  hen.  Driesen  havde  godt  kuunet  give 
denne  Tilladelse,  da  Badet  laa  inden  for  hans  Guvernement, 
men  gjorde  Vanskeligheder,  i  det  han  holdt  sig  til  Befa- 
lingens Ord:  »at  lade  sig  helbrede  i  Mit  au«. 

Lapuchin  svarede  ufortøvet,  at  Kejseren  indrommede 
mig  denne  Tilladelse  og  personlig  onskede,  at  dette  Middel 
maatte  gjenoprette  mit  Helbred,  for  hvilket  han  nærede  en 
oprigtig  Interesse.  Dette  var  ujeget  for  en  Person,  der  var 
falden  i  Unaade,  Skrivelsen  gjorde  da  ogsaa  Opsigt,  og 
man  troede  allerede,  at  den  bebudede  den  kejserlige  Naades 
Tilbagevendelse;  men  man  tog  fejl,  Rænkesmeddene  hadede 
mig  alt  for  stærkt  til  ikke  bestandig  at  holde  mig  fjærnet. 

Nye  Efterretninger  fra  St.  Petersborg  gik  ud  paa: 
Fyrst  Lapuchin  er  led  og  kjed  af  sin  Stilling  og  forlanger 
med  Bestemthed  sin  Afsked.  Forgjæves  overøser  man  ham 
og  hans  Datter  med  Titler  og  Rigdomme;  hans  Hjærte  op- 
røres ved  de  Uretfærdigheder,  Pauls  Forstyrrethed  og  hans 
Omgivelsers  Ondskab  forlange,  at  han  skal  gjøre  sig  skyldig 
i.  Pahlen  voxer  stadig  i  Gunst;  han  er  bleven  russisk 
Greve  sammen  med  sin  Ven  Kutaissov,  der  har  faaet  Em- 
bedet som  Hofjægermester  og  samtidig  beholdt  Ansættelsen 
som  Garderobemester,  en  Plads,  der  skjuler  hans  ædle  Bar- 
be rforretning,  som  han  endnu  stadig  passer. 

Under  sin  Gjennemrejse  fortalte  Hr.  v.  M.  mig  sam- 
tidig, at  Pahlen  havde  mange  Fjender,  særlig  Generalerne 
Araktschejev,  der  var  bleven  Greve  som  han  selv,  og  Kolo- 
grivov,  og  at  de  ikke  lagde  Dølgsmaal  paa  deres  Had. 

Førstnævnte  var  en  nybagt  Storhed  fra  Gatschina,  en 
udmærket  Artilleriofficer  med  ufattelig  Arbejdsdygtighed. 
Kejseren  holdt  af  ham  som  et  Væsen,  han  selv  havde  skabt 
og  udviklet;  men  han  var  galdesyg,  slet  oplært  og  i  det 
hele  taget  hadet  blandt  de  militære.  Den  anden  havde 
været  Staldjunker;  han  sad  fortrinlig  til  Hest,  havde  et 
kjækt  Udvortes,  og  Paul,  der  ansaa  ham  for  tapper,  fordi 
han   var  en  Pralhans,   lod    ham  med  rivende  Fart  passere 

alle  Grader  for  at  gjøre  ham  til  General  og  Chef  for  Garde- 
husarerne. Han  lod  Kologrivov  sove  i  sit  Værelse,  naar 
han  fik  sine  Anfald  af  Mordfrygt,  og  dette  gjorde  Kolo- 
grivov lige  saa  uforskammet,  som  han  var  enfoldig  og 
uvidende. 

Samme  Person  begik  en  Dag  den  Dumhed  at  sige 
Pahlen  Grovheder;  uden  at  lade  sig  vildlede  ved  sin  Mod- 
standers formentlige  Mod,  eller  ogsaa  fordi  han  var  sikker 
paa,  at  samme  ikke  kunde  gjere  ham  nogen  Skade  ved 
Hove,  behandlede  Pahlen  sin  Modpart  med  den  dybeste 
Foragt  og  i  de  mest  krænkende  Udtryk,  og  dette  energiske 
Sprog  bragte  ogsaa  Pralhansen  til  Tavshed;  men  rimeligvis 
holdt  de  fremtidig  ikke  mere  af  hinanden  end  tidligere. 

Dette  aabenlyse  Fjendskab  fra  hine  Mænds  Side  var 
Pahlen  til  stor  Nytte  ude  hos  Publikum,  hvor  man  for- 
bandede disse  tvende  Personligheder.  Pahlen  var  et  langt 
finere  Hoved  end  de  tvende  og  udvirkede  Araktschejevs  Afsked. 
Paul  sendte  ham  oven  i  Kjobet  bort,  og  vi  ville  først  atter 
møde  ham  Dagen  efter  Kejserens  Død. 

Hvad  der  overraskede  mig  i  endnu  højere  Grad,  var 
Littas  pludselige  Afsked.  Den  Gunst,  hvori  han  den  Gang 
stod,  syntes  ophøjet  over  ethvert  Angreb;  men  trods  hans 
italienske  Snedighed  fandt  man  Midler  til  at  vise  Kejseren 
nogle  Breve  fra  Littas  Broder,  den  pavelige  Nuntius,  og 
uden  alt  Hensyn  til  hans  Egenskab  som  Pavens  Sendemand 
blev  denne  transporteret  over  Grænsen.  En  Del  af  Korre- 
spondancen vakte  dernæst  Pauls  Forstemthed  i  saa  høj 
Grad,  at  han  med  ét  Slag  afsatte  Johanniterriddernes  Vice- 
admiral og  Stormesterens  Repræsentant  (Locum tenens)  fra 
alle  hans  Værdigheder.     Sic  transit  gloria  mundi! 

Tre  Maaneder  tidligere  havde  Kejseren  paa  en  temme- 
lig barsk  Maade  under  Paraden  ladet  kundgjøre:  »Feltmar- 
skalk  Fyrst  Repnin  har  sin  Afsked  med  Tilladelse  til  at 
bære  Uniformen«,  Saaledes  var  den  bitre  Frugt,  denne 
Mand   høstede   til  Tak   for   al    sin    afguderiske    Ærefrygt. 

Fyrst  Repnin  burde  have  foragtet  en  Post,  han  kun  kunde 
bevare  for  slig  Pris;  men  trods  mange  gode  Egenskaber 
ejede  han  en  Hofmands  Sjæl  —  og  hermed  er  alt  sagt. 
Han  var  ude  af  sig  selv  over  sit  Fald  og  skrev  til  enhver, 
der  blot  stod  nogenlunde  i  Gunst;  men  ingen  havde  Mod 
eller  Lyst  til  at  gaa  i  Ilden  for  ham. 

Som  en  Modsætning  til  Repnin  kan  jeg  ikke  undlade 
her  at  berøre  Feltmarskalk  Ssuvorovs  Adfærd,  den  Gang 
han  blev  afskediget.  Paul  lod  ved  Dagsbefalingen  erklære, 
at  »Feltmarskalk  Ssuvorov  var  bleven  afskediget,  da  han 
havde  erklæret  at  være  unyttig  i  Fredstider.«  Da  Kejseren 
ikke  havde  vedføjet  Tilladelsen  at  bære  Uniform,  lod  den 
gamle  Marskalk,  efter  at  have  modtaget  Befalingen,  grave 
en  Grav  nogle  Skridt  fra  sine  Vinduer  og  nedsatte  en  aaben 
Kiste  i  den;  da  alt  var  færdigt,  viste  han  sig  i  fuld  Uni- 
form, med  alle  sine  Ordener.  Man  havde  netop  modtaget 
Efterretningen  om  hans  Afskedigelse,  og  hans  hele  Om- 
givelse og  nogle  Bønder  vare  løbne  sammen.  Da  han  stod 
ved  Gravens  Rand,  begynder  han  at  aftage  sit  Ordensbaand, 
kysser  det  og  kaster  det  ned  i  Kisten;  dernæst  den  næste 
Orden,  den  øvrige  Rest,  Kaarden,  Uniformen  og  Hatten. 
Derpaa  lukker  han  Kisten,  hyller  sig  i  en  Bondekofte,  som 
en  Tjener  holdt  i  Beredskab,  og  siger  ganske  højt:  »Felt- 
marskalken er  ikke  mere  til;  lader  os  kaste  Jord  paa  hans 
gamle  Tjenestetegn  og  begrave  dem.« 

Da  Ceremonien  var  endt,  fortsatte  han:  »Feltmarskalk 
Ssuvorov  er  ikke  mere;  men  Ssuvorov,  hans  ophøjede  Kej- 
sers trofaste  Undersaat,  lever  endnu  og  kan  bede  til  Gud 
for  sin  naadige  Herre  og  Hersker.«  Han  staar  op,  omfavner 
sine  Officerer,  tager  Afsked  fra  dem  og  to  gamle  Bønder 
og  tilføjer:  »Mine  Venner!  I  udbetale  mig  aarlig  nogle 
Tusende  Rubler;  jeg  trænger  ikke  mere  til  disse  Penge. 
I  kan  give  mig  aarlig  5 — 600  Rubler  til  at  leve  for:  det 
kan  strække   til   for  Resten  af  min  Levetid.«     Derpaa  be- 

gyndte  han  at  hoppe  omkring  og  vendte  dansende  hjem  til 
sit  Hus. 

Man  tilgive  mig  denne  Anekdote!  Dette  saa  ganske 
ejendommelige,  saa  karakteristiske  Træk  tror  jeg  saa  meget 
mindre  at  burde  udelade,  som  Helten  nogle  Maaneder 
senere  blev  kaldet  til  at  føre  vore  Hære  til  Italien  for  her 
at  høste  nye  Lavrbær  og  dække  sig  med  udødelig  Hæder. 

Jeg  fortalte  oven  for,  at  Franskmændenes  elskværdige 
Selskab  indvirkede  heldig  paa  mit  Humør  og  herved  paa 
min  Sundhed;  jeg  kan  saaledes  ikke  med  Tavshed  forbigaa 
den  franske  Dronnings  (Ludvig  XVIII  .'s  Hustru)  og  Madame 
Royales  (Ludvig  XVI.'s  Datter)  Ankomst,  da  deres  Nær- 
værelse lovede  vor  Stad  et  mere  glimrende  Liv;  men 
Dronningens  Indtog  betegnedes  ved  en  ubehagelig  Skandale, 
hvis  Udfald  blev  sørgeligt  nok  for  Ludvig  XVIII. 

Medens  Dronningens  Vogne  efter  Tur  indtraf  til  Slottet, 
saae  man  med  Overraskelse  en  af  disse  bøje  ud  af  Linjen 
og  kjøre  op  til  Guvernørens  Hus.  I  denne  Ekvipage  sad 
Dronningens  Kammerjomfru;  man  lod  hende  stige  ud  og 
foreviste  hende  en  Befaling  fra  Ludvig  XVIII.,  i  Følge 
hvilken  hun  skulde  bringes  tilbage  over  Grænsen  under 
Forbud  mod  nogen  Sinde  atter  at  nærme  sig  Dronningen. 

Kammerjomfruen  opløftede  et  lydeligt  Raab  mod  denne 
Perfidi,  som  hun  kaldte  det,  og  paa  Rampen  foran  Huset, 
hvor  der  havde  samlet  sig  en  stor  Menneskemasse,  fremførte 
hun  alle  Haande  Gyseligheder  mod  Ludvig  XVIII.  Medens 
hun  saaledes  apostroferede  Kongen  med  en  sand  Ordstrøm, 
havde  Dronningen  lagt  Mærke  til,  at  hendes  dyrebare  Oour- 
villon  ikke  ankom,  og  spurgte  med  Utaalmodighed  efter 
hende.  Man  meddelte  hende,  at  hendes  ophøjede  Husbond 
ansaa  denne  Kvinde  som  Ophavsmanden  til  de  Misforstaa- 
elser,  som  havde  hersket  mellem  Ægtefællerne,  og  derfor 
havde  fundet  for  godt  at  sende  hende  tilbage.  Dronningen 
opgav  nu  al  Tilbageholdenhed,  blev  ude  af  sig  selv  af 
Harme,  beklagede  sig  over  Kongens  Troløshed  og  fremviste 

hans  Originalbrev,  hvori  han  havde  skrevet:  »Hun  kunde 
tage  Courvillon  med  sig,  naar  hun  holdt  hende  for  absolut 
uundværlig.« 

Denne  Historie  blev  nu  Dagens  Æmne,  og  Mitaus  Ja- 
kobinere (!)  vare  henrykte  over  den  og  morede  sig  med  at 
forvanske  den.  Det  gjorde  mig  ondt,  jeg  talte  med  en  af 
Herrerne  herom,  og  han  indrømmede,  at  Kongen  havde 
gjort  Uret  i  at  følge  Hr.  v.  St.  Priests  Raad,  der  havde 
bestemt  ham  til  dette  ukorrekte  Skridt,  hvis  Form  man  i 
det  mindste  burde  have  mildnet.  Imidlertid  satte  Cour- 
villon dog  igjennem,  at  hun  kun  blev  bragt  til  Vilna,  hvor 
hun  gik  i  Klostor  med  den  Forpligtelse  at  blive  her,  til 
Kongfiu  havde  truffet  endelig  Bestemmelse  om  hendes  Skæbne. 
Her  fra  fandt  hun  Lejlighed  til  at  tilskrive  Kejseren,  som 
lod  hende  komme  til  St.  Petersborg,  hvor  hun  i  al  Hemme- 
lighed spandt  Rænker  mod  Kongen.  For  Tiden  ville  vi  dog 
lade  hende  blive  i  hendes  Kloster. 

Madame  Royale  var  næppe  indtruffen,  før  Ludvig  XVIIL 
udbad  sig  Kejserens  Samtykke  til  hendes  Forlovelse  med 
sin  ældste  Sen,  Hertugen  af  Angouléme.  Paul  tilskrev 
Bruden  et  meget  elskværdigt  Brev  og  forærede  hende  et 
prægtigt  Diamanthalsbaand. 

Hele  Mitaus  Adel  var  indbudt  til  Festlighederne;  jeg 
vovede  dog  ikke  at  tage  der  hen,  men  min  Hustru  overværede 
dem.  Lige  saa  høj  Interesse  Madame  Royale  vakte  hos  alle, 
lige  saa  stort  Mishag  fandt  man  i  Dronningens  eddikesure 
Miner.  Hun  førte  sig  simpelt  og  var  altid  i  slet  Lune; 
paa  Kurdagen  talte  hun  t.  Ex.  ikke  et  Ord,  og  følgelig  vilde 
ingen  Dame  atter  gaa  der  hen.  I  sit  Følge  havde  hun 
imidlertid  nogle  meget  tiltalende  Damer,  Hertuginden  af 
Serran  og  hendes  tvende  Døtre,  fremdeles  Grevinde  Nar- 
bonne  og  Fru  v.  Damas;  jeg  maa  med  Taknemmelighed 
mindes  deres  Selskab,  som  forskjønnede  mit  tilbagetrukne  Liv. 

Sæsonen  i  Baldohn  havde  taget  sin  Begyndelse,  og  vi 
begave  os  der  hen;  men  Kjedsommeligheden  fordrev  os  efter 

fire  Ugers  Forløb.  Vi  vare  næppe  indtrufne  i  Staden,  før 
jeg  fra  min  Niece,  Fru  von  Tormassov,  der  med  sin  Ægte- 
fælle boede  i  Litaven,  modtog  en  Billet  af  følgende  Ind- 
hold: 

»Jeg  er  i  den  grusomste  Fortvivlelse.  Kejseren  har 
nylig  afskediget  min  Mand  og  sendt  ham  paa  Fæstningen 
Diinamiinde.  Min  Mand  passerer  Mitau  i  Nat,  og  jeg  ind- 
træffer nogle  Timer  tidligere.  Jeg  vil  ikke  forlade  ham,  og 
man  vil  vel  ikke  have  det  Barbari  at  nægte  mig  at  dele 
hans  Fængsel,  da  han  er  syg  og  næppe  kommen  sig  af  et 
Slagtilfælde.« 

Denne  uventede  Begivenhed  paavirkede  stærkt  mine 
Nerver,  thi  jeg  holdt  meget  af  Fru  Tormassov  og  hendes 
Mand.  General  Schilling,  Kommandanten  i  bemeldte  Fæst- 
ning, viste  sig  i  øvrigt  som  en  Fader  mod  sine  Fanger 
og  udsatte  sig  ofte  for  at  tabe  sin  Post  ved  at  mildne  deres 
Skæbne.  Han  tillod  da  ogsaa  Fru  v.  Tormassov  og  hendes 
Søster,  vor  Myndling,  at  blive  hos  deres  kjære  Fange,  og 
da  Generalguvernør  Benkendorff  var  en  intim  Ven  af  Tor- 
massov, saae  han  ligeledes  igjennem  Fingre  med  alt,  hvad 
der  kunde  lindre  hans  Dage. 

Hvilken  Forbrydelse,  spørger  man  uvilkaarlig,  havde 
General  Tormassov  dog  begaaet,  siden  han  skulde  lide  saa 
strænge  Straffe?  Kejseren  havde  overgivet  Kommandoen 
over  den  lita viske  Division  til  en  yngre  General,  og  Tor- 
niassov,  der  var  fuld  af  Æresfølelse,  havde  i  sin  første  op- 
brusende Misfornøjelse  skrevet,  at  han  lystrede  Hans  Maje- 
stæts Befalinger,  men  ikke  kunde  tjene  under  en  yngre 
General  og  bad  om  sin  Afsked.  Med  Hensyn  til  Formen 
havde  han  utvivlsomt  Uret;  men  hans  Uret  krævede  ikke 
en  tredobbelt  Straf:  1)  Tabet  af  hans  Regiment  og  Generals- 
karakter;  2)  Tabet  af  Uniformen;  3)  Fæstningsarrest. 

Efter  nogen  Tids  Forløb  blev  Tormassov  vel  sat  i 
Frihed,  men  dog  forvist  til  sine  Godser.     Da  hans  Hustru 

besad  et  Gods  i  Kurland,  begav  han  sig  her  hen  og  tilbragte 
et  meget  behageligt  Landliv  ved  Mitau. 

Fyrst  Lapuchin  havde  endelig  faaet  sin  Afsked,  og 
General  Bekleschev,  tidligere  Guverner  i  Riga,  senere  Ge- 
neralguvernør i  Orel  og  Kursk,  fik  hans  Post  som  General- 
prokurør.  Dette  Embede  er  et  af  de  faa,  hvis  Magtfylde 
omfatter  hele  Riget  og  er  lige  saa  frygtet  i  Kamczatka 
som  i  Kurland  eller  St.  Petersborg. 

Generalprokurøren  er  Monarkens  Øje,  Prokurørerne,  der 
ere  spredte  over  alle  Rigets  Gu  vernementer,  ere  igjeu  hans 
Øjne  og  forpligtede  til  ikke  blot  at  vaage  over  Lovens 
Opretholdelse,  men  ogsaa  til  hemmelig  at  underrette  deres 
Chef  om  alt,  hvad  der  kan  interessere  ham,  betræffende 
Regenten  eller  Regeringens  Sikkerhed. 

Valget  af  den  nye  Generalprokurer  blev  optaget  med 
Bifald  over  hele  Riget.  Som  Guvernør  over  Livland  havde 
Bekleschev  vundet  Ry  for  Retskaffenhed  og  senere  vidst 
at  hævde  dette  sit  Navn  i  alle  Stillinger,  og  da  han  fuld- 
stændig var  hjemme  i  det  tyske  og  talte  ret  godt  Fransk, 
vare  alle  fornøjede  ved  den  Tanke,  at  man  kunde  tale  med 
ham  uden  Tolk,  saafremt  man  skulde  blive  anklaget;  thi 
det  er  en  stor  Fordel  og  en  trøstelig  Tanke  for  fremmede  og 
Beboerne  af  de  tilknyttede  Provinser,  at  man  ikke  har  at 
gjøre  med  en  Generalprokurør,  som  kun  forstaar  Russisk. 

Jeg  havde  i  St.  Petersborg  gjort  Bekleschevs  Bekjendt- 
skab,  men  dog  kun  flygtig.  Jeg  var  imidlertid  meget  glad 
over  hans  Udnævnelse,  da  jeg  var  sikker  paa,  at  han  vilde 
gaa  den  lige  Vej.  Pahlen,  der  havde  kjendt  ham  godt  i 
Riga,  vilde  give  sig  Skin  af  at  have  medvirket  til  hans 
Udnævnelse;  men  jeg  véd  fra  paalidelig  Kilde,  at  Kejseren 
af  sig  selv  kom  paa  den  Idé. 

Pahlens  og  Rostopschin  voxede  i  øvrigt  daglig  i  Gunst; 
den  sidste  fik  Generaldirektoratet  over  Postvæsenet  og  An- 
dreasstjærnen.    Nogle  Dage  senere  fik  Kutaissov  Alexander- 

Nevski-Ordenen ;  man  ser,  at  disse  Herrer  lode  sig  overøse 
med  Naadesbe viser  af  Kejseren. 

Medens  disse  Mænd  uden  Fortjeneste  slikkede  Naadens 
Solskin,  havde  Ssuvorov  dækket  sig  med  Lavrbær  og  fik 
ligeledes  de  største  Udmærkelser;  Kejseren  ophøjede  ham 
den  8de  Avgust  til  Fyrst  Italiiski  og  befalede  den  26de  at 
vise  ham  de  samme  militære  Æresbevisninger  som  Suve- 
rænen, selv  naar  han  var  i  Hovedstaden.  Storfyrst  Kon- 
stantin, som  opholdt  sig  ved  den  sejrrige  Hær,  fik  Titelen 
Cæsarevitsch,  en  Titel,  der  kun  tilkommer  Tronfølgeren  og 
udelukkende  førtes  af  Storfyrst  Alexander. 

Rostopschin  havde  længe  tragtet  efter  Pladsen  som 
Rigskansler  og  fungerede  allerede  som  saadan,  siden  han 
var  bleven  Medlem  af  det  udenrigske  Departement.  Kot- 
schubei  fik  sin  Afsked,  og  Grev  Panin  udnævntes  til  Vice- 
kansler.  Vi  skulle  snart  lære  den  hemmelige  A årsag  hertil 
at  kjende  og  overtyde  os  om,  at  alle  disse  voldsomme  For- 
andringer, som  bleve  skrevne  paa  Pauls  Regning,  blot  vare 
Resultaterne  af  en  dyb  Kombination  og  et  Spind,  saa  kunstig 
sammenfiltret,  at  det  kun  lader  sig  sammenligne  med  den 
djævelske  Færdighed,  hvormed  Rænkespillet  udfoldede  sig. 

Lige  som  tilfældig  kom  man  med  løse  Rygter  om 
Bekleschev,  og  da  han  lod,  som  om  han  ikke  gav  Agt  her- 
paa,  var  hans  Unaade  sikker;  man  beredte  ham  tusende 
Fortrædeligheder,  og  da  han  vovede  at  rejse  Modstand  mod 
Kejseren,  naar  denne  greb  ind  i  Justitssager  og  vilde  af- 
gjøre*  dem  uden  foregaaende  Forhandling,  lod  man  ham  høre 
ilde  for  hans  hovmestererende  Tone  og  bebrejdede  ham  en 
tung,  uheldig  Forretningsgang. 

Paul  erstattede  ham  med  General  Oboljaninov,  hvis 
Retfærdighed  jeg  havde  hort  Pahlen  hæve  til  Skyerne,  og 
om  hvem  den  samme  Pahlen  talte  med  Foragt,  da  jeg  efter 
Pauls  Død  kom  til  St.  Petersborg.  Trods  Bekleschevs 
skarpe,  ubehagelige  Former  ønskede  man  ham  tilbage; 
kort  før  sin  Tilbagetrædelse  havde  han  faaet  Hr.  v.  Arssenjev 

udnævnt   til  kurlandsk  Viceguverner    i  Steden   for   den  af- 
skedigede Hurko. 

Prk.  Nelidov  var  bleven  syg  paa  Grev  BuxhOvdens 
Gods,  og  da  hun  stod  Fare  for  at  blive  blind,  bad  hun 
Kejseren  om  Tilladelse  til  at  vende  tilbage  til  hendes  kjære 
Frøkenstiftelse  for  her  at  lade  sig  behandle  af  sin  sædvan- 
lige Læge,  og  samtidig  lagde  hun  et  godt  Ord  ind  for  Grev 
Buxhovden,  som  tillige  med  sin  Familie  vilde  tage  til  Ud- 
landet. 

Kejseren  indrømmede  ikke  blot  alle  hendes  Ønsker, 
men  sendte  endogsaa  Hofekvipager  efter  hende.  Denne 
Nelidovs  Tilbagekomst  foruroligede  i  hej  Grad  de  koalierede 
Personer;  de  ftygtede  de  let  forudseelige  Følger  af  en 
Sammenkomst.  Man  lod  følgelig  alle  Miner  springe  for  at 
bringe  Monarken  bort  fra  den  Idé  at  besøge  sin  gamle, 
syge  Veninde.  Hans  Spasereture  gik  allerede  i  Retning  ad 
Frøkeustiftelsen ;  men  da  Kutaissov  i  sin  nye  Stilling  som 
Overstaldmester  ledsagede  ham  overalt,  vidste  han  at  vække 
Pauls  Egenkj ærlighed  for  saaledes  at  hindre  ham  i  at  gjore 
det  første  Skridt. 

Kejserinden  havde  imidlertid  lagt  Mærke  til,  at  Paul 
vaklede  og  syntes  at  ønske  en  Sammenkomst  med  Frk.  Ne- 
lidov; hun  skyndte  sig  med  at  give  denne  Forsoning  et 
officielt  Præg  og  arrangerede  et  glimrende  Aftenselskab, 
og  Kejseren  lovede  at  modtage  Indbydelsen.  Rænke- 
smeddene  troede  sig  fortabte,  og  Frk.  Lapuchin  og  Kutaissov 
satte  alt  paa  ét  Kort  og  vakte  hos  Kejseren  den  Følelse, 
at  han  stod  i  Begreb  med  atter  at  lade  sig  lænkebinde  af 
Kejserinden  og  Frk.  Nelidov,  hvis  intime  Forbindelse  og 
hemmelige  Planer  afsløredes  ved  det  paatænkte  Selskab. 
Længe  vaklede  Paul,  men  slog  om  i  det  Øjeblik,  han  vilde 
til  at  følge  Indbydelsen,  og  lod  om  Aftenen  Kl.  7  melde, 
at  han  ikke  vilde  komme.  Han  gjorde  endnu  mere,  han 
lovede  højtidelig  Frk.  Lapuchin  aldrig  at  tage  til  Frøken- 
stiftelsen, saa  længe  Frk.  Nelidov  opholdt  sig  der. 

Hvilken  Række  forskjellige  Hændelser,  hvilke  lykkelige 
Forandringer  kunde  ikke  være  indtraadte  under  en  Times 
Sanatale,  hvor  en  længe  tilbagetvungen  Fortrolighed  og  et 
længe  saaret  Venskab  havde  kunnet  føre  Følelsens,  Sand- 
hedens og  Interessernes  Sprog.  Med  de  gamle  Minder,  som 
altid  ere  saa  mægtige,  vilde  Pauls  ualmindelige  Følsomhed 
atter  være  kommen  til  Orde;  det  nye  Maal  for  hans  Virk- 
somhed, som  Nelidovs  Venskab  utvivlsomt  havde  paavist,  vilde 
atter  have  ført  ham  tilbage  paa  den  Vej,  man  havde  bragt 
ham  bort  fra,  ene  og  alene  for  at  lede  ham  vild.  — 

Noget  senere  blev  jeg  behagelig  overrasket  ved  et 
Besøg  af  Grev  Vielhorski,  som  var  paa  Rejsen  gjennem 
Mitau  og  nu  meddelte  mig,  at  hans  Forvisning  var  hævet, 
ja  at  han  endog  nærede  Haab  om  at  indtræde  i  Tjenesten 
igjen.  Dette  var  mig  en  saa  meget  større  Tilfredsstillelse, 
som  jeg  vovede  her  fra  at  tage  et  gunstigt  Varsel  for  mig 
selv. 

Min  Hustru  tilskrev  Frk.  Nelidov  med  Beklagelser  an- 
gaaende  hendes  Sundhed,  og  i  sit  Svar  udtalte  sidstnævnte: 
»Jeg  har  gjort  mig  det  til  Lov  ikke  at  se  nogen  undtagen 
Veninderne  fra  Frøkenstiftelsen,  og  denne  urokkelige  Be- 
slutning vil  jeg  ikke  fravige.« 

Næppe  var  Vielhorski  afrejst,  før  Grev  Ghoiseuls  ældste 
Søn  traadte  ind  til  mig  med  den  Melding,  at  hans  Fader 
saa  vel  som  den  stakkels  General  Lambert  pludselig  vare 
blevne  udviste;  den  sidste  havde  man  jaget  op  af  Sygelejet, 
for  at  han  i  det  mindste  kunde  komme  uden  for  St.  Peters- 
borgs Enemærker.  Den  unge  Choiseul  sagde,  at  hans 
Fader  gjorde  Regning  paa  senere  at  se  mig.  Min  Hustru 
blev  stærkt  opskræmmet  af  dette  Besøg  og  frygtede  for,  at 
det  kun  kunde  være  os  til  ringe  Baade;  hun  bad  Sønnen 
bringe  sin  Fader  vor  Undskyldning,  fordi  vi  ikke  vovede  at 
modtage  ham,  eftersom  vi  selv  endnu  stode  paa  de  forvistes 
Liste. 

Kejserens  Adfærd  mod  Choiseul  og  Lambert  vakte  hos  mig 

Uro  for  Ludvig  XVIII. 's  Skæbne;  jeg  talte  derom  med 
Abbé  Marie;  men  denne  Herre  troede  sig  saa  sikker  paa 
Pauls  Velvilje,  at  jeg  ikke  fastholdt  mine  advarende  Raab. 

Kejseren  havde  virkelig  ganske  nylig  tilbudt  Kongen 
at  fæstne  deres  Venskabsbaand  ved  et  ridderligt  Broderskab; 
han  modtog  Helligaandsordenen  og  St.  Lazarus-Ordenen  og 
sendte  Kongen  St.  Andreas-  og  Johanniterkorset.  Kongen 
havde  benyttet  Lejligheden  til  at  dekorere  Pahlen,  Kostop- 
schin  og  Paniu  med  St.  Lazarusordenen  og  udbad  sig  Kej- 
serens Tilladelse  til  ligeledes  at  dekorere  Guvernøren  i 
Mitau  og  General,  Baron  Fersen  med  samme  Orden.  Abbé 
Edgemont  de  Firmon  fik  det  Hverv  at  bringe  Helligaands- 
ordenen til  St.  Petersborg,  og  Hr.  v.  Cossé  fik  samme 
Hverv,  Lazarusordenen  betræffende.  Begge  Herrer  over- 
ostes med  Naadesbevisninger ;  som  Hr.  de  Firmon  udtrykte 
sig:  det  var  umuligt  at  være  mere  elskværdig  og  vindende, 
end  Paul  havde  vist  sig  i  sin  Underholdning. 

Det  er  let  forstaaeligt,  at  dette  Skridt  fra  Ludvig XVIII.'s 
og  hans  Omgivelsers  Side  blev  optaget  som  en  ny,  højtide- 
lig Forpligtelse,  Paul  havde  indgaaet,  om  ikke  at  op- 
give dem.  Man  lullede  sig  i  en  Sikkerhed,  jeg  aldeles  ikke 
delte,  og  med  vante  Frimodighed  udtalte  jeg  mig  i  denne 
Retning  til  Abbé  Marie  og  Grev  d'Avaray.  Med  al  mulig 
fransk  Høflighed  lod  man  mig  forstaa,  at  mit  personlige 
Uheld  lod  mig  se  alt  graat  i  graat,  og  afc  man  kunde 
regne  paa  Pauls  Loyalitet  og  Rostopschins  Understøttelse. 

Badesæsonen  var  imidlertid  indtraadt,  og  vi  toge  til 
Baldohn,  der  ydede  os  et  Skuespil  som  i  Elysium;  hvem 
skulde  have  troet  her  at  se  forenede  Ex-Generalprokurør 
Bekleschev,  som  nylig  havde  været  Dagens  Stjærne,  Ex- 
Præsidenten  for  Kunstakademiet  og  Ex-Sendemand,  Grev 
Choiseul-Gouffrier*),  mig,  Ex-Senatoren,  Ex-General  Jeckel 
og  nogle  andre  Ex-,  der  havde  beklædt  ringere  Poster,  og 


*)  Han  havde  været  fransk  Sendemand  i  Konstantinopel. 


Pra  Kejser  Pauls  Tider.  475 

som  maaske  alle  i  Badet  mindre  søgte  en  Lindring  mod 
fysiske  Onder  end  en  nødvendig  Adspredelse  for  deres  mo- 
ralske Lidelser. 

Ulykken  bringer  Folk  nærmere  til  hverandre,  særlig 
naar  de  have  prøvet  samme  Art  Uretfærdighed.  Det  land- 
lige Tempel  for  Baldohns  Najade  tjente  som  vort  Forenings- 
punkt ;  i  Begyndelsen  talte  man  kun  om  Sygdom  og  undgik 
ethvert  Skin  af  nærmere  Forstaaelse,  da  man  frygtede  »les 
mouches«.  Efter  nogle  Dages  Forløb  fik  man  ogsaa  Kig 
paa  to  eller  tre  mistænkelige  Skikkelser;  men  det  var  let 
at  undgaa  dem  eller  bringe  dem  paa  et  falsk  Spor. 

Jeg  var  meget  glad  over  at  lære  Bekleschev  nærmere 
at  kjende;  hans  frie  Mine,  hans  jævne,  om  end  lidt  barske 
Manerer  faldt  meget  i  min  Smag.  Uden  nogen  Sinde  at 
tale  direkte  om  Kejseren,  hverken  godt  eller  ondt,  drøftede 
vi  nogle  almindelige  Forholdsregler,  og  jeg  har  aldrig  hørt 
ham  fremsætte  en  faktisk  urigtig  Dom,  om  endskjønt  jeg 
ganske  vist  ikke  altid  delte  haus  Mening  om  Personer,  mod 
hvem  han  ofte  nærede  uretfærdige  Fordomme.  Engang  talte 
jeg  med  ham  om  min  sørgelige  Stilling,  og  han  sagde  da: 
»De  gjør  Uret  i  at  holde  den  for  værre,  end  den  er.  Jeg 
har  haft  Listen  over  dem,  som  staa  under  Regeringens 
specielle  Opsyn;  jeg  kan  forsikre  Dem,  at  De  ikke  staar 
paa  denne  Liste,  og  naar  man  giver  sig  Skin  af  at  have 
Befalinger,  Dem  betræffende,  hører  dette  ind  under  de 
Kunstgreb,  man  tillader  sig  i  Provinserne,  for  at  give  sig 
en  vigtig  Mine.« 

Siden  lagde  han  megen  Interesse  for  Dagen  over  for 
mig,  og  jeg  fik  for  ham  en  Følelse  af  sand  Agtelse,  noget, 
jeg  ikke  er  ødsel  med,  hvad  man  da  heller  ikke  bør  være. 
Han  sagde  aldrig  et  Ord  om  Pahlen;  men  denne  Tavshed 
betød  alt;  han  undgik  at  tale  om  Kutaissov,  men  Foragt 
malede  sig  i  hans  Træk,  naar  hans  Navn  fremførtes.  I 
øvrigt  holdt  jeg  mig  lidt  reserveret  over  for  ham,  vilde  ikke 
trætte  ham  ved  Paatrængenhed,  heller  ikke  tilsidesætte  ham. 

Jeg  saae  ofte  Grev  Choisseul;  vi  havde  glædet  os  ved 
»les  petites  entrées«  ved  Hove;  vi  havde  dér  souperet 
sammen,  og  ligesom  vor  Skæbne  var  ens,  saaledes  kunde 
vi  ogsaa  uden  Tilbageholdelse  udvexle  vore  Tanker  om  dette 
Æmne.  I  det  hele  taget  var  hans  Underholdning  behagelig ; 
men  i  Længden  mærkede  man,  at  han  var  mere  belæst  end 
dyb;  han  gjengav  meget  net  et  vist  Antal  Ideer,  som  vare 
paa  Moden;  men  han  havde  blot  tænkt  og  overvejet  faa 
Ting;  hans  Overfladiskhed  skjultes  bag  en  behagelig  Fernis, 
som  forflygtigedes  ved  nærmere  Prøvelse.  Naturen  havde 
gjort  alt  for  ham;  men  Dorskhed  og  Fornøjelse  havde  røvet 
ham  for  megen  Tid,  saa  at  han  ikke  ret  havde  mægtet  at 
bringe  alle  sine  Gaver  til  fuld  Modenhed. 

(Forts.) 

